
NOTĂ ASUPRA TRADUCERII 


Traducerea ultimei Critici a Iui Kant a ridicat câteva probleme a căror 
soluţionare dorim s-o prezentăm cititorilor, în special acolo unde există 
deosebiri faţă de traducerile româneşti anterioare. 

Termenul Urteilskrqft, prezent şi în titlul lucrării (Kritikder Urteilskraft), 
a fost tradus prin „facultate de judecare 41 . Motivele care au determinat această 
opţiune sunt: în primul rând, este vorba de o raţiune lingvistică. Aşa cum arată 
J. Hoffineister (Worterbuch der philosophischen Begriffe, Hamburg, 1955), 
Urteilskraft nu este decât un calc (Verdeutschung) al termenului latin facultas 
discretiva. Traducerea cuvântului german în limba română, care este o limbă 
romanică, trebuie să prefere revenirea la cuvântul originar, şi nu redarea 
literală de tipul putere de judecare sau judecată; în al doilea rând, soluţia 
putere de judecare are şi dezavantajul de a nu fi un termen tehnic al 
psihologiei cu care opera Kant. Or, este ştiut că întemeietorul criticismului a 
fost influenţat de psihologia facultăţilor a lui Tetens. Redarea lui Urteilskraft 
prin facultate de judecare îndeplineşte tocmai această exigenţă a păstrării şi 
în varianta românească a nivelului terminologic adecvat, cel al psihologiei 
facultăţilor. 

S-ar putea pune întrebarea de ce nu ne-am oprit la o posibilitate de 
traducere aparent avantajoasă din toate punctele de vedere, cum este termenul 
judecată. Intr-adevăr, limba română posedă acest corespondent perfect al 
termenului german, însă el nu poate fi utilizat aici, întrucât ar crea confuzii. 
Prin judecată, desemnăm nu numai una din facultăţile umane, ci şi produsul 
activităţii acestei facultăţi - judecata, aşa cum o studiază logica. în limba 
germană există doi termeni pentru facultate şi produsul activităţii ei - 
Urteilskraft şi Urteil. Traducerea lui Urteilskraft prin judecată l-ar pune pe 
cititorul român în imposibilitate de a distinge unde este vorba de facultate şi 
unde este vorba de produsul activităţii ei, dacă sensul nu reiese suficient de 
clar din context. 

în sfârşit, traducerea lui Urteilskraft prin judecare nu ar corespunde 
intenţiilor lui Kant, care realizează analiza posibilităţii şi limitelor facultăţilor 
sufletului omenesc, şi nu a activităţii acestor facultăţi. în plus, şi această 
soluţie ar genera o confuzie, căci Kant vorbeşte şi de judecare (Beurteilung). 

Aşadar, in prezenta traducere românească, termenii Urteilskraft, Beurleilung 
şi Urteil au fost redaţi prin facultate de judecare, judecare (sau apreciere) şi 
judecată. Astfel, facultatea, activitatea acestei facultăţi şi produsul activităţii 
ei sunt clar distinse una de alta. Relativ la traducerea lui Beurleilung, am 
folosit, în funcţie de context, când judecare, când apreciere. Ultimul cores¬ 
pondent a fost preferat ori de câte ori Kant se referă la aspectul estetic al 
judecării, fiind un termen intrat în uzul curent al domeniului, primul în special 
acolo unde accentul cade pe aspectul logic al judecării. 

Termenul Gemutsvermdgen a fost tradus prin facultăţi ale sufletului, 
acesta fiind echivalentul românesc de limbaj psihologic. (De altfel, şi la Kant, 
în textul Criticii facultăţii de judecare, Gemutsvermdgen apare în câteva 
locuri ca sinonim cu Seelenvermogen, Seele însemnând suflet.) Totuşi, în 
anumite contexte. Gemut, care apare de sine stătător, nu într-un cuvânt compus 
alături de Vermogen (facultate), a fost tradus, de la caz la caz, şi prin spirit sau 
minte, când prin el se desemna sediul facultăţilor superioare de cunoaştere 
(raţiune sau intelect, de exemplu). Pentru Begehrungsvermogen, o altă facul¬ 
tate a sufletului la care Kant se referă adesea în ultima sa Critică, am preferai 
traducerea: facultate de a dori. 

în legătură cu activitatea facultăţii de judecare, Kant distinge mai multe 
tipuri de plăcere, lată-le pe cele mai importante: Wohlgefallen, Lust, 
Vergniigen, Genieflen. în traducerea noastră, ele au devenit: satisfacţie, 
plăcere, senzaţie de mulţumire şi desfătare. 

Unul din termenii importanţi în Critica facultăţii de judecare este 
Darstellung. L-am tradus prin întruchipare, în primul rând datorită sensului, 
în paragraful VIII al introducerii sale, Kant îl defineşte astfel: „Atunci când este 
dat conceptul unui obiect, sarcina facultăţii de judecare ce-1 utilizează pentru 
cunoaştere constă în întruchipare (exhibiţia), adică în a alătura conceptului o 
intuiţie corespunzătoare." Dar această prezentare sensibilă a conceptului putea 
fi redată în limba română şi prin cuvântul reprezentare. Nu am putut folosi 
acest corespondent pentru că prin el am tradus termenul Vorstellung - 
„imagine" la nivelul conştiinţei a unui obiect sau proces din lumea exterioară, 
ceea ce corespunde sensului său principal. Aşadar, prin întruchipare am redat 
sensul de expresie intuitivă, sensibilă a unui concept pe care-I are Darstellung, 
în timp ce prin reprezentare un conţinut de conştiinţă corespunzător unui 
fenomen obiectiv, adică tocmai sensul iui Vorstellung. 

Termenii: Sache, Ding, Gegenstand, Objekt, care au sensuri apropiate, au 
fost traduşi în felul următor: Sache prin lucru, Ding prin obiect şi doar în 
expresia Ding an sich prin lucru în sine, întrucât aceasta din urmă este o 
formulare consacrată, motivul acestei opţiuni fiind faptul că în românescul 
lucru este încă puternic sensul de obiect făcut de om, în timp ce Kant desem¬ 
nează prin Ding atât obiecte naturale, cât şi unele artificiale. Am vrut deci să 
evităm a îngusta prin traducere sfera lui Ding şi am redat-o în toată extensia ei 
prin obiect; Gegenstand şi Objekt, în mod identic, prin obiect. 

Pentru a atrage atenţia cititorului când verbul a trebui are în text înţelesul 
de obligaţie morală, am trecut în paranteză echivalentul german - sollen. Când 

prin a trebui am tradus verbul miissen, care exprimă necesitatea proprie legilor 
naturii, el nu apare însoţit de vreo specificare. 

Stilul lui Kant, caracterizat în primul rând de perioade ample, conţinând 
numeroase propoziţii secundare, nu a putut fi redat întocmai în această 
privinţă, întrucât construcţiile sintactice atât de complicate sunt străine limbii 
române. Pentru a respecta spiritul limbii noastre şi pentru a uşura înţelegerea 
unui text dificil şi datorită expresiei sale, am fragmentat, de câte ori a fost cu 
putinţă, frazele kantiene. Traducerea a câştigat astfel în fluenţă şi inteli- 
gibilitate. 

Ediţia germană care a stat la baza prezentei traduceri este ediţia Cassirer 
din 1922 (voi. V din Immanuel Kants Werke, Berlin, 1922). Din cele trei ediţii 
ale Criticii facultăţii de judecare apărute în timpul vieţii lui Kant (1790, 1793, 
1799), ediţia Cassirer se opreşte la cea de-a doua, şi nu la ultima, cum ar părea 
firesc. Motivul este că nu există indicii sigure care să ateste participarea lui 
Kant la realizarea ediţiei din 1799. Ca atare, ediţia din 1793 este ultima care a 
beneficiat, conform documentelor existente, de aportul autorului. Desigur, 
ediţia Cassirer ia în considerare îmbunătăţirile aduse de ediţia din 1799, 
precum şi pe cele conţinute în toate celelalte ediţii care o preced. Fireşte, nici 
noi nu am neglijat compararea ediţiei Cassirer cu alte ediţii ulterioare. 

în ce priveşte colaborarea dintre traducători, ea s-a realizat în felul 
următor: Prefaţa ta prima ediţie. Introducerea şi Critica facultăţii de judecare 
estetice au fost traduse de Vasile Dem. Zamfirescu, iar Critica facultăţii de 
judecare teleologice de Alexandru Surdu. Apoi, fiecare din noi, după ce a 
realizat trei variante succesive ale propriei traduceri, a confruntat traducerea 
celuilalt cu originalul. A urmat etapa decisivă - unificarea terminologică şi 
stilistică, rolul de moderator fiind îndeplinit cu mult tact de Constantin Noica. 
Astfel a luat naştere varianta a patra a traducerii noastre, care, după alte câteva 
lecturi ce nu au mai adus modificări importante, a devenit varianta definitivă. 
Vasile Dem. Zamfirescu a efectuat, cu acordul lui Constantin Noica, revederea 
şi coordonarea terminologică a traducerii primei Introduceri la Critica 
facultăţii de judecare cu varianta acestei ultime Critici, aşa cum o conţine 
volumul de faţă. Constantin Noica a publicat pentru prima dată traducerea 
menţionată în volumul său Două introduceri şi o trecere spre idealism, din 
anul 1943. Reproducerea acestei traduceri în ediţia din 1995, care reia fără 
aparat critic varianta din 1981, Ed. Ştiinţifică şi Enciclopedică, s-a făcut cu 
acordul Editurii Humanitas. 


Traducătorii 

PREFAŢĂ LA PRIMA EDIŢIE, 1790 

9 9 J 


Facultatea de cunoaştere din principii a priori poate fi 
numită raţiune pură, iar cercetarea posibilităţii şi limitelor ei în 
genere, critică a raţiunii pure, deşi prin această facultate se 
înţelege de obicei numai raţiunea în utilizarea ei teoretică. 
De altfel, acesta este sensul pe care îl are raţiunea pură şi în 
prima mea operă*, unde nu am mai vrut să supun cercetării 
şi facultatea ei, ca raţiune practică, potrivit principiilor ei 
particulare. Critica raţiunii pure priveşte atunci doar facultatea 
noastră de a cunoaşte a priori obiectele; deci, ea se ocupă doar 
de facultatea de cunoaştere, excluzând sentimentul de plăcere 
şi neplăcere, precum şi facultatea de a dori, iar dintre facultăţile 
de cunoaştere doar de intelect, potrivit principiilor sale a priori, 
excluzând facultatea de judecare şi raţiunea (ca facultate ce 
aparţine, de asemenea, cunoaşterii teoretice), deoarece în cele 
ce urmează se va vedea că nici o facultate de cunoaştere, în 
afară de intelect, nu poate oferi principii constitutive a priori 
pentru cunoaştere. Aşadar, critica ce examinează toate aceste 
facultăţi în funcţie de partea pe care fiecare poate pretinde că o 
are, în raport cu celelalte, la posesia reală de cunoştinţe din 
sursă proprie, nu admite ca valabil decât ceea ce intelectul 
prescrie a priori ca lege pentru natură, înţeleasă ca totalitate a 
fenomenelor (a căror formă este dată tot a priori). în schimb, ea 
situează toate celelalte concepte pure în rândul ideilor care 
transcend facultatea noastră de cunoaştere teoretică, ceea ce nu 
înseamnă totuşi că ele ar fi nefolositoare sau că ne putem lipsi 
de ele, ci că servesc ca principii regulative. Astfel, pe de o parte, 
ele temperează pretenţiile îngrijorătoare ale intelectului, care 
(fiind capabil să indice a priori condiţiile posibilităţii tuturor 


Este vorba de Critica raţiunii pure. prima lucrare critică a lui Kant, 
apărută în 1781 (n. trad.). 

lucrurilor pe care le poate cunoaşte) îşi închipuie că a închis 
în aceste limite şi posibilitatea tuturor lucrurilor în genere; 
pe de altă parte, ele îndrumă intelectul în examinarea naturii 
după un principiu al completitudinii, care, deşi nu poate fi 
atinsă niciodată, favorizează totuşi scopul ultim al oricărei cu¬ 
noaşteri. 

Prin urmare, intelectul era de fapt acela care, întrucât conţine 
principii constitutive a priori, are propriul său domeniu în 
facultatea de cunoaştere şi a cărui posesie sigură şi exclusivă 
fată de toti ceilalţi concurenţi trebuie instituită prin critica 
numită în general critică a raţiunii pure. Tot astfel, raţiunii, care 
nu conţine principii constitutive a priori decât cu privire la 
facultatea de a dori, i se indică domeniul în critica raţiunii 
practice. 

Cât priveşte prezenta critică a facultăţii de judecare, 
preocuparea ei este de a stabili dacă facultatea de judecare, 

termen mediu între intelect si raţiune în ordinea facultăţilor 

> » » 

noastre de cunoaştere, conţine şi ea principii a priori proprii, 
dacă acestea sunt constitutive sau doar regulative (şi, prin 
urmare, nu au un domeniu propriu) şi dacă ea dă a priori 
reguli sentimentului de plăcere şi neplăcere, ca termen me¬ 
diu între facultatea de cunoaştere şi facultatea de a dori (aşa 
cum intelectul prescrie a priori legi celei dintâi, iar raţiunea 
ultimei). 

O critică a raţiunii pure, adică a capacităţii noastre de a 
judeca după principii a priori, ar fi incompletă dacă critica 
facultăţii de judecare care, ca facultate de cunoaştere, 
revendică pentru sine astfel de principii, nu ar fi tratată ca o 
parte deosebită a ei, deşi într-un sistem al filosofiei pure 
principiile facultăţii de judecare nu pot constitui o parte 
deosebită între filosofia teoretică şi fiîosofia practică, ci la 
nevoie pot fi alipite după caz fie uneia, fie alteia. Căci, dacă 
se va realiza vreodată un astfel de sistem sub numele general 
de metafizică (sistem care poate fi înfăptuit în întregime şi 
care este extrem de important sub toate aspectele pentru 
utilizarea raţiunii), atunci critica trebuie să fi cercetat mai 
înainte terenul pentru acest edificiu până la adâncimea unde 
se află piatra de temelie a facultăţii principiilor independente 
de experienţă. Altfel, el ar putea să se surpe în vreo parte a 

sa, ceea ce ar atrage după sine prăbuşirea inevitabilă a în¬ 
tregului. 

însă din natura facultăţii de judecare (a cărei întrebuinţare 
corectă este atât de necesară şi de dorit în general încât sub 
numele de minte sănătoasă nu se înţelege altceva decât această 
facultate) se poate deduce cu uşurinţă că descoperirea unui 
principiu care să-i fie propriu trebuie să presupună mari 
dificultăţi. (Ea trebuie să conţină un principiu a priori, căci 
altfel nu ar fi supusă ca o facultate de cunoaştere deosebită nici 
măcar criticii celei mai comune.) Totodată însă, acest principiu 
nu trebuie să fie derivat din concepte a priori, căci acestea 
aparţin intelectului, iar facultatea de judecare vizează doar 
aplicarea lor. Ea trebuie deci să-şi dea sieşi un concept prin care 
de fapt nu este cunoscut nici un obiect, ci care îi serveşte numai 
ei înseşi drept regulă. Nu este însă o regulă obiectivă, la care 
să-şi poată adapta judecata, deoarece atunci ar mai fi necesară o 
altă facultate de judecare pentru a putea decide dacă este sau nu 
este cazul să se aplice regula. 

Greutatea de a găsi un principiu (fie subiectiv, fie obiectiv) 
este legată îndeosebi de acele aprecieri care sunt numite estetice 
si care se referă la frumosul si sublimul naturii sau artei. Si, cu 
toate acestea, cercetarea critică a unui principiu al facultăţii de 
judecare în aprecierile estetice constituie partea cea mai impor¬ 
tantă a unei critici a acestei facultăţi. Căci, deşi luate numai 
pentru sine, ele nu contribuie cu nimic la cunoaşterea obiec- 
telor, totuşi ele aparţin doar facultăţii de cunoaştere. în acelaşi 
timp, ele demonstrează existenţa unei relaţii nemijlocite a 
acestei facultăţi cu sentimentul de plăcere sau neplăcere, potri¬ 
vit unui principiu a priori. El nu se confundă cu ceea ce poate fi 
factor determinant pentru facultatea de a dori, deoarece aceasta 
îşi are principiile sale a priori în conceptele raţiunii. - în ceea 
ce priveşte însă judecarea logică a naturii, unde experienţa 
stabileşte o legitate a obiectelor, pentru a cărei înţelegere şi 
explicare sensibilitatea - concept general al intelectului - nu 
mai este suficientă, şi unde facultatea de judecare poate găsi în 
sine un principiu al relaţiei obiectului natural cu suprasensibilul 
incognoscibil, aici un astfel de principiu poate şi trebuie să fie 
aplicat şi la cunoaşterea fiinţelor lumii. Fireşte, doar facultatea 
de judecare poate folosi acest principiu în cunoaşterea naturii, 

principiu care deschide totodată perspective promiţătoare pentru 
raţiunea practică. El nu are însă o legătură directă cu senti¬ 
mentul de plăcere şi neplăcere, legătură care reprezintă tocmai 
ceea ce este enigmatic în principiul facultăţii de judecare şi care 
face necesară o secţiune specială a criticii acestei facultăţi, 
deoarece judecarea logică, potrivit conceptelor (din care nu se 
poate trage niciodată o concluzie nemijlocită cu privire la sen¬ 
timentul de plăcere sau neplăcere) s-ar fi putut în orice caz 
alătura, împreună cu o îngrădire critică a ei, părţii teoretice a 
filosofiei. 

Deoarece cercetarea gustului, ca facultate de judecare este¬ 
tică, nu este întreprinsă aici cu scopul formării si cultivării 
gustului (căci acestea îşi vor urma drumul şi de aici înainte, ca 
şi până acum, şi fără astfel de cercetări), ci doar din punct de 
vedere transcendental, ea va fi - cum îmi place să cred - exa¬ 
minată cu îngăduinţă referitor la lipsa acelui scop. în ce priveşte 
însă perspectiva transcendentală, cercetarea trebuie să fie supusă 
examenului cel mai sever. Dar, şi aici, marea dificultate de a 
rezolva o problemă pe care natura a încurcat-o atât sper că 
poate servi drept scuză pentru o anumită obscuritate, inevitabilă 
într-o anumită măsură, în rezolvarea ei. Important este să se 
dovedească destul de clar că principiul a fost dat corect, chiar 
dacă modul de a deriva fenomenul facultăţii de judecare din 
acest principiu nu are întreaga claritate care poate fi cerută pe 
drept cuvânt în alte privinţe, adică de la o cunoaştere după 
concepte. O astfel de claritate cred să fi obţinut, de asemenea, în 
partea a doua a prezentei opere. 

Cu aceasta, închei deci întreaga mea îndeletnicire critică. Voi 
trece neîntârziat la doctrină, pentru a câştiga, dacă este posibil, 
de la vârsta mea care înaintează, timpul favorabil într-o anumită 
măsură pentru aceasta. Se înţelege de la sine că nu există o parte 
deosebită a doctrinei pentru facultatea de judecare, deoarece în 
privinţa ei critica serveşte drept teorie. Conform împărţirii 
filosofiei în teoretică si practică şi a filosofiei pure în aceleaşi 
părţi, metafizica naturii şi metafizica moravurilor vor constitui 
doctrina. 

INTRODUCERE 


I. DESPRE ÎMPĂRŢIREA FILOSOFIEI 

> 

Dacă filosofia, întrucât conţine prin concepte principii ale 
cunoaşterii raţionale a obiectelor (spre deosebire de logică, ce 
conţine doar principii ale formei gândirii în genere, fără a 
distinge între obiecte) este împărţită, ca de obicei, în teoretică şi 
practică, atunci se procedează cu totul corect. însă atunci şi 
conceptele care indică obiectul principiilor acestei cunoaşteri 
raţionale trebuie să fie în mod specific deosebite. Căci altfel ele 
nu ar îndreptăţi vreo împărţire, care presupune întotdeauna 
opoziţia principiilor cunoaşterii raţionale ce aparţine părţilor 
deosebite ale unei stiinte. 

» 9 

Există doar două feluri de concepte care întemeiază tot 
atâtea principii deosebite ale posibilităţii obiectelor lor: con¬ 
ceptele naturii şi conceptul libertăţii. Primele fac posibilă o 
cunoaştere teoretică după principii a priori. Cel de-al doilea, 
care în privinţa acestora conţine în sine doar un principiu 
negativ (al purei opoziţii), dimpotrivă, întemeiază pentru 
determinarea voinţei principii extensive şi care de aceea se 
numesc practice. Pornind de aici, filosofia este împărţită pe 
bună dreptate - potrivit principiilor - în două părţi total 
deosebite: partea teoretică sau JilosoJia naturii şi partea 
practică sau filosofia morală (căci astfel se numeşte legi¬ 
ferarea practică a raţiunii, potrivit conceptului libertăţii). însă 
până acum a predominat o folosire greşită a acestor termeni în 
împărţirea diferitelor principii şi totodată în împărţirea filo¬ 
sofici. Considerându-se practi cul potrivit conceptelor na¬ 
tul ii şi practicul potrivit^ijraHJfctbertăţii drept identice, 
s-a făcut o împărţir»^3in^HSPmtfiumiri de filosofie 
teoretică şi de filoreineP'firafflEiprirN eare de fapt nu sc 
împărţea nimic (de^ecf^^^jpţă^^uteau avea aceleaşi 

Voinţa, ca facultate de a dori, este una din multiplele cauze 
naturale ale lumii, şi anume aceea care acţionează potrivit 
conceptelor. Tot ceea ce este reprezentat ca posibil printr-o 
voinţă se numeşte practic-posibil (sau necesar), spre deosebire 
de posibilitatea sau necesitatea fizică a unui efect a cărui cauză 
nu este determinată prin concepte să acţioneze, (ci prin meca¬ 
nism în cazul materiei neînsufleţite şi prin instinct în cazul 
animalelor). - Dar aici, privitor la practic, nu se precizează dacă 
conceptul care dă regula cauzalităţii voinţei este un concept al 
naturii sau un concept al libertăţii. 

Ultima distincţie este însă esenţială. Căci, dacă conceptul care 
determină cauzalitatea este un concept al naturii, atunci princi¬ 
piile sunt tehnic-practice, iar dacă este un concept al libertăţii, 
principiile sunt moral-practice; şi, deoarece în împărţirea unei 
ştiinţe raţionale totul depinde de deosebirea obiectelor a căror 
cunoaştere are nevoie de principii deosebite, principiile tehnic- 
practice vor aparţine filosofiei teoretice (ca teorie a naturii), iar 
principiile moral-practice vor constitui în întregime doar partea a 
doua, adică filosofia practică (ca teorie a moravurilor). 

Toate regulile tehnic-practice (adică cele ale artei şi abilităţii 
în genere sau chiar ale înţelepciunii înţeleasă ca pricepere de a-i 
influenţa pe oameni si voinţa lor) trebuie să se numere doar 
printre corolarele fiiosofiei teoretice, în măsura în care 
principiile lor se bazează pe concepte. Căci ele se referă doar la 
posibilitatea obiectelor în funcţie de conceptele naturii, aici 
incluzându-se nu numai mijloacele necesare pentru aceasta care 
există în natură, ci chiar voinţa (ca facultate de a dori, deci ca 
facultate naturală), întrucât ea poate fi determinată prin motive 
naturale, potrivit regulilor tehnic-practice. Totuşi, astfel de 
reguli practice nu se numesc legi (asemeni celor fizice), ci doar 
prescripţii, deoarece voinţa nu este supusă doar conceptului 
naturii, ci şi conceptului libertăţii, privitor la care principiile ei 
se numesc legi. Acestea, împreună cu consecinţele lor, consti¬ 
tuie cea de-a doua parte a filosofiei, şi anume cea practică. 

Prin urmare, pe cât de puţin ţine rezolvarea problemelor 
geometriei pure de o parte 1 distinctă a acesteia sau merită 
topografia numele de gijometrie practică - spre deosebire de cea 
pură - ca o a doua parte a geometriei în genere, tot atât de puţin 
şi chiar mai puţin pot fi considerate ca o parte practică a teoriei 
naturii arta mecanică sau chimică a experimentelor sau a 

observaţiilor; în sfârşit, nici economia casnică, agrară sau 
politică, arta comportării în lume, prescripţiile dieteticii, nici 
chiar teoria generală despre fericire şi stăpânirea înclinaţiilor 
sau înfrânarea afectelor în vederea ei nu pot fi privite ca aparţi¬ 
nând filosofiei practice sau, cele din urmă, ca alcătuind cea de-a 
doua parte a filosofiei în genere. Căci toate conţin doar reguli 
ale abilităţii, care sunt deci exclusiv tehnic-practice, urmărind 
să producă un efect posibil conform conceptelor naturii de 
cauză şi efect care, întrucât aparţin filosofiei teoretice, sunt 
supuse prescripţiilor tehnic-practice ca simple corolare ale 
acesteia (ale ştiinţei naturii) şi nu pot, prin urmare, pretinde un 
loc într-o filosofie aparte, numită practică. Dimpotrivă, pre¬ 
scripţiile moral-practice, întemeiate în întregime pe conceptul de 
libertate si excluzând cu totul motivaţia naturală a voinţei, 
constituie un tip cu totul deosebit de prescripţii. Ele se numesc 
pur şi simplu legi, asemeni acelor reguli de care ascultă natura, 
dar nu se bazează ca acestea pe condiţii sensibile, ci pe un 
principiu suprasensibil, si reclamă doar pentru ele, alături de 
partea teoretică a filosofiei, o altă parte care poartă numele de 
filosofie practică. 

De aici rezultă că totalitatea prescripţiilor practice pe care le 
dă filosofia nu constituie - întrucât sunt practice - o parte deo¬ 
sebită a acesteia, care se alătură părţii teoretice; căci ele ar putea 
să fie practice şi dacă principiile lor ar fi derivate în întregime din 
cunoaşterea teoretică a naturii (ca reguli tehnic-practice); doar 
când principiul lor nu este dedus din conceptul naturii, care este 
întotdeauna condiţionat sensibil, ci se bazează deci pe suprasen¬ 
sibil, pe care îl face cognoscibil doar conceptul de libertate prin 
legi formale, prescripţiile practice constituie o parte distinctă a 
filosofiei. Deci ele au un caracter moral-practic, adică nu sunt 
doar prescripţii şi reguli pentru un scop sau altul, ci legi care nu 
ţin seama de scopuri şi intenţii premergătoare lor. 


II. DESPRE DOMENIUL FILOSOFIEI ÎN GENERE 

Limitele utilizării facultăţii noastre de cunoaştere, potrivit 
principiilor, şi totodată ale filosofiei coincid cu limitele de 
aplicare ale conceptelor a priori. 

Totalitatea obiectelor la care se raportează aceste concepte 
pentru a obţine, dacă este posibil, o cunoaştere a lor poate fi 
împărţită în funcţie de gradul diferit de adecvare sau neadecvare 
a facultăţilor noastre pentru acest scop. 

Conceptele. întrucât se raportează la obiecte, indiferent dacă 
cunoaşterea lor este posibilă sau nu, au câmpul lor care este 
deicrminat doar potrivit cu raportul pe care obiectul lor îl are cu 
facultatea noastră de cunoaştere în genere. Partea acestui câmp 
în care cunoaşterea noastră este posibilă constituie un terito¬ 
riu (territonum) pentru aceste concepte şi pentru facultatea de 
cunoaştere corespunzătoare lor. Partea teritoriului unde con¬ 
ceptele sunt legiferatoare este domeniul (ditio) acestor concepte 
şi a! facultăţilor de cunoaştere corespunzătoare lor. Deci con¬ 
ceptele experienţei îşi au învr-adevăr teritoriul lor în natură, ca 
totalitate a obiectelor simţurilor, dar nu şi domeniul (ci doar 
locuinţa lor, domicilium), deoarece ele, deşi sunt produse legic, 
nu sunt totuşi legiferatoare. Regulile care se bazează pe ele sunt 
empirice şi, prin urmare, întâmplătoare. 

Facultatea noastră de cunoaştere în ansamblul ei are două 
domenii: cel al conceptelor naturii şi ccl a) eonceptalu 1 liber¬ 
tăţii, căci prin ambele tipuri de concepte ea legiferează a priori 
în mod corespunzător, filosofia se împarte de asemenea în 
teoretică şi practică. însă teritoriul pe care se află domeniul ei şi 
unde ea legiferează este întotdeauna doar totalitatea obiectelor 
oricărei experienţe posibile, în măsura în care ele nu sunt luate 
decât ca simple lenomenc. Căci fără aceasta nu s-ar putea con¬ 
cepe nici o legiferare a intelectului referitoare la fenomene. 

Legiferarea prin conceptele naturii se realizează prin intelect 
şi este teoretică. Legiferarea prin conceptul libertăţii se reali¬ 
zează de către raţiune şi este doar practică. Raţiunea poate legi¬ 
fera numai în sfera practicului; referitor la cunoaşterea teoretică 
(a naturii), ea poate doar (în calitate de cunoscătoare de legi 
prin intermediul intelectului) să tragă prin raţionamente con¬ 
cluzii din legile date, concluzii care totuşi nu sunt valabile decât 
pentru natură. Invers însă, acolo unde regulile sunt practice, 
raţiunea nu este din acest motiv numaidecât legiferatoare. deoa¬ 
rece regulile por fi şi tebnic-practice. 

Deci intelectul şi raţiunea sunt ambele legiferatoare, în mod 
diferit, pe acelaşi teritoriu ai experienţei, fără a-şi dăuna 
reciproc. Căci conceptul naturi; influenţează tot aiât de puţin 

legiferarea prin conceptul libertăţii, pe cât de puţin tulbură 
acesta legiferarea naturii. - Critica raţiunii pure a demonstrat cel 
puţin posibilitatea de a gândi fără contradicţie coexistenţa în 
acelaşi subiect a celor două legiferări şi a facultăţilor care le 
corespund, anulând obiecţiile ridicate împotriva ei prin dezvă¬ 
luirea în eic a erorii dialectice. 

Aceste două domenii, care nu îşi limitează reciproc legi¬ 
ferarea. dar care îşi limitează unul altuia neîncetat efectele în 
lumea sensibilă, nu constituie o unitate. Faptul provine din 
aceea că, deşi conceptul naturii reprezintă obiectele în intuiţie, 
nu le reprezintă însă ca lucruri în sine, ci ca simple fenomene, 
iar conceptul libertăţii, dimpotrivă, deşi reprezintă în obiectele 
sale un lucru în sine, nu-1 reprezintă in intuiţie. Prin urmare, nici 
unul din c-le nu poate obţine o cunoaştere teoretică despre 
obiectul său (şi nici chiar despre subiectul care gândeşte) ca 
lucru în sine, oare ar fi suprasensibilul a cărui idee trebuie pusă 
într-adevâr la baza posibilităţii tuturor obiectelor experienţei, ea 
însăşi neputând fi însă niciodată ridicată şi extinsă până la o 
cunoştinţă. 

Facultatea noastră de cunoaştere în ansamblul ei dispune 
deci de un câmp nelimitat dar totodată inaccesibil, acela al 
supiasensibilului, unde nu găsim un teritoriu pentru noi şi unde 
nu putem avea deci un domeniu pentru cunoaşterea teoVetică 
nici în ce priveşte conceptele intelectului, nici in ce priveşte 
conceptele raţiunii. Acest câmp trebuie populat cu idei în 
vederea utilizării teoretice şi practice a raţiunii, idei cărora, 
relativ Ia legile derivate din conceptul libertăţii, nu le putem 
însă asigura o altă realitate decât cea practică, prin care cunoaş¬ 
terea noastră teoretică nu este extinsă în nici un caz până !a 
suprasensibil 

O prăpastie de necuprins s-a deschis între domeniul 
conceptului naturii, deci între sensibil, şi domeniul conceptului 
libertăţii, ca suprasensibil, aşa încât trecerea de la unui la altul 
nu este posibilă (cu ajutorul folosirii teoretice a raţiunii), ea şi 
cum ar fi două lumi deosebite, prima neavând nici o influenţă 
asupra celei de-a doua. Totuşi, ultima trebuie (sol!) să o influ¬ 
enţeze pe cea dintâi, cu alte cuvinte conceptul libertăţii trebuie 
(.sol!) să realizeze în lumea sensibilă scopul care rezultă din 
legile sale. Aşadar, natura trebuie să poată fi gândită si astfel 
încât legitatea formei ei să se acorde cel puţin cu posibilitatea 

scopurilor care trebuie realizate în ea conform legilor libertăţii. 
- Deci, trebuie să existe un temei al unităţii suprasensibilului, 
care stă la baza naturii, cu conţinutul practic al conceptului 
libertăţii. Deşi conceptul acestui temei nu ajunge nici teoretic, 
nici practic la o cunoştinţă a lui, deci nu are un domeniu 
propriu, totuşi el face posibilă trecerea de la modul de gândire 
potrivit principiilor naturii la cel potrivit principiilor libertăţii. 


III. DESPRE CRITICA FACULTĂŢII DE JUDECARE 

CA MIJLOC DE LEGĂTURĂ A CELbR DOUĂ PĂRŢI 
ALE FILOSOFIEIÎNTR-UN ÎNTREG 

Critica facultăţilor de cunoaştere, referitoare la ceea ce ele 
pot realiza a priori, nu are de fapt un domeniu obiectual, 
deoarece ea nu este o doctrină, ci trebuie doar să cerceteze dacă 
şi cum, dată fiind natura facultăţilor noastre, este posibilă o doc¬ 
trină pe baza lor. Câmpul ei îl constituie pretenţiile nejustificate 
ale facultăţilor noastre de cunoaştere, scopul urmărit fiind de a 
le situa în îimitele lor legitime, deea ce nu-şi poate afla locul în 
împărţirea filosofiei poate să apară însă, ca o parte principală, 
în critica facultăţii de cunoaştere pure în genere, dacă conţine 
principii care luate pentru sine nu sunt potrivite nici pentru 
utilizarea teoretică, nici pentru cea practică. 

Conceptele naturii care conţin a priori temeiul pentru orice 
cunoaştere teoretică se bazau pe legiferarea intelectului. - Con¬ 
ceptul libertăţii care conţine a priori temeiul pentru toate pre¬ 
scripţiile practice, necondiţionate sensibil, se baza pe legiferarea 
raţiunii. Prin urmare, ambele facultăţi nu numai că pot fi apli¬ 
cate, potrivit formei logice, la principii, indiferent de originea 
lor, dar fiecare din ele are, potrivit conţinutului, legiferarea pro¬ 
prie, dincolo de care nu mai există alta (a priori) şi care îndrep¬ 
tăţeşte împărţirea filosofiei în teoretică şi practică. 

Numai că în familia facultăţilor de cunoaştere superioare 

mai există totuşi un termen mediu între intelect si raţiune. 

■» » > 

Acesta est e facultatea de judecare, despre care avem motive să 
presupunem, prin analogie, că ea trebuie de asemenea să 
conţină, dacă nu o legiferare proprie, cel puţin un principiu a 
priori propriu de a căuta legi, în orice caz un principiu a priori 

doar subiectiv. Chiar dacă acestui principiu nu-i revine un câmp 
de obiecte ca domeniu al său, el poate avea totuşi un anumit 
teritoriu pentru al cărui specific să fie valabil numai acest 
principiu. 

La aceasta se adaugă însă (judecând prin analogie) un nou 
motiv pentru a pune în legătură facultatea de judecare cu o altă 
ordine a facultăţilor noastre de reprezentare, legătură care pare 
să fie de o şi mai mare importanţă decât înrudirea cu familia 
facultăţilor de cunoaştere. Căci toate facultăţile sau capacităţile 
sufletului pot fi reduse la cele trei care nu mai pot fi derivate 
dintr-un temei comun: facultatea de cunoaştere, sentimentul de 
plăcere şi neplăcere şi facultatea de a dori*. 


în cazul conceptelor pe care le utilizăm ca principii empirice, este de 
folos, atunci când avem motive să bănuim că sunt înrudite cu facultatea de 
cunoaştere pură a priori, să încercăm, datorită acestei relaţii, o definiţie 
transcendentală, adică o definiţie prin categorii pure, întrucât numai acestea 
singure indică în mod satisfăcător deosebirea conceptului respectiv faţă de alte 
concepte. în această privinţă, urmăm exemplul matematicianului care lasă ne¬ 
determinate datele empirice ale problemei sale şi subordonează conceptelor 
aritmeticii pure numai raportarea acestor date, în sinteza lor pură, generalizând 
astfel soluţia problemei. - Mi s-a reproşat folosirea unui procedeu asemănător 
(Critica raţiunii practice, p. 16 a „Cuvântului înainte") şi a fost criticată 
definiţia facultăţii de a dori ca facultate care este, prin reprezentările ei, 
cauza realităţii obiectelor acestor reprezentări, pe motiv că şi dorinţele irea¬ 
lizabile ar fi, de asemenea, dorinţe despre care oricine ştie că doar cu ajutorul 
lor nu se poate produce obiectul lor. - Aceasta nu demonstrează însă nimic 
altceva decât că în om există şi dorinţe care-1 pun în contradicţie cu sine 
însuşi, atunci când acţionează doar prin reprezentarea sa în vederea producerii 
obiectului, fără să se poată aştepta totuşi la vreun succes. Căci el este conştient 
că forţele sale mecanice (dacă trebuie să le numesc astfel pe cele nepsiho¬ 
logice), care trebuie determinate prin reprezentarea sa pentru a realiza obiec¬ 
tul (deci mijlocit), fie că sunt insuficiente, fie că vizează ceva imposibil, 
de exemplu, de a face ca cele întâmplate să nu se fi întâmplat (O mihi 
praeteritos etc.) sau de a putea anula, în aşteptarea nerăbdătoare, răstimpul 
care-1 desparte de clipa dorită. - Deşi sub stăpânirea unor astfel de dorinţe 
fantastice suntem conştienţi de insuficienţa reprezentărilor noastre (sau chiar 
de incapacitatea lor) de a fi cauza obiectelor lor, totuşi raportarea la ele drept 
cauză, deci reprezentarea cauzalităţii lor este conţinută în orice dorinţă şi este 
vizibilă mai cu seamă atunci când aceasta este un afect: dorul. Căci dorinţele 
demonstrează, dând speranţe pe care apoi le distrug şi istovind astfel puterile, 
că acestea sunt încordate în mod repetat de către reprezentări, dar că ele lasă 

Pentru facultatea de cunoaştere, doar intelectul este legifera- 
tor, în cazul că ea (considerată, aşa cum se cuvine, pentru sine, 
independent de facultatea de a dori) se raportează, ca o facultate 
de cunoaştere teoretică, la natură; doar relativ la aceasta (ca 
fenomen) putem să dăm a priori legi prin conceptele naturii, 
care sunt de fapt concepte pure ale intelectului. - Pentru facul¬ 
tatea de a dori, ca o facultate superioară în virtutea conceptului 
de libertate, doar raţiunea (singura în care se află acest concept) 
este legiferatoare a priori. însă între facultatea de cunoaştere şi 
facultatea de a dori se află sentimentul de plăcere, aşa cum între 
intelect şi raţiune se află facultatea de judecare. Deci, trebuie să 
presupunem, cel puţin deocamdată, că şi facultatea de judecare 
conţine un principiu a priori propriu; de asemenea, că, întrucât 
facultatea de a dori este legată în mod necesar de plăcere şi 
neplăcere (fie că acestea preced principiul ei, ca în cazul facul¬ 
tăţii de a dori inferioare, fie că ele rezultă din determinarea ei de 
către legea morală, ca în cazul facultăţii de a dori superioare), 
facultatea de judecare va realiza trecerea de la facultăţile de 
cunoaştere pure, adică de la domeniul conceptelor naturii, la 
domeniul conceptului libertăţii, tot aşa cum, în utilizare logică, 
ea face posibilă trecerea de la intelect la raţiune. 

Prin urmare, deşi filosofia nu porte fi împărţită decât în 
două părţi, cea teoretică şi cea practică, deşi tot ceea ce am 
avea de spus despre principiile proprii facultăţii de judecare 
ar trebui să aparţină părţii teoretice, adică cunoaşterii raţio¬ 
nale, pe baza conceptelor naturii, totuşi critica raţiunii pure, 
care trebuie să lămurească toate acestea înainte de a se trece la 


sufletul să recadă neîncetat în oboseală alunei cănd constată imposibilitatea. 
Chiar rugăciunile pentru îndepărtarea relelor mari şi, pe căt se ştie, inevitabile 
şi multe mijloace superstiţioase pentru atingerea scopurilor, care în mod natu¬ 
ral sunt irealizabile, dovedesc raportul cauzal al reprezentărilor cu obiectele lor, 
întrucât nici măcar conştiinţa neputinţei de a produce efectul dorit nu poate 
anula năzuinţa. - De ce însă în natura noastră a fost sădită înclinaţia spre 
dorinţe despre care ştim că sunt vane, aceasta este o problemă antropolo- 
gico-teologică. Se pare că, dacă ar trebui să utiiizăm forţele noastre doar atunci 
când ne-am asigurat de posibilitatea facultăţii noastre de a produce obiectul, 
ele ar rămâne în cea mai mare parte neutilizate. Căci de cele mai multe ori ne 
cunoaştem forţele doar atunci când Ic punem la probă. Această amăgire cu do¬ 
rinţe vane este deci doar urmarea unei alcătuiri binecu vântate a naturii noastre. 

sistem pentru a-1 face posibil, constă din trei părţi: critica 
intelectului pur, critica facultăţii de judecare pure şi critica 
raţiunii pure. Facultăţile sunt numite pure pentru că legife¬ 
rează a priori. 


IV. DESPRE FACULTATEA DE JUDECARE 
CONSIDERATĂ CA O FACULTATE 
CARE LEGIFEREAZĂ A PRIORI 

Facultatea de judecare în genere este facultatea de a gândi 
particularul ca fiind cuprins în general. Dacă este dat genera¬ 
lul (regula, principiul, legea), atunci facultatea de judecare care 
îi subsumează particularul (si atunci când ea, ca facultate de 
judecare transcendentală, indică a priori condiţiile în care, în 
mod exclusiv, poate fi realizată subsumarea) este determinativă. 
însă dacă este dat numai particularul, pentru care ea trebuie să 
găsească generalul, atunci facultatea de judecare este doar 
reflexivă. 

Facultatea de judecare determinativă care stă sub legi gene¬ 
rale transcendentale date de intelect este doar subsumatoare; 
legea îi este prescrisă a priori, iar ea nu are nevoie, aşadar, să-şi 
caute o lege proprie pentru a putea subordona generalului 
particularul din natură. - Dar acele legi lasă nedeterminate 
formele atât de diverse ale naturii, cât şi modificările aproape 
tot atât de diverse ale conceptelor transcendentale generale ale 
naturii, căci ele privesc doar posibilitatea naturii în genere (ca 
obiect al simţurilor). De aceea, pentru această diversitate trebuie 
să existe totuşi alte legi, care, într-adevăr, ca legi empirice, 
pot fi întâmplătoare pentru înţelegerea intelectului nostru; însă, 
pentru a se numi totuşi legi (aşa cum o cere conceptul naturii), 
ele trebuie considerate necesare potrivit unui principiu al 
unităţii diversului, deşi noi nu-1 cunoaştem. Facultatea de jude¬ 
care reflexivă, care are misiunea de a se ridica de la particularul 
din natură la general, are nevoie deci de un principiu pe care 
nu-1 poate deriva din experienţă, deoarece el trebuie să 
fundamenteze tocmai unitatea tuturor principiilor empirice sub 
principii de asemenea empirice, dar superioare, şi prin urmare 
posibilitatea subordonării lor sistematice unele faţă de altele. 

Deci numai facultatea de judecare reflexivă poate să-şi dea ea 
însăşi un astfel de principiu transcendental ca lege; ea nu-1 
poate lua din altă parte (pentru că atunci ea ar fi facultate de 
judecare determinativă), nici nu-1 poate prescrie naturii; căci 
reflexia asupra legilor naturii se orientează în conformitate cu 
natura, dar aceasta nu se ghidează după condiţiile potrivit cărora 
noi încercăm să obţinem un concept al ei, care este cu totul 
contingent în raport cu ea. 

întrucât legile generale ale naturii îşi au temeiul în intelectul 
nostru, care le prescrie naturii (deşi doar potrivit conceptului ei 
general ca natură), acest principiu nu poate consta decât în 
aceea că legile empirice particulare trebuie considerate, relativ 
la ceea ce rămâne nedeterminat în ele prin legile generale, 
potrivit unei unităţi pe care un intelect (chiar dacă nu al nostru) 
ar fi putut s-o dea pentru facultăţile noastre de cunoaştere, cu 
scopul de a face posibil un sistem al experienţei după legile 
particulare ale naturii. De aici nu rezultă că ar trebui admisă 
existenţa unui asemenea intelect (căci doar facultatea de 
judecare reflexivă este cea care se serveşte de această idee ca de 
un principiu pentru reflexie, şi nu pentru determinare), ci doar 
că astfel această facultate îşi dă sieşi o lege, nu naturii. 

Principiul facultăţii de judecare, privitor la forma obiectelor 
naturii care stau sub legi empirice în genere, este finalitatea 
naturii în diversitatea ei, căci conceptul unui obiect, întrucât el 
conţine totodată temeiul realităţii acestui obiect, se numeşte 
scop, iar concordanţa unui obiect cu acea alcătuire a obiecteîor 
care este posibilă doar potrivit scopurilor se numeşte finalitatea 
formei sale. Cu alte cuvinte, natura este reprezentată prin acest 
concept ca şi când un intelect ar conţine temeiul unităţii 
diversului legilor ei empirice. 

Finalitatea naturii este deci un concept a priori particular 
care îşi are originea exclusiv în facultatea de judecare reflexivă. 
Căci nu putem atribui produselor naturii ceva de felul raportării 
naturii la scopuri în vederea lor; acest concept poate fi folosit 
doar pentru a reflecta asupra naturii, relativ la înlănţuirea în ea a 
fenomenelor, înlănţuire care este dată potrivit legilor empirice. 
De asemenea, acest concept este total diferit de finalitatea 
practică (a artei umane sau chiar a moravurilor), deşi el este 
gândit prin analogie cu ea. 

V. PRINCIPIUL FINALITĂŢII FORMALE A NATURII 
ESTE UN PRINCIPIU TRANSCENDENTAL 
AL FACULTĂŢII DE JUDECARE 

Un principiu transcendental este acela prin care este repre¬ 
zentată condiţia generală a priori, singura ce permite ca lucru¬ 
rile să devină obiecte ale cunoaşterii noastre în genere. Dimpo¬ 
trivă, un principiu se numeşte metafizic atunci când reprezintă 
condiţia a priori, singura care permite obiectelor al căror 
concept trebuie dat empiric să fie determinate mai departe a 
priori. Astfel, principiul cunoaşterii corpurilor ca substanţe şi ca 
substanţe modificabile este transcendental dacă prin aceasta se 
spune că modificarea lor trebuie să aibă o cauză; el este însă 
metafizic dacă prin aceasta se spune că modificarea substanţelor 
trebuie să aibă o cauză externă. Căci, în primul caz, corpul 
poate fi gândit doar prin predicate ontologice (concepte pure ale 
intelectului), de exemplu ca substanţă, pentru a cunoaşte a 
priori propoziţia; în al doilea însă, conceptul empiric al unui 
corp (ca lucru mobil în spaţiu) trebuie să stea la baza propo¬ 
ziţiei, pentru a putea înţelege pe deplin a priori faptul că corpu¬ 
lui îi revine ultimul predicat (al mişcării doar prin cauză 
externă). - Principiul finalităţii naturii (in diversitatea legilor ei 
empirice) este, aşa cum voi arăta imediat, un principiu trans¬ 
cendental, deoarece conceptul obiectelor care sunt gândite ca 
stând sub acest principiu este doar conceptul pur al obiectelor 
cunoaşterii experimentale posibile în genere şi nu conţine nimic 
empiric. Dimpotrivă, principiul finalităţii practice, care tre¬ 
buie gândită în ideea determinării unei voinţe libere, ar fi un 
principiu metafizic, deoarece conceptul facultăţii de a dori, înţe¬ 
leasă ca voinţă, trebuie dat totuşi empiric (nu aparţine pre¬ 
dicatelor transcendentale). Dar cele două principii nu sunt totuşi 
empirice, ci principii a priori, deoarece pentru legarea pre¬ 
dicatului cu conceptul empiric al subiectului judecăţilor lor nu 
este nevoie de experienţă, ci ea poate fi înţeleasă exclusiv a 
priori. 

Faptul că conceptul finalităţii naturii se numără printre prin¬ 
cipiile transcendentale reiese în mod satisfăcător din maximele 
facultăţii de judecare care sunt puse a priori la baza cercetă¬ 
rii naturii şi care nu privesc nimic altceva decât posibilitatea 


27 




1MMANUEL KANT 


experienţei, deci a cunoaşterii naturii, dar nu înţeleasă numai ca 
natură în genere, ci ca o natură determinată printr-o diversitate 
de legi particulare - Maximele, ca sentinţe ale înţelepciunii 
metafizice, apar destul de des, dar dispersat, în cuprinsul acestei 
ştiinţe în legătură cu diferite reguli a căror necesitate nu poate fi 
dovedită prin concepte. „Natura merge pe drumul cel mai scurt 
(lex parsimoniae); cu toate acestea, ea nu face salturi, nici ca 
urmare a modificărilor ei, nici ca urmare a combinării formeior 
diferite în mod specific (lex continui in natura); marea diver¬ 
sitate a legilor ei empirice constituie totuşi o unitate sub puţine 
principii (principia praeter necessitatem no a sunt multipli¬ 
ca ndal ", şi aşa mai departe. 

Dacă vrem însă să indicăm originea acestor principii şi 
încercăm s-o facem pe o cale psihologică, procedeul este cu 
totul potrivnic spiritului lor. Căci ele nu spun ce se întâmplă, 
adică potrivit cărei reguli îşi desfăşoară în realitate activitatea 
facultăţile noastre cunoscătoare şi cum se judecă, ci cum trebuie 
(soli) judecat; iar această necesitate logică obiectivă nu apare 
atunci când principiile sunt doar empirice. Prin urmare, 
finalitatea naturii pentru facultăţile noastre de cunoaştere şi 
pentru utilizarea lor, care o şi pun în evidenţă, este un principiu 
transcendental al judecâţiior, şi ca atare necesită şi o deducţie 
transcendentală. Cu ajutorul ei trebuie căutat în sursele cunoaş¬ 
terii apriori temeiul de a judeca astfel. 

Ca atare, în temeiurile posibilităţii unei experienţe găsim 
mai întâi desigur ceva necesar: legile generale, fără de care nu 
poate fi gândită namra în genere (ca obiect al simţurilor). Ele se 
bazează pe categorii aplicate la condiţiile formale ale oricărei 
intuiţii pe care o putem avea, întrucât ca este dată tot a priori. 
Sub aceste legi, facultatea de judecare este determinativă, căci 
nu are altceva de făcut decât de a subsuma sub legile date. De 
exemplu, intelectul spune: once schimbare are cauza sa (lege 
generală a naturii). Facultatea de judecare transcendentală nu are 
nimic altceva de făcut decât să indice condiţia subsumării sub 
conceptul dat a priori de intelect, iar aceasta este succesiunea 
determinărilor unuia şi aceluiaşi obiect. Pentru natură în genere 
(ca obiect al experienţe' posibile), acea lege este lecunoscută ca 
absolut necesară. însă obiectele cunoaşterii empirice, în afara 
acelei condiţii formale a timpului, mai sunt determinate intr-o 
mulţime de alte moduri sau, în măsura în care putem judeca a 

priori, determinabile, aşa încât naturile specifice diferite, în 
afară de ceea ce au comun, ca aparţinând naturii în genere, pot 
fi cauze în moduri infinit variate, fiecare dintre aceste genuri 
trebuie să aibă (potrivit conceptului unei cauze în genere) 
regula lui care este lege, deci conţine necesitatea, deşi noi, 
datorită alcătuirii şi limitelor facultăţilor noast e de cunoaştere, 
nu înţelegem deloc această necesitate. Prin urmare, trebuie sa 
gândim în natură, relativ la legile ei empirice, posibilitatea unor 
legi empirice infinit diverse, care sunt, totuşi, întâmplătoare 
pentru înţelegerea noastră (nu pot fi cunoscute a priori ). 
Privitor la ele, considerăm că unitatea naturii potrivit legilor 
empirice şi posibilitatea unităţii experienţei (ca sistem confoim 
legilor empirice) sunt întâmplătoare. Dar o astfel de unitate 
trebuie totuşi presupusă şi admisă în mod necesar, pentru că 
altfel nu s-ar realiza o conexiune generală a cunoştinţelor 
empirice într-un tot al experienţei. Ce-i drept, legile generale 
ale naturii oferă o astfel de conexiune a obiectelor potrivit 
genului lor, ca obiecte ale naturii în genere, însă nu în mod 
specific, ca fiinţe particulare ale naturii. De aceea, facultatea de 
judecare trebuie să accepte ca principiu a priori , pentru uzui 
propriu, că ceea ce este întâmplător pentru înţelegerea umană în 
legile particulare (empirice; ale naturii conţine totuşi o unitate 
în legarea diversului lor într-o experienţă posibilă în sine, 
unitate pentru noi inexplicabilă, dar totuşi conceptibilă. Aşadar, 
unitatea legică a unei conexiuni, recunoscută de noi ca fiind 
corespunzătoare unei intenţii necesare a intelectului (unei 
nevoi), dar totodată întâmplătoare în sine, este reprezentată ca 
finalitate a obiectelor (aici a naturii). De aceea, facultatea do 
judecare, care relativ la obiectele ce stau sub legi empirice 
posibile (care unnează a mai fi descoperite) este doar reflexivă, 
trebuie să gândească natura privitor la aceste legi potrivit unu: 
principiu al finalităţii pentru facultatea noastră de cunoaştere 
CI se exprimă apoi în maximele amintite ale facultăţii de 
judecare. Acest concept transcendental al finalităţii naturii nu 
este nici un concept al naturii, nici un concept al libertăţii, 
deoarece el nu atribuie nimic obiectului (naturii), ci reprezin*ă 
doar unicul mod în care trebuie să procedăm în reflexia asupia 
obiectelor nan'rii în vederea unei experienţe pe deplin coerente, 
deci un principiu subiectiv (maximă) al facultăţii de judecare. 
De aceea, ne şi bucurăm, ca şi când ar fi o întâmplare fericită, 

favorabilă scopului nostru (de fapt eliberaţi de o nevoie), atunci 
când întâlnim printre legile empirice o astfel de unitate siste¬ 
matică, deşi a trebuit să admitem cu necesitate că există o astfel 
de unitate pe care totuşi nu am putut s-o înţelegem şi s-o 
dovedim. 

Pentru a ne convinge de corectitudinea acestei deducţii a 
conceptului amintit şi de necesitatea de a-1 admite ca principiu 
transcendental de cunoaştere, să medităm doar asupra dificul¬ 
tăţii sarcinii de a face din percepţiile date ale unei naturi, care 
conţine diversitatea, cu siguranţă infinită a legilor empirice, o 
experienţă coerentă, sarcină care se află a priori în intelectul 
nostru. Deşi intelectul posedă a priori legile generale ale naturii, 
fără de care ea nu ar putea fi obiect al experienţei, totuşi el are 
nevoie în afară de aceasta şi de o anumită ordine a naturii în 
regulile ei particulare pe care nu le poate cunoaşte decât empiric 
şi care sunt pentru el întâmplătoare. Aceste reguli, fără de care 
nu ar fi posibilă trecerea, prin analogie, de la o experienţă 
posibilă în genere la una particulară, el trebuie să le conceapă ca 
legi (deci ca necesare)*. Altfel, ele nu ar constitui o ordine a 
naturii, cu toate că intelectul nu le cunoaşte necesitatea şi nu ar 
putea s-o înţeleagă vreodată. Deci el nu poate determina a 

în germană, această frază sună astfel: „Diese Regeln, ohne welche kein 
Fortgang von der allgemeinen Analogie einer moglichen Erfahrung iiberhaupt 
zur besonderen stattfinden wiirde, muB er sich als Gesetze, (d.i. als 
notwendig) denken". Traducerea literală ar avea următorul enunţ: „Aceste 
reguli, fără de care nu ar li posibilă trecerea de la analogia generală a unei 
experienţe posibile în genere la o analogie particulară, el trebuie să le 
conceapă ca legi (deci ca necesare)". Or, este evident că pasajul „trecerea de 
la analogia generală a unei experienţe posibile în genere la o analogie par¬ 
ticulară..." nu este deloc clar. Cassircr a sesizat această obscuritate, datorată 
probabil unei greşeli necorectate, ţi a propus înlocuirea cuvântului „Analogie" 
prin „Anlage". Dacă traducem Anluge prin capacitate înnăscută, talent, deci, 
în fond, prin /acuitate, atunci fragmentul obscur devine „...trecerea de la 
capacitatea (facultatea) generală a unei experienţe în genere, la facultatea 
particulară..." Textul se luminează puţin, dar nu suficient. Traducerea noastră 
interpretativă, care se bazează pe contextul imediat, precum şi pe cel, mai larg, 
al întregului paragraf, constă în a arăta că este vorba de trecerea prin analogie 
de la experienţa posibilă datorită legilor generale ale naturii, prescrise de inte¬ 
lect, la o experienţă posibilă datorită legilor particulare ale naturii, întâmplă¬ 
toare pentru intelect (n. traci.). 

priori nimic relativ la acestea (obiecte); totuşi el trebuie, pentru 
a cerceta aceste aşa-numite legi empirice, să pună la baza 
oricărei reflexii asupra naturii un principiu a priori, şi anume că 
pe baza lor este posibilă o ordine cognoscibilă a naturii. Acest 
principiu se exprimă în următoarele propoziţii: în natură, există 
o ierarhie a genurilor şi speciilor care este comprehensibilă 
pentru noi; genurile, la rândul lor, se apropie reciproc după un 
principiu comun, pentru a face posibilă trecerea de la unul la 
altul şi prin aceasta spre un gen superior; la început, intelectului 
nostru îi apare ca inevitabil făptui de a trebui să accepte pentru 
diversitatea specifică a efectelor naturii tot atâtea feluri diferite 
de cauzalitate, ele putând totuşi sta sub un număr mic de prin¬ 
cipii, cu a căror căutare trebuie să ne îndeletnicim etc. Această 
concordanţă a naturii cu facultatea noastră de cunoaştere este 
presupusă a priori de către facultatea de judecare în vederea 
reflexiei sale asupra naturii, conform legilor ei empirice. Inte¬ 
lectul însă o consideră ca fiind întâmplătoare în mod obiectiv şi 
doar facultatea de judecare o atribuie naturii ca finalitate trans¬ 
cendentală (relativ la facultatea de cunoaştere a subiectului); 
căci, fără să presupunem această finalitate, nu ar exista pentru 
noi o ordine a naturii potrivit legilor empirice, deci un fir 
călăuzitor pentru o experienţă ce trebuie constituită cu aceste 
legi în toată diversitatea lor şi pentru cercetarea ei. 

Căci se înţelege fără dificultate că, cu toată uniformitatea 
obiectelor naturii potrivit legilor generale, fără de care nu ar 
exista forma unei cunoaşteri a experienţei în genere, diversitatea 
specifică a legilor empirice ale naturii, împreună cu efectele lor, 
ar putea fi totuşi atât de mare, încât intelectul nostru nu ar putea 
descoperi în ea o ordine comprehensibilă, împărţi produsele ei 
în genuri şi specii, pentru a folosi principiile explicării şi 
înţelegerii unora şi la explicarea şi înţelegerea celorlalte si 
pentru a face dintr-un material atât’de încâlcit pentru noi (de 
fapt, doar infinit divers, care nu e pe măsura puterii noastre de 
cuprindere) o experienţă coerentă. 

Aşadar, facultatea de judecare conţine şi un principiu a 
priori pentru posibilitatea naturii, dar numai cu un rost 
subiectiv, prin care îşi prescrie sieşi (ca heautonomie) o lege, nu 
naturii (ca autonomie), pentru reflexia asupra ei. Această lege ar 
putea fi numită legea specificării naturii relativ la legile ei 
empirice. Facultatea de judecare nu o cunoaşte a priori în 

natură, ci o acceptă în vederea unei ordini a ei care să poată fi 
cunoscută de intelectul nostru în împărţirea pe care ea o face 
legilor generale ale naturii, atunci când vrea să subordoneze 
acestora diversitatea legilor particulare. în consecinţă, atunci 
când spunem că natura îşi specifică legile generale potrivit 
principiului finalităţii pentru facultatea noastră de cunoaştere, 
adică pentru conformitatea cu intelectul uman în îndeletnicirea 
sa necesară de a găsi pentru particular, care îi este oferit de 
percepţie, generalul, iar pentru divers legătura în unitatea prin¬ 
cipiului (care este, ce-i drept, pentru fiecare specie generalul), 
prin aceasta nici nu prescriem vreo lege naturii, nici nu învăţăm 
de la ea vreuna prin observaţie (deşi principiul poate fi confir¬ 
mat prin ea). Căci nu este un principiu al facultăţii de judecare 
determinative, ci doar al celei reflexive; ceea ce urmărim este 
ca, indiferent de modul de organizare al naturii potrivit legilor 
ei generale, să căutăm exclusiv legile ei empirice conform 
acelui principiu şi maximelor care se bazează pe el, căci numai 
cu ajutorul lui putem progresa în experienţă şi putem dobândi 
cunoştinţe prin utilizarea intelectului nostru. 


VI. DESPRE LEGĂTURA 
SENTIMENTULUI DE PLĂCERE 
CU CONCEPTUL DE FINALITATE A NATURII 

Concordanţa naturii în diversitatea legilor ei particulare cu 
nevoia noastră de a găsi pentru ele generalitatea principiilor 
trebuie considerată, după toată înţelegerea noastră, ca fiind 
întâmplătoare, dar totodată ca indispensabilă pentru nevoile 
intelectului, deci ca finalitate prin care natura concordă cu 
intenţia noastră orientată însă exclusiv spre cunoaştere. - Legile 
generale ale intelectului, care sunt în acelaşi timp legi ale 
naturii, îi sunt acesteia tot atât de necesare (deşi se nasc 
spontan) ca şi legile de mişcare ale materiei; producerea lor nu 
presupune lin scop al facultăţilor noastre de cunoaştere, 
deoarece noi ne facem o noţiune despre ce este cunoaşterea 
obiectelor (naturii) de abia prin aceste legi, iar ele revin în mod 
necesar naturii ca obiect al cunoaşterii noastre în genere. în 
schimb, este întâmplător, după puterea noastră de înţelegere, că 

ordinea naturii potrivit legilor ei particulare, deşi depăşeşte 
forţa noastră de cuprindere prin cel puţin posibila diversitate 
şi neomogenitatc, este totuşi într-adevăr adecvată acesteia. 
Găsirea acestei ordini este o îndeletnicire a intelectului care 
vizează un scop necesar al său, şi anume de a introduce în 
natură unitatea principiilor, scop pe care facultatea de judecare 
trebuie să-l atribuie ulterior naturii, deoarece intelectul nu-i 
poate prescrie acesteia vreo lege în această privinţă. 

Atingerea oricărui scop este legată de un sentiment de plă¬ 
cere. Dacă această reuşită este condiţionată de o reprezentare a 
priori, precum în acest caz de un principiu pentru facultatea de 
judecare reflexivă în genere, atunci sentimentul de plăcere este 
determinat şi printr-un principiu a priori, valabil pentru oricine: 
şi anume doar prin raportarea obiectului la facultatea de cunoaş¬ 
tere fără ca aici conceptul de finalitate să ţină seama câtuşi cie 
puţin de facultatea de a dori, deosebindu-se astfel cu totul de 
orice finalitate practică a naturii. 

Coincidenţa percepţiilor cu legile conforme conceptelor 
generale ale naturii (categorii) nu are, în realitate, nici cea mai 
mică înrâurire asupra sentimentului nostru de plăcere, şi nici 
n-ar putea să aibă, deoarece intelectul procedează aici neinten¬ 
ţionat şi în mod necesar potrivit naturii sale. în schimb, des¬ 
coperirea posibilităţii de a uni două sau mai multe legi empirice 
eterogene ale naturii sub un principiu care le cuprinde pe 
amândouă provocă o plăcere vizibilă, adesea chiar o admiraţie, 
care uneori nu dispare nici atunci când ne-am obişnuit suficient 
cu obiectul ei. Desigur, caracterul comprehensibil al naturii şi 
unitatea ei în împărţirea în genuri şi specii, singurele care fac 
posibile conceptele empirice prin care cunoaştem natura 
conform legilor ei particulare, nu ne mai provoacă o plăcere 
evidentă. Dar este sigur că ea a existat la vremea ei şi, doar 
pentru că experienţa cea mai comună nu este posibilă fără ea, 
s-a contopit treptat cu simpla cunoaştere şi nu mai iese în 
evidenţă. - Prin urmare, este necesar ceva care, în aprecierii 
naturii, să atragă atentia asupra finalităţii acesteia pentru 
intelectul nostru, un studiu care să subsumeze legile eterogene 
ale naturii, dacă e posibil, unora superioare, deşi tot empirice, 
pentru a obţine plăcere, atunci când subsumarea reuşeşte, din 
acordul acestor legi în vederea facultăţii noastre de cunoaştere, 
acord pe care noi îl considerăm doar întâmplător. Dimpotrivă, 

ne-ar displăcea total o reprezentare a naturii prin care ni s-ar 
prezice că, în cazul celei mai neînsemnate cercetări care depă¬ 
şeşte experienţa cea mai comună, ne-am lovi de eterogenitatea 
fegilor naturii,’ care ar face imposibilă pentru intelectul nostru 
subsumarea legilor ei particulare sub legi empirice generale, 
deoarece aceasta contrazice principiul specificării subiectiv 
finale a naturii în genurile ei, precum şi, relativ la ele, facultatea 
noastră de judecare reflexivă. 

Această presupunere a facultăţii de judecare este extrem de 
nedeterminată cu privire la cât de departe trebuie extinsă acea 
finalitate ideală a naturii pentru facultatea noastră de cunoaş¬ 
tere. De aceea, ne declarăm mulţumiţi şi atunci când ni se spune 
că o cunoaştere mai profundă sau mai extinsă a naturii prin 
observaţie trebuie în cele din urmă să se lovească de o diver¬ 
sitate a legilor pe care nici un intelect omenesc nu o poate 
reduce la un principiu. Totuşi, îi ascultăm cu mai multă plăcere 
pe cei care ne lasă să sperăm că, cu cât vom cunoaşte mai bine 
interiorul naturii sau o vom putea compara mai bine cu 
elementele exterioare care acum ne sunt necunoscute, cu atât o 
vom găsi mai simplă în principiile ei şi mai unitară, cu toată 
eterogenitatea aparentă a legilor ei empirice, pe măsură ce 
experienţa noastră progresează. Căci este o cerinţă a facultăţii 
noastre de judecare de a proceda conform principiului adecvării 
naturii la facultatea noastră de cunoaştere, atât cât se întinde 
acesta, fără a stabili dacă el are sau nu limite (deoarece nu 
facultatea de judecare determinativă ne dă această regulă). 
Motivul este că privitor la folosirea raţională a facultăţilor 
noastre de cunoaştere putem fixa într-adevăr limite, dar în 
câmpul empiriei acest lucru nu este posibil. 


VII. DESPRE REPREZENTAREA ESTETICĂ 
A FINALITĂŢII NATURII 

Ceea ce este doar subiectiv în reprezentarea unui obiect, 
adică ceea ce formează raportul ei cu subiectul, nu cu obiectul, 
constituie latura sa estetică; însă ceea ce în ea serveşte sau poate 
fi folosit la determinarea obiectului (la cunoaştere) constituie 
valabilitatea ei logică. în cunoaşterea unui obiect al simţurilor, 

se manifestă ambele raporturi. în reprezentarea sensibilă a 
obiectelor exterioare mie, calitatea spaţiului în care le intuim 
constituie subiectivul pur al reprezentării mele despre ele (prin 
care nu se stabileşte ceea ce ele pot fi ca obiecte în sine). Acest 
raport face ca obiectul să fie gândit doar ca fenomen. Indiferent 
de calitatea sa subiectivă, spaţiul este totuşi o parte a cunoaşterii 
obiectelor ca fenomene. Senzaţia (aici cea exterioară) exprimă 
subiectivul pur al reprezentărilor noastre despre obiectele 
exterioare nouă, însă de fapt ceea ce este material (real) în ele 
(prin care este dat ceva existent), tot aşa cum spaţiul exprimă 
forma pură a priori a posibilităţii intuirii lor. Şi, cu toate acestea, 
senzaţia este utilizată si la cunoaşterea obiectelor exterioare 

5 » » 

nouă. 

însă acel aspect subiectiv dintr-o reprezentare care nu poate 
deveni o parte a cunoaşterii este plăcerea sau neplăcerea, care 
îi este asociată. Căci prin ea nu cunosc nimic din obiectivul 
reprezentării, deşi ea poate foarte bine să fie efectul unei 
cunoştinţe. Dar finalitatea unui obiect, întrucât este percepută, 
nu constituie proprietatea obiectului însuşi (căci o astfel de 
proprietate nu poate fi percepută), deşi ea poate fi dedusă 
dintr-o cunoştinţă a obiectului. Deci finalitatea care precede 
cunoaşterea unui obiect şi care, chiar fără a voi să utilizăm 
reprezentarea acestuia pentru cunoaştere, este totuşi nemijlocit 
legată de ea constituie aspectul ei subiectiv, care nu poate 
deveni în nici un caz o parte a cunoaşterii. Aşadar, obiectul este 
numit final doar atunci când reprezentarea sa este legată 
nemijlocit de sentimentul de plăcere, iar această reprezentare 
însăşi este o reprezentare estetică a finalităţii. - întrebarea este 
dacă există într-adevăr o astfel de reprezentare a finalităţii. 

Atunci când simpla percepere (apprehensio) a formei unui 
obiect al intuiţiei, fără raportarea ei la un concept în vederea 
unei cunoaşteri determinate, este însoţită de plăcere, prin 
aceasta reprezentarea nu se raportează la obiect, ci exclusiv la 
subiect. Iar plăcerea nu poate exprima nimic altceva decât 
adecvarea obiectului la facultăţile de cunoştere pe care le pune 
în joc facultatea de judecare reflexivă şi deci, întrucât sunt puse 
în joc, doar o finalitate formală subiectivă a obiectului. Căci 
acea percepere a formelor de către imaginaţie nu poate avea loc 
vreodată fără ca facultatea de judecare reflexivă, fie şi 
neintenţionat, să nu o compare cel puţin cu facultatea ei de a 

raporta intuiţii la concepte. Dacă în această comparaţie 
imaginaţia (ca facultate a intuiţiilor a priori) se acordă de la 
sine, datorită unei reprezentări date, cu intelectul ca facultate a 
conceptelor şi prin aceasta se naşte un sentiment de plăcere, 
atunci obiectul trebuie considerat ca fiind final pentru faculta¬ 
tea de judecare reflexivă. O astfel de judecată este o judecată 
estetică asupra finalităţii obiectului, care nu se întemeiază pe 
un concept existent al obiectului şi nu oferă nici un concept 
despre el. Când forma obiectului (nu ceea ce este material în 
reprezentarea lui, ca senzaţie) este judecată în simpla reflexie 
asupra ei (fără intenţia de a obţine un concept al obiectului) ca 
fiind cauză a plăcerii produse de reprezentarea unui astfel de 
obiect, atunci această plăcere este apreciată totodată ca fiind 
legată în mod necesar de reprezentarea; deci ea este atribuită 
nu numai subiectului care percepe această formă, ci tuturor 
celor care judecă. în acest caz, obiectul se numeşte frumos, iar 
facultatea de a judeca printr-o astfel de plăcere (prin urmare, şi 
universal valabil) gust. Şi, întrucât cauza plăcerii este situată 
doar în forma obiectului pentru reflexie în genere, deci nu într-o 
senzaţie provocată de obiect, şi fără raportare la vreun concept 
care să conţină un scop, legitatea în folosirea empirică a facul¬ 
tăţii de judecare în genere (unitatea imaginaţiei cu intelectul) 
în subiect este singura cu care concordă reprezentarea obiec¬ 
tului în reflexie, ale cărei condiţii sunt a priori general vala¬ 
bile. Deoarece această concordanţă a obiectului cu facultăţile 
subiectului este întâmplătoare, ea produce reprezentarea unei 
finalităţi a obiectului relativă la facultăţile de cunoaştere ale 
subiectului. 

Aici este vorba de o plăcere caic, ca orice plăcere sau 
neplăcere ce nu este produsă prin conceptul libertăţii (adică 
printr-o determinare prealabilă dc către raţiunea pură a 
facultăţii de a dori superioare), nu poate fi înţeleasă niciodată 
prin concepte ca fiind legată în mod necesar de reprezentarea 
unui obiect, ci trebuie cunoscută întotdeauna doar prin percepţie 
reflexivă ca fiind legată de aceasta. în consecinţă, asemeni 
oricărei judecăţi empirice, ea nu poate indica o necesitate 
obiectivă si nu poate pretinde că are o valabilitate a priori. însă 
judecata de gust pretinde, ca orice altă judecată empirică, că 
este valabilă pentru toţi, ceea ce, indiferent de accidentalitatea 
ei internă, este întotdeauna posibil. Ceea ce este surprinzător şi 

ieşit din comun constă doar în faptul că nu un concept empiric, 
ci un sentiment de plăcere (deci în nici un caz un concept) 
trebuie atribuit fiecăruia şi asociat reprezentării obiectului prin 
judecata de gust, ca şi cum ar fi un predicat legat de cunoaşterea 
obiectului. 

O judecată de experienţă singulară, de exemplu judecata 
celui care percepe într-un cristal de stâncă o picătură mobilă de 
apă, pretinde pe bună dreptate că oricine altcineva trebuie să 
constate acelaşi lucru, deoarece el a emis această judecată în 
conformitate cu condiţiile generale ale facultăţii de judecare 
determinative sub legile unei experienţe posibile în genere. Tot 
astfel, cel căruia simpla reflexie asupra formei unui obiect îi 
provoacă plăcere fără raportare la un concept emite pretenţii 
îndreptăţite la acordul tuturor, deşi aceasta este o judecată 
empirică şi singulară; căci cauza acestei plăceri se află în 
condiţia generală, deşi subiectivă, a judecăţii de reflexie, adică 
în concordanţa finală a unui obiect (fie el produs al naturii 
sau al artei) cu raportul reciproc al facultăţilor de cunoaştere 
care sunt necesare oricărei cunoaşteri empirice (imaginaţia şi 
intelectul). Deşi, în judecata de gust, plăcerea depinde deci de o 
reprezentare empirică şi nu poate fi legată a priori de un 
concept (nu se poate stabili a priori care obiect va corespunde 
sau nu gustului; obiectul trebuie încercat), totuşi ca este factorul 
determinant al acestei judecăţi doar prin aceea că suntem 
conştienţi că se bazează numai pe reflexie şi pe condiţiile gene¬ 
rale, deşi subiective, ale concordantei acesteia cu cunoaşterea 
obiectelor în genere, concordanţă pentru care forma obiectului 
este finală. 

Acesta este motivul pentru care judecăţile de gust în virtuiea 
posibilităţii lor - deoarece aceasta presupune un principiu a 
priori - sunt şi ele supuse unei critici, deşi acest principiu nu 
este nici un principiu de cunoaştere pentru intelect, nici un 
principiu practic pentru voinţă şi deci nu este determinativ a 
priori. 

Receptivitatea pentru plăcerea provenită din reflexia asupra 
formelor lucrurilor (atât ale naturii, cât şi ale artei) nu indică 
doar o finalitate a obiectelor în raport cu facultatea de judecare 
reflexivă, conformă conceptului naturii din subiect, ci şi invers, 
o finalitate a subiectului relativă la obiecte, potrivit formei lor, 
ba chiar lipsei lor de formă, în virtutea conceptului libertăţii. 

Aşa se face că judecata estetică nu se raportează doar, ca 
judecată de gust, la frumos, ci, de asemenea, ca o judecată 
izvorâtă dintr-un sentiment spiritual, la sublim, şi astfel critica 
facultăţii de judecare estetice trebuie împărţită în două părţi 
principale care să le corespundă. 


VIII. DESPRE REPREZENTAREA LOGICĂ 
A FINALITĂŢII NATURII 

în cazul unui obiect dat în experienţă, finalitatea poate fi 
reprezentată fie doar dintr-un motiv subiectiv, drept concor¬ 
danţă a formei obiectului în perceperea acestuia (apprehensio), 
concordantă care precede orice concept, cu facultăţile de cu¬ 
noaştere, pentru a uni intuiţia cu conceptele în vederea unei 
cunoaşteri în genere, fie dintr-un motiv obiectiv, drept con¬ 
cordanţă a formei sale cu posibilitatea lucrului însuşi, potrivit 
unui concept al lui care precede si conţine cauza acestei forme. 
Am văzut că reprezentarea finalităţii de primul tip se bazează pe 
plăcerea nemijlocită produsă de forma obiectului în simpla re¬ 
flexie asupra sa. Reprezentarea finalităţii de al doilea tip nu are 
de-a face deloc cu un sentiment de plăcere produs de obiecte, ci 
cu intelectul care judecă asupra lor, deoarece ea nu raportează 
forma obiectului la facultăţile de cunoaştere ale subiectului în 
perceperea ei, ci la o cunoaştere determinată a obiectului sub un 
concept dat. Atunci când este dat conceptul unui obiect, sarcina 
facultăţii de judecare care-1 utilizează pentru cunoaştere constă 
în întruchipare (exhibitio), adică în a alătura conceptului o 
intuiţie corespunzătoare. Ăceastă sarcină se îndeplineşte fie cu 
ajutorul propriei noastre imaginaţii, ca în artă, când realizăm un 
concept al unui lucru pe care-l cunoaştem dinainte si care este 
pentru noi scop, fie prin intermediul naturii, în tehnica acesteia 
(ca la corpurile organizate), când atribuim naturii conceptul 
nostru de scop pentru a judeca produsele ei; în acest caz, nu 
este reprezentată doar finalitatea naturii în forma lucrurilor, ci 
acest produs al ei ca scop al naturii. - Conceptul nostru despre 
o finalitate subiectivă a naturii în formele ei, potrivit legilor 
empirice, nu este un concept al obiectului, ci doar un principiu 
al facultăţii de judecare pentru a-şi crea concepte în condiţiile 

acestei diversităţi extrem de mari a acestor forme (pentru a se 
putea orienta în ea). Cu toate acestea, îi atribuim o anume 
legătură cu facultatea noastră de cunoaştere prin analogie cu un 
scop, şi astfel putem considera frumuseţea naturii ca întru¬ 
chiparea conceptului finalităţii formale (doar subiective), iar 
scopurile naturii ca întruchiparea conceptului unei finalităţi 
reale (obiective). Pe una o apreciem prin gust (estetic, cu 
ajutorul sentimentului de plăcere), pe cealaltă o judecăm prin 
intelect şi raţiune (logic, potrivit conceptelor). 

Pe aceasta se bazează împărţirea criticii facultăţii de ju¬ 
decare în critica facultăţii de judecare estetice si în critica 
facultăţii de judecare teleologice. Prima se referă ia facultatea 
de a judeca finalitatea formală (numită şi subiectivă) prin 
sentimentul de plăcere şi neplăcere, a doua, la facultatea de a 
judeca finalitatea reală (obiectivă) a naturii prin intelect şi 
raţiune. 

într-o critică a facultăţii de judecare, partea dedicată 
facultăţii de judecare estetice este partea esenţială, deoarece 
doar ea conţine un principiu pe care facultatea de judecare îl 
pune, pe deplin a priori, la baza reflexiei ei asupra naturii: 
principiul finalităţii formale a naturii, potrivit legilor ei 
particulare (empirice), pentru facultatea noastră de cunoaştere; 
fără această finalitate, intelectul nu s-ar putea regăsi în ele. Deşi 
nu poate fi dată o justificare a priori, şi nici măcar posibilitatea 
ei nu reiese din conceptul naturii ca obiect al experienţei în 
general cât şi în particular, cum că ar trebui să existe scopuri 
obiective ale naturii, adică obiecte care sunt posibile doar ca 
scopuri ale naturii, totuşi facultatea de judecare, fără a avea 
pentru aceasta un principiu a priori, este singura ce conţine 
regula care în cazuri date (a anumitor produse) îi permite să 
utilizeze conceptul de scop, spre folosul raţiunii, după ce acel 
principiu transcendental a pregătit intelectul să aplice la natură 
conceptul unui scop (cel puţin potrivit formei). 

însă principiul transcendental, care constă în reprezentarea 
unei finalităţi a naturii în forma unui obiect, finalitate care se 
află în relaţie subiectivă cu facultatea noastră de cunoaştere si 
este principiu al judecării respectivei forme, nu precizează uncfe 
şi în care cazuri trebuie să judecăm un produs potrivit 
principiului finalităţii şi nu doar potrivit legilor generale ale 
naturii. De asemenea, el lasă în seama facultăţii de judecare 

estetice stabilirea prin gust a conformităţii produsului (formei 
sale) cu facultăţile noastre de cunoaştere (întrucât aceasta nu 
decide în funcţie de concordanţa cu conceptele, ci prin sen¬ 
timent). Dimpotrivă, facultatea de judecare folosită teleologic 
determină exact condiţiile în care ceva (de exemplu, un corp 
organizat) trebuie judecat potrivit ideii de scop al naturii. Ea nu 
poate indica însă un principiu derivat din conceptul naturii, ca 
obiect al experienţei, care să-i dea dreptul să atribuie acesteia o 
raportare la scopuri a priori şi să admită astfel de scopuri fie şi 
în mod nedeterminat, înaintea experienţei noastre reale cu ase¬ 
menea produse. Căci trebuie făcute multe experienţe particulare 
şi considerate sub unitatea principiului lor, pentru a putea 
cunoaşte doar empiric finalitatea obiectivă a unui anumit lucru. 
- Prin urmare, facultatea de judecare estetică este o facultate 
deosebită, care judecă obiectele în virtutea unei reguli, şi nu 
după concepte. Facultatea de judecare teleologică nu este o 
facultate deosebită, ci doar facultatea de judecare reflexivă în 
genere, întrucât ea procedează, ca în orice cunoaştere teoretică, 
potrivit conceptelor, iar relativ la anumite obiecte ale naturii, 
potrivit unor principii particulare, adică potrivit principiilor 
unei facultăţi de judecare doar reflexive, şi nu care determină 
obiectele. Ea aparţine deci, potrivit aplicării ei, părţii teoretice 
a filosofiei, iar datorită principiilor particulare care nu sunt 
determinative, cum trebuie să fie într-o doctrină, eajrebuie să 
constituie, de asemenea, o parte deosebită a criticii. în schimb, 
facultatea de judecare estetică nu contribuie cu nimic la cunoaş¬ 
terea obiectelor ei si nu aparţine deci decât criticii subiectului 
care judecă şi criticii facultăţilor sale de cunoaştere, întrucât ele 
pot avea principii a priori, indiferent de utilizarea acestora (teo¬ 
retică sau practică), critică ce constituie propedeutica oricărei 
filosofii. 


IX. DESPRE LEGAREA LEGIFERĂRILOR 
INTELECTULUI CU CELE ALE RAŢIUNII 
PRIN FACULTATEA DE JUDECARE 

Intelectul dă a priori legi naturii ca obiect al simţurilor în 
vederea cunoaşterii ei într-o experienţă posibilă. Raţiunea dă a 

priori legi libertăţii şi cauzalităţii ei proprii, ca parte supra- 
sensibilă a subiectului, în vederea unei cunoaşteri necondiţio- 
nat-practice. între domeniul conceptului naturii, care stă sub 
prima legiferare, şi domeniul conceptului libertăţii, care stă sub 
a doua legiferare, orice influenţă reciprocă pe care ar putea 
s-o aibă unul asupra altuia (fiecare potrivit legilor sale funda¬ 
mentale) este exclusă datorită prăpastiei adânci care desparte 
suprasensibilul de fenomene. - Conceptul libertăţii nu deter¬ 
mină nimic relativ la cunoaşterea teoretică a naturii, aşa cum 
nici conceptul naturii nu determină nimic relativ la legile prac¬ 
tice ale libertăţii; de aceea, între cele două domenii nu poate fi 
aşezată o punte de legătură. - Chiar dacă factorii determinanţi ai 
cauzalităţii, potrivit conceptului libertăţii (si regulii practice pe 
care o conţine), nu există în natură şi chiar dacă, în subiect, 
sensibilul nu poate determina suprasensibilul, totuşi raportul 
invers este posibil (ce-i drept, nu relativ la cunoaşterea naturii, 
ci relativ la urmările cauzalităţii prin libertate asupra naturii). El 
este presupus deja de conceptul unei cauzalităţi prin libertate, 
cauzalitate al cărei efect trebuie să se manifeste în lume potrivit 
legilor ei formale, deşi cuvântul cauză utilizat pentru suprasen- 
sibil înseamnă doar temeiul care determină cauzalitatea lucru¬ 
rilor naturii să producă un efect conform legilor naturii, care le 
sunt proprii, si totodată în concordanţă şi cu principiul formal al 
legilor raţiunii. într-adevăr, posibilitatea acestui fapt nu poate fi 
înţeleasă, dar obiecţia unei pretinse contradicţii care s-ar afla în 
această afirmaţie poate fi respinsă în mod satisfăcător’. - 
Efectul produs in virtutea conceptului libertăţii este scopul final 


Una din pretinsele contradicţii ale întregii deosebiri a cauzalităţii naturii 
de cauzalitatea prin libertate este aceea care prilejuieşte obiecţia că, atunci 
când vorbesc despre piedicile pe care natura le pune cauzalităţii potrivit 
legilor libertăţii (morale) sau despre favorizarea ei de către natură, aş recu¬ 
noaşte totuşi influenţa primeia asupra ultimei. însă. dacă cineva doreşte să 
înţeleagă într-adevăr cele spuse, atunci interpretarea greşită poate fi foarte 
uşor evitată. Opoziţia sau favorizarea nu există între natură şi libertate, ci între 
prima ca fenomen şi efectele celei de-a doua ca fenomene în lumea sensibilă. 
Şi chiar cauzalitatea libertăţii (a raţiunii pure şi practice) este acţiunea unei 
cauze naturale subordonate libertăţii (a subiectului ca om, aşadar, considerat 
ca fenomen). Inteligibilul, ceea ce se înţelege prin libertate, conţine temeiul 
determinării cauzei naturale, de altfel înlr-un mod inexplicabil (tot aşa cum el 
constituie substratul suprasensibil al naturii). 

care trebuie (soli) să existe (sau al cărui fenomen trebuie să 
existe în lumea sensibilă); condiţia posibilităţii lui este 
presupusă în natură (în natura subiectului ca fiinţă sensibilă, 
deci ca om). Ceea ce această condiţie presupune a priori si fără 
a avea în vedere practicul este că facultatea de judecare oferă în 
conceptul unei finalităţi a naturii conceptul mijlocitor între 
conceptele naturii şi conceptul libertăţii. Acest concept face 
posibilă trecerea de la raţiunea pură teoretică la raţiunea pură 
practică, de la legitatea care decurge din prima la scopul final 
care decurge din ultima; căci astfel recunoaştem posibilitatea 
scopului final care poate fi realizat doar în natură şi în 
concordanţă cu legile ei. 

Intelectul dovedeşte, prin posibilitatea legilor sale a priori 
pentru natură, că noi o putem cunoaşte doar ca fenomen, şi 
totodată indică un substrat suprasensi&il al ei, pe care îl lasă 
însă total nedeterminat. Facultatea de judecare, prin principiul 
ei a priori de judecare a naturii, potrivit legilor ei particulare 
posibile, creează pentru substratul suprasensibil al acesteia (din 
noi si din afara noastră) posibilitatea de determinare prin 
/acuitatea intelectuală. Dar raţiunea îl determină prin legea ei 
practică a priori, şi astfel facultatea de judecare face posibilă 
trecerea de la domeniul conceptului naturii la acela al con¬ 
ceptului libertăţii. 

Privitor la facultăţile sufletului în genere, în măsura în care 
ele sunt considerate ca facultăţi superioare, deci ca având 
autonomie, intelectul este acela care conţine principii 
constitutive a priori pentru facultatea de cunoaştere (teoretică a 
naturii); pentru sentimentul de plăcere şi neplăcere, acest rol îl 
joacă facultatea de judecare în independenţa ei faţă de concepte 
şi senzaţii, care s-ar putea raporta la facultatea de a dori şi care 
ar fi astfel nemijlocit practice; iar pentru facultatea de a dori, 
raţiunea care este practică fără mijlocirea unei plăceri, indife¬ 
rent de provenienţa ei, şi care determină pentru ea, ca facul¬ 
tate superioară, scopul final căruia îi este asociată o satisfacţie 
intelectuală pură produsă de obiect. - Conceptul de finalitate a 
naturii al facultăţii de judecare se numără printre conceptele 
naturii, dar numai ca principiu regulativ al facultăţii de 
cunoaştere, deşi judecata estetică asupra anumitor obiecte (ale 
naturii sau ale artei), care dă naştere acestui concept, este un 
principiu constitutiv relativ la sentimentul de plăcere sau 

neplăcere. Spontaneitatea în jocul facultăţilor de cunoaştere, al 
căror acord conţine cauza acestei plăceri, face conceptul 
respectiv apt să mijlocească legarea domeniului conceptului 
naturii de acela al conceptului libertăţii în urmările lor, întrucât 
ea cultivă receptivitatea sufletului pentru sentimentul moral. - 
Tabelul care urmează poate uşura obţinerea unei priviri de 
ansamblu asupra tuturor facultăţilor superioare potrivit unităţii 
lor sistematice . 


Totalitatea facultăţilor 
sufletului 

Facultăţi de 
cunoaştere 

Principii 
a priori 

Aplicare la 

Facultăţi de cunoaştere 

intelect 

legitate 

natură 

Sentiment de plăcere 
sau neplăcere 

facultate de 
judecare 

finalitate 

artă 

Facultatea de a dori 

raţiune 

scop final 

libertate 


împărţirile pe care le fac in filosofia pură şi care sunt aproape întot¬ 
deauna trihotomice au părut discutabile. Aceasta ţine însă de natura lucrului. 
Dacă trebuie făcută o împărţire a priori, ea va fi sau analitică, potrivit prin¬ 
cipiului contradicţiei, şi atunci ea este întotdeauna dihotomică (quodlibet ens 
est aut A aut non A) sau sintetică. în acest din urmă caz, atunci când 
împărţirea trebuie dedusă din concepte a priori (nu, ca în matematică, din 
intuiţia care corespunde a priori conceptului), ea trebuie să fie cu necesitate 
trihotomică, potrivit cu ceea ce este necesar pentru unitatea sintetică în genere, 
şi anume: 1) condiţia; 2) un condiţionat; 3) conceptul care provine din unirea 
condiţionatului cu condiţia sa. 

PARTEA ÎNTÂI 

CRITICA FACULTĂŢII DE JUDECARE 
ESTEflCE 

Secţiunea întâi 

ANALITICA FACULTĂŢII DE JUDECARE ESTETICE 

Cartea întâi 
ANALITICA FRUMOSULUI 

Primul moment 

al judecăţii de gust', după calitate 

I. Judecata de gust este estetică 

Pentru a stabili dacă ceva este sau nu este frumos, raportăm 
reprezentarea rui prin intelect la obiect în vederea cunoaşterii, ci 
prin imaginaţie (asociată poate cu intelectul) la subiect şi la 
sentimentul său de plăcere şi neplăcere. Judecata de gust nu este 
deci o judecată de cunoaştere, aşadar logică, ci una estetică, 
adică o judecată al cărei factor determinant nu poate fi decât 
subiectiv. Orice raportare a reprezentărilor, chiar aceea a sen¬ 
zaţiilor, poate fi obiectivă (şi atunci ea semnifică realul unei 
reprezentări empirice), cu excepţia raportării la sentimentul de 
plăcere şi neplăcere, care nu desemnează nimic în obiect; în 
această raportare, subiectul sc simte pe el însuşi, şi anume modul 
în care este afectat de reprezentare. 

A percepe cu ajutorul facultăţii talc dc cunoaştere (indiferent 
dacă o reprezentare este clară sau confuză) o clădire regulată, 
adecvată scopului ci, este cu totul altceva decât a avea 
conştiinţa acestei reprezentări datorită senzaţiei de satisfacţie. în 
cazul din urmă, reprezentarea este raportată în întregime la 

* Definiţia gustului pe care ne bazăm aici este următoarea: gustul este facul¬ 
tatea de apreciere a frumosului. însă ceea ce este necesar pentru a considera că 
un obiect este fnimos trebuie descoperit prin analiza judecăţilor de gust. Am în¬ 
cercat să determinăm momentele facultăţii de judecare în reflexia ei după mode¬ 
lul funcţiunilor judecăţii logice (căci judecata de gust presupune întotdeauna şi o 
relaţie cu intelectul). Mai întâi, am luat în considerare funcţia calităţii, deoarece 
judecata estetică asupra Inimosului ţine seama în primul rând de ea. 

subiect, şi anume la sentimentul său vital, sub numele de 
sentiment de plăcere sau neplăcere. El stă la baza unei facultăţi 
de distingere şi apreciere cu totul deosebită, care nu contribuie 
cu nimic la cunoaştere, ci care reţine numai reprezentarea dată 
în subiect faţă de întreaga facultate de reprezentare; spiritul 
devine conştient de această facultate prin sentimentul stării sale. 
Reprezentările date într-o judecată pot fi empirice (deci 
estetice), dar judecata care se bazează pe ele este logică, dacă 
acestea sunt raportate în judecată numai la obiect. Invers, chiar 
dacă reprezentările date ar fi raţionale, dar ar fi raportate într-o 
judecată exclusiv la subiect (la sentimentul său), atunci ele sunt 
în această măsură întotdeauna estetice. 


2. Satisfacţia care determină judecata de gust 
este dezinteresată 

Numim interes satisfacţia (Wohlgefallen) pe care o asociem 
cu reprezentarea existenţei unui obiect. De aceea, o astfel de 
satisfacţie se raportează întotdeauna şi la facultatea de a dori, fie 
ca factor determinant al ei, fie cel puţin ca un corelat necesar al 
factorului ei determinant. Insă, atunci când se pune întrebarea 
dacă ceva este frumos, nu vrem să ştim dacă existenţa lucrului ne 
interesează pe noi ori pe altcineva, sau măcar dacă ea ar putea să 
intereseze, ci felul în care o apreciem în contemplarea pură 
(intuiţie sau reflexie). Când cineva mă întreabă dacă găsesc 
frumos palatul pe care îl văd în faţă, pot, ce-i drept, să răspund că 
nu-mi plac astfel de lucruri care sunt făcute doar pentm a căsca 
gura, sau, ca acel scichenC irochez, că nimic nu i-a plăcut mai 
muit la Paris decât rotiseriile; pe deasupra, pot condamna în 
manieră rousseauistă vanitatea celor mari, care storc sudoarea 
poporului pentru astfel de lucruri inutile; în sfârşit, mă pot 
convinge foarte uşor că, dacă m-aş afla pe o insulă nelocuită, fără 
speranţa de a mă mai întoarce vreodată printre oameni, şi dacă aş 
putea prin simpla dorinţă să ridic acolo o astfel de clădire 
măreaţă, nu mi-aş da nici măcar această osteneală, dacă aş avea 
deja o colibă care să fie destul de comodă. Toate cele de mai sus 
pot întruni acord şi încuviinţare, dar nu despre asta este vorba 


Şef de trib la indienii americani (n. trad.). 

acum. Vrem să ştim doar dacă simpla reprezentare a obiectului 
îmi produce satisfacţie, oricât de indiferent aş putea fi la existenţa 
obiectului acestei reprezentări. Este uşor de văzut că, pentru a 
spune că obiectul este frumos şi pentru a dovedi că am gust, plec 
de la ceea ce se petrece în mine datorită reprezentării, nu de la 
ceea ce constituie dependenţa mea de existenţa obiectului. 
Oricine trebuie să recunoască că acea judecată asupra frumuseţii 
în care se amestecă cel mai neînsemnat interes este foarte 
părtinitoare şi nu reprezintă o judecată de gust pură. Pentru a; 
putea fi arbitru în chestiuni de gust, nu trebuie să te intereseze 
nici în cea măi‘mică măsură existenţa lucrului, ci trebuie să fii în-J 
această privinţă total indiferent. 

Nu putem lămuri mai bine această propoziţie, care este de o 
importanţă deosebită, decât dacă opunem satisfacţiei pure şi dezin¬ 
teresate* din judecata de gust plăcerea care este legată de interes, 
mai ales dacă ne putem încredinţa şi că nu există alte feluri de 
interes decât cele pe care tocmai urmează să le numim acum. 

3. Satisfacţia produsă de agreabil (das Angenehme) 
este interesată 

Agreabil este ceea ce place simţurilor în senzaţie. Aici se 
iveşte prilejul să criticăm, atrăgând asffeFatenţia asupra ei, o 
foarte obişnuită confundare a celor două înţelesuri pe care le 
poate avea cuvântul senzaţie. Orice satisfacţie (se spune sau se 
gândeşte) este chiar senzaţia [unei plăceri (Lust)]. Prin urmare, 
tot ceea ce place este, chiar prin faptul că place, agreabil (si, 
potrivit gradelor diferite sau relaţiilor cu alte senzaţii agreabife, 
graţios, încântător, desfătător, îmbucurător s.a.m.d.). însă, dacă 
se admite aceasta, atunci impresiile simţurilor, care determină 
înclinaţia, sau principiile raţiunii, care determină voinţa, sau 
simplefe forme reflectate ale intuiţiei, care determină facul¬ 
tatea de judecare, nu se deosebesc în privinţa acţiunii pe care o 


* O judecată despre un obiect al plăcerii poate fi cu totul dezinteresată, 
însă totuşi foarte interesantă. Cu alte cuvinte, ea nu se bazează pe vreun 
interes, însă stârneşte interes. De acest tip sunt toate judecăţile morale pure. 
însă judecăţile de gust, luate în sine, nu constituie temeiul nici unui interes. 
Numai în societate devine interesant să ai gust; temeiul acestui fapt va fi arătat 
în cele ce urmează. 


46 




CRITICA FACULTĂŢII DE JUDECARE 


au asupra sentimentului de plăcere. Căci această acţiune ar 
consta în agreabilul resimţit prin senzaţia propriei stări; şi deoa¬ 
rece, în ultimă instanţă, toate activităţile facultăţilor noastre 
vizează practicul şi trebuie să se întâlnească în el ca fiind scopul 
lor, aceste facultăţi nu pot fi bănuite de un alt fel de apreciere a 
valorii lucrurilor, decât cel ce rezidă în senzaţia de mulţumire 
(Vergniigen) pe care o promit. In fond, modul în care ele ajung 
aici nu interesează; iar întrucât în acest caz doar alegerea 
mijloacelor poate să difere, oamenii s-ar putea învinui pe bună 
dreptate de nechibzuinţă sau de nepricepere, niciodată însă de 
josnicie sau de răutate. Căci de fapt toţi, fiecare potrivit felului 
său de a vedea lucrurile, urmăresc acelaşi scop, şi anume 
senzaţia de mulţumire. 

Dacă o determinare a sentimentului de plăcere sau neplăcere 
este numită senzaţie, atunci termenul acesta înseamnă cu totul 
altceva decât dacă am în vedere senzaţia ca reprezentare a unui 
lucru (reprezentare prin simţuri, în sensul de receptivitate care 
ţine de facultatea de cunoaştere). Căci, în ultimul caz, repre¬ 
zentarea este raportată la obiect, în primul, doar la subiect şi nu 
duce la nici un fel de cunoaştere, nici măcar la cunoaşterea de 
sine a subiectului. 

însă în explicaţia de mai sus înţelegem prin cuvântul 
senzaţie o reprezentare obiectivă a simţurilor; şi, pentru a nu 
exista mereu pericolul de a fi greşit înţeleşi, vrem să denumim 
cu termenul, altminteri uzual, de sentiment ceea ce trebuie să 
rămână întotdeauna subiectiv si nu poate constitui în nici un 
chip o reprezentare a obiectului. Culoarea verde a pajiştii apar¬ 
ţine senzaţiei obiective ca percepţie a unui obiect al simţurilor. 
Caracterul ei agreabil aparţine însă senzaţiei subiective, prin 
care nu este reprezentat vreun obiect, adică sentimentului prin 
care obiectul este considerat ca obiect al satisfacţiei (care nu 
constituie o cunoaştere a acestuia). 

Faptul că judecata mea asupra unui obiect, prin care îl declar 
agreabil, exprimă un interes pentru acesta reiese în mod clar din 
aceea că senzaţia trezeşte o dorinţă puternică pentru astfel de 
obiecte. Deci satisfacţia nu presupune simpla judecată asupra 
obiectului, ci relaţia existenţei sale cu starea mea, în măsura în> 
care ea este afectată de un asemenea obiect. De aceea se spune 
despre agreabil nu doar că place, ci că dă senzaţia de mulţumire. 
Eu nu acord obiectului o simplă aprobare, ceea ce se naşte acum 

este o înclinaţie; cât despre ceea ce e în cel mai înalt grad 
agreabil, acesta nu comportă o judecată asupra naturii obiectului; 
aşa se face că cei care nu urmăresc altceva decât desfătarea 
(Geniefien), căci acesta e cuvântul prin care se desemnează latura 
intimă a senzaţiei de mulţumire, evită bucuros orice judecare. 

4. Satisfacţia produsă de ceea ce este bun (dos Gute) 
este interesată 

Bun este ceea ce, prin intermediul raţiunii, place prin sim¬ 
plul concept. Spunem că un lucru este bun pentru ceva (utilul), 
atunci când place doar ca mijloc, şi că un altul este bun în sine, 
atunci când place pentru el însuşi. In ambele cazuri, este prezent 
conceptul unui scop, deci raportul raţiunii cu voinţa (cel puţin 
cu una posibilă) şi ca atare satisfacţia produsă de existenţa unui 
obiect sau a unei acţiuni, adică un anumit interes. 

Pentru a considera că ceva este bun, trebuie să cunosc de 
fiecare dată care este natura obiectului respectiv, adică să am un 
concept al lui. Pentru a considera că obiectul este frumos, nu am 
nevoie de aceasta. Florile, desenele libere, liniile care se 
împletesc fără nici un scop anume, alcătuind un ornament în 
formă de frunze, nu au nici o semnificaţie, nu depind de vreun 
concept determinat, şi atunci plac. Satisfacţia produsă de ceea 
ce este bun trebuie să depindă de reflexia asupra unui obiect, 
reflexie care conduce spre un concept oarecare (indiferent care 
anume); prin aceasta, ea se deosebeşte şi de agreabil, care se 
bazează în întregime pe senzaţie. 

Ce-i drept, agreabilul pare în multe cazuri să nu se 
deosebească de ceea ce este bun. Astfel, se spune de obicei că 
orice senzaţie de mulţumire (în special, cea durabilă) este bună 
în sine, ceea ce înseamnă în fond a spune despre ceva că e 
totuna să fie agreabil în mod durabil şi să fie bun. Numai că se 
poate observa imediat că este vorba doar de o înlocuire eronată 
a unui cuvânt cu altul, deoarece conceptele care depind de 
aceşti termeni nu se pot înlocui reciproc. Agreabilul, care, ca 
atare, raportează obiectul numai la simţuri, trebuie să fie mai 
întâi inclus printre principiile raţiunii cu ajutorul conceptului de 
scop, pentru a-1 putea numi bun ca obiect al voinţei. Când spun 
că ceva care produce o senzaţie de mulţumire este totodată bun, 
relaţia cu satisfacţia este cu totul alta; faptul reiese din aceea că 

mă întreb întotdeauna dacă ceea ce este bun este doar 
mijlocit-bun sau nemijlocit-bun (adică dacă este util sau bun în 
sine); dimpotrivă, această întrebare nu se pune pentru agreabil, 
cuvântul desemnând de fiecare dată ceva care place nemijlocit. 
(Tot astfel stau lucrurile şi cu ceea ce numesc frumos.) 

Chiar şi în vorbirea cea mai obişnuită, agreabilul este deosebit 
de ceea ce este bun. Despre o mâncare ce ne stimulează gustul 
prin condimente şi alte adaosuri, spunem, fără să stăm pe gânduri, 
că este agreabilă. în acelaşi timp, recunoaştem că ea nu este 
bună, deoarece, deşi place nemijlocit simţurilor, mijlocit, cu alte 
cuvinte considerată prin raţiune, care prevede urmările, ea ne 
displace. Această deosebire se poate observa chiar şi în apre¬ 
cierea sănătăţii. Pentru cel sănătos, ea este nemijlocit agreabilă 
(cel puţin, în sens negativ, ca îndepărtare a tuturor durerilor 
trupeşti). Insă, pentru a spune că este bună, ea trebuie mai întâi 
orientată prin raţiune spre scopuri, adică trebuie să o înţelegem ca 
pe o stare care ne face apţi pentru toate îndeletnicirile noastre. în 
sfârşit, relativ la fericire, se crede că suma cea mai mare de lucruri 
agreabile pe care le oferă viaţa (atât în privinţa numărului, cât şi a 
duratei lor) poate fi numită bunul adevărat, ba chiar bunul cel mai 
de preţ. Raţiunea se împotriveşte însă şi de data aceasta. Agreabilul 
înseamnă desfătare. Dar, dacă se urmăreşte doar acest scop, 
atunci ar fi fără sens scrupulozitntca în alegerea mijloacelor tic a o 
procura, căci ar fi indiferent dacă ea este obţinută pasiv, prin 
dărnicia naturii, sau prin activitate şi acţiune proprii. Raţiunea nu 
va admite însă niciodată că existenţa unui om care trăieşte doar 
pentru a se desfăta (oricât de activ ar fi in vederea acestui scop) 
are o valoare în sine, nici atunci când el i-ar ajuta din ţoale 
puterile pe alţii, care urmăresc tot desfătarea, să-şi atingă ţinta, 
împărtăşind prin simpatie toate sentimentele de mulţumire. Doar 
prin ceea ce face fără a urmări desfătarea, în deplină libertalc şi 
independent de ceea ce natura i-ar putea oferi de la sine, dă 
valoare absolută existenţei sale, ca existenţă a unei persoane. Iar 
fericirea, cu toată mulţimea ei de lucruri agreabile, uu este nici pe 
departe un bun necondiţionat*. 


* Datoria faţă de desfătare este o absurditate evidentă. De aceea, lot ab¬ 
surdă trebuie să fie o pretinsă datorie fată de orice acţiune care urmăreşte doar 
obţinerea desfătării, indiferent dacă aceasta este spiritualizată (sau înfrumu- 
•eţată) oricât de mult sau dacă este o desfătare mistică aşa-zis cerească. 

însă, în pofida acestei deosebiri dintre agreabil şi ceea ce 
este bun, ambele au totuşi un punct comun: întotdeauna ele 
sunt legate de obiectul lor printr-un interes; şi nu numai 
agreabilul (§ 3) sau ceea ce este mijlocit-bun (utilul), care 
serveşte ca mijloc pentru un anumit sentiment agreabil, ci şi 
ceea ce este bun în mod absolut şi sub toate aspectele, binele 
moral care presupune interesul cel mai înalt. Căci ceea ce este 
bun constituie obiectul voinţei (adică al facultăţii de a dori 
determinată de raţiune). însă a voi ceva şi a obţine satisfacţie 
din existenţa lui, cu alte cuvinte prezenţa unui interes pentru 
el, sunt identice. 


5. Comparaţie a celor trei feluri specific deosebite 
de satisfacţie 

Atât agreabilul, cât şi ceea ce este bun se raportează la 
facultatea de a dori şi ca atare implică, primul o satisfacţie 
condiţionată patologic (prin excitare, sliniulos), al doilea o 
satisfacţie practică pură, satisfacţie care nu este determinată 
doar prin reprezentarea obiectului, ci în acelaşi timp prin 
reprezentarea legăturii subiectului cu existenţa obiectului. Nu 
place doar obiectul, ci şi existenţa acestuia. De aceea, judecata 
de gust este doar contemplativă, adică o judecată care, fiind 
indiferentă faţă de existenţa unui obiect, asociază exclusiv con¬ 
figuraţia acestuia cu sentimentul de plăcere şi neplăcere. Dar 
nici această contemplare nu este orientată spre concepte, căci 
judecata de gust nu este o judecată dc cunoaştere (nici teoretică, 
şi nici practică) şi, în consecinţă, nici nu sc întemeiază pe con¬ 
cepte, nici nu tinde spre ele. 

Agreabilul, frumosul şi ceea ce este bun desemnează deci 
trei raporturi diferite ale reprezentărilor cu sentimentul de plă¬ 
cere şi neplăcere, referitor la care noi deosebim unele de altele 
obiectele sau tipurile de reprezentări. De altfel, si termenii 
potriviţi pentru fiecare, prin care se desemnează feiul plăcerii 
pe care ne-o provoacă, sunt deosebiţi. Numim agreabil ceea ce 
ne desfată , frumos ceea ce ne place pur şi simplu, bun ceea ce 
este apreciat, aprobat, adică un lucru căruia i se atribuie o 
valoare obiectivă. Lucrurile agreabile există şi pentru anima- 

lele lipsite de raţiune; frumuseţea, doar pentru oameni, adică 
pentru fiinţele animalice, dar totuşi raţionale, însă nu doar 
raţionale (de exemplu, spiritele), ci în acelaşi timp şi 
animalice; iar ceea ce este bun, pentru orice flintă raţională în 
genere. Această propoziţie poate fi justificată şi explicată pe 
deplin doar în cele ce urmează. Se poate spune că, dintre cele 
trei feluri de plăcere, cea pe care frumosul o produce gustului 
este singura plăcere dezinteresată şi liberă; căci nici un 
interes, nici cel al simţurilor, nici cel al raţiunii, nu ne 
constrânge să ne dăm adeziunea. Ca atare, s-ar putea spune 
despre satisfacţie că ea se raportează în cele trei cazuri 
amintite la înclinaţie, la favoare şi la respect. Căci favoarea 
este singura satisfacţie liberă. Un obiect al înclinaţiei şi unul 
care este impus dorinţei noastre printr-o lege a raţiunii nu ne 
iasă libertatea să ne facem noi înşine din ceva un obiect al 
plăcerii. Orice interes presupune o nevoie sau creează una şi, 
ca factor determinant al aprobării, el nu mai permite judecăţii 
asupra obiectului să fie liberă. 

In ceea ce priveşte interesul înclinaţiei pentru agreabil, se 
spune că foamea este cel mai bun bucătar şi că oamenilor cu 
poftă de mâncare sănătoasă le place orice, numai să fie 
comestibil; deci o astfel de satisfacţie nu presupune nici o 
alegere determinată de gust. Numai atunci când nevoia este 
satisfăcută se poate distinge cine, din cei mulţi, are gust şi 
cine nu. Tot astfel există moravuri (conduite) fără virtute, 
politeţe fără bunăvoinţă, onorabilitate fără cinste ş.a.m.d. Căci 
acolo unde vorbeşte legea morală nu mai există în mod obiec- 
r iv alegere liberă privitor la ce trebuie făcut; şi a da dovadă de 
gust în îndeplinirea legii morale (sau în aprecierea îndeplinirii 
ci de către alţii) este cu totul altceva decât a exprima modul de 
gândi moral: căci acesta conţine o poruncă şi creează o ne- 
•. oie. în timp ce gustul moral se joacă cu obiectele satisfacţiei 
Iară a se opri la vreunul. 

Definiţia frumosului care rezultă din primul 
moment 

Chistul este facultatea de apreciere a unui obiect sau a 
nuci reprezentări printr-o plăcere sau neplăcere, fără nici 

un interes. Obiectul unei astfel de satisfacţii se numeşte 
frumos. 


Al doilea moment 

al judecăţii de gust, anume după cantitatea sa 


6 . Numim frumos ceea ce este reprezentat fără concept 
ca obiect al unei satisfacţii universale 

Această definiţie a frumosului poate fi dedusă din cea pre¬ 
cedentă, care-1 prezintă ca pe un obiect al unei satisfacţii cu 
totul dezinteresate. Căci cel care este conştient că un lucru i-a 
produs lui însusi o satisfacţie dezinteresată nu poate aprecia 
acest lucru altfel decât că el trebuie să conţină cauza satisfacţiei 
pentru oricine. Deoarece satisfacţia nu se bazează pe vreo încli¬ 
naţie a subiectului (nici pe vreun alt interes asupra căruia el a 
reflectat), ci cel care judecă se simte pe deplin liber faţă de 
satisfacţia pe care i-o provoacă obiectul, el nu poate găsi nici o 
condiţie particulară ca temei al satisfacţiei de care subiectul 
acesteia să depindă în mod exclusiv; ca atare, satisfacţia trebuie 
considerată ca întemeindu-se pe ceea ce el poate presupune la 
oricare altul; în consecinţă, el trebuie să se considere îndreptăţit 
să atribuie fiecăruia o satisfacţie asemănătoare. El va vorbi deci 
despre frumos ca şi cum frumuseţea ar fi o proprietate a obiec¬ 
tului, iar judecata ar fi logică (oferind prin concepte o cunoş¬ 
tinţă despre obiect), deşi ea este doar estetică şi conţine numai o 
raportare a reprezentării obiectului la subiect; căci ea se asea¬ 
mănă totuşi cu judecata logică prin accca că valabilitatea ei 
poate fi presupusă pentru fiecare. Această universalitate nu 
poate rezulta însă nici din concepte, deoarece nu există o trecere 
de ia concepte la sentimentul de plăcere şi neplăcere (cu excep¬ 
ţia legilor pure practice care conţin însă un interes, dar care nu 
este legat de judecata de gust pură). Prin urinare, cu judecata de 
gust trebuie asociată, având conştiinţa caracterului ci total dezin- 
teresal, o pretenţie de valabilitate pentru toţi. care nu. este o uni¬ 
versalitate referitoare la obiecte, cu alte cuvinte judecăţii de gust 
îi este proprie pretenţia de universalitate subiectivă. 

7. Comparare a frumosului cu agreabilul si cu ceea ce 
este bun pe baza caracteristicii de mai sus 

Privitor la agreabil , oricine admite că judecata sa, pe care o 
întemeiază pe un sentiment particular şi prin care spune despre 
un obiect că îi place, se limitează doar la persoana sa. De aceea, 
el este de acord ca, atunci când spune că vinul de Canare este 
agreabil, altcineva să-l corecteze şi să-i amintească că ar trebui 
să spună: este agreabil pentru mine. Şi acest lucru este valabil 
nu numai pentru gustul limbii, cerului gurii şi gâtului, ci şi pen¬ 
tru ceea ce poate fi agreabil pentru ochii şi urechile fiecăruia. 
Culoarea violet este pentru unul blândă şi încântătoare, pentru 
altul lipsită de viaţă şi stinsă. Unuia îi place sunetul instru¬ 
mentelor de suflat, altuia cel al instrumentelor de coarde. Ar fi o 
absurditate să discuţi pe astfel de teme cu intenţia de a combate 
judecata altora ca /iind incorectă, în cazul când aceasta ar fi 
deosebită de a ta, ca şi cum ea s-ar opune logic judecăţii tale. 
Prin urmare, relativ la agreabil este valabil principiul fiecare are 
gustul său propriu (al simţurilor). 

Cu totul altfel stau lucrurile în ceea ce priveşte frumosul. 
Ar fi ridicol - exact invers fată de situaţia de mai sus - dacă 
cineva care se consideră om de gust s-ar justifica spunând că 
acest obiect (clădirea pe care o vedem, haina pe care o poartă 
acela, concertul pe care-1 auzim, poezia supusă aprecierii) este 
frumos pentru mine. Căci el nu trebuie să numească frumos 
ceea ce îi place doar lui. Multe lucruri îl pot atrage şi îi pot 
oferi o plăcere a simţurilor, dar faptul acesta nu interesează pc 
nimeni. însă, atunci când afirmă că ceva este frumos, el 
atribuie şi celorlalţi aceeaşi plăcere: el nu judecă doar pentru 
sine, ci pentru oricine şi vorbeşte despre frumuseţe ca şi cum 
:ir fi o proprietate a obiectelor. De aceea, când spune: lucrul 
este frumos, el nu se aşteaptă la acordul celorlalţi cu judecata 
sa de satisfacţie, întrucât ştie că ei au împărtăşit părerea sa de 
tnai multe ori, ci pretinde acest acord. El îi mustră dacă judecă 
altfel şi le tăgăduieşte gustul pe care pretinde totuşi ca ci să-l 
a;hă; astfel, nu se poate spune că fiecare are gustul său par- 
n cu Iar. Aceasta ar însemna că nu există gust, adică o judecată 
isterică pentru care să se poată pretinde cu îndreptăţire ade- 
. unica fiecăruia. 

Cu toate acestea, se constată că şi relativ la agreabil se poate 
realiza un consens de apreciere între oameni. Pe temeiul lui li se 
tăgăduieşte unora gustul, altora li se recunoaşte, şi anume nu în 
sensul de simţ al organismului, ci în acefa de facultate de 
apreciere privitoare la agreabil în genere. Astfel, despre cineva 
care ştie să-şi întreţină oaspeţii cu lucruri agreabile (ce desfată 
prin toate simţurile), aşa încât să le placă tuturor, se spune că 
are gust. Aici însă universalitatea este considerată doar 
comparativ, iar regulile care există sunt doar generale (cum 
sunt toate regulile empirice), şi nu universale, pe ultimele 
sprijinindu-se judecata de gust asupra frumosului sau pre¬ 
tinzând că face acest lucru. Judecata se raportează la socia¬ 
bilitate, întrucât se bazează pe reguli empirice. Privitor la ceea 
ce este bun, judecăţile aspiră într-adevăr, pe bună dreptate, la o 
valabilitate universală; dar ceea ce e bun este reprezentat ca 
obiect al unei satisfacţii universale doar printr-un concept, ceea 
ce nu se întâmplă nici în cazul agreabilului, nici în cazul fru¬ 
mosului. 


8. în judecăţile de gust universalitatea satisfacţiei 
este reprezentată doar subiectiv 

Acest specific al universalităţii judecăţii estetice care poate 
fi întâlnit într-o judecată de gust este o ciudăţenie nu pentru 
logician, ci pentru filosoful transcendental. Pentru a-i descoperi 
originea, el trebuie să depună un efort considerabil; în schimb, 
el descoperă totodată o însuşire a facultăţii noastre de cunoaş¬ 
tere care ar fi rămas necunoscută fără această analiză. 

Mai întâi, trebuie să ne convingem pe deplin că prin judecata 
de gust (asupra frumosului) pretindem ca satisfacţia produsă de 
un obiect să fie împărtăşită de fiecare, fără ca ea să se înteme¬ 
ieze pe un concept (căci atunci ar fi vorba de ceea ce este bun). 
De asemenea, trebuie să ne convingem că pretenţia de valabi¬ 
litate universală aparţine atât de esenţial judecăţii prin care 
declarăm că ceva e frumos, încât în absenţa ei nu i-ar trece ni¬ 
mănui prin minte să folosească acest termen, ci tot ce place fără 
concept ar fi atribuit agreabilului. Căci. relativ la acesta, fiecare 
poate judeca după cum îl taie capul şi nimeni nu pretinde altuia 
să fie de acord cu judecata sa de gust, ceea ce se întâmplă însă 

totdeauna privitor la judecata de gust asupra frumuseţii. Pe 
primul îl pot numi gust al simţurilor, pe al doilea, gust al 
reflexiei, întrucât primul dă doar judecăţi particulare, iar al 
doilea pretinde că dă judecăţi cu valabilitate comună (publice). 
Ambele dau însă judecăţi estetice (nu practice) asupra unui 
obiect, care privesc exclusiv raportul reprezentării lui cu 
sentimentul de plăcere şi neplăcere. Totuşi este ciudat că, în 
timp ce relativ la gustul simţurilor, numai experienţa arată că 
judecata sa (asupra plăcerii sau neplăcerii produse de ceva) nu 
are valabilitate universală, ci oricine este de la sine atât de 
modest încât să nu pretindă acordul altora (deşi adesea se 
întâlneşte şi în cazul acestor judecăţi un consens foarte larg), 
gustul reflexiei, ale cărui pretenţii de valabilitate universală a 
judecăţilor sale (asupra frumosului) au fost de multe ori 
contrazise - aşa cum arată experienţa - poate găsi că e posibil 
(ceea ce el şi face într-adevăr) să-şi reprezinte judecăţi care să 
pretindă un acord universal. în fapt, el şi pretinde acest acord 
pentru flecare din judecăţile sale de gust de la oricine, fără ca 
persoanele care judecă să conteste posibilitatea unei astfel de 
pretenţii; doar în cazuri particulare ei nu se pot înţelege asupra 
aplicării corecte a acestei facultăţi. 

înainte de toate, trebuie observat aici că universalitatea care 
nu se bazează pe conceptele obiectelor (fie şi doar empirice) nu 
este logică, ci doar estetică; cu alte cuvinte, ca nu presupune o 
cantitate obiectivă a judecăţii, ci doar una subiectivă, pentru 
care folosesc şi termenul de valabilitate comună; acest termen 
nu desemnează valabilitatea raportului unei reprezentări cu fa¬ 
cultatea de cunoaştere, ci a raportului cu sentimentul de plăcere 
si neplăcere pentru fiecare subiect. (Acelaşi termen poate fi 
folosit şi pentru cantitatea logică a judecăţii cu condiţia ca prin 
ci să înţelegem o valabilitate universală obiectivă, spre deose¬ 
bire de cea doar subiectivă, care este întotdeauna estetică.) 

Desigur, o judecată universal valabilă în mod obiectiv este 
întotdeauna astfel şi din punct de vedere subiectiv; cu alte 
cuvinte, atunci când judecata este valabilă pentru tot ceea ce 
este cuprins într-un concept, ea este valabilă şi pentru fiecare 
din cei care-şi reprezintă un obiect prin acest concept. însă de la 
o valabilitate universală subiectivă, adică de la cea estetică, 
ce nu se bazează pe vreun concept, nu putem conchide asupra 
celei logice, căci judecăţile estetice nu privesc obiectul. Tocmai 

de aceea, universalitatea estetică atribuită unei judecăţi trebuie 
să fie de un tip deosebit, întrucât predicatul frumuseţii nu se 
leagă de conceptul obiectului, luat în totalitatea sferei sale 
logice, şi totuşi el se extinde asupra întregii sfere a celor care 
judecă. 

Relativ la cantitatea logică, toate judecăţile de gust sunt 
judecăţi singulare. Căci, dacă obiectul trebuie raportat 
nemijlocit la sentimentul meu de plăcere şi neplăcere, şi nu 
prin concepte, judecăţile de gust nu pot avea cantitatea unei 
judecăţi obiectiv-comun valabile; cu toate acestea, dacă 
reprezentarea singulară a obiectului judecăţii de gust este 
transformată, potrivit condiţiilor care o determină pe aceasta 
din urmă, în concept printr-o comparaţie, de aici se poate 
naşte o judecată logic universală. De pildă, printr-o judecată 
de gust declar frumos trandafirul pe care-1 privesc. în schimb, 
judecata „trandafirii în genere sunt frumoşi", ce rezultă din 
compararea mai multor judecăţi singulare, nu mai este doar o 
judecată estetică, ci o judecată logică întemeiată pe una 
estetică. Iar judecata „trandafirul este (pentru miros) agreabil" 
este într-adevăr o judecată estetică singulară, însă nu o jude¬ 
cată de gust, ci una a simţurilor. Spre deosebire de judecata de 
gust, care se defineşte prin cantitatea estetică a universalităţii, 
adică prin valabilitatea pentru oricine, în judecata asupra 
agreabilului nu poate fi vorba de aşa ceva. Doar judecăţile 
asupra a ceea ce este bun au universalitate logică, nu doar 
estetică, deşi ele determină şi satisfacţia produsă de un obiect, 
deoarece sunt valabile pentru obiect, ca o cunoştinţă despre el, 
şi de aceea pentru f ocare. 

Dacii obiectele sunt apreciate doar potrivit conceptelor, 
/atunci dispare orice reprezentare a frumuseţii. Aşadar, nu poate 
! exista o regulă care să oblige pe cineva să recunoască ceva 
‘(clrept frumos. Pentru a determina dacă o haină, o casă, o floare 
sunt frumoase, judecata noastră nu se lasă amăgită de ar¬ 
gumente sau principii. Cel care judecă vrea să aibă obiectul 
sub propriii săi ochi, ca şi cum satisfacţia sa ar depinde de 
senzaţie. Şi totuşi, atunci când afirmă că obiectul este frumos, el 
crede că are de partea sa un asentiment universal şi pretinde ca 
fiecare să fie de acord cu judecata sa; în schimb, orice senzaţie 
particulară ar ti hotărâtoare doar pentru el singur şi pentru 
plăcerea sa. 


56 




CRITICA FACULTĂŢII DE JUDECARE 


Trebuie observat deci că în judecata gustului nu se 
postulează nimic altceva decât acest asentiment universal 
privitor la satisfacţia care nu este mijlocită prin concepte, deci 
posibilitatea unei judecăţi estetice care să poată fi considerată 
ca fiind valabilă pentru toţi. Judecata de gust însăşi nu 
postulează acordul fiecăruia (ceea ce este permis doar unei 
judecăţi logice universale, deoarece ea poate aduce argumente), 
ci ea doar atribuie fiecăruia acest acord, ca un caz al regulii, 
relativ la care ea aşteaptă o confirmare nu prin concepte, ci prin 
adeziunea celorlalţi. Prin urmare, asentimentul universal nu este 
decât o idee (a cărei întemeiere nu o cercetăm încă). Ne putem 
îndoi că cel care crede că dă o judecată de gust judecă 
într-adevăr potrivit acestei idei; dar că el se raportează totuşi la 
ea, deci că trebuie să fie o judecată de gust, ne-o comunică prin 
termenul de frumuseţe. Iar pentru sine însuşi, el se asigură de 
aceasta prin simpla conştiinţă a separării a tot ceea ce ţine de 
agreabil şi de ceea ce este bun de satisfacţia care-i rămâne. 
Numai în această privinţă el se aşteaptă la acordul fiecăruia; 
este o pretenţie care ar fi îndreptăţită în aceste condiţii, dacă el 
nu le-ar încălca adesea şi dacă nu ar da, din acest motiv, o jude¬ 
cată de gust greşită. 


9 . Cercetarea întrebării dacă în judecata de gust 
sentimentul de plăcere precede aprecierea obiectului 
sau dacă acesta precede sentimentul de plăcere 

Rezolvarea acestei probleme este cheia criticii gustului şi, ca 
atare, merită toată atenţia. 

Dacă plăcerea provocată de obiectul dat ar fi anterioară 
aprecierii, iar judecata de gust ar trebui să confere reprezentării 
obiectului doar comunicabilitatea universală a plăcerii, atunci 
un astfel de procedeu s-ar contrazice pe sine. Căci o astfel de 
plăcere nu ar fi nimic altceva decât simpla plăcere a simţurilor, 
şi de aceea nu ar putea să aibă, potrivit naturii sale, decât o 
valabilitate particulară, întrucât ea depinde nemijlocit de repre¬ 
zentarea prin care este dat obiectul. 

Aşadar, comunicabilitatea universală a stării sufleteşti care co¬ 
respunde reprezentării date este aceea care întemeiază judecata de 
gust, ca o condiţie subiectivă a ei, şi care trebuie să aibă ca ur- 

mare plăcerea produsă de obiect. însă nimic altceva decât cunoaş¬ 
terea şi reprezentarea, întrucât aparţine cunoaşterii, nu pot forma 
obiectul unei comunicări universale. Căci numai astfel cunoaşte¬ 
rea este obiectivă şi are un punct de raportare universal cu care 
facultatea de reprezentare a tuturor este constrânsă să se acorde. 
Dar, dacă vrem să gândim doar subiectiv factorul de determinare 
al judecăţii asupra acestei comunicabilităţi universale a repre¬ 
zentării, adică fără un concept al obiectului, atunci el nu poate fi 
altul decât starea sufletească produsă de raportul reciproc al facul¬ 
tăţilor de reprezentare, întrucât ele pun în relaţie o reprezentare 
dată cu cunoaşterea în genere. 

Facultăţile de cunoaştere care sunt puse în mişcare prin 
această reprezentare se află intr-un joc liber, deoarece nici un 
concept determinat nu le limitează la o anumită regulă de 
cunoaştere. Deci starea sufletească creată de această repre¬ 
zentare trebuie să fie sentimentul jocului liber al facultăţilor de 
reprezentare provocat de o reprezentare dată în vederea unei 
cunoaşteri în genere. Pentru ca dintr-o reprezentare prin care 
este dat un obiect să rezulte într-adevăr cunoaşterea, este nevoie 
de imaginaţie, pentru sintetizarea diversului intuiţiei, şi de 
intelect, pentru unitatea conceptului care unifică reprezentările. 
Această stare de joc liber al facultăţilor de cunoaştere prilejuit 
de o reprezentare, prin care este dat un obiect, trebuie să poată 
fi universal comunicabilă, deoarece cunoaşterea, ca determinare 
a obiectului cu care trebuie să se acorde reprezentările date 
(indiferent de subiectul care le are), este singurul mod de 
reprezentare care este valabil pentru fiecare. 

Deoarece comunicabilitatea universală subiectivă a repre¬ 
zentării într-o judecată de gust trebuie să se realizeze fără a 
presupune un concept determinat, ea nu poate fi altceva decât 
starea sufletească proprie jocului liber al imaginaţiei şi al 
intelectului (întrucât ele se acordă una cu alta aşa cum este 
necesar pentru o cunoaştere în genere ); căci noi suntem con¬ 
ştienţi că acest raport subiectiv corespunzător cunoaşterii în 
genere trebuie să fie valabil în egală măsură pentru fiecare şi 
prin urmare universal comunicabil, aşa cum este orice cunoş¬ 
tinţă determinată, care totuşi se bazează întotdeauna pe acel 
raport ca o condiţie subiectivă. 

Aşadar, aprecierea doar subiectivă (estetică) a obiectului sau 
a reprezentării prin care este dat precede plăcerea pe care el o 

produce şi este temeiul acestei plăceri prilejuite de armonia 
facultăţilor de cunoaştere; însă pe acea universalitate a condiţii¬ 
lor subiective ale judecării obiectelor se întemeiază doar această 
valabilitate universală subiectivă a satisfacţiei pe care o asociem 
cu reprezentarea obiectului pe care-1 numim frumos. 

Faptul că putinţa de a comunica starea sufletească proprie, 
chiar şi numai relativ la facultăţile de cunoaştere, este o sursă de 
plăcere s-ar putea dovedi cu uşurinţă (empiric si psihologic) pe 
baza înclinării naturale a omului spre sociabilitate. Dar pentru 
scopul nostru acest lucru nu este suficient. Plăcerea pe care o 
simţim o atribuim în judecăţile de gust tuturor celorlalţi ca fiind 
necesară, ca şi cum frumuseţea ar trebui considerată ca o pro¬ 
prietate a obiectului pe care i-o determinăm după concepte; însă 
frumuseţea în sine, fără raportare la sentimentul subiectului, nu 
este în sine nimic. Examinarea acestei probleme trebuie să o 
amânăm însă până când răspundem la întrebarea: sunt posibile 
judecăţile estetice a priori şi cum sunt ele posibile? 

Deocamdată ne ocupăm cu o întrebare mai puţin importantă: 
în ce mod devenim conştienţi de un acord subiectiv reciproc al 
facultăţilor de cunoaştere în judecata de gust estetic, prin sim¬ 
plul simţ interior şi senzaţie sau intelectual, prin conştiinţa acti¬ 
vităţii noastre intenţionate care pune în joc acele facultăţii 

Dacă reprezentarea dată, care prilejuieşte judecata de gust, ar 
fi un concept care ar uni intelectul şi imaginaţia în aprecierea 
obiectului pentru a obţine o cunoştinţă despre el, atunci conştiinţa 
acestui raport ar fi intelectuală (ca în schemantismul obiectiv al 
facultăţii de judecare despre care se vorbeşte în Critică)*. Dar în 
acest caz judecata nu ar sta în legătură cu plăcerea şi neplăcerea, 
şi nu ar fi deci o judecată de gust. Judecata de gust determină 
obiectul, independent de concepte, relativ la satisfacţie şi la predi¬ 
catul frumuseţii. Deci unitatea subiectivă a raportului poate fi 
cunoscută doar prin senzaţie. Punerea în joc a celor două facultăţi 
(a imaginaţiei şi intelectului) în vederea unei activităţi nedcter- 
ininate, însă totuşi armonioasă, datorită reprezentării date, acti¬ 
vitate care ţine de cunoaştere în genere, se realizează prin senza¬ 
ţie, a cărei comunicabilitate universală este postulată de judecata 
de gust. Un raport obiectiv poate fi intr-adevăr doar gândit, însă 
in măsura în care el este subiectiv, potrivit condiţiilor sale, cl 

poate fi totuşi simţit prin efectul pe care-1 are asupra sufletului; 
iar în cazul unui raport care nu se întemeiază pe vreun concept 
(ca acela al facultăţilor de reprezentare faţă de o facultate de 
cunoaştere în genere) nici nu este cu putinţă o altă conştiinţă a 
lui, decât aceea determinată de senzaţia efectului care constă 
în jocul ambelor, facilitat de acordul reciproc al facultăţilor 
sufletului care au fost activate (imaginaţia şi intelectul). O 
reprezentare care, izolată şi în afara unei comparaţii cu alte 
reprezentări, corespunde condiţiilor universalităţii, corespon¬ 
denţă ce constituie îndeletnicirea intelectului în genere, aduce 
facultăţile de cunoaştere într-o dispoziţie armonioasă pe care o 
pretindem de la orice cunoaştere şi pe care, din acest motiv, o 
considerăm valabilă, de asemenea, pentru oricine care este 
menit să judece prin intermediul intelectului unit cu simţurile 
(pentru orice om). 

Definiţia frumosului care rezultă din al doilea moment 
Frumos este ceea ce place în mod universal fără concept. \ 


Al treilea moment 

al judecăţilor de gust, după relaţia scopurilor 
’ considerate în cadrul îor 

10. Despre finalitate în genere 

Dacă vrem să definim un scop potrivit determinaţiilor lui 
transcendentale (fără a presupune ceva empiric, aşa cum ar fi 
sentimentul de plăcere), atunci prin scop se înţelege obiectul 
unui concept, întrucât acesta este considerat ca fiind cauza 
primului (cauza reală a posibilităţii lui): iar cauzalitatea unui 
concept în raport cu obiectul său constituie finalitatea (forma 
finalis). Prin urmare, un scop este gândit atunci când nu numai 
cunoştinţa unui obiect, ci şi obiectul însuşi (forma sau existenţa 
lui) ca efect este gândit ea posibil doar prin conceptul efectului. 
Reprezentarea efectului este aici factorul determinant al cauzei 
lui şi o precede. Conştiinţa cauzalităţii unei reprezentări despre 


60 




CRITICA FACULTĂŢII DE JUDECARE 

1 


starea subiectului, care vizează să-l menţină în această stare, 
poate desemna în general ceea ce se numeşte plăcere; dimpo¬ 
trivă, neplăcerea este acea reprezentare care conţine temeiul 
pentru a transforma starea reprezentărilor în contrariul ei (de a 
le ţine la distanţă sau de a le îndepărta). 

Facultatea de a dori, întrucât este determinabilă doar prin 
concepte, adică acţionează conform reprezentării unui scop, se 
numeşte voinţă. Dar un obiect, o stare sufletească sau o acţiune 
sunt finale chiar şi atunci când posibilitatea lor nu presupune cu 
necesitate reprezentarea unui scop, pentru simplul motiv că putem 
înţelege şi explica posibilitatea lor dacă admitem o cauzalitate 
potrivit scopurilor, adică o voinţă care s-o fi orânduit astfel 
potrivit reprezentării unei anumite reguli. Ca atare, finalitatea 
poate fi fără scop în măsura în care noi nu situăm într-o voinţă 
cauzele acestei forme, dar nu ne putem explica posibilitatea ei 
decât derivând-o dintr-o voinţă. Nu este întotdeauna necesar să 
înţelegem prin raţiune (potrivit posibilităţii) ceea ce observăm, 
în’consecinţă, o finalitate a formei poate fi cel puţin observată 
şi constatată la diferite obiecte, chiar dacă exclusiv pe calea 
reflexiunii, şi fără a o întemeia pe un scop (ca materia unui nexus 
finalis). 


11. Judecata de gust se întemeiază exclusiv pe 
forma finalităţii unui obiect (sau a reprezentării lui) 

Orice scop, atunci când e considerat ca temei al satisfacţiei, 
presupune întotdeauna un interes ca factor determinaţii al 
judecăţii asupra obiectului plăcerii. Deci judecata de gust nu se 
poate întemeia pe un scop subiectiv, dar nici pe o reprezentare a 
unui scop obiectiv, adică a posibilităţii obiectului însuşi potrivii 
principiilor legătuiii finale, ceea ce înseamnă că judecam de¬ 
gust nu poate fi determinată de un concept a ceea ce este bun, 
căci ea este o judecată estetică şi nu una de cunoaştere; ca nu sc 
referă deci la un concept despre natura sau posibilitatea interi¬ 
oară sau exterioară a obiectului, printr-o cauză sau alta, ci doar 
!a raportul reciproc al facultăţilor de reprezentare, întrucât sunt 
determinate de o reprezentare. 

însă acest raport este asociat, în determinarea unui obiect ca 
frumos, cu un sentiment al unei plăceri pe care judecata de gust 

o declară ca fiind totodată valabilă pentru fiecare; ca atare, 
factorul ei determinant nu poate fi nici plăcerea simţurilor care 
însoţeşte o reprezentare, nici reprezentarea despre perfecţiunea 
obiectului şi conceptul a ceea ce este bun. Aşadar, nimic aitceva 
în afara finalităţii subiective în reprezentarea unui obiect, fără 
vreun scop (obiectiv sau subiectiv), deci simpla formă a finali¬ 
tăţii în reprezentarea prin care ne este dat un obiect, întrucât 
suntem conştienţi de ea, nu poate constitui satisfacţia pe care o 
considerăm ca universal comunicabilă tară concept şi totodată 
factorul determinant al judecăţii de gust. 


12. Judecata de gust se întemeiază pe principii a priori 

A uni a priori sentimentul unei plăceri sau neplăceri, ca 
efect, cu o anumită reprezentare (senzaţie sau concept), drept 
cauză a lui, este pur şi simplu imposibil; căci aceasta ar indica 
un raport cauzal, care (pentru obiectele experienţei) poate fi 
cunoscut întotdeauna doar a posteriori şi cu ajutorul experienţei 
înseşi. Intr-adevăr, în Critica raţiunii practice am derivat a 
priori sentimentul de respect (ca o modificare particulară şi 
specifică a acelui sentiment, modificare ce nu coincide nici cu 
plăcerea, nici cu neplăcerea pe care ni le produc obiectele 
empirice) din conceptele morale universale. însă acolo am putut 
transcende limitele experienţei şi am putut apela la o cauzalitate 
care se întemeia pe natura suprasensibilă a subiectului, şi anume 
pe cauzalitatea libertăţii. De fapt, nici în acea operă nu am deri¬ 
vat acest sentiment din ideea moralităţii ca o cauză a lui, ci am 
dedus din ca doar determinarea voinţei. Dar starea sufletească 
proprie unei voinţe determinate într-un mod oarecare este în 
sine deja un sentiment de plăcere şi este identică cu el, deci nu 
rezultă ca efect din el; am putea vorbi dc efect doar în cazul în 
care conceptul moralităţii, înţeles ca un concept a ceea ce este 
bun, ar precede ca lege determinarea voinţei, deoarece atunci 
plăcerea, care ar fi legată de concept, nu ar putea fi derivată din 
el ca dintr-o simplă cunoştinţă. 

într-un mod asemănător stau lucrurile şi cu plăcerea proprie 
pentru judecata estetică. Deosebirea constă în aceea că aici 
plăcerea este doar contemplativă, fără a trezi un interes pentru 
obiect, în timp ce în cazul judecăţii morale ea este practică. 

Conştiinţa finalităţii pur formale în jocul facultăţilor de 
cunoaştere, prilejuit de o reprezentare prin care este dat un 
obiect, este plăcerea însăşi; căci ea conţine factorul determinant 
al activităţii subiectului relativ la animarea facultăţilor lui de 
cunoaştere, deci o cauzalitate internă (care are caracter final) 
privitoare la cunoaştere în genere, cauzalitate care nu este însă 
limitată la o cunoaştere determinată, ca atare simplă formă a 
finalităţii subiective a unei reprezentări într-o judecată estetică. 
Această plăcere nu este în nici un fel practică, nici asemeni 
plăcerii produse de temeiul patologic al plăcerii simţurilor, nici 
asemeni plăcerii produse de temeiul intelectual al reprezentării 
a ceea ce este bun. Ea presupune totuşi o cauzalitate, şi anume 
aceea de a conserva, fără vreo altă intenţie, starea reprezentării 
înseşi şi activitatea facultăţilor de cunoaştere. Noi zăbovim în 
contemplarea frumosului, deoarece această contemplare se 
întăreşte şi se reproduce singură, fapt care este analog acelei 
zăboviri (fără a fi totuşi identică cu ea) produse de o atracţie în 
reprezentarea unui obiect care trezeşte în mod repetat atenţia, 
sufletul rămânând pasiv. 


13. Judecata de gust pură este independentă 
de atracţie si emoţie 

si s 

Orice interes compromite judecata de gust şi îi răpeşte 
imparţialitatea, în special atunci când nu face ca finalitatea să 
preceadă sentimentul de plăcere, aşa cum procedează interesul 
raţiunii, ci o întemeiază pe plăcere, ceea ce se întâmplă întot¬ 
deauna în judecata estetică despre ceva, întrucât acesta place 
sau displace simţurilor. De aceea, judecăţile care sunt deter¬ 
minate în acest mod, fie că nu pot emite nici o pretenţie la o 
satisfacţie universal valabilă, fie că pot emite o pretenţie care 
este cu atât mai mică cu cât printre factorii determinanţi ai 
gustului se află senzaţii de tipul menţionat. Gustul este întot¬ 
deauna încă barbar când are nevoie ca atracţiile şi emoţiile să 
participe la producerea satisfacţiei şi în întregime barbar când lc 
transformă în criteriu al aprobării sale. 

Cu toate acestea, se consideră adesea că atracţiile nu nu¬ 
mai că aparţin frumuseţii (care de fapt ar trebui să privească 
doar forma), întrucât contribuie la producerea satisfacţiei cslc- 

tice universale, ci ele însele trec drept frumuseţe, aşadar ma¬ 
teria satisfacţiei este luată drept formă. Această eroare, ca 
multe altele care se bazează totuşi pe un sâmbure de adevăr, 
poate fi înlăturată printr-o atentă determinare a conceptelor 
respective. 

O judecată de gust care nu este influenţată de atracţie şi 
emoţie (deşi ele se pot asocia satisfacţiei produse de frumos) şi 
care are deci ca factor determinant doar finalitatea formei este a 
judecată de gust pură. 


14. Lămurire prin exemple 

Ca şi judecăţile teoretice (logice), judecăţile estetice pot fi 
împărţite în empirice şi pure. Primele se pronunţă asupra ca¬ 
racterului agreabil sau dezagreabil al unui obiect sau al repre¬ 
zentării lui şi sunt judecăţi ale simţurilor (judecăţi estetice mate¬ 
riale), ultimele se pronunţă asupra frumuseţii obiectului sau a 
reprezentării lui şi sunt singurele judecăţi de gust propriu-zise 
(formale). 

Prin urmare, o judecată de gust este pură doar atunci când în 
factorul ei determinant nu se amestecă o satisfacţie pur empi¬ 
rică, ceea ce se întâmplă însă întotdeauna când atracţia şi emoţia 
participă la judecata prin care ceva urmează să fie declarat 
frumos. 

Dar şi de astă dată se ridică unele obiecţii care în fond 
pretind nu numai că atracţia face parte din ingredientele 
necesare ale frumuseţii, ci si că ea singură este suficientă pentru 
a fi numită frumoasă. O simplă culoare, de exemplu verdele 
unei pajişti, un simplu ton (spre deosebire dc sunet şi zgomot), 
cum ar fi acela al unei viori, sunt considerate dc cei mai mulţi 
ca frumoase în sine, deşi ambele par să se bazeze pe materia 
reprezentărilor, adică exclusiv pe senzaţii, şi de aceea ar merita 
să fie numite doar agreabile. Totodată, se va observa însă că atât 
senzaţiile de culoare, cât şi cele de ton sunt considerate cu 
îndreptăţire ca fiind frumoase doar m măsura în care sunt pure; 
aceasta este o determinare care priveşte deja forma şi, în acelaşi 
timp, singurul lucru referitor la atari reprezentări care poate fi 
comunicat cu certitudine în mod universal; căci nu putem 
admite că toţi subiecţii judecă la fel calitatea senzaţiilor înseşi şi 

că pentru toţi o culoare este mai agreabilă decât alta sau tonul 
unui instrument muzical este mai agreabil decât tonul altui 
instrument muzical. 

După Euler, culorile sunt impulsuri (pulsus) ale eterului care 
se succed la intervale de timp regulate, iar tonurile, vibraţii 
regulate ale aerului pus în mişcare prin sunet; el mai susţine, 
ceea ce este esenţial, că sufletul nu percepe doar prin simţuri 
efectul lor asupra activităţii organului, ci că jocul regulat al 
impresiilor (deci forma în legarea diferitelor reprezentări) este 
sesizat şi prin reflexie (fapt de care nu mă îndoiesc deloc). Dacă 
admitem cele de mai sus, atunci culoarea şi tonul nu ar fi simple 
senzaţii, ci chiar determinaţii formale ale unităţii diversului 
acestora şi deci ar putea fi considerate ca frumoase în sine. 

însă puritatea unui tip simplu de senzaţie constă în aceea 
că uniformitatea lui nu este tulburată si întreruptă de un alt tip 
de senzaţie; ea tine doar de formă, deoarece în acest caz se 
poate face abstracţie de calitatea acelui tip de senzaţie (dacă 
reprezintă o culoare si care anume sau un ton şi care anume). 
De aceea, toate cuiorile simple, întrucât sunt pure, sunt 
considerate frumoase. Culorile amestecate nu au acest 
privilegiu tocmai pentru că, nefiind simple, nu există nici un 
criteriu pentru a aprecia dacă ele trebuie numite pure sau 
impure. 

Părerea că frumuseţea atribuită unui obiect datorită formei 
sale ar putea fi sporită considerabil prin atracţie este o greşeală 
comună, care este foarte dăunătoare pentru gustul adevărat, 
temeinic şi necorupt; ce-i drept, frumuseţii i se pot adăuga 
atracţii pentru a spori, dincolo de satisfacţia în sine, interesul 
sufletului pentru reprezentarea obiectului şi pentru a servi astfel 
ca stimulent pentru gust şi cultivarea lui, mai ales atunci când el 
este rudimentar şi lipsit de exerciţiu; însă atracţiile dăunează 
într-adevărjudecăţii de gust, atunci când atrag atenţia asupra lor 
în calitate de criterii ale aprecierii frumuseţii. Căci ele 
contribuie atât de puţin la aceasta, încât trebuie admise mai 
degrabă cu indulgenţă, ca elemente străine, doar în măsura în 
care nu tulbură forma frumoasă, atunci când gustul este slab şi 
neexersat. 

în pictură, în sculptură, chiar în toate artele plastice, în 
arhitectură, în arta grădinilor, întrucât sunt arte frumoase. 

desenul este esenţialul, desen în care nu ceea ce desfată în 
senzaţie, ci doar ceea ce place prin forma sa constituie pentru 
gust baza oricărei plăsmuiri de acest fel. Culorile care lumi¬ 
nează conturul aparţin atr^pţiei; ele pot înviora obiectul în sine 
pentru senzaţie, dar nu-1 pot face demn de a fi privit şi frumos; 
dimpotrivă, ele sunt de obicei foarte mult îngrădite de cerinţele 
formei frumoase si sunt înnobilate doar de aceasta, chiar acolo 
unde este admisă atracţia. 

Orice formă a obiectelor simţurilor (a celor exterioare pre¬ 
cum şi, mijlocit, a celui interior) este sau figură, sau joc. Acesta 
poate fi sau joc al figurilor (în spaţiu, mimica şi dansul) sau 
simplu joc al senzaţiilor (în timp). Atracţia culorilor sau a 
tonurilor agreabile produse de instrumente pot fi adăugate, dar 
desenul, în cazul culorilor, şi compoziţia, în cazul tonurilor, 
constituie obiectul propriu-zis al judecăţii de gust pure. Faptul 
că puritatea culorilor, precum şi a tonurilor sau diversitatea şi 
contrastul lor par a contribui la frumuseţe nu înseamnă că ele, 
întrucât sunt agreabile în sine, contribuie la satisfacţia produsă 
de formă cu un adaos de aceeaşi natură, ci că permit intuirea 
doar într-un mod mai precis, mai determinat şi mai complet şi 
că, pe deasupra, înviorează reprezentarea prin atracţia lor, 
deşteptând şi menţinând atenţia pentru obiectul însuşi. 

Chiar şi ceea ce numim ornamente (parerga), adică ceea ce 
nu aparţine întregii reprezentări a obiectului în mod interior ca 
parte componentă, ci doar exterior ca adaos şi care măreşte 
satisfacţia gustului, realizează aceasta tot doar prin formă. Aşa 
se întâmplă cu cadrul tablourilor, cu veşmântul statuilor sau cu 
colonadele ce înconjoară clădirile măreţe. Dacă ornamentul nu 
constă însă în forma frumoasă însăşi, atunci el este menit, 
precum rama aurită, doar să recomande pictura, prin atracţia lui, 
aprobării. Atunci el se numeşte podoabă şi dăunează frumuseţii 
adevărate. 

Emoţia, senzaţie al cărei caracter agreabil provine doar 
dintr-o oprire momentană a forţei vitale, urmată de o izbucnire 
şi mai puternică a ei, nu ţine nicidecum de frumuseţe. Sublimul 
(de care este legat sentimentul emoţiei) necesită însă un alt 
criteriu de apreciere decât cel pe care se întemeiază gustul; şi 
astfel, o judecată de gust pură nu are ca factor determinant nici 
atracţia, nici emoţia, într-un cuvânt nici o senzaţie, ca materie a 
judecăţii estetice. 

15. Judecata de gust este cu totul 
independentă de conceptul de perfecţiune 

Finalitatea obiectivă poate fi cunoscută doar prin raportarea 
diversului la un scop determinat, deci numai printr-un concept. 
Chiar şi de aici reiese că frumosul, a cărui apreciere se bazează 
pe o finalitate pur formală, adică pe o finalitate fără scop, este în 
întregime independent de reprezentarea a ceea ce este bun, 
deoarece acesta presupune o finalitate obiectivă, cu alte cuvinte 
raportarea obiectului la un scop determinat. 

Finalitatea obiectivă este fie una exterioară, adică utilita¬ 
tea fie una interioară, adică perfecţiunea obiectului. Faptul că 
satisfacţia produsă de un obiect, care ne determină să-l numim 
frumos, nu se poate baza pe reprezentarea utilităţii sale reiese 
în mod clar din cele două capitole anterioare: în caz contrar, ea 
nu ar fi o satisfacţie nemijlocită produsă de obiect, ceea ce 
constituie condiţia esenţială a judecăţii asupra frumuseţii. O 
finalitate obiectivă interioară, adică perfecţiunea, este însă mai 
apropiată de predicatul frumuseţii, şi de aceea este considerată 
chiar de filosofi cu renume ca identică cu frumuseţea, dar numai 
în cazul în care ea nu este gândită clar. într-o critică a gustului 
este de cea mai mare importanţă să se stabilească dacă nu 
cumva frumuseţea poate fi într-adevăr redusă la conceptul de 
perfecţiune. 

Pentru a aprecia finalitatea obiectivă, avem nevoie întot¬ 
deauna de conceptul de scop şi, dacă acea finalitate nu este una 
exterioară (utilitatea), ci una interioară, de conceptul unui scop 
interior care conţine temeiul posibilităţii interioare a obiectului. 
Dar întrucât scopul în genere este acela al cărui concept poate fi 
considerat ca temei al posibilităţii obiectului însuşi, pentru a ne 
reprezenta finalitatea obiectivă a unui lucru este nevoie să 
deţinem dinainte conceptul lui: ce fel de obiect trebuie (soli) să 
fie; iar concordanta diversului unui obiect cu acest concept 
(care dă regula unităţii diversului său) constituie perfecţiunea 
calitativă a acelui obiect. Ea este total deosebită de perfecţiu¬ 
nea cantitativă, care este completitudinea oricărui obiect potri¬ 
vit genului său, deci un simplu concept al mărimii (totalităţii), 
în cazul căruia ceea ce trebuie să fie obiectul este gândit ca 
determinat dinainte, singura întrebare care se pune fiind dacă în 

el există tot ceea ce este necesar pentru aceasta. Formalul din 
reprezentarea unui obiect, adică concordanţa diversului într-o 
unitate (rămânând nedeterminat ceea ce trebuie să fie obiectul), 
nu permite prin sine cunoaşterea finalităţii obiective; căci, 
atunci când se face abstracţie de această unitate ca scop (ceea ce 
trebuie să fie obiectul), în mintea celui care contemplă nu 
rămâne nimic altceva decât finalitatea subiectivă a repre¬ 
zentărilor; ea oferă într-adevăr o anumită finalitate a stării de 
reprezentare a subiectului şi, în această stare, o înclinaţie a 
subiectului de a percepe cu imaginaţia o anumită formă, însă nu 
perfecţiunea vreunui obiect, care nu este gândit aici prin 
conceptul unui scop. Aşa, de exemplu, dacă întâlnesc în pădure 
o poiană înconjurată de copaci şi nu-mi reprezint un scop, 
anume că ea ar trebui să servească pentru dansul câmpenesc, 
simpla formă nu ne dă nici cel mai neînsemnat concept de 
perfecţiune. Dar reprezentarea unei finalităţi formale obiective 
fără scop, adică simpla formă a unei perfecţiuni (fără nici o 
materie sau concept despre ţinta concordanţei, chiar dacă 
aceasta n-ar fi decât ideea unei legităţi în genere) este o 

adevărată contradicţie. 

» 

Judecata de gust este însă o judecată estetică, adică un tip de 
judecată care are temeiuri subiective si al cărei factor deter¬ 
minant nu poate fi un concept, deci nici conceptul unui scop 
determinat. Aşadar, prin frumuseţe, ca finalitate formală 
subiectivă, nu este gândită în nici un caz perfecţiunea obiectului 
ca finalitate pretins formală şi totuşi obiectivă; de asemenea, 
deosebirea care se face între conceptul de frumos şi conceptul a 
ceea ce este bun, ca şi cum ele s-ar deosebi doar potrivit formei 
logice, primul fiind un concept confuz al perfecţiunii, al doilea 
un concept clar al acesteia, ele fiind altfel identice potrivit con¬ 
ţinutului si originii, este inconsistentă; căci atunci între ele nu ar 
exista o deosebire specifică, ci o judecată de gust ar fi totodată 
şi o judecată de cunoaştere prin care ceva este declarat bun; aşa 
cum, de exemplu, când omul de rînd spune că înşelăciunea este 
nedreaptă, el îşi întemeiază judecata pe principii confuze, în 
timp ce filosoful o întemeiază pe principii clare, ambii însă pe 
principii raţionale. Am arătat însă că o judecată estetică este 
unică în felul ei şi că ea nu dă nici un fel de cunoaştere de¬ 
spre obiect (nici măcar una confuză); doar judecata logică oferă 
cunoştinţe. Dimpotrivă, judecata estetică raportează reprezen- 

tarea, prin care este dat un obiect exclusiv la subiect, şi nu 
atrage atenţia asupra naturii obiectului, ci doar asupra formei 
finale în detenninarea facultăţilor de reprezentare care se îndelet¬ 
nicesc cu el. Această judecată se numeşte estetică tocmai pentru 
că factorul ei determinant nu este un concept, ci sentimentul 
(simţul interior) acelei armonii în jocul facultăţilor sufletului, 
întrucât ea poate fi doar simtită. Dacă am vrea să numim este¬ 
tice conceptele confuze şi judecata obiectivă care se bazează pe 
ele, ar trebui să avem un intelect care judecă senzorial sau un 
simţ care reprezintă obiectele sale prin concepte, ceea ce în 
ambele cazuri este contradictoriu. Facultatea conceptelor, fie 
confuze, fie clare, este intelectul; şi, cu toate că la judecata de 
gust, ca judecată estetică, participă şi intelectul (ca la toate jude¬ 
căţile), totuşi el nu intervine aici ca facultate de cunoaştere a 
unui obiect, ci ca facultate de determinare a acestuia şi a repre¬ 
zentării sale (fără concept) potrivit raportului lor cu subiectul şi 
cu sentimentul lui interior, şi anume întrucât această judecată 
este posibilă conform unei reguli generale. 


16. Judecata de gust prin care un obiect este declarat 
frumos pe baza unui concept determinat nu este pură 

Există două feluri de frumuseţe: frumuseţea liberă (pulchriludo 
vaga) şi simpla frumuseţe dependentă (pulchritudo adherens). 
Prima nu presupune un concept despre ceea ce trebuie (soli) să 
fie obiectul; cea de-a doua presupune un astfel de concept, 
precum şi perfecţiunea obiectului potrivit acestuia. Frumuseţea 
de primul tip este frumuseţea (independentă) unuia sau altuia 
din obiecte; cealaltă, care depinde de un concept (frumuseţea 
condiţionată), este atribuită obiectelor care stau sub conceptul 
unui anumit scop. 

Florile sunt frumuseţi libere ale naturii. Ce fel de obiect 
irebuie să fie o floare, cu greu o poate spune altcineva decât 
un botanist. Şi chiar el, care recunoaşte în floare organul de 
reproducere al plantei, nu ţine seama de acest scop natural 
alunei când emite o judecată de gust asupra ei. Prin urmare, 
această judecată nu se bazează pe o perfecţiune, indiferent de 
lipul ei, nici pe o finalitate interioară la care să se raporteze 
combinarea elementelor diversului. Multe păsări (papagalul, 

pasărea colibri, pasărea paradisului), o mulţime din crustaceele 
marine deţin o frumuseţe care nu revine unui obiect determi¬ 
nat potrivit unor concepte relative la scopul său, ci place liber, 
pentru ea însăşi. Tot astfel, desenele d la grecque, ornamentul 
în formă de frunze de pe ramele tablourilor sau de pe tapetele 
de hârtie etc. nu au nici o semnificaţie: ele nu reprezintă nimic, 
nici un obiect sub un concept determinat, şi sunt frumuseţi 
libere. în această categorie poate fi inclus si ceea ce în muzică 
se numeşte fantezie (fără temă), ba chiar întreaga muzică fără 
text. 

în aprecierea unei frumuseţi libere (potrivit simplei forme), 
judecata de gust este pură. Nu este presupus un concept al unui 
scop oarecare în vederea căruia diversul trebuie să servească 
obiectului dat şi care să indice deci ceea ce acesta trebuie să 
reprezinte, concept prin care să fie limitată libertatea imagi¬ 
naţiei care, într-o anumită măsură, se află în joc liber contem¬ 
plând figura. 

Doar frumuseţea unui om (şi, în cadrul acestei specii, cea a 
unui bărbat, a unei femei sau a unui copil), frumuseţea unui cal, 
a unei clădiri (biserică, palat, arsenal sau pavilion) presupun un 
concept al scopului care determină ceea ce trebuie să fie 
obiectul, aşadar un concept al perfecţiunii sale; deci ea este doar 
o frumuseţe dependentă. însă, aşa cum legarea agreabilului 
(senzaţiei) cu frumuseţea, care priveşte de fapt doar forma, 
compromite puritatea judecăţii de gust, tot astfel legarea a ceea 
ce este bun (adică a ceea ce face ca diversul să fie bun pentru 
obiectul însuşi, potrivit scopului său) cu frumuseţea dăunează 
purităţii sale. 

Unei clădiri i s-ar putea adăuga multe lucruri care plac 
nemijlocit în intuiţie, cu condiţia să nu fie o biserică; o figură ar 
putea fi înfrumuseţată cu tot felul de spirale şi de trăsături 
uşoare, totuşi regulate, asa cum procedează neozeelandezii cu 
tatuajul lor, cu condiţia sa nu fie un om; iar acesta ar putea avea 
trăsături mult mai fine şi un contur al feţei mult mai plăcut şi 
mai blând, cu condiţia să nu reprezinte un bărbat şi mai ales 
unul războinic. 

Dar satisfacţia produsă de diversul unui obiect raportat la 
scopul interior care determină posibilitatea acestui obiect este o 
satisfacţie bazată pe un concept; cea produsă de frumuseţe nu 
presupune însă un concept, ci este legată nemijlocit de repre- 


70 




CRITICA FACULTĂŢII DE JUDECARE 


zentarea prin care este dat obiectul (nu prin care este gândit). 
Dacă judecata de gust referitoare la obiect devine dependentă 
de scopul conţinut în concept, ca judecată raţională, şi este 
astfel limitată, atunci ea nu mai este o judecată de gust liberă 
şi pură. 

Ce-i drept, gustul se află în câştig prin această legare a 
satisfacţiei estetice cu cea intelectuală, în sensul că el este 
fixat şi, deşi nu devine universal, totuşi i se pot prescrie reguli 
relativ la anumite obiecte determinate final. Dar atunci ele nu 
mai sunt reguli ale gustului, ci doar ale armonizării gustului cu 
raţiunea, adică a frumosului cu ceea ce este bun; prin această 
armonizare, frumosul devine utilizabil ca instrument în vede¬ 
rea a ceea ce este bun, pentru a întemeia pe acea stare a sufle¬ 
tului care se autoconservă şi care are valabilitate universală 
subiectivă acel mod de gândire care nu poate fi menţinut decât 
printr-un efort susţinut, dar care are o valabilitate universală 
obiectivă. De fapt, nici perfecţiunea nu se află în câştig dato¬ 
rită frumuseţii, nici frumuseţea datorită perfecţiunii; însă, 
întrucât nu se poate evita - atunci când comparăm reprezen¬ 
tarea prin care ne este dat un obiect cu obiectul (relativ la ceea 
ce trebuie să fie) prin intermediul unui concept - să nu o aso¬ 
ciem în acelaşi timp cu senzaţia subiectului, întreaga facultate 
de reprezentare este aceea care se află în câştig dacă ambele 
stări de spirit se acordă. 

O judecată de gust relativă la un anumit obiect care are un 
scop interior determinat este pură numai când cel care judecă 
fie că nu are nici o idee despre acest scop, fie că face ab¬ 
stracţie de el în judecata sa. Insă în acest caz, deşi emite o 
judecată de gust corectă, întrucât consideră obiectul ca o 
fmmuseţe liberă, el s-ar expune reproşurilor celui care con¬ 
sideră frumuseţea obiectului doar ca o proprietate dependentă 
(ţine seama de scopul obiectului) şi ar fi învinuit că are un 
gust fals. în fond, amândoi judecă corect în felul lor: unul 
după ceea ce are în faţa simţurilor, altul după ceea ce are în 
minte. Prin această distincţie, pot fi evitate multe dispute între 
arbitrii gustului, arătându-li-se că unul consideră frumuseţea 
liberă, iar celălalt frumuseţea dependentă, că primul emite o 
judecată de gust pură, iar cel de-al doilea o judecată de gust 
aplicată. 

17. Despre idealul de frumuseţe 

Nu se poate da o regulă obiectivă a gustului care să determine 
prin concepte ce este fiumos. Căci orice judecată care provine din 
această sursă este estetică, adică factorul ei determinant este senti¬ 
mentul subiectului, şi nu conceptul unui obiect. Căutarea unui 
principiu al gustului, care să dea prin concepte determinate crite¬ 
riul universal al frumosului, este o strădanie zadarnică, deoarece 
se caută ceva imposibil şi contradictoriu în sine. Comunicabilita- 
tea universală a senzaţiei (de plăcere sau de neplăcere), senzaţie 
care se produce fără concept, unanimitatea, pe cât posibil, a 
tuturor timpurilor şi popoarelor, privitoare la acest sentiment de¬ 
terminat de reprezentarea anumitor obiecte, constituie criteriul 
empiric, deşi slab şi abia suficient pentru presupunere, al pro¬ 
venienţei gustului, confirmat astfel prin exemple, din temeiul 
adânc ascuns şi comun tuturor oamenilor, al umanităţii în apro¬ 
pierea formelor sub care le sunt date obiectele. 

De aceea, anumite produse ale gustului sunt considerate exem¬ 
plare, dar nu ca şi când gustul s-ar putea dobândi prin imitarea 
altora. Căci gustul trebuie să fie o facultate personală; cel care 
imită un model demonstrează Intr-adevăr, atunci când reuşeşte, 
abilitate, dar gust doar în măsura în care el poate aprecia singur 
acest model*. însă de aici rezultă că’modelul suprem, prototipul 
gustului, este o simplă idee pe care fiecare trebuie s-o producă în 
sine însuşi şi conform căreia trebuie să aprecieze tot ceea ce 
constituie obiect al gustului, exemplu al aprecierii prin gust şi 
chiar gustul celorlalţi. Ideea este de fapt un concept al raţiunii, 
iar idealul, reprezentarea unei fiinţe particulare ca adecvată unei 
idei. De aceea, acel prototip al gustului, care se bazează, desigur, 
pe ideea nedeterminată a raţiunii despre un maximum, dar 
care nu poate fi reprezentat prin concepte, ci printr-o întru¬ 
chipare particulară, poate fi numit mai curând idealul frumosului; 


Modelele gustului relative la artele vorbirii trebuie compuse într-o limbă 
moartă şi savantă. într-o limbă moartă, pentru a nu trebui să suporte modi¬ 
ficările care afectează în mod inevitabil limbile vii. şi care fac ca expresiile 
nobile să devină plate, ca cele obişnuite să se învechească, iar cele nou create 
să aibă doar o circulaţie de scurtă durată; într-o limbă savantă, pentru a avea o 
gramatică care să nu fie supusă schimbărilor capricioase ale modei, ci să aibă 
regula ei neschimbătoare. 

şi, atunci când nu suntem în posesia lui, ne străduim totuşi să-l 
producem în noi. El va fi însă doar un ideal al imaginaţiei, 
tocmai pentru că nu se bazează pe concepte, ci pe întruchipare; 
iar facultatea de întruchipare este imaginaţia. - Dar cum ajun¬ 
gem la un astfel de ideal de frumuseţe? A priori sau empiric? 
Tot astfel: carp gen al frumosului poate avea un ideal? 

Mai întâi, este bine să observăm că frumuseţea pentru care 
vrem să căutăm un ideal nu trebuie să fie o frumuseţe vagă, ci o 
frumuseţe fixată printr-un concept al finalităţii obiective; în 
consecinţă, ea nu poate aparţine unui obiect al unei judecăţi de 
gust pe deplin pure, ci unui obiect al unei judecăţi de gust în 
parte intelectuale. Cu alte cuvinte, în acea categorie de principii 
ale aprecierii unde trebuie să existe un ideal, acolo trebuie să 
stea la bază o anumită idee a raţiunii conformă unor concepte 
determinate, idee care determină a priori scopul pe care se înte¬ 
meiază posibilitatea interioară a obiectului. Un ideal de flori fru¬ 
moase, de mobilare frumoasă, de privelişte frumoasă nu poate fi 
gândit. Dar nici frumuseţea dependentă de anumite scopuri - de 
exemplu, o locuinţă frumoasă, un arbore frumos, o grădină fru¬ 
moasă s.a.m.d. - nu ne permite să ne reprezentăm un ideal al ei, 
probabil pentru că scopurile nu sunt suficient determinate si 
fixate prin conceptul lor; ca atare, finalitatea este aproape tot atat 
de liberă ca în cazul frumuseţii vagi. Numai ceea ce are scopul 
existenţei sale în sine însuşi, omul, care poate să-şi fixeze el 
însuşi prin raţiune scopurile sau, acolo unde trebuie să le ia din 
percepţia exterioară, poate totuşi să le unească cu scopurile 
esenţiale şi universale, iar acordul cu ele poate să-l judece şi 
estetic, acest om este deci singurul dintre toate obiectele lumii 
capabil de un ideal de frumuseţe, aşa cum şi umanitatea în per¬ 
soana sa, ca inteligenţă, este capabifă de un ideal de perfecţiune. 

Aici este vorba însă de două lucruri: în primul rând, de ideea 
normală estetică, adică o intuiţie particulară (a imaginaţiei) ce 
reprezintă etalonul aprecierii omului ca exemplar al unei anumite 
specii animale; în al doilea rând, de ideea raţiunii care trans¬ 
formă scopurile umanităţii, întrucât ele nu pot fi reprezentate sen¬ 
sibil, în principiu al aprecierii unei forme prin care el se manifestă 
ca efect în lumea fenomenelor. Ideea normală trebuie să-şi ia din 
experienţă elementele formei unui animal care aparţine unei spe¬ 
cii particulare; dar finalitatea cea mai mare în construcţia formei, 
care ar putea fi etalon universal al aprecierii estetice a fiecărui 

individ al acestei specii, imaginea care a stat ca şi intenţionat la 
baza tehnicii naturii, imaginea căreia îi corespunde doar specia în 
totalitate, şi nu vreun individ izolat, aceasta se află doar în ideea 
celor care judecă. Ea poate fi însă întruchipată, cu proporţiile ei, 
ca idee estetică, pe deplin in concreto într-o imagine-model. 
Pentru a putea face inteligibil, într-o anumită măsură, cum se 
petrece acest lucru (căci cine poate smulge naturii toate tainele 
ei?), vom încerca să oferim o explicaţie psihologică. 

Trebuie să notăm că imaginaţia, într-un mod cu totul de 
neînţeles pentru noi, poate nu numai să recheme în memorie (cu 
un anumit prilej) semnele conceptelor, chiar pe acelea foarte 
vechi, ci este de asemenea capabilă să reproducă imaginea şi 
forma obiectului dintr-un număr foarte mare de obiecte de diferite 
feluri sau de acelaşi fel. Ea este în stare chiar, atunci când mintea 
vrea să stabilească comparaţii, ca, suprapunând efectiv - după 
toate presupunerile - o imagme peste alta, deşi nu suntem sufi¬ 
cient de conştienţi de aceasta, să obţină de aici, prin concordanţa 
mai multor imagini de acelaşi fel, o medie care le serveşte tuturor 
celorlalte drept măsură comună. Dacă cineva care a văzut mii de 
bărbaţi adulţi vrea să se pronunţe asupra staturilor normale, la 
care se ajunge prin comparaţii, atunci imaginaţia suprapune (după 
părerea mea) un mare număr de imagini (poate totalitatea lor); si, 
dacă îmi este îngăduit să folosesc aici o analogie din optică, in 
spaţiul unde se unesc cele mai multe din ele şi în interiorul 
conturului unde locul este luminat de culoarea cea mai intensă, 
acolo devine sesizabilă statura medie; ea este, în ceea ce priveşte 
atât înălţimea, cât şi lăţimea, la fel de îndepărtată de limitele 
extreme ale staturilor celor mai mari şi celor mai mici. Aceasta 
este statura unui bărbat frumos. (Acelaşi rezultat s-ar putea obţine 
mecanic, dacă s-ar măsura cele câteva mii de bărbaţi, dacă s-ar 
aduna înălţimile şi lăţimile şi grosimile între ele şi dacă suma s-ar 
împărţi la întreg. Dar imaginaţia realizează aceasta printr-un efect 
dinamic, care provine din sesizarea multiplă a unor astfel de forme 
de către organul simţului interior.) Dacă într-un mod asemănător 
se caută pentru acest bărbat mediu capul mediu, iar pentru el 
nasul mediu ş.a.m.d., atunci această figură stă la baza ideii nor¬ 
male a bărbatului frumos din ţara unde s-a făcut comparaţia. De 
aceea, un negru va trebui să aibă cu necesitate, în aceste condiţii 
empirice, o altă idee normală a frumuseţii figurii decât un alb, 
chinezul o idee normală diferită de aceea a unui european. La 

fel ar sta lucrurile şi cu modelul unui cal sau câine frumos (de 
o anumită rasă). - Această idee normală nu este derivată, sub 
forma unor reguli determinate, din proporţiile obţinute din 
experienţă, ci ea este aceea care abia face cu putinţă regulile 
aprecierii. Ea este imaginea valabilă pentru întreaga specie, care 
pluteşte între toate intuiţiile indivizilor, deosebite între ele din 
mai multe puncte de vedere, imagine pe care natura a pus-o ca 
arhetip la baza produselor ei în această specie, dar pe care, se 
pare, nu a realizat-o pe deplin în nici un individ. Ea nu este în 
nici un caz întregul arhetip al frumuseţii în această specie, ci 
doar forma, condiţie indispensabilă a oricărei frumuseţi, deci 
doar corectitudinea în întruchiparea speciei. Ea este, cum s-a 
spus şi despre celebrul Dorifor al lui Policlet, regula (tocmai 
în vederea acestui scop a putut fi folosită şi vaca lui Miron 
pentru specia ei). De aceea, ea nu poate conţine nimic carac¬ 
teristic în mod specific; în caz contrar, ea nu ar fi ideea normală 
a speciei. întruchiparea ei nu place datorită frumuseţii, ci doar 
pentru că ea nu contrazice nici una din condiţiile a căror împli¬ 
nire este necesară pentru ca un exemplar af acestei specii să 
poată fi frumos. întruchiparea este doar exactă*. 

De ideea normală a frumosului se mai deosebeşte şi idealul 
de frumuseţe pe care ne putem aştepta, din motivele amintite, 
să-l întâlnim doar în cazul înfăţişării omului. Aici idealul constă 
în expresia moralităţii, fără de care obiectul nu ar plăcea 
universal şi pozitiv (nu doar negativ într-o întruchipare exactă). 
Expresia vizibilă a ideilor morale care-1 stăpânesc pe om în 
interior poate fi dobândită într-adevăr doar din experienţă; însă, 
pentru a face într-o anumită măsură vizibilă în expresia corpului 

Vom constata că o figură perfect regulată, pe care pictorul ar dori s-o aibă 
ca model, nu spune de obicei nimic, deoarece nu conţine nimic caracteristic; ea 
exprimă deci mai mult ideea speciei decât trăsăturile distinctive ale unei per¬ 
soane. Exagerarea caracteristicului de acest tip, adică ceea ce dăunează ideii nor¬ 
male înseşi (a finalităţii speciei) se numeşte caricatură. De asemenea, experienţa 
arată că în general acelor figuri pe deplin regulate le corespunde în interior doar 
un om mediocru; explicaţia probabilă (dacă se poate admite că natura exprimă în 
exterior proporţiile interiorului) constă în aceea că dacă nici una din dispoziţiile 
spiritului nu depăşeşte acele proporţii care sunt necesare pentru a alcătui un om 
fără greşeală, nu ne putem aştepta la nimic din ceea ce se numeşte geniu, în cazul 
căruia natura pare că se abate de la raporturile obişnuite pe care le creează între 
facultăţile sufletului în favoarea uneia dintre ele. 


75 




IMMANUEL KANT 


(ca efect al interiorului) legătura lor cu tot ceea ce raţiunea 
noastră asociază binelui moral în ideea finalităţii supreme - 
bunătatea sufletească, puritatea, tăria sau calmul ş.a.m.d. este 
necesară îmbinarea ideilor pure ale raţiunii cu o mare forţă a 
imaginaţiei la cel care doar le apreciază şi cu atât mai muft la 
cel care vrea să le întruchipeze. Corectitudinea unui astfel de 
ideal de frumuseţe este dovedită prin aceea că el nu permite 
amestecul vreunei atracţii a simţurilor în satisfacţia produsă de 
obiectul său, trezind totodată un mare interes pentru el. Aceasta 
dovedeşte că aprecierea după un astfel de criteriu nu poate fi 
niciodată pur estetică şi că aprecierea conformă unui ideal de 
frumuseţe nu este o simplă judecată de gust. 

Definiţia frumosului dedusă din acest al treilea moment 

Frumuseţea este forma finalităţii unui obiect, întrucât o per¬ 
cepem fără reprezentarea unui scop*. 


Momentul al patrulea 
al judecăţii de gust, potrivit modalităţii 
satisfacţiei produse de obiect 

18. Ce este modalitatea unei judecăţi de gust 

Despre orice reprezentare pot să spun că este cel puţin 
posibil ca ea (în calitate de cunoştinţă) să fie legată de o plăcere. 


Acestei definiţii i s-ar putea aduce următoarea obiecţie: există lucruri la 
care se observă o formă finală fără să se găsească un scop pentru ele; de exem¬ 
plu, deşi uneltele de piatră scoase adesea din vechile movile funerare şi prevăzute 
cu o gaură în loc de mâner trădează prin forma lor un mod clar o finalitate, fără 
ca scopul lor să ne fie cunoscut, totuşi ele nu pot fi din acest motiv calificate 
drept frumoase. însă este suficient să le considerăm opere de aită, pentru a trebui 
să mărturisim că raportăm figura lor la o intenţie şi la un scop oarecare. De aici, 
şi absenţa oricărei satisfacţii nemijlocite în intuirea lor. Dimpotrivă, o floare, de 
exemplu o lalea, trece drept frumoasă, deoarece în perceperea ei întâlnim o anu¬ 
mită finalitate care, aşa cum o apreciem, nu este raportată la un scop. 

Despre ceea ce numesc agreabil spun că îmi produce intr-ade¬ 
văr plăcere. Dar despre frumos gândim că are o relaţie necesară 
cu satisfacţia. Această necesitate este însă de un tip deosebit; ea 
nu este o necesitate teoretică obiectivă, in cazul căreia se poate 
şti a priori că fiecare va simţi această satisfacţie produsă de 
obiectul pe care l-am numit frumos; de asemenea, ea nu este 
nici o necesitate practică, în cazul căreia, datorită conceptelor 
unei voinţe raţionale pure, care dă regula pentru fiinţele ce acţio¬ 
nează liber, această satisfacţie este urmarea necesară a unei legi 
obiective şi nu înseamnă nimic altceva decât că pur şi simplu 
(fără o altă intenţie) trebuie (soli) acţionat într-un mod deter¬ 
minat. Ca necesitate gândită într-o judecată estetică, ea poate fi 
numită doar exemplară, adică o necesitate a adeziunii tuturor la 
o judecată care este considerată ca exemplu al unei reguli uni¬ 
versale ce nu poate fi formulată. întrucât o judecată estetică nu 
este o judecată obiectivă şi de cunoaştere, această necesitate nu 
poate fi derivată din anumite concepte şi nu este deci apodic¬ 
tică. într-o şi mai mică măsură poate fi ea dedusă din univer¬ 
salitatea experienţei (din consensul unanim al judecăţilor asupra 
frumuseţii unui obiect determinat). Căci nu numai că în această 
privinţă experienţa ar putea produce doar cu greu suficiente 
dovezi, dar conceptul de necesitate al acestor judecăţi nu se 
poate întemeia pe judecăţi empirice. 


19. Necesitatea subiectivă pe care o atribuim 
judecăţii de gust este condiţionată 

Judecata de gust pretinde acordul fiecăruia, iar cel care 
declară că ceva este frumos vrea ca toţi să fie obligaţi (sollen) să 
admire respectivul obiect şi să-l declare la rândul lor frumos. 
Deci în judecata estetică obligaţia (sollen) este exprimată chiar 
în conformitate cu toate datele necesare aprecierii, totuşi nu¬ 
mai în mod condiţionat. Se solicită acordul celorlalţi, întrucât 
există pentru aceasta un principiu comun tuturor; şi chiar s-ar 
putea conta pe acest acord, dacă am fi întotdeauna siguri că se 
subsumează corect cazul sub acel principiu ca regulă a apro¬ 
bării. 

20. Condiţia necesităţii pe care o conţine o judecată 
de gust este ideea unui simţ comun 

Dacă judecăţile de gust (asemeni judecăţilor de cunoaştere) 
ar avea un principiu obiectiv determinat, cel care le-ar enunţa 
potrivit acestuia ar emite pretenţii la o necesitate necondiţionată 
a judecăţii sale. Dacă ele nu ar avea nici un principiu, aşa cum 
se întâmplă cu judecăţile simplului gust al simţurilor, nimeni nu 
s-ar gândi la necesitatea lor. Aşadar, ele trebuie să aibă un 
principiu subiectiv care determină doar prin sentiment, şi nu prin 
concepte, totuşi într-un mod universal valabil, ceea ce place sau 
displace. însă un astfel de principiu ar putea fi înţeles doar ca 
un simţ comun, fundamental deosebit de intelectul comun, care 
este numit câteodată si simţ comun (sensus communis), întrucât 
ultimul nu judecă pe baza sentimentului, ci întotdeauna pe baza 
conceptelor, chiar dacă de cele mai multe ori ele nu sunt decât 
principii reprezentate confuz. 

Prin urmare, doar presupunerea că există un simţ comun 
(prin care nu înţelegem un simţ extern, ci efectul jocului liber al 
facultăţilor noastre de cunoaştere) îndreptăţeşte emiterea de 
judecăţi de gust. 


21. Este întemeiată presupunerea unui simţ comun? 

Cunoştinţele şi judecăţile, împreună cu convingerea care le 
însoţeşte, trebuie să fie universal comunicabile, căci altfel nu ar 
exista concordanţa între ele şi obiect; ele ar fi, în totalitate, un 
simplu joc subiectiv al facultăţilor de reprezentare, exact asa 
cum pretinde scepticismul. Dar dacă cunoştinţele trebuie să fîe 
comunicabile, atunci şi starea de spirit, adică acordul facultăţilor 
noastre de cunoaştere în vederea unei cunoaşteri în genere, şi 
anume proporţia necesară pentru a face dintr-o reprezentare (prin 
care ne este dat un obiect) o cunoştinţă, trebuie să fie universal 
comunicabilă. Căci fără această stare de spirit, ca o condiţie 
subiectivă a cunoaşterii, cunoştinţa, ca efect al ei, nu s-ar putea 
naşte. Aceasta se întâmplă într-adevăr ori de câte ori un obiect dat 
activează, prin intermediul simţurilor, imaginaţia pentru a com¬ 
bina elementele diversului, iar_ aceasta pune în mişcare intelectul 
pentru a le uni în concepte. însă acest acord al facultăţilor de 

cunoaştere are proporţii diferite în funcţie de diversitatea obiec¬ 
telor date. Totuşi, trebuie să existe o proporţie în care acest raport 
interior, în vederea activării celor două facultăţi (una prin cea¬ 
laltă), să fie optim pentru o cunoaştere (a obiectelor date) în 
genere; iar acest acord nu poate fi determinat altfel decât prin 
sentiment (nu potrivit conceptelor). Dar pentru că acest acord tre¬ 
buie să fie universal comunicabil, deci şi sentimentul corespun¬ 
zător lui (în cazul unei reprezentări date), iar comunicabilitatea 
universală a unui sentiment presupune un simţ comun, admiterea 
acestuia este întemeiată. Nu este deci nevoie ca pentru această 
admitere să ne bazăm pe observaţii psihologice, căci simţul comun 
este o condiţie necesară a comunicabilităţii universale a cunoştin¬ 
ţelor noastre, care trebuie presupusă în cazul oricărei logici şi al 
oricărui principiu de cunoaştere care nu este sceptic. 


22. Necesitatea asentimentului universal, 
care este gândită într-o judecată de gust, 
este o necesitate subiectivă care, presupunându-se 
un simţ comun, este reprezentată ca obiectivă 

în cazul tuturor judecăţilor prin care declarăm că ceva este 
frumos nu permitem nimănui să fie de altă părere, fără ca totuşi să 
ne bazăm judecata pe concepte, ci doar pe sentimentul nostru, pc 
care nu-1 considerăm ca pe un sentiment particular, ci ca pe unul 
comun tuturor. Dar acest simţ comun, având în vedere scopul 
său, nu poate fi întemeiat pe experienţă, căci el urmăreşte să 
justifice judecăţi care conţin o obligaţie (sollen); el nu spune că 
fiecare va fi de acord cu judecata noastră, ci că fiecare trebuie 
(soli) să fie de acord cu ea. Prin urmare, simţul comun, a cărui 
judecată o exemplific aici prin judecata mea de gust şi căreia îi 
atribui din acest motiv o valabilitate exemplară, este o simplă 
normă ideală; pe baza presupunerii ei, putem transforma cu 
îndreptăţire în regulă pentru fiecare o judecată care concordă cu 
ea şi satisfacţia produsă de un obiect, pe care judecata o exprimă. 
Căci, deşi principiul este doar subiectiv, totuşi el este admis ca 
subiectiv-universal (o idee necesară pentru fiecare), iar în ceea ce 
priveşte unanimitatea celor care judecă, ar putea cere, asemeni 
unui principiu obiectiv, un acord universal, cu condiţia să existe 
certitudinea că i s-a subsumat corect. 

Această normă nedeterminată a unui simt comun este 
într-adevăr presupusă de noi: o dovedeşte pretenţia noastră de a 
emite judecăţi de gust. Nu intenţionăm să cercetăm aici şi nici 
nu putem cerceta încă întrebările: există în realitate un astfel de 
simţ comun ca principiu constitutiv al posibilităţii experienţei, 
sau un principiu superior al raţiunii este acela care face din 
producerea în noi a unui simţ comun în vederea unor scopuri 
superioare un principiu regulativ pentru noi?; cu alte cuvinte, 
este gustul o facultate originară şi naturală, sau doar o idee 
despre o facultate artificială care abia trebuie dobândită, aşa 
încât judecata de gust cu pretenţia ei la o adeziune universală nu 
este de fapt decât o cerinţă a raţiunii de a produce o astfel de 
unanimitate a simţirii, iar obligaţia (das Sollen), adică necesi¬ 
tatea obiectivă a contopirii sentimentului fiecăruia cu sentimen¬ 
tul particular al celuilalt, nu indică decât posibilitatea acordului 
în această privinţă, judecata de gust fiind doar un exemplu al 
aplicării acestui principiu? Deocamdată, nu vrem şi nu putem 
decât să analizăm elementele componente ale gustului şi să le 
reunim apoi în ideea unui simţ comun. 

Definiţia frumosului dedusă din momentul al patrulea 

Numim frumos ceea ce este cunoscut fără concept ca obiect 
al unei satisfacţii necesare. 

9 

Observaţie generală la primul capitol al analiticii 

Din analizele de mai sus, rezultă că totul conduce spre 
conceptul de gust înţeles ca o facultate de judecare a unui obiect 
în raport cu legitatea liberă a imaginaţiei. însă dacă în judecata 
de gust imaginaţia trebuie considerată în libertatea ei, atunci ea 
nu este înţeleasă în primul rând ca reproductivă, deci ca 
subordonată legilor asociaţiei, ci ca productivă şi spontană (ca 
sursă a formelor arbitrare ale intuiţiilor posibile); cu toate că în 
cazul perceperii unui obiect dat al simţurilor ea este legată de o 
anumită formă a acestui obiect şi, ca atare, nu are un joc liber 
(ca în poezie), totuşi se poate înţelege cu uşurinţă că obiectul îi 
poate oferi tocmai o astfel de formă care conţine o combinare a 
elementelor diversului aşa cum ar schiţa-o imaginaţia, dacă i 
s-ar da frâu liber, în acord cu legile intelectului in genere. 

Numai că a concepe imaginaţia ca liberă şi totuşi prin sine 
legiuitoare, cu alte cuvinte ca având autonomie, este contra¬ 
dictoriu. Doar intelectul dă legea. Dar dacă imaginaţia este silită 
să procedeze în conformitate cu o anumită lege, produsul ei, 
potrivit formei, este determinat prin concepte relativ la modul în 
care trebuie să fie; însă atunci satisfacţia, asa cum am arătat mai 
sus, nu este produsă de frumos, ci de ceea ce este bun (de 
perfecţiune, în orice caz numai de cea formală), iar judecata nu 
este o judecată de gust. Prin urmare, doar o legitate fără lege şi 
o concordanţă subiectivă a imaginaţiei cu intelectul, fără una 
obiectivă, unde reprezentarea este raportată la conceptul deter¬ 
minat al unui obiect, pot coexista cu legitatea liberă a intelec¬ 
tului (care a fost numită şi finalitate fără scop) şi cu caracterul 
particular al judecăţii de gust. 

De obicei, criticii gustului văd în figurile geometrice regulate 
un cerc, un pătrat, un cub ş.a.m.d., cele mai simple şi mai 
neîndoielnice exemple de frumuseţe; şi totuşi, ele sunt numite 
regulate tocmai pentru că nu pot fi reprezentate altfel decât ca 
simple întruchipări ale unui concept determinat care prescrie 
regula pentru figura respectivă (care este posibilă doar conform 
regulii). în consecinţă, una din cele două judecăţi trebuie să fie 
greşită: fie cea a criticilor care atribuie frumuseţe figurilor 
ammtite, fie a noastră care consideră finalitatea fără concept ca 
necesară pentru frumuseţe. 

Nimeni nu va admite lesne că este necesar un om de gust 
pentru a obţine mai multă satisfacţie de la un cerc decât de la un 
contur neregulat, de la un patrulater cu laturile şi unghiurile egale 
decât de la unul strâmb, cu laturile inegale, ca şi mutilat; căci 
pentru aceasta este nevoie doar de un intelect comun, şi nu de 
gust. Acolo unde există o intenţie, de exemplu aceea de a aprecia 
mărimea unui loc sau de a face sesizabil raportul părţilor una fa ă 
de alta şi faţă de întreg într-o diviziune, acolo sunt necesare 
figurile regulate, şi anume cele de tipul cel mai simplu; iar satis¬ 
facţia nu provine nemijlocit din intuirea figurii, ci din utilitatea ei 
pentru orice intenţie posibilă. O cameră ai cărei pereţi fac 
unghiuri ascuţite, un loc de grădină de acelaşi fel, chiar orice 
încălcare a simetriei atât în înfăţişarea animalelor (de exemplu, 
cele monooculare), cât şi a clădirilor sau a straturilor de fiori dis¬ 
plac, întrucât sunt fără rost nu numai din punct de vedere practic, 
relativ la o utilizare determinată a acestor lucruri, ci şi pentru 

aprecierea prin prisma oricărei intenţii posibile; dimpotrivă, 
judecata de gust, atunci când e pură, asociază nemijlocit plăcerea 
sau neplăcerea, fără considerarea utilizării sau a unui scop, cu 
simpla contemplare a obiectului. 

Regularitatea, care conduce la conceptul unui obiect, este 
într-adevăr condiţia indispensabilă (conditio sine qua non) pentru 
cuprinderea obiectului într-o reprezentare unică şi pentru 
determinarea diversului în forma obiectului. Această determinare 
este un scop relativ la cunoaştere; în raport cu aceasta, ea este 
întotdeauna asociată cu satisfacţia (care însoţeşte realizarea 
oricărei intenţii, fie şi a uneia doar problematice). Insă atunci este 
vorba doar de aprobarea rezolvării unei probleme, şi nu de 
îndeletnicirea liberă şi nedeterminată final a facultăţilor sufletului 
cu ceea ce numim frumos, caz în care intelectul slujeşte 
imaginaţia, şi nu invers. 

In cazul unui lucru posibil doar datorită unei intenţii, o clă¬ 
dire, chiar un animal, regularitatea, care constă în simetrie, tre¬ 
buie să exprime unitatea intuiţiei care însoţeşte conceptul de 
scop şi care aparţine cunoaşterii. Insă acolo unde trebuie între¬ 
ţinut doar un joc liber al facultăţilor de reprezentare (totuşi cu 
condiţia de a nu dăuna intelectului), în cazul parcurilor, al 
împodobirii camerelor, în cazul feluritelor obiecte de gust etc., 
regularitatea, care se anunţă ca o constrângere, este pe cât 
posibil evitată; de aceea, gustul englezesc al grădinilor, gustul 
baroc al mobilelor împing libertatea imaginaţiei până la vecină¬ 
tatea grotescului, iar această îndepărtare de orice constrângere a 
regulii reprezintă tocmai cazul în care gustul îşi poate arăta cea 
mai mare perfecţiune în proiectele imaginaţiei. 

Orice regularitate rigidă (care se apropie de regularitatea 
matematică) este contrară gustului: ea nu permite o zăbovire 
îndelungată în contemplarea sa, ci plictiseşte atunci când nu 
vizează în mod declarat cunoaşterea sau un scop practic deter¬ 
minat. Dimpotrivă, toate lucrurile cu care imaginaţia se poate 
juca în mod liber şi final ni se par întotdeauna noi şi nu ne sătu- 
răm niciodată privindu-le. Marsden, în a sa descriere a Sumatrei, 
face observaţia că acolo frumuseţile libere ale naturii îl înconjoară 
pretutindeni pe spectator şi că de aceea ele sunt mai puţin atră¬ 
gătoare; că, în schimb, o plantaţie de piper, pe care a întâlnit-o 
în mijlocul unei păduri, unde aracii pe care se caţără această 
plantă formează alei paralele, a avut mult fannec pentru el; de aici, 

conchide că frumuseţea sălbatică, în aparenţă lipsită de regulă, îi 
place ca variaţie doar aceluia care s-a săturat să privească fru¬ 
museţea regulată. însă el trebuie să încerce să rămână o zi 
întreagă în mijlocul plantaţiei sale de piper pentru a-si da seama 
că, atunci când intelectul, datorită regularităţii, se află m dispoziţia 
pentru ordine pe care o caută pretutindeni, obiectul nu-1 mai 
atrage, mai mult, supune imaginaţia unei constrângeri împovă¬ 
rătoare; că, dimpotrivă, natura care acolo este risipitoare până la 
luxurie cu diversitatea si nu este supusă constrângerii vreunei 
reguli artificiale poate oferi neîncetat hrană gustului său. - Chiar 
cântecul păsărilor, pe care nu-1 putem reduce la vreo regulă 
muzicală, pare să aibă mai multă libertate şi de aceea să însemne 
mai mult pentru gust decât cântecul omului, care e compus după 
toate regulile artei muzicale, deoarece ne săturăm mult mai 
repede de ultimul dacă este repetat des şi un timp mai îndelungat, 
însă aici confundăm probabil participarea noastră la voioşia unui 
mic animal iubit cu frumuseţea cântecului său care, atunci când 
este imitat exact de către om (asa cum se întâmplă câteodată cu 
cântecul privighetorii), pare urecîiii noastre total lipsit de gust. 

Obiectele frumoase mai trebuie deosebite de perspectivele 
frumoase asupra obiectelor (care adesea, din cauza depărtării, 
nu mai pot fi recunoscute clar). în cazul ultimelor, gustul pare 
că se fixează nu atât asupra a ceea ce cuprinde imaginaţia în 
acest câmp, cât mai curând asupra a ceea ce este determinată să 
creeze cu acest prilej, adică asupra fanteziilor propriu-zise cu 
care se îndeletniceşte spiritul, continuu înviorat de diversitatea 
care izbeşte ochiul. Aşa se întâmplă, de exemplu, atunci când 
privim formele schimbătoare ale focului din cămin sau ale unui 
pârâu care susură: nici unul nu este o frumuseţe, Jotuşi amân¬ 
două atrag imaginaţia întrucât întreţin jocul ei liber. 

Cartea a doua 
ANALITICA SUBLIMULUI 


23. Trecerea de la facultatea de judecare 
a frumosului la facultatea de judecare a sublimului 

Frumosul se aseamănă cu sublimul în aceea că ambele plac 
pentru ele însele; de asemenea, nici unul dintre ele nu presu- 


83 




JMMANIJEL KANT 


pune o judecată a simţurilor sau o judecată logic-determinativă, 
ci_Q_judecată de reflexie; ca atare, satisfacţia nu depinde nici 
de o senzaţie, cum este cea produsă de agreabil, nici de un 
concegţ_determinat, ca satisfacţia produsă de ceea ce este bun. 
Cu toate acestea, ca este raportată la concepte, ce-i drept nede¬ 
terminate, deci este legată de simpla întruchipare sau de facul¬ 
tatea acesteia; astfel, facultatea de întruchipare sau imaginaţia 
este considerată, în cazul unei intuiţii date. ca acordându-se cu 
facultatea conceptelor intelectului sau raţiunii, pe care o 
stimulează. De aceea, atât judecata asupra frumosului, cât şi cea 
asupra sublimului sunt judecăţi singulare, dar totuşi se declară 
universal valabile pentru fiecare subiect, deşi pretenţiile lor se 
limitează doar la sentimentul de plăcere şi riu vizează cunoaş¬ 
terea obiectului. 

Dar între frumos Şi_şujţjlim există şi deosebiri importante şi 
totodată evidente, frumosul naturii priveşte forma obiectului 
care constă în Hmitârdt dimpotrivă, v subiirmD poate fi întâlnit şi 
la un obiect lipsit de fonnă, întrucât hel'nnitarea este reprezen¬ 
tată în el sau datorită lui, dar ^ândindu-se totodată totalitatea 
acesteia, astfel încât fn nn asuI / paTe >să fie folosit pentru întru¬ 
chiparea unui concept nedeterminafărTnteTectului, iar sublimul 
pentru întruchiparea unui concept nedeterminat al raţiunii. Aşadar, 
în primul caz satisfacţia este legată de reprezentarea calităţii, iar 
în al doilea de reprezentarea cantităţii. De asemenea, ultima 
formă de satisfacţie se deosebeşte foarte mult, în ceea ce pri¬ 
veşte natura ei, de prima formă; căci aceasta (frumosul) conţine 
nemijlocit un intens sentiment vital şi de aceea poate fi asociată 
cu atracţia şi cu jocul imaginaţiei, în timp ce aceea (sentimentul 
sublimului) este o plăcere care rezultă doar indirect, adică pro¬ 
vine din sentimentul unei opriri momentane a forţelor vitale 
urmată imediat de o iz bucn ire a lor, mult mai puternică; în 
consecinţă, cn gmoţiif eă parc\şănu fie un joc, ci o îndeletnicire 
serioasă a imaginaţieTTTJe aceea.' ‘sentimentul sublimului nu 
poate fi asociat nici cu atracţia; şi, întrucât spiritul nu este doar 
atras de obiect, ci alternativ mereu şi, respins de el, satisfacţia 
produsă de sublim nu conţine atât plăcere pozitivă, cât mai 
curând admiraţie sau respect, adică plăcere negativă. 

însă deosebirea intimă şi cea mai importantă dintre sublim şi 
frumos constă în aceea că - dacă considerăm aici, după cum se 
cuvine, în primul rând sublimul obiectelor naturii (sublimul 

ar ei este întotdeauna limitat de condiţiile concordanţei cu 
natura) - frumuseţea naturii (cea autonomă) conţine în forma ei 
o finalitate datorită căreia obiectul pare să fie oarecum prede¬ 
terminat pentiu facultatea noastră de judecare, constituind astfel 
în sine un obiect al s atisfacţiei: dimpo trivă, ceea ce trezeşte în 
noi fără deliberare, doar în percepere, sentimentul sublimului 
poate părea într-adevăr, după formă, lipsit de finalitate pentru 
facultatea noastră de judecare, neadecvat pentru facultatea 
noastră de întruchipare şi brutal pentru imaginaţie, totuşi este 
judecat ca fiind cu atât mai sublim. 

Din cele de mai sus, reiese clar că ne exprimăm cu totul 
incorect atunci când numim sublim un obiect al naturii, deşi 
/multe dintre ele pot fi numite cu deplină îndreptăţire frumoase; 
căci, cum putem folosi o expresie de aprobare pentru ceea ce 
este perceput ca lipsit de finalitate? în fapt, nu putem spune 
mai mult focât că obiectu l este a pt pentru întruchiparea subli ¬ 
m ului pe care îl găsim în spirit: căci sublimul a devărat nu poat e! 
TT'conţin ujLd e nici o Jfonnă .sensibilă, ci priv eşte doar ideile * 
raţiunii care. deşi nu găsesc o întrucTupă fe'adecv ată lor 1 tpr.inai 
' da t o r ita a cesteTinadecv ări. ce poala- fLînfăti^aţă. sensi b i l, d e vi n 
active şi ne vin în mi nte. Astfel, oceanul întins, răscolit de 
furtună nu poate fi numit sublim. Priveliştea lui este îngrozi¬ 
toare; iar spiritul trebuie să fi fost deja plin cu tot feiul de idei 
atunci când o atare intuiţie urmează să-l predispună la un senti¬ 
ment sublim prin aceea că el este determinat să părăsească sen¬ 
sibilitatea şi să se îndeletnicească cu idei ce conţin o finalitate 
superioară. 

Frumuseţea autonomă a naturii ne relevă o tehnică â naturi i 
care o face reprszentabilă ca p e un sistem conform . .l egilor al 
c ăror principiu nu- 1 găsim în î ntreaga noastră facultate a inte ¬ 
le ctului ; esteun principiu al TmalitătTi relativ la aplicarea facul- 
Sfu de judecare îa fenomene, asa încât acestea nu trebuie consi¬ 

derate ca aparţinând doar naturii, ca mecanism lipsit de scop, ci 
şi artei. Deşi nu îmbogăţeşte efectiv cunoştinţele noastre despre 

obiectele naturii, totuşi tipul de frumuseţe amintit transform ă 
noţiunea noastră despre natură, înţele asă ca simplu mecanis m. 
într-o noţiu ne a naturii Înţelea s ă ca artă, ceea c e îndea mng la 
cercetări profunde asupra posibilităţii unei astfeTde term e. însă 
în ceea ce obişnuim să nurnim sublim în natură nu există nimic 

care să conducă la principii obiective deosebite şi la forme ale 

naturii corespunzătoare lor: dimpotrivă, natura trezeşte ideile 
sublimului mai ales prin hao suLei sau prin pustiirea Işi dezor¬ 
dinea cea mai sălbatică şi lipsita de regulă, cu condiţia să 
^ar ate măreţie si forţă . De aici reiese că conceptul de sub fim al 
naturii nu este nici pe departe atât de important şi de bogat în 
consecinţe cum este conceptul de frumos al naturii; de ase¬ 
menea, că el nu indică ceva în natură care să aibă caracter 
final, ci doar în utilizarea posibilă a intuiţiilor acesteia pentru 
a ne face să simţim în noi înşine o finalitate care este în între- 
t gime independentă de natură. Pentru frumosul naturii trebuie 
să căutăm o cauză în afara noastră, pentru sublim însă, doar în 
noi şi în modul de gândire care introduce sublimul în repre¬ 
zentarea naturii. Aceasta este o observaţie preliminară foarte 
importantă, care separă total ideile sublimului de ideea unei 
finalităţi a naturii; ea transformă teoria acestuia într-o simplă 
anexă a aprecierii estetice a finalităţii naturii, deoarece prin 
sublim nu este reprezentată vreo formă particulară a naturii, 
ci se dezvoltă doar o utilizare finală pe care imaginaţia o dă 
reprezentării ei. 


24. Despre împărţirea unei cercetări 
asupra sentimentului sublimului 

în ce priveşte împărţirea momentelor aprecierii estetice a 
obiectelor relativ la sentimentul sublimului, analitica va putea 
urma acelaşi principiu care a stat la baza analizei judecăţilor 
de gust. Căci, ca judecată a facultăţii de judecare reflexive 
estetice, satisfacţia produsă de sublim trebuie să fie, ca si cea 
produsă de frumos, universal valabilă potrivit cantităţii, dezin¬ 
teresată potrivit calităţii; ea trebuie să reprezinte finalitate 
subiectivă potrivit relaţiei şi s-o reprezinte ca necesară 
potrivit modalităţii. Deci metoda noastră nu se va deosebi aici 
de metoda folosită în capitolul anterior; numai că acolo, unde 
judecata estetică privea forma obiectului, am început cu 
cercetarea calităţii, în timp ce aici, având în vedere lipsa de 
formă pe care o constatăm la ceea ce numim sublim, vom 
începe cu cantitatea ca prim moment al judecăţii estetice asu¬ 
pra sublimului; temeiul pentru aceasta poate fî găsit în para¬ 
graful anterior. 

însă analiza sublimului are nevoie de o împărţire care nu era 
necesară pentru cea a frumosului, împărţirea în sublim mate¬ 
matic şi sublim dinamic. 

Căci, întrucât sentimentul sublimului implică o mişcare a 
sufletului legată de aprecierea obiectului,/în timp ce gustul 
pentru frumos presupune şi menţine sufletul într-o contemplaţie 
liniştită, iar această mişcare trebuie apreciată ca având finalitate 
subiectivă (deoarece sublimul place), ea este raportată de imagi¬ 
naţie fie la facultatea de cunoaştere, fie la facultatea de a dori. 
în ambele raportări, finalitatea reprezentării date este apreciată 
doar relativ la aceste facultăţi (fără scop sau interes) şi este 
atribuită obiectului, în primul caz, ca o dispoziţie matematică a 
imaginaţiei, în al doilea caz, ca o dispoziţie dinamică a ei; de 
aceea, obiectul este reprezentat ca sublim în cele două moduri 
amintite. 


A. Despre sublimul matematic 


25. Definiţia termenului de sublim 

Numim sublim ceea ce este mar e în mod absolut. A fi mare 
şi a fi o mărime sunt concepte cu rotul deosebite (magnitudo 
şi quantitas). La fel, a spune pur şi simplu (simpliciter) că 
ceva este mare înseamnă cu totul altceva decât a spune că 
ceva este mare în mod absolut (absolute non comparative 
magnum). ţfltima expresie se referă la_ceya care este mare 
dinc olo fp nrirp mmnnfqţjp - Dar ce vrea să spună expresia 
că ceva este mare, mic sau mijlociu? Ceea ce se desemnează 
prin aceasta nu este un concept pur al intelectului, nici o 
intuiţie a simţurilor, şi nici un concept al raţiunii, întrucât nu 
conţine un principiu al cunoaşterii. Atunci trebuie să fie un 
concept al facultăţii de judecare sau să provină dintr-un astfel 
de concept şi să pună la baza reprezentării o finalitate 
subiectivă în raport cu facultatea de judecare. Fffptl 1 1 că cima 
i gSte o mărima. (quantnnt) pnatp fi rn nOSCUt pe baza lucrului 
însuşi, fără comparaţie cu altele, cu condiţia ca o mulţime 

o moge nă să constituie o uni tate. însă, pentru a stabili cât de 
mare este ceva, avem nevoie întotdeauna de altceva, care este 
tot o mărime, pentru a-i sluji drept măsură. Dar în aprecierea 
mărimii nu considerăm doar mulţimea (numărul), ci şi mărimea 
unităţii (măsurii), iar mă imea acesteia din urmă are întot¬ 
deauna nevoie de altceva care să-i servească drept măsură şi 
cu care să poată fi comparată; vedem deci că orice deter¬ 
minare a mărimii fenomenelor nu poate oferi în nici un chip 
un concept absolut al unei mărimi, ci întotdeauna doar unul 
comparativ. 

Când spun pur şi simplu că ceva este mare, s-ar-părea că nu 
a m în vedere nici o comparaţie, cel puţin cu o măsură obiectivă , 
deoarece prin aceasta nu se determină cât de mare este obiectul. 
Deşi unitatea de măsură a comparaţiei este doar subiectivă, 
totuşi pretenţiile judecăţii la acord universal nu sunt mai mici; 
judecăţile: bărbatul este frumos şi el este înalt nu se limitează la 
subiectul care judecă, ci pretind, asemeni judecăţilor teoretice, 
acordul tuturor. 

Dar o judecată p in care se declară pur şi simplu că ceva 
este mare nu vrea să spună doar că obiectul are o mărime, ci 
aceasta îi este atribuită de preferinţă lui înaintea multora de 
âcelaşnîp'lăfă~â'determTna însă precis această supenorităte; 
ca atare, judecata selntemeiaza totuşi pe o unffăfe cfe măsură, 
care este presupusă ca putând fi considerată identică pentru 
fiecare, dar care nu e st e utilizabilă pentru ju decarea logic ă 
(matematic determinăîl )~a m ărimii, c i doar pentru cea estetică, 
dboirecfijulisîe decât o' unitate 3e~îfi5sură subiecfivâ~cafg ~sţă 
la "5ază judecăţii de refl exi e asupra mărim ii. în plus, aceăsîa 
umtafe - de Inăsură poate fi" empincă, cum este, de exemplu, 
înălţimea medie a oamenilor cunoscuţi nouă, a animalelor 
aparţinând unei anumite specii, a copacilor, caselor, munţilor 
ş.a.m.d. sau poate fi dată a priori; în ultimul caz, ea este 
îimitată de imperfecţiunile subiectului care judecă la condiţiile 
subiective ale întruchipării in concreto; aşa se întâmplă în 
domeniul practicului cu mărimea unei anumite virtuţi sau a 
libertăţii şi dreptăţii într-o ţară sau în domeniul teoreticului cu 
mărimea corectitudinii sau incorectitudinii unei observaţii sau 
unei măsurători efectuate etc. 

Dar aici este curios că, deşi nu avem nici un interes pentru 
obiect, cu alte cuvinte existenţa lui ne este indiferentă, totuşi 

simpla lui mărime, chiar atunci când el este considerat ca lipsit 
de formă, poate produce o satisfacţie universal comunicabilă, 
conţinând deci conştiinţa unei finalităţi subiective în între¬ 
buinţarea facultăţilor noastre de cunoaştere; nu este o satisfacţie 
produsă de obiect, ca în ca ul frumosului (întrucât obiec¬ 
tul poate fi lipsit de formă), unde facultatea de judecare 
reflexivă se află într-o dispoziţie finală relativ la cunoaştere în 
genere, &jJ&o^tisfacţie-proousă-4e- extinderea-imaginaţiei- în 
şineînsăş i- 

Când spunem pur şi simplu că un obiect e ste-mare (ţinând 
seama de limitarea de mai sus), aceasta nu este o jude cată 
matematic d eterminativă, c i o sim plă ju decată de reflexiune 
ăsup râ~reprezentării lui , care este finala din punct de vedere 
subiectiv pentru o anumită utili are a facultăţilor nd&stre de 
cunoaştere în aprecierea mărimii; deci asociem întotdeaun a 
reprimarea r-n i| n fel de respect, aşa cum asociem un fel~3e 
dispreţ cu l ucrul despre care spunem pur şi simplu că este mi c. 
De altfel, judecarea lucrurilor ca man sau mici se referă la tot, 
chiar şi la toate însuşirile lor; de aceea, spunem şi despre 
frumuseţe că este mare sau mică; temeiul pentru aceasta trebuie 
căutat în faptul că ceea ce putem întruchipa în intuiţie potri¬ 
vit prescripţiei facultăţii de judecare (deci ceea ce putem 
reprezenta estetic) este în întregime fenomen, deci şi un 
quantum. 

Dar dacă spunem că ceva nu este doar mare, ci că este mare 

în mod abs olut. în to a te privinţele td incnln de _cujce 

compa raţie), adică s ublim, s e înţele gei meHliTcăriii avem o alta 
u fiîfate de măsură pentru obiectuT res pectiv în afara lui şi că n e 
estej ermis să o căutăm doar în el . Este o mărime egală doar cu 
sine însăşi. De aici, reiese că sublimul nu trebuie căutat în 
l ucrurile naturii, ci doar în ideile noa stre: în care idei, rămâne să 
aflăm în partea consacratadeducţiei. 

Definiţia de mai sus poate fi exprimată şi astfel: sublim este 
ce va în c omparaţie c u care ori ce_alt ceva pare mic . Aici este 
uşor de observat că nu poate exista nimic în natură, oricât de 
mare l-am crede noi, care, considerat într-o altă raportare, să nu 
poată fi redus până la o micime infimă; şi invers, că nu poate 
exista nimic atât de mic, care, în comparaţie cu unităţi de măsură 
si mai mici, să nu poată fi extins pentru imaginaţia noastră până 
fa mărimea unei lumi. Telescopul este acela care ne-a oferit 

material bogat pentru prima observaţie, iar microscopul, pentru 
a doua. Deci nimic din ceea ce poate fi obiect al simţurilor nu 
trebuie, considerat din acest punct de vedere, numit sublim. însă 
tocmai pentru că în imaginaţia noastră există o tendinţă spre 
progresie infinită, iar în raţiunea noastră, pretenţia la totalitatea 
absolută, înţeleasă ca o idee reală, chiar acea inadecvare a 
facultăţii noastre de apreciere a mărimii lucrurilor lumii sensi¬ 
bile pentru această idee trezeşte în noi sentimentul unei facultăţi 
suprasensibile; ca atare, utilizarea pe care facultatea de judecare 
o dă în mod natural anumitor obiecte în vederea acestui 
sentiment este mare în mod absolut, şi nu obiectul simţurilor; 
în raport cu ea, orice altă utilizare este mică. în consecinţă, 
nu obiectul trebuie numit sublim, ci dispoziţia spiritului creată 
de o anumită reprezentare ce preocupă facultatea de judecare 
reflexivă^ 

Ei formulările anterioare ale definiţiei sublimului o putem 
adăuga deci şi pe aceasta: sublim este ceea ce, prin simplul fapt 
că-l putem gândi, dovedeşte existenţa unei facultăţi a sufletului 
care depăşeşte orice unitate de măsură a simţurilor. 

26. Despre aprecierea mărimii obiectelor naturii, 
care este necesară pentru ideea de sublim 

Aprecierea mărimii prin concepte numerice (sau prin 
semnele lor în algebră) este matematică, cea realizată în pura 
intuiţie (după ochi) este estetică. Şi, într-adevăr, noi putem 
dobândi concepte determinate despre cât de mare este ceva 
numai cu ajutorul numerelor (în orice caz, aproximaţii datorate 
seriilor de numere care progresează la infinit) a căror unitate 
constituie măsura; iar în acest sens, orice apreciere logică a 
mărimii este o apreciere matematică. Dar cum mărimea măsurii 
trebuie considerată totuşi ca fiind cunoscută, nu am putea 
avea niciodată o măsură primă sau fundamentală, deci un 
concept determinat despre o mărime dată, dacă mărimea 
măsurii ar trebui apreciată la rândul ei doar prin numere, deci 
matematic, numere a căror unitate ar trebui să formeze o altă 
măsură. Deci aprecierea mărimii măsurii fundamentale trebuie 
să constea doar în aceea că ea poate fi sesizată nemijlocit într-o 
intuiţie şi poate fi utilizată apoi prin mijlocirea imaginaţiei 

pentru întruchiparea conceptelor numerice; cu alte cuvinte, 
orice apreciere a mărimii obiectelor naturii este de fapt estetică 
(adică determinată subiectiv, şi nu obiectiv). 

Ce-i drept, pentru aprecierea matematică a mărimii nu există 
un maximum (căci puterea numerelor tinde spre infinit), dar el 
există în orice caz pentru aprecierea estetică a mărimii. Despre 
acest maximum spun că, dacă e considerat ca măsură absolută, 
dincolo de care nu poate exista, din punct de vedere subiectiv 
(pentru subiectul care judecă), o măsură mai mare, el conţine 
ideea de sublim şi că dă naştere acelei emoţii pe care nu o poate 
produce nici o apreciere matematică a mărimilor prin numere 
(cu condiţia ca acea măsură estetică fundamentală să se păstreze 
vie în imaginaţie); căci aprecierea matematică prezintă doar 
mărimea relativă prin comparaţie cu alte mărimi de acelaşi tip, 
în timp ce aprecierea estetică prezintă mărimea absolută în 
măsura în care spiritul o poate cuprinde într-o intuiţie. 

Pentru ca imaginaţia să sesizeze intuitiv un quantum în 
vederea utilizării lui ca măsură sau ca unitate a aprecierii 
mărimilor prin numere este nevoie de două operaţiuni ale 
acestei facultăţi: perceperea (apprehensio) şi sintetizarea 
(comprehensio aesthetica). în ceea ce priveşte perceperea, 
imaginaţia nu întâmpină dificultăţi deosebite, căci aici ea poate 
înainta la infinit. în schimb, sintetizarea devine tot mai dificilă, 
pe măsură ce perceperea progresează, şi-şi atinge curând 
maximul, adică măsura fundamentală, cea mai mare din punct 
de vedere estetic, care este folosită în aprecierea mărimilor. 
Căci atunci când perceperea a ajuns atât de departe încât 
primele reprezentări parţiale ale intuiţiei simţurilor încep să se 
şteargă din imaginaţie, în timp ce aceasta se pregăteşte pentru 
perceperea altora, ea pierde pe de o parte tot atât cât câştigă pe 
de altă parte, iar în sintetizare se ajunge la un maximum, 
dincolo de care ea nu mai poate trece. 

Astfel se poate explica ceea ce observă Savary în însem¬ 
nările sale despre Egipt: pentru a simţi întreaga emoţie pe care 
o produce mărimea piramidelor, nu trebuie nici să te apropii 
prea mult de ele, nici să stai prea departe. Căci, în ultimul caz, 
părţile care sunt percepute (pietrele aşezate una peste alta) sunt 
reprezentate doar întunecat, iar reprezentarea lor nu are nici un 
efect asupra judecăţii estetice a subiectului. în primul caz însă, 
ochiul are nevoie de un anumit timp pentru a realiza perceperea 

de la bază până ia vârf, timp în care întotdeauna primele im- 
presii se şterg parţial, înainte ca imaginaţia să le fi primit pe 
ultimele; ca atare, sintetizarea nu este niciodată completă. - La 
fel se poate explica şi uluirea sau un anume fel de perplexitate 
care, aşa cum se povesteşte, îl cuprinde pe vizitator atunci când 
intră pentru prima dată iu Catedrala Sf. Petru din Roma. Căci 
sentimentul inadecvării imaginaţiei sale pentru întruchiparea 
ideilor unui întreg face ca imaginaţia să atingă maximul ei; 
încercând să îl extindă, ea recade în sine însăşi, dar datorită 
acestui fapt resimte o emoţie plăcută. 

Deocamdată nu vreau să spun nimic despre cauza acestei 
satisfacţii legate de o reprezentare de la care ar trebui să ne 
aşteptăm cel mai puţin la o astfel de satisfacţie, şi anume aceea 
care ne dă prilejul să observăm inadecvarea, deci lipsa finalităţii 
subiective a reprezentării pentru facultatea de judecare in 
aprecierea mărimilor. Acum remarc doar atât: dacă vrem ca 
judecata estetică să fie pură (neamestecată cu o judecată 
teleologică, ca judecată raţională) şi dacă prin ea trebuie dat un 
exemplu care să fie pe deplin adecvat criticii facultăţii de 
judecare estetice, atunci nu trebuie indicat sublimul produselor 
artei (clădiri, coloane ş.a.m.d.), unde un scop omenesc 
determină atât forma, cât şi mărimea, nici sublimul obiectelor 
naturii, al căror concept conţine deja 'un scop determinat (de 
exemplu, animale cu o determinare naturală cunoscută), ci 
sublimul naturii brute (şi, în acest caz, doar atunci când ea nu 
atrage şi nu emoţionează datorită unui pericol real), întrucât ea 
deţine mărime. Căci, în cazul acestui tip de reprezentare, natura 
nu conţine nimic care să fie imens (nici măreţ, nici îngrozitor); 
mărimea percepută poate creşte oricât, cu condiţia să poată fi 
sintetizată într-un întreg de către imaginaţie, lin obiect este 
imens dacă el anulează prin mărimea sa scopul care constituie 
conceptul său; colosală este numită simpla întruchipare u unui 
concept care este aproape prea mare pentru orice întruchipare 
(se învecinează cu imensul relativ), deoarece scopul întru¬ 
chipării unui concept devine greu realizabil dacă intuiţia 
obiectului depăşeşte aproape puterile facultăţii noastre de 
percepere. - O judecată pură asupra sublimului nu trebuie să 
aibă ca factor determinant un scop al obiectului, dacă vrea să 
rămână estetică şi să nu fie amestecată cu o judecată intelectuală 
sau raţională. 

* 

întrucât tot ceea ce place dezinteresat facultăţii de judecare 
pur reflexive trebuie să conţină în reprezentarea sa o finalitate 
subiectivă şi, ca atare, universal valabilă, iar aprecierea sa se 
bazează aici pe o finalitate a formei obiectului (ca în cazul 
frumosului), se ridică întrebarea: care este această finalitate 
subiectivă şi prin ce este ea prescrisă ca normă pentru a oferi o 
bază satisfacţiei universal valabile în simpla evaluare a mărimii, 
şi anume în aceea care este împinsă chiar până la neputinţa 
imaginaţiei de a întruchipa conceptul unei mărimi? 

In compunerea necesară pentru reprezentarea mărimii, ima¬ 
ginaţia înaintează spontan la infinit, fără să fie împiedicată de 
ceva; intelectul o conduce însă prin concepte numerice, pentru 
care ea trebuie să ofere schema; în acest procedeu care aparţine 
aprecierii logice a mărimii există într-adevăr ceva care are 
finalitate obiectivă, potrivit conceptului unui scop (cum este 
orice măsurare), dar nimic care să aibă finalitate pentru 
facultatea de judecare estetică şi care să-i placă. De asemenea, 
în această finalitate intenţionată nu există nimic care să ne 
constrângă să împingem mărimea măsurii, deci a sintetizări 
multiplului într-o intuiţie, până la limita imaginaţiei, oricât de 
departe poate ajunge aceasta în întruchipări. Căci în aprecierea 
intelectuală a mărimilor (în aritmetică) se ajunge tot atât de 
departe, fie că sintetizarea unităţilor merge până la numărul 10 
(în sistemul zecimal), fie doar până la numărul 4 (în sistemul 
tetradic), producerea mărimilor care urmează fiind realizată prin 
compunere sau, atunci când quantumul este dat în intuiţie, prin 
percepere, dar numai progresiv (nu comprehensiv), potrivit unui 
principiu de progresie admis. în această apreciere matematică a 
mărimii, intelectul este tot atât de bino servit şi de satisfăcut fie 
că imaginaţia alege ca unitate o mărime care poate fi cuprinsă 
cu privirea - de exemplu, un picior sau o prăjină -, fie că ea 
alege o milă germană sau chiar diametrul Pământului, a căror 
percepere este într-adevăr posibilă, dar nu şi sintetizarea într-o 
intuiţie a imaginaţiei (este vorba de comprehensio aesthelica, 
nu de comprehensio logica intr-un concept numeric), in ambele 
cazuri, aprecierea logică a mărimii progresează nestingherită la 
infinit. Dar spiritul ascultă de vocea raţiunii din sine care ccrc 
totalitatea pentru fiecare din mărimile date, chiar pentru acele 

mărimi care, deşi nu pot fi niciodată percepute în întregime, 
totuşi sunt apreciate ca date în întregime (în reprezentarea 
sensibilă); ea cere deci sintetizarea într-o singură intuiţie, 
precum şi o întruchipare pentru fiecare din membrii unei serii 
numerice progresiv crescătoare, neexceptând de la această 
cerinţă nici măcar infinitul (spaţiul şi timpul scurs); mai mult, 
ea face ca infinitul (în judecata raţiunii comune) să fie gândit cu 
necesitate ca dat în întregime (potrivit totalităţii sale). Dar 
infinitul este mare în mod absolut (nu doar comparativ). în 
comparaţie cu el, orice altceva (mărimi de acelaşi tip) este mic. 
Dar, ceea ce este esenţial, posibilitatea fie şi doar de a-1 gândi ca 
pe un întreg indică existenţa unei facultăţi a sufletului care 
depăşeşte orice unitate de măsură a simţurilor. Căci pentru 
aceasta ar fi fost necesară o sintetizare care ar fi produs ca 
unitate o măsură ce ar fi avut cu infinitul un raport determinat 
exprimabil în cifre, ceea ce este imposibil. Totuşi, pentru a 
putea măcar gândi fără contradicţie infinitul dat este necesar ca 
sufletul uman să conţină o facultate care să fie ea însăşi 
suprasensibilă. Căci doar datorită ei şi ideii pe care şi-o face 
despre un noumen care nu poate fi intuit el însuşi, dar care stă 
ca substrat la baza intuirii lumii ca simplu fenomen, infinitul 
lumii sensibile este sintetizat în întregime într-un concept în 
aprecierea intelectuală pură a mărimii, deşi în aprecierea 
matematică el nu poate fi gândit niciodată în întregime prin 
concepte numerice. O facultate prin care infinitul intuiţiei 
suprasensibile (în substratul lui inteligibil) este gândit ca dat 
depăşeşte orice unitate de măsură a sensibilităţii şi este mare 
dincolo de orice comparaţie, chiar cu facultatea aprecierii 
matematice; desigur, nu din punct de vedere teoretic, pentru 
facultatea de cunoaştere, dar totuşi ca extindere a sufletului care 
se simte capabil să depăşească din alt punct de vedere (practic) 
limitele sensibilităţii. 

Prin urmare, natura este sublimă în acele fenomene ale ei a 
căror intuire conduce la ideea infinităţii ei. La aceasta se poate 
ajunge doar datorită inadecvării chiar şi a eforturilor celor mai 
mari ale imaginaţiei noastre în cadrul aprecierii mărimii unui 
obiect. în ceea ce priveşte aprecierea matematică a mărimii, 
imaginaţia poate face faţă oricărui obiect, fiind capabilă să ofere 
acestei aprecieri o măsură potrivită, deoarece conceptele nume¬ 
rice ale intelectului pot adecva, prin progresie, orice măsură la 

orice mărime dată. Atunci aprecierea estetică a mărimii trebuie să 
fie aceea în care efortul de sintetizare depăşeşte puterile imagi¬ 
naţiei; în ea se face simţită tendinţa de a cuprinde perceperea 
progresivă într-un tot al intuiţiei şi totodată se constată neputinţa 
acestei facultăţi nelimitate în progresie de a surprinde, cu o încor¬ 
dare minimă a intelectului şi de a utiliza în aprecierea mărimii o 
măsură fundamentală adecvată ei. Dar măsura fundamentală pro- 
priu-zisă şi neschimbătoare a naturii este întregul ei absolut, care, 
atunci când o considerăm ca fenomen, constituie infinitatea sinte¬ 
tizată. întrucât această măsură fundamentală este un concept con¬ 
tradictoriu în sine (datorită imposibilităţii totalităţii absolute a 
unui progres infinit), acea mărime a unui obiect al naturii care 
depăşeşte întreaga capacitate de sintetizare a imaginaţiei conduce 
conceptul naturii la un substrat suprasensibil (care stă la baza 
facultăţii noastre de a gândi). Acest substrat este mare dincolo de 
orice unitate de măsură a simţurilor şi de aceea ne determină să 
apreciem ca sublim nu atât obiectul, cât starea de spirit care se 
naşte în aprecierea lui. 

Deci facultatea de judecare estetică raportează, în aprecierea 
frumosului, imaginaţia în jocul ei liber la intelect, pentru a o 
pune de acord cu conceptele lui în genere (care nu sunt deter¬ 
minate); tot astfel, ea raportează aceeaşi facultate, atunci când 
apreciază un lucru ca sublim, la raţiune în vedere unui acord 
subiectiv cu ideile acesteia (nedeterminate), cu alte cuvinte pen¬ 
tru a produce o dispoziţie a sufletului conformă şi în armonie cu 
dispoziţia determinată de influenţa anumitor idei (practice) 
asupra sentimentului. 

De asemenea, de aici reiese că sublimul adevărat trebuie 
căutat doar în spiritul celui care judecă, nu în obiectele naturii a 
căror judecare conduce la această stare de spirit. Cine ar putea 
numi sublime masivele muntoase diforme, îngrămădite unul 
peste altul într-o sălbatică dezordine, cu piramidele lor dc 
gheaţă sau marea întunecată şi agitată ş.a.m.d.? însă spiritul sc 
simte înălţat în propria-i apreciere atunci când, contemplându-lc 
Iară să ţină seama de forma lor, se lasă în voia imaginaţiei şi a 
unei raţiuni unite cu ea fără un scop determinat, care doar o 
extinde, şi găseşte că întreaga forţă a imaginaţiei c totuşi 
inadecvata pentru ideile raţiunii. 

F.xcmple de sublim matematic al naturii în pura intuiţie ne 
oferă toate cazurile în care ne este dat nu atât un concept 

numeric mai mare, cât mai curând o unitate mare ca măsură 
pentru imaginaţie (cu scopul prescurtării seriilor numerice). 
Un arbore pe care îl apreciem în funcţie de înălţimea omului 
poate fi în orice caz o unitate de măsură pentru un munte; 
dacă acesta ar fi înalt de aproximativ o milă, ar putea servi ca 
unitate pentru numărul care exprimă diametrul Pământului, 
pentru a-1 face pe acesta din urmă intuitiv. Diametrul Pămân¬ 
tului, la rândul său, poate servi ca unitate pentru sistemul 
planetar cunoscut nouă, acesta pentru sistemul planetar al Căii 
Lactee si pentru mulţimea nemăsurată a unor astfel de sisteme 
de căi lactee cunoscute sub numele de nebuloase, care, pro¬ 
babil, la rândul lor, formează un sistem asemănător, ceea ce ne 
determină să nu ne aşteptăm la o limită în această privinţă. 
Sublimul la care conduce aprecierea estetică a unui întreg atât 
de nemăsurat constă nu atât în mărimea numărului, cât în 
aceea că în cursul progresiei ajungem la unităţi tot mai mari. 
La aceasta contribuie împărţirea sistematică a edificiului 
lumii, care reprezintă pentru noi tot ceea ce este mare în 
natură ca fiind la rândul său întotdeauna mic, de fapt însă 
imaginaţia noastră, în întreaga sa nemărginire, şi o dată cu ea 
ea natura ca pierzându-şi orice însemnătate în raport cu ideile 
raţiunii, atunci când ea trebuie să realizeze o întruchipare 
adecvată a lor. 


27. Despre calitatea satisfacţiei în aprecierea sublimului 

Sentimentul produs de'neputinţa facultăţii noastre de a 
atinge o idee care este lege pentru noi constituie respectul. 
Dar ideea sintetizării oricărui fenomen care ne poate fi dat 
în intuirea unui întreg este o idee ce ne este impusă printr-o 
lege a raţiunii; ea nu cunoaşte o altă măsură determinată, 
valabilă pentru toţi şi imuabila decât întregul absolut. Imagi¬ 
naţia noastră demonstrează însă, chiar atunci când depune 
eforturile cele mai mari, limitele şi inadecvarea ei pentru 
sintetizarea cerută de raţiune a unui obiect dat într-un întreg 
al intuiţiei (deci pentru întruchiparea ideii raţiunii), dar 
totodată şi menirea ei de a realiza conformitatea cu ideea 
raţiunii, considerată ca o lege. Deci sentimentul sublimului 
din natură reprezintă respectul pentru propria noastră menire. 

respect pe care îl arătăm unui obiect al naturii datorită unei 
anumite substituţii (punerea respectului pentru obiect în 
locul respectului faţă de ideea umanităţii din noi); totodată, 
de aici reiese superioritatea menirii raţionale a facultăţilor 
noastre de cunoaştere faţă de facultatea cea mai importantă a 
sensibilităţii. 

Sentimentul sublimului este deci un sentiment de neplă¬ 
cere, care provine din inadecvarea imaginaţiei, în cadrul apre¬ 
cierii estetice a mărimii, faţă de aprecierea realizată de raţiune, 
şi totodată o plăcere care se naşte tocmai din concordanţa 
acestei judecăţi asupra inadecvării celei mai importante facul¬ 
tăţi a sensibilităţii cu ideile raţiunii, întrucât năzuinţa spre ele 
este pentru noi lege. Cu alte cuvinte, este pentru noi lege (a 
raţiunii) şi ţine de menirea noastră să apreciem tot ceea ce este 
mare în natură, ca obiect al simţurilor, drept mic în comparaţie 
cu ideile raţiunii; iar ceea ce trezeşte în noi acest sentiment al 
menirii suprasensibile concordă cu acea lege. Dar cea mai 
puternică năzuinţă a imaginaţiei, care se manifestă în întru¬ 
chiparea unităţii pentru aprecierea mărimii, este aceea de a se 
raporta la ceva mare în mod absolut, ca atare la legea raţiunii, 
numai aceasta fiind acceptată ca măsură supremă a mărimilor. 
Deci percepţia interioară a inadecvării oricărei unităţi de 
măsură a sensibilităţii pentru aprecierea raţională a mărimii 
constituie o concordanţă cu legile raţiunii şi o neplăcere pe 
care o trezeşte în noi sentimentul menirii noastre suprasen¬ 
sibile, potrivit căreia a considera orice unitate de măsură a 
sensibilităţii ca inadecvată ideilor raţiunii este un act final, 
adică plăcere. 

Reprezentarea sublimului din natură face ca sufletul să se 
simtă mişcat, în timp ce judecata estetică asupra frumosului din 
natură îl menţine într-o stare de contemplare liniştită. Această 
mişcare poate fi comparată (în special, la începutul ei) cu o 
zguduire, adică cu o respingere şi atragere care alternează rapid, 
provenind de la acelaşi obiect. Transcendentul este pentru 
imaginaţie (care este împinsă până la el în perceperea efectuată 
de intuiţie) ca o prăpastie în care ea se teme să nu se piardă; 
pentru ideea raţiunii despre suprasensibil nu este însă ceva 
transcendent să producă o astfel de năzuinţă a imaginaţiei, ci 
este conform legii; prin urmare, ceea ce era’ respingător pentru 
sensibilitatea pură este în aceeaşi măsură atrăgător pentru 

raţiune. Dar judecata însăşi rămâne doar estetică, întrucât, fără 
să se bazeze pe un concept determinat al obiectului, ea repre¬ 
zintă numai jocul subiectiv al facultăţilor sufletului (imaginaţie 
şi raţiune) ca fiind armonic chiar prin contrastul lor. Căci, aşa 
cum imaginaţia şi intelectul produc în aprecierea frumosului, 
prin acordul ior, finalitatea subiectivă a facultăţilor sufletului, 
tot astfel, imaginaţia şi raţiunea obţin acelaşi rezultat în apre¬ 
cierea sublimului, prin conflictul lor. Cu alte cuvinte, se ajunge 
astfel la sentimentul că avem o raţiune pură independentă sau o 
facultate de apreciere a mărimilor, a cărei superioritate nu poate 
fi sesizată prin nimic altceva decât prin neputinţa chiar a acelei 
facultăţi care nu cunoaşte limite în întruchiparea mărimilor 
(obiectelor simţurilor). 

Măsurarea unui spaţiu (ca percepere) este în acelaşi timp o 
descriere a lui, deci o mişcare obiectivă în imaginaţie şi o 
progresie; sintetizarea multiplului într-o unitate, nu a gândului, 
ci a intuiţiei, deci sintetizarea într-o clipă a ceea ce a fost 
perceput succesiv este, dimpotrivă, o regresie care suprimă din 
nou condiţia temporală din progresia imaginaţiei şi face intui¬ 
tivă simultaneitatea. Ea este deci (întrucât succesiunea tempo¬ 
rală este o condiţie a simţului interior şi a intuiţiei) o mişcare 
subiectivă a imaginaţiei care contrariază simţul interior, con¬ 
trariere care trebuie să fie cu atât mai importantă cu cât quan- 
tumul sintetizat de imaginaţie în intuiţie este mai mare. Efortul 
de a cuprinde într-o singură intuiţie o măsură a mărimilor, a 
cărei percepere are nevoie de un timp considerabil, este un tip 
de reprezentare care, din punct de vedere subiectiv, este contrar 
finalităţii, dar care, din punct de vedere obiectiv, este necesar 
aprecierii mărimilor, deci are finalitate. Cu alte cuvinte, aceeaşi 
contrariere a subiectului datorită imaginaţiei este totuşi apre¬ 
ciată ca finală pentru întreaga menire a spiritului. 

Calitatea sentimentului sublimului constă într-o neplăcere 
produsă facultăţii de judecare estetice de către un obiect, 
neplăcere care este considerată în acelaşi timp ca finală; faptul 
se explică prin aceea că neputinţa proprie trezeşte conştiinţa 
unei facultăţi nelimitate a subiectului, iar spiritul o poate apre¬ 
cia estetic pe ultima doar prin intermediul acestei neputinţe. 

în aprecierea logică a mărimilor, imposibilitatea de a ajunge 
vreodată la totalitatea absolută prin progresia măsurării obiec¬ 
telor lumii sensibile în timp şi spaţiu a fost considerată a fi de 

natură obiectivă, adică imposibilitatea de a gândi infinitul ca 
fiind dat în întregime, şi nu de natură pur subiectivă, adică 
neputinţa de a-l cuprinde; căci în aprecierea logică a mărimilor 
nu se ţine seama de gradul sintetizării într-o intuiţie ca măsură, 
ci totul se reduce la un concept numeric. Doar în aprecierea 
estetică a mărimilor trebuie să se renunţe la conceptul numeric 
sau el trebuie modificat, şi doar pentru ea sintetizarea realizată 
de imaginaţie în vederea unităţii măsurii (deci cu evitarea con¬ 
ceptelor unei legi a producerii succesive a conceptelor de mă¬ 
rimi) are caracter final. - Dacă o mărime atinge aproape maxi¬ 
mul capacităţii noastre de sintetizare într-6 intuiţie, iar imagi¬ 
naţia este totuşi chemată să realizeze o sintetizare estetică într-o 
unitate mai mare prin mărimi numerice (privitor la care suntem 
conştienţi de caracterul nelimitat al facultăţii nostre), atunci ne 
simţim limitaţi din punct de vedere estetic. Cu toate acestea, ne¬ 
plăcerea este reprezentată ca finală pentru extinderea necesară a 
imaginaţiei în vederea adecvării ei cu ceea ce este nelimitat în 
facultatea raţiunii, adică ideea întregului absolut; deci lipsa de 
finalitate a facultăţii imaginaţiei este reprezentată totuşi ca finală 
pentru ideile raţiunii si trezirea lor. însă chiar prin aceasta, jude¬ 
cata estetică devine finală din punct de vedere subiectiv pentru 
raţiune, ca izvor al ideilor, adică al unei astfel de sintetizări inte¬ 
lectuale pentru care orice sintetizare estetică este mică; iar obiec¬ 
tul este perceput ca sublim, percepere însoţită de o plăcere posi¬ 
bilă doar prin intermediul unei neplăceri. 


B. Despre sublimul dinamic al naturii 


28. Despre natură ca forţă 

Forţa este capacitatea de a depăşi mari obstacole. Ea se 
numeşte putere atunci când poate înfrânge chiar şi opoziţia a 
ceea ce posedă forţă. Natura, considerată în judecata estetic ă 
drept o forţă. care.’nLLam_ asupra nnastră^nici o_puiere, este 
dina mic sublim ă. 

Dacă apreciem natura ca fiind sublimă sub aspect dinamic, 
alunei trebuie să ne-o reprezentăm ca provocând frică (deşi. 

invers, nu nrir-^ r»Hp.ct t are provnar.'i fri că este găs it snhlim de 
■ mdeca^a noastră estetică ). Căci în aprecierea estetică (fără 
concept), superioritatea fată de obstacole poate fi apreciată doa r 
_î r| funcţia, de mărimea opoziţiei întâmpinate. Dar obiectul căruia 
încercăm să ne opunem, este un rău fizic şi, dacă nu ne simţim 
în stare s-c facem, el devine un obiect care provoacă frică. în 
consecinţă, natura poate trece. drept fo rţă, d ecica. dinamic 
sublimă p entru f acultate a dejudecare estetifă, doar întrucât este 
consid erată ca obiec t care provoagă frică. 

însă noi putem considera înfricoşător un obiect, fără să ne fie 
frică de el. Aceasta se întâmplă când considerăm obiectul astfel 
încât doar gândim cazul în care am vrea să ne opunem lui şi orice 
opoziţie ar fi cu totul zadarnică. Astfel, virtuosul este un om cu 
frica lui Dumnezeu, fără să-i fie frică de el, deoarece a se opune 
lui si poruncilor lui este un caz care pe el nu-1 îngrijorează. Totuşi, 
în fiecare caz de acest fel, pe care nu-1 consideră imposibil în 
sine, el îl recunoaşte pe Dumnezeu ca înfricoşător. 

Cel care se teme nu poatejudeca sublimul naturii^ aşa_cum 
cel care este "dominat de încl inaţi e şi dorinţă nu poate judeca 
frumosul. "El evită priveliştea unui obiect care-iTrispirăTeamă şi 
este imposibil ca într-o spaimă reală să aflăm satisfacţie. De 
aceea, agreabilul -.provenit din depăşirea unei dificultăţi se 
numeşte bucu rie. Insă aceasta, fiind o eliberare de un pericol, 
este o bucurie însoţită de hotărârea de a nu ne mai expune 
niciodată acestuia; şi, întrucât nici măcar nu ne putem gândi cu 
plăcere la senzaţia trăită atunci, este exclus că vom căuta noi 

înşine prilejul de a o reînnoi. _———-~\ 

^ îstâncileTndrăzneţ aplecate şi ameninţătoare, norii de furtună 
care se îngrămădesc pe cer şi care înaintează cu tunete şi ful¬ 
gere, vulcanii la apogeul puterii lor distrugătoare, uraganele cu 
pustiirea pe care o lasă în urmă, oceanul nemărginit cuprins de 
Turie, o cascadă înaltă a unui fluviu mare ş.a.m.d. arată, în com¬ 
paraţie cu forţa lor, nimicnicia capacităţii noastre de opoziţie. 
Dar priveliştea lor, cu cât este mai înfricoşătoare, cu atât devine 
mai atrăgătoare dacă ne aflăm în siguranţă. Noi considerăm 
fără ezitare că aceste obiecte sunt sublime, deoarece ele înalţă 
tăria sufletească deasupra măsurii ei medii obişnuite şi ne per¬ 
mit să descoperim în noi o capacitate de opoziţie de un cu totul 
alt tip, care ne dă curajul să ne putem măsura cu aparenta atot¬ 
puternicie a naturii. 

Căci, datorită nemărginirii naturii şi a neputinţei facultăţii 
noasire de a da o măsură adecvată aprecierii estetice a mărimii 
asupra domeniului ei,'am descoperit propria noastră limita re, 
dar totodată. în raţiunea noastră! o altă măsură ne-sensibilă. care 
are la bază chiar acea infinitate ca unitate, măsură faţă de care 
oricerin natură este mic; astfel, am aflat deci în sufletul nostru o 
superioritate' asupra naturii în nemărginirea ei; în acelaşi mod, 
forţa irezistibilă a naturii ne face să recunoaştem, ca flinte 
naturale, neputinţa noastră fizică, dar descoperă în noi facul¬ 
tatea de a ne considera independenţi faţă de ea şi o superioritate 
asupra naturii; pe aceasta se întemeiază o autoconservare total 
deosebită de cea pe care o atacă şi o periclitează natura din afara 
noastră; astfel, umanitatea rămâne neînjosită în persoana noas¬ 
tră, deşi omul ar fi învins de acea putere, Ca atare. în jud ecata 
noastră estetică natura e ste declarată sublimă nu pen tru c a ne 
provo acă frica, ci pentru - că trezeşte în noi acea tărie (care nu 
apar ţ ine naturii! necesară pentru a considera neînsemnat ceea c e 
ne îngrijorează (bunuri, sănătate şi viaţă); pe acest temei, forţa 
naturii'Xcareia îi suntem desigur subordonaţi în raport cu aceîe 
lucruri) nu mai este privită, relativ la noi şi la personalitatea 

noastră, ca o putere în faţa căreia ar trebui să ne plecăm atunci 

când este vorba de principiile noastre supreme, de afirmarea sau 

abandonarea lor. Aşadar, aici natura este numită sublimă doa r 
întrucât înaltă imaginaţia, pentru a întâtişa acele"cazuri în ca re 
sufletul poate simţi snAlîmnl propriei meniri, care este sup eri- 
oară naturii. 

Această stimă faţă de sine nu este cu nimic micşorată de fap¬ 
tul că trebuie să ne ştim în siguranţă pentru a simţi această satis¬ 
facţie entuziastă; faptul că pericolul nu este serios nu înseamnă 
(cum s-ar putea părea) că sublimul facultăţii spiritului nostru nu 
poate fi luat în serios. Căci satisfacţia priveşte aici doar menirea 
facultăţii noastre, care se dezvăluie cu acest prilej, aşa cum este 
predispoziţia pentru ea în natura noastră, în timp ce dezvoltarea 
şi exercitarea acestei facultăţi sunt lăsate în seama noastră si 
constituie o datorie pentru noi. Şi acesta este adevărul, oricât de 
conştient ar putea fi omul, atunci când îşi extinde reflexia până 
acolo, de reala lui neputinţă prezentă. 

Deşi acest principiu pare forţat şi născocit de raţiune, el 
nefiind deci potrivit pentru o judecată estetică, totuşi observarea 
omului dovedeşte contrariul, şi anume că el poate sta la baza 

celei mai "comune aprecieri, deşi nu suntem întotdeauna con¬ 
ştienţi de aceasta. Căci ce constituie chiar şi pentru sălbatic 
obiectul celei mai mari admiraţii? Un om care nu se sperie, care 
nu se teme, care nu fuge deci din faţa pericolului şi care 
totodată trece cu toată hotărârea la faptă, după ce a chibzuit. 
Chiar şi societatea cea mai civilizată arată războinicului acelaşi 
respect deosebit; numai_că înplus i se cere^să dovedească toate 
virtuţile păcii, blândeţii şi nulei, şi chiar cuvenita grijă pentru 
propria persoană, tocmai deoarece aceste trăsături vădesc tăria 
sufletului său în faţa pericolului. De aceea, oricât de mult ar mai 
dura disputa care vrea să stabilească dacă omul politic san 
conducătorul militar mer ită mai mult respect , judec ata esteţicăjl 
pr eferă pe cel din urmă . Chiar războiul, dacă este purtat în 
ordine şi dacă respectă cu sfinţenie drepturile cetăţeneşti, are în 
el ceva sublim şi face ca modul de gândire al poporului, care-1 
poartă astfel, să fie cu atât mai sublim, cu cât pericolele pe 
care le-a înfruntat au fost mai numeroase, permiţându-i să se 
afirme curajos în faţa lor. în schimb, o pace îndelungată face 
de obicei să domine spiritul comercial şi o dată cu el egois¬ 
mul josnic, laşitatea şi slăbiciunea, înjosind modul de gândire 
al poporului. 

Analiza conceptului de sublim, care atribuie sublimul forţei, 
pare să fie contrazisă de faptul că obişnuim să ni-1 reprezentăm 
pe Dumnezeu ca manifestându-şi mânia, dar şi sublimul în 
vijelie, furtună, cutremure etc.; in acest caz, imaginarea unei 
superiorităţi a sufletului nostru asupra efectelor şi, după cât se 
pare, chiar şi asupra intenţiilor unei astfel de forţe ar fi totodată 
nebunie şi sacrilegiu. Aici starea sufletească potrivită pentru 
manifestarea unui astfel de obiect pare să fie nu sentimentul 
sublimului propriei noastre naturi, ci mai curând supunerea, 
umilinţa şi sentimentul totalei neputinţe; de altfel, ea însoţeşte 
de obicei ideea lui în faţa unor atari fenomene ale naturii. în 
religie în general, se pare că prosternarea, adoraţia cu capul 
plecat, cu gesturi şi voci smerite şi pline de teamă, este singura 
comportare potrivită în prezenţa divinităţii; de aceea, ma¬ 
joritatea popoarelor a şi adoptat această atitudine, pe care o mai 
respectă încă. Dar această stare sufletească nu este în sine şi cu 
necesitate legată de ideea caracterului sublim al unei religii şi 
a obiectului ei. Omul care se teme într-adevăr, întrucât găseşte 
în sine însuşi motiv pentru aceasta, fiind conştient că prin 

convingerea sa reprobabilă se opune unei forţe a cărei voinţă 
este invincibilă şi în acelaşi timp dreaptă, nu se află în acea 
stare sufletească potrivită pentru a admira măreţia divină; 
pentru aceasta sunt necesare o dispoziţie favorabilă contem¬ 
plaţiei liniştite şi o judecată cu totul liberă. Numai atunci când 
el ştie despre convingerea sa că este sinceră şi plăcută lui 
Dumnezeu efectele acelei forţe trezesc în el ideea sublimului 
acestei fiinţe; căci el descoperă în sine sublimul convingerii 
conforme cu voinţa ei, si astfel se ridică deasupra fricii faţă de 
asemenea efecte naturafe, pe care nu le consideră ca izbucniri 
ale mâniei divine. Chiar umilinţa, ca o judecare necruţătoare a 
propriilor slăbiciuni, care altfel ar putea fi ascunse cu uşurinţă - 
în cazul conştiinţei unor convingeri bune - sub haina slăbiciuni¬ 
lor naturii umane, este o dispoziţie sufletească sublimă de a se 
supune de bunăvoie mustrării de sine care urmăreşte înlăturarea 
treptată a cauzei lor. Numai în aceasta constă deosebirea intimă 
dintre religie şi superstiţie; ultima nu se întemeiază pe veneraţia 
Ţaţă de sublim, ci pe teama şi frica de Fiinţa atotputernică a cărei 
voinţă îl domină pe omul înspăimântat, fără ca el s-o respecte; 
fireşte, de aici nu se poate naşte altceva decât fuga după favoare 
şi linguşire în locul unei religii a bunei conduite. 

Prin urmare, sublimul nu se află în vreun obiect al naturii, ci 
doar în sufletul nostru, întrucât putem deveni conştienţi de 
superioritatea noastră faţă de natura din noi şi, prin aceasta, faţă 
de natura exterioară n ouă Y întrucât ne influenţează). Atunci, tot 
ceea ce trezeşte în noi acest sentiment, aici fiind inclusă /bria 
naturii care încordează puterile noastre, se "numeşte (deş i 
Tm propriu) sublim. j v>ar presupunând ră avpm în nni arpăită 

fg ^'iirap or ţânrlii^ne la pa . putem a j ung e laJdeea snhlim illiii 

aceleffii nţe care trezeşt e în noi respect interior, nu doa r prin 
forţa"eTmanifestată în natură, ci mai mult prin fac ultate a noastră 
cleajudeca naturaTăra tea mă ş i de a gândi clTmenirea noastră îi 
este superioara. 

29. Despre modalitatea judecăţii 
despre sublimului naturii 

în legătură cu numeroase obiecte ale naturii frumoase, putem 
pretinde ca judecata fiecăruia să se acorde cu a noastră şi chiar 

ne putem aştepta la aceasta, fără să greşim prea mult. în ceea ce 
priveşte judecata noastră asupra sublimului din natură, nu putem 
spera însă să obţinem atât de uşor asentimentul celorlalţi. Căci, 
pentru a emite o judecată asupra acestei excelenţe a lucrurilor 
naturii, se pare că este necesară o cultură mult mai mare, nu 
numai a facultăţii de judecare estetice, ci şi a facultăţilor de 
cunoaştere care o întemeiază. 

Dispoziţia spiritului pentru sentimentul sublimului necesită 
receptivitatea lui pentru idei; căci tocmai inadecvarea naturii la 
idei, deci numai presupunându-le pe ele şi efortul imaginaţiei de 
a trata natura ca pe o schemă pentru idei, înspăimântă şi, în 
acelaşi timp, atrage sensibilitatea; acest fenomen derivă din 
puterea exercitată de raţiune asupra sensibilităţii, pentru a o 
extinde în consonanţă cu domeniul ei propriu (practicul) şi pen¬ 
tru a o determina să întrezărească infinitul, care pentru ea este o 
prăpastie. De fapt, fără dezvoltarea ideilor morale, ceea ce noi, 
pregătiţi de cultură, numim sublim i se pare omului necultivat 
doar înspăimântător. El va vedea în dovezile de putere ale natu¬ 
rii distrugătoare şi în unitatea de măsură impresionantă a forţei 
ei, fată de care forţa sa este egală cu zero, doar osteneală, peri¬ 
col şi mizerie, care I-ar înconjura pe omul care ar trăi în ast¬ 
fel de condiţii. Astfel, bunul ţăran savoiard, de altfel înţelegător, 
îi numea (după cum povesteşte d. de Saussure) fara ezitare 
nebuni pe toţi amatorii de excursii pe piscurile înzăpezite. Şi 
cine ştie dacă părerea lui ar fi fost atât de greşită în cazul în care 
acel contemplator şi-ar fi asumat riscurile la care se expunea 
doar, aşa cum obişnuiesc cei mai mulţi călători, din plăcere sau 
pentru a putea vreodată să le descrie patetic? însă intenţia sa era 
de a-i instrui pe oameni, iar trăirea înălţătoare eminentul bărbat 
a avut-o şi a împărtăşit-o cititorilor călătoriilor sale ca pe ceva 
suplimentar. 

Deşi judecata asupra sublimului naturii are nevoie de cultură 
(mai mult decât judecata asupra frumosului), totuşi ea nu este 
mai întâi creată de cultură si apoi introdusă doar prin convenţie 
în societate. Dimpotrivă, îşi are temeiul în natura umană, şi 
anume în ceea ce putem totodată atribui şi pretinde de la fie¬ 
care, alături de mintea sănătoasă, adică în aptitudinea de a avea 
sentimente pentru idei (practice), deci sentimente morale. 

Pe aceasta se bazează necesitatea acordului judecăţii celor¬ 
lalţi despre sublim cu judecata noastră, necesitate pe care 

totodată o includem în aceasta din urmă. Căci, aşa cum celui 
care rămâne indiferent în aprecierea unui obiect al naturii, pe 
care noi îl considerăm frumos, îi reproşăm lipsa de gust, tot 
astfel, despre cel care nu este mişcat de ceea ce noi judecăm ca 
fiind sublim spunem că nu are sentiment. Pe amândouă le cerem 
de la fiecare om şi chiar presupunem că le are dacă este cât de 
cât cultivat. între ele, există totuşi o deosebire; gustul este cerut 
de la fiecare, deoarece în acest caz facultatea de judecare rapor¬ 
tează imaginaţia doar la intelect, ca o facultate a conceptelor, în 
timp ce sentimentul este pretins doar cu condiţia existenţei unei 
premise subiective, deoarece aici ea raportează imaginaţia la 
raţiune, ca facultate a ideilor (condiţie pe care însă ne credem 
îndreptăţiţi să o cerem de la fiecare), adică aceea a sentimen¬ 
tului moral din om; prin aceasta, atribuim necesitate şi acestei 
judecăţi estetice. 

Modalitatea judecăţilor estetice, respectiv necesitatea atri¬ 
buită lor, constituie un moment esenţial pentru critica facultăţii 
de judecare. Căci ea dezvăluie în judecăţile estetice un principiu 
a priori şi le ridică astfel deasupra psihologiei empirice, unde 
altfel ar rămâne îngropate printre senzaţiile agreabile şi deza¬ 
greabile (doar cu atributul nesemnificativ al unei senzaţii mai 
Jine). Astfel, judecăţile estetice şi, prin intermediul lor, facul¬ 
tatea de judecare sunt situate în categoria judecăţilor care au la 
bază principii a priori. Prin aceasta, ele trec însă in sfera filoso- 
fiei transcendentale. 

Observaţie generală la expunerea 
judecăţilor reflexive estetice 

în raport cu sentimentul de plăcere, un obiect trebuie 
considerat agreabil, frumos, sublim sau bun (în mod absolut) 
(iucundiim, pulchram, sublime, honestum). 

Agreabilul, ca mobil al dorinţelor, este întotdeauna de un 
singur tip, indiferent de sursa sa şi oricare ar fi deosebirea 
specifică a reprezentării (simţului şi a senzaţiei considerate 
obiectiv). De aceea, în judecarea influentei sale asupra 
sufletului are importanţă doar mulţimea atracţiilor (simultane şi 
succesive) şi, într-o anumită măsură, masa senzaţiei agreabile; 
iar aceasta nu poate fi înţeleasă decât sub raportul cantităţii. Dc 
asemenea, el nu cultivă, ci ţine de pura desfătare. - Dimpotrivă,' 

frumosul necesită reprezentarea unei anumite calităţi a 
obiectului care poate fi făcută inteligibilă şi poate fi pusă în 
corespondenţă cu conceptele (cu toate că în judecata estetică 
nu se ajunge până aici); el cultivă prin aceea că ne învaţă 
totodată să acordăm atentie finalităţii ‘în sentimentul de plăcere. 
- Sublimul rezidă doar in relaţia în care sensibilul reprezen¬ 
tării naturii este considerat ca apt pentru o posibilă utilizare 
suprasensibilă a sa. - Ceea ce este bun in mod absolut, con¬ 
siderat subiectiv după sentimentul pe care îl insuflă (obiectul 
sentimentului moral), ca determinabilitate a facultăţilor subiec¬ 
tului prin reprezentarea unei legi absolut-constrăngătoare, se 
distinge în mod special prin modalitatea unei necesităţi care se 
bazează pe concepte a priori şi care nu numai că pretinde 
acordul fiecăruia, ci îl porunceşte; considerat în sine, el nu ţine, 
desigur, de facultatea de judecare estetică, ci de cea intelectuală 
pură şi nu este exprimat de o judecată pur reflexivă, ci de una 
determinativă; el nu este atribuit naturii, ci libertăţii. Dar 
determinabilitatea subiectului prin această idee, subiect care 
poate simţi în sine obstacolele ridicate de sensibilitate, dar şi 
superioritatea lui faţă de ele, datorită depăşirii lor ca modificare 
a stării sale, adică sentimentul moral este totuşi înrudit cu 
facultatea de judecare estetică şi cu condiţiile formale ale 
acesteia; înrudirea constă în aceea că el ne permite să ne 
reprezentăm legitatea acţiunii din datorie ca fiind estetică; cu 
alte cuvinte, ca sublimă sau chiar ca frumoasă, fără ca prin 
aceasta să-şi piardă din puritate, ceea ce nu se întâmplă dacă 
vrem să-l punem în legătură naturală cu sentimentul agrea¬ 
bilului. 

Dacă examinăm rezultatul expunerii celor două tipuri de 
judecăţi estetice, obţinem următoarele definiţii concise: 

Frumos este ceea ce place în simpla apreciere (deci nu prin 
mijlocirea senzaţiei raportate la un concept al intelectului). De 
aici, reiese că frumosul trebuie să placă fără nici un interes. 

Sublim este ceea ce place nemijlocit prin opoziţia sa faţă de 
interesul simţurilor. 

Amândouă, ca definiţii ale aprecierii estetice universal 
valabile, se raportează la temeiuri subiective: pe de o parte, la 
temeiuri ale sensibilităţii favorabile intelectului contemplativ, 
pe de altă parte, la temeiuri care se opun sensibilităţii prin con¬ 
formitatea lor cu scopurile raţiunii practice; totuşi ele coexistă 

în acelaşi subiect şi sunt ffftale relativ la sentimentul moral. 
Frumosul ne pregăteşte să iubim ceva, chiar natura, în mod 
dezinteresat, iar sublimul să preţuim ceva chiar împotriva 
interesului nostru (sensibil). 

Sublimul poate fi descris astfel: un obiect (al naturii) a cărui 
reprezentare determină spiritul să gândească imposibilitatea 
naturii de a constitui o întruchipare a ideilor. 

De fapt, literal vorbind şi considerând logic lucrurile, ideile 
nu pot fi întruchipate. însă dacă extindem (matematic sau dina¬ 
mic) facultatea noastră empirică de reprezentare pentru intuirea 
naturii, atunci intră în joc în mod inevitabil raţiunea ca facultate 
a independenţei totalităţii absolute şi dă naştere năzuinţei, ce-i 
drept zadarnice, a spiritului de a adecva reprezentarea simţurilor 
la totalitatea absolută. Această năzuinţă şi sentimentul că ideea 
este inaccesibilă pentru imaginaţie constituie tocmai o întru¬ 
chipare a finalităţii subiective a spiritului nostru în utilizarea 
imaginaţiei în slujba menirii sale suprasensibile, silindu-ne să 
gândim subiectiv natura însăşi, în totalitatea ei, ca întruchipare 
a ceva suprasensibil, fără a putea da realitate obiectivă acestei 
întruchipări. 

Căci curând ne dăm seama că natura în spaţiu şi timp este 
total lipsită de necondiţionat, deci şi de mărimea absolută care 
este totuşi cerută chiar şi de raţiunea cea mai comună. Chiar 
prin aceasta ni se aminteşte şi faptul că avem de-a face doar cu 
o natură fenomenală, care trebuie considerată doar ca o simplă 
întruchipare a unei naturi în sine (pe care raţiunea o deţine în 
idee). Dar această idee a suprasensibilului, pe care, ce-i drept, 
nu o putem determina mai mult, deci nu putem cunoaşte natura 
ca întruchipare a ei, ci pe care o putem doar gândi, este trezită 
în noi de un obiect; judecarea sa estetică solicită imaginaţia 
până la limita ei, fie a extinderii (matematic), fie a forţei ei 
asupra spiritului (dinamic); căci această apreciere se întemeiază 
pe sentimentul unei meniri a spiritului care depăşeşte cu totul 
domeniul imaginaţiei (pe sentimentul moral), relativ la care 
reprezentarea obiectului este considerată ca având finalitate 
subiectivă. 

De fapt, sentimentul pentru sublimul naturii nu poate fi 
gândit fără a-i asocia o dispoziţie a sufletului care se aseamănă 
cu dispoziţia favorabilă pentru moralitate; şi, cu toate că 
plăcerea nemijlocită produsă de frumosul naturii presupune şi 

cultivă de asemenea o anumită libera lila le li modului de 
gândire, adică independenţa satisfacţiei faţă de simpla desfătare 
a simţurilor, totuşi prin aceasta ne reprezentăm mai curând 
libertatea jocului decât cea a unei acliviruţi supuse legii; dar 
tocmai în aceasta constă adevărata natură a moralităţii umane, 
unde raţiunea trebuie să constrângă sensibilitatea; în judecata 
estetică asupra sublimului ne reprezentăm că această constrân¬ 
gere este exercitată de către imaginaţia însăşi, ca instrument al 
raţiunii. 

De aceea, satisfacţia produsă de sublimul naturii este doar 
negativă (în timp ce aceea produsă de frumos este pozitivă); cu 
alte cuvinte, este vorba de sentimentul că imaginaţia se privează 
de libertate prin sine însăsi, întrucât ea este determinată final 
conform unei alte legi decât cea a utilizării empirice. Astfel, ea 
dobândeşte o extindere şi o forţă mai mari decât cele pe care le 
sacrifică, dar al căror motiv rămâne ascuns pentru ea, simţind în 
schimb sacrificiul sau privaţiunea, precum şi cauza căreia îi este 
supusă. Uimirea învecinată cu spaima, groaza şi fiorul sfânt 
care îl cuprind pe spectator în faţa priveliştii masivelor mun¬ 
toase care se înalţă până la cer, a prăpastiei adânci şi a apei care 
spumegă pe fundul ei, a pustiurilor întunecate care invită la 
reflecţii sumbre s.a.m.d. nu constituie o frică reală, dacă 
spectatorul se ştie in siguranţă. Ele sunt doar o încercare de a ne 
cufunda în ea cu imaginaţia pentru a simţi forţa acestei facultăţi 
de a îmbina emoţia sufletului, produsă astfel, cu liniştea lui, aşa 
încât să devenim superiori naturii din noi, deci şi naturii exte¬ 
rioare nouă, întrucât ea poate influenţa sentimentul nostru de 
bunăstare. Căci imaginaţia, conform legii asociaţiei, condiţio¬ 
nează fizic starea noastră de mulţumire; însă tot imaginaţia, 
potrivit principiilor schematismului facultăţii de judecare (deci 
ca subordonată libertăţii), este un instrument al raţiunii şi al 
ideilor ei şi, ca atare, o forţă prin care se afirmă independenţa 
noastră faţă de influenţele naturii; ea micşorează ceea ce este 
mare în ordinea lor, situând astfel ceea ce este absolut mare 
numai în propria sa menire (a subiectului). Această reflexie a 
facultăţii de judecare estetice, care vrea să obţină adecvarea cu 
raţiunea (totuşi fără un concept determinat al acesteia), repre¬ 
zintă obiectul ca având finalitate subiectivă pentru raţiune (ca 
facultate a ideilor) tocmai prin inadecvarea obiectivă a imagi¬ 
naţiei în extinderea ei cea mai mare. 

Mai ales aici trebuie să ţinem scama de ceea ce am amintit 
mainte, şi anume că în estetica transcendentală a facultăţii dc 
judecare trebuie să fie vorba doar despre judecău estetice 
pure; ca atare, exemplele nu pot fi alese dintre acele obiecte 
frumoase sau sublime ale naturii care presupun conceptul unui 
scop; căci atunci judecăţile ar fi sau teleologice, sau s-ar baza 
doar pe senzaţiile produse de un obiect (plăcere sau durere); în 
primul eaz, finalitatea nu ar fi estetică, în al doilea, nu ar fi pur 
formală. Deci, când spunem că priveliştea cerului înstelat este 
sublimă, nu trebuie să punem la baza aprecierii ei conceptele 
unor lumi locuite de fiinţe raţionale şi să considerăm punctele 
luminoase care umplu spaţiul de deasupra noastră ca sori ai 
acestor lumi ce se mişcă pe orbite astfel alcătuite încât au o 
considerabilă finalitate pentru ele, ci trebuie s-o luăm doar 
cum apare, ca o boltă mare, care cuprinde totul; doar cu 
această reprezentare putem asocia sublimul pe care o judecată 
estetică pură îl atribuie acestui obiect. La fel, priveliştea 
oceanului nu trebuie considerată aşa cum o gândim, îmbo¬ 
găţită cu tot felul de cunoştinţe (care nu sunt însă prezente în 
intuirea nemijlocită), de exemplu ca un imperiu întins dc 
creaturi acvatice, ca un rezervor imens de apă pentru evaporări 
din care se formează norii folositori pământului sau ca un 
element care, deşi desparte părţile lumii una dc alta, face 
totuşi cu putinţă marea lor comunitate; căci de aici nu rezultă 
decât judecăţi teleologice; trebuie să procedăm asemeni 
poetului şi să considerăm oceanul sublim doar după ceea ce ne 
arată ochiul: oglindă de apă clară mărginită numai de cer, 
atunci când este liniştit, sau abis care ameninţă să înghită 
totul, atunci când este agitat. Acelaşi lucru trebuie spus despre 
sublimul si frumosul înfăţişării omului; nici aici nu trebuie să 
căutăm factorii determinanţi ai judecăţii în conceptele sco¬ 
purilor care explică existenţa părţilor ei şi nu trebuie să per¬ 
mitem ca acordul lor cu aceste concepte să influenţeze 
judecata noastră estetică (care atunci nu mai este pură), deşi 
amintitul acord este desigur o condiţie necesară şi pentru 
satisfacţia estetică. Finalitatea estetică este legitatea facultăţii 
de judecare în libertatea ei. Satisfacţia produsă de obicei 
depinde de relaţia în care vrem să situăm imaginaţia, cu 
condiţia ca ea, prin sine însăşi, să menţină spiritul într-o 
îndeletnicire liberă. Dimpotrivă, dacă altceva, fie senzaţie, fie 

concept al intelectului, determină judecata, ea este Intr-adevăr 
logică, dar nu este judecata unei facultăţi de judecare libere. 

Prin urmare, atunci când se vorbeşte despre frumuseţea sau 
sublimul intelectual, în primul rând aceste expresii nu sunt cu 
totul corecte, deoarece este vorba de tipuri estetice de repre¬ 
zentare pe care nu le-am putea găsi în noi dacă am fi doar 
inteligenţe pure (sau dacă ne-am putea transpune fie şi prin 
gândire în această calitate); în al doilea rând. deşi amândouă, ca 
obiecte ale unei satisfacţii intelectuale (morale), pot fi asociate 
cu satisfacţia estetică, întrucât nu se bazează pe vreun interes, 
totuşi, pe de altă parte, ele pot fi cu greu unite cu ea, deoarece 
trebuie să producă un interes; căci aceasta nu s-ar întâmpla, 
dacă vrem ca în aprecierea estetică întruchiparea să concorde cu 
satisfacţia, decât printr-un interes al simţurilor pe care îl unim 
cu satisfacţia în întruchipare; dar astfel se dăunează finalităţii 
intelectuale care îşi pierde puritatea. 

Obiectul unei satisfacţii intelectuale pure şi necondiţionate 
este legea morală cu puterea pe care o are asupra tuturor şi fie¬ 
căruia dintre mobilurile sufletului nostru care o preced; de fapt, 
această putere se face cunoscută estetic doar prin sacrificii (ceea 
ce constituie o privaţiune, deşi vizează atingerea libertăţii interi¬ 
oare, dar care descoperă în noi profunzimea fără hotar a acestei 
facultăţi suprasensibile cu consecinţele ei de neprevăzut); ca 
atare, din punct de vedere estetic, satisfacţia este negativă (relativ 
la sensibilitate), adică împotriva acestui interes, în timp ce, din 
punct de vedere intelectual, ea este pozitivă şi legată de un inte¬ 
res. De aici, rezultă că dacă judecăm estetic binele intelectual 
(moral), care este scop în sine, atunci el nu trebuie reprezentat 
atât ca frumos, cât mai curând ca sublim; el trezeşte mai degrabă 
sentimentul de respect (care dispreţuieşte atracţia), decât senti¬ 
mentul de dragoste si de înclinaţie intimă, deoarece natura umană 
nu se acordă de la sine cu acel bine, ci doar datorită constrângerii 
pe care raţiunea o exercită asupra sensibilităţii. Invers, şi ceea ce 
numim sublim în natura exterioară nouă sau în noi (de exemplu, 
anumite afecte) va fi reprezentat doar ca o forţă a sufletului de a 
se ridica prin principii morale deasupra anumitor obstacole ale 
sensibilităţii, devenind astfel interesant. 

Asupra ultimului aspect vreau să zăbovesc ceva mai mult. 
Ideea binelui însoţită de afect se numeşte entuziasm. Această 
stare sufletească pare să fie sublimă într-un asemenea grad încât 

de obicei se pretinde că fără entuziasm nu poate fi înfăptuit 
nimic de seamă. însă orice afect* este orb fie în alegerea 
scopului său, fie, dacă scopul a fost dat de raţiune, în realizarea 
lui; căci afectul este acea mişcare a sufletului care îl face 
incapabil de a se determina conform unor principii alese prin 
reflexie liberă. Prin urmare, el nu poate plăcea în nici un fel 
raţiunii. însă, din punct de vedere estetic, entuziasmul este 
sublim, deoarece el este o încordare a forţelor prin idei, care dau 
sufletului un elan ce acţionează mult mai puternic şi mai durabi 1 
decât impulsul venit de la reprezentările simţurilor. Dar (ceea ce 
pare ciudat) chiar şi lipsa afectelor (apatheia, phlegma in 
significatu bono) unui suflet care îşi urmează cu hotărâre 
principiile neschimbătoare este sublimă, şi încă într-un mod 
superior, întrucât ea satisface în acelaşi timp şi raţiunea pură. 
Doar un astfel de suflet se numeşte nobil, termen folosit apoi 
pentru a caracteriza lucruri, de exemplu clădiri, o haină, un mod 
de a scrie, o ţinută a corpului ş.a.m.d., atunci când acestea 
provoacă nu numai uimire (afect produs de reprezentarea 
noutăţii, care depăşeşte aşteptările), ci şi admiraţie (o uimire 
care nu încetează o dată cu dispariţia noutăţii). Aceasta sc 
întâmplă atunci când ideile în întruchiparea lor se acordă 
neintenţionat şi fără artă pentru a produce plăcere estetică. 

Orice afect puternic - care trezeşte în noi conştiinţa propriilor 
forţe capabile să depăşească orice obstacol (animi strenui) - este 
sublim din punct de vedere estetic: de exemplu, furia şi chiar 
disperarea (cea indignată, nu însă cea resemnată). în schimb, 
afectul slab - care face din efortul de a se opune un obiect al 
neplăcerii (animum languidum) - nu are nimic nobil în sine, dar 
poate fi considerat ca aparţinând frumosului simţirii. De aceea, şi 
emoţiile, care pot creşte în intensitate până la a deveni afecte, sunt 
foarte diferite. Există emoţii tari si emoţii delicate. Ultimele, dacă 


' Afectele se deosebesc specific de pasiuni. Primele se raportează doar la 
sentiment; ultimele ţin de facultatea de a dori şi sunt înclinaţii care 
îngreunează sau fac imposibilă determinarea liberului arbitru de către 
principii. Afectele sunt furtunoase şi necugetate, pasiunile sunt durabile şi 
chibzuite. Astfel, supărarea, ca furie, este un afect, dar ca ură (dorinţa dc 
răzbunare) este o pasiune. Aceasta nu poate fi niciodată şi în nici o 
circumstanţă numită sublimă, deoarece prin afect libertatea spiritului este doar 
blocată, în timp ce prin pasiune ea este suprimată. 

devin afecte, nu sunt bune de nimic; înclinaţia pentru astfel de 
afecte se numeşte sentimentalism. O durere prin simpatie, care nu 
vrea să se lase consolată sau căreia ne abandonăm intenţionat, 
atunci când priveşte un rău fizic fictiv, până la amăgire prin 
fantezie, ca si când ar fi real, dovedeşte si formează un suflet 
blând, dar totodată slab, care are o latură frumoasă; el poate fi 
numit visător, dar niciodată entuziast. Romane, piese de teatru 
lacrimogene, prescripţii morale anoste, care cochetează cu 
convingeri (fals) numite nobile, dar care de fapt vlăguiesc inima, 
o' fac nesimţitoare pentru prescripţia severă a datoriei şi inca¬ 
pabilă de orice respect pentru demnitatea omului în persoana 
noastră şi pentru dreptul oamenilor (ceea ce este cu totul altceva 
decât fericirea lor), şi, în general, inaptă pentru orice fel de 
principii ferme; chiar o predică religioasă care recomandă 
linguşirea şi implorarea josnică şi slugarnică a graţiei, ceea ce 
duce ia abandonarea oricărei încrederi în capacitatea proprie de a 
se opune răului moral, în loc de a naşte hotărârea energică de a 
mobiliza forţele, pe care, în ciuda imperfecţiunii noastre, le avem 
totuşi la dispoziţie, în vederea depăşirii înclinaţiilor; falsa umi¬ 
linţă, pentru care singurul mod de a plăcea fiinţei supreme este 
dispreţul de sine, căinţa gemătoare făţarnică precum şi o stare 
sufletească pasivă - toate acestea nu se acordă nici cu ceea ce ar 
putea fi considerat ffumos şi cu atât mai puţin cu ceea ce ar putea 
fi considerat sublim într-un caracter. 

Dar nici măcar emoţiile furtunoase, fie că sunt legate de idei 
religioase sub numele de înălţare sufletească, fie că aparţin doar 
culturii şi sunt legate de ideile care conţin un interes social, nu 
pot emite pretenţii la onoarea unei întruchipări sublime, oricât de 
mult ar încorda imaginaţia, dacă nu lasă în urma lor o stare 
sufletească care, deşi doar indirect, influenţează conştiinţa pro¬ 
priei puteri si hotărâri pentru ceea ce conţine finalitate intelec¬ 
tuală pură (suprasensibilul); altfel, toate aceste emoţii sunt o 
simplă mişcare ce ne place din motive de sănătate. Oboseala plă¬ 
cută care urmează unei astfel de zguduiri datorate jocului afec¬ 
telor este desfătarea bunăstării ce provine din echilibrul creat 
între diferitele noastre forte vitale. Rezultatul la care se ajunge 
este în fond identic cu desfătarea, atât de apreciată de voluptuoşii 
Orientului, pe care ei o obţin abandonându-şi trupurile masaju¬ 
lui ce le pune în mişcare toţi muşchii şi încheieturile; singura 
deosebire este că în primul caz principiul activ se află în cea mai 

mare parte în noi, în timp ce, în al doilea caz, el ne este în între¬ 
gime exterior. Astfel, mulţi se cred înălţaţi printr-o predică în care 
nu găsim nimic de preţ (nici un sistem de maxime bune) sau se 
simt mai buni după ce au văzut o tragedie, în fond bucurându-se 
doar că au scăpat de plictiseală într-un mod fericit. Prin urmare, 
sublimul trebuie să se raporteze întotdeauna la modul de gândire, 
adică la maximele prin care se asigură dominaţia a ceea ce este 
intelectual şi a ideilor raţiunii asupra sensibilităţii. 

Nu trebuie să ne temem că sentimentul sublimului s-ar dimi¬ 
nua datorită unei astfel de întruchipări abstracte care, relativ la 
sensibil, este cu totul negativă; căci imaginaţia, deşi nu găseşte 
dincolo de sensibil nici un punct de sprijin, se simte totuşi nelimi¬ 
tată tocmai datorită depăşirii limitelor sale; iar acea abstracţie este 
deci o întruchipare a infinitului care tocmai din acest motiv nu 
poate fi niciodată altceva decât o întruchipare negativă, care 
totuşi extinde sufletul. Nu cred că există pasaj mai sublim în 
cartea legilor iudeilor decât porunca: să nu-ţi faci chip cioplit, nici 
vreo înfăţişare a lucrurilor care sunt sus în cer sau jos pe pământ 
sau sub pământ etc. Doar această poruncă poate explica entuzias¬ 
mul pe care l-a avut poporul iudeu în epoca sa civilizată pentru 
religia sa, comparându-se cu alte popoare sau acea mândrie pe 
care o insuflă mahomedanismul. Acelaşi lucru este valabil şi pen¬ 
tru reprezentarea legii morale, şi pentru înclinaţia noastiâ spre mo¬ 
ralitate. De aceea, este fără temei teama că, dacă lipsim morali¬ 
tatea de tot ceea ce o poate recomanda simţurilor, atunci ea nu va 
avea forţă de mobilizare, nu va emoţiona şi va găsi doar o apro¬ 
bare rece, lipsită de viaţă. Dimpotrivă, acolo unde simţurile nu 
mai văd nimic în faţa lor, rămânând doar ideea inconfyndabilă şi 
de neşters a moralităţii, ar fi necesară mai curând temperarea ela¬ 
nului unei imaginaţii nelimitate, pentru a nu o lăsa să fie cuprinsă 
de entuziasm, decât căutarea de sprijin pentru aceste idei în ima¬ 
gini şi mijloace puerile, căutare determinată de teama că ele ar fi 
lipsite de forţă. Din acest motiv au şi permis guvernările ca religia 
să fie îmbinată cu o mulţime de astfel de accesorii, căutând pc 
această cale să-şi scutească supuşii de efort, dar şi de capacitatea 
de a-şi extinde forţele sufleteşti dincolo de limitele care li se pot 
fixa arbitrar; căci, reduşi la pasivitate, ei pot fi conduşi mai uşor. 

Dimpotrivă, această întruchipare pură, doar negativă, a 
n oralităţii ce înalţă sufletul exclude pericolul fanatismului, care 
este greşeala de a voi să vezi ceva dincolo de hotarele sensihi- 

lităţii, adică de a dori să visezi conform principiilor (a divaga 
păstrând raţiunea), tocmai pentru că întruchiparea moralităţii 
este doar negativă. Căci impenetrabilitatea ideii de libertate 
face imposibilă orice întruchipare pozitivă; legea morală în sine 
constituie pentru noi un factor de determinare suficient şi 
originar, care nici nu ne permite să căutăm un altul în afara ei. 
Dacă entuziasmul poate fi comparat cu nebunia, fanatismul 
poate fi comparat cu demenţa; ultima nu este deloc compatibilă 
cu sublimul, deoarece este ridicolă atunci când meditează. 
Entuziasmul, ca afect, face imaginaţia nestăpânită, fanatismul, 
ca pasiune înrădăcinată şi copleşitoare, o lipseşte de reguli. Pri¬ 
mul este un accident trecător care afectează câteodată chiar şi 
intelectul cel mai sănătos, ultimul o boală care îl zdruncină. 

Simplitatea (finalitate fără artă) caracterizează stilul naturii 
sublime, precum si pe cel al moralităţii, care este o a doua 
natură (suprasensioilă); noi cunoaştem doar legile ei, fără să 
putem intui facultatea suprasensibilă care se află în noi şi care 
conţine principiul acestei legiferări. 

Mai trebuie să observăm că, deşi satisfacţia produsă de 
frumos, ca şi cea produsă de sublim, se deosebeşte clar de alte 
aprecieri estetice nu numai prin comunicabilitate universală, ci şi 
prin aceea că, datorită acestei însuşiri, ele prezintă interes pentru 
societate (în care pot fi comunicate), totuşi şi izolarea de orice 
societate este considerată ceva sublim, dacă se bazează pe idei 
care depăşesc orice interes sensibil. A-şi fi sieşi suficient, a nu 
avea deci nevoie de societate, fără a fi totuşi nesociabil, adică fără 
a fugi de ea, este ceva care se apropie de sublim, ca orice victorie 
asupra nevoilor. Dimpotrivă, a fugi de oameni din mizantropie, 
pentru că îi duşmăneşti sau din antropofobie (frică de oameni), 
deoarece te temi de ei ca de duşmani, este ceva în parte urât, în 
parte demn de dispreţ. Cu toate acestea, există şi o mizantropie 
(foarte impropriu numită astfel) care, de obicei, se naşte în 
sufletul multor oameni bine intenţionaţi o dată cu înaintarea în 
vârstă; în ceea ce priveşte bunăvoinţa, ea este suficient de 
filantropică, totuşi datorită unei îndelungate experienţe triste nu 
mai are încredere în satisfacţia pe care o oferă oamenii. Astfel se 
explică înclinaţia spre izolare sau dorinţa fantezistă de a petrece 
întreaga viaţă într-o îndepărtată casă de tară, precum şi (la 
persoanele tinere) dorinţa de a obţine fericirea mult visată îm¬ 
preună cu o mică familie pe o insulă necunoscută lumii; roman- 

cierii sau poeţii robinsonadelor au ştiut foarte bine să folosească 
aceste dorinţe. Falsitatea, nerecunoştinţa, nedreptatea, scopurile 
puerile pe care le consideră importante şi mari, în a căror urmărire 
oamenii îşi fac reciproc toate relele imaginabile, sunt într-o 
asemenea măsură în contradicţie cu ideea a ceea ce ei ar putea fi, 
dacă ar vTea, şi se opun într-atât dorinţei puternice de a-i vedea 
mai buni, încât renunţarea la toate bucuriile sociale, pentru a nu-i 
urî, întrucât nu pot fi iubiţi, pare să fie doar un sacrificiu 
neînsemnat. Această tristeţe care nu este provocată de relele pe 
care soarta le hărăzeşte altor oameni (a cărei cauză este simpatia), 
ci de relele pe care si le fac singuri (tristeţe care se bazează pc o 
antipatie de principiu) este sublimă, deoarece se întemeiază pe 
idei, în timp ce prima poate fi considerată cel mult frumoasă. - 
Saussure, care este tot atât de temeinic pe cât este de spiritual, 
spune în descrierea călătoriei sale prin Alpi despre Bonhomme, 
unul din munţii din Savoya: „acolo domneşte o anume tristeţe 
insipidă De unde reiese că el a cunoscut şi o tristeţe interesantă, 
pe care o inspiră priveliştea unui pustiu unde oamenii ar dori să 
se afle pentru a nu mai auzi sau trăi nimic legat de lume; el nu 
trebuie totuşi să fie atât de neprimitor încât să ofere oamenilor 
doar condiţii de viaţă extrem de precare. - Fac această observaţie 
doar în intenţia de a aminti că şi supărarea (nu tristeţea abătută) 
poate fi enumerată prin afectele viguroase, dacă îşi are temeiul în 
ideile morale; dacă se bazează însă pe simpatie şi, ca atare, este 
amabilă, ea aparţine doar afectelor slabe; prin aceasta atrag 
atenţia asupra dispoziţiei sufleteşti amintite, care nu este sublimă 
decât în primul caz. 


* 

Acum putem compara expunerea transcendentală a judecă¬ 
ţilor estetice, realizată mai sus, cu cea fiziologică* aşa cum 
apare ea la Burke şi la mulţi bărbaţi cu spirit pătrunzător de la 
noi, pentru a vedea unde conduce o expunere pur empirică a 
sublimului şi frumosului. Burke**, care în acest mod de tratare 

în prima ediţie (1790) apare „psihologică" (n. trad.J. 

După traducerea germană a scrierii sale Philosophische Unrersuihungcn 
liber den Vrsprung unserer Begriffe von Sehonen und Erhabenen (Cercetări 
filosofice asupra originii conceptelor noastre de frumos şi sublim). Riga. 
Hartknoch, 1773. 

poate fi considerat cel mai important autor, ajunge pe această cale 
k următoarea concluzie (p. 223 a operei sale): „sentimentul 
sublimului se întemeiază pe instinctul de autoconservare si pe 
frică, adică pe o durere care, întrucât nu merge până la distru¬ 
gerea reală a părţilor corpului, produce mişcări ce au darul de a 
curăţa vasele sanguine mari şi mici dc dopurile periculoase şi 
supărătoare, trezind astfel senzaţii agreabile, deşi nu plăcere, ci 
un fel de Hor plăcut, o anumită linişte amestecată cu spaimă". 
Frumosul, pe care-1 întemeiază pe iubire (pe care totuşi vrea 
s-o separe de dorinţă), îl explică prin (p. 251 până Ja 252): „liniş¬ 
tirea, relaxarea şi molesirea fibrelor corpului, deci printr-o 
înmuiere, abandonare, slăbire, cădere, pierdere de sine, dizolvare 
provocată de plăcere 14 . El ilustrează acest mod de explicare nu 
numai prin cazuri în care imaginaţia împreună cu intelectul pot da 
naştere atât sentimentului frumosului, cât şi sentimentului subli¬ 
mului, ci şi prin cazuri în care imaginaţia produce acelaşi efect, 
colaborând chiar cu senzaţia. - Aceste analize ale fenomenelor 
sufletului nostru sunt frumoase observaţii psihologice şi oferă un 
material bogat cercetărilor predilecte ale antropologiei empirice. 
De asemenea, nu se poate nega că toate reprezentările noastre, 
care, din punct de vedere obiectiv, sunt fie pur sensibile, fie în 
întregime intelectuale, pot fi însoţite din punct de vedere 
subiectiv de plăcere sau neplăcere, oricât de slabe ar fi acestea 
(căci ele in totalitate afectează sentimentul vieţii şi nici una dintre 
ele, ca modificare a subiectului, nu poate fi indiferentă). Se poate 
susţine chiar, asemeni lui Epicur, că întotdeauna plăcerea şi 
durerea sunt în fond corporale, indiferent dacă au ca punct de 
plecare imaginaţia sau reprezentările intelectuale, deoarece viaţa 
fără sentimentul organului corporal ar fi doar conştiinţa existenţei 
sale, dar nu un sentiment de stare bună sau rea, acfică de stimulare 
sau blocare a forţelor vitale. Căci singur sufletul este în întregime 
viaţa (principiul vital însuşi), iar stimularea sau blocarea trebuie 
căutate în afara lui şi totuşi în interiorul omului, adică în legătura 
sa cu corpul. 

Dar, dacă situăm sursa satisfacţiei produse de obiect exclu¬ 
siv în atracţia sau emoţia pe care el o provoacă, atunci nu 
trebuie să pretindem ca allcinevu să adere la judecata estetică pe 
care o emitem noi, căci în această privinţă fiecare îşi consultă pe 
bună dreptate doar simţul său particular. Insă atunci încetează în 
întregime şi orice cenzură pe care o exercită gustul: exemplul 

pe care îl dau alţii, ca urmare a coincidenţei accidentale a 
judecăţilor lor, ar deveni poruncă prin care se comandă acordul 
nostru; probabil, ne-am opune acestui principiu si am invoca 
dreptul natural ca judecata care se bazează pe sentimentul ne¬ 
mijlocit a; propriei bunăstări să se subordoneze simţului pro¬ 
priu. şi nu simţului altora. 

Prin urinare, dacă judecata de gust nu trebuie să aibă o vulgare 
egoistă, ci, potrivit naturii ei interne, adică prin sine însăşi, nu 
prin exemplele pe care le dau alţii despre gustul lor, in mod ne¬ 
cesar o valoare pluralistă, şi dacă este considerată ca o judecată 
care poate pretinde totodată acordul fiecăruia, atunci ea trebuie să 
se bazeze pe un principiu a priori (fie obiectiv, fie subiectiv). La 
el nu se poate ajunge niciodată pe calea cercetării legilor empirice 
ale modificărilor sufletului, căci ele ne spun doar cum se judecă, 
dar nu ne poruncesc cum trebuie (soli) să se judece, şi anume 
astfel încât porunca să fie necondiţionată; judecăţile de gust pre¬ 
supun tocmai o astfel de poruncă, când leagă nemijlocit satis¬ 
facţia de o reprezentare. Deci se poate începe întotdeauna cu 
expunerea empirică a judecăţilor estetice, pentru a strânge astfel 
materialul în vederea unei cercetări superioare; totuşi, studiul 
transcendental al faculiăţii de judecare estetice este posibil şi 
constituie o parte esenţială a criticii gustului. Căci, dacă gustul nu 
are principii a priori, el nu poate aprecia judecăţile altora, iar 
enunţurile sale aprobative sau dezaprobative asupra lor nu pot 
avea nici măcar aparenţa îndreptăţirii. 

Restul analiticii facultăţii de judecare estetice este conţinut 
in primul rând în: 


Deducţia judecăţilor estetice pure 


30. Deducţia judecăţilor estetice 
asupra obiectelor naturii nu trebuie să se refere 
la ceea ce numim sublim în ea, ci doar la frumos 

O judecată estetică ce emite pretenţia la valabilitate u Diver¬ 
se tă pentru orice'subi ect ne cesită - ca judecată care trebuie să st 
întemeieze pe un principiu a priori - <ţ deducţie (adică juslifî- 

carea pretenţiei sale); aceasta trebuie adăugată expunerii jude¬ 
căţii, daca ea pri veşte plăcerea sau neplăcerea produsă de forma 
obiectului. De acest tip sunt judecăţile de gust asupra frumo¬ 
sului naturii. Căci aici finalitatea îşi află temeiul în obiect şi în 
forma sa, deşi ea nu indică raportul lui cu alte obiecte potrivit 
conceptelor (în vederea judecăţilor de cunoaştere), ci priveşte 
doar perceperea acestei forme în genere, întrucât ea este 
adecvată atât facultăţii conceptelor, cât şi facultăţii întruchipării 
lor (care este identică cu facultatea perceperii). De aceea, şi 
relativ la frumosul naturii se pot pune o mţiltime de întrebări 
care se referă la cauza finalităţii formelor ei; de exemplu, cum 
putem explica risipa naturii care a răspândit pretutindeni 
frumuseţe, chiar şi în adâncul oceanului, unde ochiul uman 
(singurui pentru care ea are finalitate) pătrunde doar rareori 
ş.a.m.d.? 

Dar sublimul naturii - când emitem asupra lui o judecată 
estetică pură la care nu participă conceptele perfecţiunii ca 
finalitate obiectivă, caz în care ar fi o judecată teleologică - 
poate fi considerat ca total lipsit de formă sau diform, dar totuşi 
ca obiect al unei satisfacţii pure, indicând astfel finalitatea 
subiectivă a reprezentării date. Atunci se pune întrebarea dacă 
putem cere de la judecata estetică de acest tip, în afara expunerii 
a ceea ce este gândit în ea, si o deducţie a pretenţiei ei la vreun 
principiu a priori (subiectiv). 

Răspunsul este că sublimul naturii este o denumire impro¬ 
prie şi că de fapt el trebuie atribuit numai modului de gândire 
sau mai curând temeiului său din natura umană; perceperea 
unui obiect care în sine este lipsit de formă şi finalitate ne dă 
doar prilejul de a deveni conştienţi de capacitatea noastră; 
astfel, obiectul capătă o utilizare finală subiectivă, fără să fie 
judecat ca atare datorită lui însuşi sau formei lui (species 
finalis accepta, non data). De aceea, expunerea noastră asupra 
judecăţilor privitoare la sublimul naturii a constituit totodată 
deducţia lor. Căci, atunci când am analizat în ele reflexia 
facultăţii de judecare, am aflat aici un raport final al facul¬ 
tăţilor de cunoaştere, care trebuie pus a priori la baza 
facultăţii scopurilor (voinţa) şi care este deci el însuşi final a 
priori; Totodată în aceasta rezidă şi deducţia, adică justificarea 
pretenţiei unei astfel de judecăţi la valabilitate universal 
necesară. 

Va trebui deci să căutăm doar deducţia judecăţilor de gust, 
adică a judecăţilor asupra frumuseţii lucrurilor naturii; astfel, 
vom rezolva problema pentru întreaga facultate de judecare 
estetică. 


31. Despre metoda deducţiei judecăţilor de gust 

Deducţia, adică garantarea legitimităţii unui tip de judecăţi, 
este obligatorie doar dacă judecata pretinde că este necesară; 
acesta este cazul şi atunci când ea pretinde universalitate 
subiectivă, adică acordul fiecăruia, deşi nu este o judecată de 
cunoaştere, ci o judecată asupra plăcerii sau neplăcerii produse 
de un obiect dat; ea pune în joc pretenţia la o finalitate 
subiectivă, care este valabilă pentru fiecare, fără excepţie, şi 
care nu trebuie (soli) să se bazeze pe nici un concept despre 
lucru, căci judecata este o judecată de gust. 

în ultimul caz, nu este vorba de o judecată de cunoaştere, 
nici de una teoretică ce se întemeiază pe conceptul de natură în 
genere dat de intelect, nici de una practică (pură), care se 
întemeiază pe ideea de libertate dată a priori de raţiune; prin 
urmare, nu trebuie să justificăm potrivit valabilităţii ei a priori 
nici o judecată care ne spune ce este lucrul, nici o judecată care 
va spune ce trebuie să facem pentru a-1 produce; de aceea, vom 
avea de demonstrat doar valabilitatea universală a unei judecăţi 
singulare care exprimă finalitatea subiectivă a unei reprezentări 
empirice a formei unui obiect pentru facultatea de judecare în 
genere; astfel, vom explica cum este posibil să ne placă ceva 
pur şi simplu în apreciere (fără senzaţie sau concept) şi cum, 
asemeni judecării unui obiect în vederea unei cunoştinţe în 
genere care are reguli universale, satisfacţia fiecăruia poate să 
fie declarată regulă pentru oricare altul. 

Dar dacă această valabilitate universală nu trebuie să se 
întemeieze pe adunarea sufragiilor şi nici pe chestionarea altora 
asupra modului lor de a simţi, ci pe autonomia subiectului care 
judecă asupra sentimentului de plăcere (produs de o repre¬ 
zentare dată), adică pe propriul său gust, ea neputând fi derivată 
nici din concepte, atunci o astfel de judecată - cum este în fond 
ludecata de gust - are o dublă particularitate logică.''Jn primul 
nmd, valabilitatea ei universală este a priori, şi totuşi nu este o 

universalitate logică potrivit conceptelor, ci universalitatea unei 
judecăţi siogulare; în al doilea rând, ea are o necesitate (care 
întotdeauna trebuie să se bazeze pe temeiuri y a priori), dar care 
totuşi nu depinde de dovezi a priori a căror reprezentare~âr 
putea impune acordul pe care judecata de gust îl pretinde de la 
fiecare. 

Lămurirea acestor particularităţi logice prin care o judecată 
de gust se deosebeşte de orice judecată de cunoaştere, făcând 
abstracţie la început de conţinutul ei, adică de sentimentul de 
plăcere, şi comparând doar forma estetică cu forma judecăţilor, 
obiective, aşa cum o prescrie logica, va fi suficientă pentru 
deducţia acestei facultăţi aparte . Intenţionăm deci să clari- 
ficăm^mâi întâi particularităţile gustului, ilustrându-le prin 
exemple. 

t 32. Prima particularitate a judecăţii de gust 

Judecata de gust determină obiectul ei (ca frumuseţe), relativ 
la satisfacţie, pretinzând acordul fiecăruia ca şî când ar fi o 
judecată obiectivă." 

A spune~ca"“ăceastă floare este frumoasă echivalează cu a 
enunţa pretenţia ei de ă produce satisfacţie tuturor. Prin mirosul 
ei agreabil, ea nu are nici o pretenţie, căci pe unul âcesf mifbsîl 
desfată, altuia îi dă dureri de cap. 6e aici, ar.reieşi că frumuseţea 
trebuie considerată ca o proprietate a florii înseşi, proprietate 
care nu variază în funcţie de diversitatea persoanelor si â 
simTurilor, ci, dimpotrivă, după care trebuie să se orienteze 
acestea, dacă vor să o judece. Şi totuşi nu este aşa. Căci 
judecaţa^7gu sf constă '"tocmăi în aceea că ea numeşte frumos 
urilucru doar potrivit acelei proprietăţi prin care el se orientează 
după modul nostru de a-1 percepe. 

în plus, se cere de la orice judecată care trebuie să ateste^ 
gustul subiectului ca acesta să judece singurTfara să apeleze la 
experienţă altora şi fără să înveţe mai înainte din plăcerea si" 
neplăcerea pe care le-a produs-o respectivul obiect; el trebuie 
(soli) să pronunţe a priori judecata sa, şi nu din imitaţie, pe 
motivufcă un obiect place realmente tuturor. Am putea crede că 
o judecată a priori trebuie să se bazeze pe un concept al 
obiectului care conţine principiul cunoaşterii lui, dar judecata 

de gust nu se întemeiază pe concepte şi nu oferă niciodată 
c unoşt inţe, ci este doar o judecată estetică. 

De aceea, un poet tânăr nu poate fi determinat nici de 
judecata publicului, nici de cea a prietenilor săi să renunţe la 
convingerea că poezia sa este frumoasă. Iar când le dă ascultare, 
aceasta nu înseamnă că acum judecă altfel, ci că el găseşte 
(chiar împotriva judecăţii sale) în dorinţa sa de succes un temei 
pentru a da satisfacţie iluziei comune, chiar dacă (în ceea ce-1 
priveşte) întregul public ar avea un gust fals. Doar mai târziu, 
când facultatea sa de judecare s-a rafinat prin exerciţiu, el 
renunţă de bunăvoie la judecata sa anterioară, aşa cum se 
întâmplă şi cu judecăţile sale care se bazează în Întregime pe 
r aţiun e. Gustul are pretenţii la autonomie. A transforma judecăţi 
străine în factor determinant al judecăţii proprii ar însemna 
eteronomie. 

Faptul că operele celor vechi sunt recomandate pe bună 
dreptate ca modele şi că autorii acestora sunt numiţi clasici, 
constituind un fel de aristocraţie printre scriitori, care dă legi 
poporului prin exemplul ei, pare să arate că izvoarele gustului 
sunt a posteriori şi să nege autonomia lui în orice subiect, 
însă la fel de bine s-ar putea spune că şi vechii matematicieni, 
care sunt consideraţi până astăzi modele indispensabile de 
supremă temeinicie şi eleganţă în metoda sintetică, demon¬ 
strează că avem o raţiune imitatoare, care este incapabilă să 
producă din sine însăşi dovezi riguroase, cu maximă intuiţie, 
prin construcţia conceptelor. Mu există nici o utilizare a 
facultăţilor noastre, oricât de liberă ar fi ea, nici chiar a 
raţiunii (care trebuie să-şi extragă 'i priori toate judecăţile din 
izvorul comun) care să nu ducă la încercări greşite, dacă fie¬ 
care subiect ar trebui să înceapă întotdeauna doar de la predis¬ 
poziţia brută a naturii sale şi dacă alţii nu l-ar fi precedat cu 
încercările lor; prin aceasta, urmaşii nu sunt transformaţi în 
simpli imitatori, ci exemplul înaintaşilor îi călăuzeşte spre a 
căuta principiile în ei înşişi, pentru’ a găsi drumul propriu, 
adesea mai bun. Chiar în religie unde este evident că fiecare 
trebuie să ia din sine însuşi regulile comportamentului său, 
întrucât el singur este responsabil şi nu poate atribui altora, ca 
învăţători sau înainte-mergâtori, păcatele sale, nu se va realiza 
niciodată atât de mult prin precepte generale, pe care le 
primim de la preoţi sau filosofi sau le putem lua din noi 

înşine, cât se realizează printr-un exemplu de virtute sau 
sfinţenie. Acesta, preluat de istorie, nu anulează autonomia 
virtuţii care provine din ideea proprie şi originară de mora¬ 
litate (a priori) şi nici nu transformă moralitatea într-un meca¬ 
nism de imitaţie. Filiaţia, ce se raportează la un precedent, nu 
imitaţia este termenul potrivit pentru orice influenţă pe care o 
pot exercita produsele unui iniţiator exemplar asupra altora; 
ceea ce nu înseamnă decât că ne inspirăm din aceleaşi surse ca 
şi el şi că învăţăm de la precursor doar modul de a ne 
comporta în situaţia dată. Dar, dintre toate facultăţile şi 
talentele, tocmai gustul este acela care, întrucât judecata sa nu 
poate fi determinată prin concepte şi prescripţii, are cea mai 
mare nevoie de exemple de opere care s-au bucurat de cel mai 
îndelungat succes în istoria culturii, pentru a nu recădea în 
grosolănia şi barbaria primelor încercări. 

33. A doua particularitate a judecăţii de gust 

Judecata de gust, ca şi cum ar fi o judecată pur subiectivă, 
nu poate fi în nici un caz determinată prin argumente. 

I în primul rând, dacă cineva nu găseşte frumoase o clădire, 
o privelişte, o poezie, aprobarea lui intimă nu poate fi obţinută 
nici prin constrângerea a o sută de păreri care le laudă în mod 
deosebit. Ce-i drept, el se poate preface că-i plac, pentru a nu 
fi considerat lipsit de gust; el poate chiar să înceapă să se 
îndoiască dacă într-adevăr si-a cultivat îndeajuns gustul prin 
cunoaşterea unui număr suficient de obiecte de un anumit gen 
(asemeni aceluia care crede că a desluşit în depărtare o pădure 
şi care începe să se îndoiască de judecata văzului său atunci 
când toţi ceilalţi consideră că este un oraş). Un lucru îi este 
însă clar: că aprobarea altora nu constituie nicidecum un 
argument valabil pentru aprecierea frumuseţii; că, desigur, alţii 
pot vedea şi observa pentru el, iar ceea ce a fost văzut de mufti 
în acelaşi mod poate servi ca un argument suficient pentru ei, 
care crede a fi văzut altfel, în ce priveşte judecata teoretică, 
deci logică, dar că ceea ce le-a plăcut nu poate servi niciodată 
ca temei al unei judecăţi estetice. Judecata altora, care nu 
coincide cu a noastră, ne poate determina să ne îndoim de 
ea, dar nu ne poate convinge niciodată de falsitatea ei. Prin 

urmare, nu există nici un argument empiric care să impună 
cuiva o judecată de gust. 

' în al doilea rând, o dovadă a priori după reguli determinate 
poate şi mai puţin să determine judecata asupra frumuseţii. 
Dacă cineva îmi citeşte poezia lui sau mă duce la o piesă de 
teatru care nu este pe gustul meu, el îi poate invoca pe Batteux 
sau pe Lessing si chiar critici ai gustului mai vechi şi mai 
veslîţf, precum şi toate regulile stabilite de ei ca dovadă că 
poezia sa este frumoasă; ba chiar este posibil ca anumite pasaje, 
care mie nu mi-au plăcut, să coincidă pe deplin cu regulile 
frumuseţii (aşa cum sunt prescrise de acei autori şi universal 
recunoscute); eu îmi astup urechile şi nu vreau să aud nici un 
argument sau raţionament; mai curând voi presupune că regulile 
acelor critici sunt false sau că nu este aici cazul în care se 
aplică, decât să admit ca judecata mea să fie determinată prin 
ddvezi a priori ;căci ea trebuie să fie o judecată de gust, şi nu o 
judecată a intelectului sau a raţiunii. 

Se pare că tocmai acesta este unul din motivele principale 
care a făcut ca facultatea de judecare estetică să fie numită 
gust. Căci chiar dacă cineva îmi enumeră toate ingredientele 
unei mâncări şi-mi arată că fiecare dintre ele îmi este de altfel 
agreabil, lăudând totodată pe bună dreptate această mâncare 
ca foarte sănătoasă, eu rămân totuşi surd la toate aceste 
argumente, încerc mâncarea cu propria-mi limbă şi cu cerul 
gurii şi abia apoi emit judecata mea (nu după principii uni¬ 
versale). 

De fapt, judecata de gust este întotdeauna exclusiv o jude¬ 
cată singulară despre obiect. Intelectul poate să ajungă la o 
judecată universală prin compararea obiectului sub aspectul 
care produce plăcerea cu judecata altora: de exemplu, toate 
lalelele sunt frumoase; însă aceasta nu mai este o judecată de 
gust, ci o judecată logică, prin care se transformă de regulă ra¬ 
portul obiectului cu gustul într-un predicat al lucrurilor de un 
anumit fel. O judecată de gust este doar aceea prin care eu constat 
că o anumită lalea dată este frumoasă, adică susţin că satisfacţia 
pe care mi-o produce este universal valabilă. Particularitatea ei 
constă în aceea că, deşi ea are doar valabilitate subiectivă, totuşi 
emite pretenţii la adeziunea tuturor subiecţilor, ca şi cum ar fi o 
judecată obiectivă care se bazează pe principii de cunoaştere şi 
care ar putea fi impusă printr-un argument. 

34. Gustul nu poate avea un principiu obiectiv 

Printr-un principiu al gustului s-ar putea înţelege un 
principiu căruia să i se subsumeze conceptul unui obiect şi de 
aici să se deducă faptul ca el este frumos. Insă acest lucru este 
pur şi simplu imposibil. Căci eu trebuie să simt nemijlocit 
plăcerea produsă de reprezentarea obiectului, de prezenţa ei 
neputându-mă convinge nici un argument. Deci, aşa cum spune 
Humej deşi criticii pot" formula raţionamente care par mai 
adevărate decât ale bucătarilor, totuşi şi ei împărtăşesc soarta 
acestora. Ei nu se pot aştepta ca factorul determinant al judecăţii 
lor să derive din forţa argumentelor, ci doar din reflexia 
subiectului asupra propriei sale stări (de plăcere sau neplăcere), 
respingând toate prescripţiile şi regulile. 

Totuşi, criticii pot şi trebuie (soli) să raţioneze nu pentru a 
exprima într-o formulă’universal utilizabilă factorul determinant 
al acestui tip de judecăţi estetice, ceea ce este imposibil, ci 
pentru a cerceta facultăţile de cunoaştere şi paiticiparea lor la 
aceste judecăţi, precum şi pentru a explica prin exemple fina¬ 
litatea subiectivă reciprocă, despre cate s-a arătat mai sus că 
forma ei, intr-o reprezentare dată, constituie frumuseţea obiec¬ 
tului acesteia. Astfel, ei pot contribui la corectarea şi extinderea 
judecăţilor noastre de gust. Prin urmare, critica gustului însăşi 
este doar subiectivă relativ la reprezentarea prin care ne este 
dat un obiect; adică ea este arta sau ştiinţa de a da regulile 
raportului reciproc dintre intelect şi imaginaţie în reprezentarea 
dată (fără a se raporta la o senzaţie sau un concept anterior), 
deci ale concordanţei sau neconcoidanţei lor, şi de a determina 
condiţiile acestui raport. Critica este artă dacă realizează 
aceasta doar pe baza exemplelor; ea este ştiinţă dacă derivă 
posibilitatea unei astfel de judecări din natura acestor facultăţi, 
considerate ca facultăţi de cunoaştere în genere. în această 
lucrare ne ocupăm doar de ultima fonnă de critică, şi anume de 
critica transcendentală. Ea trebuie să expună şi să justifice 
principiul subiectiv al gustului, înţeles ca un principiu a priori 
al facultăţii dc judecare. Critica, considerată ca artă, caută doar 
să aplice regulile fiziologice (aici psihologice), deci empirice, 
care guvernează activitatea reală a gustului (fără a reflecta 
asupra posibilităţii !c.r), la judecarea obiectelor lui şi critică 

produsele artei frumoase aşa cum critica, înţeleasă ca ştiintu. 
critică însăşi facultatea care le judecă. 


35. Principiu! gustului este principiul subiectiv 
al facultăţii de judecare în genere 

Judecata de gust se deosebeşte de judecata logică prin aceea 
că ultima subsumează o reprezentare conceptelor obiectului, iu 
timp ce prima nu o subsumează în nici un caz conceptului, 
întrucât atunci acordul universal şi necesar ar putea fi impus 
prin argumente. Cu toate acestea, judecata de gust se aseamănă 
cu judecata logică în aceea că emite pretenţii la universalitate şi 
necesitate, care nu derivă din concepte, ci sunt doar subiectiv c. 
întrucât conceptele constituie într-o judecată conţinutul ei (cai c 
aparţine cunoaşterii obiectului), iar judecata de gust nu este 
determinabilă prin concepte, aceasta se va întemeia doar pe 
condiţia foimalâ subiectivă a unei judecăţi în genere. Condiţia 
subiect'vă a oricărei judecăţi este însăşi capacitatea de a judeca 
sau facultatea de judecare. Utilizată relativ la 0 reprezentare 
prin care este dat obiectul, ea cere concordanţa a două facultăţi 
de reprezentare: imaginaţia (pentru intuiţie ş; combinarea ele¬ 
mentelor ei diverse) şi intelectul (pentru concept ca reprezentare 
a unităţii acestei combinări). Dar, întrucât judecata de gust nu sc 
întemeiază pe un concept a! obiectului, ea nu poate consta decât 
în subsumarea imaginaţiei înseşi (în cazul unei reprezentări prin 
care este dat tui obiect) condiţiilor care permit ca intelectul în 
genere să treacă de Ia intuiţie la concepte. Cu alte cuvinte, 
tocmai pentru că libertatea imaginaţiei constă în aceea că ca 
schematizează fără concept, judecata de gust trebuie să se 
bazeze pe o simplă senzaţie a imaginaţiei în libertatea ei şi a 
intelectului cu legitatea lui, facultăţi care se activează reciproc, 
deci pe un sentiment care face ca obiectul să fie judecat potrivii 
finalităţii reprezentării (prin care este dat obiectul) pentru sii- 
mularea facultăţilor de cunoaştere în jocul lor liber. Gustul, ch 
' acuitate subiectivă de judecare, conţine un principiu de subsu¬ 
mare, dar nu al intuiţiilor sub concepte, ci ai facultăţii intuiţiilor 
sau întruchipărilor (adică al imaginaţiei) sub facultatea concep¬ 
telor (adică intelectul), în măsura în care prima, în libertatea ci, 
se acordă cu a ioua în legitatea ei. 

însă, pentru a descoperi acest principiu justificativ prin 
deducţia judecăţilor de gust, ne putem conduce doar după 
particularităţile formale ale acestui tip de judecăţi, deci luând în 
consideraţie doar forma lor logică. 


36. Despre problema deducţiei judecăţilor de gust 

Percepţia unui obiect poate fi asociată nemijlocit cu con¬ 
ceptul unui obiect în genere, ale cărui predicate empirice le con¬ 
ţine percepţia, în vederea unei judecăţi de cunoaştere, obţi- 
nându-se astfel o judecată de experienţă. Aceasta se întemeiază 
pe conceptele a priori ale unităţii sintetice a diversului intuiţiei, 
pentru a-1 gândi ca determinaţie a unui obiect; iar aceste 
concepte (categoriile) necesită o deducţie care a fost realizată si 
în Critica raţiunii pure şi datorită căreia s-a putut răspunde fa 
întrebarea: cum sunt posibile judecăţile de cunoaştere sintetice 
a priorii Această problemă privea deci principiile a priori ale 
intelectului pur şi ale judecăţilor sale teoretice. 

Dar o percepţie poate fi asociată nemijlocit şi cu un senti¬ 
ment de plăcere (sau neplăcere) sau cu o satisfacţie care înso¬ 
ţeşte reprezentarea obiectului şi care-i serveşte acesteia drept 
predicat; astfel se naşte o judecată estetică, ce nu este o judecată 
de cunoaştere. Dacă nu este o simplă judecată a simţurilor, ci o 
judecată de reflexiune formală, care atribuie fiecăruia în mod 
necesar această plăcere, judecata estetică trebuie să se bazeze pe 
un principiu a priori. El poate fi eventual un simplu principiu 
subiectiv (dacă acest tip de judecăţi nu poate avea unul obiec¬ 
tiv), care are totuşi nevoie de o deducţie pentru a se înţelege 
cum este cu putinţă ca o judecată estetică să emită pretenţii la 
necesitate. în aceasta constă problema de care ne ocupăm acum: 
cum sunt posibile judecăţile de gust? întrebarea se referă deci la 
principiile a priori ale facultăţii de judecare pure în judecăţile 
estetice, cu aîte cuvinte, în judecăţi unde facultatea de judecare 
nu trebuie doar să subsumeze conceptelor obiective ale inte¬ 
lectului (ca în judecăţile teoretice), fiind supusă unei legi, ci 
judecăţi în care ea îşi este sieşi, subiectiv, atât obiect, cât şi 
lege. 

Această problemă poate fi formulată şi în felul următor: cum 
este posibilă o judecată care, bazându-se doar pe un sentiment 

de plăcere particular produs de obiect, independent de con¬ 
ceptele lui, judecă a priori, adică fără a trebui să aştepte acordul 
altora, că această plăcere este legată de reprezentarea respec¬ 
tivului obiect în orice alt subiect? 

Faptul că judecăţile de gust sunt sintetice este uşor de 
înţeles, deoarece ele depăşesc conceptul şi chiar intuiţia 
obiectului şi îi adaugă acesteia ceva, ca predicat, care nu este 
nici măcar o cunoştinţă, ci sentimentul de plăcere (sau 
neplăcere). Faptul că ele sunt judecăţi a priori sau pretind să fie 
considerate ca atare, în ceea ce priveşte acordul pe carc-1 cer de 
la fiecare , reiese tot din exprimarea pretenţiei lor, deşi pre¬ 
dicatul (plăcerea particulară asociată cu reprezentarea) este 
empiric. Astfel, această problemă a criticii facultăţii de judecare 
ţine de problema generală a filosofiei transcendentale: cum sunt 
posibile judecăţile sintetice a priori. 


37. Ce se afirmă de fapt a priori 
într-o judecată de gust despre un obiect? 

Legătura nemijlocită dintre reprezentarea unui obiect şi o 
plăcere nu poate fi percepută decât interior şi de aici n-ar 
rezulta decât o judecată empirică, dacă nu am vrea să indicăm 
nimic altceva. Căci eu nu pot să asociez a priori o repre¬ 
zentare cu un sentiment determinat (de plăcere sau neplăcere) 
decât dacă este pus în joc un principiu raţional a priori care 
determină voinţa. Tocmai întrucât de aici provine plăcerea (în 
sentimentul moral), ea nu poate fi comparată cu plăcerea 
gustului, căci presupune un concept determinat al unei legi, in 
timp ce ultima trebuie asociată nemijlocit cu simpla apreciere 
înaintea oricărui concept. De aceea, toate judecăţile de gust 
sunt judecăţi singulare, căci ele asociază nemijlocit predicatul 
satisfacţiei cu o reprezentare empirică dată singulară, şi nu cu 
un concept. 

Prin urmare, nu plăcerea, ci valabilitatea universalii a 
acestei plăceri, percepută interior ca asociată cu simpla apre¬ 
ciere a unui obiect, este reprezentată a priori în judecata ele gust 
ca regulă universală, valabilă pentru fiecare, a facultăţii de 
judecare. Dacă percep şi apreciez un obiect ca plăcut, este vorba 
de o judecată empirică; dar dacă consider că obiectul este 

frumos, deci dacă pot atribui cu necesitate această satisfacţie 
fiecăruia, atunci este vorba de o judecată a priori. 


38. Deducţia judecăţilor de gust 

Dacă se admite că într-o judecată de gust pură satisfacţia 
produsă de obiect însoţeşte simpla apreciere a formei saie, 
atunci finalitatea subiectivă a acestei forme pentru facultatea de 
judecare este cea pe care o simţim ca asociată cu reprezentarea 
obiectului. Dar relativ la regulile formale ale aprecierii, în afara 
oricărei materii (nici senzaţie, nici concept), facultatea de 
judecare nu poate fi orientată decât spre condiţiile subiective ale 
utilizării ei în genere (care nu se limitează nici la o simţire 
particulară, nici la un concept particular al intelectului), deci 
spre acel aspect subiectiv pe care îl putem presupune la toţi 
oamenii (ca necesar pentru o cunoaştere posibilă în genere). De 
aici, reiese că acordul unei reprezentări cu aceste condiţii ale 
facultăţii de judecare trebuie să poată fi considerat a priori ca 
valabil pentru fiecare. Cu alte cuvinte, plăcerea sau finalitatea 
subiectivă a reprezentării pentru raportul dintre facultăţile de 
cunoaştere în aprecierea unui obiect al simţurilor în genere 
poate fi atribuită cu îndreptăţire fiecăruia*. 

Observaţie 

Această deducţie este atât de uşoară, deoarece ea nu trebuie 
să justifice realitatea obiectivă a unui concept; căci frumuseţea 

* Pretenţia la asentimentul universal a unei judecăţi care se bazează doar 
pe temeiuri subiective şi care aparţine facultăţii estetice de judecare este 
îndreptăţită dacă se admite: 1) că la toţi oamenii condiţiile subiective ale 
acestei facultăţi - relativ la raportul dintre facultăţile de cunoaştere activate 
aici în vederea unei cunoaşteri în genere - sunt identice; ceea ce trebuie să fie 
adevărat, pentru că altfel oamenii nu şi-ar putea comunica reprezentările şi 
nici el iar cunoştinţele; 2) că judecata a ţinut seama doar de acest raport (deci 
doar de condiţia formală a facultăţii de judecare) şi că este pură, adică nu are 
ca factori determinanţi nici conceptele obiectului, nici senzaţiile. Chiar dacă, 
referitor la acest ultim aspect, se greşeşte, aceasta priveşte doar aplicarea 
incorectă a unui drep', pe care ni-1 dă o lege, la un caz particular, ceea ce nu 
suprimă dreptul in general. 

nu este un concept al obiectului, iar judecata de gust nu 
este o judecată de cunoaştere. Ea afirmă doar că suntem în¬ 
dreptăţiţi să presupunem existenţa la toţi oamenii a aceloraşi 
condiţii subiective ale facultăţii de judecare pe care le aflăm în 
noi şi, în plus, faptul că noi am subsumat corect acestor condiţii 
obiectul dat. Această subsumare implică dificultăţi inevitabile, 
pe care nu le întâlnim în cazul facultăţii de judecare logice 
(întrucât ea subsumează conceptelor, în timp ce facultatea de 
judecare estetică subsumează unui raport doar simţit dintre 
imaginaţie şi intelect, al căror acord reciproc este provocat de 
reprezentarea formei obiectului, subsumare care poate foarte 
uşor să dea greş); totuşi, de aici nu decurge că pretenţia 
facultăţii de judecare la asentiment universal este mai puţin 
îndreptăţită, pretenţie care se reduce doar la următoarele: 
principiul de a judeca universal valabil pe temeiuri subiective 
este corect. Căci dificultatea subsumării şi îndoiala asupra 
corectitudinii subsumării sub acest principiu nu pun în discuţie 
îndreptăţirea pretenţiei la valabilitate universală a unei judecăţi 
estetice în genere, deci principiul însuşi, aşa cum nici 
subsumarea greşită (deşi nu atât de frecventă şi nu atât de greu 
de evitat) realizată de facultatea de judecare logică sub prin¬ 
cipiul ei nu pune în discuţie acest principiu care este obiectiv, 
însă dacă se pune întrebarea: cum este posibil să admitem a 
priori că natura este o totalitate a obiectelor gustului, vom 
constata că ea priveşte teleologia, deoarece ar trebui să sc 
considere că natura are drept scop, care aparţine în mod esenţial 
conceptului ei, de a oferi facultăţii noastre de judecare forme 
care au finalitate pentru ea. Dar corectitudinea acestei păreri 
este foarte îndoielnică, cu toate că realitatea frumuseţilor naturii 
este accesibilă experienţei. 


39. Despre comunicabilitatea senzaţiei 

Când senzaţia, ca realitate a percepţiei, este raportată la 
cunoaştere, ea se numeşte impresie a simţurilor, iar specificul 
calităţii ei poate fi reprezentat ca fiind comunicabil întotdeauna 
în mod identic, doar dacă se admite că fiecare are acelaşi simţ 
ca al nostru; dar o impresie a simţurilor nu ne permite în nici un 
caz să presupunem acest lucru. Astfel, acest tip de senzaţie nu 

poate fi comunicat celui căruia îi lipseşte simţul mirosului. 
Chiar dacă el posedă acest simţ, nu putem fi siguri că o floare 
i-a provocat aceeaşi senzaţie pe care ne-a provocat-o nouă. 
Şi mai deosebiţi trebuie să considerăm oamenii după plăcerea 
sau neplăcerea sensibilă pe^ care o trezeşte în ei senzaţia 
acefcrra^Tobiect al simţurilor. în nici un caz nu se poate cere ca 
plăcerea provocată de aceleaşi obiecte să fie împărtăşită de 
fiecare. Plăcerea de acest tip poate fi numită plăcere a desfătării, 
întrucât ea pătrunde în suflet prin simţ, iar noi rămânem deci 
pasivi. 

Satisfacţia produsă de calitatea morală a unei acţiuni nu este 
o plăcere a desfătării, ci a acţiunii proprii şi a conformităţii ei cu 
ideea menirii omului. Acest sentiment, care se numeşte 
sentiment moral, are însă nevoie de concepte, şi nu reprezintă o 
finalitate liberă, ci una legică. Prin urmare, el nu poate fi 
comunicat în mod universal decât prin raţiune, iar dacă plăcerea 
trebuie să fie identică la fiecare, doar prin concepte practice 
foarte precise ale raţiunii. 

Plăcerea produsă de sublimul naturii, ca plăcere a con¬ 
templaţiei raţionale, pretinde de asemenea să fie împărtăşită 
universal; ea presupune însă un alt sentiment, şi anume acela al 
menirii suprasensibile, sentiment care, oricât de neclar ar fi, are 
o bază morală. Dar eu nu sunt deloc îndreptăţit să presupun că 
toţi oamenii vor ţine seama de el şi că prin contemplarea măre¬ 
ţiei sălbatice a naturii vor obţine satisfacţie (care, într-adevăr, 
nu poate fi atribuită priveliştii sale, care este mai curând în¬ 
fricoşătoare). Cu toate acestea, având în vedere că în orice 
ocazie potrivită ar trebui să se ţină seama de acele dispoziţii 
morale, pot atribui fiecăruia satisfacţia amintită, care este însă 
mijlocită de legea morală, întemeiată la rândul ei tot pe 
conceptele raţiunii. 

Dimpotrivă, plăcerea produsă de frumos nu este nici o 
plăcere a desfătării, nici una a activităţii legice si nici a 
contemplaţiei raţionale după idei, ci o plăcere a purei reflexii. 
Fără să se conducă după un scop sau principiu, această plăcere 
însoţeşte perceperea obişnuită a unui obiect de către imagina¬ 
ţie, ca facultate a intuiţiei, raportată la intelect, ca facultate a 
conceptelor, prin mijlocirea unui procedeu al facultăţii de 
judecare pe care ea trebuie să-l folosească şi în vederea 
experienţei celei mai comune. Dar în acest ultim caz facultatea 

de judecare este nevoită să apeleze la el în vederea unui concept 
empiric obiectiv, în timp ce în primul caz (al aprecierii estetice), 
doar pentru a percepe conformitatea reprezentării cu activitatea 
armonioasă (subiectiv finală) a ambelor facultăţi dc cunoaştere 
în libertatea lor, cu alte cuvinte pentru a simţi cu plăcere starea 
de reprezentare. Această plăcere trebuie să depindă în mod 
necesar la fiecare de aceleaşi condiţii, întrucât ele sunt condiţii 
subiective ale posibilităţii cunoaşterii in genere, iar raportul 
acestor facultăţi de cunoaştere necesar gustului este necesar şi 
pentru intelectul sănătos şi comun pe care-1 putem presupune Ia 
fiecare. Tocmai de aceea, şi cel care judecă estetic (cu condiţia 
să nu greşească luând materia drept formă şi atracţia drept 
frumuseţe) poate atribui tuturor finalitatea subiectivă, adică 
satisfacţia pe care i-o produce obiectul şi poate admite că 
sentimentul său este universal comunicabil fără mijlocirea 
conceptelor. 


40. Despre gust ca un fel de sensus communis 

Adesea, facultatea de judecare este numită simţ, dacă se arc 
în vedere nu atât reflexia ei, cât mai curând rezultatul acesteia; 
astfel, se vorbeşte despre un simţ al adevărului, un simţ al 
bunei-cuviinţe, al dreptăţii ş.a.m.d., deci se ştie, sau cel puţin ar 
trebui să se ştie, despre conceptele amintite că nu îşi pot avea 
sediul într-un simţ, că acesta nu are nici cea mai mică posi¬ 
bilitate de a da reguli universale şi că nu ne-ar trece prin minte 
nici o idee despre adevăr, bună-cuviinţă, frumuseţe sau dreptate 
dacă nu ne-am putea ridica deasupra simţurilor, până la facul¬ 
tăţile de cunoaştere superioare. Intelectul uman comun , căruia, 
ca simplu intelect sănătos (necultivat încă), i se acordă putinii 
preţuire şi pe care ne aşteptăm să-l aflăm întotdeauna la cel care 
se pretinde om, are de aceea şi onoarea jignitoare de a li numii 
simţ comun (sensus communis). Prin cuvântul comun, se în¬ 
ţelege (nu numai în limba noastră, care, în acest caz are mai 
multe înţelesuri, ci şi în multe alte limbi) ceea ce este vulgar, 
ceea ce poate fi întâlnit pretutindeni, iar a-1 poseda nu reprezintă 
vreun merit sau privilegiu. 

Prin sensul communis, trebuie să înţelegem însă idcca unui 
simţ comun tuturor oamenilor, adică a unei facultăţi dc judecare 


131 




IMMANUEL KANT 


ce, în reflexia ei, ţine seama gândind (a priori) de modul de 
reprezentare al celorlalţi, pentru ca judecata ei să nu se 
îndepărteze dc întreaga raţiune umană; astfel, ca vrea să evite 
iluzia care, provenită din condiţiile subiective particulare ce ar 
putea trece cu uşurinţă drept obiective, ar avea o influenţă 
dăunătoare asupra judecăţii. Acest rezultat se obţine prin aceea 
că cel care judecă nu se îndepărtează de judecăţile celorlalţi, nu 
atât de cele reale, cât de cele posibile, şi se pune în locul 
celuilalt, făcând abstracţie de limitările care afectează accidental 
propria noastră judecare. Pentru a se ajunge aici, trebuie lăsat la 
o parte, pe cât posibil, ceea ce constituie materia stării de 
reprezentare, adică senzaţia, atenţia concentrându-se exclusiv 
asupra particularităţilor formale ale reprezentării noastre sau 
stării noastre de reprezentare. însă această operaţiune a reflexiei 
poate părea mult prea artificială pentru a fi atribuită acelei 
facultăţi pe care o numim simţ comun. De fapt, ea apare astfel 
doar dacă este exprimată în formule abstracte; în sine, nimic nu 
este mai natural decât de a face abstracţie de atracţie şi emoţie 
atunci când căutăm o judecată care urmează st. servească drept 
regulă universală. 

Deşi următoarele maxime ale intelectului uman comun nu 
fac parte din această lucrare, ca părţi ale criticii gustului, totuşi 
ele pot servi la explicarea principiilor ei: 1. gândeşte in¬ 
dependent; 2. gândeşte ţinând seama de punctul de vedere al 
celuilalt; 3. gândeşte întotdeauna în concordanţă cu tine însuţi. 
Prima este maxima unui mod de gândire liber de prejudecăţi, a 
doua, a unui mod de gândire larg, a treia, a unui mod de gândire 
consecvent. Prima este maxima unei raţiuni care nu este 
niciodată pasivă. înclinaţia spre pasivitate, deci spre eteronomia 
raţiunii, se numeşte prejudecată. Cea mai mare dintre ele - 
superstiţia - este reprezentarea naturii ca nefiind supusă 
regulilor pe care i le pune la bază intelectul prin legea sa 
esenţială. Eliberarea de superstiţie se numeşte luminare *; căci, 


" Deşi luminarea pare uşor realizabilă în ihesi, ea este în hypolhesi un 
lucru dificil şi care se înfăptuieşte încet, întrucât doar omul care doreşte să se 
conformeze în exclusivitate scopului său esenţial şi care nu pretinde să ştie 
ceea ce-i depăşeşte intelectul priveşte ca pe ceva foarte uşor cerinţa de a avea 
o raţiune activă, care întotdeauna îşi dă singură legea. însă deoarece dorinţa de 
a şti ceea ce depăşeşte intelectul nu poate fi în nici un fel înlăturată şi pentru 

deşi această denumire se refera şi la eliberarea de prejudecăţi în 

genere, otuşi superstiţia merită în mod special (in sensu 

eminenţi) să tîe numită prejudecată, întrucât orbirea pe care o 

p"o\ooră, ba chiar o cere ca pe o obligaţie, ilustrează deosebit 

de clar nevoia de a fi condus de alţii, deci starea proprie unei 

raţiuni nasive. 

•> » 

In ceea ce priveşte a doua maximă a modului de gândire, 
ne-am obişnuit să-l numim limitat ( mărginit , opusul lui larg) 
pe acela ale cărui talente sunt insuficiente pentru o utilizare 
importantă (în special, pentru una intensivă). însă în cazul de 
faţă nu este vorba despre facultatea de cunoaştere, ci despre 
modul de a gândi, căruia trebuie să i se dea o utilizare potrivită; 
oricât de mici ar fi întinderea şi gradul dotării naturale a omului, 
acesta are un mod de gândire larg, dacă se ridică deasupra 
condiţiilor subiective particulare ale judecăţii, cărora le rămân 
prizonieri atât de mulţi, şi reflectează asupra propriei sale 
judecăţi dintr-un punct de vedere universal (la care poate 
ajunge ţinând seama de punctul de vedere al celorlalţi). A treia 
maximă, cea a modului de gândire consecvent, este cel mai greu 
de urmat. Ea poate fi realizată doar prin îmbinarea primelor 
două şi ca urmare a unei practicări repetate a lor, care a devenit 
obişnuinţă. Se poate spune că prima dintre maximele amintite 
este a intelectului; a doua, a facultăţii de judecare, a treia, a 
raţiunii. 

Reiau firul întrerupt de această paranteză şi spun că gustul 
poate fi numit cu mai multă îndreptăţire sensus communis 
decât intelectul sănătos; de asemenea, mai curând facultatea 
de judecare estetică, şi nu cea intelectuală, poate purta numele 
de simt comun tuturor oamenilor*, dacă cuvântul simt este 
folosit pentru a desemna efectul simplei reflexii asupra 
sufletului; căci atunci prin simt se înţelege sentimentul de 
plăcere. Am putea chiar să definim gustul ca facultatea de 
judecare a ceea ce face universal comunicabil sentimentul 


că niciodată nu vor lipsi cei care promit cu multă siguranţă că pot satisface 
această dorinţă de cunoaştere, menţinerea sau producerea In gândire (mai ales 
a celei publice) a negativului pur (care constituie luminarea propriu-zisă) 
trebuie să fie foarte anevoioasă. 

Gustul ar putea fi numit sensus communis aeslhelicus, iar intelectul 
uman comun sensus communis logicus. 

nostru provocat de o reprezentare dată, fără mijlocirea unui 
concept. 

Priceperea oamenilor de a-şi comunica gândurile presu¬ 
pune şi un raport al imaginaţiei cu intelectul, pentru a asocia 
conceptelor intuiţii, şi acestora, la rândul lor, concepte, ambele 
contopindu-se într-o cunoştinţă. Dar în acest caz concordanţa 
celor două facultăţi ale sufletului este legică , impusă de anu¬ 
mite concepte. Numai când imaginaţia în libertatea ei acti¬ 
vează intelectul, iar acesta provoacă fără ajutorul conceptelor 
jocul regulat al imaginaţiei, reprezentarea este comunicabilă 
nu ca gând, ci ca sentiment interior al unei stări finale a 
sufletului. 

Gustul este deci facultatea de a judeca a priori comunica- 
bilitatea sentimentelor legate de o reprezentare dată (fără mijlo¬ 
cirea unui concept). 

Dacă s-ar putea admite că simpla comunicabilitate univer¬ 
sală a unui sentiment particular trebuie deja să conţină un inte¬ 
res pentru noi (ceea ce nu suntem însă îndreptăţiţi să deducem 
din natura unei facultăţi de judecare pur reflexive), atunci am 
putea explica de ce în judecata de gust sentimentul este cerut de 
la fiecare ca si o datorie. 

i 


41. Despre interesul empiric pentru frumos 

Am demonstrat suficient mai înainte că judecata de gust prin 
care se declară că ceva este frumos nu trebuie să aibă un interes 
ca factor determinant. De aici, nu reiese însă că, după ce 
judecata a fost enunţată ca o judecată estetică pură, ea nu poate 
fi legată cu un interes. Această asociere va putea fi .întotdeauna 
doar indirectă, adică gustul trebuie mai întâi reprezentat ca legat 
de altceva, pentru a putea asocia plăcerea produsă de reflexia 
pură asupra unui obiect cu plăcerea produsă de existenţa lui (în 
care constă orice interes). Căci în judecata estetică este valabil 
ceea ce se spune în judecata de cunoaştere (despre obiecte în 
genere): a posse ad esse non valet consequentiu. Acest altceva 
poate fi ceva empiric, adică o înclinaţie proprie naturii umane, 
sau ceva intelectual, ca însuşire a voinţei de a putea fi deter¬ 
minată a priori de raţiune. Ambele presupun o satisfacţie pro¬ 
dusă de existenţa unui obiect, şi astfel pot întemeia un interes 

pentru ceea ce mai înainte a plăcut pentru sine, fără a lua în 
consideraţie vreun interes. 

Frumosul interesează empiric doar în societate. Dacă ad¬ 
mitem că instinctul social este propriu omului în mod natural, 
dar că aptitudinea şi înclinaţia pentru viaţa în societate, adică 
sociabilitatea, sunt necesare omului, creatură menită să trăiască 
în societate, deci că sunt însuşiri ale umanităţii, atunci este cu 
neputinţă să nu considerăm gustul ca o facultate de judecare a 
tot ceea ce ne permite să comunicăm celorlalţi chiar şi senti¬ 
mentul nostru, deci ca un mijloc de a realiza ceea ce pretinde 
înclinaţia naturală a fiecăruia. 

Un om părăsit pe o insulă pustie nu ar împodobi doar pentru 
sine nici coliba sa, nici pe sine însuşi şi nu ar căuta flori şi nici 
nu le-ar planta pentru a se împodobi cu ele. Doar în societate 
apare nevoia de a nu fi doar un simplu om, ci în felul său un om 
rafinat (începutul civilizării); căci astfel este judecat cel care 
este înclinat şi are priceperea să comunice altora plăcerea sa şi 
care nu se bucură de un obiect dacă nu poate simţi împreună cu 
alţii satisfacţia pe care i-o provoacă acesta. Fiecare aşteaptă şi 
chiar pretinde de la ceilalţi să ţină seama de comunicarea 
universală, ca şi cum ar fi vorba de un contract originar care a 
fost dictat de omenirea însăşi. Astfel, la început se consideră 
importante şi se acordă un mare interes în societate doar 
atracţiilor, de exemplu culorilor pentru pictarea corpurilor (roşu 
aprins la caraibi şi cinabru la irochezi) sau florilor, scoicilor, 
penelor de păsări frumos colorate, cu timpul însă şi formelor 
frumoase (la bărci, haine etc.), care nu produc o senzaţie de 
mulţumire, adică o satisfacţie a desfătării. în cele din urmă. 
civilizarea care a atins punctul culminant face din aceste forme 
opera principală a înclinaţiei rafinate, iar senzaţiile sunt preţuite 
doar în măsura în care pot fi comunicate universal; astfel, deşi 
plăcerea pe care un asemenea obiect o procură fiecăruia este 
neînsemnată, iar interesul pe care-1 stârneşte este mic, totuşi 
iileea comunicabilităţii ei universale îi sporeşte valoarea aproape 
nelimitat. 

Dar acest interes indirect pentru frumos, determinat de 
sociabilitate, care este deci un interes empiric, nu are pentru noi 
aici nici o importanţă, întrucât noi trebuie să considerăm doar 
ceea ce se află în relaţie, fie şi doar indirect, cu judecata de gust 
n ftriori. Căci, dacă şi în această formă vom descoperi un interes 

legat de frumos, atunci gustul ne va dezvălui trecerea facultăţii 
noastre de judecare de la desfătarea simţurilor la sentimentul 
moral; astfel, nu numai că am şti mai bine să dăm gustului o 
îndeletnicire finală, dar ne-am reprezenta o verigă a lanţului 
facultăţilor umane a priori , de care trebuie să depindă orice 
legiferare. în ceea ce priveşte interesul empiric pentru obiectele 
gustului şi pentru gustul însuşi, se poate spune doar atât: întrucât 
gustul se supune înclinaţiei, oricât de rafinată ar fi ea, acest 
interes se poate contopi foarte uşor cu toate înclinaţiile şi pasiu¬ 
nile care ating în societate maximul diversităţii şi treapta lor cea 
mai înaltă; dacă interesul pentru frumos îşi află temeiul aici, el 
poate oferi doar o trecere foarte îndoielnică de la agreabil la 
bine. în cele ce urmează, vom cerceta dacă nu cumva gustul 
considerat în puritatea lui poate înlesni această trecere. 


42. Despre interesul intelectual pentru frumos 

Bine intenţionaţi, cei care voiau să orienteze toate îndelet- 
nicirile oamenilor, către care aceştia sunt împinşi de dispoziţia 
naturală internă, spre scopul ultim al umanităţii, adică spre 
binele moral, considerau că interesul pentru /rumos în genere 
este un semn al unui adevărat caracter moral. însă nici cei care-i 
contraziceau nu erau lipsiţi de temei, căci, bazându-se pe 
experienţă, ei arătau că virtuoşii gustului sunt nu numai adesea, 
ci de obicei vanitoşi, încăpăţînaţi şi robii unor pasiuni dăună¬ 
toare, şi că ei, poate si mai puţin decât alţii, au dreptul să pre¬ 
tindă întâietatea în privinţa fidelităţii faţă de principiile morale. 
S-ar părea deci că sentimentul frumosului este nu numai 
specific deosebit de sentimentul moral (cum şi este în realitate), 
dar şi că interesul pentru frumos poate fi cu greu armonizat cu 
interesul moral, în nici un caz însă datorită unei afinităţi 
interioare. 

• în ceea ce mă priveşte, admit fără ezitare că interesul pentru 
'frumosul artei (unde includ şi întrebuinţarea artificială a 
! frumuseţilor naturii pentru podoabă, deci pentru vanitate) nu 
: dovedeşte existenţa unui mod de gândire fidel binelui moral sau 
jnclinat spre acesta. în schimb, susţin că interesul nemijlocit 
pentru frumuseţea naturii (nu doar posedarea gustului pentru a 
o aprecia) este întotdeauna un semn al unui suflet bun; când 

acest interes este ceva obişnuit, el indică cel puţin o stare 
sufletească favorabilă sentimentului moral, dacă poate fi asociat 
uşor cu contemplarea naturii. Trebuie să ne reamintim că aici 
mă refer de fapt la formele frumoase ale naturii şi că las la o 
parte atracţiile, deşi natura le asociază de obicei cu primele, 
întrucât interesul pentru ele este într-adevăr nemijlocit, însă 
totuşi empiric. 

Cel care contemplă în singurătate (şi fără intenţia de a comu¬ 
nica altora observaţiile sale) forma frumoasă a unei flori de câmp, 
a unei păsări, a unei insecte etc., pentru a le admira sau iubi, şi 
care nu ar vrea ca ele să lipsească din natură, deşi nu trage nici un 
folos de aici, ba chiar este într-o anumită măsura păgubit, arată un 
interes nemijlocit, şi anume intelectual, pentru frumuseţea naturii. 
Cu alte cuvinte, lui nu îi place doar forma produsului naturii, ci şi 
existenţa lui, fără ca la aceasta să participe o atracţie a simţurilor 
şi fără ca el să-i asocieze vreun scop. 

Dar trebuie să remarcăm un lucru curios. Dacă acest iubitor 
de frumos ar fi fost înşelat pe ascuns, punându-se în pământ 
flori artificiale (care le pot imita perfect pe cele naturale), iar pe 
ramurile copacilor păsări artificiale, şi el ar descoperi apoi înşe¬ 
lăciunea, interesul direct pe care el îl arăta mai înainte pentru 
acest peisaj ar dispărea imediat. Un alt interes i-ar lua poate 
locul, şi anume interesul vanităţii de a-si împodobi camera cu 
aceste lucruri pentru ochi străini. Gâncîul că natura a produs 
acea frumuseţe trebuie să însoţească intuiţia si reflexia; si numai 
pe el se întemeiază interesul nemijlocit pentru ea. In caz contrar, 
este vorba fie doar de o simplă judecată de gust dezinteresată, 
fie de una asociată cu un interes mijlocit care se raportează la 
societate, interes care nu constituie un indiciu sigur al unui mod 
de gândire bun din punct de vedere moral. 

Această întâietate a frumuseţii naturii faţă de frumuseţea 
artei, chiar dacă, după formă, ultima ar fi superioară primeia, în a 
trezi ea singură interesul nostru nemijlocit, se acordă cu modul 
de gândire luminat şi temeinic al tuturor oamenilor care şi-au 
cultivat sentimentul moral. Când un bărbat, care are suficient 
gust pentru a judeca cu cea mai mare siguranţă şi fineţe pro¬ 
dusele artei frumoase, părăseşte fără ezitare camera în care se 
găsesc toate acele frumuseţi care satisfac vanitatea şi oferă 
bucuriile societăţii şi se îndreaptă spre frumosul naturii, cu 
scopul de a afla aici desfătare pentru spiritul său într-o meditaţie 

pe care nu o poate încheia niciodată, atunci vom respecta alege¬ 
rea sa şi vom presupune că are un suflet frumos, pe care nu-1 
poate revendica nici un cunoscător şi iubitor al artei în numele 
interesului pe care îl are pentru obiectele sale. - Dar pe ce se 
bazează deosebirea atât de mare a aprecierii a două obiecte care 
în judecata simplului gust nu-şi pot disputa întâietatea? 

Pe de-o parte, avem o facultate de judecare pur estetică pentru 
a aprecia formele fără ajutorul conceptelor şi pentru a găsi o satis¬ 
facţie în simpla lor apreciere; noi transformăm această satisfacţie 
în regulă pentru fiecare, fără ca judecata noastră să se bazeze pe 
un interes şi fără să dea naştere vreunuia. - Pe de altă parte, noi 
avem şi o facultate de judecare intelectuală pentru a determina a 
priori o satisfacţie pentru formele pure ale maximelor practice 
(întrucât acestea prin ele însele pot participa la o legislaţie uni¬ 
versală), satisfacţie pe care o transformăm în lege pentru fiecare; 
aici judecata noastră nu se bazează pe vreun interes, dar ea pro¬ 
duce un astfel de interes. Primul tip de plăcere sau neplăcere ţine 
de gust, cel de-al doilea, de sentimentul moral. 

Insă raţiunea este, de asemenea, interesată ca ideile (pentru 
care ea trezeşte un interes nemijlocit în sentimentul moral) să aibă 
şi o realitate obiectivă, cu alte cuvinte ca natura să arate cel puţin 
printr-o urmă sau printr-un semn că ea conţine vreun temei pen¬ 
tru a admite o concordanţă legică între produsele ei şi satisfacţia 
noastră independentă de orice interes (satisfacţie pe care o 
considerăm a priori ca lege pentru fiecare, fără a putea întemeia 
aceasta pe dovezi). De aceea, raţiunea trebuie să arate interes 
pentru orice manifestare a naturii care indică o concordanţă ase¬ 
mănătoare; prin urmare, spiritul nu poate reflecta asupra frumu¬ 
seţii naturii fără să arate interes pentru ea. Dar acest interes este, 
potrivit înrudirii sale, moral; ca atare, a arăta un astfel de interes 
pentru frumosul naturii presupune o prealabilă întemeiere solidă a 
interesului pentru binele moral. Aşadar, suntem îndreptăţiţi să 
bănuim la cel care se interesează nemijlocit de frumuseţea naturii 
cel puţin o dispoziţie pentru convingerile morale bune. 

Se va spune că această interpretare a judecăţilor estetice care 
le atribuie o înrudire cu sentimentul moral pare prea studiată 
pentru a constitui adevărata tălmăcire a limbajului cifrat prin 
care natura ne vorbeşte simbolic în formele ei frumoase. Dar, în 
primul rând, acest interes nemijlocit pentru frumosul naturii nu 

este în realitate ceva obişnuit, ci îi caracterizează doar pc aceia 
al căror mod de gândire a fost cultivat în spiritul binelui sau este 
extrem de receptiv pentru această cultivare; în al doilea rând, 
analogia dintre judecata de gust pură - care, fără să depindă de 
vreun interes, ne face să simţim o satisfacţie pc care nc-o 
reprezentăm totodată a priori ca revenind umanităţii în genere - 
şi judecata morală - care ajunge la acelaşi rezultat prin concepte 
- conduce, de asemenea, fără o meditaţie precisă, subtilă şi 
intenţionată la un interes tot atât de nemijlocit, atât pentru 
obiectul celei dintâi, cât şi pentru obiectul celei din urmă. Di fe- 
renţa dintre ele constă în aceea că primul este un interes liber, în 
timp ce al doilea este un interes bazat pe o lege obiectivă. La 
aceasta se adaugă admiraţia pentru natură, care se manifestă în 
produsele ei frumoase ca artă, nu doar graţie întâmplării, ci 
oarecum intenţionat, conform unei prescripţii legice, şi ca fina¬ 
litate fără scop. întrucât nu-1 întâlnim nicăieri în afara noastră, 
este firesc să căutăm acest scop în noi înşine, şi anume în ceea 
ce constituie scopul ultim al existenţei noastre: menirea noastră 
morală (cercetarea temeiului posibilităţii unei astfel de finalităţi 
a naturii o vom realiza de abia în teleologie). 

Este la fel de uşor de explicat de ce satisfacţia produsă dc 
arta frumoasă în judecata de gust pură nu este legată dc un 
interes nemijlocit, aşa cum se întâmplă cu satisfacţia produsă dc 
natura frumoasă. Căci arta este fie o imitaţie a acesteia, care 
merge până la amăgire, fie o artă orientată premeditat şi evidcnl 
spre producerea satisfacţiei; în primul caz, ea are efectul fru¬ 
museţii naturii (drept care trece); în al doilea caz, satisfacţia sc 
obţine, ce-i drept, nemijlocit prin gust, dar arta ca o cauză a 
satisfacţiei nu trezeşte decât un interes mijlocit; o astfel dc artă 
poate interesa doar prin scopul ei, niciodată prin sine însăşi. Sc 
va obiecta poate că şi un obiect al naturii interesează prin 
frumuseţea lui doar în măsura în care i se asociază o idee 
morală. Dar nu obiectul interesează nemijlocit, ci alcătuirea 
naturii în sine însăşi, care o face aptă pentru o astfel de asociere, 
ce îi revine în mod firesc. 

Atracţiile naturii frumoase, pe care le întâlnim adesea 
contopite cu forma frumoasă, aparţin fie modificărilor luminii 
(în colorit), fie modificării sunetului (în tonuri). Căci acestea 
sunt singurele senzaţii care fac cu putinţă nu numai un 
sentiment al simţurilor, ci şi o reflexie asupra formei acestor 

modificări ale simţurilor, oe dorin deci un limtiaj prin care ni se 
adresează natura h oare oare să aibă un sens superior. Astfel, 
cuioarea albă a crinului pare să dispună spiritul pentru iueea de 
nevinovăţie, iar cele şapte culori de la roşu la vioiet, pentru: 1. 
ideea de sublim, 2. de curaj, 3. de francheţe, 4. de amabiiitate, 
5. de modestie, 6. de statornicie, 7. de gingăşie. Cântecul păsări¬ 
lor vesteşte bucurie şi mulţumire fată de propria existenţă. Cel 
puţin astfel interpretăm noi natura, indiferent dacă aceasta este 
sau nu intenţia ei. Dar acest interes pe care-1 arătăm pentru 
frumuseţe presupune ca ea să fie într-adevăr frumuseţe a naturii. 
El dispare cu totul de îndată ce observăm că am fost amăgiţi şi 
că nu a fost decât artă. Mai mult, nici gustul nu mai poate găsi 
acum nimic frumos, si nici privirea nimic atrăgător. Ce preţuiesc 
poeţii mai mult decât cântecul fermecător de ffumos al privi¬ 
ghetorii, care răsună dintr-un tufiş singuratic, într-o seară liniş¬ 
tită de vară, în lumina blândă a lunii? Se poate întâmpla însă ca, 
acolo unde nu există un astfel de cântăreţ, vreun hangiu vesel 
să-i înşele, spre marea lor satisfacţie, pe oaspeţii veniţi la el 
pentru a se bucura de aerul de ţară, ascunzând intr-un tufiş un 
ştrengar care ştie să imite perfect cântecul privighetorii (cu un 
fluier de trestie sau papură). De îndată ce se observă înşelă¬ 
ciunea, nimeni nu va mai suporta să asculte cântecul care mai 
înainte era considerat atât de fermecător. Tot astfel se petrec 
lucrurile cu orice pasăre cântătoare. Pentru a putea avea un 
interes nemijlocit pentru frumos ca atare, el trebuie să fie natu¬ 
ral sau să-l considerăm natural; şi, cu atât mai mult, atunci când 
pretindem ca alţii să aibă acest interes; ceea ce se şi întâmplă de 
fapt, întrucât numim lipsit de nobleţe şi grosolan modul de gân¬ 
dire al celor care nu au nici un sentiment pentru natura frumoasă 
(căci astfel numim capacitatea de a resimţi un interes în 
contemplarea naturii) şi care se mulţumesc doar cu desfătarea 
senzaţiilor simţurilor oferită de mâncare sau băutură. 


43. Despre artă în genere 

1. Arta se deosebeşte de natură, aşa cum făptuirea (facere) 
se deosebeşte de acţiune sau efectuare în genere (agere), iar 
produsul sau urmarea celei dintâi ca operă (opus), de consecinţa 
ultimei ca efect (effectus). 

De fapt, ar trebui să numim artă doai producerea a ceva prin 
interi iedul libertăţii, adică printr-o voinţa liberă carc-şi 
întemeiază acţiunile sale pe raţiune. Căci. deşi de obicei 
produsul albinelor (forma refulată n fagurilor) este numii operă 
de artă, aceasta se datoreşte doar analogiei cu arta. Dc îndată cc 
ne amintim că munca lor nu se bazează pe o reflecţie raţională 
proprie, spunem că rezultatul ei este produsul naturii lor (al 
instinctului); ca artă, el este atribuit doar Creatorului lor. 

Atunci când, cercetând un teren mlăştinos, găsim o bucată 
de lemn cioplit, aşa cum s-a întâmplat uneori, nu spunem că ea 
este un produs al naturii, ci al artei; cauza care a produs-o a fost 
determinată de un scop căruia ea îi datorează forma. De altfel, 
considerăm artă tot ceea ce este astfel alcătuit încât repre¬ 
zentarea sa trebuie să fi precedat, în cauză, realitatea sa (cum 
este cazul chiar la albine), fără să fie totuşi necesar ca această 
cauză să fi gândit efectul. însă dacă numim un lucru operă dc 
artă pentru a-1 deosebi de un efect al naturii, atunci ne gândim 
întotdeauna la o operă umană. 

2. Arta ca îndemânare umană se deosebeşte şi de ştiinţa 
(putinţa de ştiinţă), ca o capacitate practică de una teoretică, ca 
tehnica de teorie (precum topografia de geometrie). Atunci nu 
vom numi artă nici ceea ce putem face de îndată ce ştim ceea cc 
trebuie făcut, deci de îndată ce cunoaştem suficient efectul 
dorit. Este artă doar ceea ce, deşi perfect cunoscut, nu poate fi 
executat imediat. Camper descrie foarte exact cum ar trebui să 
arate cea mai bună gheată, dar este sigur că nu a putut face nici 
una*. 

3. Arta se deosebeşte si de meşteşug. Prima este numită artă 
liberă , al doilea poate fi numit artă plătită. Se consideră că 
prima îsi poate atinge scopul (reuşi) doar ca joc, cu alte cuvinte 
ca îndeletnicire care este plăcută prin sine însăşi; şi că a doua 
poate fi impusă doar prin constrângere, întrucât ea este muncă, 
adică o îndeletnicire care prin sine însăşi este neplăcută 
(apăsătoare), atrăgând doar prin efectul ei (de exemplu, plata). 


* în ţinutul de unde sunt eu, omul obişnuit, dacă i se dă o problemă ca 
aceea a oului lui Columb, spune: asta nu e artă. ci doar ştiinţă. Cu alte 
cuvinte, dacă ştii, poţi; şi tocmai asta spune el despre întreaga pretinsă artă a 
scamatorului. Dimpotrivă, el nu tăgăduieşte că ceea ce face dansatorul pe 
sârmă este artă. 

Pentru a stabili dacă în ierarhia breslelor ceasornicarul trebuie 
să treacă drept artist, iar fierarul drept meşteşugar, avem nevoie 
de un alt punct de vedere al aprecierii decât cel de până acum: 
gradul talentelor pe care trebuie să se bazeze una sau alta dintre 
aceste îndeletniciri. De asemenea, nu vreau să cercetez aici dacă 
printre aşa-numitele şapte arte liberale nu există unele care apar¬ 
ţin ştiinţelor şi altele care se aseamănă meşteşugurilor. Totuşi, 
este bine să amintim că orice artă liberă presupune o anumită 
constrângere sau, cum se spune, un mecanism fără de care spiri¬ 
tul, ce trebuie să fie liber în artă şi care singur însufleţeşte opera, 
nu ar avea trup şi ar dispărea în întregime (de exemplu, poezia 
cere exactitatea şi bogăţia limbii, precum şi cunoaşterea pro¬ 
zodiei şi a metricii). Căci mulţi educatori de azi îşi închipuie că 
servesc mai bine arta liberă, dacă o separă de orice constrângere 
şi o transformă din muncă în simplu joc. 


44. Despre arta frumoasă 

Nu există o ştiinţă a frumosului, ci doar o critică a frumo¬ 
sului, nici o stitntă frumoasă, ci doar artă frumoasă. Căci o 
ştiinţă a frumosului ar presupune determinarea ştiinţifică, adică 
prin argumente, a ceea ce trebuie considerat frumos sau nu; deck, 
judecata asupra frumosului, dacă ar aparţine ştiinţei, nu ar mai 
fi o judecată de gust. Iar o ştiinţă care ca atare ar trebui să fie 
frumoasă este un nonsens. Căci, dacă de la ea, ca ştiinţă, am 
cere principii si dovezi, nu am obţine decât sentinţe frumoase 
(bonmols). - Expresia uzuală ştiinţe frumoase a provenit fără 
îndoială din observaţia cu totul corectă că arta frumoasă în 
întreaga ei perfecţiune are nevoie de multă ştiinţă, cum ar fi de 
exemplu cunoaşterea limbilor vechi, lectura autorilor conside¬ 
raţi clasici, istoria, cunoaşterea antichităţilor etc. întrucât aceste 
ştiinţe istorice constituie pregătirea şi baza necesară pentru arta 
frumoasă, parţial şi pentru că includ cunoaşterea produselor 
artei frumoase (elocinţa şi poezia), ele au fost numite, datorită 
unei confuzii, ştiinţe frumoase. 

Dacă arta execută doar acţiunea necesară pentru a da 
realitate unui obiect posibil conţinut într-o cunoştinţă , atunci ea 
este o artă mecanică. Dacă arta urmăreşte în mod nemijlocit 
^producerea sentimentului de plăcere, ea se numeşte artă 

estetică. Aceasta este fie artă agreabilă, fie artă frumoasă. 
Prima are drept scop ca plăcerea să însoţească reprezentările ca 
simple senzaţii ; scopul celei de-a doua este ca plăcerea să fie 
asociată reprezentărilor ca moduri de cunoaştere. 

Artele agreabile sunt acelea care urmăresc doar desfătarea. 
Aşa sunt toate atracţiile care pot distra societatea în timpul 
mesei: povestirile interesante, antrenarea convivilor în discuţii 
însufleţite şi sincere, crearea prin glumă şi râs a unei anumite 
nuanţe de veselie care permite ca fiecare să flccărcască in voie 
fără ca cineva să fie răspunzător pentru ce spune, întrucât se 
urmăreşte doar distracţia momentană şi nu oferirea unui material 
pentru meditaţie şi discuţie ulterioară. (Tot aici trebuie incluse 
şi modul în care este aranjată masa pentru a deslata, sau, în 
cazul ospeţelor mari, muzica de masă. Aceasta este un lucru mi¬ 
nunat, care trebuie, ca un zumzet agreabil, să întreţină dispoziţia 
veselă a sufletelor şi care favorizează discuţia liberă între come¬ 
seni, fără ca cineva să acorde cea mai mică atenţie compoziţiei). 
De asemenea, toate jocurile care nu prezintă alt interes decât 
acela de a face ca timpul să se scurgă neobservat aparţin artelor 
agreabile. 

Dimpotrivă, arta frumoasă este un mod de reprezentare final 
în sine însuşi, care, deşi fără scop, contribuie totuşi la cultivarea 
facultăţilor sufletului în vederea unei comunicări sociale. 

Comunicabilitatea universală a unei plăceri indică prin 
însuşi conceptul ei că aceasta nu trebuie să fie o plăcere a 
desfătării, care provine din simpla senzaţie, ci una a retlexiei. 
Astfel, arta estetică, ca artă frumoasă, este o artă care se 
ghidează după facultatea de judecare reflexivă, şi nu după 
impresia simţurilor. 


45. Arta frumoasă este artă 
^ întrucât pare a fi totodată natură 

în faţa unui produs al artei frumoase, trebuie să lini 
conştienţi că el este artă, si nu natură; totuşi, finalitatea formei 
lui trebuie să pară liberă de orice constrângere a unor reguli 
arbitrare, ca şi când ar fi un produs al simplei naturi. Pe acest 
sentiment al libertăţii în jocul facultăţilor noastre de cunoaştere, 
ioc care trebuie să fie totodată final, se întemeiază singura 

plăcere care este universal comunicabilă, fără a se baza totuşi pe 
concepte. Natura era frumoasă când părea în acelaşi timp artă, 
iar arta poate fi numită frumoasă doar când suntem conştienţi că 
este artă, ea apărându-ne totuşi ca natură. 

Căci putem spune în general, fie că e vorba de frumuseţea 
naturii, fie de cea artistică: frumos este ceea ce place în simpla 
apreciere (nu prin impresia simţurilor, nici printr-un concept). 
Dar arta are întotdeauna o intenţie determinată de a produce 
ceva. Dacă scopul ar fi o simplă senzaţie (ceva pur subiectiv) 
care ar trebui să fie însoţită de plăcere, produsul ar plăcea în 
apreciere doar prin mijlocirea simţământului. Dacă s-ar urmări 
producerea unui anumit obiect, şi arta şi-ar atinge scopul, atunci 
obiectul ar plăcea doar prin intermediul conceptelor. în ambele 
cazuri, arta nu ar plăcea în simpla apreciere, deci ca artă 
frumoasă, ci ca artă mecanică. 

Prin urmare, finalitatea produsului artei frumoase nu trebuie 
să pară intenţionată, deşi ea este intenţionată; cu alte cuvinte, 
arta frumoasă trebuie să treacă drept natură, deşi suntem conşti¬ 
enţi că este artă. Un produs al artei pare natură, dacă se respectă 
cu deplină exactitate regulile potrivit cărora el poate deveni 
ceea ce trebuie să fie, dar fără să transpară efortul sau forma 
didactică, adică fără a exista vreo urmă că artistul a avut în fata 
ochilor regula care i-a încătuşat facultăţile sufletului. 


46. Arta frumoasă este arta geniului 

Geniul este talentul (datul naturii) care prescrie reguli artei, 
întrucât talentul însuşi, ca facultate productivă înnăscută a 
artistului, aparţine naturii, am putea spune că geniul este dispo¬ 
ziţia înnăscută a sufletului (ingenium) prin care natura prescrie 
reguli artei. 

Indiferent de natura acestei definiţii, fie că este arbitrară, fie 
că este adecvată conceptului pe care obişnuim să-l asociem 
cuvântului geniu (ceea ce urmează să discutăm în paragraful 
următor), putem dovedi de pe acum că, potrivit sensului atribuit 
aici termenului, artele frumoase trebuie considerate în mod 
necesar ca arte ale geniului. 

Orice artă presupune reguli; doar pe temeiul lor ne 
reprezentăm un produs ca posibil, dacă este vorba de un 


144 




CRITICA FACULTĂŢII DE JUDECARE 


produs artistic. Dar conceptul artei frumoase nu permite ca 
judecata asupra frumuseţii produsului ei să se ghideze după o 
regulă care are ca factor determinant un concept, deci care se 
bazează pe un concept al modului cum e posibil acest produs. 
Ca atare, arta frumoasă nu poate să-şi inventeze singură regula 
după care îşi realizează produsul. Dar cum un produs nu poale 
fi artistic în absenta unei reguli care să-l preceadă, natura din 
subiect (prin acordul facultăţilor sale) este aceea care prescrie 
reguli artei. Deci arta frumoasă nu este posibilă decât ca produs 
al geniului. 

De aici reies următoarele: 1) Geniul este talentul de a 
produce fără o regulă determinată, şi nu o predispoziţie a 
abilităţii pentru ceea ce poate fi învăţat după o regulă. Astfel, 
prima însuşire a geniului trebuie să fie originalitatea-, 

2) întrucât si absurdul poate fi original, produsele geniului 
trebuie să fie în acelaşi timp modele , adică exemplare. Deci 
ele nu se nasc prin imitaţie, dar trebuie să servească altora ca 
modele de imitat, adică drept etalon sau regulă de apreciere; 

3) Geniul însuşi nu poate descrie sau indica ştiinţific modul în 
care creează produsul său, ci el ca natură prescrie reguli. în 
consecinţă, creatorul unui produs datorat geniului său nu ştie 
cum s-au născut în el ideile operei; de asemenea, el nu poate 
să le inventeze după plac sau conform unui plan şi să le 
comunice altora în prescripţii a căror respectare să conducă la 
produse similare (probabil că din acest motiv a şi fosl derivat 
cuvântul geniu din genium, care înseamnă spirit particular, 
protector şi conducător, dat omului prin naştere şi earc-i 
inspiră acele idei originale); 4) Prin geniu, natura nu prescrie 
reguli ştiinţei, ci artei, şi doar în măsura în care aceasta este 
artă frumoasă. 


47. Lămurirea şi confirmarea definiţiei 
anterioare a geniului 

Oricine este de acord că geniul este total opus spiritului de 
imitaţie. întrucât a învăţa nu înseamnă nimic aiteeva decât a 
imita, cea mai mare aptitudine, cea mai mare capacitate 
înţeleasă ca uşurinţă de a învăţa nu poam fi considerată ge¬ 
niu. Chiar dacă cineva gândeşte singu - sau creează şi nu se 

mulţumeşte să preia ce au gândit alţii, ba chiar face multe 
descoperiri în ştiinţă şi artă, totuşi nu avem un motiv suficient 
să numim geniu un astfel de spirit, adesea mare (în opoziţie cu 
cel care, neputând niciodată mai mult decât să înveţe şi să imite, 
este numit spirit comun). Căci ceea ce realizează el s-ar fi putut 
învăţa aflându-se pe drumul natural al cercetării şi meditaţiei 
după reguli, şi nu se deosebeşte specific de ceea ce poate fi 
dobândit prin hărnicie datorită imitaţiei. Astfel, tot ce a expus 
Newton în opera sa nemuritoare despre principiile filosofiei 
naturii se poate învăţa, oricât de mare a fost spiritul necesar 
pentru astfel de descoperiri; în schimb, compunerea de poezii 
adevărate nu se poate învăţa, oricât de amănunţite ar fi 
prescripţiile artei poetice şi oricât de bune ar fi modelele ei. 
Motivul este că Newton ar putea să descrie foarte clar, nu 
numai pentru el, ci şi pentru oricine altcineva, cu scopul de a fi 
urmat, fiecare din paşii pe care a trebuit să-i facă de la primele 
elemente de A geometrie până la marile si profundele sale 
descoperiri. însă nici Homer, nici Wieland n-ar putea spune 
cum s-au născut şi cum s-au combinat ideile lor pline de 
fantezie, dar şi de miez, întrucât ei înşişi nu ştiu acest lucru şi 
deci nu-1 pot transmite nimănui. în ştiinţe, cel mai mare desco¬ 
peritor se deosebeşte deci doar gracfual de imitatorul şi învăţă¬ 
celul cel mai silitor; dimpotrivă, el se deosebeşte specific de cel 
pe care natura l-a dotat pentru arta frumoasă. Nu trebuie să 
vedem în aceasta o micşorare a meritelor acelor oameni mari, 
cărora genul uman le datorează atât de mult, în raport cu 
favoriţii naturii, cei înzestraţi cu talentul pentru arta frumoasă. 
Talentul primilor constă în a determina progresul continuu al 
cunoştinţelor şi al tuturor foloaselor care decurg de aici, precum 
şi în a-i instrui pe alţii în aceste cunoştinţe, ceea ce reprezintă o 
mare superioritate faţă de cei care merită onoarea de a fi numiţi 
genii. Căci pentru aceştia arta nu progresează la infinit, ci se 
opreşte în faţa unei limite pe care nu o poate depăşi şi care a 
fost, probabil, atinsă de multă vreme, nemaiputând fi extinsă. în 
plus, priceperea lor este incomunicabilă; ea este împărţită fiecă¬ 
ruia nemijlocit de mâna naturii şi moare deci o dată cu cel care 
o posedă, pentru a reapărea atunci când natura înzestrează pe 
altul cu ea, care nu are nevoie decât de un exemplu pentru a 
determina talentul, de care este conştient, să se manifeste 
într-un mod asemănător. 

întrucât dotarea pentru artă (ca artă frumoasă) trebuie să 
prescrie regula, se pune întrebarea: ce fel de regulă este aceasta? 
Ea nu poate fi exprimată într-o formulă pentru a servi ca 
precept, căci atunci judecata asupra frumosului ar fi 
determinabilă prin concepte, ci trebuie abstrasă din realitate, 
adică din produs, care serveşte altora pentru a-şi examina 
propriul talent, transformându-1 în model pentru imitare, nu 
pentru copiere. Cum e posibil acest lucru, e greu de explicai. 
Ideile artistului trezesc idei asemănătoare la discipolul său, 
atunci când natura l-a înzestrat cu o alcătuire sufletească de 
acelaşi tip. De aceea, modelele artei frumoase sunt singurele 
mijloace de a o transmite posterităţii, lucru irealizabil prin 
simple descrieri (în special, în domeniul artelor vorbirii); în 
privinţa acestora, doar modelele compuse în limbile vechi, 
moarte, păstrate azi doar ca limbi ale erudiţilor, pot deveni 
clasice. 

Deşi arta mecanică si arta frumoasă se deosebesc foarte mult 
una de alta, prima fiinti simpla artă a sârguinţei şi învăţăturii, a 
doua, artă a geniului, totuşi nu există artă frumoasă care să nu 
conţină ceva mecanic ce poate fi înţeles şi urmărit conform unor 
reguli; astfel, condiţia esenţială a artei este ceva care se in valii. 
Căci trebuie să gândim aici existenţa unui scop, altfel produsul 
nu poate fi atribuit artei, ci simplei întâmplări. Dar pentru a 
realiza un scop sunt necesare anumite reguli pe care nu Ic putem 
nesocoti. Cum originalitatea talentului reprezintă o trăsătură 
esenţială a geniului (însă nu singura), minţile superficiale îşi 
închipuie că nu există mijloc mai bun de a arăta că sunt genii în 
devenire decât de a se dezice de obligativitatea învăţării oricărei 
reguli; ei îşi închipuie că se poate călări mai bine pe un cal 
nărăvaş "decât pe unul de manej. Geniul poate oferi doar o 
materie bogată pentru produsele artei frumoase; prelucrarea 
acestfei materii şi forma ei necesită un talent cultivat prin şcoală 
cu scopul de a-i da o utilizare care să satisfacă exigenţele 
facultăţii de judecare. Dar când cineva vorbeşte şi decide ca un 
.emu, chiar şi în problemele celei mai scrupuloase cercetări 
•8(tonale, el este cu desăvârşire ridicol; este greu de spus de 
cine trebuie mai curând să râdem, de scamatorul care se 
înconjoară de fum, astfel încât, nemaiputând distinge nimic 
i'utem da frâu liber imaginaţiei, sau de publicul care, credul, îşi 
închipuie că neputinţa sa de a cuprinde şi înţelege dar 

capodopera inteligenţei provine de acolo că îi sunt oferite prea 
ni uite adevăruri noi, in timp ce detaliul (prin explicarea exactă 
şi examinarea metodică a principiilor) îi apare ca opera unui 
cârpaci. 


48. Despre relaţia dintre geniu şi gust 

Pentru aprecierea obiectelor frumoase ca atare, este nevoie 
de gust; dar pentru arta frumoasă însăsi, adică pentru produ¬ 
cerea unor astfel de obiecte este nevoie (ie geniu. 

Dacă considerăm geniul ca talent pentru arta ftumoasă (ceea 
ce constituie sensul propriu-zis al cuvântului) şi dacă vrem să 
analizăm facultăţile care trebuie întrunite pentru a da naştere 
unui astfel de talent, atunci este necesar să stabilim precis în 
prealabil diferenţa dintre frumuseţea naturii, pentru a cărei 
apreciere este nevoie doar de gust, şi frumuseţea artei a cărei 
posibilitate necesită geniu (fapt de care trebuie, de asemenea, 
ţinut seama în judecata unui astfel de obiect). O frumuseţe a 
naturii este un obiect frumos ; frumuseţea artei este o repre¬ 
zentare. frumoasă a unui obiect. 

Ca să apreciez frumuseţea naturii ca atare, nu trebuie să am 
dinainte un concept despre ce fel de lucru trebuie să fie 
obiectul; cu alte cuvinte, nu am nevoie să cunosc finalitatea 
materială (scopul), ci doar simpla formă place pentru sine însăşi 
în apreciere, fără cunoaşterea scopului. Dar dacă obiectul este 
dat drept un produs al artei şi ca atare urmează să fie declarat 
frumos, atunci, întrucât arta presupune un scop în cauză (şi în 
acţiunea ei), trebuie pus mai întâi la bază un concept despre 
ceea ce trebuie (soli) să fie lucrul; şi întrucât concordanţa 
elementelor diverse ale unui lucru în vederea destinaţiei lui 
interioare ca scop constituie perfecţiunea lui, vom lua în 
consideraţie în aprecierea frumuseţii artistice şi perfecţiunea 
lucrului ceea ce nu se poate întâmpla în aprecieiea frumosului 
naturii. - Este drept că mai ales în aprecierea produselor 
însufleţite ale naturii, de exemplu omul sau calul, se rine seama 
de obicei si dc finalitatea obiectivă pentru a aprecia frumuseţea 
lor. însă atunci nici judecata nu este pur estetică, adică simplă 
judecată de gust Natura nu mai este apreciată ca aparenţă 
artistică, ci ca şi cum ar fi într-adevăr artă (deşi supraumană); 

iar judecata teleologică serveşte ca bază şi condiţie pentru 
judecata estetica, aceasta trebuind să ţină seama dc ea. Când 
se spune dc exemplu: „aceasta este o femeie frumoasă", nu 
gândim în fapt nimic altceva decât că natura reprezintă într-o 
formă frumoasă scopurile alcătuirii feminine; căci, pc lângă 
simpla formă, trebuie să avem în vedere şi un concept pentru 
ca astfel obiectul să fie gândit printr-o judecată estetică con¬ 
diţionată logic. 

Arta frumoasa îşi demonstrează superioritatea tocmai în 
aceea că ea prezintă frumos obiecte care în natură ar fi urâte 
sau neplăcute. Furiile, bolile, pustiirile războiului ele., ca 
fenomene dăunătoare, pot fi descrise foarte frumos, ba chiar 
reprezentate în picturi; un singur fel de urâţenie nu poate fi 
reprezentat conform naturii, fără a distruge orice satisfneţie 
estetică, deci şi frumosul artistic, şi anume acela care pro¬ 
voacă scârbă. Căci, întrucât în această senzaţie ciudată, care 
se bazează pe pura închipuire, obiectul căruia ne împotrivim 
energic este reprezentat ca impunându-se plăcerii, reprezen¬ 
tarea artistică a obiectului nu mai este deosebită în senzaţia 
noastră de obiectul real, aşa încât este imposibil ca ea să lîc 
considerată frumoasă. De altfel, sculptura, în ale cărei produse 
arta şi natura aproape că se confundă, a eliminat din plăsmui¬ 
rile ei reprezentarea nemijlocită a obiectelor urâte; ea este per 
misă doar printr-o alegorie sau atribute plăcute la înfăţişare, 
aşadar doar indirect, prin mijlocirea unei interpretări a raţiunii, 
şi nu doar pentru facultatea de judecare pur estetică. Astfel, 
moartea apare ca un geniu frumos, iar vitejia războinică sub 
chipul lui Marte. 

Atâta despre reprezentarea frumoasă a unui obiect, care nu 
este de fapt decât forma de întruchipare a unui concept, prin 
care acesta este comunicat în mod universal. - Dar. pentru a da 
o astfel de formă produselor artei frumoase, este necesar doar 
gustul. Artistul îşi orientează opera după el, nu mai înainte dc 
a-1 fi exersat şi corectat prin numeroase exemple oferite dc arta 
sau natură; după multe şi adesea trudnice încercări de a-.şi 
satisface gustul, artistul găseşte forma care-i convine; dc aceea, 
forma nu este aici o chestiune de inspiraţie sau dc elan al 
facultăţilor suîletului, ci de corectare lentă şi foarte chinuitoare 
pentru a c pune de acord cu gândul, fără â o face dăunătoare 
pentru libertatea jocului facultăţilor. 

însă gustul este doar o facultate de apreciere, si nu o 
facultate productivă; ceea ce este conform lui nu este (fin acest 
motiv un produs al artei frumoase; ar putea fi un produs care 
aparţine artei utile sau mecanice sau chiar ştiinţei; el este 
aîcătuit după anumite reguli care pot fi învăţate şi trebuie 
urmate cu exactitate. Forma plăcută pe care i-o dăm este doar 
mijlocul comunicării şi o manieră de prezentare, în privinţa 
căreia avem o anumită libertate, chiar dacă altfel suntem legaţi 
de un scop determinat. De exemplu, pretindem ca serviciul de 
masă, precum şi un tratat de morală sau chiar o predică să aibă 
această formă a artei frumoase, fără a părea căutată: dar din 
această cauză nu le numim opere ale artei frumoase. în 
schimb, includem aici o poezie, o melodie, tablourile dintr-o 
galerie etc.; iar în cazul unei astfel de opere atribuite artei 
frumoase constatăm adesea când geniu fără gust, când gust 
fără geniu. 


49. Despre facultăţile sufleteşti ale geniului 

Spunem despre anumite produse de la care aşteptăm să se 
prezinte cel puţin în parte ca artă frumoasă că sunt lipsite de 
spirit (Geist), deşi nu putem să le reproşăm nimic în ceea ce pri¬ 
veşte gustul. O poezie poate fi cu adevărat plăcută şi elegantă, 
însă lipsită de spirit. O povestire este exactă şi coerentă, însă 
lipsită de spirit. Un discurs festiv este temeinic si totodată gra¬ 
ţios, însă lipsit de spirit. Multe conversaţii sunt interesante, dar 
nu au spirit. Chiar despre o femeie se spune că este drăguţă, 
comunicativă si graţioasă, însă lipsită de spirit. Ce se înţelege 
aici prin spirit 1 / 

Din punct de vedere estetic, spiritul (Geist) este principiul 
activ al sufletului. Ceea ce serveşte acestui principiu la activa¬ 
rea sufletului, materia folosită în acest scop, constituie elemen¬ 
tul care imprimă facultăţilor sufletului un elan final, adică le 
antrenează într-un joc care se conservă singur şi întăreşte forţele 
care-i sunt necesare. 

Eu susţin că acest principiu nu este altceva decât capacitatea 
de a întruchipa iaci le estetice. Prin ideea estetică, înţeleg acea 
reprezentare a imaginaţiei care dă mult de gândit, fără ca totuşi 
să i se potrivească un gând determinat, adică un concepi dec! 

nici o limbă nu o poate exprima şi face inteligibilă în întregime. 
Este clar că ea este opusul (pandantul) unei idei raţionale , adică 
un concept pentru care nici o intuiţie (reprezentare a imagina¬ 
ţiei) nu poate fi adecvată. 

Imaginaţia (ca facultate de cunoaştere productivă) poate crea 
o altă natură din materia pe care i-o oferă natura reală. Noi ne 
distrăm cu ea atunci când experienţa ni se pare prea banalii şi o 
transformăm pe aceasta, ce-i drept, după legi analogice, dar şi 
după principii care îşi au sediul în regiunile superioare ale raţiunii 
(şi care ne sunt tot atât de naturale ca şi acelea prin care intelectul 
percepe natura empirică). Astfel simţim libertatea noastră faţă de 
legea asociaţiei (care guvernează utilizarea empirică a ima¬ 
ginaţiei); deşi potrivit acestei legi noi împrumutăm materia de la 
natură, totuşi noi o putem transforma depăşind natura. 

Asemenea reprezentări ale imaginaţiei pot fi numite idei; pe 
de o parte, pentru că cel puţin tind spre ceva care se află dincolo 
de limitele experienţei, încercând astfel să se apropie de 
întruchiparea conceptelor raţiunii (a ideilor intelectuale), ceea 
ce le dă aparenţa de realitate obiectivă; pe de altă parte, mai ales 
pentru că lor, ca intuiţii interne, nici un concept nu le poate lî 
total adecvat. Poetul îndrăzneşte să prezinte în mod sensibil idei 
ale raţiunii despre fiinţe invizibile, raiul, iadul, eternitalea, 
creaţia etc.; de asemenea, el înfăţişează sensibil evenimente sau 
sentimente pentru care experinţa îi oferă într-adevăr exemple, 
cum ar fi moartea, invidia şi toate viciile, iubirea şi faima, 
depăşind însă limitele experienţei cu ajutorul imaginaţiei, care 
încearcă să egaleze raţiunea în atingerea unei culmi. Această 
înfăţişare sensibilă deţine o perfecţiune pentru care nu găsim în 
natură nici un exemplu. Şi tocmai poezia este aceea în care 
facultatea ideilor estetice îşi poate da întreaga măsură. Dar 
această facultate considerată doar în sine nu este dc fapt decât 
un talent (al imaginaţiei). 

Dacă subordonăm unui concept o reprezentare a imaginaţiei 
care aparţine întruchipării lui, dar care prin sine prilejuieşte o 
gândire a cărei bogăţie nu poate fi cuprinsă niciodată într-un 
concept determinat, extinzând deci estetic conceptul într-un mod 
nelimitat, atunci imaginaţia este creatoare; ea pune în mişcare 
facultatea ideilor intelectuale (raţiunea), determinând-o printr-o 
reprezentare să gândească mai mult (ceea ce ţine, ce-i drept, de 
conceptul obiectului) decât poate cuprinde şi înţelege limpede. 

Sunt numite atribute (estetice) ale unui obiect al cărui 
concept, ca idee a raţiunii, nu poate fi întruchipat adecvat acele 
forme care nu constituie întruchiparea însăsi a unui concept dat, 
ci exprimă doar, ca reprezentări secundare ale imaginaţiei, 
urmările care decurg din el, precum şi înrudirile lui cu alte 
concepte. Astfel, vulturul lui Iupiter, cu fulgerul în gheare, este 
un atribut al puternicului rege ceresc, iar păunul, un atribut al 
măreţei regine a cerului. Ele nu reprezintă, ca atributele logice, 
ceea ce conţin conceptele noastre despre sublimul si majestatea 
creaţiei, ci altceva, care determină imaginaţia sa se extindă 
peste o mulţime de reprezentări înrudite care ne permit să 
gândim mai mult decât poate fi exprimat într-un concept 
determinat prin cuvinte. Aceste atribute oferă o idee estetică ce 
serveşte respectivei idei a raţiunii în loc de întruchipare logică, 
de fapt pentru a activa sufletul, deschizându-i orizontul unui 
câmp infinit de reprezentări înrudite. Este ceea ce realizează 
arta frumoasă nu numai în pictură sau sculptură (unoe se 
întrebuinţează de obicei termenul de atribut); şi poezia sau 
elocinţa îşi obţin spiritul care însufleţeşte operele lor exclusiv 
din atributele estetice ale obiectelor; efe se alătură atributelor 
logice şi imprimă imaginaţiei un elan de a gândi mai mult, deşi 
într-un mod confuz, decât poate cuprinde un concept, deci o 
anumită expresie a limbii. Pentru a fi concis, mă voi limita doar 
la câteva exemp le. 

Marele rege se exprima astfel într-una din poeziile sale: „Să 
ne despărţim de viaţă fără a murmura şi fără regrete, lăsând 
lumea plină de oine/acerile noastre. Tot astfel soarele, după ce 
şi-a încheiat drumul zilnic, mai răspândeşte o lumină blândă pe 
cer, iar ultimele raze pe care le trimite în văzduh sunt ultimele 
sale suspine pentru binele lumii“ *. Poetul însufleţeşte aici ideea 
sa raţională, care vădeşte o convingere generoasă prezentă şi la 
sfârşitul vieţii, printr-un atribut pe care imaginaţia îl asociază 
acelei reprezentări (în amintirea bucuriilor unei frumoase zile de 
vară pe care ne-o evocă o seară senină), atribut care activează o 
mulţime de senzaţii ji reprezentări secundare, inexprimabile. 
Dar şi invers, chiar un concept al intelectului poate servi ca 
atribut pentru i reprezentare a simţurilor; el o însufleţeşte 
printr-o idee suprasensibilă, cu condiţia de a utiliza pentru 

* Versuri ale Iui Freuuiic cel Mare traduse de Kant (n. trad.). 

aceasta esteticul care depinde subiectiv de conştiinţa suprasen- 
sibilului. Astfel, un poet spune, descriind o dimineaţă frumoasă: 
„soarele răsare, aşa cum liniştea izvorăşte din virtute". Con¬ 
ştiinţa virtuţii, fie că doar ne închipuim că suntem în locul 
virtuosului, răspândeşte în suflet o mulţime de sentimente 
sublime si liniştitoare şi deschide un orizont nemărginit spre un 
viitor fericit; această stare nu poate fi redată în întregime de nici 
o expresie care corespunde unui concept determinat*. 

Intr-un cuvânt, ideea estetică este o reprezentare a imagina¬ 
ţiei asociată unui concept dat şi care este legată de o astfel dc 
diversitate a reprezentărilor parţiale utilizate liber, încât pentm 
ea nu poate fi găsită o expresie care să desemneze un concept 
determinat; deci ea ne face să gândim multe lucruri inexpri¬ 
mabile în jurul unui concept, iar sentimentul provocat dc ele 
activează facultăţile de cunoaştere şi adaugă spirit limbii, ca 
simplă literă scrisă. 

Facultăţile sufletului a căror îmbinare (într-o anumită 
proporţie) constituie geniul sunt deci imaginaţia şi intelectul. 
Numai când este utilizată pentru cunoaştere, imaginaţia este 
supusă constrângerii şi limitării intelectului, trebuind să 
corespundă conceptului său; însă, utilizată estetic, imaginaţia 
este' liberă, nu mai trebuie să se acorde cu conceptul şi oferă 
iivelectului o materie bogată şi nedezvoltată, pe cai c acesta nu o 
lua în consideraţie în conceptul său; el o foloseşte nu atât 
obiectiv, în vederea cunoaşterii, cât subiectiv, pentru activarea 
facultăţilor de cunoaştere, indirect deci tot pentru cunoaştere. 
Ca atare, geniul constă în proporţia fericită a îmbinării 
facultăţilor, pe care nici o ştiinţă nu o predă şi care nu poate li 
învăţată prin sârguintă; ea permite, pe de o parte, găsirea ideilor 
pentru un concept dat, iar, pe de altă parte, găsirea expresiei 
pentru idei prin care dispoziţia sufletească subiectivă produsă 
astfel, ca însoţitoare a unui concept, să poată fi comunicată 


* Poate că niciodată nu s-a spus ceva mai sublim sau nu a fost exprimai 
nai suclim un gând, decât în acea inscripţie de pe templul lui Isis (mumii 
■alură). „Eu sunt tot ce există, a existat şi va exista şi nici un murilor nu a 
i idirat vălul men.“ Segner a folosit această idee într-o vinietă ingenioasă, care 
precede fizica sa, pentru a transmite învăţăcelului, pe care urma să-l introducă 
a ac\st tcnplu, fiorul sfânt care trebuie să pregătească sufletul pentru o 
atenţie iole.nnă. 

altora. Acest din urmă talent reprezintă de fapt ceea ce se 
numeşte spirit; căci a exprima şi a face universal comunicabil 
inexprimabilul unei stări sufleteşti produse de o anumită 
reprezentare - indiferent dacă expresia este a limbii, picturii sau 
plasticii - necesită capacitatea de a percepe jocul rapid al 
imaginaţiei şi de a-1 cuprinde într-un concept (original tocmai 
din acest motiv şi care dă naştere unei noi reguli, ce nu a putut 
fi dedusă din principii sau exemple anterioare) care poate fi 
comunicat în afara constrângerii regulilor. 

* 

Dacă, în urma acestor analize, ne întoarcem la definiţia pe 
care am dat-o mai sus geniului, constatăm următoarele: 1. el 
este un talent pentru artă, nu pentru ştiinţă, unde reguli bine 
cunoscute trebuie să preceadă şi să determine modul de lucru; 
2. ca talent artistic, geniul presupune un anumit concept despre 
produs, ca scop, deci intelect, dar şi o reprezentare (fie şi 
nedeterminată) despre materie, adică despre intuiţia necesară 
întruchipării acestui concept, prin urmare un raport al 
imaginaţiei cu intelectul; 3. geniul se manifestă nu atât în 
realizarea scopului propus prin întruchiparea unui concept 
determinat, cât mai curând în expunerea sau exprimarea ideilor 
estetice, care conţin o materie bogată în vederea acestui scop; 
deci imaginaţia geniului este liberă faţă de orice reguli, dar 
totuşi orientată final, pentru întruchiparea conceptului dat; 
4. finalitatea subiectivă spontană, neintenţionată, a acordului 
liber al imaginaţiei cu legitatea intelectului presupune o 
proporţie şi o dispoziţie a acestor facultăţi, pe care nu le poate 
produce respectarea regulilor, fie ele ale ştiinţei sau ale imitaţiei 
mecanice, ci doar natura subiectului. 

De aici, reiese că geniul este originalitatea exemplară a 
dotării naturale a unui subiect, manifestată în utilizarea liberă a 
facultăţilor sale de cunoaştere. Ca atare, produsul unui geniu 
(prin ceea ce trebuie atribuit geniului, nu posibilei învăţări sau 
şcolii) este un exemplu nu pentru imitaţie (căci atunci s-ar 
pierde ceea ce este geniu în el şi constituie spiritul operei), ci 
pentru a da naştere unui alt geniu, trezind în el sentimentul 
propriei originafităţi; astfel, el este îndemnat să exercite în artă 
libertatea faţă de constrângerea regulilor, aşa încât ea să pri¬ 
mească o nouă regulă prin care talentul se manifestă exemplar. 

Dar geniul este un favorit al naturii care apare rar; de aceea, 
exemplul său constituie o şcoală pentru alte minţi bune, adică o 
învăţare metodică după reguli, în măsura în care au putut fi 
extrase din acele produse spirituale şi din particularitatea lor. 
Pentru aceştia, arta frumoasă este imitaţie căreia natura îi dă 
regula printr-un geniu. 

Insă această imitaţie devine maimulărire când elevul imita 
totul, chiar şi diformitatea pe care geniul a trebuit să o admită 
pentru că nu putea fi îndepărtată fără a slăbi ideea. Accsi curaj 
este un merit doar la un geniu. O anumită îndrăzneală în expresie 
şi, în general, abaterea considerabilă de la regula comună i sc 
potrivesc foarte bine geniului; ele nu trebuie însă imitate, fiind 
în sine întotdeauna o greşeală care trebuie înlăturată. Doar geniul 
are dreptul s-o comită, căci ceea ce este inimitabil în elanul său 
spiritual ar suferi datorită prudenţei temătoare. Manierismul 
este o altă formă de maimuţărire, şi anume aceea a purei parti¬ 
cularităţi (originalităţi) în genere, care urmăreşte distanţarea cât 
mai evidentă de imitatori, fără a poseda totuşi talentul necesar 
unei manifestări exemplare. - Este adevărat că, în general, există 
două moduri (modi) de a ordona gândurile într-o expunere: unul 
se numeşte manieră (modus aestheticus), celălalt melodă (modas 
logicus); deosebirea dintre ele constă în aceea că primul nu arc 
altă unitate de măsură în afara sentimentului unităţii întru¬ 
chipării, în timp ce al doilea se ghidează în această privinţă 
după anumite principii; pentru arta frumoasă, este valabil doar 
primul. însă un produs artistic se numeşte manierist numai când 
expunerea ideii sale urmăreşte doar originalitatea, şi nu adec¬ 
varea la idee. Preţiozitatea şi afectarea, care urmăresc doar 
deosebirea de ceea ce este comun (însă fără spirit), pot fi 
asemănate cu atitudinea aceluia care se ascultă vorbind sau care 
se comportă ca şi cum s-ar afla pe scenă pentru a fi privii, ceea 
ce trădează întotdeauna un cârpaci. 


50. Despre legătura gustului cu geniul în produsele 
artei frumoase 

Dacă se întreabă ce este mai important pentru arta frumoasă, 
geniul sau gustul, aceasta echivalează cu întrebarea: ce 
predomină în artă. imaginaţia sau facultatea de judecare? Din 

punctul de vedere al geniului, arta merită să fie considerată mai 
curând spirituală, si doar din punctul de vedere al gustului, artă 
frumoasă; de aceea, ultimul are întâietate, cel puţin ca o 
condiţie indispensabilă (conditio sine qua non) în aprecierea 
artei ca artă frumoasă. Bogăţia şi originalitatea ideilor nu sunt 
atât de importante pentru frumuseţe, pe cât este adecvarea 
imaginaţiei în libertatea ei la legitatea intelectului. Căci întreaga 
bogăţie a imaginaţiei nu produce, dacă libertatea ei este lipsită 
de lege, decât absurditate; facultatea de judecare este facultatea 
care o pune de acord cu intelectul. 

Gustul este, ca şi facultatea de judecare în genere, disciplina 
(sau educaţia) geniului; el îi domoleşte elanul şi îl face civilizat 
sau rafinat; totodată, îl conduce, indicându-i limitele în care se 
poate mişca, pentru a rămâne adecvat scopului său final. 
Introducând claritate şi ordine în mulţimea gândurilor, gustul 
fixează ideile; astfel, ele pot obţine un succes durabil şi uni¬ 
versal, pot servi ca exemplu pentru alţii, devenind apte de o 
dezvoltare continuă prin cultivare. Deci, dacă cele două facul¬ 
tăţi îşi dispută întâietatea intr-un produs şi dacă trebuie să 
sacrificăm ceva, atunci sacrificiul va trebui să privească mai 
curând geniul; iar facultatea de judecare, ale cărei pretenţii 
privitor Ta arta frumoasă se întemeiază pe principii proprii, va 
permite să fie afectate mai curând libertatea şi bogăţia imagi¬ 
naţiei decât intelectul. 

Deci, imaginaţia, intelectul, spiritul (Geist) şi gustul * sunt 
facultăţile necesare pentru arta frumoasă. 


11. Despre clasificarea artelor frumoase 

Frumuseţea în genere (fie frumuseţe a naturii, fie frumuseţe 
a artei) poate fi numită expresie a ideilor estetice. în arta fru¬ 
moasă, această idee trebuie prilejuită de un concept al obiec- 


* Primele Irei facultăţi sunt unite doar prin intermediul celei de-a patra, 
în istoria sa. Hume le dă de înţeles englezilor că, deşi operele lor nu sunt cu 
nimic mai prejos, în comparaţie cu orice popor al lumii, in privinţa primelor 
trei calităţi considerate separat, ci sunt totuşi în urma francezilor, vecinii lor, 
în privinţa celei care le uneşte pe acestea. 

iului; în cazul naturii frumoase, este suficientă simpla reflexie 
asupra unei intuiţii date, fără conceptul a ceea ce trebuie (soli) 
să fie obiectul, pentru a trezi şi comunica ideea a cărei expresie 
este considerai a fi obiectul respectiv. 

Dacă vrem deci să clasificăm artele frumoase, nu putem găsi 
un principiu mai comod, cei puţin cu titlu de încercare, decât 
analogia artei cu formele expresiei pe care oamenii o utilizează 
în vorbire pentru a comunica între ei cât mai deplin cu putinţă, 
adică nu doar potrivit conceptelor lor, ci şi potrivit senzaţiilor*. 
Expresia constă în cuvinte, gestică şi ton (articulaţie, gesti¬ 
culaţie şi modulaţie). Doar unirea acestor trei forme ale expre¬ 
siei constituie comunicarea completă a vorbitorului. Căci astfel 
sunt transmise celorlalţi, simultan şi unite, gândul, intuiţia şi 
senzaţia. 

De aici, urmează că există doar trei tipuri de arte frumoase: 
arta cuvântului, arta plastică si arta jocului senzaţiilor (c.i 
impresii exterioare aie simţurilor). Această clasificare ar putea fi 
organizată şi dihotomic; atunci arta frumoasă ar fi împărţită în 
arta expresiei gândurilor şi în arta expresiei intuiţiilor; ultima, la 
rândul ei, ar putea fi subîmpărţită potrivit formei sau materiei 
(senzaţiei). Dar astfel, clasificarea ar deveni prea abstractă si 
n-ar mai fi potrivită concepţiei comune. 

1. Artele cuvântului sunt elocinta şi poezia. Elocinţu este 
arta de a prezenta o activitate a intelectului ca pe un joc liber ai 
imaginaţiei; poezia, arta de a prezenta un joc liber al imaginaţiei 
ca pe o activitate a intelectului. 

Oratorul anunţă deci o activitate şi o realizează ca şi când ar 
fi un un simplu joc cu ideile, menit să-i distreze pe spectatori. 
Poetul anunţă doar un joc distractiv cu ideile, şi totuşi de aici 
rezultă atât de mult pentru intelect, încât ai impresia că el a 
urmărit doar realizarea activităţii intelectului. Legătura şi armo¬ 
nia celor două facultăţi de cunoaştere, sensibilitatea şi inle- 
lectul, care, deşi nu pot exista una fără alta, totuşi nu pot fi unite 
fără constrângere şi fără a-şi dăuna reciproc, trebuie să fie 
spontane şi să pară că se realizează de la sine; altfel, nu exista 
artă frumoasă. De aceea, trebuie să evităm aici tot ceea cc este 


* Cititorul nu trebuie să vadă în această schiţa a unei clasiticări posibile i 
artelor frumoase intenţia de a da o teorie, ci doar una din multele încercări 
cure ntai pot şi trebuie tăcute. 

căutat si efort, căci arta frumoasă este în dublu sens o artă 
liberă. în primul rând, ea nu este o activitate plătită şi, ca atare, 
o muncă a cărei cantitate să poată fi apreciată, impusă sau 
plătită în funcţie de o anumită unitate de măsură. în al doilea 
rând, sufletul are o îndeletnicire care-1 satisface şi-l înviorează 
fără a urmări alt scop în afara ei (independent de plată). 
Oratorul oferă deci un lucru pe care nu l-a promis, şi anume un 
joc plăcut al imaginaţiei; dar totodată el nu realizează tot ce a 
promis şi ceea ce constituie totuşi sarcina pe care a anunţat-o, 
adică de a da intelectului o îndeletnicire adecvată. Dimpotrivă, 
poetul promite puţin şi anunţă doar un simplu joc cu ideile, însă 
realizează ceva meritoriu; jucându-se, el dă hrană intelectului, 
iar prin imaginaţie însufleţeşte conceptele acestuia. în fapt, 
primul realizează mai puţin, iar al doilea, mai mult decât a 
promis. 

2. Artele plastice sau artele care exprimă ideile prin intuiţii 
sensibile (nu prin reprezentări ale imaginaţiei trezite prin 
cuvinte) sunt fie arta adevărului sensibil , fie arta aparenţei 
sensibile. Prima se numeşte plastică propriu-zisă, a doua 
pictură. Ambele exprimă ideile prin figuri spaţiale. Plastica 
propriu-zisă creează forme pentru două simţuri - văz şi pipăit 
(deşi nu are legătură cu frumosul); pictura doar pentru văz. Şi 
una, şi alta se bazează pe ideea estetică ( archetypon, prototip) 
dată în imaginaţie; dar figura care constituie expresia ei 
(ektypon, copia) este redată fie în extinderea ei corporală (aşa 
cum există obiectul însuşi), fie potrivit modului în care se 
oglindeşte în ochi (potrivit aparenţei ei într-un plan); în primul 
caz, reflexia este condiţionată fie de raportarea la un scop real, 
fie de aparenţa lui. 

Plastica propriu-zisă , primul tip de artă frumoasă plastică, 
se subdivide în sculptură şi arhitectură. Prima întruchipează în 
formă de corpuri concepte ale obiectelor, aşa cum acestea ar 
putea exista în natură (totuşi ca artă frumoasă, ţinând seama de 
finalitatea estetică); a doua este arta care întruchipează con¬ 
cepte ale lucrurilor care sunt posibile doar datorită artei şi a 
căror formă nu are ca factor determinant natura, ci un scop 
arbitrar. Deşi vizează un astfel de scop, totuşi şi această întru¬ 
chipare trebuie să aibă finalitate estetică. în cazul arhitecturii, 
esenţialul îl constituie o anumită utilizare a obiectului artei, 
ceea ce limitează, ca o condiţie, ideile estetice. în cazul sculptu- 

rii, scopul principal îl constituie simpla expresie a ideilor este¬ 
tice. Statuile oamenilor, zeilor, animalelor ctc. aparţin deci 
sculpturii, iar templele sau clădirile măreţe destinate adunărilor 
publice, chiar casele, arcurile de triumf, coloanele, eenotafurile 
şi altele de acest fel, ridicate pentru a celebra un eveniment, 
aparţin arhitecturii. Aici putem include şi toate obiectele casnice 
(mobila şi alte lucruri utile), întrucât adecvarea produsului la o 
anumită întrebuinţare este esenţială pentru o operă arhilei tundă. 
Dimpotrivă, o simplă sculptură , făcută exclusiv pentru a 11 
privită şi care trebuie să placă pentru sine însăşi este, ca întru¬ 
chipare corporală, o simplă imitaţie a naturii, care ţine totuşi 
seama de ideile estetice. Deci, adevărul sensibil nu poate merge 
atât de departe încât să înceteze să pară artă şi produs al unei 
voinţe libere. 

Pictura, al doilea tip de artă plastică, ce înfăţişează 
aparenta sensibilă îmbinată artistic cu idei, s-ar împărţi după 
mine în zugrăvirea frumoasă a naturii şi în combinarea 
frumoasă a produselor ei. Prima este pictura propriu-zisă , a 
doua, arta grădinilor. Căci prima oferă doar aparenţa extin¬ 
derii corporale; a doua ne-o oferă cu adevărat, dar nu ne dă 
decât aparenţa utilizării pentru alte scopuri decât simplul joc 
al imaginaţiei în contemplarea formelor ei*. Arta grădinilor 
nu este altceva decât împodobirea pământului cu aceeaşi 
diversitate (iarbă, flori, arbuşti şi copaci, chiar ape, dealuri şi 
văi) cu care natura îl prezintă privirii; doar combinarea 
clementelor este alta, corespunzând anumitor idei. Dar com¬ 
binarea frumoasă a obiectelor corporale există numai pentru 
ochi, asemeni picturii; pipăitul nu poate da o reprezentare 
intuitivă despre o astfel de formă. Aş include în pictură, în 

* Pare surprinzător că arta grădinilor poate fi considerată ca un tip de 
pictură, deşi ea îşi înfăţişează formele corporal. Ea îşi ia formele chiar din 
natură (pomi, tufişuri, iarbă şi flori din pădure şi de pe câmp. cel puţin la 
origini) şi, ca atare, nu este artă în genul plasticii, combinaţiile ei nelîind 
condiţionate de un concept al obiectului sau al scopului său (ca de exemplu 
arhitectura), ci doar de jocul liber al imaginaţiei în contemplaţie; de aceea, aria 
grădinilor coincide cu pictura pur estetică, ce nu are o temă determinată (ea 
combină în mod plăcut cerul, pământul şi apa cu ajutorul luminii şi umbrei) 
t ititorul trebuie să judece întreprinderea noastră doar ca o încercare de a uni 
artele frumoase sub un principiu, în acest caz cel al expresiei ideilor estetice 
i potrivit analogiei cu limba), şi nu ca o clasificare definitivă. 

sensul larg, şi decorarea camerelor cu tapete, ornamente si 
cu tot mobilierul frumos, făcut doar pentru a Ji privit; de 
asemenea, arta vestimentaţiei de gust (inele, tabachere etc.). 
Căci un strat cu flori felurite, o cameră cu tot felul de orna¬ 
mente (inclusiv găteala doamnelor) constituie, la o serbare 
de gală, un fel de tablou, care, asemeni tablourilor propriu- 
zise (ce nu urmăresc să transmită cunoştinţe despre istorie 
sau despre natură), există doar pentru a fî privit. Astfel, ima¬ 
ginaţia în jocul ei liber este alimentată cu idei, iar facultatea 
de judecare estetică are o activitate fără scop determinat. 
Deşi execuţia mecanică a tuturor acestor podoabe poate fi 
foarte diferită şi poate necesita artişti foarte deosebiţi, totuşi 
judecata de gust asupra a ceea ce este frumos în această artă 
urmăreşte un singur lucru: sunt judecate doar formele (fără 
a ţine seama de scop), aşa cum se oferă privirii, izolate sau 
în combinaţia lor, în funcţie de efectul pe care-1 au asu¬ 
pra imaginaţiei. - în ceea ce priveşte justificarea analogiei 
dintre arta plastică şi gestica unei fimbi, se poate spune că 
spiritul artistului dă prin aceste forme o expresie corporală 
conţinutului gândirii şi modului său de gârdire şi face ca 
lucrul însusi să vorbească mimic. De altfel, acesta este un 
joc foarte obişnuit al fanteziei noastre, care atribuie obiec¬ 
telor neînsufleţite, potrivit formei lor, un spirit care vorbeşte 
prin ele. 

3. Arta jocului frumos al senzaţiilor (care este produs din 
afară şi care trebuie totuşi să poata fi comunicat universal) 
nu este decât proporţia diferitelor grade aie dispoziţiei 
(încordării) simţului de care ţine senzaţia, adică tonul 
acestuia. în acest înţeles larg al cuvântului, ea poate fi 
împărţită în jocul artistic al senzaţiilor auzului şi în cel al 
senzaţiilor văzului, adică în muzică si în arta culorii. - O 
particularitate a acestor două simţuri este că ele, pe lângă 
receptivitatea pentru impresii necesare formării de concepte 
despre obiectele exterioare, sunt capabile să mai aibă un tip 
aparte de senzaţie, legat de acea receptivitate despre care nu 
se poate spune exact dacă are la bază simţul sau reflexia. 
Uneori, această afectibilitate poate lipsi, deşi simţul nu este 
deloc deficitar în privinţa utilizării sale pentru cunoaşterea 
obiectelor, ci pe deplin receptiv. De aici, rezultă că nu se 
poate spune precis dacă o culoare sau un ton (sunet) sunt 

doar senzaţii agreabile sau, în sine, un joc frumos al 
senzaţiilor, producând satisfacţie prin formă în aprecierea 
estetică. Dacă ne gândim la rapiditatea vibraţiilor luminii sau 
aerului, care depăşeşte probabil cu mult întreaga noastră 
capacitate de a aprecia chiar în momentul percepţiei 
proporţia împărţirii timpului datorată lor, atunci ar trebui să 
credem că doar efectul acestor vibraţii este simţit de părţile 
elastice ale corpului nostru, ele neputând sesiza şi judeca 
împărţirea timpului prin vibraţii. Prin urmare, culorile şi 
tonurile sunt asociate doar cu plăcerea simţurilor, nu cu 
frumuseţea compoziţiei lor. Dimpotrivă, dacă ne gândim, 
în primul rând, că matematica poate da seama de proporţia 
şi de aprecierea acestor vibraţii în muzică, considerând 
totodată contrastul culorilor, aşa cum se cuvine, prin 
analogie cu muzica; dacă, în al doilea rând, avem în vedere 
acele cazuri, ce-i drept rare, de oameni care cu cel mai bun 
văz din lume nu au putut distinge culorile, iar cu cel mai 
ascuţit auz - tonurile, şi că cei care le pot distinge percep 
modificările de calitate (nu doar cele de grad ale unei 
senzaţii) corespunzătoare diferitelor intensităţi pe scara 
culorilor sau tonurilor, numărul lor fiind determinat pentru 
diferenţe sesizabile, atunci vom fi obligaţi să considerăm 
cele două tipuri de senzaţie nu ca pe simple impresii ale 
simţurilor, ci ca pe efectui unei aprecieri a formei în jocul 
mai multor senzaţii. Deosebirea pe care o conţine una sau 
alta dintre părerile privitoare la baza muzicii nu ar modifica 
definiţia ei decât în sensul că ar explica-o fie ca joc fru¬ 
mos al senzaţiilor (pentru auz), aşa cum am făcut noi, fie 
ca joc de senzaţii agreabile. Numai potrivit primului mod 
de explicare muzica este în întregime artă frumoasă , po¬ 
trivit celui de-al doilea însă, artă agreabilă (cel puţin în 
parte). 


52. Despre îmbinarea artelor frumoase 
într-unul şi acelaşi produs 

Elocinţa poate fi îmbinată cu o prezentare picturală atât a 
subiectelor, cât şi a obiectelor ei într-o piesă de teatru, poezia 
cu muzica în cântec, iar acesta şi cu o reprezentare picturală 

(teatrală) într-o operă; jocul senzaţiilor în muzică, cu jocul 
formelor în dans etc. De asemenea, reprezentarea sublimului 
se poate îmbina cu frumosul într-o tragedie în versuri, într-o 
poezie didactică , într-un oratoriu. în aceste îmbinări, arta 
frumoasă este mai rafinată; dacă ea devine totodată mai 
frumoasă (datorită combinării atâtor tipuri de satisfacţie) este 
discutabil în câteva din aceste cazuri. Totuşi, în orice artă 
frumoasă, esenţialul constă în formă, care este finală pentru 
contemplare şi apreciere, plăcerea fiind aici în acelaşi timp 
cultură şi predispunând spiritul pentru idei, acesta devenind 
mai receptiv pentru plăcerea şi distracţia de acest fel; 
esenţialul nu rezidă deci în materia senzaţiei (atracţie sau 
emoţie), care oferă doar desfătare şi nu mai lasă loc pentru 
idee, insensibilizează spiritul, produce treptat dezgust pentru 
obiect şi face ca sufletul, conştient că dispoziţia sa este în 
dezacord cu judecăţile raţiunii, să fie nemulţumit de sine 
însuşi şi capricios. 

Dacă artele frumoase nu sunt puse în legătură, direct sau 
indirect, cu ideile morale, singurele care conduc la o satisfacţie 
autonomă, atunci soarta lor e cea descrisă mai sus. Ele vor servi 
doar pentru amuzament, care ne este cu atât mai necesar, cu cât 
îl folosim mai mult pentru a îndepărta nemulţumirea de sine 
a sufletului, devenind astfel tot mai nefolositori şi mai ne¬ 
mulţumiţi de noi. în general, frumuseţea naturii este cea mai 
potrivită pentru atingerea scopului amintit, cu condiţia să ne 
obişnuim de timpuriu să o contemplăm, s-o apreciem şi s-o 
admirăm. 


53. Compararea valorii estetice a diferitelor 
arte frumoase 

Dintre toate artele, rangul cel mai înalt revine poeziei (care 
îşi datorează naşterea aproape în întregime geniuîui şi care se 
lasă cel mai puţin ghidată prin prescripţii şi exemple). Ea 
extinde sufletul prin aceea că eliberează imaginaţia şi că, în 
limitele unui concept dat, alege din mulţimea infinită ae forme 
posibile ce se acordă cu el pe aceea care asociază întruchipării 
iui o sumă de gânduri care nu poate fi redată adecvat de nici o 

expresie a limbii şi care, deci, se ridică estetic până la idei. Ea 
întăreşte sufletul, facându-1 să-şi simtă facultatea sa liberă, 
spontană şi independentă faţă de determinarea naturii; această 
facultate contemplă şi apreciază natura, ca fenomen, dintr-un 
punct de vedere pe care ea nu-1 oferă de la sine în experienţă 
nici simţului, nici intelectului, utilizând-o ca un fel de schemă 
a suprasensibilului. Poezia se joacă cu aparenţa, pe care o 
produce după plac, fără ca prin aceasta să amăgească, căci ca 
însăşi declară că îndeletnicirea ei este simplu joc care poate fi 
totuşi folosit de intelect pentru scopurile proprii. - Elocinţa, 
înţeleasă ca arta de a convinge, adică de a amăgi prin aparenţa 
frumoasă (ca ars oratoria ), si nu ca simplă artă de a vorbi bine 
(expresie şi stil), este o dialectică ce împrumută de la poezie 
doar atât cât este necesar pentru a câştiga sufletele în favoarea 
vorbitorului înaintea judecării, răpindu-i acesteia din urmă 
libertatea. Deci, ea nu este recomandabilă nici pentru bară, nici 
pentru amvon. Căci atunci când este vorba de legile civile, dc 
dreptul persoanelor sau de instruirea temeinică a spiritelor şi dc 
orientarea lor spre cunoaşterea şi respectarea conştiincioasă a 
datoriei ce le revine, nu este de demnitatea unei îndeletniciri 
atât de importante de a lăsa să transpară fie şi o urmă dc 
exuberanţă a spiritului sau imaginaţiei şi, cu atât mai puţin, o 
urmă a artei de a convinge şi de a caştiga auditoriul în favoarea 
cuiva. Căci, deşi uneori ele sunt puse în slujba unor intenţii care 
în sine sunt legitime şi lăudabile, totuşi li se poate reproşa că 
astfel maximele şi convingerile sunt compromise subiectiv, 
chiar dacă obiectiv fapta este legală; nu este suficient să 
faptuieşti ceea ce este drept, ci trebuie ca fapta să fie făcută 
exclusiv de dragul dreptăţii. De altfel, simplul concept clar al 
acestui fel de preocupare umană pentru ideile raţiunii, combinat 
cu o întruchipare vie prin exemple şi fără a încălca regulile 
eufonice ale rostirii sau cele ale corectitudinii expresiei (care 
împreună constituie arta de a vorbi bine) are prin sine suficientă 
influenţă asupra sufletului omenesc ca să mai fie nevoie să 
punem în joc şi mecanismele persuasiunii. întrucât acestea pot 
fi utilizate şi pentm a înfrumuseţa sau ascunde viciul sau 
greşeala, ele nu pot înlătura total suspiciunea faţă de o amă¬ 
gire prin artă. în poezie, totul este cinstit şi sincer. Ea îşi de¬ 
clară intenţia de a realiza un simplu joc distractiv al imaginaţiei 

potrivit formei, joc care se află în acord cu legile intelectului; ea 
nu vrea să atragă şi să înşele intelectul printr-o întruchipare 
sensibilă’. 

După poezie aş aşeza, dacă este vorba de atragerea si 
emoţionarea sufletului, acea artă care îi este, dintre artele 
vorbirii, cea mai apropiată şi care se poate îmbina cu ea foarte 
firesc: muzica. Fiindcă, deşi ea vorbeşte doar prin simple senzaţii, 
fără concepte, şi, spre deosebire de poezie, nu oferă nimic 
reflexiei, totuşi ea atinge mai multe coarde ale sufletului şi, deşi 
în mod trecător, totuşi mai profund. Desigur, ea este mâi muit 
desfătare decât cultură (jocul gândurilor, produsul ei secundar, 
este doar efectul unei asociaţii oarecum mecanice) şi, apreciată 
de raţiune, este inferioară oricăreia dintre artele frumoase. De 
aceea, ca orice desfătare, ea are nevoie de variaţie frecventă si 
nu poate fi repetată de mai multe ori fără să conducă fa 
saturaţie. Atracţia ei, care este universal comunicabilă, pare să 
provină din aceea că fiecare expresie a limbii este asociată cu 
un ton adecvat sensului ei; că acest ton desemnează, mai mult 
sau mai puţin, un afect al vorbitorului şi îl produce simetric şi în 
ascultător; acest afect trezeşte în el şi ideea exprimată în limbă 
prin respectivul ton; si că, modulaţia fiind o limbă universală a 
senzaţiei, inteligibila pentru orice om, muzica îi foloseşte 
întreaga' forţă pe care o are ca limbă a afectelor, comunicând 


* Trebuie să mărturisesc că o poezie frumoasă mi-a produs întotdeauna o 
plăcere pură, în timp ce lectura celor mai bune cuvântări ale unui orator popular 
roman sau ale unui orator parlamentar sau predicator contemporan s-a asociat 
întotdeauna cu sentimentul neplăcut de dezaprobare faţă de o artă vicleană, 
care se pricepe să manevreze oamenii ca pe nişte maşini pentru a adopta, în 
chestiuni importante, o judecată care nu ar avea pentru ei nici o greutate în 
condiţiile unei reflexii liniştite. Elocinţa şi arta de a vorbi bine (care împreună 
constituie retorica) aparţin artei frumoase; însă arta vorbitorului (ars oratoria), 
înţeleasă ca arta de a se servi de slăbiciunile umane pentru scopurile proprii 
(indiferent că sunt pretins bune sau într-adevăr bune), nu merită nici o pre¬ 
ţuire. De altfel, ea a atins apogeul, atât la Atena, cât şi la Roma. într-o epocă 
în care statul se afla în decădere, iar adevărata gândire patriotică dispăruse. 
Cel care, având o înţelegere clară a lucrurilor, stăpâneşte limba în ce priveşte 
bogăţia şi puritatea, şi, având o imaginaţie fecundă pentru întruchiparea ideilor 
sale, participă din inimă şi cu însufleţire la adevăratul bine este vir bonus 
dicendi peritus, vorbitorul fără artă, dar foarte convingător. Astfel a vrut să fie 
Cicero, fără a fi rămas întotdeauna credincios acestui ideal. 

astfel, în mod universal, potrivit legilor asociaţiei, ideile estetice 
care sunt legate firesc de ea. Dar, întrucât respectivele idei 
estetice nu sunt nici concepte, nici gânduri determinate, forma 
combinării acestor senzaţii (armonia şi melodia) este aceea care 
serveşte, în locul formei unei limbi, la comunicarea ideii 
estetice a unui tot coerent de gânduri inexprimabile, potrivit 
unei anumite teme, care constituie afectul dominant al piesei. 
Comunicarea se realizează prin intermediul unui acord propor- 
ţionat a (^senzaţiilor (care, întrucât se întemeiază în cazul tonu¬ 
rilor pe raportul numeric al vibraţiilor aerului, tonuri care sunt 
simultane sau succesive, poate fi exprimat matematic prin anu¬ 
mite reguli). Această formă matematică, deşi nu este reprezen¬ 
tată prin anumite concepte, este singura care determină satisfac¬ 
ţia pe care simpla reflexie asupra unei atari mulţimi de senzaţii, 
care se însoţesc reciproc sau se succed, o asociază cu jocul lor, 
ca o condiţie universal valabilă a frumuseţii lui; si această 
formă este singura care permite gustului să-şi aroge dreptul de a 
se pronunţa anticipat asupra judecăţii oricui. 

Desigur, matematica nu contribuie cu nimic la farmecul si 
emoţia produse de muzică; este doar condiţia indispensabilă 
(conditio sine qua non) a acelei proporţii a impresiilor, atât în 
legarea lor, cât si în alternanţa lor, care face cu putinţă unirea 
lor într-un tot, fără ca ele să se distrugă reciproc, precum şi 
acordul lor care produce mişcarea şi activarea continuă a 
sufletului prin afectele care le corespund, deci desfătare. 

Dimpotrivă, dacă valoarea artelor frumoase este apreciată 
după cultura pe care o oferă sufletului, iar ca unitate de măsură 
este luată extinderea facultăţilor pe care facultatea de judecare 
trebuie să le unească în vederea cunoaşterii, atunci muzica ocupă 
ultimul loc între artele frumoase (aşa cum ocupă poate primul 
loc între artele care sunt apreciate şi după caracterul lor agre¬ 
abil), întrucât ea este doar un joc de senzaţii. în această privinţă, 
artele plastice se situează cu mult înaintea ei, căci, imprimând 
imaginaţiei un joc liber, dar totodată adecvat intelectului şi 
realizând un produs care serveşte conceptelor intelectului drept 
vehicul durabil ce se recomancfă prin sine însuşi, ele contribuie 
la unirea acestor concepte cu sensibilitatea, fără a dăuna urba¬ 
nităţii facultăţilor de cunoaştere superioare. Drumul celor două 
lip uri de arte este cu totul aeosebit: primul porneşte de la sen¬ 
zaţii pentru a ajunge la idei nedeterminate; al doilea, de la idei 


165 





IMMANUEL KANT 


determinate pentru a ajunge la senzaţii. Impresia produsă de 
ultimele este durabilă, în timp ce impresia produsă de primele 
este doar tranzitorie. Imaginaţia poate rememora impresiile 
produse de artele plastice, ceea ce produce plăcere; impresiile 
produse de muzică fie că se şterg de tot, fie că devin mai curând 
supărătoare decât agreabile dacă sunt repetate involuntar de 
imaginaţie. în afară de aceasta, muzica este caracterizată de o 
anumită lipsă de urbanitate. Natura instrumentelor care o pro¬ 
duc face ca sunetele ei să se răspândească mai departe decât 
este de dorit (în vecinătate), depăşind astfel limitele societăţii 
muzicale şi dăunând libertăţii altora. Nu acelaşi lucru se întâm¬ 
plă cu artele care vorbesc ochiului, căci, daca nu vrem să pri¬ 
mim impresia lor, putem întoarce privirea. Muzica se află într-o 
situaţie aproape identică cu aceea a plăcerii produse de un miros 
care se răspândeşte până departe. Cel care îşi scoate din buzunar 
batista parfumată le impune tuturor celor din preajmă mirosul, 
împotriva voinţei lor, şi îi obligă să se desfete, dacă vor să 
respire. Acesta este şi motivul pentru care obiceiul nici nu mai 
este la modă*. - Dintre artele plastice, aş acorda locul de frunte 
picturii, pe de o parte fiindcă ea, ca artă a desenului, stă la baza 
tuturor celorlalte arte plastice, iar pe de altă parte, fiindcă ea 
poate pătrunde mult mai departe în domeniul ideilor şi poate 
extinde şi câmpul intuiţiei, conform ideilor, mai mult decât le 
este permis tuturor celorlalte. 


54. Observaţie 

între ceea ce place doar în apreciere şi ceea ce desfată 
(place prin senzaţie), există, asa cum am arătat de mai multe ori, 
o deosebire esenţială. Ultimuî fel de plăcere nu poate fi pretins 
fiecăruia, aşa cum se întâmplă cu primul. Desfătarea (chiar şi 
atunci când este produsă de idei) pare a consta întotdeauna 
într-un sentiment de stimulare a întregii vieţi a omului, deci de 
întărire a bunăstării trupeşti, adică a sănătăţii. De aceea, Epicur 


* Cei care au recomandat cântarea unor imnuri religioase cu prilejul ser¬ 
viciului divin casnic nu s-au gândit că o astfel de rugăciune zgomotoasă (de 
obicei, tocmai de aceea, fariseică) produce o mare nemulţumire celor din jur, 
obligând vecinii fie să cânte şi ei, fie să-şi întrerupă gândurile. 

nu se afla poate în eroare când considera că, în fond, toate 
desfătările sunt senzaţii trupeşti, şi se afla doar în dezacord cu 
sine când includea satisfacţia intelectuală şi chiar cea practică 
printre desfătări. Dacă avem în vedere această ultimă deosebire, 
ne putem explica cum se poate ca o desfătare să-i displacă chiar 
celui care o resimte (de exemplu, bucuria pe care i-o provoacă 
unui om sărac, dar înţelept moştenirea lăsată de tatăl său iubitor, 
dar zgârcit) sau cum este cu putinţă ca o durere adâncă să-i 
placă totuşi celui care o suferă (tristeţea unei văduve, pricinuită 
de moartea merituosului ei soţ). Tot astfel se explică şi cum sc 
poate să ne placă o desfătare (ca cea pe care ne-o oferă ştiinţele 
cu care ne îndeletnicim) sau cum se poate să ne displacă o 
durere (ca ura, invidia, dorinţa de răzbunare). Aici plăcerea sau 
neplăcerea se bazează pe raţiune şi sunt identice cu aprobarea 
sau dezaprobarea; desfătarea şi durerea nu se pot baza decât pc 
sentimentul sau perspectiva unei posibile stări fizice bune sau 
rele (indiferent de sursa ei). 

Orice joc liber şi variat al senzaţiilor (care nu se întemeiază 
pe o intenţie) desfată, întrucât intensifică sentimentul de sănă¬ 
tate, indiferent dacă judecarea raţională a obiectului său sau 
chiar a desfătării ne produce sau nu satisfacţie; această desfătare 
se poate transforma în afect, deşi nu avem nici un interes pentru 
obiectul însuşi sau cel puţin nu unul care să fie proporţional cu 
intensitatea afectului. Jocurile pot fi împărţite în jocuri de noroc, 
jocuri de sunet si jocuri de idei. Primul presupune un interes , 
fie al vanităţii, fie al folosului propriu, care este mult mai mic 
decât interesul pentru modul de a-1 realiza. Al doilea presupune 
doar variaţia senzaţiilor; fiecare din ele este legată de un afect, 
fără a avea intensitatea lui, şi trezeşte idei estetice. Al treilea 
este produs de alternanţa reprezentărilor în facultatea de jude¬ 
care şi, cu toate că astfel nu se naşte o idee interesantă, totuşi 
sufletul este înviorat. 

Toate seratele noastre demonstrează cât de desfătătoare sunt 
jocurile, fără a fi nevoie să le întemeiem pe un scop interesat; 
lără joc nici o societate nu s-ar putea distra. Dar la aceasta 
contribuie şi afectele de speranţă, teamă, bucurie, mânie, 
dispreţ, întrucât se succed cu repeziciune şi sunt atât de vii, 
încât, datorită lor, ca printr-o mişcare interioară, întreaga 
activitate vitală a corpului pare a fi stimulată, aşa cum arată 
voioşia sufletului, care se naşte astfel, deşi nu se câştigă şi nu sc 

învaţă nimic. Dar cum jocul de noroc nu este un joc frumos, nu 
ne vom ocupa aici de el. în schimb, muzica şi glumele sunt 
două forme de joc cu ideile estetice sau cu reprezentările inte¬ 
lectului, prin care de fapt nu se gândeşte nimic şi care pot 
desfăta intens prin simpla lor variaţie. De aici, reiese destul de 
clar că înviorarea pe care o produc amândouă este doar cor¬ 
porală, deşi ea are ca punct de plecare ideile spiritului, si că 
întreaga desfătare, considerată atât de rafinată şi spirituaiă, a 
unei societăţi alese se reduce la sentimentul de sănătate stimulat 
printr-o mişcare viscerală corespunzătoare respectivului joc. Nu 
aprecierea armoniei tonurilor sau sclipirilor de spirit, a căror 
frumuseţe constituie aici doar mijlocul necesar, ci activitatea 
vitală intensificată a corpului, afectul, care pune în mişcare 
viscerele şi diafragma, cu un cuvânt sentimentul de sănătate (pe 
care nu îl sesizăm decât în astfel de situaţii) dă naştere desfătării 
de a putea acţiona asupra trupului şi prin suflet şi de a-1 putea 
folosi ca medic al lui. 

în muzică, acest joc porneşte de la senzaţiile corpului şi 
ajunge la idei estetice (ale obiectelor pentru afecte), iar de aici 
se întoarce înapoi, la corp, însă cu o forţă sporită. în cazul 
glumei (pe care, ca si muzica, s-ar cuveni mai curând să o 
considerăm artă agreabilă decât artă frumoasă), jocul pleacă de 
la idei, care în totalitate, urmărind să se exprime sensibil, acţio¬ 
nează şi asupra corpului. Cum această întruchipare în care inte¬ 
lectul nu găseste ceea ce aşteaptă îi prilejuieşte o destindere 
bruscă, noi resimţim efectul destinderii în corp datorită mişcării 
organelor, mişcare ce contribuie la realizarea echilibrului îor şi 
are o influenţă binefăcătoare asupra sănătăţii. 

în tot ceea ce produce un râs puternic, zguduitor, trebuie să 
existe ceva absurd (care în sine nu poate satisface intelectul). 
Râsul este un afect care provine din transformarea bruscă a 
unei aşteptări încordate în nimic. Tocmai această transformare, 
care, în mod sigur, nu place intelectului, produce totuşi indirect, 
într-un anumit moment, o plăcere vie. Deci cauza trebuie cău¬ 
tată în influenţa reprezentării asupra corpului şi în reacţia aces¬ 
tuia asupra sufletului; reprezentarea nu este în mod obiectiv o 
sursă de desfătare* (căci cum poate desfăta o aşteptare înşelată?), 

* Aici urmează în ediţia întâi (1790) următoarea propoziţie: „ca pentru 
acela care a primit vestea unui mare câştig în afaceri" (n. trad.). 

ci, ca simplu joc al reprezentărilor, ea produce un echilibru al 
forţelor vitale ale corpului. 

Când cineva povesteşte: în Surate, un indian asistă, la masa 
unui englez, la deschiderea unei sticle cu bere; prefăcută în 
spumă, berea se revarsă din sticlă, ceea ce provoacă marea 
uimire a indianului, care şi-o manifestă prin multe exclamaţii; la 
întrebarea englezului: ce găseşti aici atât de uimitor?, el răs¬ 
punde: nu mă mir că se revarsă, ci cum de aţi putut s-o băgaţi în 
sticlă; atunci noi râdem si ne bucurăm din inimă. Aceasta nu 
pentru că ne credem mai inteligenţi decât acest neştiutor sau 
pentru că intelectul găseşte aici ceva care să-l satisfacă, ci pen¬ 
tru că aşteptarea noastră încordată se transformă dintr-o dată în 
nimic, fată şi un alt exemplu: moştenitorul unei rude bogate 
vrea să-i facă acesteia o înmormântare solemnă, dar se plânge 
că nu reuşeşte, căci (spune el) cu cât dă mai mulţi bani oame¬ 
nilor tocmiţi ca să pară îndureraţi, cu atât mai veseli arată ci. Şi 
în acest caz râdem cu poftă, motivul fiind că o aşteptare s-a 
transformat brusc în nimic. Să reţinem că obiectul aşteptat nu 
trebuie să se transforme în opusul său pozitiv - căci acesta este 
întotdeauna ceva şi poate adesea întrista -, ci în nimic. Aşadar, 
dacă cineva trezeşte în noi o aşteptare încordată prin povestirea 
unei istorii, iar la sfârşit ne dăm seama de falsitatea ei, faptul ne 
displace; să amintim, ae exemplu, povestea oamenilor cărora, se 
spune, le-a albit părul într-o noapte din cauza unei mari 
supărări. Dimpotrivă, dacă un alt poznaş povesteşte cu lux de 
amănunte, ca replică la o astfel de istorie, despre un negustor 
care, întorcându-se din India în Europa cu toată averea prelă- 
cută în mărfuri, a fost silit de o furtună puternică să arunce lotul 
peste bord şi s-a supărat atât de tare, încât în aceeaşi noapte i-a 
albit peruca, noi râdem şi ne face plăcere; căci ne mai amuzăm 
un timp de greşeala noastră în ce priveşte un obiect, de altfel 
indiferent pentru noi, sau mai curând de ideea pe care am urmă¬ 
rit-o, ca şi cum am continua să ne jucăm cu o minge după ce 
ne-am hotărât s-o prindem şi s-o reţinem. Aici plăcerea nu 
provine din punerea la punct a unui mincinos sau a unui prost; 
căci, povestită cu seriozitatea necesară, această istorioară ar pro¬ 
voca singură hohotele de râs ale unei societăţi, în timp ce 
cealaltă, în mod normal, nu ar reţine atenţia. 

Este curios că în toate cazurile de acest fel gluma trebuie să 
conţină ceva care poate înşela pentru o clipă. De aceea, când 

aparenţa se destramă, spiritul se uită înapoi, pentru a o verifica 
încă o dată. Astfel, datorită succesiunii rapide a încordării şi 
destinderii, el este împins înainte şi înapoi şi începe să oscileze, 
întrucât desprinderea de ceea ce produce încordarea se reali¬ 
zează brusc (nu printr-o destindere treptată), oscilaţia trebuie să 
producă o mişcare sufletească şi o mişcare corporală intensă 
corespunzătoare ei; durata acestei mişcări nu poate fi controlată 
şi oboseşte, dar creează totodată şi bună dispoziţie (efectele 
unei mişcări prielnice sănătăţii). 

Căci, dacă admitem că toate gândurile noastre sunt legate 
armonic cu o mişcare a organelor corpului, vom înţelege cum 
este posibil ca situarea spiritului când într-un punct de vedere, 
când în altul, pentru a-şi contempla obiectul, să fie însoţită de o 
alternanţă a încordării şi destinderii părţilor elastice ale 
viscerelor noastre (asemănătoare celei pe care o simt cei ce se 
gâdilă), care se transmite diafragmei; ca atare, ritmul respiraţiei 
se accelerează, dând naştere unei mişcări prielnice sănătăţii. 
Doar ea, si nu ceea ce se petrece în spirit este cauza adevărată a 
unei desfătări produse de un gând care în fond nu reprezintă 
nimic. - Voltaire spunea că cerul ne-a dat, pentru a compensa 
numeroasele mizerii ale vieţii, două lucruri: speranţa şi somnul. 
El ar fi putut să adauge şi râsul, dacă mijloacele de a-1 provoca 
la fiinţele raţionale ar fi foarte uşor de găsit, iar agerimea minţii 
sau originalitatea dispoziţiei care sunt necesare pentru aceasta 
nu ar fi tot atât de rare pe cât de frecvent este talentul de a crea 
opere obscure, asemeni gânditorilor mistici, indigeste, asemeni 
geniilor, sau lacrimogene, asemeni romancierilor sentimentali 
(sau moraliştilor de acest fel). 

Mi se pare deci că putem fi întru totul de acord cu Epicur că 
orice desfătare este senzaţie animalică, adică corporală, chiar 
dacă este provocată de concepte care trezesc idei estetice; prin 
aceasta, nu dăunăm câtuşi de puţin sentimentului spiritual de 
respect pentru ideile morale, căci el nu este o desfătare, ci o 
autopretuire (a umanităţii din noi), care ne ridică deasupra 
nevoii de desfătare, şi nu dăunăm nici sentimentului mai puţin 
nobil al gustului. 

în naivitate găsim un amestec din aceste două sentimente; 
ea reprezintă răzvrătirea sincerităţii, la început o însuşire natu¬ 
rală a umanităţii, împotriva artei disimulării, devenită o a doua 
natură. Râdem de simplitatea care nu ştie încă să se prefacă, dar 

ne bucură şi simplitatea naturii care joacă un renghi disimulării. 
Ne aşteptam la obiceiul cotidian al expunerii artificiale, care 
urmăreşte prevăzător aparenţa frumoasă, şi când colo iată natura 
nevinovată, nealterată, pe care nu eram pregătiţi s-o întâlnim, şi 
pe care cel la care se manifestă nu intenţiona s-o dezvăluie. 
Aparenţa frumoasă, dar falsă, care de obicei atârnă greu în 
judecata noastră, se spulberă aici dintr-o dată, iar amăgitorul din 
noi este demascat: de aici, rezultă o mişcare a sufletului care se 
îndreaptă alternativ în două direcţii opuse şi care în acelaşi timp 
zguduie corpul într-un mod prielnic sănătăţii. Dar faptul că ceva 
infinit mai bun decât orice obicei adoptat - puritatea modului de 
gândire (cel puţin aptitudinea pentru aceasta) - nu a dispărut de 
tot din natura umană adaugă acestui joc al facultăţii de judecare 
seriozitate si stimă. întrucât fenomenul este de scurtă durată, iar 
cortina disimulării este trasă imediat, se amestecă aici şi un 
regret, o emoţie a delicateţei care, ca joc, se poate împăca foarte 
bine cu un astfel de râs binevoitor si care în realitate îl şi 
însoţeşte de obicei. Tot el micşorează încurcătura celui care 
stârneşte râsul, de a nu fi rafinat ca ceilalţi oameni. - De aceea, 
o artă de a fi naiv nu poate exista; doar întruchiparea naivităţii 
într-o persoană imaginară este pe deplin posibilă şi constituie o 
artă frumoasă, deşi rară. Naivitatea nu trebuie confundată cu 
simplitatea sincera care nu devine artificială decât pentru că nu 
înţelege arta relaţiilor umane. 

Maniera comică poate fi, de asemenea, enumerată printre 
lucrurile care înveselesc şi care sunt înrudite îndeaproape cu 
desfătarea produsă de râs; ele sunt un semn al originalităţii 
spiritului, dar nu şi al talentului pentru arta frumoasă. Comicul 
în sensul bun înseamnă talentul de a te transpune după voie 
într-o anumită stare de spirit în care toate obiectele sunt consi¬ 
derate cu totul altfel decât de obicei (ba chiar invers) şi totuşi 
potrivit unor principii ale raţiunii proprii unei astfel de stări. Cel 
care este supus fără voie unor astfel de schimbări este capricios; 
cel care le provoacă intenţionat şi urmărind un scop (acela al 
unei întruchipări vii obţinute pnntr-un contrast care produce 
râsul) este comic împreună cu manifestarea sa. Dar această 
manieră aparţine mai mult artei agreabile decât artei frumoase, 
întrucât obiectul ultimei trebuie să fie caracterizat întotdeauna 
de o anumită demnitate şi deci de o anumită seriozitate a întru¬ 
chipării, precum şi a gustului în apreciere. 

Secţiunea a doua 

DIALECTICA FACULTĂŢII DE JUDECARE ESTETICE 

55 

Pentru a fi dialectică, o facultate de judecare trebuie să fie 
mai întâi raţiocinantă, cu alte cuvinte judecăţile ei trebuie să 
emită a priori pretenţii de universalitate*. Căci în opoziţia unor 
astfel de judecăţi constă dialectica. De aceea, incompatibilitatea 
judecăţilor estetice sensibile (asupra agreabilului şi dezagrea¬ 
bilului) nu este dialectică. Nici conflictul judecăţilor de gust, în 
măsura în care fiecare individ se bazează doar pe gustul său, nu 
constituie o dialectică a gustului, întrucât nimeni nu se gândeşte 
să facă din judecata sa o regulă universală. Prin urmare, nu 
poate fi vorba de un concept al dialecticii care să privească 
gustul, ci de conceptul de dialectică a criticii gustului (nu a 
gustului însuşi) relativ la principiile acestei critici; căci asupra 
temeiului posibilităţii judecăţilor de gust în genere apar în mod 
firesc şi inevitabil concepte care se contrazic. Critica transcen¬ 
dentală a gustului poate avea deci o parte care să se numească 
dialectică a facultăţii de judecare estetice doar dacă există o 
antinomie a principiilor acestei facultăţi care pune în discuţie 
legitatea ei, cu alte cuvinte şi posibilitatea sa internă. 


56. Prezentarea antinomiei gustului 

Primul loc comun al gustului se află în propoziţia prin care 
orice persoană lipsită de gust crede că se apără împotriva 
reproşurilor: fiecare are gustul său. Aceasta înseamnă că 
factorul determinant al judecăţii de gust este pur subiectiv 
(plăcere sau durere) şi că judecata nu are dreptul să pretindă 
acordul necesar al altora. 


* O judecată raţiocinantă (iudicium ratiocinans) poate ti orice judecată 
care se dă drept universală, căci astfel poate servi ca premisă majoră intr-un 
raţionament. Dimpotrivă, o judecată raţională (iudicium ratiocinatum) este 
doar aceea care este gândită ca o concluzie a unui raţionament, deci ca 
întemeiată a priori. 

A! doilea loc comun al gustului, folosit chiar şi dc cci care 
recunosc judecăţilor de gust dreptul la universalitate, constă în 
următoarele: gusturile nu se discută Cu alte cuvinte, deşi 
factorul determinant al unei judecăţi de gust poate fi şi obiectiv, 
totuşi el nu poate fi prins în concepte determinate. Prin urmare, 
asupra judecăţii înseşi nu se poate decide prin argumente, deşi 
ea poate da naştere foarte bine şi cu îndreptăţire la dispute. Căci 
deşi disputa şi discuţia sunt identice prin faptul că încearcă să 
producă acordul judecăţilor prin opunerea lor, totuşi ele se 
deosebesc prin aceea că discuţia speră să ajungă la acest rezultat 
cu ajutorul unor concepte determinate folosite ca argumente, 
admiţând deci concepte obiective ca temeiuri ale judecăţii. Dar 
unde se consideră că acest procedeu nu este aplicabil, acolo nici 
discuţia nu are sens. 

Este uşor de observat că între aceste două locuri comune 
trebuie să mai fie o propoziţie, care, deşi nu circulă ca proverb, 
există totuşi în mintea fiecăruia: gusturile se dispută (deşi nu sc 
discută). Această propoziţie conţine contrariul primei propoziţii. 
Căci unde este permisă disputa, acolo trebuie să existe speranţa 
că se va ajunge la acordul părţilor; ca atare, trebuie să ne 
gândim la temeiuri ale judecăţii care nu au doar o valabilitate 
particulară şi care nu sunt doar subiective. Dar acest gând este 
tocmai opusul principiului: fiecare are gustul său. 

De aici, rezultă următoarea antinomie relativă la principiul 
gustului: 

1. Teză. Judecata de gust nu se întemeiază pe concepte; căci 
în caz contrar gusturile s-ar putea discuta (adevărul judecăţi lor 
s-ar decide prin argumente). 

2. Antiteză. Judecata de gust se întemeiază pe concepte; căci 
altfel ea nu ar putea fi, indiferent de varietatea ei, nici măcar 
obiect de dispută (a pretinde acordul necesar al celorlalţi cu 
această judecată). 


57. Rezolvarea antinomiei gustului 

Opoziţia principiilor care stau la baza oricărei judecăţi de 
gust (principii care nu sunt altceva decât cele două particu¬ 
larităţi ale judecăţii de gust prezentate mai înainte în analitică) 
nu poate fi înlăturată decât dacă se arată că conceptul, la care 

este raportat obiectul în acest tip de judecăţi, nu este luat în 
acelaşi sens în cele două maxime ale facultăţii de judecare este¬ 
tice; că acest dublu sens sau punct de vedere al judecării apar¬ 
ţine în mod necesar facultăţii noastre de judecare transcenden¬ 
tale, dar şi că aparenţa, care provine din confundarea ambelor, 
ca iluzie naturală, este inevitabilă. 

Judecata de gust trebuie să se raporteze la un concept 
oarecare, căci în caz contrar ea nu ar putea emite nici un fel de 
pretenţii la valabilitate necesară pentru fiecare. însă ea nu poate 
fi demonstrată printr-un concept, tocmai pentru că un concept 
poate fi sau determinabil sau în sine nedeterminat şi totodată 
nedeterminabil. Din prima categorie face parte conceptul in¬ 
telectului, care este determinabil prin predicate ale intuiţiei 
sensibile care-i pot corespunde; din categoria a doua, conceptul 
transcendental al raţiunii despre suprasensibil, care stă la baza 
oricărei intuiţii şi care mai mult nu poate fi deci determinat 
teoretic. 

Judecata de gust se referă într-adevăr la obiecte ale 
simţurilor, dar nu pentru a determina un concept al lor pentru 
inteiect, căci ea nu este o judecată de cunoaştere. De aceea, ea 
este - ca reprezentare singulară intuitivă raportată la senti¬ 
mentul de plăcere - doar o judecată personală; ca atare, vala¬ 
bilitatea ei este limitată doar la individul care judecă. Obiectul 
este pentru mine un obiect de satisfacţie; alţii se pot raporta 
diferit la el; - fiecare are gustul său. 

Totuşi, este neîndoios că judecata de gust conţine o ra¬ 
portare lărgită a reprezentării obiectului (totodată şi a su¬ 
biectului) pe care întemeiem extinderea acestui tip de judecăţi 
ca necesare pentru fiecare. De aceea, această extindere trebuie 
să aibă la bază în mod necesar un concept; el este însă un 
concept care nu poate fi determinat de nici o intuiţie, prin care 
nu poate fi cunoscut nimic şi care nu poate fi deci folosit ca 
argument pentru judecata de gust. Dar un astfel de concept nu 
este decât conceptul pur al raţiunii despre suprasensibil } care 
întemeiază obiectul (dar şi subiectul care judecă) ca obiect 
sensibil, deci ca fenomen. Căci, dacă nu am admite o astfel de 
consideraţie, nu am putea salva pretenţia judecăţii de gust la 
valabilitate universală; dacă conceptul care o întemeiază nu ar fi 
decât un simplu concept confuz al intelectului, de exemplu cel 
al perfecţiunii, căruia să-i putem adăuga intuiţia sensibilă a 

frumosului care-i corespunde, atunci ar fi cel puţin în sine 
posibil să întemeiem judecata de gust pe argumente, ceea ce 
contrazice teza. 

Orice contradicţie este însă înlăturată dacă spun: judecata de 
gust se întemeiază pe un concept (al unui principiu în genere 
despre finalitatea subiectivă a naturii pentru facultatea de 
judecare) prin care însă nu poate fi cunoscut sau dovedit nimic 
relativ la obiect, întrucât, în sine, el este indetenninabil şi 
inutilizabil pentru cunoaştere. însă tocmai datorită acestui 
concept judecata de gust dobândeşte valabilitate universală 
(deşi în fiecare caz în parte se manifestă ca judecată singulară 
care însoţeşte nemijlocit intuiţia) întrucât factorul ei determi¬ 
nant se află, poate, în conceptul a ceea ce putem considera ca 
substrat suprasensibil al umanităţii. 

Rezolvarea unei antinomii depinde doar de posibilitatea ca 
două propoziţii, în aparenţă opuse, să nu se contrazică în 
realitate, ci să poată coexista, chiar dacă explicarea posibilităţii 
conceptului lor depăşeşte facultatea noastră de cunoaştere. 
Astfel se poate explica şi faptul că această aparenţă este 
naturală şi inevitabilă pentru raţiunea umană şi de ce ea există şi 
se menţine, deşi după rezolvarea falsei contradicţii nu nc mai 
înşală. 

Conceptul pe care trebuie să se întemeieze universalitatea 
unei judecăţi este luat de noi în cele două propoziţii opuse în 
acelaşi sens, atribuindu-i totuşi două predicate care se contrazic. 
De aceea, teza ar trebui să sune în felul următor: judecata dc 
gust nu se bazează pe concepte determinate; iar antiteza: jude¬ 
cata de gust se bazează totuşi pe un concept, deşi nedeterminat 
(şi anume pe acela al substratului suprasensibil al fenomenelor). 
In acest caz, între ele nu ar mai exista nici o contradicţie. 

Mai mult decât să înlăturăm această contradicţie a preten¬ 
ţiilor şi contrapretenţiilor gustului nu putem face. Este pur şi 
simplu imposibil să dăm un principiu obiectiv, determinat, al 
gustului, în funcţie de care să poată fi orientate, verificate şi 
demonstrate judecăţile de gust, căci atunci ele nu ar mai fî 
judecăţi de gust. Principiul subiectiv, adică ideea nedeterminată 
a suprasensibilului din noi, poate fi considerat ca singura cheie 
a dezlegării enigmei acestei facultăţi, ale cărei izvoare sunt 
ascunse înţelegerii noastre; mai mult decât atât nu putem şti. 

Antinomia prezentată şi rezolvată aici se întemeiază pe un 
concept corect despre gust, adică pe conceptul unei facultăţi de 
judecare estetice pur reflexive; astfel, cele două principii care în 
aparenţă se contrazic au putut fi puse de acord - ambele pot Ji 
adevărate -, ceea ce este suficient. Dimpotrivă, dacă s-ar fi 
admis agreabilul ca factor determinant al gustului (datorită 
singularităţii reprezentării care stă la baza judecăţii de gust), aşa 
cum fac unii, sau principiul perfecţiunii, asa cum vor alţii 
(datorită valabilităţii lui universale), iar gustuf ar fi fost definit 
pe această bază, atunci de aici s-ar fi născut o antinomie care nu 
poate fi rezolvată decât arătându-se că ambele propoziţii care se 
opun (nu doar contradictoriu) sunt false; ceea ce ar demonstra 
că conceptul pe care se întemeiază fiecare este în sine contra¬ 
dictoriu. Constatăm deci că înlăturarea antinomiei facultăţii de 
judecare estetice urmează un drum asemănător cu cel pe care a 
mers critica în rezolvarea antinomiilor raţiunii pure teoretice. 
De asemenea, observăm că atât aici, cât şi în critica raţiunii 
practice antinomiile ne constrâng, împotriva voinţei noastre, să 
depăşim sensibilul şi să căutăm în suprasensibil punctul de 
unire’al tuturor facultăţilor noastre a priori; căci altă posibilitate 
de a pune raţiunea de acord cu sine însăşi nu există. 

Observaţia 1 

Cum în filosofia transcendentală avem adesea prilejul să 
deosebim ideile de conceptele intelectului, ne poate fi de folos 
să găsim pentru această deosebire termenii potriviţi. Cred că 
încercarea de a propune câţiva nu va întâmpina opoziţii. - în 
înţelesul cel mai general, ideile sunt reprezentări raportate la un 
obiect potrivit unui anumit principiu (subiectiv sau obiectiv), 
fără ca ele să poată deveni vreodată o cunoştinţă despre obiect. 
Ele se raportează fie la o intuiţie, potrivit unui principiu subiec¬ 
tiv al acordului facultăţilor de cunoaştere (imaginaţia şi intelec¬ 
tul), şi atunci se numesc idei estetice, fie la un concept potrivit 
unui principiu obiectiv, fără a putea totuşi vreodată să ofere o 
cunoştinţă despre obiect, şi atunci se numesc idei ale raţiunii. în 
acest’din urmă caz, conceptul este transcendent, deosebindu-se 
de conceptul intelectului, care poate fi întemeiat oricând pe o 
experienţă adecvat corespunzătoare şi care, din acest motiv, se 
numeşte imanent. 

O idee estetică nu se poate transforma niciodată într-o 
cunoştinţă, întrucât ea este o intuiţie (a imaginaţiei), pentru care 
nu poate fi găsit un concept adecvat. O idee a raţiunii nu poate 
deveni niciodată o cunoştinţă, deoarece ea conţine un concept 
(al suprasensibilului), pentru care nu poate fi găsită o intuiţie 
adecvată. 

Cred că ideea estetică poate fi numită o reprezentare inexpo- 
nibilă a imaginaţiei, iar ideea raţiunii, un concept indenionstra- 
bil al raţiunii. Despre ambele se presupune că nu sunt cu totul 
lipsite de temei, ci că (potrivit explicaţiei de mai sus dată ideii 
în genere) sunt produse conform anumitor principii ale facultă¬ 
ţilor de cunoaştere corespunzătoare (prima, conform unor prin¬ 
cipii subiective, ultima, conform unor principii obiective). 

Conceptele intelectului ca atare trebuie să fie întotdeauna 
demonstrabile (dacă prin demonstrare se înţelege, ca în anato¬ 
mie, doar ilustrarea); cu alte cuvinte, obiectul care le cores¬ 
punde trebuie să poată fi întotdeauna dat în intuiţie (pură sau 
empirică); căci doar astfel ele pot deveni cunoştinţe. Conceptul 
de mărime poate fi dat în intuiţia spaţială a priori, de exemplu 
a unei linii drepte s.a.m.d.; conceptul de cauză, prin impene¬ 
trabilitatea, prin lovirea corpurilor ş.a.m.d. Prin urmare, ambele 
pot fi atestate printr-o intuiţie empirică, ceea ce înseamnă că 
gândul pe care-1 conţin poate fi probat (demonstrai, ilustrat) 
printr-un exemplu. Iar acest lucru trebuie să fie posibil, căci în 
caz contrar nu suntem siguri dacă nu cumva gândul este gol, 
adică lipsit de orice obiect. 

în logică, expresiile demonstrabil sau indeinonstrabil sc 
folosesc de obicei doar relativ la propoziţii; propoziţiile 
demonstrabile ar putea fi numite mai bine propoziţii mijlocii 
certe, cele indemonstrabile, propoziţii nemijlocit-certe; căci 
filosofia pură are propoziţii de ambele tipuri, dacă prin acestea 
sc înţeleg propoziţii adevărate care pot fi dovedite şi propoziţii 
adevărate care nu pot fi dovedite. Ca filosofie, ca poale 
intr-adevăr dovedi pornind doar de la principii a priori, dar nu 
poate demonstra, dacă nu vrem să ne depărtăm cu totul de sen¬ 
sul cuvântului potrivit căruia a demonstra (ostenderc. exhibem 
înseamnă a da conceptului o întruchipare intuitivă (fie în dove¬ 
dire, fie în definire); când intuiţia este a priori, vorbim des n e 
construirea conceptului, când ea este şi empirică, despre prezen¬ 
tarea obiectului, care asigură conceptului realitate obiectivă. 

Astfel, spunem despre un anatomist că demonstrează ochiul 
uman când, prin disecarea acestui organ, face intuitiv conceptul 
expus mai înainte discursiv. 

în consecinţă, discursul raţiunii despre substratul suprasen- 
sibil al tuturor fenomenelor în genere sau despre ceea ce trebuie 
pus la baza liberului nostru arbitru relativ la legea morală, anume 
conceptul de libertate transcendentală, este, potrivit speciei, un 
concept nedemonstrabil şi o idee a raţiunii. Virtutea este şi ea 
un concept nedemonstraoil, însă doar după grad; căci pentru 
primul nu poate fi găsit nimic în experienţă, care, în sine, potri¬ 
vit calităţii, să-i corespundă; în privinţa virtuţii, nici un produs 
al experienţei, provenit din această cauzalitate, nu atinge gradul 
pe care ideea raţiunii îl prescrie ca regulă. 

Aşa cum, în cazul unei idei a raţiunii, imaginaţia nu acoperă 
cu intuiţiile ei conceptul dat, tot astfel, îh cazul unei idei 
estetice, intelectul nu acoperă niciodată cu conceptele sale 
întreaga intuiţie internă a imaginaţiei, pe care aceasta o asociază 
cu o reprezentare dată. Dar, întrucât a prinde în concepte o 
reprezentare a imaginaţiei echivalează cu a o expune, ideea 
estetică poate fi numită^ o reprezentare inexponibilă a imagi¬ 
naţiei (în jocul ei liber). în cele ce urmează voi mai avea prilejul 
să spun câte ceva despre acest tip de idei. Acum mă rezum la a 
observa că atât ideile raţiunii, cât şi ideile estetice trebuie să 
aibă principiile lor, şi anume ambele în raţiune, primele în 
principiile obiective, ultimele în principiile subiective ale utili¬ 
zării ei. 

în temeiul celor de mai sus, putem explica geniul şi prin 
facultatea ideilor estetice. Astfel indicăm totodată motivul pen¬ 
tru care, în produsele geniului, natura (subiectului), şi nu un 
scop premeditat, dă regula artei (producerii frumosului). Căci 
frumosul nu trebuie judecat potrivit unor concepte, ci potrivit 
dispoziţiei finale a imaginaţiei pentru concordanţa cu facultatea 
conceptelor în genere; ca atare, regulile şi prescripţiile nu pot 
servi ca model subiectiv al acelei finalităţi estetice, dar necon¬ 
diţionate, proprii artei frumoase, care trebuie să aibă pretenţia 
legitimă de a plăcea tuturor; acest rol îl joacă doar simpla natură 
din subiect, dar nu exprimată în reguli şi concepte, adică 
substratul suprasensibil al tuturor facultăţilor sale (care nu poate 
fi redat de nici un concept al intelectului), realizarea acordului 
tuturor facultăţilor noastre de cunoaştere cu acest substrat supra- 

sensibil constituind scopul ultim prescris de inteligibilul naturii 
noastre. Numai astfel putem întemeia a priori finalitatea artei, 
căreia nu i se poate prescrie un principiu obiectiv, pe un prin¬ 
cipiu subiectiv şi totuşi universal valabil. 

Observaţia a ll-a 

Următoarea observaţie importantă reiese de la sine; există 
trei tipuri de antinomii ale raţiunii pure; toate au în comun 
faptul că silesc raţiunea să renunţe la presupunerea, de altfel 
foarte naturală, că obiectele simţurilor ar fi chiar lucrurile în 
sine, şi să le considere mai curând ca simple fenomene, 
punânau-le la bază un substrat inteligibil (ceva suprasensibil, 
al cărui concept este doar o idee şi nu constituie o cunoştinţă 
propriu-zisă). Fără aceste antinomii, raţiunea nu s-ar fi putut 
hotărî niciodată să accepte un astfel de principiu, care îngus¬ 
tează atât de mult câmpul speculaţiei sale, şi să sacrifice atâtea 
speranţe extrem de promiţătoare; căci chiar şi acum, când, 
pentru compensarea acestei pierderi, i se deschid perspectivele 
unei utilizări practice cu atât mai întinse, ea pare că nu se 
poate desprinde fără durere de acele speranţe şi de vechiul 
ataşament. 

Existenţa a trei feluri de antinomii se explică prin existenţa 
a trei facultăţi de cunoaştere: intelect, facultate de judecare şi 
raţiune; fiecare dintre ele (ca facultate de cunoaştere supe¬ 
rioară) trebuie să aibă principiile ei a priori; raţiunea, jude¬ 
când aceste principii şi utilizarea lor, cere în mod inevitabil, 
relativ la toate, necondiţionatul pentru condiţionatul dat; ceea 
ce nu se poate obţine niciodată dacă sensibilul este considerat 
ca aparţinând lucrurilor în sine înseşi şi dacă nu este înte¬ 
meiat, ca simplu fenomen, pe ceva suprasensibil (substratul 
inteligibil al naturii din afara noastră şi din noi), ca lucrul în 
sine însuşi. Ca atare, există: 1) pentru facultatea de cunoaştere, 
o antinomie a raţiunii relativă la utilizarea intelectului până la 
necondiţionat; 2) pentru sentimentul de plăcere şi neplăcere, 
o antinomie a raţiunii privitoare la utilizarea estetică a facultă¬ 
ţii de judecare; 3) pentru facultatea de a dori, o antinomic a 
raţiunii relativă la utilizarea practică a raţiunii legiuitoare prin 
sine însăşi; căci toate aceste facultăţi au principii superioare a 
priori şi, conform unei cerinţe imperioase a raţiunii, trebuie 


179 




IMMANUEL KANT 


să-şi poată judeca si determina necondiţionat obiectul lor 
potrivit acestor principii. 

Relativ la două antinomii, cea a utilizării teoretice şi cea a 
utilizării practice a acelor facultăţi de cunoaştere superioare, ain 
arătat în altă parte inevitabilitatea lor în cazul în care judecăţile 
care le corespund nu iau în considerare un subs trat suprasensibil 
al obiectelor date, .ca fenomene, dar şi posibilitatea rezolvării 
lor de îndată ce această condiţie este împlinită. în ceea ce 
priveşte antinomia care apare în utilizarea facultăţii de judecare, 
conform cerinţei raţiunii, şi la care se referă rezolvarea propusă 
aici, nu există alt mijloc de a o evita decât fie negarea existenţei 
unui principiu a priori care să întemeieze judecata de gust, fie 
acceptarea supoziţiei că judecata de gust este o judecată ra¬ 
ţională mascată asupra perfecţiunii descoperite într-un obiect şi 
asupra relaţiei elementelor sale diverse în vederea unui scop, 
fiind deci numită estetică doar datorită confuziei reflexiei 
noastre, deşi de fapt ea este teleologică; în primul caz, orice 
pretenţie la necesitatea acordului universal devine simplă iluzie 
lipsită de temei, iar o judecată de gust este considerată corectă 
doar când se întâmplă ca mai mulţi să o aprobe, şi aceasta nu 
pentru că în spatele respectivului acord se bănuieşte existenţa 
unui principiu a priori, ci pentru că subiecţii sunt în mod 
întâmplător alcătuiţi la fel (ca în cazul gustului cerului gurii); în 
cazul al doilea, rezolvarea antinomiei prin idei transcendentale 
devine inutilă si fără valoare, legile gustului putând fi asociate 
cu obiectele simţurilor nu doar ca simple fenomene, ci, de 
asemenea, ca lucruri în sine. Dar în expunerea judecăţilor de 
gust am arătat în mai multe locuri cât de puţin valorează ambele 
soluţii. 

Dacă se admite ce! puţin că deducţia noastră se află pe 
drumul ce! bun, deşi nu este suficient de clară în toate pri¬ 
vinţele, atunci se impun trei idei: mai întâi, cea a supra- 
sensibilului în genere ca substrat al naturii, fără altă deter- 
minaţie; în a! doilea rând, ideea aceluiaşi suprasensibil ca 
principiu al finalităţii subiective a naturii pentru facultatea 
noastră de cunoaştere; în al treilea rând, ideea aceluiaşi 
suprasensibil ca principiu al scopurilor libertăţii şi ca prin¬ 
cipiu al acordului ci cu finalitatea subiectivă a naturii în 
domeniul moralei. 

58. Despre idealismul finalităţii naturii atât ca artă, 
cât şi ca singurul principiu al facultăţii de judecare estetice 

Principiul gustului poate fi stabilit mai întâi spunând câ 
acesta judecă întotdeauna potrivit unor factori determinanţi 
empirici, care deci sunt daţi doar a posteriori prin simţuri, sau 
admiţând că el judecă pornind de la un temei a priori . Primul 
punct de vedere poate fi numit empirismul criticii gustului, al 
doilea, raţionalismul acesteia. Potrivit primului, obiectul satis¬ 
facţiei noastre nu se deosebeşte de agreabil; potrivit celui dc-al 
doilea, el nu se deosebeşte efe ceea ce e bun, dacă judecata se 
bazează pe anumite concepte; astfel, frumuseţea ar fi alungată 
din lume, în locul ei rămânând doar un nume aparte, care desem¬ 
nează un anumit amestec al celor două tipuri de satisfacţie 
amintite. Dar noi am arătat că există şi temeiuri a priori ale 
satisfacţiei, care nu contrazic deci principiul raţionalismului, 
deşi ele nu pot fi prinse în concepte determinate. 

însă raţionalismul principiului gustului este sau cel al 
realismului finalităţii, sau cel al idealismului ei. însă cuin o 
judecată de gust nu este o judecată de cunoaştere, iar fru¬ 
museţea nu este o calitate a obiectului considerat în sine, 
raţionalismul principiului gustului nu poale consta niciodată 
în aceea că finalitatea în judecata de gust este gândită ca 
obiectivă, cu alte cuvinte că judecata are ca obiect teoretic şi 
deci logic (deşi doar într-o judecare confuză) perfecţiunea 
obiectului, ea referindu-se doar estetic la acordul reprezentării 
imaginaţiei cu principiile esenţiale ale facultăţii de judec&pîĂm 
genere. Prin urmare, în conformitate cu însumi- principiul 
raţionalismului, deosebirea dintre realismul şi.idealismul jude¬ 
căţii de gust constă în aceea că în prirnuir caz finalitatea su¬ 
biectivă este considerată ca scop real .^intenţionat) al naturii 
(sau artei) de a se acorda cu facultate^ noastră de judecare. în 
timp ce în al doilea caz este doar /(in acord fără scop, cure sc 
realizează de la sine şi întâmplător, cu nevoia facultăţii de 
judecare relativă la natură şi la formele ei produse după legi 
particulare. '• 

Pentru realismul finalităţii estetice a naturii, care presupune 
acceptarea faptului că la baza producerii frumosului sta o idee a 
; ui conţinuta în cauza producătoare, adică un scop favorabil 


181 




IMMANUEL KANT 


imaginaţiei noastre, pledează foarte convingător formaţiunile 
frumoase din imperiul naturii organizate. Florile, formele unor 
plante, graţia formelor animalelor din toate genurile, inutile 
pentru ele, dar care par alese pentru gustul nostru, şi mai ales 
diversitatea şi combinarea armonioasă a culorilor, atât de plă¬ 
cute şi atrăgătoare pentru ochii noştri (la fazan, la crustacee, la 
insecte, chiar la florile cele mai comune), care, întrucât se referă 
doar la suprafaţă, şi din aceasta nici măcar la figura creaturilor, 
care ar putea fî necesară pentru scopurile interne ale acestora, 
par să existe doar pentru a fi contemplate din exterior - toate 
acestea vin în sprijinul explicării prin acceptarea unor scopuri 
reale ale naturii care au în vedere facultatea noastră de judecare 
estetică. 

Acestei ipoteze i se opune în primul rând raţiunea prin 
maximele ei, care împiedică pe cât se poate multiplicarea inutilă 
a principiilor; în al doilea rând, natura, care manifestă 
pretutindeni în formaţiunile ei libere o atât de pronunţată 
înclinaţie mecanică pentru producerea de forme care par făcute 
pentru utilizarea estetică a facultăţii noastre de judecare, fără a 
oferi cel mai neînsemnat temei presupunerii că pentru aceasta 
are nevoie de ceva mai mult decât de mecanismul ei, ca simplă 
natură, conform căruia formele ei pot fi adecvate aprecierii 
noastre si fără o idee care să le stea la bază. Printr-o formaţiune 
liberă a naturii înţeleg formaţiunea prin care dintr-un fluid în 
repaos, datorită evaporării sau separării unei părţi a acestuia 
(câteodată doar a căldurii), ceea ce rămâne, solidificându-se, 
capătă o anumită formă sau structură (figură sau textură); ea 
esîc djferită când materiile sunt specific deosebite, şi identică, 
atunci mâteiT.ile sunt identice. Aici presupunem o fluiditate 
adevărată, cu alte'.cuvinte că materia este dizolvată în întregime, 
şi nu un simplu amestec al unor părţi solide ce plutesc în lichid. 
Formaţiunea apare prin, precipitare, adică printr-o solidificare 
bruscă, printr-un salt, nu printr-o trecere treptată din starea 
lichidă în cea solidă, treceri care se numeşte cristalizare. Cel 
mai obişnuit exemplu pentrui acest tip de formaţiune este apa 
care îngfieaţă: la început, apar. raze mici de gheaţă ce se îmbină 
făcând între ele unghiuri de 60 c> ; apoi, alte raze vin să se unească 
cu ele în fiecare punct al acf-stui unghi, până când totul se 
transformă în gheaţă. în acest timp, apa dintre micile raze de 
gheaţă nu devine treptat mai vâscoasă, ci rămâne pe deplin 

fluidă, aşa cum ar fi pe o căldură mult mai mare, deşi are 
întreaga răceală a gheţii. Materia care se separă, eliberându-se 
brusc în momentul sohdifîcării, este o cantitate considerabilă de 
căldură, a cărei pierdere, întrucât ea a fost necesară pentru men¬ 
ţinerea stării lichide, nu face ca gheaţa formată să fie cu nimic 
mai rece decât a fost cu puţin mai înainte apa fluidă. 

Multe săruri, precum şi pietrele cu formă de cristale provin 
dintr-o specie de pământ dizolvată, cine ştie cum, în apă. La fel, 
configuraţiile adenoide ale multor minereuri, ale galenei cubice, 
ale blendei roşii etc. se formează, după toate probabilităţile, tot 
în apă, prin precipitare; constrânse de o cauză oarecare să pără¬ 
sească acest vehicul, asemenea corpuri se unesc unele cu altele, 
luând diferite forme exterioare. 

Dar toate substanţele care au devenit lichide doar datorită 
căldurii şi s-au solidificat prin răcire au şi în interior o anumită 
textură care se vede în secţiune. Pornind de aici, se poate 
presupune că, dacă propria lor greutate sau influenţa aerului nu 
s-ar fi împotrivit, ele ar fi avut şi în exterior o formă proprie; 
acest fenomen s-a observat la anumite metale solidificate la 
suprafaţă după topire, dar încă lichide în interior, prin extra¬ 
gerea substanţei fluide şi prin precipitarea liniştită a părţii interi¬ 
oare. Multe dm acele cristalizări minerale, cum sunt druzelc dc 
spat, hematita roşie, aragonitul au adesea forme deosebit dc 
frumoase, asa cum arta şi-ar dori întotdeauna să născocească; 
iar aureola din peştera de la Antiparos este doar produsul apei 
care se prelinge pnntr-un strat de calcar. 

Materia lichidă pare să fie într-adevăr mai veche decât 
materia solidă; atât plantele, cât şi corpul animal sc formează 
din hrană lichidă, întrucât ea însăşi se constituie în repaus. 
Desigur, această formare are loc în primul rând potrivit unei 
anumite predispoziţii originare orientate spre scopuri (predis¬ 
poziţie care, aşa cum se va arăta în partea a doua*, nu trebuie 
apreciată estetic, ci teleologic, conform principiului realismu¬ 
lui); nu este exclus însă ca totodată ea să se realizeze ca 
precipitare şi formare liberă, după legea universală a afinităţii 
materiilor. Vaporii aflaţi într-o atmosferă, amestec al diferitelor 
feluri de gaze, produc, atunci când se separă de ea datorită unei 
răciri, cristale de zăpadă care, potrivit diversităţii respectivului 

’ Critica facultăţii de judecare teleologice (n. trad.). 

amestec de gaze, sunt figuri foarte frumoase şi par adevărate 
produse ale artei; tot astfel, fără a ştirbi cu nimic principiul 
teleologic de judecare al organizării, ne putem gândi că frumu¬ 
seţea florilor, a penelor păsărilor, a scoicilor - atât în ce priveşte 
forma, cât şi culoarea - poate fi atribuită naturii şi capacităţii ei 
de a plăsmui în libertate, fără să se conducă după anumite sco¬ 
puri, potrivit legilor chimice, prin depozitarea materiei necesare 
organizării, produse care au şi finalitate estetică. 

Dar există o dovadă că principiul idealităţii finalităţii în fru¬ 
mosul naturii este principiul pe care ne întemeiem întotdeauna 
judecata estetică şi care ne împiedică să utilizăm ca factor 
explicativ realismul unui scop al naturii pentru facultatea noas¬ 
tră de reprezentare; ea constă în aceea că în aprecierea frumu¬ 
seţii în genere căutăm a priori în noi înşine etalonul ei si că, 
relativ la judecata dacă un lucru este frumos sau nu, facultatea 
de judecare estetică îşi dă singură legea; aceasta nu s-ar putea 
întâmpla în cazul admiterii realismului finalităţii naturii. Căci 
atunci noi ar trebui să învăţăm de la natură ceea ce trebuie 
considerat frumos, iar judecata de gust ar fi subordonată prin¬ 
cipiilor empirice. Intr-o astfel de apreciere nu importă deci ceea 
ce este natura sau ceea ce este ea pentru noi ca scop, ci cum o 
percepem. Finalitatea naturii ar fi tot obiectivă dacă ea şi-ar 
plăsmui formele pentru satisfacţia noastră, şi nu subiectivă, 
finalitate care se bazează pe jocul liber al imaginaţiei; sub 
semnul ei, noi suntem cei care percepem natura în mod favo¬ 
rabil, şi nu ea ne arată ceva de acest gen. însuşirea naturii de a 
ne oferi prilejul să simţim finalitatea interioară a raportului 
facultăţilor sufletului nostru în aprecierea anumitor produse ale 
ei, si anume ca una care trebuie declarată necesară si universală 
pe un temei suprasensibil, nu poate fi un scop al naturii sau mai 
degrabă nu poate fi considerată de noi în acest fel; căci atunci 
judecata, care ar fi determinată de el, s-ar întemeia pe etero- 
nomie, şi nu pe libertatea autonomiei, aşa cum este propriu unei 
judecăţi de gust. 

Principiul idealismului finalităţii poate fi recunoscut şi mai 
clar în arta frumoasă. Aici nu poate fi admis un realism estetic 
al ei datorat senzaţiilor (caz în care ca nu ar fî artă frumoasă, ci 
simplă artă agreabilă), ceea ce este corni n artei frumoase si 
naturii frumoase. Dar faptul că plăcerea produsă de ideile 
estetice nu trebuie să depindă de atingerea anumitor scopuri (ca 

în arta mecanică intenţionată), deci că ea se bazează, chiar în 
raţionalismul principiufui, pe idealitatea scopurilor, nu pe reali¬ 
tatea lor, este confirmat si de considerarea artei frumoase ca 
atare nu ca un produs al intelectului şi al ştiinţei, ci al geniului; 
în consecinţă, regula ei derivă din ideile estetice, care se deose¬ 
besc fundamental de ideile raţiunii despre anumite scopuri. 

Aşa cum idealitatea obiectelor simţurilor ca fenomene este 
singurul mod de a explica posibilitatea faptului că formele lor 
pot fi determinate a priori, tot astfel idealismul finalităţii în 
aprecierea frumosului naturii şi artei este singura ipoteză care 
permite criticii să explice posibilitatea unei judecăţi de gust 
care emite a priori pretenţii la valabilitate universală (fiîră ea 
totuşi să întemeieze pe concepte finalitatea atribuită obiec¬ 
telor). 


59. Despre frumuseţe ca simbol al moralităţii 

Pentru a demonstra realitatea conceptelor noastre, trebuie să 
apelăm întotdeauna la intuiţii; acestea se numesc exemple, când 
conceptele sunt empirice, şi scheme, când este vorba de 
concepte pure ale intelectului. Dacă se cere demonstrarea 
realităţii obiective a conceptelor raţiunii, adică a ideilor, şi 
anume în vederea cunoaşterii teoretice, atunci dorinţa este 
irealizabilă, întrucât pentru ele nu poate fi găsită absolut nici o 
intuiţie adecvată. 

Orice hipotipoză (întruchipare, subiectio sub adspectiim), ea 
sensibilizare, este de două felun: fie schematică, fie simbolica: 
în primul caz, pentru un concept al intelectului se dă a priori 
intuiţia corespunzătoare; în al doilea caz, unui concept al 
raţiunii pentru care nu este adecvată nici o intuiţie sensibilă îi 
este subsumată o astfel de intuiţie, aici procedeul facultăţii de 
judecare fiind doar analog cu procedeul schematismului; cele 
două procedee se acordă doar potrivit regulii lor, nu intuiţiei, 
deci doar potrivit formei reflexiei, nu conţinutului ci. 

Logicienii moderni utilizează incorect termenul simbolic si-i 
falsifică sensul când îl opun modului de reprezentare intuitiv: 
căci modul simbolic este o specie a modului intuitiv. Adică 
acesta poate fi împărţit în modul de reprezentare schematic şi 
în cel simbolic. Amoele sunt hipotipoze, adică întruchipări 

(exhibitiones), nu simple caracteristici sau desemnări ale con¬ 
ceptelor prin semne sensibile care le sunt asociate şi care nu 
conţin nimic din ceea ce aparţine intuiţiei obiectului, ci servesc 
conceptelor doar ca mijloace de reproducere, potrivit legii aso¬ 
ciaţiei imaginaţiei, deci pentru un scop subiectiv; acestea sunt 
fie cuvinte, fie semne vizibile (algebrice, chiar mimice) ca sim¬ 
ple expresii ale conceptelor*. 

Aşadar, toate intuiţiile care sunt subordonate a priori unor 
concepte sunt fie scheme, fie simboluri. Primele conţin în¬ 
truchipări directe ale conceptului, cele din urmă, întruchipări 
indirecte ale lui. Schemele înfăţişează conceptul demonstrativ, 
simbolurile, prin mijlocirea unei analogii (pentru care pot fi 
folosite şi intuiţii empirice). In cazul din urmă, facultatea de 
judecare îndeplineşte o dublă funcţie: mai întâi, de a aplica 
conceptul la obiectul unei intuiţii sensibile şi apoi de a aplica 
simpla regulă a reflexiei asupra acelei intuiţii la un cu totul alt 
obiect, pentru care primul nu este decât simbol. Astfel, un stat 
monarhic este reprezentat simbolic printr-un corp însufleţit, 
dacă este guvernat după legi publice interne, şi printr-o simplă 
maşină (de exemplu, o râşniţă) dacă este guvernat de o singură 
voinţă absolută. Căci, deşi între un stat despotic şi o râsniţă nu 
există nici o asemănare, totuşi ea există între ’reguliie de a 
reflecta asupra ambelor şi asupra cauzalităţii lor. Această 
funcţie a facultăţii de judecare a fost până acum puţin studiată, 
deşi ea ar merita să fie cercetată mai profund. Numai că aici nu 
este locul să ne oprim mai mult asupra ei. Limba noastră este 
plină de astfel de întruchipări indirecte, prin analogie, unde 
expresia conţine nu schema propriu-zisă pentru un concept, ci 
doar simbolul pentru reflexie. Astfel, cuvintele: temei (sprijin, 
bază), a depinde (a fi ţinut de sus), a decurge din ceva (în loc de 
urmează), substanţă** - purtătorul accidentelor, cum spune 
Locke, şi nenumărate altele, nu sunt hipotipoze schematice, ci 
simbolice; ele exprimă concepte nu printr-o intuiţie directă, ci 
doar prin analogie cu aceasta, adică transferând reflexia asupra 


* Intuitivul cunoaşterii trebuie opus discursului (nu simbolicului). Primul 
este sau schematic, prin demonstraţie, sau simbolic ca reprezentare după o 
simplă analogie. 

în germană le corespund: Grund, abhăngen, Jliessen, Substanz (n. 

trad.J. 

unui obiect al intuiţiei la un cu totul alt concept, căruia probabil 
niciodată nu-i poate corespunde direct o intuiţie. Dacă un 
simplu mod de reprezentare poate fi numit cunoaştere (ceea ce 
este permis, dacă acesta nu este un principiu al determinării 
teoretice a obiectului relativ la ceea ce este el în sine, ci al 
determinării lui practice relativ la ceea ce ideea despre el trebuie 
(soli) să devină pentru noi şi pentru utilizarea ei adecvată), 
atunci orice cunoaştere omenească a lui Dumnezeu este doar 
simbolică. Cel care o consideră schematică împreună cu însu¬ 
şirile: raţiune, voinţă ş.a.m.d., care au o realitate obiectivă doar 
la fiinţele lumii acesteia, cade în antropomorfism; aşa cum, dacă 
lasă de o parte orice element intuitiv, el cade în deism, prin care 
nu se cunoaşte nimic în nici o privinţă, nici în cea practică. 

Eu spun deci: frumosul este simbolul binelui moral şi doar 
din acest punct de vedere (al unei relaţii naturale pentru fiecare 
şi pe care fiecare o aşteaptă de la alţii ca pe o datorie) el place şi 
pretinde asentimentul tuturor; totodată, sufletul se simte 
înnobilat şi înălţat peste simpla receptivitate faţă de plăcerea 
produsă de impresiile simţurilor; el apreciază valoarea altora şi 
după o maximă asemănătoare a facultăţii lor de judecare. 
Inteligibilul este acela către care, aşa cum s-a arătat în para¬ 
graful anterior, năzuieşte gustul, întru care se acordă facultăţile 
noastre superioare de cunoaştere înseşi şi fără de care între 
natura lor şi pretenţiile gustului s-ar naşte doar contradicţii. 
Deci, în gust, facultatea de judecare nu este supusă unei 
eteronomii a legilor experienţei, cum se întâmplă în judecarea 
empirică; ea îsi dă singură legea relativ la obiectele unei 
satisfacţii atât <ie pure, aşa cum procedează raţiunea relativ la 
facultatea de a dori. Totodată, atât datorită acestei posibilităţi 
interioare subiectului, cât şi datorită posibilităţii exterioare a 
unei naturi care se acordă cu ea, facultatea de judecare este pusă 
în legătură cu ceva din subiectul însuşi şi din afara lui, care nu 
este nici natură, nici libertate, dar care comunică cu temeiul 
ultimei, cu alte cuvinte cu suprasensibilul în care facultatea 
teoretică şi cea practică sunt unite într-un mod comun, dar 
necunoscut. Vom prezenta câteva aspecte ale acestei analogii, 
fără a neglija deosebirile. 

1. Frumosul place nemijlocit (dar numai în intuiţia reflexivă, 
nu în concept, precum moralitatea). 2. El place fără nici un 
interes (deşi binele moral este legat în mod necesar de un 

interes, totuşi el nu este un interes care precede judecata asupra 
satisfacţiei, ci unul care abia este produs de ea). 3. Libertatea 
imaginaţiei (deci a sensibilităţii facultăţii noastre) este repre¬ 
zentată în aprecierea frumosului ca aco’rdându-se cu legitatea 
intelectului (în judecata morală, libertatea voinţei este gândită 
ca acordul acesteia cu sine însăşi potrivit legilor generale ale 
raţiunii). 4. Principiul subiectiv al aprecierii frumosului este 
reprezentat ca universal, cu alte cuvinte ca valabil pentru fie¬ 
care, fără a putea fi cunoscut însă printr-un concept universal 
(principiul obiectiv al moralităţii este, de asemenea, declarat 
universal, adică valabil pentru orice subiect şi totodată pentru 
toate acţiunile aceluiaşi subiect; dar el poate fi cunoscut prin- 
tr-un concept universal). De aceea, judecata morală nu numai că 
este compatibilă cu principii constitutive determinate, dar ea 
este posibilă doar dacă maximele sunt întemeiate pe ele şi pe 
universalitatea lor. 

Chiar şi intelectul comun cunoaşte această analogie, căci 
noi desemnăm adesea obiectele frumoase ale naturii sau artei 
prin nume care par că se întemeiază pe o apreciere morală. 
Numim clădirile maiestuoase şi măreţe; la fel şi copacii; 
câmpiile sunt surâzătoare şi vesele; chiar şi culorile sunt 
numite nevinovate, modeste, gingaşe, întrucât trezesc senzaţii 
care conţin ceva analog cu conştiinţa unei stări sufleteşti pro¬ 
vocate de judecăţi morale. Gustul face posibilă trecerea de la 
atracţia sensibilă la interesul moral habitual, fără un salt prea 
brusc, reprezentând imaginaţia, chiar în libertatea ei, ca deter¬ 
minabilă în vederea acordului cu intelectul şi învăţându-ne să 
găsim o satisfacţie liberă în obiectele simţurilor şi fără o 
atracţie sensibilă. 


60. Anexă 

Despre metodologia gustului 

împărţirea unei critici în: teorie elementară şi metodologie, 
critică ce precede ştiinţa, nu poate fi aplicată la critica gustului, 
deoarece nu există şi nu poate exista o ştiinţă a frumosului, iar 
judecata de gust nu e determinabila prir, principii. Căci. în ceea 
ee priveşte latura ştiinţifică a oricărei arte care asigură adevărul 

prezentării obiectului ei, aceasta este înti-adevăr condiţia 
indispensabilă (conditio sine qua non) a artei frumoase, dar nu 
arta însăsi. Pentru arta frumoasă, există deci doar o manieră 
(modus) şi nu o metodă (methodus). Maestrul trebuie sfi-i 
arate elevului ce şi cum să realizeze, iar regulile generale care 
îi ghidează în fond procedarea pot servi mai curând pentru a 
aminti, când se cuvine, momentele principale ale accsieia, 
decât să i le prescrie. Aici trebuie totuşi tinut seama de un 
anumit ideal pe care arta trebuie să-l aibă in faţă, chiar dacă 
nu-1 realizează niciodată pe deplin. Doar prin trezirea ima¬ 
ginaţiei elevului în vederea adecvării cu un anumit concept, 
doar prin semnalarea insuficienţei expresiei pentru idee. pe 
care nu o acoperă nici conceptul însuşi, întrucât ea este o idee 
estetică, şi doar prin critică severă se poate evita ca exemplele 
care îi sunt oferite să fie luate de el drept arhetipuri şi drept 
modele de imitat, care nu mai pot fi supuse unei norme supe¬ 
rioare sau propriei judecări; astfel, este înlăturat şi pericolul ea 
geniul şi o dată cu el însăşi libertatea imaginaţiei să fie sufo¬ 
cate de această legitate, libertate fără de care nu sunt posibile 
arta frumoasă şi nici măcar gustul personal care s-o judece 
corect. 

Propedeutica la orice artă frumoasă, întrucât vizează gradul 
ei cel mai înalt de perfecţiune, pare să rezide nu în prescripţii, ci 
în cultura facultăţilor sufletului prin cunoştinţele preliminare 
numite humaniora; aceasta se explică, probabil, prin faptul că 
umanitate înseamnă, pe de o parte, sentimentul universal de 
simpatie, iar, pe de altă parte, capacitatea de comunicare pro¬ 
fundă şi universală. Aceste însuşiri întrunite constituie socia¬ 
bilitatea proprie umanităţii, prin care ea se deosebeşte de limi¬ 
tarea animalelor. Atât epoca, cât şi popoarele la care înclinaţia 
activă pentru o sociabilitate întemeiată pe legi, care face ((in¬ 
tr-un popor o comunitate durabilă, a avut de luptat cu nuri 
greutăţi ce însoţesc dificila sarcină do a îmbina libertatea (deci 
şi egalitatea) cu o constrângere (mai mult a respectului şi 
supunerii din datorie decât din frică), o astfel de epocă şi un 
astfel de popor au trebuit mai întâi să descopere aria coimnu 
cârti reciproce a ideilor între pătura cea mai cultivată şi palma 
mai puţin cultivată, îmbinarea orizontului şi originalitatea ulti¬ 
mei, ajungând astfei la acea mijlocire între cultura superioara şi 
natura cea simplă; această mijlocire constituie şi pentru gust. ea 

simţ universal uman, îndreptarul adecvat care nu poate fi oferit 
de nici o regulă generală. 

O epocă viitoare cu greu se va putea lipsi de astfel de 
modele; ea se va depărta tot mai mult de natură şi nu-şi va putea 
forma o idee despre îmbinarea fericită, într-unul şi acelaşi 
popor, a constrângerii bazate pe legile culturii superioare cu 
forţa şi corectitudinea naturii libere, care îşi simte propria 
valoare, dacă nu va avea exemple durabile despre ea. 

Dar gustul este în fond o facultate de apreciere a întruchi¬ 
pării sensibile a ideilor morale (prin intermediul unei anumite 
analogii a reflexiei asupra ambelor); din această întruchipare şi 
din receptivitatea sporită, întemeiată pe ea, pentru sentimentul 
determinat de ideile morale (care se numeşte moral) provine 
acea plăcere pe care gustul o declară valabilă pentru umanitate 
în genere şi nu pentru un sentiment particular oarecare; de aici 
rezultă că adevărata propedeutică pentru întemeierea gustului 
este dezvoltarea ideilor morale şi cultura sentimentului moral; 
căci doar atunci când sensibilitatea este pusă de acord cu acesta, 
gustul adevărat poate să îmbrace o formă determinată şi neschim¬ 
bătoare. 

CRITICA FACULTĂŢII DE JUDECARE 
TELEOLOGICE 


61. Despre finalitatea obiectivă a naturii 

Avem motive suficiente, în virtutea principiilor transcenden¬ 
tale, ca să admitem o finalitate subiectivă a naturii în cadrul 
legilor ei particulare. Aceasta, pentru a oferi facultăţii umane de 
judecare priceperea şi putinţa de a reuni experienţele particu¬ 
lare într-un sistem, în care, printre multiplele produse ale na¬ 
turii, ne putem aştepta ca unele, ce par a fi create special pen¬ 
tru facultatea noastră de judecare, să aibă o formă specifică, 
adecvată acestei facultăţi şi să contribuie într-o oarecare mă¬ 
sură, prin multiplicitatea şi unitatea lor, la întărirea şi întreţine¬ 
rea forţelor spirituale (care intervin în exercitarea acestei facul¬ 
tăţi), motiv pentru care li se şi atribuie numele de forme fru¬ 
moase. 

Dar faptul că obiectele naturii îsi servesc reciproc drept 
mijloace în vederea unor scopuri şi ca însăşi posibilitatea lor ar 
putea fi înţeleasă în mod satisfăcător numai prin intermediul 
acestui tip de cauzalitate nu-şi găseşte nici o justificare în ideea 
generală de natură, înţeleasă ca totalitate a obiectelor sensibile. 
Căci în cazul menţionat reprezentarea obiectelor, fiind ceva care 
subzistă în noi, ar putea fi concepută foarte bine şi a priori ca 
utilă şi potrivită pentru dispoziţia internă finală a facultăţilor 
noastre de cunoaştere. Pentru scopuri însă, care nu suni ale 
noastre şi care nu-i revin nici naturii (pe care n-o acceptăm ca 
fiinţă inteligentă) nu putem presupune a priori sub nici un 
motiv modul în care ele pot sau ar trebui să constituie totuşi un 

tip special de cauzalitate sau cel puţin o legitate cauzală cu totul 
aparte. Mai mult, nici măcar experienţa nu poate să ne 
dovedească realitatea acestei cauzalităţi, căci ar fi necesar în 
prealabil un sofism care să introducă conceptul de scop în 
natura obiectelor, în loc să-l scoată din obiecte şi din cunoaş¬ 
terea lor empirică; utilizându-1 deci mai mult pentru a ne face să 
înţelegem natura în analogie cu principiul subiectiv al înlăn¬ 
ţuirii reprezentărilor în noi, decât s-o cunoaştem din principii 
obiective. 

Pe lângă aceasta, finalitatea obiectivă, ca principiu al posi¬ 
bilităţii obiectelor din natură, nefiind nici pe departe corelată în 
mod necesar cu conceptul de natură, este mai degrabă aceea pe 
care ne bazăm în mod special pentru a demonstra contingenţa 
naturii şi a formei acesteia. Căci dacă luăm de exemplu alcă¬ 
tuirea unei păsări, cavitatea din oasele ei, poziţia aripilor pen¬ 
tru zbor şi a cozii pentru fixarea direcţiei etc., atunci vom spune 
că toate acestea sunt în cel mai înalt grad întâmplătoare, în 
conformitate cu simplul nexus effectivus din natură, fără a mai 
apela la un tip special de cauzalitate, şi anume la cauzalitatea 
finală (nexus finalis), adică vom spune că natura, considerată ca 
simplu mecanism, ar fi putut să ia mii de alte forme, fără să 
dea tocmai peste unitatea conformă unui astfel de principiu, şi 
deci putem spera să găsim o justificare minimă a priori pentru 
această unitate numai în afara conceptului de natură, nu în 
acesta. 

Totuşi aprecierea teleologică, cel puţin problematic, este 
cultivată pe bună dreptate pentru cercetarea naturii, dar numai 
pentru a o aduce. în analogie cu cauzalitatea conformă 
scopurilor, sub principiile observării şi ale cercetării, fără a se 
pretinde prin aceasta explicarea ei. Aprecierea teleologică 
aparţine deci facultăţii de judecare reflexive, nu facultăţii de 
judecare determinative. Conceptul de conexiuni şi forme ale 
naturii potrivite unor scopuri este totuşi cel puţin un principiu 
in plus destinat ordonorii fenomenelor sub reguli, acolo unde 
legile cauzalităţii, corespunzătoare mecanismului simplu al 
naturii, nu sunt suficiente. Căci noi aducem o justificare teleo¬ 
logică când atribuim cauzalitate obiectivă unui concept despre 
obiec 1 , de parcă conceptul s-ar găsi în natură, nu în noi, sau mai 
degrabă atunci când ne reprezentăm, în analogie cu o astfel de 
cauzalitate (pe care o găsim în noi), posibilitatea obiectului, 

deci concepem natura ca tehnică prin propria ci activitate; 
dimpotrivă, dacă nu-i atribuim un asemenea tip dc acţiune, 
atunci cauzalitatea ei ar trebui să fie reprezentată drept meca¬ 
nism orb. Dacă, în mod contrar, am atribui naturii cauze care 
acţionează intenţionat, deci am pune la baza teleologici nu 
numai un simplu principiu regulator pentru simplii a/nvrierc a 
fenomenelor, faţă de care natura, în conformitate cu legile ei 
particulare, ar putea fi concepută ca supusă, ci, prin aceasta, şi 
un principiu constitutitv al derivării produselor ci din cauzele 
lor, atunci conceptul de scop al naturii nu ar mai ţine de facul¬ 
tatea de judecare reflexivă, ci de cea determinaţi vă; însă alunei 
el nu ar mai aparţine în realitate deloc facultăţii de judecare 
(precum conceptul de frumuseţe înţeles ca finalitate subiectivă 
formală), ci, în calitate de concept al raţiunii, ar introduce o 
nouă cauzalitate în ştiinţa naturii, pe care o împrumutăm totuşi 
numai de la noi înşine şi o atribuim altor fiinţe, fără să inten¬ 
ţionăm, cu toate acestea, să admitem că ele ar fi dc aceeaşi 
specie ca şi noi. 


Secţiunea întâi 

ANALITICA FACULTĂŢII DE JUDECARE 
TELEOLOblCE 


62. Despre finalitatea obiectivă care, spre deosebire 
de cea materială, este numai formală 

Toate figurile geometrice, desenate în conformitate eu un 
principiu, vădesc o finalitate obiectivă variată, deseori admirată, 
care oferă posibilitatea de rezolvare a mai multor probleme iii 
virtutea unui singur principiu şi, de asemenea, rezolvarea unei 
singure probleme într-o infinitate de moduri diferite. Aici 
finalitatea nu este numai subiectivă şi estetică, ci, în mod evi 
dent, obiectivă şi intelectuală; căci ea exprimă faptul eă ilm 
figura respectivă pot fi obţinute mai multe forme vizate şi este 
cunoscută prin raţiune. Totuşi, finalitatea singură nu oferii posi¬ 
bilitatea conceptului despre obiectul însuşi, respectiv conceptul 
nu este considerat ca posibil numai în virtutea acestui uz. 

într-o figură atât de simplă cum este cercul, se află temeiul 
rezolvării unei mulţimi de probleme. Rezolvarea fiecăreia dintre 
acestea ar necesita o pregătire diferită, pe când aici ea rezultă 
oarecum de la sine, ca una dintre infinit de multele proprietăţi 
minunate ale acestei figuri. Dacă este vorba, de exemplu, de 
construcţia unui triunghi dintr-un segment dat, luat ca bază a 
triunghiului şi din unghiul opus segmentului, atunci problema 
este nedeterminată, adică poate fi rezolvată într-un mod infinit 
de variat. Cercul conţine însă toate soluţiile, fiind locul geo¬ 
metric al tuturor triunghiurilor care satisfac această condiţie. 
Sau, dacă se cere ca două drepte să se intersecteze, astfel încât 
dreptunghiul construit pe cele două părţi ale uneia să fie egal cu 
dreptunghiul construit pe cele două părţi ale celeilalte, atunci 
rezolvarea problemei pare foarte dificilă. însă toate liniile care 
se intersectează în interiorul unui cerc a cărui circumferinţă le 
delimitează pe fiecare formează segrfiente de aceeaşi lungime, 
care se taie de la sine în această proporţie. Celelalte linii curbe 
oferă la rândul lor alte soluţii adecvate, care n-au fost gândite în 
regula care stabileşte construcţia lor. Toate secţiunile conice 
luate în sine şi comparate unele cu altele oferă principii pentru 
rezolvarea unei mulţimi de probleme posibile, oricât de simplă 
ar fi explicaţia pe care o determină conceptul. Este o adevărată 
plăcere să vezi râvna cu care cercetau vechii geometri proprie¬ 
tăţile liniilor de acest tip, fără să se lase derutaţi de întrebarea 
unor capete mărginite: „La ce ar folosi aceste cunoştinţe?" Ei au 
studiat, de exemplu, proprietăţile parabolei, fără a cunoaşte 
legea gravitaţiei terestre, care le-ar fi oferit aplicarea acestora la 
traiectoria corpurilor grele (a cărei direcţie poate fi considerată 
paralelă cu gravitaţia în mişcare); sau proprietăţile elipsei, fără a 
bănui că si corpurile cereşti sunt supuse gravitaţiei şi fără a 
cunoaşte legea gravitaţiei ’ la diferite distanţe de punctul de 
atracţie, care le determină să descrie această linie în mişcarea 
liberă. Vechii geometri, lucrând inconştient pentru posteritate, 
se delectau cu o finalitate în esenţa lucrurilor, pe care însă o 
puteau reprezenta cu totul a priori în necesitatea ei. Platon, el 
însusi maestru în această ştiinţă, dând peste o astfel de alcătuire 
originară a obiectelor pe care o putem descoperi renunţând la 
orice experienţă şi peste capacitatea minţii de a surprinde 
armonia celor existente din principiul lor suprasensibil (la care 
se adaugă şi proprietăţile numerelor, cu care se joacă mintea în 

muzică), a fost cuprins de entuziasmul care l-a înălţat deasupra 
conceptelor empirice la Idei. Acestea i-au părut a fi explicabile 
numai printr-o comuniune intelectuală cu originea tuturor celor 
existente. Nu este de mirare că Platon îi excludea din Academie 
pe cei care nu cunoşteau geometria, fiindcă el intenţiona să 
deducă din intuiţia pură, prezentă în interiorul spiritului ome¬ 
nesc, ceea ce Anaxagoras a conchis din obiectele experienţei şi 
din relaţiile lor finale. Căci în necesitatea a ceea ce are finalitate 
şi este astfel alcătuit de parcă ar fi pregătit special pentru folosul 
nostru - ceea ce pare totuşi că revine în mod originar esenţei 
obiectelor, independent de utilizarea pe care le-o dăm constă 
motivul marii admiraţii pentru natură, nu atât în afara noastră, 
cât în propria noastră raţiune. Deci este cu totul scuzabil faptul 
că această admiraţie a urcat treptat, printr-o înţelegere greşită, 
până la exaltare. 

Dar această finalitate intelectuală, deşi este obiectivă (şi nu 
subiectivă cum e cea estetică), poate fi totuşi foarte bine con¬ 
cepută, în conformitate cu posibilitatea ei, însă numai în genere, 
ca pur formală (nu reală), adică finalitate care nu se ba/cază pe 
un scop şi căreia nu i-ar fi necesară teleologia. Figura cercului 
este o intuiţie, determinată de intelect conform unui principiu. 
Unitatea acestui principiu, pe care îl accept în mod arbitrar şi il 
pun la bază în calitate de concept, aplicată la o formă a intuiţiei 
(la spaţiu), care se găseşte de asemenea în mine ca reprezentare 
pură, şi anume a priori, face inteligibilă unitatea multor reguli, 
corespunzătoare unor intenţii posibile diferite, care decurg din 
construcţia acelui concept, fără a ne permite să punem la baza 
finalităţii un scop sau vreun alt motiv. Aici lucrurile nu se 
petrec ca atunci când aş întâlni, în limitele determinate ale unui 
ansambu de obiecte izolate din afara mea, de exemplu intr-o 
grădină, ordinea şi simetria pomilor, a straturilor de Hori, a 
cărărilor etc., pe care nu pot spera să le deduc a priori, lixând 
limitele arbitrare ale unui spaţiu, deoarece este vorba de obiecte 
existente, care, pentru a fi cunoscute, trebuie să fie dale empiric, 
si nu este vorba de o simplă reprezentare a mea determinată în 
virtutea unui anumit principiu a priori. De aceea, ultima 
finalitate (cea empirică), fiind reală, depinde de conceptul unui 
scop. 

Dar şi motivul admiraţiei pentru o finalitate, cu toate că este 
percepută în esenţa obiectelor (întrucât conceptele lor pot li 

construite), este întru totul legitim. Diferitele reguli, a căror 
ut mate (care decuige dintr-un principiu) provoacă această 
admiraţie, sunt în ansamblu sintetice şi nu provin dintr-un 
concept al obiectului de exemplu al cercului, ci este necesar ca 
acest obiect să fie dat in intuiţie. Dar, prin aceasta, unitatea lasă 
impresia că ar avea în mod empiric o cauză externă a regulilor, 
diferită de puterea noastră de reprezentare, şi deci concordanţa 
obiectului cu nevoia de reguli, care este proprie intelectului, ar 
fi în sine accidentală, deci ar fi posibilă numai prin intermediul 
unui scop îndreptat în mod explicit către această concordanţă, 
într-adevăr, chiar această armonie, deoarece, în ciuda oricărei 
finalităţi, este cunoscută a priori, nu empiric, ar trebui să ne 
conducă de la sine la faptul că spaţiul, prin a cărui determinare, 
şi numai prin aceasta, a fost posibil obiectul (mijlocit de ima¬ 
ginaţie, în conformitate cu un concept), nu este o caracteristică 
a obiectelor din afara mea, ci un simplu mod c’e reprezentare în 
mine, şi deci că eu introduc finalitatea în figura pe care o 
desenez în conformitate cu un concept, adieri în modul meu 
propriu de reprezentare a ceea ce îmi este dat din afară, orice ar 
fi acesta în sine, fără să obţin de la el vreo informaţie despre 
această finalitate, deci fără să am nevoie de vreun scop special 
exterior mie, situat în obiect. însă, datorită faptului că această 
reflexie necesită deja o utilizare critică a raţiunii, deci nu poate 
fi dată direct în aprecierea obiectului conform proprietăţilor 
sale, aprecierea nu-mi oferă nemijlocit decât o reuniune de 
reguli eterogene (realizată chiar după criteriul diversităţii pe 
care acestea o au în ele însele) într-un principiu, care, fără să 
pretindă o bază specială a priori situată în afara conceptului 
meu şi în genere a reprezentării mele, este totuşi cunoscut de 
către mine a priori ca adevărat. Mirarea este însă o reacţie a 
spiritului faţă de incompatibilitatea unei reprezentări şi a regulii 
date prin ea cu principiile sale fundamentale, ceea ce produce 
deci o îndoială în legătură cu faptul că am văzut sau am judecat 
corect: admiraţia însă este o mirare care revine mereu, în ciuda 
faptului că această îndoială a dispărut. Prin urmare., admiraţia 
este un efect cu totul natural al finalităţii, observată în esenţa 
obiectelor (ca fenomene). Ea nu poate fi dezaprobată, căci altfel 
nu ne putem explica de ce acordul acelei forme a intuiţiei 
sensibile (care se numeşte spaţiu) cu facultatea conceptelor (cu 
intelectul) este tocmai acesta, şi nu altul. în plus, ea lărgeşte 

orizontul spiritului, ca acesta să mai poată presupune ceva in 
afară de reprezentările sensibile, în care deşi necunoscut pentru 
noi, s-ar putea găsi cauza ultimă a concordanţei respective. Ce-i 
drept, când avem de-a face numai cu Finalitatea reprezentărilor 
noastre a priori, nu este necesar să cunoaştem această cauză, 
însă chiar şi simplul fapt că trebuie să ne lărgim orizontul, şi tot 
ne inspiră admiraţie pentru obiectul care ne obligă la aceasta. 

Se obişnuieşte ca proprietăţile amintite, atât ale figurilor 
geometrice, cât şi ale numerelor, din cauza finalităţii lor a 
priori, neaşteptată faţă de simplitatea construcţiei, să fie numite, 
în vederea diferitelor utilizări ale cunoaşterii, frumuşele; se vor¬ 
beşte de exemplu despre o anumită proprietate Jninumsa a 
cercului, care ar fi descoperită într-un anumit mod. Dar actul 
prin care noi o considerăm cu finalitate nu este o apreciere 
estetică, o apreciere tară concept, care ar face vădită o simplă 
finalitate subiectivă în jocul liber al facultăţilor noastre de 
cunoaştere, ci este o apreciere intelectuală, conformă concep¬ 
telor, care ne oferă posibilitatea de a cunoaşte cu certitudine o 
finalitate obiectivă, adică utilitatea pentru diferite scopuri (care 
pot varia la infinit). Ea ar trebui numită mai bine perfecţiune 
relativă decât frumuseţe a figurii matematice. Nici denumirea 
de frumuseţe intelectuală nu este în genere indicată, deoarece 
cuvântul frumuseţe şi-ar pierde astfel orice semnificaţie 
determinată, iar satisfacţia intelectuală orice superioritate faţă 
de cea sensibilă. Mai degrabă s-ar putea numi frumoasă 
demonstraţia unor astfel de proprietăţi, căci prin aceasta 
intelectul, ca facultate a conceptelor, şi imaginaţia, ca facultate 
a întruchipării lor, se simt întărite a priori (demonstraţia cu 
adaosul preciziei, pe care o introduce raţiunea, se spune că este 
elegantă). Căci aici cel puţin satisfacţia, deşi cauza acesteia 
rezidă în concepte, este subiectivă, pe când perfecţiunea implică 
o satisfacţie obiectivă. 


63. Despre finalitatea relativă a naturii, 
spre deosebire de finalitatea internă 

Experienţa conduce facultatea noastră de judecare la con¬ 
ceptul unei finalităţi obiective si materiale, adică la conceptul 
de scop al naturii, numai atunci când este vorba de aprecierea 

unei relaţii de la cauză la efect*, pe care o putem recunoaşte ca 
legică numai prin aceea că punem la baza acţiunii ei cauzale 
ideea de efect, ca fiind aceea care condiţionează posibilitatea 
efectului respectiv. însă acest lucru se poate petrece în două 
feluri: fie considerând efectul în mod nemijlocit ca produs al 
artei, fie numai ca material pentru arta altor fiinţe naturale 
posibile, deci fie ca scop, fie ca mijloc pentru utilizarea finală a 
altor cauze. Ultimul tip de finalitate se numeşte utilitate (pentru 
oameni) sau folos (pentru orice altă făptură) şi este doar rela¬ 
tiv, în timp ce primul este un tip de finalitate internă a fiinţei 
naturale. 

Râurile, de exemplu, poartă cu ele tot felul de pământuri, 
care ajută la creşterea plantelor, pământuri pe care le depun 
uneori pe traseu şi adesea la vărsare. Fluxul duce acest mâl pe 
unele coaste peste mal sau îl depune la ţărm şi, mai ales dacă 
oamenii ajută ca refluxul să nu-l ducă din nou, terenul roditor 
sporeşte şi vegetaţia îşi face loc acolo unde înainte sălăşluiau 
peştii şi scoicile. Cele mai multe extinderi de teren de acest gen 
se datoresc naturii înseşi, care continuă încă, ce-i drept lent, să 
le desăvârşească. 

Dar se pune întrebarea dacă acest fenomen trebuie consi¬ 
derat ca un scop al naturii, pentru faptul că presupune ceva util 
pentru oameni. Utilitatea pentru vegetaţia însăşi nu poate fi 
pusă în discuţie, căci în fond creaturilor marine le este sustras 
tot ceea ce revine, în avantajul terenului. Sau, să dăm un exem¬ 
plu referitor la folosul unor obiecte naturale, care slujesc ca 
mijloc pentru alte creaturi (dacă le presupunem pe acestea drept 
scopuri): nici un teren nu este mai prielnic pentru molizi decât 
cel nisipos. Bătrâna mare, înainte de a se retrage în matcă, a 
lăsat în regiunile noastre nordice atâtea întinderi de nisip, încât 
pe acest teren, de altfel inutilizabil pentru orice cultură, au putut 
să se înalţe întinse păduri de molizi, pentru a căror distrugere 
neraţională îi învinuim pe strămoşi. Deci ne putem întreba dacă 
această străveche depozitare a straturilor de nisip a fost un scop 
al naturii, pentru folosul pădurilor posibile de molizi. Cel puţin 


* Deoarece în matematica pură nu poate fi vorba despre existenţa, ci numai 
despre posibilitatea obiectelor, adică de o intuiţie care corespunde conceptului 
lor, deci în nici un caz despre cauză şi efect, toată finalitatea remarcată acolo 
trebuie să fie considerată numai ca formală, niciodată ca scop natural. 

un lucru este clar: că, dacă admitem pădurile drept scop al 
naturii, atunci trebuie să admitem şi nisipul ca scop, dar numai 
relativ, pentru care, la rândul lui, ■ vechiul ţărm al mării şi 
retragerea acesteia erau mijloc. Căci, în seria membrilor 
subordonaţi reciproc ai unei înlănţuiri de scopuri, fiecare 
trebuie să fie considerat ca scop (deşi nu ca scop final), pentru 
care cea mai apropiată cauză a lui devine mijloc. Tot astfel, ca 
să existe în lume vite, oi, cai ş.a.m.d., a trebuit să existe iarbă pe 
pământ, dar au trebuit să crească şi ierburi sărate în dcşcrluri, 
pentru cămile, iar acestea şi alte specii de animale icrbivorc 
au trebuit să se înmulţească ca să existe lupi, tigri şi Ici. Deci 
finalitatea obiectivă, care se bazează ne avantaj, nu este o 
finalitate a obiectelor în sine însele, căci?dacă s-ar admite accsi 
lucru, atunci nici nisipul pentru sine, ca efect al cauzei sale, al 
mării, n-ar putea fi conceput fără a-i atribui un scop şi Iară a 
considera efectul, respectiv nisipul, ca operă de artă. lui este 
doar o finalitate relativă, pur accidentală, pentru obiectul însuşi, 
căruia i se atribuie; şi, cu toate că, dintre exemplele eilate, 
ierburile în sine trebuie considerate ca produse organizate ale 
naturii, deci ca domeniu al artei, totuşi, faţă de animalele care se 
hrănesc cu ele, sunt considerate ca simplă materie brută. 

Dar mai ales când omul găseşte, prin libertatea cauzalităţii 
sale, obiecte ale naturii potrivite intenţiilor sale, adesea ne¬ 
chibzuite (penele pestriţe pentru împodobirea îmbrăcămintei, 
pământuri sau sucuri de plante pentru farduri), dar uneori şi 
justificate raţional, calul pentru călărit, taurul şi, în Minore», 
chiar măgarui şi porcul pentru arat, nu putem admite nici măcar 
un scop relativ al naturii (pentru această utilizare). Căci raţiunea 
omului poate să pună obiectele în concordanţă cu ideile sale 
arbitrare, pentru care el însuşi nu a fost predestinat de la natură. 
Numai dacă admitem că oamenii trebuiau să trăiască neapărat 
pe pământ, atunci nu trebuie să lipsească nici mijloacele fără de 
care oamenii nu puteau să existe ca animale, şi cu atât mai puţin 
ca animale raţionale (de orice grad inferior ar fi). Dar atunci 
obiectele naturale, indispensabile în acest caz, ar trebui să fie 
considerate şi ele ca scopuri naturale. 

De aici se înţelege uşor că finalitatea exterioară (avantajul 
unui obiect pentru celelalte) poate fi considerată scop natural 
extern numai cu condiţia ca existenţa aceluia căruia obiectul 
respectiv îi foloseşte direct sau indirect să fie pentru ca însăşi 

scop al naturii. Dar, fiindcă acest li-.cru nu reiese niciodată din 
simpla observare a naturii, urmează că finalitatea relativă, deşi 
indică, în mod ipotetic, scopuri naturale, nu poate justifica 
totuşi o judecată teladlogică absolută. 

Zăpada, în ţările friguroase, apără semănăturile contra geru¬ 
lui si înlesneşte stabilirea legăturilor dintre oameni (cu ajutorul 
săniilor). Laponul găseşte acolo animale care să tragă săniile 
(renii) şi care, la rândul lor, găsesc hrană îndestulătoare într-un 
muşchi uscat, pe care trebuie să-l scurme ele însele de sub 
zăpadă. Aceste animale se îmblânzesc uşor şi lasă să li se 
răpească de bunăvoie libertatea, în care s-ar putea menţine 
foarte uşor. Altor popoare, din aceeaşi zonă de gheţuri, marea le 
oferă o provizie bogată de animale, care, în afară de hrana şi 
îmbrăcămintea pe care le-o procură şi în afară de lemnul pe 
care marea îl aduce parcă special pentru construcţia de locuinţe, 
le mai furnizează şi combustibilul pentru încălzirea colibelor. 
Aici există o îmbinare, demnă de admirat, a mai multor rapor¬ 
tări ale naturii la un singur scop; iar acesta este groenlandezul, 
laponul, samoedul, iacutul ş.a. Dar nu este deloc evident de ce 
ar trebui să trăiască acolo oameni. Deci a spune că vaporii cad 
din aer sub formă de zăpadă, că marea are curenţii săi care 
poartă cu ei spre regiunile arctice lemnul crescut în ţări mai 
calde şi că acolo există mari animale marine cu multă grăsime, 
deoarece cauza care procură toate aceste produse naturale se 
bazează pe ideea de folos pentru nişte biete creaturi, ar fi o 
judecată foarte riscantă si arbitrară. Căci, dacă această utilitate 
naturală n-ar exista, am /i pe deplin mulţumiţi de modul în care 
acţionează cauzele naturale în aceste condiţii şi ne-ar părea mai 
degrabă exagerat şi nechibzuit chiar şi faptul de a dori o astfel 
de aranjare a lucrurilor şi de a pretinde naturii să aibă un 
asemenea scop (fiindcă, în afară de acestea, pe oameni nu i-a 
putut risipi, până în locuri atât de neospitaliere, decât marea 
neînţelegere care domneşte între ei). 


64. Despre caracterul specific al obiectelor 
în calitate de scopuri naturale 

Pentru a înţelege că un obiect este posibil numai ca scop, 
adică faptul că nu trebuie să căutăm cauzalitatea originii lui în 

mecanismul naturii, ci într-o cauză a cărei capacitate dc a 
acţiona este determinată prin concepte, este necesar ca forma lui 
să nu fie posibilă numai în virtutea legilor naturii, adică a 
legilor pe care le putem cunoaşte doar prin intelectul aplicat la 
obiecte ale simţurilor, ci ca însăşi cunoaşterea lor empirică, 
conformă cauzei şi efectului lor, să presupună concepte ale 
raţiunii. Această contingenţă a formei obiectului în rapoil cu 
raţiunea, în ciuda legilor empirice ale naturii, constituie ca 
însăşi un motiv pentru admiterea cauzalităţii acestuia, ca şi cum 
această cauzalitate, tocmai din acest motiv, ar lî posibilă mimai 
prin raţiune. Căci raţiunea, care, în orice formă a unui produs 
natural, trebuie să recunoască şi necesitatea acestei forme, chiar 
dacă vrea să înţeleagă numai condiţiile legate de producerea lui, 
nu poate totuşi să admită această necesitate în forma dată. 
Raţiunea este facultatea de a acţiona conform scopurilor (o 
voinţă), iar obiectul, care este prezentat ca posibil numai prin 
raţiune, ar putea să fie considerat posibil numai ca scop. 

Dacă cineva ar observa într-o regiune, care i se parc nelo¬ 
cuită, o figură geometrică, eventual un hexagon regulat, dese¬ 
nată pe nisip, atunci, reflectând la conceptul acestei figuri, şi-ar 
da seama, deşi confuz, prin intermediul raţiunii, de unitatea 
principiului pe baza căruia a fost desenată figura. Şi astfel, 
conform raţiunii, el nu va considera nisipul, marea învecinată, 
vânturile, nici animalele pe care le cunoaşte, cu urmele lor şi 
nici vreo altă cauză neraţională drept cauza posibilităţii unei 
astfel de figuri. Căci probabilitatea apariţiei unui astfel de con¬ 
cept, care este posibil numai în raţiune, i s-ar părea atât de mică, 
încât ar putea să considere tot atât de bine că ar fi intervenit 
ceva supranatural. Prin urmare, nici o cauză din natura care 
acţionează pur mecanic nu conţine cauzalitatea unei astfel de 
acţiuni, ci numai conceptul despre un astfel dc obiect, în calitate 
de concept, pe care numai raţiunea îl poate oferi şi îl poale 
compara cu obiectul. Prin urmare, figura ar putea 11 considerată 
foarte bine drept scop, dar nu ca scop natural, ci ca produs al 
artei (vestigium ho mini s video). 

Dar pentru a aprecia ceva care este recunoscut ea piodus 
natural şi cu toate acestea este recunoscut şi ca scop, deci ca scop 
natural, pentru aceasta, dacă aici nu se ascunde vreo contradic¬ 
ţie, se pretinde mai mult. Aş zice pentru moment că un obiect 
există ca scop natural dacă este prin sine însuşi (deşi in dublu 

înţeles) cauză şi efect, căci aici există o cauzalitate care nu 
poate fi asociată cu simplul concept al unei naturi, fără a-i atri¬ 
bui un scop, dar şi atunci, deşi gândită fără contradicţie, nu poate 
fi totuşi concepută. Să explicităm totuşi rostul ideii de scop natu¬ 
ral printr-un exemplu, înainte de a o lămuri complet. 

Un copac produce un alt copac, în primul rând, conform 
unei reguli naturale cunoscute. Dar copacul pe care îl produce 
este de acelaşi gen; şi astfel el se produce pe sine însuşi după 
genul în care ia naştere perpetuu din sine însuşi, pe de o parte ca 
efect, pe de alta drept cauză şi, în acelaşi fel, reproducându-se 
adesea pe sine însuşi se menţine statornic ca gen. 

în al doilea rând, un copac se produce pe sine şi ca indi¬ 
vid. Acest mod de acţiune se numeşte, ce-i drept, numai creş¬ 
tere; însă aceasta trebuie înţeleasă ca fiind cu totul deosebită 
de orice alt proces de sporire a mărimii după legi mecanice si 
trebuie considerată identică cu producerea, deşi sub un all 
nume. Planta transfomă în prealabil materia, pe care şi-o 
adaugă, într-o calitate proprie specifică, pe care mecanismul 
natural, în afara ei, nu o poate furniza şi se dezvoltă ea însăşi 
prin intermediul unei substanţe, care, după compoziţia ei, este 
produsul propriu al plantei. Căci, deşi acest produs, in privinţa 
părţilor constitutive, pe care le obţine de la natura exterioară, 
trebuie considerat numai ca educt, totuşi, în descompunerea şi 
recombinarea acestei materii brute, specia aceasta de fiinţe 
naturale dovedeşte atâta originalitate a puterii de selecţie şi 
sinteză, încât orice artă rămâne infinit în urmă când încearcă 
să reconstituie produsele regnului vegetal din elemente obţi¬ 
nute prin descompunerea lor sau din materia pe care natura 
le-o oferă ca hrană. 

în al treilea rând, o parte a acestei făpturi se produce şi ea 
pe sine însăsi, astfel încât menţinerea uneia depinde de 
menţinerea cefeilalte, si invers. Mugurele unei frunze de copac, 
inoculat pe ramura aftui copac, produce pe tulpina străină o 
plantă din propria ei specie, şi tot aşa mlădiţa de altoi pe un alt 
trunchi. De aceea, se poate’considera şi la acelaşi copac că 
fiecare ramură sau frunză este doar altoită sau inoculată pe el, 
că este deci ca un copac care există pentru sine însuşi, doar atâta 
că se prinde de altul şi se hrăneşte în mod parazitar. în acelaşi 
timp, frunzele sunt şi ele produse ale copacului, dar acestea îl 
întreţin la rândul lor; căci desfrunzirea repetată l-ar ucide, iar 

creşterea lui depinde de acţiunea lor asupra trunchiului. 
Ajutorul reciproc al naturii în cazul vătămării acestor creaturi, 
când lipsa unei părţi de care depinde menţinerea pârtilor 
învecinate este completată de celelalte; naşterile de monştri şi 
malformaţiile creşterii, când anumite părţi, din cauza unor 
deficienţe apărute sau piedici, se formează într-un mod cu lotul 
nou, pentru a menţine ceea ce este şi a produce o lăptucă 
anormală, despre acestea vreau să amintesc doar în trecere, eu 
toate că ele ţin de cele mai surprinzătoare însuşiri ale lăptucilor 
organizate. 


65. Obiectele, ca scopuri naturale, sunt fiinţe organi/alc 

După caracterul amintit în paragraful precedent, un obiect 
care ar trebui să fie recunoscut ca produs natural, dar în acelaşi 
timp ca posibil numai în calitate de scop al naturii trebuie să se 
comporte faţă de sine însuşi în mod reciproc drept cauză şi 
efect, ceea ce rămâne o expresie cam improprie si nedclcr- 
minată, care trebuie dedusă dintr-un concept determinat. 

Legătura cauzală, concepută numai prin intelect, constituie o 
înlănţuire, o serie (de cauze şi efecte), care se deslăşoară întot¬ 
deauna regresiv, iar obiectele însele, care în calitate ilc efecte 
presupun alte obiecte drept cauze, nu pot fi în acelaşi timp şi 
cauze ale acestora. Această legătură cauzală se numeşte legătura 
cauzelor eficiente (nexus ejfectivus). Dar poate fi concepută şi o 
legătură cauzală în conformitate cu un concept al raţiunii 
(conceptul de scop). Această legătură, considerată ea serie, ar 
implica o dependenţă atât descendentă, cât şi ascendentă, în 
care obiectul, desemnat odată drept efect, poate fi numit lotuşi 
în sens ascendent cauza acelui obiect al cărui efect este. în 
domeniul practicului (şi anume în artă), se găseşte uşor o astfel 
de legătură. Casa, de exemplu, este cauza banilor care se strâng 
din chirie, dar şi invers, ideea acestui venit posibil a fost cauza 
care a determinat construcţia casei. O astfel de legătură cauzală 
se numeşte legătură cauzală finală (nexus Jînalis). Prima s-ar 
putea numi poate mai nimerit legătura cauzelor reale, iar a doua 
legătura cauzelor ideale, căci prin această denumire este 
conceput în acelaşi timp şi faptul că nu ar putea să existe mai 
mult decât aceste două tipuri de cauzalitate. 

Pentru ca un obiect sâ fie scop natural, trebuie, în primul 
râmi, ca părţile (după existenţa şi forma lor) să fie pesibile 
numai prin reiaiia lor cu întregul Căci obiectul însuşi este un 
scop, deci este înţeles printr-un concept sau o idee, care trebuie 
să determine a priori tot ceea ce poate fi conţinut în el. Dar, 
întrucât un obiect este conceput ca posibil numai în acest mod, 
el este doar o operă de artă, adică produsul unei cauze raţionale, 
deosebită de materia (părţile) acestuia, cauză a cărei acţiune (în 
procurarea şi legarea părţilor) este determinată prin ideea ei 
despre un întreg posibil prin intermediul acestor părţi (deci nu 
prin natura exterioară). 

Dar, dacă un obiect ca produs natural trebuie totuşi să con¬ 
ţină în el însuşi si în posibilitatea lui internă o raportare la sco¬ 
puri, adică trebuie să fie posibil numai ca scop natural, fără cau¬ 
zalitatea conceptuală a unor fiinţe raţionale din afara lui, atunci 
este necesar, în al doilea rând, ca părţile acestuia să se combine 
în unitatea unui întreg, prin faptul că ele, în mod reciproc, sunt 
cauza şi efectul formei lor. Căci numai în acest fel este posibil 
ca, invers (reciproc), ideea întregului să determine la rândul ei 
forma şi legătura tuturor părţilor; nu în calitate de cauză - căci 
atunci ar fi un produs al artei ci în calitate de principiu 
gnoseologic al unităţii sistematice a formei şi a legăturii oricărei 
diversităţi, care este conţinută în materia dată, pentru acela care 
apreciază obiectul. 

Deci pentru un corp, care trebuie să fie considerat în sine şi 
conform posibilităţii lui interne ca scop natural, este necesar ca 
părţile lui în ansamblu să se producă reciproc, atât după forma, 
cât şi după legătura lor şi astfel să ia naştere, din cauzalitate 
proprie, un întreg, al cărui concept, la rândul lui, ar putea fi 
considerat invers (în mintea unei fiinţe care ar poseda 
cauzalitatea conceptuală potrivită pentru un astfel de produs) 
drept cauza întregului, în virtutea unui principiu. Prin urmare, 
înlănţuirea cauzelor eficiente ar putea fi considerată în acelaşi 
timp drept efect prin cauze finale. 

Intr-un astfel de produs al naturii, fiecare parte, existând 
numai prin intermediul tuturor celorlalte, este concepută, de 
asemenea, ca existând pentru celelalte şi pentru întreg. Este 
concepută deci ca instrument (organ). Dar acest lucru nu este 
suficient (căci ea ar putea fi şi instrument al artei, şi astf el ar fi 
reprezentată numai în calitate de scop posibil în genere). 

Fiecare parte trebuie conceputa drept un organ care pruiluee 
celelalte păiţi (deşi fiecare prxiucându-se reciproc}. Un astfel 
de organ nu poate fi un instrument al artei, ci numai un 
instrument a! naturii, care furnizează întreaga materie necesară 
pentru instrumente, chiar şi pentru cele ale artei. Şi numai 
atunci şi din această cauză un astfel de produs, în calitate de 
fiinţă organizată şi care se organizează pe sine însăşi, poale li 
numit scop natural. 

într-un ceasornic, o parte a pieselor constituie instrumentul 
mişcării celorlalte, dar nu constituie cauza eficientă care Ic 
produce; o parte există ce-i drept pentru cealaltă, dar nu prin 
cealaltă. De aceea, nici cauza eficientă şi nici forma acestor 
piese nu subzistă în natura (acestei materii), ci în afara ei, într-o 
fiinţă care poate acţiona în virtutea ideilor despre un întreg, 
care este posibil prin cauzalitatea ei. Deci nici o rotiţă dinlr-un 
ceasornic nu o produce pe cealaltă, şi cu atât mai puţin un 
ceasornic pe celălalt, utilizând în acest scop (organizând) o altă 
materie. Prin urmare, ceasornicul nu înlocuieşte de la sine 
părţile care i se iau, nu completează lipsurile faţă de organizarea 
iniţială, apelând la celelalte părţi, şi nici nu se reglează singur 
când este dereglat. La asemenea acte ne putem aştepta numai de 
la o natură organizată. - O fiinţă organizată nu este deci o sim¬ 
plă maşină, care are doar forţă motrice, ci posedă în sine forţă 
creatoare, pe care o comunică materiilor, care nu o au (le orga¬ 
nizează), deci o forţă creatoare care se transmite şi nu poale li 
explicată numai prin capacitatea de mişcare (prin mecanism). 

Despre natură şi despre capacitatea ei, care se manifestă în 
produsele organizate, se spune mult prea puţin, când aceasta din 
urmă este numită un analog al artei; căci, in acest caz, artistul 
(o fiinţă raţională) este considerat în afara ci. Natura, dimpo¬ 
trivă, se organizează pe sine în fiecare specie a produselor sale 
organizate, ce-i drept în ansamblu, după un exemplar unic, dar 
şi cu abaterile potrivite, pe care le cere în anumite împrejurări 
autoconservarea. Ne apropiem poate mai mult de această 
proprietate inexplorabilă, dacă o numim un analog al vinii, dar 
atunci trebuie sau să înzestrăm materia, ca simplă materie, eu o 
proprietate (hilozoism) care îi contrazice esenţa, sau să-i aso¬ 
ciem un principiu străin (un suflet) cu care să coexiste. I’en- 
tru aceasta însă, dacă un astfel de produs trebuie să fie un pro¬ 
dus natural, atunci ar trebui sau să presupunem deja materia 


205 




IMMANUEL KANT 


organizată ca instrument al acelui suflet, ceea ce nu face 
proprietatea amintită cu nimic mai inteligibilă, sau să consi¬ 
derăm sufletul drept artistul care a creat această construcţie şi 
astfel să-i sustragem naturii (corporale) produsul. Mai precis, 
organizarea naturii nu are nimic analog cu vreo cauzalitate 
oarecare, pe care o cunoaştem*. Datorită faptului că frumuseţea 
naturii este atribuită obiectelor numai raportată la reflexia 
asupra intuiţiei lor exterioare, deci numai datorită formei supra¬ 
feţei, ea poate fi numită pe bună dreptate un analog al artei. 
Dar perfecţiunea naturală internă pe care o posedă acele 
obiecte, posibile numai ca scopuri naturale şi care se numesc 
din această cauză fiinţe organizate, nu poate fi concepută şi 
explicată printr-o anaiogie cu vreo capacitate fizică, adică 
naturală cunoscută nouă şi, fiindcă noi înşine aparţinem naturii 
în sensul cel mai larg, nici printr-o analogie perfectă cu arta 
umană. 

Conceptul unui obiect, în calitate de scop natural, în sine nu 
este deci un concept constitutiv al intelectului sau al raţiunii, 
dar poate fi totuşi un concept regulativ pentru facultatea de 
judecare reflexivă. El poate să conducă, conform unei analogii 
îndepărtate cu cauzalitatea noastră, conform scopurilor în ge¬ 
nere, la cercetarea unor obiecte de această specie şi poate fi de 
folos reflexiei asupra principiului lor suprem. Această reflexie 
nu este nici spre folosul cunoaşterii naturii, nici spre folosul 
principiului ei original, ci mai degrabă spre folosul tocmai al 
acelei facultăţi practice de raţionare din noi cu care conside¬ 
rasem că este analogă cauza acelei finalităţi. 

Fiinţele organizate sunt deci singurele din natură, care, chiar 
considerate pentru sine şi fără vreo relaţie cu alte obiecte, 
trebuie să fie totuşi concepute ca posibile numai în calitate de 


* Invers, putem lămuri o anumită legătură, care se găseşte însă şi ea mai 
mult în idee decât în realitate, printr-o analogie cu scopurile naturale nemijlo¬ 
cite pe care le-am amintit. Astfel, în cadrul reorganizării statale a unui mare 
popor se face adesea uz de cuvântul organizaţie, într-un mod foarte potrivit, 
pentru a desemna instituţia magistraturilor ş.a.m.d. şi chiar a întregului corp 
de stat. Căci, într-un astfel de întreg, fiecare membru trebuie să fie în mod 
firesc nu numai mijloc, ci în acelaşi timp şi scop şi, fiindcă membrul contri¬ 
buie la posibilitatea întregului, trebuie să fie determinat, la rândul lui, prin 
ideea de întreg, în conformitate cu locul şi funcţia lui. 

scopuri ale naturii. Deci ele conferă înainte de toate conceptului 
de scop, care nu este unul practic, ci un scop al naturii, realitate 
obiectivă şi, prin aceasta, baza unei teleologii pentru ştiinţa 
naturii, adică baza unei modalităţi de apreciere a obiectelor 
naturii conform unui principiu special, pe care nu am 11 deloc 
îndreptăţiţi să-l introducem în ştiinţa naturii (căci posibilitatea 
unui asemenea tip de cauzalitate nu poate fi înţeleasă a priori). 


66. Despre principiul aprecierii finalităţii interne 
la fiinţele organizate 

Definiţia acestui principiu este: un produs organizat ol nalţi 
rii este acela în care totul este scop şi, în acelaşi timp, totul este 
mijloc. în el nu există nimic nefolositor, fără scop sau ceva care 
ar putea fi atribuit unui mecanism orb al naturii. 

Acest principiu trebuie dedus, ce-i drept, după împrejurări, 
din experienţă, şi anume dintr-o experienţă organizată melodii 
si numită observaţie. Dar, din cauza universalităţii si nccc 
sităţii pe care o exprimă despre o asemenea finalitate, ca nu se 
poate baza numai pe cauze empirice, ci trebuie să aibă la bază 
un principiu a priori, chiar dacă acesta ar fi doar rcgulativ şi 
chiar dacă acele scopuri s-ar găsi numai în ideea subiectului 
care apreciază, şi nu într-o cauză eficientă. Deci principiul 
amintit poate fi numit o maximă de apreciere a finalităţii 
interne a fiinţelor organizate. 

Este cunoscut faptul că anatomiştii, care disecă plante şi 
animale pentru a le cerceta structura şi pentru a putea să 
înţeleagă motivele, de ce şi cu ce scop le-au fost date astfel ilc 
părţi, de ce le-a fost dată o astfel de poziţie şi îmbinare a părţi loi 
si tocmai această formă internă, admit ca absolut necesară 
maxima că nimic nu este nefolositor într-o astfel de făptură. Iii 
impun în acelaşi mod, ca principiu al teoriei generale a naturii, 
faptul că nimic nu se petrece la întâmplare. în realitate, ei nu sc 
pot lipsi de acest principiu teleologic, după cum nu se pot lipsi 
nici de principiul general al fizicii, căci renunţând la ultimul nu 
ar mai fi posibilă nici o experienţă în genere, iar renunţând la 
primul nu ar mai exista nici un ghid pentru observarea unei 
specii de obiecte naturale, pe care le-am gândit o dată teleologic 
sub conceptul de scop natural. 

Căci acest concept conduce raţiunea într-o cu totul altă 
ordine a obiectelor decât ordinea unui simplu mecanism al 
naturii, care aic> nu ne mai satisface. La baza posibilităţii pro¬ 
dusului natural trebuie să stea o idee. Dar, deoarece ideea este o 
unitate absolută a reprezentării, pe când materia este o plura¬ 
litate a obiectelor, care nu poate oferi pentru sine o unitate 
determinată a compusului, scopul naturii trebuie extins la tot 
ceea ce există ca produs al ei, chiar dacă acea unitate a ideii 
trebuie să servească drept principiu de determinare a priori a 
unei legi a naturii pentru cauzalitatea unei astfel de forme a 
compusului. Căci, dacă raportăm un astfel de efect în totalitate 
la un principiu de determinare suprasensibil, depăşind meca¬ 
nismul orb al naturii, atunci trebuie să apreciem şi efectul tot 
în conformitate cu acest principiu. Şi nu avem nici un motiv să 
admitem că forma unui astfel de obiect ar mai depinde încă 
parţial de mecanismul naturii, căci atunci, în amestecul de 
principii eterogene, n-ar mai rămâne nici o regulă precisă de 
apreciere. 

Dacă s-ar putea ca într-un corp animal, de exemplu, unele 
părţi să poată fi considerate drept combinaţii conforme unor 
legi pur mecanice (pielea, oasele, părul), atunci cauza, care 
procură materia potrivită pentru acestea, modificând-o astfel, 
formând-o şi depunând-o în locurile cuvenite, trebuie să fie 
totuşi apreciată întotdeauna teleologic, aşa încât totul, în acest 
corp, trebuie considerat ca organizat, şi totul este, la rândul lui, 
într-o anumită relaţie cu obiectul însuşi, un organ. 


67. Despre principiul aprecierii teleologice a naturii 
în genere ca sistem al scopurilor 

Am spus mai sus, despre finalitatea externă a obiectelor 
naturale, că ea nu ne permite să utilizăm nici obiectele ca 
scopuri ale naturii, pentru a le justifica existenţa, nici efectele 
lor, cu finalitate accidentală în idee, pentru a le fundamenta 
existenţa în conformitate cu principiul cauzelor finale. Astfel, 
râurile, pe motivul că favorizează comunicarea popoarelor din 
interiorul continentelor, munţii, deoarece conţin izvoarele râuri¬ 
lor şi rezerva de zăpadă necesară întreţinerii acestora pe timp de 
secetă şi de asemenea înclinarea solului, care permite scurgerea 

apelor şi uscarea terenului, nu vor fi considerate din această 
cauză scopuri naturale. Căci, deşi această configuraţie a scoarţei 
terestre a fost strict necesară pentru naşterea şi menţinerea 
regnului vegetal şi animal, ea nu conţine nimic în sine care să 
necesite, pentru a-i justifica posibilitatea, admiterea unei 
cauzalităţi conform scopurilor. Acelaşi lucru este valabil despre 
plantele pe care omul le foloseşte pentru nevoile sale sau pentru 
desfătare, despre animale: cămilă, câine, cal, vacă s a m.d., pe 
care le poate folosi într-un mod atât de variat, fie pentru hrana 
sa, fie în serviciul său şi de care, în mare măsură, nici nu se 
poate lipsi. Relaţia externă a acelor obiecte, dintre care pe nici 
unul nu avem motiv să-l considerăm în sine ca scop, iui poale II 
considerată ca finală decât în mod ipotetic. 

A considera că un obiect este scop natural din cauza formei 
sale interne este cu totul altceva decât a susţine că ex islenţa 
acestui obiect este scop al naturii. Pentru ultima afirmaţie nu 
avem nevoie numai de conceptul unui scop posibil, ci şi de 
cunoaşterea scopului final (scopus) al naturii. Aceasta necesită 
o raportare a naturii la ceva suprasensibil, caic depăşeşte eu 
mult întreaga noastră cunoaştere teleologică a naturii, t aci 
scopul existenţei naturii înseşi trebuie căutat dincolo de 
natură. Forma internă a unui simplu tir de iarbă poale dovedi 
în mod satisfăcător, pentru faculta^a noastră umană de 
apreciere, că originea lui este posibilă numai în conformitate 
cu regula scopurilor. Făcând însă abstracţie de aceasta şi 
având în vedere numai modul în cere este folosit de către 
celelalte fiinţe, renunţând deci la examinarea organizării lui 
interne şi referindu-ne runiai la relaţiile finale externe, la 
faptul că iarba este necesară pentru vite, că acestea sunt 
necesare omului ca mijloace de existenţă, şi neînţelegând de 
ce ar fi necesar să existe oameni (lucm la care, dacă ne-am 
gândi de exemplu la oamenii din Noua Olandă sau la cei din 
Ţara de Foc, n-ar fi prea uşor de răspuns), nu ajungem la nici 
un scop categoric, căci orice relaţie finală de acest lip se 
bazează pe o condiţie care trebuie plasată tot mai departe în 
exterior şi care, fiind necoi dirionată (existenţa unui obiect ea 
scop final), se găseş.e cu ‘o, al în afară de considerarea 
fizico-teleologică a lumii. Dar atenei un astfel de obiect nici 
nu este scop natural, cfci ei (iau întregul său gen) nu trebuie 
considerat drept produs natural. 

Deci nunjai materia, în măsura în care e organizată, implică 
în mod necesar conceptul de scop natural, deoarece forma ei 
specifică este în acelaşi timp produs al naturii. Dar acest con¬ 
cept, la rândul său, implică cu necesitate ideea că întreaga 
natură ar fi un sistem alcătuit în conformitate cu regula scopu¬ 
rilor. Acestei idei trebuie să-i fie subordonat întregul mecanism 
al naturii conform cu principiile raţiunii (cel puţin pentru a 
examina şi pe această cale fenomenui natural). Principiul raţiu¬ 
nii este pentru ea numai subiectiv, adică îi aparţine ca maximă: 
totul în lume este bun pentru ceva; nimic nu este zadarnic; şi, 
prin exemplul pe care-1 oferă natura în produsele ei organice, 
suntem îndreptăţiţi, chiar invitaţi să nu aşteptăm de la ea şi de la 
legile ei nimic altceva decât ceea ce în cadrul întregului este 
destinat unui scop. 

Se înţelege că acesta nu este un principiu pentru facultatea 
de judecare determinativă, ci numai pentru cea reflexivă, că este 
un principiu regulativ şi nu constitutiv, iar noi obţinem prin el 
numai un îndreptar pentru a considera obiectele naturii în 
legătură cu un factor de determinare, dat în prealabil după o 
nouă ordine legică şi pentru a extinde ştiinţele naturii după un 
alt principiu, şi anume după acela al cauzelor finale, fără a 
dăuna totuşi principiului referitor la mecanismul cauzalităţii ei. 
De altfel, prin acesta nu rezultă în nici un caz că ceea ce 
apreciem în virtutea acestui principiu ar fi un scop intenţionat al 
naturii: că ierburile ar exista pentru vacă sau oaie si că acestea 
şi restul obiectelor naturale ar exista pentru om. feste bine să 
avem în vedere din această perspectivă şi obiectele neplăcute 
pentru noi, şi în anumite privinţe chiar contrare scopurilor 
noastre. S-ar putea spune că insectele, de exemplu, care îi 
chinuie pe oameni, ascunzându-se în haine, în păr sau în 
lemnăria paturilor, ar fi după o întocmire înţeleaptă un îndemn 
la curăţenie, care în sine este un mijloc important pentru 
păstrarea sănătăţii, sau ţânţarii mosquito şi alte insecte 
primejdioase care fac pustiurile Americii atât ele neprimitoare 
pentru sălbatici, ar fi tot atâtea imbolduri la activitate pentru 
aceşti oameni primitivi, pentru a seca mlaştinile şi pentru a rări 
pădurile compacte care reţin curenţii de aer, iar prin aceasta, ca 
şi prin desţelenirea pământului, să-şi facă în acelaşi timp şi viaţa 
mai sănătoasă. Chiar ceea ce pare a fi pentru om, in organizarea 
lui internă, contrar naturii, dacă este tratat în acest mod, oferă o 

perspectivă interesantă, câteodată şi instructivă, spre ordinea 
teleologică a obiectelor, la care nu ne-ar fi condus, fără un astfel 
de principiu, numai examinarea pur fizică a naturii. Unii 
consideră că până si tenia i-ar fi dată omului sau animalului în 
care trăieşte ca un fel de compensaţie a unei anumite deficienţe 
a organelor sale vitale. Dar atunci aş întreba dacă nu oumva şi 
visele (fără de care nu există somn, deşi numai, rareori ne 
amintim de ele) ar putea constitui o rânduială finală a naturii, 
căci ele servesc, când toate forţele motrice corporale sunt des¬ 
tinse, la activarea profundă a organelor vitale prin intermediul 
imaginaţiei şi prin marea ei activitate (care în această stare se 
ridică de cele mai multe ori până la afect). Se ştie că visele, 
când stomacul este suprasaturat, acţionează de obicei mai viu în 
somnul de noapte, căci în acest caz este nevoie de mai multă 
mişcare. Fără această forţă motrice internă si fără neliniştea 

J 5 > ' 

obositoare de care noi acuzăm visele (care în realitate sunt 
poate leacuri), somnul, chiar în stare de sănătate, ar putea să 
determine încetarea completă a vieţii. 

Şi frumuseţea naturii, adică acordul ei cu jocul liber al 
facultăţilor noastre de cunoaştere în perceperea şi aprecierea 
fenomenelor sale, poate fi considerată astfel drept finalitate 
obiectivă a naturii în întregul ei, ca sistem, în care omul este un 
membru, din moment ce aprecierea ei teleologică prin scopurile 
naturale, pe care ni le oferă fiinţele organizate, ne-a îndreptăţit 
ideea unui mare sistem de scopuri ale naturii. Putem considera 
frumuseţea naturii ca pe o favoare* pe care aceasta ne-o acordă, 
căci ea a împărţit cu atâta dărnicie, pe lângă cele folositoare, şi 
frumuseţe, şi farmec. Pentru aceasta, ca şi pentru nemărginirea 
ei, o iubim, o privim cu respect şi ne simţim noi înşine 
înnobilaţi în această contemplaţie, de parcă natura, tocmai cu 
această intenţie, şi-ar fi înălţat şi împodobit scena ei plină de 

măreţie. 

» 


* în partea estetică, s-a spus că noi privim natura cu favoare. fiindcă avem 
aentru forma ei o satisfacţie cu totul liberă (dezinteresată). Căci în această 
judecată de gust pură nu se ia deloc în consideraţie scopul pentru caic există 
aceste frumuseţi naturale: dacă există pentru a deştepta în noi o plăcere sau 
există ca scopuri fără nici o relaţie cu noi. însă într-o judecată teleologică dăm 
atenţie şi acestei relaţii, şi atunci putem considera ca favoare a naturii laplul ea 
ea, prin crearea atâtor forme frumoase, a vrut să ne fie de ajutor în cultuia 

in acest paragraf, nu ani vrut să spunem decât fapiul că, des¬ 
coperind în natură o capacitate care să dea naştere la produse 
pe care nu le patern gândi decât în conformitate cu conceptul de 
cauză finală, trebuie să mergem mai departe, şi putem considera 
ca aparţinând .mai sistem de scopuri şi acele produse (sau 
relaţia lor, deşi finală) care nu ne obligă să căutăm, dincolo de 
mecanismul cauzelor care acţionează orbeşte, un alt principiu 
pentru posibilitatea lor, deoarece prima idee, in ce priveşte 
cauza ei, ne conduce dincolo de lumea simţurilor, căci unitatea 
principiului supnsensibil trebuie să fie considerată in aceiaşi 
:nod ca valabila nu numai pentru anumite specii de fiinţe ale 
naturii, ci pentru întreaga natură, ca sistem. 


68. Despre principiul Ideologiei 
ca principiu intern al ştiinţei naturii 

Principiile unei ştiinţe sunt faţă de aceasta sau interne şi se 
numesc proprii (principia domestica), sau se bazează pe 
concepte care îşi găsesc locul numai in afara ei şi sunt principii 
străine (peregrina). Ştiinţele care le conţin pe ultimele îşi 
fundamentează teoriile pe propoziţii auxiliare (lem/nata), adică 
ele împrumută un concept oarecare şi o dată cu el modul de 
organizare de la o altă ştiinţă. 

Fiecare ştiinţă este pentru sine un sistem şi nu este suficient să 
fie construită doar în virtutea principiilor, să se procedeze deci 
tehnic, ci trebuie să se procedeze arhitectonic, ca în vederea unui 
edificiu de sinestătător, nu tratând-o ca pe o anexă, ca pe o parte a 
unei alte clădiri, ci pentru sine, ca pe un întreg, chiar dacă ulterior 
putem construi o trecere dintr-una în alta sau în ambele sensuri. 

Deci, dacă introducem în ştiinţa naturii conceptul de 
Dumnezeu pentru a explica finalitatea în natură, iar apoi 
folosim această finalitate la rândul ei pentru a demonstra că 
există Dumnezeu, atunci în nici una dintre cele două ştiinţe nu 
există consistentă internă, şi acelaşi cerc vicios, înşelător le face 
nesigure, identihcându-le limitele. 

Expresia de scop al naturii împiedică deja. în mod sutis- 
iăcător, această confuzie. Ea ne interzice sii amestecăm ştiinţa 
naturii şi ocazia pe care aceasta ne-o oferă pentru aprecierea 
teieaingică a obiectelor sale cu consideraţiile despre Dumnezeu, 

deci cu deducţia teologică. Şi nu irebuie sâ consideram ca 
lipsit de importanţă faptul’ câ expresia respectivă osie 
conl'undată cu expresia de scop divin. ir. organizarea naturii 
sau faptul că ultima este considerata mai sigură şi mai 
potrivită pentru un suflet cucernic, pe motivul că icnişi, in 
cele din urmă va trebui să deducem formele finaic din nalnră 
tot pornind de ta un creator înţelept al lumii. I’ânâ alunei 
trebuie sâ nc mărginim cu atenţie şi modestie la expresia caic 
spune numai atâta cat ştim, şi anume !a expresia uc \ca,•> ui 
unturii. Căci. încă înainte de a cerceta cauza naturii însăşi, noi 
găsim. în natură şi îr cursul acţiunii sale creatoare, produse 
care sunt create în cadrul di conform legilor empirice cunos¬ 
cute. Ştiinţa naturii trebuie să aprecieze obiectele în vinuiea 
acestor legi şi trebuie deci să cerceteze şi cauzalitatea lor, in 
conformitate cu regula scopurilor din natură. De aceea, ştiinţa 
naturii r.u trebuie să-şi depăşească limitele, cu scopul do a 
îngloba in ea însăşi, ca principiu propriu, un principiu pen¬ 
tru al câmi concept nu poate exista nici o experienţă potrivită 
si !a care nu patern oăzui decât după desăvârşirea stiinici 
naturii. 

Structurile naturale, caro pot fi demonstrate a priori şi pot 
fi deci înţelese, in virtutea posibilităţii l*r, din principii gene¬ 
rale, tată nici un apel la experienţă, deşi presupun o finalitate 
tehnică, fiind însă absolut necesare, nu pol fi raportate la 
tehnologia naturii, respectiv la o metodă, care aparţine fizicii 
şi cate rezolvă problemele acesteia. Analogiile aritmetice, geo¬ 
metrice, ca şi legile mecanice generale, oricât de surprinzătoare 
şi demne de admirat ar putea să ne apară, în cadrul au sloi 
analogii, reunirea într-un principiu a unor reguli diferite si iu 
aparenţă cu totul independente una de cealaltă, nu pol li con¬ 
siderate, din această cauză, ca principii teleologice de expli¬ 
care in fizică si, cu roate că merită să fie luate în consideraţie, 
chiar în teoria generală a finalităţii obiectelor naturii in 
genere, e'e îşi au locul în altă parte, şi anume în metafizică şi 
nu constituie un principiu intern al ştiinţei naturii; lucru caiv, 
în legătură cu legile empirice t le scopurilor naturale din fini¬ 
tele organizate, nu numai că ar fi permis, ci utilizarea modu¬ 
lui teleologic de apreciere, ca principiu al teoiici naturale 
referitoare ia o dusă specială a obiectelor ei, este chiar ine\ i 
labilă. 

Pentru ca fizica să se menţină exact în limitele ei, ea trebuie 
să facă abstracţie totală de problema dacă scopurile naturii sunt 
intenţionate sau neintenţionate, căci altfel s-ar amesteca într-o 
activitate străină (respectiv a metafizicii). Este de ajuns faptul că 
există obiecte explicabile numai în conformitate cu legile naturii, 
pe care nu le putem concepe decât prin ideea de scop ca prin¬ 
cipiu, şi cognoscibile numai în acest mod, respectiv după forma 
lor internă, deci numai în interioritatea lor. Prin urmare, ca să nu 
fim suspectaţi nici măcar de cea mai neînsemnată pretenţie că 
am dori să amestecăm între principiile noastre de cunoaştere 
ceva care nu aparţine fizicii, respectiv o cauză supranaturală, 
vorbim în teleologie despre natură, de parcă finalitatea ar exista 
în mod intenţionat în ea, dar atribuim intenţia respectivă naturii, 
adică materiei. Prin aceasta (fiindcă asupra acestui lucru nu 
poate avea loc nici o neînţelegere, căci nimeni nu va atribui 
unei materii fără viaţă o intenţie în sensul propriu al cuvântului), 
vrem să arătăm că acest cuvânt semnifică aici numai un prin¬ 
cipiu al facultăţii de judecare reflexive, nu al celei determi¬ 
native. Deci nu trebuie să introducem nici un principiu special 
al cauzalităţii, ci trebuie să adăugăm, numai pentru întrebuin¬ 
ţarea raţiunii, un alt mod de cercetare decât acela conform 
iegilor mecanice. Aceasta, pentru a le completa insuficienţa, în 
vederea cercetării empirice a tuturor legilor particulare ale natu¬ 
rii. De aceea, în teleologie, în măsura în care ea este raportată la 
fizică, se vorbeşte pe bună dreptate despre înţelepciunea, econo¬ 
mia, prevederea şi binefacerile naturii, fără a o transforma astfel 
într-o fiinţă inteligentă (ceea ce ar fi absurd), dar şi fără intenţia 
de a pune deasupra ei, ca demiurg, o altă fiinţă inteligentă, ceea 
ce ar fi prea temerar*. Prin aceasta trebuie să desemnăm numai 
un tip de cauzalitate a naturii, analog cauzalităţii noastre în 
întrebuinţarea tehnică a raţiunii, pentru a evidenţia regula după 
care trebuie să fie cercetate anumite produse ale naturii. 


* Cuvântul german vermessen (temerar) este bun şi plin de semnificaţie. - 
O judecată, în care uităm să evaluăm măsura propriilor puteri (ale intelec¬ 
tului), poate să pară uneori foarte umilă, dar ridică mari pretenţii şi e totuşi 
foarte temerară. De acest tip sunt cele mai multe judecăţi prin care se prea¬ 
măreşte în aparenţă înţelepciunea divină, atribuindu-i-se, în operele creaţiei şi 
menţinerii lumii, intenţii care trebuie să facă de fapt cinste propriei înţelep¬ 
ciuni a celui care raţionează. 

Dar de ce totuşi teleologia nu constituie de obicei o parte a 
ştiinţei teoretice a naturii, ci este considerată ca propedeutică 
sau introducere în teologie? Acest lucru se face pentru a lega 
temeinic studiul naturii, conform mecanismului ei, de ceea ce 
putem supune observaţiei sau experimentelor noastre, aşa încât 
să putem noi înşine să producem ceva analog naturii, cel puţin 
în virtutea asemănării legilor. Căci înţelegem perfect numai ceea 
ce putem să facem şi să producem noi înşine pe măsura con¬ 
ceptelor. Organizarea însă, ca scop intern al naturii, depăşeşte 
cu mult toate posibilităţile unei realizări asemănătoare prin artă. 
Iar în ce priveşte produsele naturale exterioare, considerate eu 
finalitate (de exemplu vânturi, ploaie ş.a.), fizica le cercetează 
într-adevăr mecanismul, dar legătura lor cu scopurile, în măsura, 
în care această legătură trebuie să fie o condiţie care aparţine cu 
necesitate cauzei, nu o poate înfăţişa, fiindcă această necesitate 
a conexiunii vizează numai legătura conceptelor noastre, şi nu 
alcătuirea obiectelor. 


Secţiunea a doua 


Dialectica facultăţii de judecare teleologice 


69. Ce este o antinomie a facultăţii de judecare? 

Facultatea de judecare determinativă nu are în sine nici un 
principiu care să fundamenteze conceptele obiectivelor. Fa nu 
este autonomă, căci subsumează numai legilor sau conceptelor 
date ca principii. Tocmai din această cauză, ea nu este expusă la 
nici un pericol al unei antinomii proprii şi nici al vreunui con¬ 
flict al principiilor sale. în mod analog, facultatea de judecare 
transcendentală, care conţinea condiţiile de subsumare sub 
categorii, nu era prin sine nomotetică, ci enunţa doar condiţiile 
intuiţiei sensibile în care poate fi acordată realitate (aplicaţie) 
unui concept dat, în calitate de lege a intelectului. în această 
privinţă, ea nu putea să ajungă niciodată în dezacord eu sine 
însăşi (cel puţin în virtutea principiilor). 

însă facultatea de judecare reflexivă trebuie să subsumeze 
sub o lege care nu este încă dată şi care este în realitate numai 

un principiu al reflexiei asupra unor obiecte pentru care, în mod 
obiectiv, ne lipseşte cu desăvârşire orice lege sau concept al 
obiectului care să fie suficient ca principiu pentru cazurile care 
apar. Dar, deoarece fără principii nu poate fi admisă nici o 
exercitare a facultăţilor gnoseologice, facultatea de judecare 
reflexivă va trebui, in aceste cazuri, să-si slujească siesi drept 
principiu. Acesta, nefiind obiectiv şî neputând oferi un 
fundament suficient pentru cunoaşterea obiectivului, trebuie să 
slujească drept simplu principiu subiectiv la exercitarea cores¬ 
punzătoare a facultăţilor gnoseologice, respectiv la reflectarea 
asupra unui tip de obiecte. Deci facultatea de judecare reflexivă 
are, in legătură cu astfel de cazuri, maximele ei, care sunt în- 
tr-adevăr necesare pentru cunoaşterea legilor naturale empirice. 
Aceasta pentru a ajunge, prin intermediul lor, la concepte, chiar 
dacă acestea ar fi raţionale, atunci când ea are absolută nevoie 
de ele, dar numai pentru a cunoaşte natura în conformitate cu 
legile ei empirice. Printre aceste maxime ale facultăţii de ju¬ 
decare reflexive poate să apară un dezacord, deci o antinomie, 
pe care se fundamentează o dialectică. Aceasta, când fiecare 
dintre 'de două ma.cime contrare îşi are temeiul în natura 
lăcuiturilor de cunoaştere, poate fi numită dialectică naturală şi 
poate fr considerată o apariţie inevitabilă, pe care trebuie s-o 
descoperiri şi s-o rezolvăm in critică, pentru a nu ne induce în 
er< >aie. 


70. Prezentarea acestei antinomii 

Deoarece raţiunea are de-a face cu natura ca totalitate a 
obiectelor simţurilor externe, ea se poate baza pe legile 
prescrise naturii de intelectul însuşi, în parte a priori, în parte 
prin intermediul determinaţiilor empirice care apar în experienţă 
şi pe care poate să le extindă nelimitat. Pentru aplicarea pri¬ 
mului tip de legi, respectiv a legilor universale ale naturii 
matei >ale în genere, facultatea de judecare nu are nevoie de nici 
un p r i'icipiu speciei de reflexie, căci ea este în acest caz 
deicrnfi i.-di vă deoarece îi este dat, prin intermediul intelectului, 
un prindsii obiectiv. Dar, în privinţa legilor particulare, care 
pot fi c incsate numai prin experienţă, trebuie spus că între ele 
poate exista o atât de mare diversitate şi nepotrivire, încât 

facultatea de judecare trebuie să-şi slujească sieşi drept princi¬ 
piu, chiar şi numai pentru a căuta şi a urmări o lege în fenome¬ 
nele naturii. Ea are nevoie de o astfel de lege ca fir conducător, 
chiar dacă nu ar trebui să spere la o cunoaştere empirică coerentă 
conformă unei legităţi desăvâfŞite a naturii, adică la unitalea 
acesteia conformă legilor empirice. în cadrul acestei unităţi 
accidentale a legilor particulare, se poate întâmpla ca facultatea 
de judecare, în reflexia ei, să pornească de la două maxime: una 
îi este oferită a priori de către intelectul pur, iar cealaltă este 
prilejuită de experienţe particulare, care pun în joc raţiunea, 
pentru a pregăti, conform unui principiu particular, aprecierea 
naturii corporale şi a legilor ei. Atunci se întâmplă să avem 
impresia că aceste două maxime nu pot coexista, deci se iveşte 
o dialectică, ce dezorientează facultatea de judecare în princi¬ 
piul reflexiei sale. 

Prima maximă a facultăţii de judecare este leza: mice 
producere a obiectelor materiale şi a formelor lor trebuie să I te 
considerată ca posibilă numai în conformitate cu legile me¬ 
canice. 

A doua maximă este antiteza: unele produse ale natuiii 
materiale nu pot fi considerate ca posibile numai in eonIni- 
mitate cu legile mecanice (aprecierea lor necesită o cu to.ul altă 
lege a cauzalităţii, respectiv pe aceea a cauzelor finale). 

Dacă am transforma aceste principii regulativc ale ceicciniii 
în principii constitutive ale posibilităţii obiectelor însele, atunci 
ele ar suna astfe.: 

Teză- orice producere a obiectelor materiale este pusdulă ii 
conformitate cu legile pur mecanice. 

Antiteză: unele produceri ale obiectelor materiale nu suni 
posibile în conformitate cu legile pur mecanice. 

în această ultimă calitate, ca principii obiective pentru faculta¬ 
tea de judecare determinativă, ele s-ar contrazice reciproc, deci 
una dintre ele ar fi cu necesitate falsă. Dar atunci, am aveţi de a 
fa ;e într-adevăr cu o antinomie, însă nu a facultăţii de judec re. 
Ea ar constitui un dezacord în legiferarea raţiunii. Raţiunea m 
nu poate demonstra nici unul dintre aceste principii, Ic-siros 
nu putem avea despre posibilitatea obiectelor nici un principii, 
determinativ a priori în conformitate cu legile pur empirice u'c 
naturii. 

Dimpotrivă, în ce priveşte maxima amintită mai întâi, a facul¬ 
tăţii de judecare reflexive, ea nu conţine în realitate nici o con¬ 
tradicţie. Căci dacă spun trebuie să consider toate evenimentele 
din natura materială, deci şi toate formele, ca produse ale naturii, 
după posibilitatea lor, în conformitate cu legile pur mecanice, 
atunci nu rezultă de aici că ele sunt posibile numai în felul acesta 
(excluzând orice cauzalitate de alt tip), ci aceasta vrea să indice 
doar faptul că trebuie să reflectez întotdeauna asupra lor în con¬ 
formitate cu principiul simplului mecanism al naturii şi că trebuie 
deci să-l cercetez, pe cât pot, pe acesta, deoarece, fără să fie pus la 
baza cercetării, nu poate exista nici o cunoaştere propriu-zisă a 
naturii. Dar aceasta nu contrazice, în anumite împrejurări, a doua 
maximă, deci nu ne împiedică să examinăm anumite forme 
naturale (şi, pornind de la ele, chiar formele întregii naturi) în 
virtutea unui principiu şi să reflectăm asupra lor. Acest principiu 
este cu totul diferit de explicarea mecanică a naturii. El este prin¬ 
cipiul cauzelor finale. Reflexia conformă primei maxime nu este 
anulată prin aceasta, ci mai degrabă ni se impune, pe cât posibil, 
s-o urmăm. A doua maximă nici nu exprimă faptul că acele forme 
nu ar fi posibile în virtutea mecanismului naturii, ci susţine doar 
faptul că raţiunea umană, urmând acest principiu si procedând 
astfel nu va putea găsi nici cel mai neînsemnat temei pentru ceea 
ce constituie specificul unui scop natural, însă va găsi desigur alte 
cunoştinţe despre legile naturii. Rămâne însă fără răspuns întreba¬ 
rea dacă, în fondul intim al naturii, necunoscut pentru noi, relaţia 
fizico-mecanică şi cea finală nu s-ar putea reuni, pentru aceleaşi 
obiecte, într-un singur principiu. Cert este că raţiunea noastră nu 
este în stare să le unească într-un astfel de principiu, si deci 
facultatea de judecare reflexivă (bazată pe un principiu subiectiv), 
si nu cea determinativă (conform unui principiu obiectiv al posi¬ 
bilităţii obiectelor în sine) este obligată să conceapă, ca funda¬ 
ment pentru posibilitatea anumitor forme ale naturii, un principiu 
diferit de acela al mecanismului natural. 


71. Pregătire pentru rezolvarea antinomiei precedente 

Noi nu putem demonstra în nici un fel că ar fi imposibilă 
crearea produselor organizate ale naturii numai prin simplul ei 
mecanism, căci nu putem să înţelegem diversitatea infinită a 

legilor particulare ale naturii, care sunt pentru noi contingente, 
deoarece le cunoaştem doar empiric, în conformitate cu primul 
ei principiu interior. în felul acesta, nu putem ajunge deloc la 
principiul interior (care rezidă în suprasensibil), absolut sufi¬ 
cient pentru a garanta posibilitatea unei naturi. Deci problema 
dacă facultatea productivă a naturii este suficientă în aceeaşi 
măsură şi pentru ceea ce noi considerăm că este formal sau 
reunit în virtutea ideii de finalitate, ca şi pentru ceea ce credem 
că necesită doar o intervenţie mecanică a naturii şi problema 
dacă în realitate obiectele, ca scopuri propriu-zise ale naturii 
(cum suntem obligaţi să le considerăm), au la bază sau nu un cu 
totul alt tip de cauzalitate originară, care nu poate să subziste 
nici în natura materială, şi nici în substratul ei inteligibil, 
respectiv într-un intelect arhitectonic, sunt probleme asupra 
cărora raţiunea noastră, foarte restrânsă în privinţa conceptului 
de cauzalitate, când acesta trebuie specificat a priori, nu ne 
oferă absolut nici o informaţie. - Dar tot atât de evident este şi 
faptul că, în raport cu facultatea noastră de cunoaştere, simplul 
mecanism al naturii nu poate oferi nici un principiu explicativ 
pentru producerea fiinţelor organizate. Pentru facultatea de jude¬ 
care reflexivă este un principiu foarte corect acela că pentru în¬ 
lănţuirea atât de evidentă a obiectelor, conform cauzelor finale, 
trebuie concepută o cauzalitate diferită de mecanism, respectiv 
o cauză (inteligentă) a lumii care acţionează în virtutea scopu¬ 
rilor, oricât de arbitrar şi nefundamentat ar fi acest principiu 
pentru facultatea de judecare determinativă. în primul caz, 
principiul reprezintă o simplă maximă a facultăţii de judecare, 
iar conceptul acelei cauzalităţi o simplă idee, căreia în nici un 
caz nu i se poate acorda realitate, ci serveşte doar ca fir condu¬ 
cător al reflexiei, care rămâne întotdeauna deschisă pentru orice 
fundamentare mecanică a explicaţiei şi nu se pierde în afara 
lumii sensibile; în al doilea caz, el ar fi un principiu obiectiv pe 
care îl prescrie raţiunea, şi căruia ar trebui să i se supună în mod 
determinat facultatea de judecare, situaţie în care ea se pierde 
însă dincolo de lumea sensibilă, în transcendent şi este condusă 
probabil pe un drum greşit. 

întreaga aparenţă a unei antinomii între maximele modului 
de explicare propriu-zis fizic (mecanic) şi ale celui teleologic 
(tehnic) se bazează deci pe faptul că se confundă un principiu 
al facultăţii de judecare reflexive cu principiul facultăţii de 


219 




IMMANUEL K.ANT 


judecare determinative, iar autonomia primei facultăţi (care, în 
raport cu legile particulare ale experienţei, are nentru uzul 
raţiunii noastre o valoare pur subiectivă) este confundată cu 
heteronomia celeilalte facultăţi, care trebuie să se orienteze in 
vmuţea legilor (generale sau particulare, iute ele intelect. 

72. Despre diferite sisteme referit nare lu finalitatea naturii 

Nimeni nu a pus încă la îndoiala justeţea principiului că 
despre anumite obiecte ale naturii (fiinţe organizate) iii despre 
posioiliintea lor treouic să judecăm in funcţie de conceptul 
cauzelor finale, chiar dacă nu se urmăreşte decât obţinerea unui 
îndreptar pentru a cunoaşte, pnn observaţie, alcătuirea obiectelor, 
fără să ne avântăm până. la cercetarea originii lor primare. 
Problematică iămâr.e doar întrebarea dacă acest principiu nu are 
cumva nuinai o valoare subiectivă, respectiv dacă nu este cumva 
o simplă maximă a facultăţii noastre de judecare ori dacă este sau 
nu un principiu obiectiv al naturii, in virtutea acestui principiu 
obiectiv, naturii i-ar reveni, în afara propriului ci mecanism 
(potrivit simplelor legi ale mişcării), şi un alt dp do cauzalitate, 
adică acela ai cauzelor finale, fată de care legile în discuţie (ale 
forţelor motrice) ar fi doar cauze intermediare. 

Dar această întrebare sau tenia speculativă am purea-o lăsa 
întru totul nehotărâtă şi nesoluţionată, căci, dacă ne mulţumim 
cu acea cauzalitate mecanică din interiorul limitelor simplei 
cunoaşteri a naturii, atunci maximele respective ar fi suficiente 
pentru a studia natura pe măsura puterilor umane şi pentru a-i 
cerceta cele mat ascunse taine. Există deci un anumit presenti¬ 
ment al raţiunii noastre sau poate chiar un semn din partea 
naturii, care ne arată, că tocmai prin intermediul conceptului de 
cauză finală ani putea să depăşim natura, punând-o astfel în 
legătură cu cel mai înalt punct din seria cauzelor. Aceasta, dacă 
am abandona cercetarea naturii (deşi nu am ajuns încă prea 
departe în această direcţie) sau cel puţin dacă am întrerupe-o un 
timp, pentru z încerca mai întâi s3 descoperim încotro ne-ar 
conduce aed concept străin faţă de ştiinţa naturii, respectiv con¬ 
ceptul scopurilor naturii. 

Dar este evident că acea maximii nocectestată ai trebui să so 
transforme intr-o problemă care să deschidă ur câmp larg pentru 

dispute. Problema este dacă înlănţuirea scopurilor în na*rid 
dovedeşte pentru aceasta un tip special de cauzalitate sau dacă 
înlănţuirea, tratată in sine şi conform principiilor obiective 'in 
se confundă mai degrabă ca mecanismul naturii sau nu se 
bazează pe unul şi acelaşi principiu. Dar noi, datorită faptului ca 
acest principiu este adesea ascutis în unele produse iiaiuiul:, 
prea profund pentru posibilităţile cercetării uoastic, încercăm 
aplicarea unui principiu subiectiv, respectiv principiul ariei, 
adică acela al cauzalităţii conforme ideilor, cu scopul ele .1 o 
atribui prin analogie naturii. Acest artificiu ne reuşeşte în multe 
cazuri, deşi în altele pare a da greş, dar nu ne indrcplâţeşic ia 
nici un caz să introducem în ştiinţa naturii un tip de acţiune 
special, diferit de cauzalitatea conformă legilor put mecanice 
ale naturii înseşi. Numind „tehnică" procedeul naluni f caii,'.a- 
litatea), datorită aparenţei de finalitate pe care o găsim în produ¬ 
sele naturii, o vom împărţi în tehnică intenţionata [nehnieu 
internionalis) si neintenţionată (techniea mituralis). Pruna bu¬ 
buie să semnifice faptul că facultatea productivă a naturii con¬ 
formă cauzelor finale ar trebui să fie considerată un lip spcesil 
de cauzalitate; a doua, faptul că aceast 2 este în fond cu totul 
identică cu mecanismul naturii, iar coincidenţa întâmplătoare > u 
concernele noastre despre artă şi cu regulile lor, ca o condiţie 
pur subiectivă pentru a o aprecia, este interpretată in mod greşii 
drept un tip special de producere naturală. 

Dacă vrem să vorbim, în contextul cauzelor finale, despre 
sistemele de explicare a naturii, atunci im trebuie să uitam, că 
toate se contrazic în mod dogmatic, acică sc contrazic în 'egi'trn 
cu principiile obiective ale posibilităţii obiectelor, fie prin i.wvv 
cate acţionează intenţional, fie prin cauze care acţionează ni: nai 
fără intenţie, dar nu se contrazic în legătură cu maxima subiectivă 
a simplei aprecieri a cauzei unor arifel de produse finale In 
ultimul caz, principiile disparate ar putea fi intr-adevăr re.mite, 
pe când în primul caz principiile opuse contradictoriii se .mu 
lează reciproc şi nu pot subzista concomitent. 

Sistemele respective. îr. raport cu tehnica naturii, adică ii 
raport cu forţa sa productivă, conformă cu regula scopurilor 
sunt de două feluri: ele ţin fie de idealismul, tic de iculism-ei 
scopurilor naturale. Idealismul afirmă că orice finalitate .. 
naturii este neintenţionata; -ealismui că uncie finalităţi n *"• 
intenţionale (î.i cazul fiinţelor organizatei, de unde s-a- putiM 




IMMANUEL KANT 


trage concluzia, întemeiată ca ipoteză, că tehnica naturii, ca şi 
toate celelalte produse ale acesteia, raportată la întregul naturii, 
ar fi intenţională, deci ar fi ea însăşi scop. 

1. Idealismul finalităţii (aici este vorba întotdeauna de cea 
obiectivă) este sau idealismul cauzalităţii, sau idealismul fatali¬ 
tăţii determinării naturii în forma finală a produselor sale. Pri¬ 
mul principiu se referă la relaţia materiei cu fundamentul fizic 
al formei sale, respectiv la legile mişcării; al doilea principiu la 
relaţia cu fundamentul hiperfizic, al ei şi al întregii naturi. Sis¬ 
temul cauzalităţii, care este atribuit lui Epicur sau Democrit, 
este, luat literal, atât de evident absurd, încât nu ne poate 
interesa; dimpotrivă, sistemul fatalităţii (al cărui autor e consi¬ 
derat Spinoza, deşi pare mult mai vechi), care se bazează pe 
ceva suprasensibil, la care nu ajunge înţelegerea noastră, nu este 
aşa uşor de respins, deoarece conceptul său despre fiinţa ori¬ 
ginara nu poate fi deloc înţeles. Dar cel puţin atâta este ciar: că 
legătura finală în lume trebuie să fie acceptată în acest sistem ca 
neintenţională (deoarece este dedusă dintr-o fiinţă originară, dar 
nu din intelectul ei, deci nu dintr-o intenţie a ei, ci din necesi¬ 
tatea naturii sale si din unitatea lumii care decurge din aceasta). 
Deci fatalismul finalităţii este în acelaşi timp un idealism al 
acesteia. 

2. Realismul finalităţii naturii este de asemenea sau fizic, sau 
hiperfizic. Primul fundamentează scopurile în natură pe analo¬ 
gia unei facultăţi care acţionează cu intenţie, pe viaţa materiei 
(viaţă proprie materiei sau rezultând dintr-un principiu vital 
intern, un suflet al lumii), si se numeşte hilozoism. Al doilea 
deduce finalitatea din principiul originar al universului, consi¬ 
derat ca fiinţă inteligentă (vie la origine) care creează cu inten¬ 
ţie; acesta este teismul*. 


* Reiese de aici că în cele mai multe probleme speculative ale raţiunii pure, 
în ce priveşte afirmaţiile dogmatice, şcolile filosofice au încercat în genere toate 
soluţiile posibile pentru rezolvarea unei anumite probleme. Astfel, pentru finali¬ 
tatea naturii s-a apelat, în acest scop, fie la materia moartă sau la o divinitate 
neînsufleţită, fie la materia vie, sa la un dumnezeu viu. Nouă nu ne mai rămâne, 
la nevoie, decât să facem abstracţie de toate aceste afirmaţii obiective şi să apre¬ 
ciem critic judecata noastră numai in legătură cu facultăţile noastre de cunoaştere 
spre a obţine pentru principiul finalităţii valabilitatea unei maxime, dacă nu dog¬ 
matică, totuşi suficientă pentru utilizarea sigură a raţiunii. 

73. Nici unul dintre sistemele de mai sus nu realizează 
ceea ce pretinde 

Ce urmăresc toate aceste sisteme? Ele vor să explice jude¬ 
căţile teleologice referitoare la natură si procedează astfel: unele 
sisteme contestă adevărul acestor judecăţi, considerându-lc un 
idealism al naturii (reprezentată ca artă), celelalte le recunosc ca 
adevărate şi promit să demonstreze posibilitatea naturii în con¬ 
formitate cu ideea de cauze finale. 

1. Pe de altă parte, sistemele care pledează pentru idealismul 
cauzelor finale în natură admit în principiul lor o cauzalitate 
conformă legilor mişcării (prin care obiectele naturii există în 
vederea unui scop), dar ele contestă intenţionalitatea acestei 
cauzalităţi, adică faptul că ea ar fi determinată intenţionat la 
producerea obiectelor în vederea unui scop sau, cu alte cuvinte, 
că scopul însuşi ar fi cauza. Aceasta este explicaţia dată de 
Epicur, care neagă orice deosebire între tehnica naturii şi simpla 
mecanică. întâmplarea oarbă este acceptată ca principiu expli¬ 
cativ nu numai pentru concordanţa produselor realizate cu con¬ 
ceptele noastre despre scop, deci pentru tehnică, ci chiar pentru 
determinarea cauzelor acestei produceri în virtutea legilor miş¬ 
cării, deci pentru mecanica lor. Prin urmare, nu se explică ni¬ 
mic, nici măcar aparenţa din judecata noastră teleologică. Deci 
nu este demonstrat în nici un fel aşa-zisul idealism din cadrul 
acesteia. 

Pe de altă parte, Spinoza vrea să ne scutească de orice investi¬ 
gaţie referitoare la principiul posibilităţii scopurilor naturii şi 
vrea să lipsească această idee de orice realitate, prin aceea că el 
în genere nu admite scopurile ca produse, ci ca accidente ine¬ 
rente ale unei fiinţe originare. Acestei fiinţe, ca substrat al obiec¬ 
tivelor naturii, nu-i atribuie în raport cu acestea cauzalitate, ci 
numai subzistenţă, iar (din cauza necesităţii necondiţionate a 
acestei fiinţe, împreună cu toate obiectele naturii, ca accidente 
inerente ale acesteia) el asigură într-adevăr formelor naturale 
unitatea principiului necesar oricărei finalităţi, dar, în acelaşi 
timp, le suspendă contingenţa, în afara căreia nu poate fi con¬ 
cepută nici o unitate finală, si sustrage o dată cu ea orice inten¬ 
ţionalitate, lipsind în acelaşi timp principiul prim al obiectelor 
naturii de orice inteligenţă. 

Spinozismul nu realizează însă ceea ce urmăreşte. El vrea să 
indice un principiu explicativ al înlănţuirii finale (pe care n-o 
contestă) a obiectelor naturii, dar numeşte doar unitatea subiec¬ 
tului, căruia toate îi sunt inerente. Or, chiar dacă admitem că 
fiinţele lumii ar exista în acest mod, unitatea ontologică tot nu 
devine, din această cauză, neapărat unitate finală, şi în nici un 
caz nu o face inteligibilă. Unitatea finală este un caz cu totul 
special al unităţii ontologice. Ea nu decurge deloc din înlănţu¬ 
irea obiectelor (fiinţe ale lumii) într-un subiect (fiinţa originară), 
ci implică neapărat relaţia cu o cauză care posedă intelect. Şi, 
chiar dacă toate aceste obiecte ar fi reunite într-un subiect sim¬ 
plu, ele n-ar reprezenta niciodată o relaţie finală, dacă nu am 
concepe în cadrul lor, în primul rând, că acţiunile interne ale 
substanţei sunt o cauză si, în al doilea rând, că aceasta este cauza 
lor tocmai prin intelectul ei. In afara acestor condiţii formale, 
orice unitate nu reprezintă altceva decât o simplă necesitate a 
naturii. Şi dacă ea este totuşi atribuită unor obiecte, pe care ni le 
reprezentăm ca eterogene, atunci devine necesitate oarbă. Dacă 
vrem să numim finalitate a naturii ceea ce Şcoala numeşte 
perfecţiune transcendentală a obiectelor V r. raport cu propria lor 
esenţă), după care toate obiectele au îi. sine tot ceea ce este 
necesar pentru ca un obiect să fie a^a şi nu altfel, atunci acesta 
nu este decât un joc copilăresc cu vorbe în loc de concepte. 
Căci dacă toate obiectele trebuie sri fie con :cpute drept scopuri, 
deci dacă a fi obiect este totuna cu a fi scop, atunci nu există 
nimic în fond care ar merita să fie considerat in mod special 
drept scop. 

Este uşor de observat că Spinoza, reducând conceptele 
noastre despre finalitatea în natură la conştiinţa de noi înşine 
într-o fiinţă atotcuprinzătoare (dar în acelaşi timp simplă; şi 
căutând acea formă numai în unitatea naturii, a avut intenţia să 
afirme nu realismul, ci numai idealismul acestei finalităţi. Dar 
Spinoza nu şi-a putut realiza intenţia, căci simpla reprezentare a 
unităţii substratului nu poate să producă nici măcar ideea de 
finalitate, chiar neintenţională. 

2. Cei care nu numai că afirmă reali-.mul scopurilor naturale, 
ci pretind că îl si explică cred că poate fi recunoscut, cel puţin 
ca posibil, un tip special, de cauzalitate, respectiv cauze care 
acţionează intenţionat; altfel, nici n-ar puica să înceapă explicarea 
respectivă. Căci chiar şi pentru susţinerea celei mai îndrăzneţe 

ipoteze trebuie să fie sigură cel puţin posibilitatea a ceea ce se 
acceptă ca principiu, iar conceptului acestui principiu trebuie să 
i se poată asigura realitatea obiectivă. 

Dar posibilitatea unei materii vii (al cărei concept conţine o 
contradicţie, căci lipsa de viată, inerţia, constituie caracterul 
esenţial al materiei) nu poate fi nici măcar concepută. Posibi¬ 
litatea unei materii însufleţite şi a întregii naturi, concepută ca 
un animal, poate fi utilizată numai în mod limitat (cu scopul 
unei ipoteze despre finalitatea naturii în mare), întrucât ni se 
dezvăluie în mic în experienţa de organizare a naturii; dar, în 
conformitate cu posibilitatea ei, nu este înţeleasă în nici un caz 
a priori. Trebuie deci să se producă un cerc vicios în explicare, 
dacă vrem să deducem din viaţa materiei finalitatea naturii în 
fiinţe organizate, iar această viaţă, la rândul ei, nu o cunoaştem 
decât în forma fiinţelor organizate. Deci nu ne putem forma nici 
un concept despre posibilitatea vieţii fără o astfel de experienţă. 
Hilozoismul nu realizează deci ceea ce promite. 

în fine, teismul poate tot atât de puţin să întemeieze dogma¬ 
tic posibilitatea scopurilor naturii ca o explicaţie fundamentală 
pentru teleologie, deşi el are într-adevăr, faţă de toate principiile 
explicative ale teleologiei, avantajul că, prin intelectul pe care îl 
atribuie fiinţei originare, eliberează cel mai bine finalitatea 
naturii de idealism şi introduce o cauzalitate intenţională pentru 
producerea ei. 

Căci ar trebui, înainte de toate, să se demonstreze, în mod 
satisfăcător pentru facultatea de judecare determinativă, impo¬ 
sibilitatea unităţii finale în cadrul materiei prin intermediul sim¬ 
plului ei mecanism. Aceasta, pentru a fi îndreptăţiţi să punem 
principiul acesteia, în mod determinat, deasupra naturii. Dar nu 
putem obţine nimic în afară de faptul că, după alcătuirea şi 
limitele facultăţilor noastre de cunoaştere (căci nu înţelegem 
tocmai primul principiu intern al acestui mecanism), nu trebuie 
să căutăm în nici un fel, în cadrul materiei, un principiu al 
relaţiilor finale determinate, ci că nu ne rămâne nici un alt mod 
de apreciere pentru crearea produselor ei în calitate de scopuri 
ale naturii decât acela conceput prin intermediul intelectului 
suprem, considerat drept cauză a lumii. însă acesta este un 
principiu numai pentru facultatea de judecare reflexivă, nu şi 
pentru cea determinativă, şi nu poate îndreptăţi absolut nici o 

afirmaţie obiectivă. 

> 

74. Cauza imposibilităţii de a trata în mod dogmatic 
conceptul de tehnică a naturii o constituie caracterul 
inexplicabil al scopului natural 

Noi tratăm un concept (chiar dacă ar trebui să fie condiţionat 
empiric) în mod dogmatic dacă îl considerăm ca fiind cuprins 
de un alt concept al obiectului, care constituie un principiu al 
raţiunii şi îl determinăm în funcţie de acest principiu. Dar îl tra¬ 
tăm doar critic dacă îl considerăm numai în legătură cu facul¬ 
tăţile noastre de cunoaştere, deci numai în legătură cu condiţiile 
subiective în care îl concepem, fără să încercăm să decidem 
ceva referitor la obiectul său. Tratarea dogmatică a unui concept 
reprezintă deci ceea ce este legitim pentru facultatea de judecare 
determinativă, cea critică, ceea ce este legitim numai pentru 
facultatea de judecare reflexivă. 

Conceptul de obiect, în calitate de scop al naturii, este un 
concept care subsumează natura unei cauzalităţi, care poate fi 
concepută numai prin raţiune, pentru a judeca, în conformitate 
cu acest principiu, asupra a ceea ce experienţa ne oferă despre 
obiect. Spre a-1 utiliza însă în mod dogmatic pentru facultatea 
de judecare determinativă, ar trebui să ne asigurăm în prealabil 
că are realitatea obiectivă a acestui concept, căci altfel nu i-am 
putea subordona nici un obiect al naturii. Conceptul de obiect, 
în calitate de scop al naturii, este ce-i drept un concept 
determinat empiric, adică este posibil numai în anumite condiţii 
date în experienţă, dar el nu poate fi totuşi abstras din aceasta, 
ci devine cu adevărat posibil numai conform unui principiu 
raţional în aprecierea obiectului. Deci el, în această calitate de 
principiu, nu poate fi înţeles în realitatea lui obiectivă (adică nu 
poate fi înţeles faptul că un obiect ar fi posibil în funcţie de el) 
şi nu poate fi fundamentat dogmatic. Nu ştim dacă ef nu este 
cumva un simplu concept sofistic şi gol din perspectivă obiec¬ 
tivă (conceptus ratiocinans) sau un concept al raţiunii, care 
fundamentează o cunoaştere, fiind atestat de raţiune (conceptus 
ratiocinatus). Deci, pentru facultatea de judecare determinativă, 
el nu poate fi tratat dogmatic, adică nu numai că nu putem 
decide dacă obiectele naturii, considerate ca scopuri ale aces¬ 
teia, necesită sau nu, pentru producerea lor, o cauzalitate de un 
tip cu totul deosebit (intenţională), dar nici nu ne putem pune 
această întrebare, căci conceptul de scop al naturii, conform 

realităţii sale obiective, nu este demonstrabil prin raţiune (adică 
nu este constitutiv pentru facultatea de judecare determinativă, 
ci este doar regulativ pentru cea reflexivă). 

însă faptul că nu este demonstrabil prin raţiune reiese clar din 
aceea că el, în calitate de concept despre un produs al naturii. 
conţine în sine necesitate naturală, dar în acelaşi timp conţine şi 
contingenţa formei obiectului (în raport cu simplele legi ale 
naturii) pentru acelaşi obiect considerat ca scop. Prin urmare, ca 
aici să nu fie nici o contradicţie, conceptul trebuie să conţină o 
bază pentru posibilitatea obiectelor din natură şi chiar o bază 
pentru posibilitatea naturii însăşi şi a relaţiei sale cu ceva, care 
nu este natură cognoscibilă empiric (ci suprasensibilă), deci 
incognoscibilă pentru noi. Dacă vrem să determinăm posibilita¬ 
tea conceptului, atunci trebuie s-o apreciem după un alt tip de 
cauzalitate decât aceea a mecanismului natural. Deci conceptul 
de obiect, ca scop al naturii, este transcendent pentru facultatea 
de judecare determinativă, dacă considerăm obiectul prin raţiune 
(deşi el, pentru facultatea de judecare reflexivă, poate să fie 
imanent în raport cu obiectele experienţei). Prin urmare, lui nu i 
se poate asigura realitatea obiectivă pentru judecăţi determina¬ 
tive. De aici, se poate înţelege că'nici un sistem pe care l-am 
putea imagina pentru tratarea dogmatică a conceptului de scop 
natural şi de natură ca întreg coerent datorită cauzelor finale 
nu poate să decidă ceva, nici afirmând obiectiv, şi nici negând 
obiectiv. Căci, dacă obiectele sunt subordonate unui concepi 
care nu este decât problematic, atunci predicatele sintetice ale 
acestuia (de exemplu, aici: dacă scopul naturii, pe care ni-l ima¬ 
ginăm în legătură cu producerea obiectelor, este intenţionat sau 
neintenţionat) trebuie să ne ofere despre obiect tot judecăţi pro¬ 
blematice, fie că sunt afirmative, fie că sunt negative, neştiindu-sc 
dacă se judecă despre ceva sau despre nimic. Conceptul de cau¬ 
zalitate finală (a artei) are aceeaşi realitate obiectivă ca şi con¬ 
ceptul de cauzalitate conformă cu mecanismul naturii. însă con¬ 
ceptul de cauzalitate a naturii potrivit cu regula scopurilor, şi 
mai mult conceptul de fiinţă, care nu ne poate fi dat în expe¬ 
rienţă, respectiv conceptul de fiinţă ca principiu originar al 
naturii, poate fi gândit, ce-i drept, fără contradicţie, dar nu este 
totuşi util pentru determinaţiile dogmatice. Căci lui, ncpulând 
fi scos din experienţă şi nef'iind necesar nici pentru posibilita¬ 
tea experienţei, nu-i poate fi garantată realitatea obiectivă prin 

nimic. Chiar dacă s-ar întâmpla acest lucru, cum aş mai putea 
considera că obiectele, declarate în mod sigur ca produse ale 
artei divine, fac parte dintre produsele naturii când tocmai 
incapacitatea ei de a produce astfel de obiecte potrivit legilor ei 
a făcut necesară invocarea unei cauze diferite de ea? 


75. Conceptul de finalitate obiectivă a naturii 
este un principiu critic al raţiunii pentru 
facultatea de judecare reflexivă 

Este cu totul altceva dacă spun: producerea unor anumite 
obiecte ale naturii sau a întregii naturi este posibilă numai prin 
intermediul unei cauze care acţionează intenţional sau dacă spun: 
eu, în funcţie de natura specifică a facultăţilor mele de cunoaş¬ 
tere, nu pot judeca altfel despre posibilitatea acelor obiecte şi 
despre producerea lor decât imaginându-mi o cauză care acţio¬ 
nează intenţional, deci imaginându-mi o fiinţă care să producă 
ceva în analogie cu cauzalitatea unui intelect. în p rimul caz, vreau 
să determin obiectul şi sunt obligat să dovedesc realitatea obiec¬ 
tivă a unui concept acceptat; în al doilea, raţiunea precizează 
numai modul de utilizare a facultăţilor mele de cunoaştere, în 
funcţie de specificul lor si de condiţiile esenţiale ale extinderii 
şi ale limitelor lor. Deci primul principiu este un principiu obiec¬ 
tiv pentru facultatea de judecare determinativă, al doilea este un 
principiu subiectiv numai pentru facultatea de judecare reflexivă, 
deci o maximă a acesteia pe care i-o impune raţiunea. 

Este neapărat necesar să punem la baza naturii conceptul de 
intenţie dacă vrem să cercetăm, prin observaţie continuă, fie şi 
numai produsele ei organizate. Deci acest concepi este, pentru 
utilizarea empirică a raţiunii noastre, o maximă absolut nece¬ 
sară. Evident că, o dată ce este admis şi confirmat un astfel de 
îndreptar pentru studiul naturii, trebuie cel puţin să .încercăm să 
aplicăm maxima respectivă a facultăţii de judecare şi la întreaga 
natură; căci, cu ajutorul acestei maxime, s-ar putea să mai 
descoperim încă multe legi ale naturii, care, având în vedere 
limita posibilităţii noastre de a pătrunde în mecanismul intim al 
naturii, ar rămâne altfel ascunse. însă, din perspectiva modului 
empiric de utilizare a raţiunii, maxima facultăţii de judecare este 
într-adevăr folositoare, aar nu indispensabilă, căci natura nu este 

în întregime organizată (în sensul restrâns al cuvântului, care a 
fost introdus mai înainte). Dimpotrivă. în raport cu produsele 
naturii, pe care trebuie să le considerăm că sunt formate în mod 
intenţionat aşa şi nu altfei, chiar pentru a obţine doar o cunoş¬ 
tinţă empirică despre structura lor internă, maxima facultăţii de 
judecare reflexive este esenţialmente necesară. Căci nu este 
posibil nici măcar să concepem că acele produse suni obiecte 
organizate, fără să apelăm la producerea intenţională. 

Dar conceptul unui obiect a cărui existenţă sau formă ne-o 
reprezentăm ca posibilă cu condiţia unui scop este legat 
inseparabil de conceptul contingenţei lui (în virtutea legilor 
naturii). Tocmai de aceea, obiectele naturii, pe care le eonsi- 
derăm posibile doar ca scopuri, constituie principala dovadă 
pentru contingenţa universului şi sunt unicul argument valabil, 
atât pentru intelectul comun, cât şi pentru filosof, că universul 
depinde şi este creat de o fiinţă care există în afara lumii şi care 
este într-adevăr inteligentă (datorită acelei finalităţi) şi că 
teleologia nu-şi dobândeşte perfecţiunea de investigaţie decât în 
teologie. 

Dar ce dovedeşte până la urmă chiar şi cea mai perfectă 
teleologie? Dovedeşte ea oare că există o astfel de fiinţă 
inteligentă? Nu. Ea nu dovedeşte decât faptul că noi, conform 
alcătuirii facultăţilor noastre de cunoaştere, deci în relaţia 
experienţei cu cefe mai înalte principii ale’ raţiunii, nu ne putem 
face absolut nici o idee despre posibilitatea unei astfel de lumi 
decât imaginându-ne o cauză supremă a ei, care acţionează in¬ 
tenţional. Deci, în mod obiectiv, nu putem demonstra propo¬ 
ziţia: există o fiinţă originară inteligentă. Acest lucru poate li 
demonstrat numai subiectiv, pentru uzul facultăţii noastre de 
judecare în reflexia ei asupra scopurilor din natură, care nu pot 
fi concepute în virtutea altui principiu decât acela al acţiunii 
intenţionale a cauzei supreme. 

Dacă am vrea să demonstrăm propoziţia de mai sus în mod 
dogmatic, din principii teleologice, am ajunge la dificultăţi din 
care n-am mai putea ieşi. Căci, în acest caz, concluziile ar tre¬ 
bui să se bazeze pe propoziţia: fiinţele organizate din lume nu 
sunt posibile altfel decât prin intermediul unei cauze care acţio¬ 
nează intenţional. Ar trebui să susţinem însă în mod inevitabil, 
deoarece nu putem urmări obiectele în legătura lor cauzală decât 
prin intermediul ideii de scop, iar pe aceasta o putem cunoaşte 

în funcţie de legitatea obiectelor, am fi de asemenea îndreptăţiţi 
să presupunem acest lucru, pentru toate fiinţele care gândesc şi 
cunosc, drept o condiţie necesară aderentă obiectului, şi nu 
numai subiectului nostru. Dar o asemenea afirmaţie nu poate fi 
susţinută. Căci, neobservănd de fapt scopuri intenţionale în 
natură, ci adăugând acest concept doar în reflexia asupra 
produselor naturii ca pe un îndreptar al facultăţii de judecare, 
este clar că scopurile respective nu ne sunt date prin intermediul 
obiectului. A priori este chiar imposibil să acceptăm că un astfel 
de concept are realitate obiectivă. Afirmaţia respectivă rămâne 
o simplă propoziţie care se bazează numai pe condiţii subiec¬ 
tive, respectiv pe condiţiile facultăţii de judecare reflexive 
corespunzătoare facultăţilor noastre de cunoaştere. Considerată 
ca obiectiv valabilă şi exprimată dogmatic, propoziţia ia forma: 
există un Dumnezeu. Dar pentru noi, ca oameni, este permisă 
doar formula restrânsă: nu ne putem imagina şi nu putem con¬ 
cepe finalitatea, pe care trebuie să se bazeze chiar cunoaşterea 
posibilităţii interne a multor obiecte ale naturii, altfel decât 
reprezentandu-ne-o pe ea şi lumea în genere ca produsul unei 
cauze inteligente (a unui Dumnezeu). 

Dar, dacă această propoziţie, care se bazează pe o maximă 
absolut necesară a facultăţii noastre de judecare, este pe deplin 
satisfăcătoare atât pentru utilizarea speculativă, cât şi pentru 
utilizarea practică a raţiunii noastre în orice problemă ome¬ 
nească, atunci aş dori să ştiu ce ne-ar opri să demonstrăm că 
este valabilă şi pentru fiinţe superioare, şi anume pornind de la 
principii pur obiective (care depăşesc din păcate facultăţile 
noastre). Este cu totul sigur că nu putem cunoaşte nici măcar în 
mod satisfăcător fiinţele organizate şi posibilitatea lor internă 
numai pe baza principiilor mecanice ale naturii şi cu atât mai 
puţin ni le putem explica în acest mod. Lucrul este atât de sigur, 
încât se poate spune fără ezitare că pentru oameni este absurd 
chiar şi faptul de a avea asemenea gânduri sau de a spera că 
s-ar putea ivi cândva un Newton care ne-ar face să înţelegem 
fie şi numai producerea unui fir de iarbă după legi ale naturii 
pe care nu le-a orânduit nici o intenţie. Trebuie să contestăm 
pur şi simplu faptul că oamenii ar înţelege aşa ceva. Dar am 
greşi, de asemenea, considerând că în natură, dacă am putea 
pătrunde în specificarea legilor generale pe care le cunoaştem 
până la principiul ei, n-ar putea să rămână neobservată o raţiune 

suficientă pentru posibilitatea unor fiinţe organizate, a căror 
producere (în cadrul mecanismului pur al naturii) să nu se 
bazeze pe nici o intenţie. Căci de unde să ştim acest lucru? - 
Aici, unde este vorba de judecăţi ale raţiunii pure, nu-şi au locul 
probabilităţile. - Deci nu putem judeca obiectiv nici afirmativ, 
nici negativ asupra propoziţiei: „o fiinţă care acţionează conform 
intenţiilor stă, în calitate de cauză a lumii (deci ca demiurg) sau 
nu, la baza a ceea ce noi numim pe bună dreptate scopuri ale 
naturii 11 . Este sigur doar faptul că, fiind totuşi obligaţi să jude¬ 
căm, cel puţin atâta pe cât putem înţelege prin propria noastră 
natură (în condiţiile şi limitele raţiunii noastre), nu putem 
justifica posibilitatea scopurilor naturale prin absolut nimic alt¬ 
ceva decât prin intermediul unei fiinţe inteligente. Aceasta este 
singura alternativă conformă cu maxima facultăţii noastre de 
judecare reflexive, deci cu un principiu subiectiv care depinde 
însă în mod necondiţionat de genul uman. 


76. Notă 

Această consideraţie, care ar merita cu prisosinţă sfi lîe 
expusă pe larg în fiiosofia transcendentală, apare aici doar 
episodic, cu funcţie explicativă (nu pentru demonstrarea tezelor 
expuse). 

Raţiunea este facultatea principiilor, care tinde, în cerinţa ei 
supremă, spre necondiţionat; intelectul, dimpotrivă, îi stă întot¬ 
deauna la dispoziţie cu o anumită condiţie, care trebuie să lîe 
dată. însă fără conceptele intelectului, cărora trebuie să li se atri¬ 
buie realitate obiectivă, raţiunea nu poate să judece deloc 
obiectiv (sintetic), şi nu conţine pentru sine, ca raţiune teoretică, 
absolut nici un principiu constitutiv, ci numai principii rcgulu- 
tive. Se înţelege imediat că, acolo unde intelectul nu o poate 
urma, raţiunea devine transcendentă si se manifestă în idei 
stabilite în prealabil (ca principii regulative), dar nu în concepte 
obiectiv valabile. Intelectul însă, care nu poate să ţină pasul cu 
ea, dar care este totuşi necesar pentru stabilirea valabilităţii 
obiective, restrânge valabilitatea acelor idei ale raţiunii numai la 
subiect, deşi o face totuşi de regulă pentru toate subiectele de 
acest gen. Adică o restrânge la condiţia că, potrivit naturii facultă¬ 
ţii noastre (umane) de cunoaştere sau chiar conceptului în genere 

pe care ni-l putem face despre facultatea unei fiinţe raţionale, 
finite, nu putem gândi altfel decât aşa şi că trebuie să gândim 
aşa, fără să afirmăm totuşi că temeiul unei astfel de judecăţi s-ar 
afla în obiect. Vom da exemple, care au într-adevăr prea multă 
importanţă, dar si dificultate, pentru a le impune cititorului ca 
propoziţii gata demonstrate, dar care îi oferă material pentru 
reflexie şi care pot servi aici ca explicaţie pentru problema care 
ne interesează acum. 

Pentru intelectul uman, este absolut necesar să distingă 
posibilitatea de realitatea obiectelor. Cauza acestui fapt rezidă 
în subiect si natura facultăţilor sale de cunoaştere. Căci, dacă nu 
ar fi necesare, pentru exercitarea lor, două părţi cu totul etero¬ 
gene, intelectul pentru concepte şi intuiţia sensibilă pentru obiec¬ 
tele care le corespund, atunci n-ar exista nici o atare deosebire 
(între posibil şi real). Dacă intelectul nostru ar fi intuitiv, atunci 
n-ar avea alte obiecte, în afară de real. Conceptele (care se 
referă numai la posibilitatea unui obiect) şi intuiţiile sensibile 
(care ne oferă ceva ce nu poate fi recunoscut însă ca obiect) ar fi 
suprimate şi unele şi celelalte. Dar orice distincţie a noastră 
între simplul posibil si real se bazează pe faptul că primul 
semnifică numai poziţia reprezentării unui obiect faţă de 
conceptul nostru şi, în genere, faţă de facultatea gândirii, iar al 
doilea semnifică instituirea obiectului în sine (independent de 
acest concept). Deci distincţia dintre obiectele posibile şi cele 
reale este valabilă numai subiectiv, pentru intelectul uman, căci 
ne putem imagina oricând ceva, chiar dacă nu există, sau ne 
reprezentăm ceva ca fiind dat, chiar dacă nu avem încă nici un 
concept despre el. Prin urmare, afirmaţiile că pot fi obiecte 
posibile fără să fie reale, deci că de la simpla posibilitate nu se 
poate conchide realitatea, sunt perfect valabile pentru raţiunea 
umană, fără a dovedi prin aceasta că deosebirea rezidă chiar în 
obiectele însesi. Căci faptul că acest lucru nu poate să decurgă 
din cele menţionate, deci că afirmaţiile respective sunt valabile 
într-adevăr şi pentru obiecte, întrucât facultatea noastră de 
cunoaştere, condiţionată sensibil, are de-a face si cu obiecte ale 
simţurilor, dar nu sunt valabile pentru obiecte în genere, reiese 
în mod evident din cerinţa imperioasă a raţiunii de a admite 
ceva (principiul originar) ca existând în mod absolut necesar. în 
cadrul acestui principiu originar nu mai este deloc necesară 
distincţia dintre posibilitate şi necesitate. Pentru această idee, 

intelectul nostru nu are absolut nici un concept, adică nu poate 
găsi nici o modalitate în care ar trebui să-şi reprezinte un astfel 
de obiect şi modul lui de existenţă. Căci dacă îl concepe 
(oricum ar vrea să-l conceapă), atunci obiectul este reprezentat 
numai ca posibil. Dacă este conştient de el, ca fiind dat în 
intuiţie, atunci obiectul este real, independent de orice referinţă 
la posibilitate. De aceea, conceptul de fiinţă absolut necesară 
este într-adevăr o idee indispensabilă a raţiunii, dar este un 
concept problematic, inaccesibil pentru intelectul uman. însă el 
are totuşi valoare pentru uzul facultăţilor noastre de cunoaştere, 
din cauza structurii lor specifice, dar nu este valabil despre obieet 
în genere şi nici pentru orice fiinţă cunoscătoare. Aceasta, 
deoarece nu pot presupune că pentru orice fiinţă gândirea şi 
intuiţia ar fi două condiţii diferite de exercitare a facultăţilor lor 
de cunoaştere, deci ale posibilităţii şi realităţii obiectelor. Un 
intelect la care n-ar interveni această deosebire ar putea spune: 
toate obiectele pe care le cunosc sunt (există). Posibilitatea unor 
obiecte care totuşi nu există, respectiv contingenţa lor când ele 
există, deci şi necesitatea care trebuie deosebită de ca, n-ar 
putea să intervină deloc în reprezentarea unei astfel de fiinţe. 
Dificultatea în care se găseşte intelectul nostru atunci când 
încearcă, cu ajutorul conceptelor sale, să procedeze la fel ca 
raţiunea rezidă în aceea că pentru el, ca intelect uman, esie 
transcendent (adică imposibil pentru condiţiile subiective ale 
cunoaşterii lui) tot ceea ce raţiunea instituie totuşi ca principiu 
obiectiv. - Aici însă este valabilă întotdeauna maxima că noi 
concepem toate obiectele a căror cunoaştere depăşeşte facul¬ 
tatea intelectului în funcţie de condiţiile subiective, inerente 
naturii noastre (adică naturii umane), de exercitare a facultăţilor 
de cunoaştere. Şi, dacă judecăţile obţinute astfel (şi nici nu pot 
exista alte judecăţi referitoare la conceptele transcendente) nu 
pot forma principii constitutive care să determine alcătuirea 
obiectului, ele vor rămâne totuşi principii regulative, imanente 
şi sigure în exercitarea facultăţilor cognitive, pe măsura inten¬ 
ţiilor umane. 

Asa cum raţiunea, în considerarea teoretică a naturii, trebuie 
să admită ideea de necesitate absolută a principiului ei originar, 
tot aşa, în examinarea practică, ea presupune propria ei cauza¬ 
litate absolută (în raport cu natura), respectiv propria ci liber¬ 
tate, fiind conştientă de porunca sa morală. Dar aici necesitatea 

obiectivă a acţiunii, ca datorie, este considerată ca opusă nece¬ 
sităţii obiective pe care ar avea-o acţiunea, ca eveniment, când 
cauza s-ar afla în natură, şi nu în libertate (deci nu în cauzali¬ 
tatea raţiunii). Acţiunea morală absolut necesară este conside¬ 
rată, din punct de vedere fizic, cu totul întâmplătoare (căci ceea 
ce ar trebui să se întâmple cu necesitate de multe ori nu se 
întâmplă totuşi). Este deci evident că numai din natura subiec¬ 
tivă a facultăţii noastre practice decurge faptul că legile morale 
trebuie să fie concepute ca porunci (iar acţiunile conforme 
legilor ca datorii) şi că raţiunea nu exprimă această necesitate 
prin a fi (eveniment), ci prin ceea ce trebuie să Jie. Acest lucru 
nu ar avea loc dacă raţiunea nu ar fi considerată, conform cau¬ 
zalităţii ei, fără sensibilitate (drept condiţie subiectivă a aplicării 
sale la obiecte ale naturii), deci drept cauză într-o lume inte¬ 
ligibilă, care concordă întru totul cu legea morală. în această 
lume nu ar exista nici o deosebire între datorie şi faptă, între o 
lege practică despre ceea ce este posibil prin noi şi o lege 
teoretică despre ceea ce este real prin noi. Dar, deşi o lume 
inteligibilă, în care totul ar fi real numai prin simplul fapt că 
este posibil (ca ceva bun), şi chiar libertatea, condiţia formală a 
acestei lumi, sunt pentru noi concepte transcendente, nepotrivite 
pentru vreun principiu constitutiv, care să determine un obiect 
si realitatea lui obiectivă, libertatea ne-ar servi totuşi, din cauza 
alcătuirii (parţial sensibile) a naturii şi a facultăţilor noastre, atât 
nouă, cât şi celorlalte fiinţe raţionale legate de lumea sensibilă, 
în măsura în care ni le putem imagina, în funcţie de structura 
raţiunii noastre, drept principiu regulativ universal. Acest prin¬ 
cipiu nu determină în mod obiectiv natura libertăţii, ca formă a 
cauzalităţii, ci transformă regula acţiunii după acea idee în 
poruncă pentru fiecare, de parcă totul s-ar petrece realmente. 

în acelaşi mod se poate admite, în cazul de faţă, că nu am 
găsi nici o diferenţă între mecanismul naturii şi tehnica naturii, 
respectiv înlănţuirea cauzală din natură, dacă intelectul nostru 
n-ar trebui să treacă de la universal la particular, iar facultatea 
de judecare, în relaţie cu particularul, n-ar putea cunoaşte nici o 
finalitate, deci n-ar putea să enunţe nici o judecată 
determinativă, fără să aibă o lege universală căreia să-i poată 
subordona particularul. Dar particularul, ca atare, conţine ceva 
accidental faţă de universal, cu toate că raţiunea cere şi unitate 
în conexiunea legilor particulare ale naturii, deci cere şi legitate 

(legitatea contingentului se numeşte finalitate), iar deducerea 
legilor particulare din cele universale, având în vedere contin¬ 
genţa pe care o conţin primele, este imposibilă a priori, prin 
determinarea conceptului de obiect. în această situaţie, con¬ 
ceptul finalităţii naturii în produsele ei este un concept necesar 
pentru facultatea umană de judecare raportată la natură, însă 
fără nici o referinţă la determinarea obiectelor însele. Deci. cl 
este un principiu subiectiv al raţiunii pentru facultatea de jude¬ 
care, care, şi ca principiu regulativ (nu constitutiv), este valabil 
pentru facultatea noastră umană de judecare cu aceeaşi necesi¬ 
tate pe care ar avea-o ca principiu obiectiv. 


77. Despre specificul intelectului uman, 
prin care devine posibil pentru noi 
conceptul de scop al naturii 

Am amintit în notă unele particularităţi ale facultăţii noastre 
(chiar ale celei superioare) de cunoaştere, pe care suntem uşor 
tentaţi să le considerăm ca predicate obiective ale lucrurilor in¬ 
sele; dar ele se referă la idei pentru care nu poate fi dat în expe¬ 
rienţă nici un obiect adecvat şi care pot servi numai ca principii 
regulative în cercetarea empirică. Cu conceptul de scop natural se 
întâmplă într-adevăr la fel în ce priveşte cauza posibilităţii unui 
astfel de predicat, care nu poate să subziste decât în idee. Dar 
consecinţa (produsul însuşi) conformă cu ideea este dată totuşi în 
natură, iar conceptul de cauzalitate a naturii, ca entitate care 
acţionează după scopuri, pare să transforme ideea de scop al 
naturii într-un principiu constitutiv al ei. în această privinţă, ideea 
respectivă se deosebeşte de toate celelalte. 

Dar această deosebire rezidă în faptul că ideea respectivă nu 
este un principiu al raţiunii destinat intelectului, ci facultăţii de 
judecare, deci reprezintă doar aplicarea unui intelect în genere 
la obiecte posibile ale experienţei, când judecata nu poate li 
determinativă, ci numai reflexivă. Deci obiectul este dat, ce-i 
drept, în experienţă, dar asupra lui, conform ideii, nu se poate 
judeca niciodată in mod determinat şi cu atât mai puţin total 
adecvat, ci se poate doar reflecta. 

Deosebirea se referă deci la o particularitate a intelectului 
nostru (uman), referitoare la facultatea de judecare, în rellexia 

acesteia asupra obiectelor naturii. Dacă este aşa, atunci trebuie 
să r.e bazăm aici pe ideea uiui alt intelect posibil, deosebit de 
cel uman (aşa cum în Critica raţiunii pure trebuia să avem în 
minte o altă intuiţie posibilă, când era necesar să considerăm 
intuiţia noastră ca fiind de un tip deosebit, respectiv o intuiţie 
pentru care obiectele aveau numai valoare de fenomene), ca 
să putem spune că anumite produse ale naturii trebuie, în raport 
cu natura specifică a intelectului nostru, să fie considerate de 
către noi, în funcţie de posibilitatea lor, ca produse intenţionale 
şi ca scopuri, dar fără să pretindem, din acest motiv, că ar exista 
realmente o cauză specială care să aibă ca factor determinant 
reprezentarea unui scop, deci fără a contesta faptul că un alt 
intelect, deosebit de cel uman (şi superior acestuia), ar putea să 
găsească şi în mecanismul naturii, adică într-o legătură cauzală 
pentru care nu se acceptă în mod exclusiv un intelect drept 
cauză, fundamentul posibilităţii unor astfel de produse ale 
naturii. 

Deci este vorba aici de comportarea intelectului nostru fată 
de facultatea de judecare, de faptul că noi căutăm chiar in 
această facultate o anumită contingenţă a naturii intelectului, 
pentru a o desemna drept particularitate a intelectului nostru, 
spre deosebire de alte intelecte posibile. 

Această contingenţă se găseşte în mod firesc în particula¬ 
rul pe care facultatea de judecare trebuie să-l subordoneze 
universalului conceptelor intelectului, căci particularul nu este 
determinat prin universalul intelectului nostru (uman), iar 
diferitele moduri în care pot să apară în percepţia noastră 
obiectele care concordă totuşi într-o notă comună reprezintă 
ceva accidental. Intelectul nostru este o facultate a conceptelor, 
adică un intelect discursiv, pentru care trebuie să fie desigur 
accidental de ce fel şi cât de variat poate fi particularul care îi 
este oferit de natură şi care poate fi subordonat conceptelor sale. 
Dar, deoarece cunoaşterii îi aparţine totuşi şi intuiţia, iar 
facultatea unei spontaneităţi depline a intuiţiei ar fi o facultate 
de cunoaştere deosebită de cea a sensibilităţii şi cu totul 
independentă de aceasta, deci ar fi intelect în sensul cel mai 
general, ne putem imagina şi un intelect intuitiv (negativ, adică 
nediscursiv), care nu merge de la universal la particular şi astfel 
la singular (prin concepte) şi pentru care nu există acea 
concordanţă accidentală între produsele naturii, conforme unor 

legi particulare şi intelect, ceea ce produce dificultăţi inte¬ 
lectului nostru când vrea să reducă diversitatea acestor legi la 
unitatea cunoaşterii. El poate realiza acest lucru numai prin 
concordanţa însuşirilor naturii cu facultatea noastră a concep¬ 
telor, concordanţă foarte accidentală, de care intelectul intuitiv 
nu are nevoie. 

Intelectul nostru are deci, pentru facultatea de judecare, 
proprietatea că prin el, în cadrul cunoaşterii, particularul nu este 
determinat prin universal şi deci nu poate fi dedus numai din 
universal. Dar totuşi, acest particular trebuie să concorde în 
diversitatea naturii cu universalul (prin concepte şi legi), ca să-i 
poată fi subsumat. Concordanţa, în aceste condiţii, trebuie să fie 
foarte întâmplătoare şi lipsită de un principiu determinat pentru 
facultatea de judecare. 

Dar, ca să putem totuşi concepe cel puţin posibilitatea unei 
astfel de concordanţe a oniectelor naturii cu facultatea dc jude¬ 
care (concordanţă pe care ne-o reprezentăm ca întâmplătoare, 
deci posibilă numai printr-un scop orientat către ea) trebuie să 
ne imaginăm în acelaşi timp un alt intelect, în legătură cu care, 
şi înainte de orice scop asociat lui, ne putem reprezenta ca nece¬ 
sară acea concordanţă a legilor naturii cu facultatea noastră de 
judecare, concordanţă care nu poate fi concepută de către inte¬ 
lectul nostru decât prin intermediul legăturii scopurilor. 

Intelectul nostru are proprietatea că, în cunoaşterea lui, de 
exemplu a cauzei unui produs, trebuie să treacă ae la univer¬ 
salul analitic (de la concepte) la particular (la intuiţia empirică 
dată). Aici el nu determină deci nimic în raport cu diversitatea 
particularului, ci trebuie să aştepte această determinare, pcnlm 
facultatea de judecare, de la subsumarea intuiţiei empirice (dacă 
obiectul este un produs al naturii) faţă de concept. Dar ne putem 
imagina şi un intelect, care, nefiind discursiv ca al nostru, ei 
intuitiv, trece de la universalul sintetic (de la intuiţia unui întreg 
ca atare) la particular, adică de la întreg la părţi. Deci aeesl 
intelect şi reprezentarea sa a întregului nu conţine în sine 
contingenţa legării părţilor, pentru a face posibilă o Ibrmă 
determinată a întregului, de care are nevoie intelectul nostru, 
căci acesta din urmă trebuie să înainteze de la părţi, drept cauze 
concepute în mod general, spre diferitele forme posibile, care 
trebuie subsumate acestora drept consecinţe. Conform alcătuirii 
intelectului nostru, un întreg real al naturii trebuie considerat. 

dimpotrivă, numai ca efect al forţelor motrice concurente ale 
părţilor. Dacă nu vrem deci să ne reprezentăm posibilitatea 
întregului ca dependentă de părţi, cum este pe măsura inte¬ 
lectului nostru discursiv, ci, pe măsura intelectului intuitiv 
(prototip), posibilitatea părţilor (în conformitate cu structura şi 
înlănţuirea lor) ca dependentă de întreg, atunci acest lucru, 
tocmai datorită acestui specific al intelectului nostru, nu se 
petrece astfel încât întregul să fie cauză pentru posibilitatea 
înlănţuirii părţilor (ceea ce ar fi contradictoriu pentru cunoaş¬ 
terea discursivă), ci numai astfel încât reprezentarea întregului 
să conţină cauza posibilităţii formei sale şi a înlănţuirii părţilor 
care depind de aceasta. Dar, fiindcă întregul ar fi atunci un efect 
(produs), a cărui reprezentare este considerată drept cauza po¬ 
sibilităţii lui, iar produsul unei cauze al cărei factor determinant 
este numai reprezentarea efectului său se numeşte scop, urmează 
că ar fi o simplă consecinţă datorată alcătuirii specifice a inte¬ 
lectului nostru faptul că noi ne reprezentăm ca posibile produse 
ale naturii, pe baza unui alt tip de cauzalitate decât aceea a 
legilor naturale ale materiei, respectiv numai pe baza scopurilor 
cauzelor finale. Urmează, de asemenea, faptul că acest principiu 
nu se referă la posibilitatea unor astfel de obiecte ca atare (chiar 
considerate ca fenomene), corespunzătoare acestui mod de 
producere, ci numai la aprecierea acestora, care este posibilă 
pentru intelectul nostru. în acelaşi timp, înţelegem astfel de ce 
în ştiinţa naturii nu suntem încă mulţumiţi cu explicarea produ¬ 
selor naturii prin cauzalitate finală. Aceasta, deoarece vrem să 
apreciem producerea naturii numai în funcţie de facultatea 
noastră de a o judeca, adică în conformitate cu facultatea de 
judecare reflexivă, şi nu cu obiecteje însele pentru folosul fa¬ 
cultăţii de judecare determinative. în acest caz, ar fi cu totul 
inutil să mai demonstrăm că este posibil un astfel de intellectus 
archetypus, dar trebuie dovedit că opoziţia lui fată de intelectul 
nostru discursiv, care are nevoie de imagini ( intellectus ectypus), 
precum şi contingenţa alcătuirii lui specifice ne conduc la 
acea idee’(a unui intellectus archetypus) lipsită de orice contra¬ 
dicţie. 

Dar, dacă considerăm un întreg al materiei, după forma sa, 
ca produs al părţilor, al forţelor şi al capacităţilor de- a se com¬ 
bina de la sine (incluzând ai ci şi alte materii pe care şi le adaugă 
reciproc), atunci ne reprezentăm un mod mecanic de producere 

a întregului. Dar astfel nu obţinem conceptul de întreg în 
calitate de scop, a cărui posibilitate internă să presupună 
neapărat ideea despre un întreg, de care să depindă chiar 
structura şi modul de acţiune al părţilor, asa cum trebuie să ne 
reprezentam de altfel un corp organizat. £)e aici, nu urmează 
însă, cum s-a arătat deja, că producerea mecanică a unui astfel 
de corp ar fi imposibilă; căci aceasta ar putea să însemne că o 
astfel de unitate, în înlănţuirea diferitelor elemente, ar fi 
imposibil de conceput (aJică contradictorie) pentru orice 
intelect, fără ca ideea acestei unităţi să fie în acelaşi li mp 
cauza ei producătoare, adică fără să fie o producere inten¬ 
ţională. Acest lucru ar rezulta totuşi realmente numai dacă am 
fi îndreptăţiţi să considerăm că fiinţele materiale sunt lucruri 
în sine. Căci atunci unitatea, care constituie cauza posibilităţii 
formelor naturale, ar fi numai unitatea spaţiului, care nu este 
însă o cauză reală a producerilor, ci doar condiţia fonnală a 
acestora, cu toate că ea are o oarecare asemănare cu cauza 
reală pe care o căutăm şi care constă în faptul că în cadrul ei 
nu poate fi determinată nici o parte decât în legătură cu între¬ 
gul (deci reprezentarea posibilităţii părţilor are la bază între¬ 
gul). Dar, fiind totuşi cel puţin posibil să considerăm lumea 
materială drept simplu fenomen şi să concepem ceva drept 
lucru în sine (care nu e fenomen) ca substrat, punându-l însă 
la bază o intuiţie intelectuală corespunzătoare (chiar dacă nu 
este a noastră), atunci ar trebui să existe pentru natură, căreia 
îi aparţinem, o cauză reală suprasensibilă, deşi incognoscibilă 
pentru noi. Deci, în cadrul naturii, tratăm ceea ce este necesar 
ca obiect al simţurilor în funcţie de legile mecanice, dar con¬ 
cordanţa şi unitatea legilor particulare şi a formelor cores¬ 
punzătoare lor, pe care trebuie să le considerăm accidentale 
faţă de acele legi, le tratăm în acelaşi timp, în cadrul naturii 
ca obiect al raţiunii (ba chiar întregul naturii ca sistem), în 
funcţie de legile teleologice, iar natura am aprecia-o în func¬ 
ţie de două principii, fără ca modul de explicare mecanic să 
fie exclus de cel teleologic, ca atunci când s-ar contrazice 
reciproc. 

Din cele spuse, se poate înţelege şi ceea ce putem presu¬ 
pune într-adevăr cu uşurinţă, Jar cu greu putea fi susţinut şi 
demonstrat cu certitudine, şi anume faptul că principiul deduc¬ 
ţiei mecanice a produselor finale ale naturii poate să subziste 

alături de principiul teleologic, dar fără să-l poată face pe 
acesta inutil. Adică putem încerca în cazul unui obiect, pe care 
trebuie să-l considerăm ca scop al naturii (deci o fiinţă orga¬ 
nizată), absolut toate legile de producere mecanică cunoscute 
sau care mai urmează a fi descoperite, şi putem chiar să ne aştep¬ 
tăm la rezultate promiţătoare, însă niciodată nu vom fi scutiţi de 
a face apel la un principiu de producere, cu totul diferit de acesta, 
respectiv la cauzalitatea finală, pentru a justifica posibilitatea 
unui astfel de produs. Şi nu poate spera absolut nici o raţiune 
umană (nici o raţiune finită, care în privinţa calităţii ar fi asemă¬ 
nătoare cu a noastră, dar ar depăsi-o cu mult în grad) să înţe¬ 
leagă măcar producerea unui firicel de iarbă din cauze pur meca¬ 
nice. Căci, dacă înlănţuirea teleologică a cauzelor şi a efectelor 
este cu totul indispensabilă pentru facultatea de judecare spre a 
justifica posibilitatea unui astfel de obiect, chiar pentru a o 
studia având ca îndreptar doar experienţa; şi dacă pentru obiecte 
exterioare ca fenomene nu poate fi găsit nici un principiu final 
satisfăcător, ci acesta, care şi el subzistă în natură, trebuie căutat 
totuşi numai în substratul ei suprasensibil, incognoscibil pentru 
noi, atunci este absolut imposibil să deducem din natura însăşi 
principii explicative pentru legăturile finale. Iar, în conformitate 
cu structura facultăţii umane de cunoaştere, este necesar să 
căutăm principiul suprem al legăturilor finale într-un intelect 
originar, conceput drept cauză a lumii. 


78. Despre unirea principiului mecanismului general 
al materiei cu principiul teleologic în tehnica naturii 

Raţiunea are tot interesul să nu nesocotească mecanismul 
produselor naturale şi să nu-1 omită în explicarea acestora, 
căci fără el nu poate fi înţeleasă natura obiectului. Chiar dacă 
se admite că un arhitect suprem a creat nemijlocit formele 
naturii, aşa cum sunt de la început, sau le-a predeterminat pe 
acelea care se formează pe parcurs în mod statornic după 
acelaşi model, totuşi cunoaşterea noastră asupra naturii nu 
progresează prin aceasta cu nimic, căci noi nu cunoaştem 
deloc modul de acţiune al acelei flinte si nici -ideile ei, care ar 
trebui să conţină principiile posibilităţii fiinţelor naturale. 
Deci, pornind de la această fiinţă, de sus în jos (a priori), nu 

putem explica natura. Dacă vrem să pornim însă de la formele 
obiectelor empirice, deci de jos în sus (a posteriori), crezând 
că vom găsi în ele finalitate, şi dacă pentru explicarea acestei 
finalităţi invocăm o cauză care acţionează final, atunci 
explicaţia ar fi cu totul tautologică şi am înşela raţiunea cu 
cuvinte, fără să mai amintim că acolo unde ne pierdem, cu 
acest mod de explicare, în transcendent, unde cunoaşterea 
naturii nu are acces, raţiunea este îndemnată să divagheze 
poetic, pe când menirea ei cea mai importantă este tocmai 
preîntâmpinarea acestui lucru. 

Pe de altă parte, este o maximă tot atât de necesară a raţiunii 
de a neglija principiul finalităţii în produsele naturii; căci, chiar 
dacă acesta nu ne ajută să înţelegem modul în care se nasc 
aceste produse, el este totuşi un principiu euristic de cercetare a 
legilor particulare ale naturii, chiar presupunând că n-am urmări 
utilizarea lui pentru a explica natura însăşi, ci am vrea să 
vorbim în continuare, deşi natura prezintă în mod evident o 
unitate finală intenţională, numai de scopuri naturale, deci Iară 
să căutăm cauza posibilităţii acestora dincolo de natură. Dar, 
deoarece trebuie totuşi să punem, în cele din urmă, problema 
acestei posibilităţi, este tot atât de necesar să concepem pentru 
ea un tip special de cauzalitate, caro nu se găseşte în natură, 
altul decât acela pe care îl are mecanismul cauzelor naturale, 
căci la receptivitatea multor altor forme decât acelea dc cârt¬ 
eşte capabilă materia în virtutea mecanismului amintit trebuie 
să se mai adauge spontaneitatea unei cauze (care nu poate 11 
deci materia), fără de care nu poate fi indicat nici un principiu al 
formelor respective. Raţiunea trebuie totuşi, înaintea acestui 
demers, să-si ia măsuri de precauţie. Ea nu trebuie să dea 
explicaţii teleologice pentru orice tehnică a naturii, respectiv 
pentru orice capacitate productivă a acesteia, care denotă 
finalitate a formei pentru simpla noastră percepere (cum este 
cazul corpurilor regulate), ci trebuie să le considere în aceeaşi 
măsură ca fiind posibile numai mecanic. Dar a exclude, numai 
din acest motiv, principiul teleologic şi a urmări întotdeauna nu¬ 
mai mecanismul pur acolo unde finalitatea, pentru cercetarea 
raţională a posibilităţii formeior naturii prin cauzele lor, sc 
dovedeşte legată incontestabil de un alt tip de cauzalitate, 
aceasta impune raţiunii consideraţii fantastice despre facultăţi 
himerice ale naturii, imposibil de conceput, după cum şi un mod 

de explicare pur teleologic, fără nici o referinţă la mecanismul 
naturii, ar obliga raţiunea la divagaţii. 

Cele două principii nu pot fi ataşate la unul şi acelaşi obiect 
al naturii, ca principii de explicare (deducţie) reciprocă, adică 
nu pot fi reunite ca principii dogmatice şi constitutive ale 
înţelegerii naturii pentru facultatea de judecare determinativă. 
Dacă accept, de exemplu, că o larvă trebuie considerată ca 
produs al mecanismului pur al materiei (al noii făpturi pe care o 
produce pentru sine însăşi, când elementele ei sunt eliberate 
prin putrefacţie), nu pot deriva acelaşi produs din aceeaşi 
materie, considerată drept cauzalitate finală. Invers, dacă accept 
acelaşi produs drept scop natural, atunci nu pot conta pe modul 
lui mecanic de producere şi nu-1 pot accepta ca principiu 
constitutiv pentru aprecierea acestui produs în virtutea posibi¬ 
lităţii lui, unind astfel ambele principii. Căci cele două moduri 
de explicare se exclud reciproc, chiar dacă presupunem că, 
obiectiv, ambele principii ale posibilităţii unui astfel de produs 
s-ar baza, la rândul lor, pe un principiu unic, dar că noi nu l-am 
luat în consideraţie. Principiul care ar trebui să facă posibilă 
compatibilitatea celor două principii în aprecierea naturii în 
funcţie de ele trebuie să fie plasat în afara acestora (deci şi în 
afara reprezentării empirice posibile a naturii), într-un dome¬ 
niu care conţine totuşi cauza acestora, adică în suprasensibil, si 
la care ar trebui raportate fiecare din cele două moduri de 
explicare. Dar, fiindcă nu putem avea despre acest domeniu 
decât conceptul nedeterminat al unui principiu, care face 
posibilă aprecierea naturii pe baza legilor empirice, pe care însă 
nu-1 putem determina mai precis prin nici un predicat, urmează 
că reunirea celor două principii nu se poate baza pe un principiu 
de explicaţie ( Explikation ) a posibilităţii unui produs în funcţie 
de legile date pentru facultatea de judecare determinativă, ci 
numai pe un principiu de expunere ( Exposition ) a acestei posi¬ 
bilităţi pentru facultatea de judecare reflexivă. Căci a explica 
înseamnă a deduce dintr-un principiu, pe care trebuie deci să-l 
recunoaştem şi să-l putem indica cu precizie. Dar principiul 
mecanismului naturii si principiul cauzalităţii ei, într-unul şi 
acelaşi produs naturai, trebuie într-adevăr să se reunească 
într-un principiu superior unic şi să decurgă amândouă din 
acesta, căci altfel n-ar putea să coexiste în cercetarea naturii. 
Dar, dacă acest principiu obiectiv comun, care justifică deci şi 

comunitatea maximelor cercetării naturii care depind de el, 
este astfel încât poate fi indicat, dar nu poate fi niciodată 
recunoscut cu precizie şi nu poate fi comunicat în mod expli¬ 
cit pentru a fi aplicat la nevoie, atunci, dintr-un astfel de 
principiu nu se poate obţine nici o explicaţie, deci nici o 
deducţie clară şi determinată pentru posibilitatea unui produs 
natural, care ar trebui să fie posibil în virtutea celor două prin¬ 
cipii eterogene. Dar principiul comun al deducţiei mecanice, 
pe de o parte, şi al deducţiei teleologice, pe de alta, este 
suprasensibilul, pe care trebuie să-l punem la baza naturii ca 
fenomen. Despre suprasensibil însă nu ne putem forma, pc 
cale teoretică, nici un concept pozitiv determinat. Deci nu 
poate fi explicat în nici un caz modul în care, pe baza supra- 
sensibilului, considerat ca principiu, natura (după legile ei 
particulare) ar constitui pentru noi un sistem care ar putea fi 
recunoscut ca posibil, atât în conformitate cu principiul pro¬ 
ducerii cauzelor fizice, cât şi în conformitate cu principiul 
cauzelor finale. Numai dacă se întâmplă să apară obiecte ale 
naturii pe care nu le putem concepe ca posibile, în confor¬ 
mitate cu principiul mecanismului (care revendică întotdeauna 
o fiinţă naturală), fără să ne bazăm pe principii teleologice, 
atunci presupunem că putem să cercetăm legile naturii în 
conformitate cu ambele principii (după ce posibilitatea 
produsului lor este recunoscută de către intelectul nostru prin 
intermediul unuia dintre cele două principii), fără să ne lovim 
de conflictul aparent care se face vădit între principiile de 
apreciere ale acestui produs, căci este asigurată cel puţin posi¬ 
bilitatea ca ambele principii să fie reunite şi obiectiv într-un 
principiu (fiindcă ele se referă la fenomene care presupun un 
principiu suprasensibil). 

Deci, chiar dacă atât mecanismul, cât şi tehnicismul teleo¬ 
logic (intenţional) al naturii, în raport cu acelaşi produs şi cu 
posibilitatea lui, ar depinde de un principiu superior şi comun al 
naturii, pe baza legilor ei particulare, nici atunci nu am putea, 
din cauza mărginirii intelectului nostru şi a faptului că acest 
principiu este transcendent, să reunim cele două principii în 
cadrul explicării aceleiaşi produceri naturale, chiar dacă posi¬ 
bilitatea internă a produsului respectiv este inteligibila numai 
prin intermediul unei cauzalităţi finale (ca în cazul materiilor 
organizate). Rămânem deci la principiul, citat mai sus, al tclco- 

logiei; că, datorită alcătuirii intelectului uman, nu poate fi 
acceptată, pentru posibilitatea flintelor organice din natură, nici 
o altă cauză decât aceea care acţionează intenţional, meca¬ 
nismul pur al naturii nefiind suficient pentru explicarea acestor 
produse ale ei, chiar dacă nu intenţionăm să decidem nimic, 
prin intermediul acestui principiu, cu privire la însăşi posibili¬ 
tatea acestor obiecte. 

Fiind doar o maximă a facultăţii de judecare reflexive, nu a 
celei determinative, principiul în discuţie nu are decât o valoare 
subiectivă, pentru noi, şi nu o valoare obiectivă pentru însăsi 
posibilitatea acestui tip de obiecte (în care ambele moduri de 
producere ar putea fi coordonate unuia şi aceluiaşi principiu). 
De asemenea, fără conceptul de mecanism al naturii, care să 
apară simultan si să fie adăugat la modul teleologic de pro¬ 
ducere, produsul respectiv nu ar putea fi considerat produs 
natural. Maxima de mai sus presupune astfel, în acelaşi timp, 
necesitatea reunirii celor două principii în aprecierea obiecte¬ 
lor ca scopuri naturale, însă nu pentru a le înlocui, parţial sau 
total, unul cu celălalt. Căci, în locul a ceea ce este conceput 
(cel puţin de către noi) ca fiind posibil numai intenţional, nu 
poate fi admis nici un mecanism, iar în locul a ceea ce este 
considerat necesar pe baza acestui mecanism, nu poate fi admis 
nimic accidental, care să necesite un scop ca factor determinant. 
Dar se poate totuşi ca unul dintre piincipii (mecanismul) să fie 
subordonat celuilalt (tehnicismului intenţional), ceea ce, con¬ 
form principiului transcendental al finalităţii naturii, este perfect 
admisibil. 

Căci, dacă scopurile sunt concepute drept cauze ale posi¬ 
bilităţii unor anumite obiecte, atunci trebuie admise şi mij¬ 
loace a căror lege de acţiune nu necesită pentru sine nimic 
care să presupună un scop, deci o cauză poate să fie mecanică, 
dar'subordonată în acelaşi timp unor efecte intenţionale. De 
aceea, chiar în produsele organice ale naturii, şi mai mult, 
dacă, determinaţi de mulţimea lor infinită, admitem intentio- 
naiul în legătura cauzelor naturale conform legilor particulare 
(cel puţin printr-o ipoteză permisă) ca principiu universal al 
facultăţii de judecare reflexive pentru întreaga natură (lumea), 
putem concepe o legătură cuprinzătoare şi chiar universală a 
legilor mecanice cu cele teleologice în producerile naturii, tară 
să le confundăm principiile de apreciere şi fără să le substituim 

unul celuilalt; căci, în aprecierea teleologică, materia, c hiar 
dacă forma pe care o ia este considerată posibilă numai 
intenţional, ea poate fi totuşi subordonată şi ca mijloc, prin 
natura ei, pe bază de legi mecanice, scorului propus. Deoarece 
cauza acestei reuniri rezidă însă în ceea ce nu este nici una, 
nici alta (nici mecanism, nici legătură finală), ci în substratul 
suprasensibil al naturii, despre care nu ştim nimic, raţiunea 
noastră (umană) nu trebuie să confunde cele două tipuri dc 
reprezentare a posibilităţii unor astfel de obiecte, căci noi nu 
le putem considera ca întemeiate pe un intelect suprem decât 
în funcţie de înlănţuirea cauzelor finale. Deci astfel modul dc 
exp licare teleologic nu este lezat cu nimic. 

Insă ponderea acţiunii mecanismului naturii ca mijloc 
pentru orice intenţie finală din natură este total nedeterminată 
şi rămâne pentru raţiunea noastră veşnic nedeterminabilă; din 
acest motiv şi datorită principiului inteligibil (amintit mai sus) 
al posibilităţii unei naturi în genere, se poate admite chiar 
faptul că natura este perfect posibilă în conformitate generală 
cu ambele tipuri de legi în acordul lor general (legi fizice şi 
legi ale cauzelor finale), deşi nu putem înţelege deloc modul 
în care se petrece acest lucru. Din această cauză, nu ştim nici 
cât de departe merge modul mecanic de explicare posibil 
pentru noi. Cert este doar că oricât de departe am merge în 
această direcţie, modul mecanic s-ar dovedi de fiecare dată 
insuficient pentru obiecte pe care le-am recunoscut deja ca 
scopuri naturale, si că trebuie deci să subordonăm, datorită 
alcătuirii intelectului nostru, toate acele cauze unui principiu 
teleologic. 

Pe aceasta se bazează dreptul şi. din cauza importanţei pe 
care o are studiul naturii, in conformitate cu principiul me¬ 
canismului, pentru utilizarea teoretică a raţiunii noastre, dc 
asemenea obligaţia de a explica toate produsele şi evenimentele 
naturii, chiar şi pe acelea cu finalitatea cea mai pronunţată, în 
mod mecanic, pe cât ne îngăduie capacităţile noastre (ale căror 
limite nu le putem indica în cadrul acestei cercetări). Dar nu 
trebuie să pierdem niciodată din vedere faptul că ceea ce putem 
prezenta raţiunii pentiu cercetare numai sub conceptul de scop, 
trebuie să fie totuşi subordonat, conform alcătuirii esenţiale a 
raţiunii noastre, în ciuda cauzelor mecanice, în cele din urmă 
cauzalităţii finale. 

Anexă 

Metodologia facultăţii de judecare teleologice 


79. Aparţine teleologia ştiinţei naturii? 

Fiecare ştiinţă trebuie să-şi aibă locul ei determinat în 
enciclopedia tuturor ştiinţelor. Dacă este o ştiinţă filosofică, 
atunci trebuie să-si găsească locul în partea teoretică sau în 
partea practică a filosofiei. Dacă îşi are locul în prima, atunci 
este clasată sau în ştiinţa naturii, dacă studiază ceea ce este 
obiect al experienţei (deci în ştiinţa despre corpuri, despre suflet 
şi în ştiinţa generafă despre lume), sau în ştiinţa despre Dumnezeu 
(despre cauza originară a lumii ca totalitate a oricăror obiecte 
ale experienţei). 

Dar ne întrebăm: ce loc îi revine teleologiei? Ţine ea de ştiinţa 
propriu-zisă a naturii sau de teologie? Ea trebuie să aparţină 
uneia dintre acestea; căci nici o ştiinţă nu poate să aparţină tre¬ 
cerii de la una la cealaltă, deoarece trecerea înseamnă numai arti¬ 
cularea sau organizarea sistemului, şi nicidecum un loc determi¬ 
nat în sistem. 

Este de la sine înţeles că teleologia nu este o parte a 
teologiei, deşi ea poate fi de cea mai mare importanţă pentru 
uzul acesteia din urmă. Căci teleologia are ca obiect producerile 
naturale şi cauzele acestora şi, cu toate că trimite la creatorul 
divin ca la o cauză care se arfă în afară si dincolo de natură, nu 
o face totuşi pentru facultatea de judecare determinativă, ci 
numai (pentru a conduce ca principiu regulativ aprecierea 
obiectelor din lume prin intermediul unei idei conforme cu 
intelectul uman) pentru facultatea de judecare reflexivă în 
cercetarea naturii. 

Dar tot atât de puţin pare să ţină şi de ştiinţele naturii, care 
necesită principii determinative, nu simple principii reflexive, 
pentru a pune în evidenţă cauzele obiective ale efectelor naturii. 
In realitate, prin faptul că natura este tratată în funcţie de 
înlănţuirea reciprocă a scopurilor, nu se câştigă nimic nici 
pentru teoria naturii, nici pentru explicarea mecanică a 
fenomenelor naturale prin cauze eficiente. Plasarea scopurilor 
în produsele naturii, în măsura în care acestea constituie un 

sistem corespunzător conceptelor teleologice, ţine practic numai 
de descrierea naturii, concepută după un îndreptar particular. 
Aici raţiunea îndeplineşte într-adevăr o operă măreaţă, deosebit 
de instructivă şi practic utilă în multe privinţe, dar nu oferă nici 
o explicaţie cu privire la producerea şi posibilitatea internă a 
acestor forme, despre care tratează în realitate ştiinţa naturii. 

Teleologia, ca ştiinţă, nu face deci parte din nici o doctrină, 
ci ţine doar de critică, şi anume de critica unei facultăţi speciale 
de cunoaştere, mai exact facultatea de judecare. Dar, întrucât 
conţine principii a priori, ea poate şi trebuie să indice metoda 
prin care trebuie să fie apreciată natura în conformitate cu prin¬ 
cipiul cauzelor finale. Şi astfel, metodologia ei are ccl puţin o 
influenţă negativă asupra procedeelor din ştiinţa teoretică a 
naturii cât şi asupra relaţiei pe care aceasta poate s-o aibă în 
metafizică cu teologia, ca propedeutică a acesteia. 


80. Despre subordonarea necesară a principiului mecanic 
faţă de principiul teleologic în explicarea 
unui obiect ca scop al naturii 

Dreptul de a căuta un mod pur mecanic de explicare pentru 
toate produsele naturii este în sine absolut nelimitat. Dar 
capacitatea de a reuşi numai în acest mod este, datorită 
alcătuirii intelectului nostru, în măsura în care are de-a face cu 
obiecte considerate ca scopuri ale naturii, nu numai foarte 
mărginită, ci explicit limitată. Astfel încât, pe baza unui 
principiu al facultăţii de judecare, numai cu ajutorul primului 
procedeu nu putem obţine nimic pentru explicarea obiectelor 
respective. Trebuie deci ca întotdeauna să subordonăm 
aprecierea unor astfel de produse şi unui principiu teleologic. 

Este prin urmare justificat, chiar lăudabil să urmăm 
mecanismul naturii în vederea explicării produselor sale, atât 
cât ne stă în putinţă, şi chiar să nu abandonăm această încercare 
pe motivul că ar fi în sine imposibil să întâlnim pe această calc 
finalitatea naturii, ci numai pentru faptul că acest lucru este 
imposibil pentru noi, ca oameni. Pentru aceasta, ar fi necesară o 
altă intuiţie decât cea sensibilă şi o cunoştinţă determinată a 
substratului inteligibil al naturii, pe baza’ căruia să poată fi 
indicat, în virtutea legilor particulare, chiar principiul referitor 

la mecanismul fenomenelor, ceea ce depăşeşte cu totul capa¬ 
citatea noastră. 

Deci, pentru ca cercetătorul naturii să nu lucreze numai în 
pierdere, el trebuie să se bazeze întotdeauna, în aprecierea 
obiectelor, al căror concept este fără rezerve întemeiat ca scop 
natural (cazul fiinţelor organizate), pe o anumită organizare ori¬ 
ginară, care utilizează tocmai acel mecanism, pentru a da naş¬ 
tere altor forme organizate sau pentru a-şi dezvolta propriile ei 
forme în vederea unor noi forme (care decurg însă întotdeauna 
din scopul respectiv şi conform lui). 

Este lăudabil ca, pe baza unei anatomii comparate, să 
cercetăm marea creaţie a naturilor organizate, pentru a vedea 
dacă în ea nu se găseşte ceva analog unui sistem care să 
corespundă principiului de producere, fără să fie necesar să 
rămânem la principiul pur al aprecierii (care nu oferă nici o 
explicaţie pentru înţelegerea producerii lor) şi fără să renun¬ 
ţăm descurajaţi la orice pretenţie de înţelegere a naturii în 
acest domeniu. Concordanţa atâtor genuri de animale într-o 
anumită schemă comună, care se pare că nu stă numai la baza 
sistemului lor osos, ci şi la baza modului în care sunt dispuse 
celelalte purţi, în care o admirabilă simplitate a schiţei, prin 
scurtarea sau prelungirea unor părţi, prin involuţia sau evo¬ 
luţia lor, poate să dea naştere unor specii atât de variate, face 
să sc nască în mintea noastră o rază de speranţă, ce-i drept 
slabă, că aici am putea obţine ceva cu principiul mecanismului 
naturii, fără de care nu ar putea să existe de altfel nici o ştiinţă 
a naturii. Această analogie a formelor, întrucât par a fi pro¬ 
duse cu toată diversitatea, conform unui prototip comun, întă¬ 
reşte presupunerea unei înrudiri reale a acestora prin naşterea 
dintr-un strămoş comun, prin apropierea treptată a unor genuri 
de animale de altele, pornind de la genul în care principiul 
final se pare a fi cel mai bine confirmat, şi anume de la om, 
până la polip, de la acesta până la muşchi şi licheni si, în 
sfârşit, până la treapta pc care o credem cea mai de jos a 
naturii, până la materia brută. Din aceasta şi din forţele ei, pe 
baza legilor mecanice (asemănătoare acelora prin care acţio¬ 
nează în producerea cristalelor), se pare că rezultă întreaga 
tehnică a naturii, rare ne apare atât de neînţeleasă la fiinţele 
organizate, încât considerăm necesar să ne imaginăm pentru 
aceasta alt principiu. 

Arheologul naturii poate deci să facă vădită, din urmele 
rămase ale celor mai vechi revoluţii ale naturii, în conformitate 
cu întregul ei mecanism, cunoscut sau presupus, acea familie 
mare de creaturi (căci aşa ar trebui să ne imaginăm înrudirea 
perfect continuă amintită, dacă ea ar avea un suport real). El 
poate face să se nască din adâncul pământului, care tocmai 
ieşise din starea sa haotică (asemenea unui animal uriaş), mai 
întâi unele creaturi cu o formă finală imperfectă, iar din acestea 
alte creaturi, care s-au adaptat mai bine la locul lor de apari¬ 
ţie şi la relaţiile dintre ele, până când resursa productivă ar fi 
secătuit, s-ar fi osificat şi ar fi limitat naşterile la specii deter¬ 
minate, care nu se mai ramifică. Diversitatea ar rămâne aşa cum 
a apărut la sfârşit, când acea forţă creatoare şi rodnică şi-a 
încetat activitatea. - Dar arheologul trebuie totuşi să-i adauge 
până la urmă acestei mame universale un mod de organizare 
potrivit pentru toate aceste creaturi. în caz contrar, posibilitatea 
formei finale a produselor din regnul animal sau vegetal nu mai 
poate fi concepută*. Dar atunci el nu a făcut decât să amâne 
justificarea explicării şi nu poate să pretindă că a făcut produ¬ 
cerea celor două domenii independentă de condiţia cauzelor 
finale. 

Chiar în privinţa schimbării pe care o suferă întâmplător 
anumiţi indivizi din genurile organizate, dacă se constată că şi 
caracterul lor astfel transformat devine ereditar si inerent Iurtei 


* O astfel de ipoteză este o mare aventură a raţiunii şi trebuie să fie puţini, 
chiar dintre naturaliştii cei mai pătrunzători, cărora să nu le fi trecut vreodată 
prin minte această idee. Căci ea nu este tocmai absurdă, ca ipote/a despre 
generatio aequivoca, prin care se înţelege producerea unei fiinţe organizate 
prin mecanica materiei brute, neorganizate. Ea ar reprezenta lot o generali» 
univoca, în sensul cel mai general al cuvântului, întrucât din ceva organic s-ar 
produce numai ceva organic, deşi pe această cale s-ar produce specii diferite. 
De exemplu, din anumite animale acvatice s-ar dezvolta treptat animale de 
mlaştină, iat din acestea, după câteva generaţii, animale de uscat. /I priori. în 
judecata simplei raţiuni, acest lucru nu ar fi contradictoriu. Dar experienţa nu 
ofeiă nici in astfel de exemplu. Experimental, se dovedeşte mai degrabă faptul 
că toate producerile pe care le cunoaştem sunt generatio homonyma. nu numai 
univoca, în opoziţie cu producerea din materie neorganizată, dar ele dau 
naştere şi unui produs similar în organizare cu producătorul însuşi. Generatio 
heteronyma, potrivit cunoaşterii noastre empirice a naturii, nu se întâlneşte 
nicăieri. 

creatoare, schimbarea nu poate fi altfel considerată decât ca 
dezvoltare ocazională a unei dispoziţii finale originar imanente 
a speciei, destinată propriei sale conservări. Aceasta, deoarece 
producerea unei fiinţe de aceeaşi specie, dată fiind finalitatea 
general imanentă a unei fiinţe organizate, este strict determinată 
de condiţia care impune să nu se preia nimic în forţa creatoare 
ce nu aparţine, în cadrul unui astfel de sistem final, şi uneia 
dintre dispoziţiile originare nedezvoltate. Căci, ignorând acest 
principiu, nu putem şti cu siguranţă dacă anumite părţi ale 
formei actuale a unei specii nu sunt cumva de origine 
accidentală, lipsită de finalitate. Iar principiul teleologiei, după 
care într-o fiinţă organizată nimic din ceea ce se menţine în 
reproducerea ei nu trebuie considerat ca lipsit de finalitate, ar 
trebui să devină foarte nesigur în aplicare şi ar fi valabil numai 
pentru strămoşul originar (pe care însă nu-1 cunoaştem). 

Hume, împotriva acelora care consideră că este necesar să 
fie admis un principiu teleologic de apreciere, adică un intelect 
arhitectonic pentru toate scopurile naturii, consideră că ne 
putem întreba pe bună dreptate: cum este oare cu putinţă un 
astfel de intelect, deci cum de s-au putut întâlni diferitele 
facultăţi si însuşiri, care constituie posibilitatea unui intelect, 
acesta avand în acelaşi timp putere de creaţie, într-un mod atât 
de util într-o anumită fiinţă? Dar această obiecţie este fără 
valoare, căci întreaga dificultate legată de problema genezei 
originare a unui obiect, care cuprinde în sine scopuri şi este 
inteligibil numai prin ele, se bazează pe căutarea unei unităţi a 
principiului de conexare a elementelor diverse şi reciproc 
eterogene în acest produs. Căci, dacă acest principiu este situat 
în intelectul unei cauze producătoare, ca substanţă simplă, 
această problemă, în măsura în care este teleologică, primeşte 
un răspuns satisfăcător. Dar, dacă această cauză este căutată 
numai în materie, concepută ca un agregat de substanţe 
eterogene, atunci unitatea principiului pentru forma imanent 
finală a structurii sale lipseşte totalmente; iar autocraţia ma¬ 
teriei în cadrul producerilor, care nu pot fi concepute de către 
intelectul nostru decât ca scopuri, este un cuvânt fără semni¬ 
ficaţie. 

£)e aici, rezultă că cei care caută un principiu suprem pentru 
posibilitatea formelor obiectiv finale ale materiei, fără să-i 
atribuie însă un intelect, transformă totuşi cu plăcere întreaga 

lume într-o substanţă unică, atotcuprinzătoare (panteism) sau 
(ceea ce nu este decât o explicaţie mai precisă a aceluiaşi 
procedeu) într-un ansamblu al diverselor determinaţii inerente 
unei substanţe simple (spinozism), numai pentru a obţine 
condiţia oricărei finalităţi, unitatea principiului. în acest mod, ei 
satisfac într-adevăr una dintre condiţiile problemei, respectiv 
unitatea în relaţia finală prin intermediul conceptului pur 
ontologic de substanţă simplă, dar pentru cealaltă condiţie, 
pentru relaţia substanţei cu consecinţa ei ca scop prin care acel 
principiu ontologic ar trebui să fie determinat mai precis, ci nu 
aduc nimic deosebit. Deci ei nu rezolvă în nici un caz întreaga 
problemă. Aceasta rămâne de altfel (pentru raţiunea noastră) 
pur si simplu fără soluţie, dacă nu ne reprezentăm acel-principiu 
originar al obiectelor ca substanţă simplă, iar proprietatea ci, 
referitoare la structura specifică a formelor naturii, care se 
bazează pe acea substanţă, respectiv unitatea finală, nu nc-o 
reprezentăm ca proprietate a unei substanţe inteligente şi, în 
fine, dacă relaţia substanţei respective cu formele amintite (din 
cauza contingenţei pe care ne-o imaginăm în tot ceea ce este 
posibil numai ca scop) nu ne-o reprezentăm ca relaţie a unei 
cauzalităţi. 


81. Despre reunirea mecanismului cu principiul teleologic 
în explicarea unui scop al naturii ca produs natural 

După cum mecanismul pur al naturii, conform paragrafului 
precedent, nu este suficient pentru a ne imagina pe baza lui 
posibilitatea unei fiinţe organizate, ci trebuie (cel puţin în 
conformitate cu alcătuirea facultăţii noastre de cunoaştere) să 
fie subordonat de la început unei cauze care acţionează 
intenţional, tot atât de insuficient este şi simplul principiu 
teleologic al unei astfel de fiinţe, pentru a o considera şi a o 
aprecia în acelaşi timp ca produs al naturii, dacă principiului 
teleologic nu i se asociază mecanismul naturii, ca instrument al 
unei cauze care acţionează intenţional, natura fiind lotuşi 
subordonată în legile ei mecanice faţă de scopurile acestei 
cauze. Raţiunea noastră nu concepe însă posibilitatea reunirii a 
două tipuri de cauzalitate cu totul diferite, respectiv reunirea 
naturii în legitatea ei generală cu o idee care o limitează la o 


251 




1MMANUEL KANT 


formă particulară, şi pentru care ea nu conţine nici un principiu. 
Posibilitatea reunirii rezidă în substratul suprasensibil al naturii, 
despre care nu putem afirma altceva decât că este fiinţa în sine, 
căreia noi nu-i cunoaştem decât fenomenul. însă principiul după 
care tot ce acceptăm ca ţinând de această natură (phaenonienon) 
si ca produs al ei, trebuie conceput de asemenea ca legat de ea 
in virtutea legilor mecanice rămâne totuşi valabil, căci fără acest 
tip de cauzalitate fiinţele organizate, ca scopuri ale naturii, nu ar 
mai ti totuşi produse ale acesteia. 

Dar, dacă este acceptat principiul teleologic pentru produce¬ 
rea acestor fiinţe (şi nici nu se poate proceda altfel), atunci cauza 
formei lor interne finale poate fi fundată fie de ocazionalism, fie 
de prestabilism. După primul, cauza supremă a lumii, pe baza 
ideii sale, ar oferi nemijlocit, cu ocazia fiecărei împreunări, forma 
organică a materiei care se combină. După al doilea, ea ar fi 
sădit în produsele iniţiale ale propriei sale înţelepciuni numai 
predispoziţia prin intermediul căreia o fiinţă organică dă naştere 
propriului ei semen, şi specia se menţine statornic pe sine. 
Astfel, indivizii care dispar sunt înlocuiţi încontinuu datorită 
naturii, care contribuie în acelaşi timp şi la distrugerea lor. Dacă 
s-ar accepta ocazionalismul în producerea fiinţelor organizate, 
atunci ar trebui să renunţăm la absolut toată natura şi, împreună 
cu ea, la orice utilizare a raţiunii în vederea judecării asupra 
posibilităţii unui asemenea tip de produse. Deci se poate pre¬ 
supune că nimeni, dintre cei care nutresc vreun interes pentru 
filosofie, nu va accepta acest sistem. 

Prestabilismul, la rândul său, poate să procedeze în două 
feluri. El consideră că orice fiinţă organică, produsă de semenul 
ei, este sau un educt, sau un produs al acestuia. Sistemul gene¬ 
zelor ca simple educte se numeşte sistemul preformaţiei indivi¬ 
duale sau teoria evoluţiei. Sistemul genezelor ca produse este 
numit sistemul epigenezei. EI poate fi numit şi sistemul prefor¬ 
matiei generice, deoarece facultatea productivă a genezelor, 
deci forma specifică a fost predeterminată totuşi virtualiter, ca 
unnare a predispoziţiilor finale interne, de care a avut parte 
specia lor. în conformitate cu acestea, teoria opusă, a prefor¬ 
matiei individuale, poate fi numită mai exact teoria involuţiei 
(sau teoria încutierii). 

Adepţii teoriei evoluţiei, care consideră că indivizii nu 
provin din forţa creatoare a naturii, ci nemijlocit din mâna 


252 




CRITICA FACULTĂŢII DE JUDECARE 


creatorului, nu îndrăznesc totuşi să admită că acest lucru s-ar 
putea petrece in conformitate cu ipoteza ocazionalismului, 
astfel încât împerecherea să fie o simplă formalitate, prin care o 
cauză supremă si inteligentă a lumii ar fi decis să creeze de 
fiecare dată nemijlocit fnactul respectiv, lăsând în seama mamei 
numai dezvoltarea şi hrănirea lui. Ei se pronunţă pentru piefor- 
maţic, ca şi cum n-ar fi acelaşi lucru să admită naşterea suprana¬ 
turală a unor astfel de forme la începutul lumii sau pc parcurs; 
dimpotrivă, prin creaţie ocazională s-ar evita un mare număr de 
intervenţii supranaturale, care ar fi necesare pentru ca embrio¬ 
nul, format la începutul lumii, să nu aibă de suferit în decursul 
timpului îndelungat care se scurge până în momentul dezvoltării 
lui din partea forţelor distructive ale naturii, şi să se poată men¬ 
ţine nevătămat; de asemenea, prin creaţie ocazională ar dev« ui 
inutile şi fără scop un număr infinit mai mare de astfel de fiinţe 
preformate, decât cele care ar fi trebuit să se dezvolte cândva şi. 
împreună cu ele, tot atât de multe acte creatoare. Adepţii evolu- 
ţionismului voiau totuşi să lase şi pe seama naturii o parte clin 
aceste atribuţii, pentru a nu aluneca chiar în pură hiperfizică, 
teorie care se poate lipsi de orice explicaţie naturală. Ei mai 
ţineau încă, ce-i drept chiar cu tărie, la hiperfizică lor, găsind în 
monştri (pe care nu-i putem considera totuşi drept scopuri ale 
naturii) o finalitate demnă de admirat, chiar dacă menirea ei 
n-ar fi decât să-i şocheze pe anatomişti, ca finalitate fără scop, 
şi să le trezească consternarea. Dar ei n-au reuşit absolut deloc 
să încadreze naşterea bastarzilor în sistemul preformaţiilor, ci au 
fost nevoiţi ca seminţei fiinţelor masculine, căreia dealtfel nu-i 
rezervaseră nimic în afară de proprietatea mecanică de a scivi 
ca prim mijloc de nutriţie al embrionului, să-i atribuie totuşi şi o 
forţă creatoare finală, pe care nu voiau s-o acorde insă, în raport 
cu întregul produs al unei naşteri din două creaturi de acelaşi 
gen^ nici uneia dintre ele. 

Insă, chiar dacă n-am fi cunoscut marele avantaj pe care îl 
are partizanul epigenezei. faţă de reprezentanţii amintiţi mai 
sus, în ce priveşte argumentele empirice prin care acesta îşi 
demonstrează teoria, raţiunea ar opta totuşi de la începui în 
favoarea modului său de explicare. Aceasta, deoarece raţiunea 
consideră natura, în raport cu obiectele pe care ni Ic putem 
reprezenta de la început, că sunt cu putinţă numai pc ha/n 
cauzalităţii finale, fiind, cel puţin în privinţa înmulţirii, do sine 

creatoare, neavând doar capacitatea de a se dezvolta. Şi ast¬ 
fel, apelând cât mai puţin pojsibil la supranatural, lasă pe 
seama naturii tot ce urmează începutului (dar fără să precizeze 
ceva despre acest prim început, în faţa căruia eşuează de obi¬ 
cei fizica, oricare ar fi înlănţuirea cauzală pe care ar pune-o în 
joc). 

Nimeni nu a făcut mai mult pentru a demonstra această teorie 
a epigenezei şi pentru a fundamenta principiile autentice ale 
aplicării ei, parţial prin restrângerea utilizării sale excesive, decât 
domnul consilier aulic Blumenbach. El începe orice explicaţie 
fizică a acestor formaţii pornind de la materia organizată. Căci el 
declară, corect, ca lipsită de sens afirmaţia că materia brută s-ar fi 
format pe sine însăşi de la început pe &aza legilor mecanice, că 
viaţa ar fi luat naştere din natura neînsufleţită şi că materia ar fi 
putut să ia de la sine forma unei finalităţi care se autoconservă. 
Dar el lasă pe seama mecanismului natural, bazându-se pe prin¬ 
cipiul, inaccesibil pentru noi, al organizării originare, o parte 
nedeterminabilă, dar în acelaşi timp incontestabilă. El numeşte 
această capacitate a materiei dintr-un corp organizat (spre deo¬ 
sebire de simpla forţă creatoare mecanică, ce îi este inerentă în 
genere) instinct creator (care stă oarecum sub conducerea supe¬ 
rioară şi îndrumarea forţei creatoare). 


82. Despre sistemul teleologic în relaţiile exterioare 
ale fiinţelor organizate 

Finalitatea prin intermediul căreia un obiect îi serveşte altui 
obiect ca mijloc în vederea unui scop se numeşte finalitate 
externă. însă obiectele care nu au nici o finalitate internă sau nu 
o presupun pentru a fi cu putinţă, de exemplu: pământul, aerul, 
apa etc., pot avea totuşi, în raport cu alte fiinţe, o pronunţată 
finalitate externă. Dar acestea trebuie să fie întotdeauna fiinţe 
organizate, să fie scopuri ale naturii, căci altfel obiectele 
respective nici n-ar putea fi considerate ca mijloace. Astfel, apa, 
aerul si pământul nu pot fi socotite ca mijloace pentru înălţarea 
munţilor, căci aceştia nu conţin în sine nimic care ar necesita o 
justificare a posibilităţii lor pe baza unor scopuri, deci cauza lor, 
în relaţie cu aceste scopuri, nu poate fi reprezentată sub predi¬ 
catul unui mijloc (care ar folosi acestor scopuri). 

Conceptul finalităţii externe este cu totul diferit de conceptul 
finalităţii interne, care este legată de posibilitatea unui obiect, 
indiferent dacă realitatea lui este sau nu un scop. Despre o fiinţă 
organizată ne mai putem întreba: pentru ce există? Dar despre 
obiecte, la care nu recunoaştem decât efectul mecanismului 
naturii, nu ne putem pune uşor aceeaşi întrebare. Căci, pentru 
posibilitatea internă a fiinţelor organizate ne reprezentăm deja o 
cauzalitate finală, respectiv un intelect creator, şi raportăm 
această facultate activă la factorul ei determinant, la intenţie. Nu 
există decât o singură finalitate externă, care este legată de 
finalitatea internă a organizării şi care, fără să ne întrebăm cu ce 
scop a trebuit să existe tocmai o astfel de fiinţă organizată, 
serveşte totuşi la relaţia exterioară dintre mijloc şi scop. De 
acest tip este organizarea raportului reciproc dintre cele două 
sexe pentru perpetuarea speciei lor. Căci şi aici ne putem 
întreba, ca şi în cazul unui individ, pentru ce a trebuit să existe 
un astfel de cuplu? Răspunsul este că această pereche constituie 
înainte de toate un întreg organizator, deşi nu este un întreg 
organizat într-un singur corp. 

Dar dacă ne întrebăm pentru ce există un obiect, atunci 
răspunsul este sau: existenţa şi producerea lui nu au nici o 
legătură cu o cauză care acţionează intenţional, şi atunci înţe¬ 
legem întotdeauna originea lui din mecanismul naturii; sau: 
existenţa lui are o cauză intenţională (ca în cazul unei fiinţe na¬ 
turale contingente). Această ultimă idee şi conceptul de obiect 
organizat sunt aproape inseparabile, deoarece, fiind nevoiţi sâ-i 
fundamentăm posibilitatea internă pe acţiunea cauzelor finale şi 
pe o idee care stă la baza ei, nu putem concepe altfel nici exis¬ 
tenţa acestui produs, decât ca scop. Căci efectul reprezentat, 
fiind în acelaşi timp factorul determinant al cauzei care acţio¬ 
nează inteligent pentru producerea lui, se numeşte scop. Deci, 
în acest caz, putem spune sau că scopul existenţei unei astfel de 
fiinţe este în ea însăsi, adică ea nu este numai scop, ci şi scop 
final, sau că scopul final este în afara ei, în alte fiinţe ale naturii, 
adică are o existenţă finală, dar nu ca scop final, ci în mod 
necesar şi ca mijloc. 

Dacă cercetăm însă întreaga natură, nu găsim în ca, ca 
natură, nici o fiinţă care să aibă pretenţia la privilegiul de a fi 
scop final al creaţiei, si se poate dovedi chiar a priori că ceea ce 
s-ar mai putea considera totuşi un scop ultim pentru natură, în 

ciuda tuturor determinaţii lor şi proprietăţilor imaginabile cu 
care am înzestrat-o, n-ar putea totuşi, ca obiect al naturii, să fie 
vreodată un scop final. 

Dacă cercetăm regnul vegetal, am putea fi tentaţi la început, 
din cauza imensei abundente cu care se răspândeşte aproape pe 
orice teren, să-l considerăm drept un simplu produs al meca¬ 
nismului natural, care se manifestă în formaţiunile regnului 
mineral. Dar o cunoaştere mai aprofundată a organizării, nespus 
de subtilă, din acest domeniu infirmă această impresie şi 
sugerează întrebarea: pentru ce există aceste creaturi? Dacă 
răspundem că există pentru regnul animal care se hrăneşte cu 
ele, pentru a se putea răspândi pe pământ într-o mulţime de 
genuri, atunci întrebarea revine în forma: pentru ce există oare 
aceste animale ierbivore? Răspunsul ar fi cam acesta: pentru 
animalele de pradă, care nu se pot hrăni decât cu ceea ce are 
viaţă. în cele din urmă întrebarea devine: pentru cine sunt 
destinate acestea împreună cu celelalte regnuri amintite ale 
naturii? Pentru om, pentru multipelele sale nevoi, pe care le 
satisface în mod conştient, profitând de toate aceste creaturi. 
Omul este aici, pe pământ, scopul ultim al cc-uiei, căci el este 
singura fiinţă terestră care-şi elaborează conceptul de scop şi 
care poate, cu ajutorul raţiunii sale, să transforme un agregat de 
obiecte cu forme finale într-un sistem al scopurilor. 

Am putea merge, împreună cu cavalerul Liruie. şi pe drumul 
în aparenţă invers, spunând că animalele ierbivore există pentru 
a modera extinderea luxuriantă a regnului vegetal, care ar 
determina dispariţia multora dintre speciile sale; animalele de 
pradă ar exista pentru a limita lăcomia ierbi vorelor; în fine, 
omul ar exista pentru ca, urmărind animalele de pradă şi 
micşorându-le numărul, să realizeze un anumit echilibru între 
forţele creatoare si forţele distructive ale naturii. Si astfel, omul, 
oricât ar fi de apreciat, intr-o anumita privinţa, ca scop, ar avea 
totuşi, în altă privinţă, numai rangul de mijloc. 

Dacă admitem ca principiu o finalitate obiectivă în 
diversitatea genurilor de creaturi terestre şi in relaţia lor 
reciprocă externă, ca fiinţe cu constituţie finală, atunci este 
raţional să ne imaginăm în cadrul acestei relaţii şi un anumit 
mod de organizare, şi un sistem al tuturor regnurilor naturii 
bazat pe cauze finale. Dar în acest caz se pare că experienţa 
contrazice flagrant maxima raţiunii, mai ales in privinţa unui 

scop ultim al naturii, care este totuşi necesar pentru posibilitatea 
unui astfel de sistem, şi pe care nu-1 putem situa decât în om. 
Căci faţă de om, ca unul dintre multele genuri de animale, 
natura n-a făcut nici o excepţie, nici în privinţa forţelor 
distructive, nici în privinţa celor creatoare, supunând, fără vreun 
scop, tot ce există unui mecanism al acestor forţe. 

Primul lucru care ar trebui să fie reglementat intenţional, 
într-o ordine destinată unei totalităţi finale a fiinţelor terestre, ar 
fi tocmai locul, terenul şi elementul pe care şi în care ar trebui 
să-şi desfăşoare existenţa. Dar o cunoaştere mai exactă a naturii 
acestui fundament al tuturor proceselor de geneză organică nu 
ne oferă altceva decât cauze care acţionează cu totul ncinlcn- 
ţional şi care mai degrabă distrug decât favorizează procesul 
ae geneză, ordinea şi scopurile. Nu numai uscatul şi marca 
conţin vestigii ale unor pustiiri năpraznice, care le-au lovit pe 
ele şi toate creaturile care trăiau pe suprafaţa sau în adâncul lor, 
ci întreaga lor alcătuire, straturile pământului şi malurile mării 
au în întregime aspectul unui produs al forţelor sălbatice şi 
atotputernice ale unei naturi care lucrează haotic. Oricât de 
potrivit par a fi orânduite astăzi suprafaţa, structura şi înclinaţia 
terenului pentru a primi ploaia, pentru a forma izvoare înlrc 
diferite straturi de pământ (pentru produse diferite) şi pentru a 
dirija cursul fluviilor, totuşi o cercetare mai atentă dovedeşte că 
ele au luat naştere numai ca efect al unor erupţii în parte 
vulcanice, în parte acvatice sau ca efect al unor revărsări ale 
oceanului; aceasta priveşte atât geneza originară a suprafeţei 
respective, cât şi transformarea ei ulterioară, concomitent eu 
dispariţia primelor ei creaţii organice*. Dar, dacă locul de 
baştină al tuturor creaturilor, suprafaţa pământului sau adâncul 


* Dacă trebuie să menţinem denumirea, adoptată deja, de istoric notar,ila 
pentru descrierea naturii, atunci, pentru ceea ce arată propriu-zis isloria 
naturală, şi anume pentru reprezentarea stăni primitive a pământului, despre 
care, deşi nu putem spera să obţinem ceva sigur, îndrăznim totuşi sA facem 
presupuneri întemeiate, putem utiliza termenul de arheologic o naturii. în 
opoziţie cu arta. Arheologiei i-ar reveni pietrificările, pe când ariei pietrele 
cioplite etc. Căci, întrucât se şi lucrează constant la o astfel de arheologie 
(denumită teorie a pământului), deşi încet, aşa cum se cuvine, acest nume nu 
va fi atribuit unei cercetări naturale pur fanteziste, ci unei discipline spre tare 
ne invită şi ne îndeamnă natura însăşi. 

mării, nu ne oferă alte indicaţii decât mecanismul absolut 
neintenţional al genezei sale, atunci cum şi cu ce drept putem 
revendica sau afirma o altă origine pentru produsele respective? 
Chiar dacă omul, după cum pare să dovedească cea mai exactă 
cercetare a vestigiilor rămase de pe urma acelor cataclisme 
(după opinia lui Camper), nu a fost afectat de aceste revoluţii, el 
este totuşi în aşa măsură dependent de restul creaturilor terestre, 
încât, dacă se acceptă un mecanism general al naturii care să le 
domine, atunci omul trebuie să fie inclus între ele, chiar dacă 
inteligenţa lui a putut (cel puţin în mare parte) să-l salveze din 
cataclisme. 

Acest argument lasă impresia că demonstrează mai mult 
decât intenţia cu care a fost stabilit. El dovedeşte nu numai 
faptul că omul nu poate fi scopul ultim al naturii şi că, din 
acelaşi motiv, agregatul obiectelor organizate ale naturii terestre 
nu poate fi un sistem de scopuri, ci si faptul că produsele 
naturii, care au fost considerate mai înainte ca scopuri ale 
naturii, nu au altă origine decât mecanismul naturii. 

Dar, în rezolvarea precedentă a antinomiei referitoare la 
principiile legate de modalitatea mecanică şi teleologică a ge¬ 
nezei fiinţelor organice ale naturii, am constatat că principiile 
referitoare la natura creatoare, conform legilor ei particulare 
(pentru a căror înlănţuire sistematică ne lipseşte însă cheia), 
sunt simple principii ale facultăţii de judecare reflexive, care nu 
determină în sine originea produselor, ci exprimă doar faptul că 
noi, datorită alcătuirii intelectului şi a raţiunii noastre, nu putem 
concepe originea acestei specii de fiinţe decât prin intermediul 
cauzelor finale. Deci ne este îngăduit să depunem cele mai mari 
eforturi si să încercăm cu toată îndrăzneala să găsim o explicaţie 
mecanica pentru fiinţele organice, şi chiar raţiunea este cea care 
ne îndeamnă la aceasta, cu toate că, din motive subiective, 
legate de specia umană şi mărginirea intelectului nostru (dar nu 
din cauză că mecanismul genezei ar contrazice în sine originea 
finală), ştim că nu vom reuşi niciodată. în fine, am constatat că 
principiul suprasensibil al naturii (atât din afara noastră, cât şi 
din noi) poate să justifice foarte bine compatibilitatea celor 
două tipuri de reprezentare a posibilităţii naturii; căci modul de 
reprezentare prin cauze finale este numai o condiţie subiectivă 
pentru uzul raţiunii noastre, şi anume atunci când aceasta nu 
vrea să judece obiectele numai ca fenomene, ci pretinde ca 

înseşi fenomenele, împreună cu principiile lor, să fie raportate 
la substratul lor suprasensibil, pentru a face posibile anumite 
legi ale unităţii lor, pe care nu şi le poate reprezenta altfel decât 
prin scopuri (dintre care raţiunea are şi unele suprasensibile). 


83. Despre scopul ultim al naturii ca sistem teleologic 

Am arătat mai sus că avem motive suficiente să considerăm 
omul nu, ca pe toate celelalte fiinţe organizate, doar ca scop al 
naturii, ci aici, pe pământ, şi ca scop ultim al naturii, faţă dc 
care tot restul obiectelor naturii constituie un sistem de scopuri. 
Aceasta, conform cu principiile raţiunii, dar nu pentru facullalca 
de judecare determinativă, ci pentru cea reflexivă. Dar, dacă sun¬ 
tem obligaţi să găsim în omul însuşi ceea ce trebuie promovai 
ca scop prin legătura lui cu natura, atunci scopul trebuie să fie 
sau astfel încât să poată fi realizat prin binefacerea naturii, sau 
să constituie capacitatea si abilitatea pentru tot felul dc scopuri 
în care omul poate folosi natura (exterior sau interior). Primul 
scop al naturii ar fi fericirea, ultimul cultura omului. 

Conceptul de fericire nu este de aşa natură, încât omul să-l 
poată obţine numai abstrăgându-1 din instinctele lui şi luându-l 
astfel din propria-i animalitate, ci este o simplă idee a unei stări 
pe care vrea să o pună de acord cu ideea în condiţii pur empirice 
(ceea ce nu este posibil). Ideea şi-o schiţează singur, în moduri 
diferite, prin intermediul intelectului său combinai cu imagina¬ 
ţia si cu simţurile. El îsi schimbă ideea atât dc des, încât natura, 
chiar dacă ar fi supusă întru totul capriciului său, tot n-ar putea 
să adopte absolut nici o lege fermă, determinată şi generală, 
pentru a se pune de acord cu acest concept instabil şi, in felul 
acesta, cu scopul pe care şi-l propune în mod arbitrar fiecare 
om. Dar, chiar dacă, pe de o parte, am reduce acest scop la 
adevărata necesitate naturală, în care genul nostru concordă cu 
sine în mod absolut, sau, pe de altă parte, oricât am vrea sfi ne 
dezvoltăm capacitatea de a ne realiza scopurile imaginate, omul 
tot nu va obţine niciodată ceea ce el înţelege prin fericire şi ceea 
ce în realitate este scopul său natural ultim (nu scop al liber¬ 
tăţii). Căci natura lui este astfel alcătuită, încât el nu arc nici o 
limită în posesie şi plăcere. Pe de altă parte, este greşită părerea 
că omul ar fi favorizat în mod special de către natură şi s-ar 

bucura de privilegii pe care nu le au celelalte animale. Căci ea 
nu l-a cruţat de efectele ei funeste, ca ciuma, foametea, 
inundaţiile, frigul şi atacurile din partea animalelor mai mari 
sau mai mici, cum n-a cruţat de aitfel nici celelalte animale. Ba, 
mai mult, absurditatea propriilor lui predispoziţii naturale îl 
pune în situaţii supărătoare, pe care şi le produce el însusi, sau 
în altele, pe care i le produce propriul său gen, prin apăsarea 
tiraniei, barbaria războaielor etc. Şi chiat el însuşi, pe cât poate, 
lucrează la distrugerea propriului său gen. Astfel, oricât de 
binefăcătoare ar fi natura exterioară, şi chiar dacă scopul ei ar fi 
îndreptat către fericirea speciei noastre, acest scop n-ar putea fi 
realizat în forma unui sistem al fericirii terestre, căci natura 
noastră nu-1 recepţionează. Omul este deci întotdeauna numai o 
verigă din lanţul scopurilor naturale, ce-i drept un principiu 
relativ la multe scopuri, pentru care se pare că ar fi fost 
predestinat de către natură, întrucât el însuşi se impune ca atare, 
dar nu încetează de a rămâne totuşi şi ur- mijloc pentru 
menţinerea finalităţii în mecanismui celorlalte verigi ale 
înlănţuirii cauzale, fiind unica fiinţă terestră cu intelect, deci 
care are facultatea de a-şi fixa în mod arbitrar scopuri, omul 
merită într-adevăr titlul de stăpân al naturii. Şi dacă noi 
considerăm că natura este un sistem teleologic, atunci, după 
menirea lui, omul este scopul ultim al naturii. Dar are această 
calitate numai dacă înţelege şi doreşte să impună naturii şi lui 
însuşi o relaţie finală, care, independent de natură, să-şi fie 
suficientă sieşi, deci să poată fi scop final. Un astfel de scop 
nici nu trebuie căutat în natură. 

Dar, pentru a descoperi unde trebuie să plasăm la om cel 
puţin acel scop ultim al naturii, trebuie să cercetăm ceea ce-i 
oferă natura, pentru a-1 pregăti ca să se instituie pe sine ca scop 
final şi să separăm aceasta de toate celelalte scopuri, a căror 
posibilitate este strict condiţionată de natură. Dintre scopurile 
astfel condiţionate face parte şi fericirea pe pământ, căci prin 
aceasta înţeiegem suma tuturor scopurilor externe sau interne 
ale omului care sunt posibile prin intermediul naturii. Aceasta 
este materia tuturor scopurilor terestre ale omului. Dacă el se 
rezumă la acestea, atunci devine incapabil de a-şi mai propune 
un scop final pentru propria lui existenţă şi de a realiza acordul 
acesteia cu scopul propus. Nu rămâne deci din toate scopurile 
sale naturale decât condiţia subiectiv formală, respectiv aptitu- 

dinea de a-şi propune în genere scopuri pentru el însuşi, şi 
(independent cu* determinarea naturală a scopului său) de a 
folosi natura ca mijloc în concordanţă cu maximele scorurilor 
sale libere în genere. Natura, în perspectiva scopului final, 
exterior ei, poate realiza acest lucru care poate fi considerat ca 
scopul ei ultim. Naşterea, la o fiinţă raţională, a aptitudinii 
pentru anumite scopuri arbitrare în genere (adică în libertatea 
ei) este cultura. Deci numai cultura poate să fie scopul ultim pc 
care are rost să-l atribuim naturii în raport cu genul uman (nu 
propria lui fericire terestră, si nici măcar menirea de a li 
principalul instrument de înfăptuire a ordinii şi armoniei în 
natura lipsită de raţiune din afara lui). 

Dar nu orice cultură este suficientă pentru acest scop ullim 
al naturii. Cultivarea abilităţii este într-adevăr principala condi¬ 
ţie subiectivă a aptitudinii pentru realizarea scopurilor în genere, 
dar nu este suficientă pentru a stimula voinţa în determinarea şi 
alegerea scopurilor sale, lucru esenţial în orice aptitudine pentru 
scopuri. Ultima condiţie a aptitudinii, pe care am putea s-o 
numim cultura disciplinei, este negativă şi constă în eliberarea 
voinţei de tirania dorinţelor, prin care, ataşaţi de anumite 
obiecte ale naturii, nu mai suntem capabili de discernământ 
personal şi permitem instinctelor să ne încătuşeze. Dar natura ni 
le-a oferit numai ca îndreptar, pentru a nu neglija predispoziţia 
noastră animalică sau chiar pentru a nu o leza, căci noi suntem 
totuşi destul de liberi ca să le încordăm sau să le destindem, să 
le prelungim sau să le scurtăm acţiunea, după cum o pretind 
scopurile raţiunii. 

Abilitatea nu se poate dezvolta pe deplin în genul uman 
decât prin intermediul inegalităţii dintre oameni. Căci majo¬ 
ritatea se îngrijeşte de necesităţile vieţii oarecum mecanic. Iară 
să aibă nevoie pentru aceasta de cunoştinţe speciale, ceea ce 
contribuie la confortul şi comoditatea altora, care cultivă părţile 
mai puţin necesare ale culturii, respectiv ştiinţa şi arta. Aceştia 
din urmă îi ţin pe cei mulţi într-o stare de oprimare, le im¬ 
pun muncă grea şi puţină desfătare, deşi în rândurile acestei 
clase se răspândeşte totuşi, treptat, câte ceva şi din cultura clasei 
superioare. Dar necazurile cresc o dată cu progresul culturii (a 
cărei culme, când predilecţia pentru ceea ce este inutil începe 
să dăuneze utilului, se numeşte lux), cu aceeaşi putere de am¬ 
bele părţi: pentru unii datorită violenţei străine, pentru ceilalţi 

datorită propriei lor nemulţumiri. Dar necazul cel mai mare este 
legat totuşi de dezvoltarea dispoziţiilor naturale ale genului 
uman, iar scopul naturii înseşi, deşi nu este şi scopul nostru, 
este totuşi atins cu această ocazie. Condiţia formală, fără de care 
natura nu poate să-şi realizeze intenţia finală, este acea 
reglementare a relaţiilor reciproce dintre oameni în care puterea 
legală din întregul care se numeşte societate civilă, se opune 
încălcării libertăţilor intrate în conflict, căci numai în societate 
se poate realiza cel mai bine dezvoltarea dispoziţiilor naturale. 
Dar, chiar dacă oamenii ar fi atât de inteligenţi încât să desco¬ 
pere această reglementare şi destul de înţelepţi ca să i se supună 
de bunăvoie, tot ar mai fi necesară o societate universală, adică 
un sistem al tuturor statelor, căci si acestea riscă să-si dăuneze 
reciproc. In lipsa acestui sistem şi având in vedere piedica pe 
care o pun chiar posibilităţii unui astfel de proiect ambiţia, setea 
de dominare şi lăcomia, mai ales din partea celor care deţin 
puterea, războiul (în urma căruia statele se dezbină şi se despart 
în state mai mici, sau în care un stat le subjugă pe cele mici şi se 
străduieşte să alcătuiască unul mai mare) este inevitabil. Dar 
războiul, deşi este o încercare umană lipsită de intenţionalitate 
(fiind stârnit de pasiuni nestăpânite), s-ar putea să fie totuşi o 
încercare intenţionată, dar greu de înţeles pentru noi, a înţe¬ 
lepciunii supreme, destinată, dacă nu pentru întemeierea, cel 
puţin pentru a pregăti unitatea legităţii şi a libertăţii statelor, si 
prin aceasta unitatea unui sistem social’bazat pe moralitate, fn 
ciuda celor mai mari suferinţe pe care le aduce neamului ome¬ 
nesc şi a necazurilor si mai mari cu care îl apasă în timpul necon¬ 
tenitei lui pregătiri in vreme de pace, războiul este totuşi un 
motiv în plus (în timp ce speranţa unei vieţi tihnite a poporului 
se îndepărtează tot mai mult) pentru dezvoltarea până la cel mai 
înalt grad a tuturor talentelor care slujesc cultura. 

în ce priveşte disciplina înclinaţiilor, cărora, din perspectiva 
menirii noastre, ca gen animal, li se potriveşte pe deplin starea 
naturală, care împiedică însă foarte mult dezvoltarea omenirii, 
se constată totuşi, şi din perspectiva acestei a doua condiţii a 
culturii, o năzuinţă finală a naturii spre o perfecţionare, care ne 
face apţi de scopuri superioare celor pe care le poate oferi 
natura însăşi. Preponderenţa relelor pe care rafinarea gustului 
până la idealizarea lui, chiar luxul în ştiinţe, ca o hrană pentru 
vanitate, le revarsă asupra noastră prin mulţimea de nesatisfăcut 

a înclinaţiilor care se nasc astfel nu poate fi contestată. Dim¬ 
potrivă, nici scopul naturii nu poate să rămână necunoscut, fia 
tinde întotdeauna să mai reducă brutalitatea şi violenţa acelor 
înclinaţii care tin mai mult de animalitatea din noi si sunt de 

i » * 

cele mai multe ori (înclinaţiile către plăcere) contrare desăvâr¬ 
şirii menirii noastre superioare, si tinde să înlesnească dezvol¬ 
tarea omenirii. Artele frumoase şi ştiinţele, care printr-o plăcere 
ce poate fi comunicată în mod universal, prin intermediul poli- 
teţei şi al rafinamentului pentru societate, chiar dacă nu-l fac pe 
om mai bun din punct de vedere moral, îl civilizează totuşi. Iile 
înving tirania instinctelor, şi prin aceasta îl pregătesc pe om 
pentru o dominaţie pur raţională a lumii, în timp ce relele pe 
care ni le produc fie natura, fie egoismul uman de nclecuil soli¬ 
cită în acelaşi timp puterile sufletului. Ic intensifică şi Ic întăresc 
pentru a rezista, făcându-ne să simţim astfel aspiraţia latentă in 
noi către scopuri superioare’. 


84. Despre scopul final al existenţei lumii 
sau despre scopul final al creaţiei înseşi 

Scop final este acela care nu necesită nici un alt scop în 
calitate de condiţie a propriei sale posibilităţi. 

Dacă mecanismul pur este acceptat ca principiu explicativ 
pentru finalitatea naturii, atunci nu ne mai putem întreba pentru 
ce există obiecte în lume. Căci, după un astfel de sistem idealist, 
este vorba numai de posibilitatea fizică a obiectelor (care. 


* Este uşor de stabilit ce valoare are viaţa pentru noi, dacă această valoare 
este apreciată numai în funcţie de ceea ce ne desfată (de scopul natural pc care 
îl determină suma tuturor înclinaţiilor, în funcţie de fericire). Valoarea coboară 
sub zero, căci cine ar mai dori să-şi reia viaţa în aceleaşi condiţii sau chiar 
după un plan nou (conceput totuşi în conformitate cu mersul naturii), care ai 
urmări însă numai plăcerea? S-a arătat mai sus ce valoare ar avea viaţa in 
funcţie de ceea ce conţine în sine, condusă după scopul pe care îl are natura in 
legătură cu noi şi care constă în ceea ce facem (nu doar în ceea ce ne face 
plăcere), cu toate că, în acest caz, nu suntem niciodată altceva decât un mijloc 
în vederea unui scop final nedeterminat. Deci nu rămâne nimic altceva decât 
valoarea pe care noi înşine o dăm propriei noastre vieţi, nu numai prin coca re¬ 
facem, ci şi prin ceea ce înfăptuim în vederea unui scop, atât de independent 
de natură, încât însăşi existenţa naturii devine scop numai cu această condiţie 

concepute în calitate de scopuri, ar duce la o simplă sofistică, 
fără obiect real). întrebarea de mai sus nu ar avea sens nici dacă 
forma fizică a obiectelor ar fi lăsată pe seama hazardului, nici 
dacă ar fi atribuită unei necesităţi oarbe. Dar, dacă admitem că 
este reală înlănţuirea scopurilor din lume şi că există pentru ea un 
tip special de cauzalitate, respectiv o cauză care acţionează 
intenţional, atunci nu ne putem limita la întrebarea: pentru ce 
unele obiecte ale lumii (fiinţele organizate) au o anumită formă şi 
nu alta si sunt puse de către natură în diferite relaţii unele cu 
altele? doncepând un intelect care trebuie să fie considerat drept 
cauza posibilităţii unor astfel de forme, aşa cum le au în realitate 
obiectele, trebuie, chiar în legătură cu acest intelect, să ne mai 
întrebăm: care este motivul obiectiv care ar fi putut să determine 
acest intelect productiv la o astfel de acţiune? Motivul în discuţie 
devine apoi scopul final pentru care există astfel de obiecte. 

Am spus mai sus că scopul final este un scop pentru a cărui 
producere, în conformitate cu propria sa idee, nu este suficientă 
intervenţia naturii, fiindcă scopul este necondiţionat. Căci nu există 
nimic în natură (în calitate de fiinţă sensibilă), pentru care factorul 
determinant care se găseşte în ea însăşi să nu fie la rândul său întot¬ 
deauna condiţionat. Acest lucru este valabil nu numai pentru natura 
externă (materială), ci şi pentm cea din noi (natura care gândeşte), 
înţelegându-se desigur că mă refer numai la ceea ce este în mine 
natură. Dar un obiect care trebuie să existe cu necesitate, în virtutea 
structurii sale obiective, ca scop final al unei cauze inteligente tre¬ 
buie să fie astfel încât în ordinea scopurilor să nu depindă de nici o 
altă condiţie, în afară de propria sa idee. 

Dar nu există în lume decât un singur tip de fiinţe a căror cau¬ 
zalitate este teleologică, adică orientată spre scopuri, şi care sunt 
totuşi, în acelaşi timp, astfel alcătuite încât ele însele îşi imagi¬ 
nează că legea, după care trebuie să-şi determine scopuri, ar fi 
absolută şi independentă de condiţiile naturii, dar necesară în sine. 
Fiinţa de acest tip este omul, dar considerat ca noumen. El este 
singura fiinţă din natură la care putem totuşi recunoaşte, din per¬ 
spectiva propriei sale alcătuiri, o facultate suprasensibilă (liberta¬ 
tea) şi chiar legea cauzalităţii împreună cu obiectul ei, pe care 
omul şi-l poate propune ca scop suprem (binele suprem din lume). 

Dar despre om (şi astfel despre orice fiinţă raţională din 
lume), ca fiinţă morală, nu ne mai putem întreba pentru ce 
(quem in finem) există? Existenţa lui îşi are scopul suprem chiar 

în sine. Acestui scop, în măsura posibilităţilor, el îi poate subor¬ 
dona întreaga natură sau cel puţin se poate considera independent 
de orice influenţă a naturii contrară scopului respectiv. Dar dacă 
obiectele lumii, ca realităţi dependente, după existenţa lor, nece¬ 
sită o cauză supremă care acţionează în virtutea scopurilor, atunci 
omul este scopul final al creaţiei. Căci fără el lanţul scopurilor 
subordonate reciproc nu ar fi pe deplin consolidat. Numai în om, 
şi chiar în el numai ca subiect al moralităţii îşi află locul legife¬ 
rarea necondiţionată în raport cu scopurile, singura care îl face 
deci apt pentru a deveni scop final, căruia îi este subordonată 
teleologic întreaga natură*. 


85. Despre teologia fizică 

Teologia fizică rezidă în încercarea raţiunii de a conchide de 
la scopurile naturii (care pot fi cunoscute numai empiric) la 


* Ar fi posibil ca fericirea fiinţelor raţionale din lume să fie un scop al 
naturii, şi atunci ea ar fi scopul ei ultim. Cel puţin nu putem înţelege u priori 
de ce n-ar trebui ca natura să fie astfel organizată, căci efectul respectiv, pe cât 
înţelegem noi, ar fi intr-adevăr posibil prin intermediul mecanismului său. Dar 
moralitatea, şi o cauzalitate subordonată acesteia pe baza scopurilor, este 
absolut imposibilă prin intermediul cauzelor naturale, căci principiul care Ic 
determină să acţioneze este suprasensibil. El este deci singurul principiu posi¬ 
bil în ordinea scopurilor care este absolut necondiţionat în raport cu natura şi 
singurul care oferă subiectului moral calitatea de scop final al creaţiei, căruia 
îi este subordonată întreaga natură. - Dimpotrivă, fericirea, aşa cum s-a arătat 
în paragraful anterior în conformitate cu mărturia experienţei, nu este nici 
măcar un scop al naturii referitor la om, care să-l ridice deasupra celorlalte 
creaturi, şi cu atât mai puţin ar putea ea să constituie scopul final al creaţia. 
Oamenii pot considera întotdeauna că fericirea este ultimul lor scop subiectiv. 
Dar dacă întreb în legătură cu scopul final al creaţiei: pentru ce a trebuit să 
existe oameni?, atunci este vorba de un scop suprem obiectiv, aşa cum l-ar 
pretinde raţiunea supremă pentru creaţia ei. Dacă răspundem: pentru a exista 
fiinţe, cărora această cauză supremă să le poată arăta bunăvoinţa, atunci con¬ 
trazicem condiţia căreia chiar raţiunea umană îi subordonează cea mai intimă 
dorinţă de fericire (respectiv acordul cu propria sa legislaţie morală interi¬ 
oară). Aceasta dovedeşte că fericirea poate să fie numai un scop condiţi ouat, 
că omul poate fi deci scop final al creaţiei numai ca fiinţă morală. In cc 
priveşte situaţia omului, fericirea îi revine numai ca o consecinţă, în măsura 
concordanţei cu acel scop, ca scop al propriei sale existenţe. 

cauza supremă a naturii şi la proprietăţile ei. O teologie morală 
(teologie etică) ar consta în încercarea de a conchide de la 
scopul moral al fiinţelor raţionale din natură (care poate fi 
cunoscut a priori) la aceeaşi cauză şi la proprietăţile ei. 

Prima o precede în mod firesc pe a doua. Căci dacă vrem să 
conchidem teleologic de la obiectele lumii la cauza ei, atunci 
trebuie ca în prealabil să fie date scopuri ale naturii, pentru care 
trebuie să căutăm ulterior un scop final, şi pentru acesta să 
căutăm apoi principiul acţiunii acestei cauze supreme. 

Conform principiului teleologic, putem şi trebuie să facem 
multe cercetări ale naturii, fără să fim obligaţi să ne interesăm 
de principiul posibilităţii de acţiune finală, pe care îl constatăm 
la diferite produse ale naturii. Dar, dacă vrem să avem şi un 
concept al acestui principiu, atunci nu putem înţelege mai mult 
decât ne permite maxima facultăţii de judecare reflexive, 
respectiv faptul că, dacă ne-ar oferi cineva chiar numai un 
singur produs organic al naturii, atunci noi, în conformitate cu 
alcătuirea facultăţii noastre de cunoaştere, nu am putea concepe 
nici un alt principiu pentru acest produs decât principiul unei 
cauze a naturii înseşi (fie a întregii naturi, fie doar a acestei părţi 
a ei) care conţine prin intelect cauzalitatea produsului respectiv. 
Acesta este un principiu de apreciere prin intermediul căruia nu 
înaintăm cu nimic în explicarea obiectelor naturii şi a originii 
lor, dar el ne deschide totuşi o perspectivă care depăşeşte 
natura, ca să putem determina eventual njai îndeaproape 
conceptul, de altfel atât de steril, al unei fiinţe originare. 

Dar eu consider că teologia fizică, oricât de departe ar 
înainta pe această cale, nu ne poate totuşi dezvălui nimic despre 
un scop final al creaţiei, căci ea nici nu ajunge măcar la această 
problemă. Ea poate deci, ce-i drept, să justifice conceptul unei 
cauze inteligente a lumii, în calitate de concept subiectiv despre 
posibilitatea obiectelor pe care ni le putem explica prin scopuri, 
singurul concept care este potrivit doar pentru natura facultăţii 
noastre de cunoaştere. Teologia fizică nu poate determina însă 
mai departe acest concept, nici din perspectivă teoretică, şi nici 
din perspectivă practică. Iar încercarea ei de a fundamenta o 
teologie nu-şi atinge scopul, ci ea rămâne întotdeauna doar o 
teologie fizică. Aceasta, din cauză că raportul final din cadrul ei 
este întotdeauna şi trebuie să fie considerat ca fiind condiţionat 
în natură. Deci în cadrul ei nu poate să apară problema scopului 


266 




CRITICA FACULTĂŢII DE JUDECARE 


pentru care există natura însăşi (cauza acesteia trebuie să tic 
căutată în afara naturii), pe a cărei idee determinată se bazează 
totuşi conceptul determinat al cauzei superioare şi inteligente a 
lumii, şi deci posibilitatea unei teologii. 

De ce există pe lume utilitatea reciprocă a obiectelor? La ce 
îi foloseşte unui obiect propria sa diversitate? Cum am putea să 
admitem că nimic în lume nu există în zadar, ci că totul in 
natură este bun pentru ceva, cu condiţia să existe anumite 
obiecte (ca scopuri), raţiunea noastră neavând deci în sine, 
pentru facultatea de judecare, nici un alt principiu pentru 
posibilitatea obiectului aprecierii sale teleologice inevitabile 
decât principiul de subordonare a mecanismului naturii faţă dc 
arhitectonica unui creator inteligent al lumii? La toate acestea, 
concepţia teleologică asupra lumii răspunde în mod strălucii şi 
ne stârneşte admiraţia. Dar, fiindcă datele, deci principiile 
menite să determine conceptul de cauză inteligentă a lumii (în 
calitate de artist suprem), sunt numai empirice, ele nu ne permit 
să mai deducem în continuare nici o altă proprietate, în afară de 
cele pe care ni le dezvăluie experienţa prin intermediul efectelor 
pe care le produce cauza respectivă. Dar, deoarece experienţa 
nu poate să cuprindă niciodată întreaga natură ca sistem, ca 
trebuie să se lovească adesea de argumente care (în aparenţă) 
contrazic acel concept şi care se contrazic şi între ele. Dar 
niciodată, chiar dacă am putea să cuprindem în mod empiric 
întregul sistem, în măsura în care se referă numai la natură, 
experienţa nu ne poate ridica deasupra naturii, până la scopul 
însuşi al existenţei sale, şi prin aceasta la conceptul determinai 
al acelei inteligente superioare. 

Dacă minimafizăm problema, a cărei rezolvare preocupă 
teologia fizică, atunci soluţia ei pare simplă. Dacă aplicăm in 
mod abuziv conceptul de divinitate, extinzându-1 la orice fiinţă 
inteligentă pe care ne-o imaginăm - dintre aceste fiinţe poale să 
existe una sau chiar mai multe care să aibă multe însuşiri şi 
foarte importante, dar nu toate însuşirile care sunt necesare în 
genere pentru fundamentarea unei naturi care să fie conformă 
cu cel mai înalt scop posibil - sau dacă admitem fără rezerve 
completarea deficienţelor demonstrative ale unei teorii cu 
adaosuri arbitrare, şi dacă considerăm că avem dreptul să presu¬ 
punem toată perfecţiunea posibilă acolo unde avem motive să 
admitem doar multă perfecţiune (dar ce înseamnă mult pentru 

no:?), atunci teleologia fizică poale sa ridice pretenţii serioase la 
gloria de a fundamenta o teologie. Dacă ni se pretinde însă să 
arătăm ce ne îndeamnă şi ce ne îndreptăţeşte să facem acele 
completări, atunci vom căuta zadarnic motivul pentru justifica- 
îea noastră în principiile întrebuinţării teoretice a raţiunii, care 
ne cere neapărat ca, în cadrul explicării unui obiect ai experien¬ 
ţei. să nu-i atribuim mai multe proprietăţi decât acelea a căror 
posibilitate se bazează pe date empirice. 6 examinare mai amă¬ 
nunţită ne-ar arăta faptul că în realitate ideea de flintă supremă, 
care se bazează pe o întrebuinţare a raţiunii cu totul diferită (cea 
practică), există în noi a priori, idee care ne îndeamnă să com¬ 
pletăm reprezentarea lacunară de care dispune teleologia fizică, 
în legătură cu principiul originar al scopurilor din natură, până 
la conceptul de divinitate. Şi nu ne-am imagina greşit că am 
stabilit această idee si o dată cu ea o teologie prin întrebuinţarea 
teoretică a raţiunii in cunoaşterea lumii fizice, şi cu atât mai 
puţin că am demonstrat realitatea ei. 

Nu putem reproşa prea mult anticilor faptul că îşi imaginau zeii 
ca foarte diferiţi, după capacităţile sau după intenţiile şi dorin¬ 
ţele lor, toţi însă, chiar şi zeul suprem, fiind încă limitaţi ca şi 
oamenii. Căci, atunci când ei contemplau modul de organizare şi 
mersul lucrurilor în natură, găseau într-adevăr destule motive ca 
să admită drept cauză a lor ceva în plus faţă de mecanismul 
acestora şi să presupună intenţii ale unor anumite cauze superi¬ 
oare, pe care nu şi le puteau imagina altfel decât ca forţe supra¬ 
umane, care stau în spatele acestui mecanism al lumii. Dar, 
fiindcă ei întâlneau în lume binele şi răul, finalitatea şi lipsa de 
finalitate, foarte amestecate, cel puţin pentru înţelegerea noastră, 
şi nu-si puteau permite totuşi să admită în secret scopuri funda¬ 
mentale înţelepte şi binefăcătoare, despre care nu aveau *nici o 
dovadă, în favoarea ideii arbitrare a unui singur creator perfect, 
părerea lor despre cauza supremă a lumii ar fi fost aproape impo¬ 
sibil să fie alta. Aceasta, datorită faptului că ei procedau în mod 
cu totul consecvent chiar în conformitate cu cerinţele întrebuin¬ 
ţării pur teoretice a raţiunii. Alţii, care voiau să fie în acelaşi timp 
fizicieni, dar şi teologi, credeau că împacă raţiunea garantând 
unitatea absolută a principiului referitor la obiectele naturii, pe 
care o cere raţiunea, prin intermediul ideii despre o fiinţă în care, 
ca substanţă unică, acele obiecte luate împreună nu ar constitui 
decât determinaţii inerente. Această substanţă nu ar fi, ce-i drept, 

prin intelect, cauza lumii, dar în ca s-ar găsi totuşi, ca subiect, 
toată inteligent?; ‘nulelor din lume. Deci este vorba de o fiinţă 
care nu ar produce nimic în virtutea scopurilor, dar în cadrul ci, 
din cauza unităţii subiectului, faţă de care obiectele sunt simple 
determinaţii, toate aceste obiecte trebuiau totuşi să se raporteze cu 
necesitate unul la celălalt în mod final, chiar dacă raportarea se 
făcea fără un anumit scop şi fără intenţie. Astfel, ei au introdus 
idealismul cauzelor finale prin faptul că au transformat unitatea, 
atât de greu de obţinut, a unei mulţimi de substanţe, legate în mod 
final, din dependentă cauzală fată de o anumită substanţă, în acea 
dependenţă cauzala a inerenţei într-o anumită substanţă. Acest 
sistem, considerat ulterior panteism, din perspectiva fiinţelor 
inerente ale lumii, şi spinozism, din perspectiva singurului subiect 
existent, înţeles (mai târziu) ca fiinţă originară, nu a rezolvat pro¬ 
blema cauzei prime a finalităţii naturii, ci mai degrabă a anulat-o, 
căci ultimul concept, lipsit de orice realitate, a devenit o simplă 
interpretare greşită a conceptului ontologic universal de obiect în 
genere. 

Numai în conformitate cu principiile teoretice ale utilizării 
raţiunii (pe care se bazează teologia fizică în mod exclusiv) nu 
se poate obţine deci niciodată conceptul de divinitate, care să 
fie suficient pentre aprecierea noastră teleologică a naturii. 
Căci, sau considerăm că orice teleologie este o simplă amăgire a 
facultăţii de judecare în aprecierea conexiunii cauzale a 
obiectelor, şi ne refugiem la singurul principiu al mecanismului 
pur al naturii - care natură, din cauza unităţii substanţei, faţă de 
care ea nu constituie altceva decât diversitatea detcrminaţiilor 
substanţiale, pare doar că ar cuprinde o raportare universală la 
scopuri; sau, dacă în locul acestui idealism al cauzelor finale 
vrem să rămânem fideli faţă de principiul realismului, care se 
referă la acest tip particular de cauzalitate, atunci putem sfi 
punem la baza scopurilor naturale mai multe fiinţe originar inte¬ 
ligente sau numai o singură fiinţă. Dar, dacă nu avem altceva la 
îndemână, pentru fundamentarea conceptului despre această 
fiinţă, decât principii empirice, extrase din conexiunea reală a 
scopurilor din lume, atunci, pe de o parte, nu putem găsi nici o 
soluţie pentru discordanţa pe care o face vădită natura în multe 
cazuri referitoare la unitatea finală, iar, pe de altă parte, nu 
vom deduce de aici niciodată conceptul unei cauze inteligente 
unice, aşa cum îl extragem bazându-ne pe simpla experienţă, un 

concept care să fie destul de bine determinat pentru o teologie 
utilizabilă într-un mod oarecare (teoretic sau practic). 

Teleologia fizică ne stimulează într-adevăr să căutăm o teolo¬ 
gie, dar ea nu ne poate oferi o asemenea disciplină, oricâte investi¬ 
gaţii empirice am face în natură şi oricât am sprijini conexiunea 
finală, descoperită în ea prin ideile raţiunii (care în domeniul fizicii 
trebuie să fie teoretice). La ce ne ajută, ne putem plânge pe bună 
dreptate, faptul că punem la baza tuturor acestor întocmiri un 
intelect superior, pentru noi nemărginit şi care orânduieşte această 
lume după scopuri, din moment ce natura nu ne spune nimic despre 
scopul final şi nici nu poate să ne spună vreodată? Dar fără el nu ne 
putem forma nici un punct de referinţă comun pentru toate aceste 
scopuri ale naturii şi nu putem formula nici un principiu teleologic 
satisfăcător, nici pentru cunoaşterea scopurilor încadrate într-un 
sistem, nici pentru formarea unui concept despre intelectul suprem, 
drept cauză a unei astfel de naturi, aşa încât conceptul respectiv să 
ne poată folosi drept criteriu pentru facultatea de judecare, ce 
reflectează teleologic asupra naturii. Aş avea, în acest caz, un 
intelect artistic, pentru scopuri dispersate, dar nu o înţelepciune, 
pentru un scop final, care trebuie să conţină propriu-zis principiul 
de determinare al acelui intelect. Dar, în lipsa unui scop final, pe 
care numai raţiunea pură îl poate oferi a priori (căci toate scopurile 
din lume sunt condiţionate empiric, şi nu este posibil ca ele să 
conţină ceva care să fie absolut bun, ci numai ceea ce este bun în 
mod accidental pentru un anumit lucru), singurul care m-ar putea 
învăţa: ce proprietăţi, ce grad şi ce relaţie îmi pot imagina între 
cauza supremă şi natură, pentru a o putea considera pe ultima drept 
sistem teleologic? cum şi cu ce drept aş putea să extind după plac 
conceptul meu foarte mărginit despre acea inteligenţă originară, 
concept care se bazează doar pe cunoştinţele mele neînsemnate 
despre lume, despre puterea acestei fiinţe originare de a-şi realiza 
ideile, despre voinţa ei de a face ş.a.m.d., completând acest concept 
până la ideea unei fiinţe infinite şi atotştiutoare? Dacă extinderea 
amintită ar trebui să se realizeze în mod teoretic, ar presupune 
omniştiinţa în mine însumi, pentru ca eu să înţeleg scopurile naturii 
în toată conexiunea lor şi pentru a mai putea concepe în plus toate 
celelalte planuri posibile, în comparaţie cu care planul prezent ar 
trebui să fie considerat pe drept cel mai bun. Căci fără această 
cunoaştere completă a efectului nu pot deduce nici un concept 
determinat despre cauza supremă, concept care nu poate să apară 

decât în acela de inteligenţă infinită din toate punctele de vedere, 
adică în conceptul unei divinităţi, şi nu pot concepe deci nici un 
fundament pentru teologie. 

Prin urmare, putem spune, în ciuda oricărei extinderi posibile 
a teleologiei fizice, în virtutea principiului introdus anterior, că, în 
conformitate cu alcătuirea şi principiile facultăţii noastre de 
cunoaştere, nu putem concepe altfel natura, în aspectele ci finale 
pe care i le cunoaştem, decât ca produsul unui intelect, căruia îi 
este subordonată. Dar, dacă acest intelect ar putea să mai aibă şi o 
intenţie finală în legătură cu întreaga natură şi cu geneza acesteia 
(care, în acest caz, nu si-ar mai găsi locul în lumea sensibilă), nu 
poate fi constatat niciodată prin cercetarea teoretică a naturii. 
Rămâne incert, în ciuda cunoştinţelor pe care le avem despre el, 
dacă acea cauză supremă este pretutindeni un principiu originar 
conform unui scop final şi dacă nu este mai degrabă un principiu 
care acţionează prin intermediul unui intelect determinat de 
simpla necesitate a naturii sale, destinată producerii unor anumite 
forme (în analogie cu ceea ce noi numim la animale instinct artis¬ 
tic), fără să fim obligaţi să-i atribuim pentru aceasta înţelepciune, 
şi cu atât mai puţin înţelepciunea supremă, împreună cu toate 
celelalte însuşiri necesare pentru perfecţiunea produsului ci. 

Deci teologia fizică este o teleologie fizică înţeleasă greşii, 
utilizabilă numai ca pregătire (propedeutică) pentru teologie, fia 
este pe măsura acestei destinaţii numai prin adăugarea unui alt 
principiu, pe care se poate baza, dar nu în sine însăşi, aşa cum 
vrea să ne sugereze numele ei. 


86. Despre teologia etică 

Există o judecată care nu poate scăpa nici celui mai comun 
intelect când reflectează asupra existenţei obiectelor în lume şi 
asupra existenţei lumii însăşi, şi anume că toate creaturile, oricât 
de mare ar fi arta alcătuirii lor şi oricât de variată ar fi conexiunea 
lor finală reciprocă sau chiar întregul multiplelor sisteme de 
creaturi, pe care le numim incorect lumi, ar fiinţa în van dacă în 
ele nu ar exista oameni (fiinţe raţionale în genere). Cu alte 
cuvinte, fără om, întreaga creaţie ar fi zadarnică şi fără scop final. 
Dar nu facultatea de cunoaştere a omului (raţiunea teoretică) este 
în primul rând aceea care aă valoare existenţei tuturor celorlalte 

lucruri ale lumii, prin faptul că există cineva care să poată con¬ 
templa lumea. Căci, dacă această contemplare a lumii nu i-ar 
oferi totuşi decât obiecte fără scop final, atunci faptul că este 
cunoscută nu conferă valoare existenţei lumii. Pentru aceasta 
trebuie să presupunem că lumea are un scop final, faţă de care 
însăşi contemplarea lumii dobândeşte o valoare. Iar noi nu ne 
imaginăm existenţa unui scop final al creaţiei nici pe baza 
sentimentului de plăcere, şi nici pe suma plăcerilor, respectiv nu 
bunăstarea, plăcerea (corporală sau spirituală), într-un cuvânt feri¬ 
cirea, este aceea în virtutea căreia preţuim acea valoare absolută. 
Căci faptul că omul îsi transformă fericirea în intenţie finală a 
existenţei sale nu ne oferă nici un concept care să justifice ulterior 
pentru ce există omul în genere si ce valoare are el însusi, pentru 
a-şi face existenţa agreabilă. Trebuie să presupunem deci în prea¬ 
labil că omul este scopul final al creaţiei, ca să avem un motiv 
raţional pentru a explica de ce trebuie ca natura să corespundă cu 
fericirea omului, din moment ce prima este concepută ca un 
întreg absolut în conformitate cu principiile scopurilor. - Deci 
numai facultatea de a dori, dar nu aceea care îl face (prin porniri 
senzuale) dependent de natură, nici aceea datorită căreia valoarea 
existenţei sale se bazează pe ceea ce el primeşte şi îi produce 
plăcere, ci valoarea pe care şi-o poate da el singur şi care constă 
în ceea ce înfăptuieşte, cum acţionează şi în virtutea căror prin¬ 
cipii, dar nu ca parte a naturii, ci în libertatea facultăţii sale de a 
dori, adică numai o voinţă bună este cea care conferă existentei 
sale o valoare absolută şi faţă de care existenţa lumii poate să ait»ă 
un scop final. 

Şi cea mai comună judecată a unei minţi sănătoase este, la o 
analiză mai atentă, de acord că omul ar putea să fie scop final al 
creaţiei numai în calitate de fiinţă morală. Ce importanţă are, se 
va spune, că acest om acţionează cu atâta talent, încât exercită o 
influenţă utilă în societate si are deci o deosebită valoare atât 
pentru propria lui fericire, cat si pentru folosul celorlalţi, dacă el 
este lipsit de o voinţă bună? Ml este un obiect demn de dispreţ, 
dacă îl considerăm după interiorul său. Si, dacă creaţia nu 
trebuie să fie lipsită în genere de scop final, atunci el, care, în 
calitate de om, aparţine creaţiei, trebuie totuşi, ca om rău ce 
este, într-o lume supusă legilor morale şi conform acestor legi, 
să-şi piardă scopul subiectiv (fericirea), ca singura condiţie prin 
care existenţa lui poate să subziste împreună cu scopul final. 

Dar, dacă întâlnim în lume alcătuiri finale şi dacă, aşa cum 
cere în mod inevitabil raţiunea, subordonăm scopurile care există 
numai în mod condiţionat unui scop suprem necondiţionat, adică 
unui scop final, atunci este evident mai întâi că, în acest caz, nu 
este vorba de un scop al naturii (interior acesteia), întrucât ea 
există, ci este vorba de scopul existenţei sale, cu toată organizarea 
ei, deci de scopul ultim al creaţiei, iar în cadrul acesteia este 
vorba în special despre condiţia supremă, singura care permite 
existenţa unui scop final (atică factorul determinant al unui 
intelect suprem pentru producerea fiinţelor din lume). 

Deoarece admitem că omul este scopul creaţiei numai ca fiinţă 
morală, avem în primul rând un motiv sau cel puţin condiţia 
principală ca să considerăm că lumea este un întreg, care subzistă 
în virtutea scopurilor, un sistem al cauzelor finale, dar mai ales un 
motiv ca să concepem pentru relaţia dintre scopurile naturale şi 
cauza inteligentă a lumii, pe care ne-o impune alcătuirea raţiunii 
noastre, un principiu, să concepem natura si proprietăţile acestei 
cauze prime drept cauză supremă în imperiul scopurilor şi, în telul 
acesta, să determinăm conceptul acestei cauze. Acest lucru nu-l 
poate realiza teleologia fizică, care nu ne-a putut oferi despre ea 
decât concepte nedeterminate, si de aceea nepotrivite, atât pent 
utilizarea teoretică, cât şi practica. 

Datorită acestui principiu, astfel determinat, al cauzalităţii 
fiinţei prime, nu mai suntem nevoiţi să concepem această fiinţă 
doar ca inteligenta care prescrie legile naturii, ci şi ca legislator 
suprem într-un imperiu moral al scopurilor. în legătură cu 
binele suprem, care este posibil numai sub autoritatea ci, 
respectiv prin subordonarea existenţei fiinţelor raţionale fată dc 
legile morale, ne vom imagina că această fiinţă originară este 
atotştiutoare, pentru ca nici cele mai intime convingeri (care 
constituie valoarea propriu-zis morală pentru fiinţele raţionale 
din lume) să nu-i rămână ascunse. Ne imaginăm, de asemenea, 
că ar fi atotputernică, ca să poată crea întreaga natură pc 
măsura scopului suprem; că ar fi absolut bună, şi în acelaşi timp 
dreaptă, căci aceste două însuşiri (care unite formează 
înţelepciunea) constituie condiţiile acţiunii unei cauze supreme 
a iumii, ca bine suprem, sub fegi morale. în mod asemănător 
trebuie să concepem toate însuşirile transcendentale ca: eterni¬ 
tate, omniprezenţă ş.a.m.d. (căci bunătatea şi dreptatea suni 
calităţi morale) care sunt presupuse în legătură cu un astfel de 

scop final. - în felul acesta, teleologia morală completează ceea 
ce lipseşte în teleologia fizică, şi de abia ea fundamentează o 
teologie. Căci dacă teleologia fizică n-ar apela pe neobservate la 
teleologia morală, ci ar fi obligată să procedeze consecvent, nu 
ar putea să fundamenteze, pentru sine însăşi, decât o demo¬ 
nologie, care nu este aptă pentru nici un concept determinat. 

Dar principiul raportării lumii, datorită finalităţii morale a 
unor anumite fiinţe din lume, la o cauză supremă ca divinitate nu 
face acest lucru numai completând argumentul fizico-teleologic, 
instituindu-1 deci cu necesitate ca fundament, ci este în această 
privinţă şi suficient prin el însuşi. El atrage atentia asupra scopu¬ 
rilor naturii şi stimulează cercetarea referitoare îa marea artă, de 
neconceput, ascunsă îndărătul formelor naturale, pentru a con¬ 
firma astfel, pe baza scopurilor naturii, ce-i drept numai inciden¬ 
tal, ideile pe care le furnizează raţiunea pură practică. Căci con¬ 
ceptul de fiinţe ale lumii subordonate legilor morale este un 
principiu a priori, după care trebuie, în mod necesar, să se apre¬ 
cieze omul. Faptul că, dacă există în genere o cauză a lumii care 
acţionează intenţionai şi în vederea unui scop, atunci raportul 
moral amintit ar trebui să constituie în mod tot atât de necesar 
condiţia posibilităţii creaţiei, ca şi raportul corespunzător legilor 
fizice (dacă acea cauză inteligentă are şi ea un scop final) este 
considerat de către raţiune, tot în mod a priori, ca principiu 
necesar pentru aprecierea teleologică a existenţei obiectelor. 
Acum este vorba doar de a şti dacă avem un motiv suficient 
pentru raţiune (speculativă sau practică) ca să atribuim un scop 
final cauzei supreme care acţionează în virtutea scopurilor. Căci, 
faptul că acest scop, în conformitate cu alcătuirea subiectivă a 
raţiunii noastre, oricare ar fi modul în care ne imaginăm raţiunea 
altor fiinţe, nu ar putea să fie altul decât omul subordonat legilor 
morale, este un fapt care poate să aibă pentru noi a priori o 
valoare certă, pe când scopurile naturii, dimpotrivă, nu pot fi 
cunoscute deloc a priori în ordinea fizică, mai ales că nu se poate 
presupune în nici un fel că nu ar putea să existe o natură fără 
astfel de scopuri. 


Observaţie 

Să ne imaginăm un om în clipele în care sufletul său este 
predispus la simţăminte morale. Dacă este înconjurat de o na- 

tură frumoasă şi se bucură în linişte şi seninătate de propria 
lui existentă, atunci simte nevoia de a fi recunoscător cuiva 
pentru această stare. Dacă el se găseşte în aceeaşi dispoziţie, 
dar, de data aceasta, copleşit de obligaţii, pe care nu vrea şi nu 
poate să le îndeplinească decât prin sacrificiu benevol, atunci 
simte nevoia de a îndeplini cu această ocazie un ordin şi de a sc 
supune unui conducător superior. Sau dacă împotriva datoriei a 
comis vreo greşeală neintenţionată, prin care nu a devenit lotuşi 
răspunzător faţă de oameni, reproşurile pe care şi Ic va face vor 
fi la fel de severe ca şi acelea pe care i le-ar adresa un judecător 
căruia ar trebui să-i dea socoteală de acest lucru. într-un cuvânt, 
el simte nevoia unei inteligenţe morale, ca să aibă pentru scopul 
existenţei sale o fiinţă, care, pe măsura acestui scop, să fie cauza 
lui şi a lumii. A căuta cu orice preţ impulsuri îndărătul acestor 
sentimente este o încercare zadarnică, căci acestea depind în 
mod nemijlocit de cea mai pură convingere morală. Recunoş¬ 
tinţa, ascultarea şi umilinţa (supunerea faţă de o pedeapsă meri¬ 
tată) sunt dispoziţii sufleteşti specifice faţă de datorie. Iar sufle¬ 
tul înclinat spre extinderea simţământului moral îşi imaginează 
de bunăvoie un obiect care nu există în lume, pentru a-şi 
îndeplini datoria, pe cât poate, şi faţă de acesta. Deci este cel 
puţin posibil, iar justificarea rezidă tocmai în gândirea morală, 
să ne imaginăm o trebuinţă pur morală pentru existenţa unei 
fiinţe, sub influenţa căreia moralitatea noastră să câştige în 
fermitate sau chiar în extensiune (cel puţin după reprezentarea 
noastră), este cu putinţă deci să obţinem un nou obiect pentru 
exercitarea ei. Aceasta înseamnă că admitem în afara lumii un 
legiuitor moral, fără să apelăm la vreo demonstraţie teoretică şi, 
cu atât mai puţin, la vreun interes egoist, dintr-un motiv pur 
moral, independent de orice influenţă străină (cu toate că este 
numai subiectiv), prin simpla recomandare a unei raţiuni pure 
practice care îşi prescrie singură legile. Şi, chiar dacă o astfel de 
dispoziţie sufletească ar apărea foarte rar sau ar dura prea puţin, 
fiind fugitivă şi fără efect durabil, şi s-ar risipi chiar fără nici o 
reflexie asupra obiectului reprezentat într-o astfel de imagine 
neclară, şi fără osteneala de a-l prinde în concepte clare, temeiul 
ei nu poate fi totuşi tăgăduit, respectiv dispoziţia noastră 
morală. Acesta este principiul subiectiv în virtutea căruia nu 
trebuie să ne mulţumim în cercetarea lumii cu finalitatea ei, 
datorată cauzelor naturale, ci trebuie să-i punem la bază o cauză 

supremă care stăpâneşte natura în virtutea principiilor morale. - 
De aici mai rezultă că ne simţim obligaţi, prin intermediul legii 
morale, să tindem către un scop suprem universal, dar ne sim¬ 
ţim pe noi şi întreaga natură neputincioşi pentru a-1 atinge. Mai 
rezultă şi faptul că noi. numai în măsura în care tindem către 
acei scop, putem aprecia că suntem în conformitate cu scopul 
final al unei cauze inteligente a lumii (dacă ar exista o astfel de 
cauză). Există astfel un motiv pur moral al raţiunii practice pen¬ 
tru admiterea acestei cauze (ceea ce nu implică nici o contra¬ 
dicţie), cel puţin pentru a evita situaţia în care tendinţa respec¬ 
tivă, considerată cu totul zadarnică în efectele ei, ar fi lăsată să 
se stingă treptat. 

Toate acestea semnifică doar faptul că frica a fost înti-ade- 
văr prima care a dat naştere zeilor (demonilor), dar abia raţiu¬ 
nea, prin intermediul principiilor ei morale, a putut da naştere 
conceptului de Dumnezeu (chiar dacă în teleologia naturii, ca 
de obicei, există multă neştiinţă sau chiar îndoială, din cauza 
dificultăţii de a stabili un acord, prin intermediul unui principiu 
verificat în mod satisfăcător, între fenomenele care în această 
privinţă se contrazic reciproc), şi faptul că finalitatea morală 
interioară a existenţei umane a completat ceea ce lipsea în 
cunoaşterea naturii, îndcmnându-1 pe om să conceapă, pentru 
scopul final al existenţei tuturor obiectelor al căror principiu nu 
poate satisface raţiunea decât dacă este etic, cauza supremă cu 
atributele cu care este capabilă să supună întreaga natură acelei 
intenţii unice (faţă de care natura nu este decât un simplu 
instniment). Cu alte cuvinte, îl îndeamnă să conceapă cauza 
supremă ca divinitate. 


87. Despre dovada morală a existenţei lui Dumnezeu 

Există o teleologic fizică, ce oferă facultăţii noastre de jude¬ 
care teoretice reflexive o dovadă satisfăcătoare pentru admiterea 
existenţei unei cauze inteligente a lumii. Dar noi găsim în noi 
înşine, şi cu atât mai mult în conceptul unei fiinţe raţionale în 
genere, înzestrată cu libertate (a propriei sale cauzalităţi), şi o 
teleohgie morală. Dar aceasta, întrucât relaţia finală poate fi 
determinată în noi a priori, împreună cu legea ei, deci poate fi 
recunoscută ca necesară, nu are nevoie, în acest scop, de nici o 

cauză inteiigcntă din afara noastră pentru această legitate interi¬ 
oară. Cu atât mai puţin ne este permis să admitem, în legătură cu 
ceea ce constatăm câ este de natură finală în proprietăţile geo¬ 
metrice ale figurilor (pentru once utilizări artistice posibilei, o 
inteligenţă supremă care să le confere această finalitate. Dar 
această teleologie morală se referă totuşi la noi, ca fiinţe ale 
lumii, şi deci ea fiinţe legate de celelalte obiecte din lume. Ace¬ 
leaşi legi morale ne îndeamnă să le apreciem sau ca scopuri, sau 
ca obiecte fată de care noi înşine suntem scop final. în legătură cu 
această teleoiogie morală, caic se referă la relaţia propriei noastre 
cauzalităţi cu scopurile şi chiar cu scopul final, pe care trebuie 
să-l căutam în lume, ca şi la relaţia reciprocă dintre lume şi scopul 
moral şi la posibilitatea externă a realizării lui (spre care nu ne¬ 
poate călăuzi nici o teleologie fizică), trebuie să ne întrebăm dacă 
ea nu constrânge cumva aprecierea noastră raţională să depă¬ 
şească graniţele lumii şi să caute, pentru relaţia naturii cu mora¬ 
litatea din noi, un principiu suprem inteligent, pentru a ne repre¬ 
zenta natura ca fiind corespunzătoare unui scop atât în raport cu 
legitatea morală internă, cât şi cu realizarea ei posibilă. Prin 
urmare, există fără îndoială o teleologie morală, şi aceasta este 
legată, atât de nomoletica libertăţii, cât şi de nomotetica naturii, 
tot atât de necesar ca şi legislaţia civilă de întrebarea unde trebuie 
căutată puterea executivă. Ea mai este legată în genere de toate 
domeniile în care raţiunea trebuie să indice un principiu pentnt 
realitatea unei anumite ordini logice a obiectelor, care este posi¬ 
bilă numai în virtuţea ideilor. - Vrem să prezentăm mai întâi mer¬ 
sul progresiv al raţiunii de la teleologia morală şi de la legătura ci 
cu teleologia fizică spre teologie, şi apoi să vorbim despre posi¬ 
bilitatea şi despre valabilitatea unui asemenea mod de raţionare. 

Dacă admitem că existenţa unor anumite obiecte (sau numai 
existenţa unor anumite forme ale obiectelor) este întâmplătoare, 
deci admitem că existenţa lor este posibilă numai prin 
intermediul unei alte cauze, atunci putem căuta principiul 
suprem al acestei cauzalităţi, deci principiul necondiţionat al 
condiţionalului, sau în ordinea fizică, sau în ordinea teleologicii 
(conform cu ne.m effectivo sau/inali). Cu alte cuvinte, ne putem 
întreba: care este cauza supremă producătoare sau cart: este 
scopul ei suprem (absolut necondiţionat), adică scopul final al 
producerii sale sau al tuturor produselor sale în genere? în 
legătură cu aceasta se presupune apoi de la sine că această 

cauză îşi poate crea o reprezentare a scopurilor, deci că ar fi o 
fiinţă inteligentă sau că cel puţin noi ar trebui să ne-o repre¬ 
zentăm ca pe o cauză care acţionează în conformitate cu legile 
unei astfel de fiinţe. 

Dar, dacă cercetăm ordinea teleologică, constatăm că există 
un principiu cu care trebuie să fie de acord orice raţiune umană, 
chiar cea mai comună, şi anume: dacă este necesar să existe în 
genere un scop final, pe care raţiunea trebuie să-l indice a 
priori, atunci acesta nu poate să fie altul decât omul (orice fiinţă 
raţională din lume) supus legilor morale*. Căci (astfel judecă 
oricine), dacă lumea s-ar compune numai din fiinţe fără viaţă 
sau în parte din fiinţe vii, dar fără raţiune, atunci existenţa 
unei astfel de lumi nu ar avea nici o valoare, căci în ea nu ar 
exista nici o fiinţă care să aibă măcar o idee vagă despre 


* Spun in mod intenţionat: Omul supus legilor morale şi nu Omul în 
conformitate cu legile morale, adică un om care, comportându-se conform 
legilor, este scopul final al creaţiei, căci prin ultima expresie spunem mai 
multe decât ştiam, şi anume că ar sta în puterea unui creator al lumii să facă în 
aşa fel încât omul să se comporte întotdeauna în conformitate cu legile morale, 
ceea ce presupune un concept de libertate şi de natură (despre care se poate 
concepe doar un creator extern), care ar trebui că conţină şi posibilitatea de a 
înţelege substratul suprasensibil al naturii şi identitatea acestuia cu ceea ce 
face posibilă în lume cauzalitatea prin libertate. Dar aceasta depăşeşte cu mult 
posibilităţile raţiunii noastre. Numai despre omul supus legilor morale putem 
spune, fără să depăşim limitele înţelegerii noastre, că existenţa lui ar constitui 
scopul final al lumii. Acest lucru se potriveşte perfect cu judecata raţiunii 
umane, care face reflecţii morale asupra mersului lumii. Noi credem că putem 
observa urmele unei relaţii finale înţelepte chiar şi în ceea ce este rău, văzând 
doar faptul că răufăcătorul nelegiuit nu moare înainte de a fi suferit pedeapsa 
binemeritată a crimelor sale. Conform conceptelor noastre despre cauzalitatea 
liberă, comportarea bună sau rea depinde de noi, înţelepciunea supremă care 
conduce lumea o situăm însă în faptul că pentru prima prilejul, iar pentru am¬ 
bele consecinţele sunt hotărâte după legi morale. în aceasta constă propriu-zis 
slava Iui Dumnezeu, care este numită de către teologi, pe bună dreptate, scopul 
final al creaţiei. - Mai trebuie să observăm că prin cuvântul creaţie, când ne 
servim de el, nu înţelegem nimic altceva decât ceea ce s-a spus aici, şi anume 
cauza existenţei unei lumi sau a obiectelor în lume (cauza substanţelor), ceea 
ce semnifică de altfel şi noţiunea propriu-zisă a acestui cuvânt (actuatio 
substantiae est creatio), deci care nu implică încă presupunerea unei cauze 
care acţionează liber, deci o cauză inteligentă (a cărei existenţă tocmai vrem 
s-o demonstrăm). 

valoare. Dacă în lumea respectivă ar exista totuşi şi fiinţe 
raţionale, a căror raţiune însă ar aprecia valoarea existenţei 
obiectelor numai pe baza raportului naturii cu ele însele (cu 
bunăstarea lor), fără să fie însă în stare să-şi procure ele însele 
o astfel de valoare (în libertate), atunci ar exista într-adcvîii 
scopuri (relative) în lume, dar nu ar exista nici un scop final 
(absolut), deoarece existenţa unor asemenea fiinţe raţionale ar 
rămâne totuşi pentru totdeauna fără scop. însă legile morale 
sunt de o asemenea natură, încât prescriu ceva ca scop pentru 
raţiune în mod necondiţionat, deci exact aşa cum ar pretinde 
conceptul de scop final. Existenţa unei asemenea raţiuni, care, 
în relaţia finală, poate fi propria ei lege supremă, cu alte 
cuvinte existenţa fiinţelor raţionale supusă legilor morale este 
singura existenţă care poate fi deci concepută ca scop final al 
existenţei unei lumi. Dacă lucrurile nu stau aşa, atunci lic că 
existenţa acestei lumi nu are nici un scop, fie că se bazează pe 
scopuri, dar nu pe scopuri finale. 

Legea morală, condiţie raţional formală pentru utilizarea 
libertăţii noastre, ne obligă prin ea însăsi, fără să fie condiţio¬ 
nată material de vreun scop. Ea ne stabileşte însă, şi anume a 
priori, şi un scop final, spre care ne obligă să tindem, iar acesta 
este binele suprem din lume, posibil prin libertate. 

Condiţia subiectivă în care omul (şi, după toată ştiinţa noastră, 
orice flintă raţională finită) îşi poate fixa, conform legii morale, un 
scop finaf este fericirea. Prin urmare, cel mai mare bine fizic posibil 
din lume, spre care trebuie să tindem pe cât putem, ca scop final, 
este fericirea, cu condiţia obiectivă a concordanţei omului cu legea 
moralităţii, care îl face demn de a fi fericit. 

Aceste două condiţii ale scopului final, care ne este impus 
prin intermediul legii morale, nu ni le putem reprezenta, con¬ 
form întregii noastre facultăţi raţionale, ca legate prin simple 
cauze naturale şi ca fiind, în acelaşi timp, corespunzătoare ideii 
de scop final. Deci conceptul despre necesitatea practică a unui 
astfel de scop, prin aplicarea forţelor noastre, nu corespunde cu 
conceptul teoretic despre posibilitatea fizică a realizării lui, 
dacă nu adăugăm libertăţii noastre nici o altă cauzalitate (a unui 
mijloc) în afară de cauzalitatea naturii. 

Deci trebuie să admitem o cauză morală a lumii (un creator 
al lumii), ca să putem presupune, conform legilor morale, un 
scop final, şi, pe cât de necesar este acest lucru, tot atât de 

necesar (adică în acelaşi grad şi din acelaşi motiv) este să 
admitem că există un Dumnezeu*. 

* 

Această dovadă, căreia i se poate da cu uşurinţă forma 
preciziei logice, nu implică faptul că este la fel de necesar să 
admitem existenţa lui Dumnezeu, pe cât este de necesar să 
recunoaştem valabilitatea legii morale. Deci nu implică faptul 
că cel care nu se poate convinge de existenţa lui Dumnezeu s-ar 
putea considera eliberat de obligaţiile impuse de legea morală. 
Nu! în acest caz, ar trebui să abandonăm doar intenţia de a 
realiza, prin îndeplinirea legii morale, scopul final in lume 
(fericirea fiinţelor raţionale, care corespunde în mod armonios 
cu îndeplinirea legii morale, ca binele suprem din lume). Orice 
fiinţă raţională ar trebui să se recunoască întotdeauna strict 
legată de prescripţiile morale, căci legile lor sunt formale, iar 
poruncile lor sunt necondiţionate si independente de orice scop 
(în calitate de materie a voinţei). 6ar singura cerinţă a scopului 
final, aşa cum îl prescrie raţiunea practică pentru fiinţele lumii, 
este un scop irezistibil, care este pus în ele prin propria lor 
natură (natura unor fiinţe finite), pe care raţiunea vrea să-l ştie 
subordonat numai legii morale, drept condiţie inviolabilă sau 
vrea să-l ştie, de asemenea, generalizat în conformitate cu ace¬ 
eaşi lege, transformând astfel promovarea fericirii în concor¬ 
danţă cu moralitatea în scop final. Legea morală ne obligă ca, 
pc măsura posibilităţilor noastre, să urmărim realizarea acestui 
scop final, oricare ar fi rodul acestei strădanii. îndeplinirea 
datoriei constă în forma voinţei serioase, nu în cauzele interme- 
diaie ale reuşitei. 

Să admitem deci că un om s-ar convinge,, fie datorită 
slăbiciunii tuturor argumentelor speculative, atât de lăudate, fie 


* Acest argument moral nu constituie o dovadă obiectiv valabilă despre 
existenţa lui Dumnezeu. El nu trebuie să dovedească necredinciosului că 
există un Dumnezeu, ci faptul că, dacă el vrea să gândească în mod consecvent 
morai, atunci trebuie sâ admită această teză intre maximele raţiunii sale 
practice. - Aceasta nu vrea să însemne că pentru moralitate ar fi necesar să 
admitem fericirea tuturor fiinţelor raţionale din lume în conformitate cu 
moralitatea lcr, ci faptul că acest lucru devine prin moralitate necesar. Deci 
acesta este un argument subiectiv, suficient numai pentru fiinţe morale. 

datorită multiplelor neregularităţi care îi apar în natură şi în 
lumea morală, de adevărul tezei că nu există D mnezeu. El ar fi 
totuşi, chiar faţă de sine însuşi, un om de nimic, dacă ar vrea, pe 
acest motiv, să considere legile datoriei ca simple închipuiri 
lipsite de valoare şi neobligatorii, si s-ar hotărî să le încalce fără 
nici o teamă. Un asemenea om ar rămâne, cu felul lui de a gândi, 
chiar dacă s-ar convinge ulterior de ceea ce s-a îndoit, tot un 
netrebnic, deşi şi-ar îndeplini datoria exemplar, dar numai de 
frică sau din dorinţă de câştig, fără convingerea sinceră a dato¬ 
riei. Şi invers, dacă el, ca om credincios, îşi îndeplineşte datoria 
conform conştiinţei sale, sincer şi dezinteresat, dar totuşi, pre¬ 
supunând că ar putea fi convins că nu există Dumnezeu, s-ar 
crede imediat eliberat de orice obligaţie morală, atunci convin¬ 
gerea sa morală intimă nu este trainică. 

Deci putem presupune existenţa unui om cinstit (a lui Spinoza, 
de exemplu) care este ferm convins că nu există Dumnezeu şi 
(deoarece, din perspectiva obiectului moralităţii, consecinţa este 
aceeaşi) nici viaţa viitoare. Cum va aprecia el propria sa menire 
finală internă determinată de legea morală pe care el o respectă în 
mod activ? El nu pretinde pentru sine, prin îndeplinirea ei, nici un 
profit, nici aici, si nici într-o altă lume, ci urmăreşte mai degrabă 
dezinteresat să înfăptuiască numai binele, spre care acea lege 
sfântă îi îndreaptă toate forţele. Dar strădania lui este limitată. De 
la natură poate, ce-i drept, să aştepte uneori un sprijin întâmplă¬ 
tor, dar niciodată nu poate spera o concordanţă legică, conformă 
unor reguli ferme (aşa cum sunt si cum trebuie să fie maximele 
lui intime), anafura’ cu scopul de care se simte loluşi legat ji 
impulsionat. înşelăciune, violenţă şi invidie vor exista întot¬ 
deauna în jurul lui, deşi el însuşi este cinstit, paşnic şi binevoitor. 
Iar cei drepţi, pe care îi mai întâlneşte totuşi, vor fi, în ciuda 
faptului că merită să fie fericiţi, supuşi de către natură, care nu 
ţine seama de aşa ceva, tuturor relelor, lipsei, bolilor .şi morţii pre¬ 
mature, ca orice animal de pe pământ. Şi vor rămâne în această 
stare, până când un mormânt larg îi va înghiţi pe toţi (cinstiţi sau 
necinstiţi, fără discernământ), aruncându-i pe ei, care îşi imaginau 
că sunt scopuri finale ale creaţiei, înapoi în adâncul haosului lâră 
finalitate al materiei, din care ftiseseră scosi. - Acel om bine 
intenţionat ar trebui deci să abandoneze, ce-i drept ca imposibil, 
scopul pe care îl avea şi ar trebui să-l aibă în vedere în acţiunea 
lui conformă legilor morale. Sau, dacă vrea să rămână credincios 

chemării sale interioare către moralitate şi să nu slăbească 
respectul pe care i-1 inspiră în mod nemijlocit legea morală spre 
supunere, prin deşertăciunea unicului scop final ideal, potrivit 
maltei exigenţe pe care o pretinde legea morală (ceea ce nu se 
poate petrece fără a dăuna convingerii morale), atunci trebuie să 
admită, ceea ce de altfel şi poate să facă, nefiind, cel puţin în sine, 
contradictoriu din perspectivă practică, adică pentru a-şi forma 
cel puţin un concept despre posibilitatea scopului final care îi este 
prescris pe cale morală, existenţa unui creator moral al lumii, 
adică existenta lui Dumnezeu. 


88. Valabilitatea relativă a dovezii morale 

Raţiunea pură, ca facultate practică, deci ca facultate destinată 
să determine prin idei (concepte pure ale raţiunii) utilizarea liberă 
a cauzalităţii noastre, nu conţine numai în legea morală un 
principiu regulativ al acţiunilor noastre, ci oferă prin aceasta, în 
acelaşi timp, un principiu constitutiv subiectiv în conceptul unui 
obiect, pe care îl poate gândi numai raţiunea, şi care va trebui să 
fie realizat în lume prin acţiunea noastră conformă cu legea 
morală. Ideea unui scop final în utilizarea libertăţii, conformă cu 
legile morale, are deci o realitate subiectiv practică. Suntem 
determinaţi a priori prin raţiune să promovăm, cu toată tăria, 
binele suprem al lumii, care constă în legătura celei mai mari 
bunăstări a fiinţelor raţionale din lume cu cea mai înaltă condiţie 
a binelui din ele, respectiv în legătura fericirii universale cu mora¬ 
litatea cea mai riguroasă. în cadrul acestui scop final, posibilitatea 
uneia dintre părţi, si anume a fericirii, este condiţionată empiric, 
adică depinde de alcătuirea naturii (dacă aceasta corespunde sau 
nu acestui scop). Din punct de vedere teoretic însă, fericirea 
rămâne problematică. Cealaltă parte, şi anume moralitatea, în 
cadrul căreia suntem liberi faţă de acţiunea naturii, este, în ce 
priveşte posibilitatea ei, stabilită a priori şi este certă din punct de 
vedere dogmatic. Deci pentru realitatea obiectiv teoretică a con¬ 
ceptului de scop final al fiinţelor raţionale din lume este necesar 
ca nu numai noi să avem un scop final propus a priori, ci este 
necesar ca şi creaţia, adică lumea însăşi să aibă un scop final pe 
măsura propriei sale existente. Acest lucru, dacă ar putea fi dove¬ 
dit a priori, ar adăuga la realitatea subiectivă a scopului final şi o 

realitate obiectivă. Căci, dacă creaţia are pretutindeni un scop final, 
noi nu-1 putem concepe decât în concordanţă cu scopul moral 
(singurul care face posibil conceptul de scop). Dar noi găsim 
realmente scopuri în lume şi teleologia fizică ne prezintă atât de 
multe încât, judecând conform raţiunii, avem motive suficiente să 
acceptăm, în cele din urmă, ca principiu de cercetare a naturii, că în 
natură nu există nimic fără scop. Dar scopul final al naturii nu 
poate fi găsit în ea însăşi. Prin urmare, acest scop, aşa cum idcca 
despre el subzistă numai în raţiune, poate şi trebuie, chiar în 
virtutea posibilităţii lui obiective, să fie căutat numai la fiinţele 
raţionale. însă raţiunea practică a acestor fiinţe nu numai că inciicfi 
acest scop final, ci îi determină şi conceptul faţă de singurele 
condiţii în care putem concepe un scop final al creaţiei. 

însă se pune întrebarea dacă realitatea obiectivă a concep¬ 
tului de scop final al creaţiei nu poate fi demonstrată în mod satis¬ 
făcător şi pentru cerinţele teoretice ale raţiunii pure, dacă nu 
chiar apodictic pentru facultatea de judecare determinativă, cel 
puţin suficient pentru maximele facultăţii de judecare teoretic 
reflexive. Acesta este minimul care i se poate pretinde filosofici 
speculative, care consideră că ar putea să reunească scopul 
moral cu scopurile naturale prin intermediul ideii unui singur 
scop, dar şi acest minim reprezintă mai mult decât poate realiza 
această filosofie. 

Bazându-ne pe principiul facultăţii de judecare teoretic 
reflexive, am putea susţine că, dacă avem motive să admitem 
pentru produsele finale ale naturii o cauză supremă a naturii, a 
cărei cauzalitate trebuia concepută faţă de realitatea naturii 
(creaţia) ca fiind de alt tip decât acela pe care îl necesită meca¬ 
nismul naturii, cu alte cuvinte cauzalitatea unui intelect, atunci 
vom avea motive suficiente să concepem şi în legătură cu 
această fiinţă originară nu numai scopuri pentru întreaga natură, 
ci şi un scop final. Acest lucru, chiar dacă nu am dori să 
demonstrăm existenţa unei asemenea fiinţe, ar fi totuşi necesar 
cel puţin (asa cum s-a petrecut în teleologia fizică) pentru a ne 
convinge ca posibilitatea unei asemenea lumi poate fi înţeleasă 
nu numai prin scopuri, ci şi prin faptul că punem la baza 
existenţei lumii un scop final. 

Dar scopul final este un simplu concept al raţiunii noastre 
practice. El nu poate fi dedus, pentru aprecierea teoretică a 
naturii, din date empirice şi nu poate fi aplicat nici la cunoaş- 

terea naturii. Nu este posibilă nici o altă utilizare a acestui 
concept decât aceea destinată raţiunii practice în raport cu legile 
morale. Scopul final al creaţiei constă în acea alcătuire a lumii 
care corespunde cu ceea ce doar noi putem determina pe baza 
legilor, deci cu scopul final al raţiunii noastre pure practice, şi 
anume în măsura în care ea trebuie să fie practică. - însă. dato¬ 
rită legii morale, care ne impune acest scop final, cu o intenţie 
practică, respectiv pentru utilizarea forţelor noastre în vederea 
realizării lui, suntem îndreptăţiţi să admitem posibilitatea reali¬ 
zării lui, şi deci o natură a obiectelor care să-i corespundă (căci, 
fără intervenţia naturii, pentru a îndeplini o condiţie superioară 
forţelor noastre, realizarea lui ar fi imposibilă). Deci avem o 
justificare morală pentru a concepe şi un scop final al creaţiei 
lumii. 

Dar nu putem trece încă de la teleologia morală la o 
teologie, respectiv la existenţa unui creator moral al lumii, ci 
numai la un scop final ăT creaţiei, care este determinat pe 
această cale. O a doua concluzie constă în faptul că pentru 
această creaţie, adică pentru existenţa obiectelor, conform unui 
scop final, ar trebui mai întâi să admitem drept creator al lumii 
o fiinţă inteligentă, dar nu numai o fiinţă inteligentă (cum am 
admis pentru posibilitatea obiectelor din natură, pe care am fost 
nevoiţi să le considerăm ca scopuri), ci una care să fie în acelaşi 
timp morală, deci să admitem un Dumnezeu. Natura acestei 
concluzii vădeşte faptul că este potrivită doar pentru facultatea 
de judecare, pe măsura conceptelor raţiunii practice, şi anume 
pentru facultatea de judecare reflexivă, nu pentru cea determi¬ 
nativă. Căci nu putem pretinde să înţelegem că, deşi în noi 
raţiunea practică morală este, după principiile ei, esenţialmente 
deosebită de raţiunea practică tehnică, ar trebui să se petreacă 
acelaşi lucra şi în cazul cauzei supreme a lumii, dacă este 
acceptată ca inteligenţă, şi că ea ar avea nevoie de un tip special 
de cauzalitate pentru scopul final, deosebit de acela simplu 
pentru scopurile naturii. Deci admitem că scopul nostr u final nu 
ne oferă numai o bază morală pentru admiterea unui scop final 
al creaţiei (ca efect), ci şi pentru admiterea unei Jlintc morale ca 
principiu originar al creaţiei. Putem spune totuşi că datorită 
naturii facultăţii noastre raţionale nu ne putern explica deloc 
posibilitatea unei astfel de finalităţi raportate la legea morală şi 
la obiectul acestei legi, aşa cum subzistă în acest scop final, fără 

să admitem un creator şi un conducător al lumii, care este în 
acelaşi timp şi legiuitor moral. 

Realitatea unui creator suprem şi legiuitor moral este deci 
suficient argumentată numai pentru uzul practic al raţiunii 
noastre, dar în privinţa existenţei lui nu s-a precizat teoretic 
nimic. Căci realitatea lui necesită, pentru posibilitatea scopului 
ei, care ne este impus de altfel prin propria ei legiferare, o idee, 
prin care este înlăturat obstacolul ce rezidă în faptul că existenţa 
creatorului nu poate fi constatată pe baza conceptului pur na¬ 
tural de lume (suficient pentru facultatea de judecare reflexivă). 
Şi astfel, ideea respectivă dobândeşte realitate practică, chiar 
dacă, din punct de vedere teoretic, toate mijloacele de obţinere a 
unei astfel de realităţi, necesară pentru explicarea naturii şi deter¬ 
minarea cauzei supreme, lipsesc cunoaşterii speculative. Peniru 
facultatea de judecare teoretic reflexivă, teleologia fizică a dove¬ 
dit, cu argumente suficiente, pornind de la scopurile naturii, exis¬ 
tenţa unei cauze inteligente a lumii. Pentru facultatea de jude¬ 
care practic reflexivă, acest lucru îl realizează teleologia morală 
prin conceptul de scop final, pe care ea este nevoită, din motive 
practice, să-l atribuie creaţiei. însă realitatea obiectivă a ideii de 
Dumnezeu. în calitate de creator moral al lumii, nu poate fi, ec-i 
drept, dovedită numai prin scopuri fizice. Totuşi, dacă cunoaşte¬ 
rea scopurilor fizice este asociată cu cunoaşterea scopului moral, 
atunci primele, în conformitate cu maxima raţiunii pure, cate 
prevede realizarea, pe cât este posibil, a unităţii principiilor, sunt 
de mare importanţă pentru sprijinirea realităţii practice a ideii dc 
Dumnezeu, prin ideea pe care a pregătit-o în perspectivă tcorc 
tică, pentru facultatea de judecare. 

Dar, pentru evitarea unei înţelegeri greşite, care poate ui 
apară cu uşurinţă, este foarte necesar să remarcăm în primul 
rând faptul că putem să concepem însuşirile fiinţei supreme 
numai prin analogie. Căci cum am putea să examinăm natura 
acestei fiinţe dacă experienţa nu ne oferă nimic asemănător'/ în 
al doilea rând, noi nu putem prin aceasta decât să concepem 
fiinţa supremă, dar nu putem s-o cunoaştem şi nici să-i atribuim 
însuşiri pe cale teoretică, căci acest lucru ar reveni, în planul 
speculativ al raţiunii noastre, facultăţii de judecare determi¬ 
native, respectiv sarcina de a înţelege ce este în sine cau/a 
supremă a lumii. însă aici avem de-a face numai cu conceptul 
pe care ni-1 putem forma despre această cauză, în conformitate 

cu alcătuirea facultăţilor noastre de cunoaştere. în plus, ne 
întrebăm dacă trebuie sau nu să admitem existenţa ei pentru a 
oferi, de asemenea, numai realitate practică unui scop, pentru a 
cărui realizare raţiunea pură practică ne obligă a priori, fără nici 
o altă presupoziţie, să luptăm cu toate forţele, adică pentru a 
putea concepe posibilitatea unui efect intenţionat. Acel concept 
poate fi transcendent pentru raţiunea speculativă; însuşirile pe 
care le atribuim fiinţei astfel concepute pot implica, foîosite în 
mod obiectiv, caracteristici antropomorfice, ele nu sunt folosite 
pentru a determina natura, inaccesibilă pentru noi, a acelei 
fiinţe, ci pentru a ne determina prin intermediul lor pe noi înşine 
si voinţa noastră. Noi denumim o cauză după conceptul pe care 
îl avem despre efect (dar numai pe baza relaţiei cauzale), fără 
intenţia de a determina astfel natura internă a cauzei respective 
prin intermediul singurelor proprietăţi, obţinute numai pe cale 
empirică, pe care le cunoaştem în legătură cu astfel de cauze. 
De exemplu, atribuim sufletului, printre altele, şi o vim loco- 
motivam, deoarece apar într-adevăr mişcări reale ale corpului, a 
căror cauză rezidă în reprezentările sufletului, fără intenţia de 
a-i atribui, prin aceasta, şi singura modalitate în care noi 
cunoaştem forţele motrice (şi anume prin atracţie, apăsare, 
lovire, deci mişcări care presupun întotdeauna o fiinţă care 
există în spaţiu). Tot astfel va trebui să admitem ceva care să 
conţină cauza posibilităţii şi a realităţii practice, respectiv cauza 
posibilităţii de realizare a unui scop final moral necesar. Dar pe 
acest ceva^ni-1 putem imagina, în raport cu natura efectului pe 
care îl aşteptăm din partea lui, ca pe o fiinţă înţeleaptă, care 
conduce lumea în virtutea legilor morale; şi, in conformitate cu 
specificul facultăţilor noastre de cunoaştere, trebuie s-o 
concepem drept o cauză a obiectelor deosebită de natură, pentru 
a exprima numai relaţia acestei fiinţe, care depăşeşte toate 
facultăţile noastre de cunoaştere, cu obiectul raţiunii noastre 
practice, fără ca prin aceasta sa-i atribuim teoretic singura 
cauzalitate de acest tip pe care o cunoaştem, respectiv intelect si 
voinţă. Nu intenţionăm nici măcar să deosebim, din punct cfe 
vedere obiectiv, cauzalitatea concepută în legătură cu ea, în 
raport cu ceea ce este pentru noi scop final, de cauzalitatea în 
raport cu natura (şi determinaţiile finale ale acesteia în genere); 
putem accepta această deosebire ca fiind necesară numai din 
punct de vedere subiectiv, pentru specificul facultăţii noastre de 

cunoaştere, şi ca valabilă pentru facultatea de judecare reflexivă, 
şi nu pentru cea obiectiv determinativă. Dar, din perspectiva 
practicului, un astfel de principiu regulativ (pentru prudenţă sau 
înţelepciune) este totodată constitutiv, adică practic determinat, 
pentru a acţiona conform unui scop care, potrivit specificului 
facultăţilor noastre de cunoaştere, poate fi conceput ca posibil 
doar într-un anumit mod. Acelaşi principiu, ca principiu de 
apreciere a posibilităţii obiective a obiectelor, nu este determi¬ 
nat teoretic în nici un fel (adică şi obiectului îi revine singurul 
tip de posibilitate care revine facultăţii noastre de a gândi), ci 
este numai un principiu regulativ pentru facultatea de judecare 
reflexivă. 


Obser\>aţie 

Această dovadă morală nu este un argument nou, ci doar unul 
rediscutat. Căci ea a existat în facultatea raţională a omului 
înainte de prima ei manifestare şi s-a dezvoltat în continuare o 
dată cu progresul culturii. Din momentul în care oamenii au 
început să reflecteze asupra dreptăţii si nedreptăţii, pe vremea 
când, ignorând încă finalitatea naturii, o foloseau fără să-şi 
imagineze altceva decât mersul obişnuit al naturii, a trebuit să se 
ajungă în mod inevitabil la judecata că în cele din urmă nu se 
poate să fie indiferent dacă un om s-a comportat cinstit sau nu, 
drept sau brutal, cu toate că până la sfârşitul vieţii, cel puţin în 
mod vizibil, el n-a avut parte de fericire pentru virtuţile sale sau 
n-a fost pedepsit pentru fărădelegile lui. Este ca şi cum oamenii ar 
percepe în ei înşişi o voce care le spune că lucrurile ar trebui să 
meargă altfel. Deci trebuie să existe în ei nedezvăluită şi repre¬ 
zentarea, deşi obscură, despre ceva către care oamenii se simţeau 
obligaţi să năzuiască şi care nu se putea împăca cu un astfel de 
sfârşit sau cu care, dacă oamenii considerau mersul lumii ca sin¬ 
gura ordine a obiectelor, ei nu ştiau să acorde acea finalitate inte¬ 
rioară a sufletului. Oricât de divers şi de primitiv şi-ar fi imaginat 
modul în care ar putea fi îndreptată o astfel de nepotrivire (care 
pentru sufletul omului trebuie să fie mult mai revoltătoare decât 
întâmplarea oarbă, pe care doreau s-o pună ca principiu la baza 
aprecierii naturii), totuşi ei nu puteau să-şi imagineze niciodată un 
alt principiu pentru posibilitatea de împăcare a naturii cu legea lor 
morală interioară, în afară de cauza supremă care conduce lumea 

în conformitate cu legile morale. Căci scopul final din ei înşişi, 
impus ca datorie, intra în contradicţie cu natura exterioară lor, 
lipsită de orice scop final, în care acel scop trebuie totuşi să 
devină real. Oamenii puteau să născocească tot feluf de 
absurdităţi despre natura intimă a acelei cauze a lumii; totuşi acea 
relaţie morală care intervenea în conducerea lumii rămânea mereu 
aceeaşi, respectiv o relaţie în genere uşor de înţeles pentru 
raţiunea cea mai necultivată, în măsura în care este considerată 
practică, în timp ce raţiunea speculativă nu poate tine pasul cu ea. 
- De asemenea, după toate probabilităţile, abia acest interes 
moral a atras atenţia asupra frumuseţii şi scopurilor naturii, care 
au slujit apoi de minune la întărirea acelei idei, deşi nu au putut să 
o fundamenteze, dar nici nu s-au putut lipsi de mteresul moral, 
deoarece însăşi cercetarea scopurilor naturii dobândeşte acel 
interes nemijlocit numai în relaţie cu scopul final, interes care se 
manifestă într-o măsură atât de mare în admiraţia dezinteresată a 
naturii. 


89. Despre utilitatea argumentului moral 

Limitarea raţiunii, privitor la toate ideile noastre despre 
suprasensibil, la condiţiile utilizării ei practice, are în legătură cu 
ideea de Dumnezeu avantajul neîndoielnic că împiedică teologia 
să se avânte în teosojie (în concepte transcendente care tulbură 
raţiunea) sau să decadă în demonologie (un mod de reprezentare 
antropomorfică a fiinţei supreme); ea împiedică religia să alunece 
în teurgie (iluzia mistică de a putea simţi alte fiinţe suprasensibile 
şi de a avea influenţă asupra lor) sau in idolatrie (credinţa super¬ 
stiţioasă de a putea obţine, prin alte mijloace decât convingerea 
morală, bunăvoinţa fiinţei supreme)*. 

Căci dacă permitem vanităţii sau aroganţei sofistice să deter¬ 
mine în mod teoretic (extinzând cunoaşterea) cel mai neînsemnat 


* Idolatria, în sens practic, rămâne acea religie care îşi imaginează că 
fiinţa supremă este dotată cu astfel de atribute încât şi altceva, în afară de 
moralitate, ar putea să constituie o condiţie suficienta pentru ca activitatea 
omului să corespundă voinţei divine. Căci, oricât de pur şi lipsit de imagini 
sensibile ne-am putea elabora pe plan tco etic acel concept, el este totuşi 
reprezentat apoi în plari practic ca un idol. deci aitropomorfic, conform 
specificului voinţei noastre. 

lucru referitor la suprasensibil şi dacă îi permitem să facă 
consideraţii despre existenţa şi specificul naturii divine, despre 
intelectul şi voinţa ei, despre legile acestora şi despre însuşirile 
referitoare la lume care decurg din ele, atunci aş dori să aflu unde 
şi în ce punct vrem să limităm pretenţiile raţiunii. Căci chiar de 
acolo de unde provin aceste consideraţii ne putem aştepta să se 
mai ivească şi altele (prin simplul fapt, cum se crede, că ne 
încordăm gândirea). Limitarea unor astfel de pretenţii ar trebui să 
fie făcută în virtutea unui anumit principiu, nu numai din cauza 
constatării că nici o încercare făcută cu ele până acum nu a reuşit, 
căci aceasta nu dovedeşte nimic contra posibilităţii unui rezultat 
mai bun. Aici nu poate fi admis alt principiu în afară de faptul că 
nu se poate determina absolut nimic pe cale teoretică (decât 
numai în mod negativ) referitor la suprasensibil sau de faptul că 
raţiunea noastră ar conţine în sine o comoară încă neutilizată, de 
cine ştie cât de multe cunoştinţe extensive, care ne aşteaptă pe noi 
şi pe urmaşii noştri. - în ce priveşte însă religia, adică morala 
raportată la Dumnezeu ca legiuitor, dacă cunoaşterea teoretică a 
lui Dumnezeu ar trebui să preceadă morala, atunci aceasta ar 
trebui să se orienteze după teologie. în acest caz, nu numai că s-ar 
introduce în locul unei legiferări interioare necesare a raţiunii o 
legiferare arbitrară a unei fiinţe supreme, ci chiar şi în cadrul 
acesteia, toate deficienţele modului nostru de a înţelege natura 
flintei supreme s-ar răsfrânge şi asupra prescripţiei morale, şi 
astfel ar dăuna religiei, făcând-o imorală. 

în legătură cu speranţa într-o viaţă viitoare, dacă, în locul 
scopului final, pe care, în conformitate cu prescripţia legii morale, 
trebuie să-l îndeplinim noi înşine, consultăm, în vederea obţinerii 
unui îndreptar al judecăţii raţionale asupra destinului nostru (care 
este considerat ca necesar sau acceptabil numai în perspectivă 
practică), facultatea noastră de cunoaştere teoretică, atunci psiho¬ 
logia, ca si teologia în cazul precedent, nu ne oferă, în această 
privinţă, decât un concept negativ despre fiinţa noastră cugetă¬ 
toare. Este vorba de faptul că nici una dintre acţiunile ei şi nici 
unul dintre fenomenele simţului intern nu pot fi explicate materia¬ 
list, că despre natura ei specifică şi despre dăinuirea sau dispariţia 
personalităţii sale după moarte nu este posibilă deci absolut nici o 
judecată extensiv determinativă pe baza principiilor speculative, 
care să fie obţinută prin intermediul facultăţii noastre teoretice 
de cunoaştere. Deci aici totul depinde de aprecierea teleologică a 

existenţei noastre din punct de vedere practic necesar şi de admi¬ 
terea supravieţuirii noastre drept condiţie indispensabilă pentru 
scopul final pe care ni-1 impune pur şi simplu raţiunea. Astfel, se 
face vădit aici în acelaşi timp şi avantajul (care la prima vedere 
pare un neajuns) că, aşa cum teologia pentru noi nu poate să de¬ 
vină niciodată teosofie, nici psihologia raţională nu poate deveni 
vreodată, ca ştiinţă extensivă, pneumatologie, asa cum este sigur 
că, pe de altă parte, psihologia nu poate să decaciă în materialism. 
Ea rămâne mai degrabă o simplă antropologie a simţului intem, 
adică o cunoaştere a sinelui nostru cugetător în viaţă, iar, în cali¬ 
tate de cunoaştere teoretică, o simplă disciplină empirică. Psiho¬ 
logia raţională, dimpotrivă, nu este, în raport cu problema existenţei 
noastre veşnice, o ştiinţă teoretică, ci se bazează pe o singură 
concluzie a teleologiei morale, ca de altfel şi întreaga ei utilizare, 
care nu este necesară pentru teleologia morală decât în vederea 
destinului nostru practic. 


90. Despre felul asentimentului într-o dovadă teleologică 
a existentei lui Dumnezeu 

9 

Pentru orice dovadă, fie că ceea ce trebuie dovedit este dat 
(ca în cazul demonstraţiei prin observarea obiectelor sau prin 
experiment) prin întruchipare empirică nemijlocită, fie că rezultă 
prin raţiune din principii a priori, se cere, înainte de toate, ca 
ea să nu înduplece, ci să convingă sau cel puţin să acţioneze în 
direcţia convingerii. Cu alte cuvinte, se cere ca dovada sau 
concluzia să nu fie un simplu factor determinant, subiectiv 
(estetic), care să determine adeziunea (simpla aparenţă), ci să fie 
obiectiv valabil şi să constituie un principiu logic al cunoaşterii, 
căci altfel intelectul este fascinat, dar nu convins. Un exemplu 
de dovadă aparentă de acest tip este aceea care, probabil cu 
bună intenţie, dar ascunzându-i totuşi slăbiciunea în mod 
premeditat, se foloseşte în teologia naturală atunci când se 
invocă marea mulţime de argumente pentru originea obiectelor 
naturii în conformitate cu principiul scopurilor şi se face uz de 
simplul principiu subiectiv al raţiunii, şi anume de tendinţa 
proprie acesteia de a substitui mai multor principii unul singur, 
acolo unde acest lucru se poate petrece fără contradicţie, şi de 
a adăuga acestui principiu condiţiile care îi lipsesc pentru a 

desăvârşi astfel, prin completare arbitrară, conceptul unui 
obiect, fcăci, desigur, din moment ce întâlnim atâtea produse în 
natură care ne sugerează existenţa unei cauze inteligente, de ce 
să nu concepem, în locul multiplelor cauze de acest fel, mai 
bine una singură, atribuindu-i nu numai inteligentă superioară, 
putere ş.a.m.d., ci şi omniscienţă şi atotputernicie, intr-un cuvânt 
s-o concepem ca o cauză suficientă pentru a justifica proprie¬ 
tăţile tuturor lucrurilor posibile? în plus, de ce să nu atribuim 
acestei fiinţe originare, unice şi omnipotente nu numai intelect 
pentru legile şi produsele naturii, ci, în calitate de cauză morală 
a lumii, şi cea mai înaltă raţiune practică morală? Căci astfel, 
prin desăvârşirea conceptului se instituie un principiu sufici¬ 
ent atât pentru înţelegerea naturii, cât şi pentru înţelepciunea 
morală, luate împreună, iar împotriva posibilităţii unei astfel de 
idei nu se poate face nici o obiecţie relativ întemeiată. Dacă 
sunt puse în acelaşi timp în mişcare resorturile morale ale 
sufletului şi se adaugă prin forţă retorică (de care ele sunt pe 
deplin demne) un interes viu faţă de ele, atunci se naşte 
încrederea în suficienţa obiectivă a dovezii şi o aparenţă 
salutară (în cele mai multe cazuri ale întrebuinţării ei), care se 
dispensează cu totul de orice examinare critică a trăiniciei 
logice a dovezii, manifestând chiar silă şi repulsie împotriva ei, 
de parcă examinarea critică s-ar baza pe o îndoială nelegiuită. - 
Aici, în măsura în care se urmăreşte utilitatea propriu-zis 
populară, nu se poate obiecta nimic. Dar împărţirea acestui 
argument în cele două părţi eterogene pe care le conţine, şi 
anume în ceea ce aparţine teleologiei fizice şi ceea ce aparţine 
teleologiei morale, nu poate şi nici nu trebuie să fie 
împiedicată, căci contopirea lor face imposibilă recunoaşterea 
locului în care subzistă nervul propriu-zis al dovezii şi în care 
parte, şi cum ar trebui să fie perfecţionată, ca să-i putem 
susţine valabilitatea în faţa celei mai severe instanţe (chiar 
dacă am fi nevoiţi să recunoaştem, pentru una din părţi, 
slăbiciunea înţelegerii noastre raţionale). De aceea, este de 
datoria filosofului (chiar dacă el nu pune preţ pe sinceritatea 
care i se pretinde) să descopere iluzia, deşi atât de salutară, 
căreia îi poate da naştere o astfel de contopire, şi să despartă 
ceea ce aparţine numai înduplecării de ceea ce aparţine convin¬ 
gerii (ambele fiind determinaţii ale acordului, care se deose¬ 
besc nu numai gradual, ci şi ca gen), pentru a expune deschis 

starea de spirit proprie acestei dovezi în toată puritatea ei, şi 
pentru a putea supune această dovadă în mod deschis celui 
mai sever examen. 

O dovadă însă, care vrea să convingă, poate fi la rândul ei de 
două tipuri: ea trebuie să dovedească sau ce este obiectul in sine 
sau ce este pentru noi (pentru oameni în genere), în confor¬ 
mitate cu principiile raţiunii care ne sunt necesare pentru apre¬ 
cierea lui (primul tip desemnează o dovadă KaT’a>.T|flemv, 
iar ultimul xat’ âvÂpomov, cuvântul avflptOTto q având sem¬ 
nificaţia de om în genere). în primul caz, dovada se bazează pe 
principii suficiente pentru facultatea de judecare determinativă; 
în al doilea caz, se bazează pe principii suficiente numai pentru 
facultatea de judecare reflexivă. In ultimul caz, bazându-se numai 
pe principii teoretice, dovada nu acţionează niciodată în vederea 
convingerii. Dacă se bazează însă pe un principiu practic al raţi¬ 
unii (care este deci universal si necesar valabi'), atunci dovada 
poate pretinde să convingă, in ordine pur practică, respectiv 
morală. O dovadă acţionează însă in vederea convingerii, fără a 
convinge încă dacă este îndreptată numai în această dhrecţie, 
deci dacă conţine în sine numai motive obiective pentru acest 
scop, care, deşi nu sunt încă suficiente pentru certitudine, nu 
servesc totuşi numai ca simple motive subiective ale judecării 
în vederea înduplecării. 

Dar orice argument teoretic este suficient sau (1) pentru 
demonstraţia prin raţionamente riguros logice, sau, unde nu are 
loc acest lucru, (2) pentru raţionamentul prin analogie; sau chiar 
(3) pentru opinia probabilă, sau, în sfârşit, (4) ceea ce reprezintă 
minimul, pentru acceptarea ca ipoteză a unui principiu explicativ 
care nu este decât posibil. - însă eu consider în genere că nici un 
argument care acţionează în vederea convingerii teoretice nu 
ajunge să producă un asentiment de acest tip, de la cel mai înalt 
până la cel mai mic grad, dacă teza despre existenţa unei fiinţe 
originare, ca existenţă a unui Dumnezeu, ar trebui să fie dovedită 
în sensul întregului conţinut al acestui concept, deci în sensul 
unui creator moral al lumii, astfel încât prin el să fie indicat în 
acelaşi timp scopul final al creaţiei. 

(1) în legătură cu demonstraţia logic legitimă, în care se trece 
de la universal la particular, s-a dovedit' în mod convingător în 
critică faptul că, întrucât conceptului unei fiinţe, care trebuie 
căutată în afara naturii, nu-i corespunde nici o intuiţie posibilă 

pentru noi, şi că, întrucât acest concept rămâne pentru noi veşnic 
problematic, trebuind să fie determinat teoretic prin predicate 
sintetice, urmează că nu dispunem de absolut nici o cunoaştere 
referitoare la această fiinţă (care să contribuie la extinderea 
cunoştinţelor noastre teoretice). Iar conceptul particular de fiinţă 
supra’sensibilă nu poate fi subsumat principiilor generale ale 
naturii obiectelor, pentru a conchide de la principii la această 
fiinţă, căci principiile respective sunt valabile numai pentru 
natură ca obiect al simţurilor. 

(2) Dintre două obiecte de tipuri diferite, unul poate fi totuşi 
gândit chiar în punctul eterogenităţii lor, prin analogie* cu 
celălalt. Dar, din ceea ce constituie eterogenitatea lor nu putem 


* Analogia (în sens calitativ) reprezintă identitatea relaţiei dintre principii 
şi consecinţe (cauze şi efecte), întrucât ea are loc, fâcându-se abstracţie de 
deosebirea specifică a obiectelor sau a acelor proprietăţi în sine (adică consi¬ 
derate în afara acestei relaţii) care conţin principiul consecinţelor similare. Ne 
imaginăm astfel, în legătură cu acţiunile artistice ale animalelor, în comparaţie 
cu cele ale omului, că motivul, pe care nu-1 cunoaştem, al acestor acţiuni ar fi 
analog cu motivul acţiunilor umane pe care îl cunoaştem (raţiunea), deci îl 
concepem ca analogon al raţiunii. Prin aceasta, vrem să indicăm, în acelaşi 
timp, că principiul capacităţii artistice animale, sub denumirea unui instinct, se 
deosebeşte în fapt de raţiune (în mod specific), avânt totuşi o relaţie 
asemănătoare cu efectul (construcţia biberului comparată cu cea umană). - 
Dar, din faptul că omul utilizează în vederea construcţiilor sale raţiunea, nu 
pot conchide totuşi că biberul ar trebui să aibă şi el raţiune şi nu pot numi 
aceasta o concluzie prin analogie. Dar, din modul similar de acţiune al ani¬ 
malelor (al cărui motiv nu-1 putem percepe nemijlocit) comparat cu modul de 
acţiune uman (de al cărui motiv suntem conştienţi în mod nemijlocit), putem 
conchide cu totul corect prin analogie că animalele acţionează şi după repre¬ 
zentări (că nu sunt maşini, cum vrea Cartesius) şi, făcând abstracţie de dife¬ 
renţa lor specifică, sunt totuşi, după gen (ca fiinţe vii), identice cu omul. Prin¬ 
cipiul care ne îngăduie să conchidem astfel constă în identitatea motivului 
pentru care socotim, având în vedere determinaţia amintită, că animalele ar 11 
de acelaşi gen cu omul ca om, căci le comparăm reciproc din afară, după acţiu¬ 
nile lor. Este un principiu par ratio. Tot astfel, pot concepe acţiunea cauzei 
supreme a lumii, comparând produsele finale ale acesteia din lume cu operele 
artistice ale omului, în analogie cu un intelect, dar nu pot conchide prin ana¬ 
logie că ea ar avea totuşi astfel de proprietăţi, căci aici lipseşte tocmai prin¬ 
cipiul posibilităţii unei astfel de concluzii, şi anume paritas rationis. de a 
socoti că fiinţa supremă şi omul ar fi (în privinţa cauzalităţii ambilor) de unul 
şi acelaşi gen. Cauzalitatea fiinţelor terestre, care este întotdeauna condiţionată 
sensibil (cum este şi cauzalitatea prin intelect), nu poate fi trecută pe seama 
unei fiinţe, care nu are comun cu fiinţele terestre nici un alt concept de gen 
decât conceptul de obiect în genere. 

conchide de la unul la celălalt prin analogie, adică nu putem să-i 
transferăm celuilalt nota respectivă a diferenţei specifice. Astfel, 
prin intermediul analogiei cu legea egalităţii dintre acţiune şi 
reacţie din cadrul atracţiei şi a respingerii reciproce a corpurilor, 
îmi pot imagina şi comunitatea membrilor unei societăţi în 
conformitate cu regulile dreptului, dar societăţii respective nu-i 
pot transfera acele determinaţii specifice (atracţia şi respingerea 
materială) şi deci nu le pot atribui nici cetăţenilor, pentru a 
constitui un sistem care să se numească stat. - în mod asemănă¬ 
tor, putem concepe şi cauzalitatea fiinţei originare faţă de obiec¬ 
tele lumii, ca scopuri ale naturii, prin analogie cu un intelect 
considerat ca principiu al formelor proprii acelor produse pe care 
le numim opere de artă (căci acest lucru se petrece numai în 
vederea utilizării teoretice sau practice a facultăţii noastre de 
cunoaştere, pe care trebuie s-o dăm conceptului amintit relativ la 
obiectele naturale din lume, pe baza unui anumit principiu). Dar, 
din faptul că, în cazul fiinţelor terestre, trebuie să atribuim intelect 
cauzei care produce un efect artificial, nu putem conchide în nici 
un caz, prin analogie, că şi fiinţei, care este cu totul diferită de 
natură, i-ar reveni, privitor la natura însăşi, aceeaşi cauzalitate pe 
care o constatăm la om; căci acest lucru priveşte tocmai punctul 
eterogenităţii care este gândit chiar în noţiunea de fiinţă originară, 
între o cauză condiţionată sensibil faţă de efectele ei şi de fiinţa 
originară suprasensibilă; deci cauzalitatea în discuţie nu poate fi 
transferată conceptului respectiv. - Tocmai în faptul că trebuie 
să-mi imaginez cauzalitatea divină numai prin analogie cu un 
intelect (facultate pe care nu o mai cunoaştem la nici o altă fiinţă 
decât la omul condiţionat sensibil) rezidă interdicţia de a atribui 
fiinţei divine intelect în sensul propriu al cuvântului*. 

(3) Opinarea nu are loc în procesul judecării a priori, căci 
prin opinie sau se cunoaşte ceva ca fiind cu totul sigur sau nu 
se cunoaşte nimic. însă, chiar dacă argumentele date, de la care 
pornim (în cazul de faţă, de la scopurile din lume), sunt 
empirice, cu ajutorul lor nu putem totuşi să ne exprimăm opinia 


* Prin aceasta, nu pierdem nimic din reprezentarea relaţiilor dintre această 
fiinţă şi lume, nici în privinţa consecinţelor teoretice, nici în privinţa 
consecinţelor practice care decurg din acest concept. Dorinţa de a cerceta ce 
este această fiinţă în sine denotă o curiozitate pe cât de inutilă, pe atât de 
zadarnică. 

despre lumea suprasensibilă şi nici să acordăm unor astfel de 
judecăţi îndrăzneţe cea mai mică pretenţie de probabilitate. Căci 
probabilitatea este o parte dintr-o anumită serie de argumente a 
căror certitudine este posibilă (argumentele ei, faţă de o demonst¬ 
raţie satisfăcătoare, sunt analoge raportului dintre parte şi întreg), 
în raport cu această serie trebuie să poată fi completat acel argu¬ 
ment insuficient. Deoarece argumentele însă, ca factori determi¬ 
nanţi care asigură certitudinea uneia şi aceleiaşi judecăţi, trebuie 
să fie de acelaşi tip, căci altfel nu ar alcătui împreună o mărime 
(cum este certitudinea), nu se poate ca o parte a lor să subziste în 
cadrul limitelor unei experienţe posibile, iar alta în afara oricărei 
experienţe posibile. Deci, datorită faptului că argumentele pur 
empirice nu conduc la nimic suprasensibil, iar lipsurile din seria 
lor nu pot fi completate cu nimic, nici încercarea de a ajunge prin 
intermediul lor la suprasensibil şi la cunoaşterea acestuia nu poate 
să ducă la ceva pozitiv. Ca atare, într-o judecată despre supra¬ 
sensibil, bazată pe argumente provenite din experienţă, nu poate 
să apară nimic verosimil. 

(4) Trebuie ca cel puţin posibilitatea a ceea ce urmează să 
devină ipoteză pentru explicarea posibilităţii unui fenomen dat să 
fie pe deplin certă. Este suficient să renunţ, în cazul unei ipoteze, 
la cunoaşterea realităţii (care este încă afirmată într-o opinie dată 
ca verosimilă), la mai mult nu pot renunţa, căci cel puţin posibi¬ 
litatea a ceea ce pun la baza unei explicaţii trebuie să nu fie 
supusă nici unei îndoieli, altfel plăsmuirile fantastice ar fi fără 
sfârşit. Dar a admite posibilitatea unei fiinţe suprasensibile, deter¬ 
minată în virtutea unor anumite concepte, ar fi o presupoziţie cu 
totul neîntemeiată; căci aici nu este dată nici una dintre condiţiile 
necesare unei cunoaşteri, conforme cu ceea ce se bazează în ea pe 
intuiţie şi deci căreia, în calitate de criteriu al acestei posibilităţi, 
nu-i rămâne decât principiul contradicţiei (care nu poate dovedi 
nimic altceva decât posibilitatea gândirii şi a obiectului gândit). 

De aici rezultă că raţiunea umană nu ne poate oferi absolut 
nici o demonstraţie teoretică pentru existenţa fiinţei originare ca 
divinitate sau pentru existenţa sufletului ca spirit nemuritor, şi 
nu poate să producă nici cel mai mic grad de asentiment. Acest 
lucru este pe deplin justificat, căci noi nu dispunem de nici o 
materie pentru determinarea ideilor despre suprasensibil, ci 
trebuie s-o obţinem de la obiectele lumii sensibile. Dar o astfel 
de materie este cu totul nepotrivită pentru obiectul divin. în 

lipsa acestor determinaţii, nu ne rămâne altceva decât conceptul 
despre ceva non sensibil, care ar conţine principiul ultim al lumii 
sensibile, dar care nu constituie încă o cunoştinţă (ca extindere a 
conceptului) despre natura internă a acestui principiu. 


91. Despre tipul de asentiment obţinut 
printr-o credinţă practică 

Dacă luăm în consideraţie numai modul în care ceva poate 
să fie pentru noi (conform cu specificul facultăţilor noastre de 
reprezentare) obiect al cunoaşterii (res cognoscibilis), atunci 
conceptele nu sunt puse în legătură cu obiectele, ci numai cu 
facultăţile noastre de cunoaştere şi cu utilizarea pe care acestea 
o pot oferi reprezentării date (cu scop teoretic sau practic). Iar 
problema dacă acest ceva este sau nu o fiinţă cognoscibilă nu 
este o problemă care să vizeze posibilitatea obiectelor însele, ci 
cunoaşterea noastră despre ele. 

Obiectele cognoscibile sunt de trei tipuri: obiecte ale opiniei 
(opinabile), fapte (scibile) şi obiecte ale credinţei (mere credibile). 

1. Obiectele simplelor idei ale raţiunii, care nu pot fi 
întruchipate, pentru cunoaşterea teoretică, în nici o experienţă 
posibilă, nu sunt, din această cauză, obiecte cognoscibile, deci 
nu putem avea nici măcar o opinie referitoare la ele. De altfel, a 
avea opinii a priori este deja un lucru absurd în sine, care duce 
direct la plăsmuiri fantastice. Deci propoziţia noastră a priori 
este sau certă, sau nu conţine nimic pentru asentiment. Obiectele 
opiniei sunt deci întotdeauna obiecte ale unei cunoaşteri 
empirice, care este posibilă cel puţin în sine (obiecte ale lumii 
sensibile), dar care este imposibilă pentru noi, datorită nivelului 
facultăţii pe care o posedăm. Astfel, eterul de care vorbesc 
fizicienii moderni - un fluid elastic care străbate toate celelalte 
materii (contopit cu acestea) - este un simplu obiect de opinie; 
dacă receptivitatea simţurilor externe ar creşte la maxim, el ar 
putea fi perceput: dar el nu poate să apară niciodată într-o 
observaţie sau experiment. Admiterea unor fiinţe raţionale 
extraterestre este o problemă de opinie, căci, dacă ne-am putea 
apropia de ele, ceea ce este în sine posibil, am constata prin 
experienţă dacă ele există sau nu, dar nu vom fi niciodată atât 
de aproape de ele, şi astfel rămânem la opinie. Dar a fi de părere 

că există în universul material spirite pure, cugetătoare şi fără 
corp (dacă respingem pe bună dreptate anumite fenomene 
invocate în acest scop) înseamnă a fabula, şi nu a formula o 
problemă de opinie. Este vorba de o simplă idee, care se obţine 
făcând abstracţie de toate însuşirile materiale ale unei fiinţe 
cugetătoare, căreia i-ar rămâne astfel numai gândirea. Dar faptul 
că în urma acestei operaţii ar rămâne gândirea (pe care o 
cunoaştem numai la om, adică legată de un anumit corp) nu 
poate fi constatat. Un astfel de obiect este o fiinţă obţinută prin 
speculaţie (ens rationis ratiocinantis), şi nu o fiinţă raţională 
(ens rationis ratiocinatae). Pentru cea din urmă însă, este 
posibil să demonstrăm în mod satisfăcător realitatea obiectivă a 
propriului ei concept, cel puţin pentru uzul practic al raţiunii, 
căci acesta, avându-şi principiile lui specifice a priori şi certe în 
mod apodictic, pretinde (postulează) acest concept. 

2. Obiectele corespunzătoare conceptelor a căror realitate 
obiectivă poate fi demonstrată (fie prin intermediul raţiunii pure, fie 
prin experienţă; în primul caz, din date teoretice sau practice ale ra¬ 
ţiunii, dar în toate cazurile prin intermediul unei intuiţii corespun¬ 
zătoare conceptelor) sunt fapte (res factif. De acest gen sunt pro¬ 
prietăţile matematice ale mărimilor (în geometrie), căci acestea pot 
fi reprezentate a priori pentru uzul teoretic al raţiunii. în plus, 
obiectele sau proprietăţile lor, care pot fi demonstrate empiric (prin 
experienţă proprie sau străină, prin intermediul mărturiilor) sunt 
fapte. - Este însă curios că între fapte se găseşte şi o idee a raţiunii 
(pentru care nu există în sine nici o întruchipare intuitivă, şi deci 
nici o dovadă teoretică pentru posibilitatea ei). Aceasta este ideea 
de libertate, a cărei realitate, ca tip special de cauzalitate (al cărei 
concept, considerat teoretic, ar fi transcendent), poate fi demon¬ 
strată prin intermediul legilor practice ale raţiunii pure şi, în con¬ 
formitate cu acestea, în acţiuni reale, deci în experienţă. - Ea este 
singura dintre toate ideile raţiunii pure al cărei obiect este un fapt, şi 
trebuie socotită ca făcând parte dintre scibilia. 

* Eu extind aici, şi cred că o fac îndreptăţit, conceptul de fapt dincolo de 
înţelesul obişnuit al acestui cuvânt. Căci nu este necesar şi nici recomandabil 
să restrângem această expresie numai la experienţa reală, când este vorba de 
relaţia obiectelor cu facultăţile noastre de cunoaştere, întrucât o simplă 
experienţă posibilă este totuşi suficientă pentru a le considera pur şi simplu ca 
fiind obiectele unui mod determinat de cunoaştere. 

3. Obiectele care, faţă de utilizarea raţiunii pure practice în 
conformitate cu datoria (fie în calitate de consecinţe, fie ca 
principii) trebuie să fie concepute a priori, dar care sunt 
transcendente pentru uzul ei teoretic, sunt simple obiecte de 
credinţă. De acest gen este binele suprem, care trebuie realizat în 
lume prin libertate, realitatea obiectivă a conceptului său nu poate 
fi demonstrată în nici o experienţă posibilă pentru noi, deci nu 
poate fi demonstrată în mod satisfăcător pentru uzul teoretic al 
raţiunii; totuşi, raţiunea pură practică impune folosirea concep- 
tuiui respectiv în vederea realizării, în cele mai bune condiţii 
posibile, a binelui suprem, şi deci trebuie admis ca posibil. Acest 
efect pe care îl pretinde raţiunea, împreună cu singurele condi¬ 
ţii conceptibile pentru noi ale posibilităţii lui de a fi, si anume 
existenţa lui Dumnezeu şi nemurirea sufletului, sunt obiecte de 
credinţă (res fidei) şi sunt într-adevăr singurele, dintre toate 
obiectele, care pot fi numite astfel*. Căci, deşi trebuie să credem 
ceea ce putem învăţa prin mărturie, din experienţa altora, totuşi 
nu este vorba încă, din această cauză, de un obiect de credinţă în 
sine, căci acea mărturie a fost totuşi pentru cineva experienţă 
proprie şi fapt, sau se presupune cel puţin că a fost ca atare. In 
plus, trebuie să putem ajunge la ştiinţă pe această cale (a credinţei 
istorice), iar obiectele istoriei şi ale geografiei, şi în genere tot 
ceea ce este cel puţin posibil de ştiut în funcţie de natura facultăţii 
noastre de cunoaştere, nu sunt obiecte de credinţă, ci fapte. 
Numai obiectele raţiunii pure pot fi eventual obiecte de credinţă, 
dar nu ca obiecte afe simplei raţiuni pure speculative, căci atunci 
ele nu pot fi nici măcar considerate cu certitudine lucruri, adică 
obiecte pentru cunoaşterea noastră posibilă. Ele sunt idei, respec¬ 
tiv concepte, cărora nu li se poate asigura teoretic realitatea obiec¬ 
tivă. Dimpotrivă, scopul final suprem pe care trebuie să-l reali¬ 
zăm, singurul prin intermediul căruia putem fi demni de a fi noi 
înşine scop final al creaţiei, este o idee, care are pentru noi, în 


* Obiectele de credinţă nu sunt, din această cauză, articole de credinţă, 
dacă prin acestea din urmă înţelegem obiecte de credinţă la a căror recu¬ 
noaştere (interioară sau exterioară) putem fi obligaţi. Teologia naturală 
nu conţine deci astfel de lucruri, căci ele, ca obiecte de credinţă (ca şi faptele), 
nu pot produce un asentiment bazat pe dovezi teoretice şi implică un asen¬ 
timent liber. Numai un astfel de asentiment este compatibil cu moralitatea 
subiectului. 

perspectivă practică, realitate obiectivă, şi este lucru. Dar, 
neputând asigura acestui concept, în perspectivă teoretică, 
realitatea obiectivă, el rămâne un simplu obiect de credinţă al 
raţiunii pure. în aceeaşi situaţie se află Dumnezeu şi nemurirea 
sufletului, ca fiind singurele condiţii prin intermediul cărora ne 
putem imagina, în conformitate cu specificul raţiunii noastre 
(umane), posibilitatea acelui efect al utilizării legice a libertăţii 
noastre. Asentimentul presupus de obiectele credinţei este un 
asentiment în plan pur practic, adică o credinţă morală, care nu 
dovedeşte nimic pentru cunoaşterea raţională teoretică pură, ci 
numai pentru cea practică, orientată către îndeplinirea datoriilor 
sale, şi nu extinde cu nimic speculaţia sau regulile practice ale 
prudenţei în conformitate cu principiul iubirii de sine. Dacă 
principiul suprem al tuturor legilor morale este un postulat, atunci 
prin acestea se postulează în acelaşi timp posibilitatea obiectului 
lor suprem, deci şi condiţia în care putem concepe această 
posibilitate. Dar cunoaşterea acestei posibilităţi nu devine prin 
aceasta nici ştiinţă, nici opinie despre existenţa sau specificul 
acestor condiţii, ca modalitate teoretică de cunoaştere, ci rămâne 
o simplă presupunere practică, şi de aceea obligatorie pentru uzul 
moral al raţiunii noastre. 

9 

Chiar dacă am putea să întemeiem în mod aparent pe scopu¬ 
rile naturii, pe care ni le oferă din belşug teleologia fizică, un con¬ 
cept determinat despre o cauză inteligentă a lumii, totuşi existenţa 
acestei fiinţe nu ar constitui încă un obiect de credinţă. Căci exis¬ 
tenţa ei, nefiind acceptată în vederea îndeplinirii datoriei mele, ci 
numai pentru explicarea naturii, ar deveni doar opinia sau ipoteza 
cea mai potrivită pentru raţiunea noastră. Dar teleologia fizică nu 
ne conduce la un concept determinat despre Dumnezeu, pe care îl 
implică în schimb conceputul de creator moral al lumii, căci 
numai acesta indică scopul final, faţă de care noi contăm doar în 
măsura în care ne comportăm în conformitate cu ceea ce ne 
dictează, ca scop final, legea morală, deci în conformitate cu ceea 
ce ea ne obligă. Prin urmare, conceptul de Dumnezeu capătă pri¬ 
vilegiul de a fi obiect de credinţă pentru asentimentul nostru 
numai raportat la obiectul datoriei noastre, în calitate de condiţie 
care garantează posibilitatea realizării scopului său final. Totuşi, 
conceptul respectiv nu poate să confere obiectului său calitatea de 
fapt, deoarece, deşi necesitatea datoriei este cu totul clară pentru 
raţiunea practică, realizarea scopului ei final, nefiind cu totul în 

puterea noastră, este admisă numai in vederea uzului practic al 
raţiunii. Deci această realizare nu este din punct de vedere 
practic necesară, cum este datoria însăşi*. 

Credinţa (ca habitus, nu ca actus ) este modul moral de a 
gândi al raţiunii în asentimentul faţă de ceea ce este inaccesibil 
pentru cunoaşterea teoretică. Ea este deci principiul permanent 
al spiritului de a accepta ca adevărat** ceea ce trebuie presupus 


* Scopul final, pe care legea morală ni-1 impune spre realizare, nu este 
cauza datoriei, căci aceasta rezidă în legea morală, care, în calitate de 
principiu practic formal, ne conduce categoric, fără să ţină cont de obiectele 
facultăţii de a dori (de materia voinţei), deci de vreun scop oarecare. Această 
caracteristică formală a acţiunilor mele (subordonarea lor faţă de principiul 
valabilităţii universale), singura în care constă valoarea lor morală internă, 
este cu totul în puterea noastră şi pot face foarte uşor abstracţie de posibi¬ 
litatea sau imposibilitatea de realizare a scopurilor, pe care, conform legii 
morale, sunt obligat să le realizez (deoarece în ele nu rezidă decât valoarea 
exterioară a acţiunilor mele), ca de un lucru care nu este niciodată pe deplin în 
puterea mea, pentru a mă restrânge numai Ia ceea ce depinde de mine. Dar 
intenţia de a realiza scopul final al tuturor fiinţelor raţionale (fericirea, în 
măsura în care corespunde cu datoria) este totuşi impusă, chiar prin legea 
datoriei. Raţiunea speculativă nu înţelege însă deloc posibilitatea de realizare 
a acestei intenţii (nici din partea propriei noastre capacităţi fizice, nici din 
partea colaborării naturii). Ea trebuie, din această cauză, să considere mai 
degrabă, pe cât putem judeca în mod raţional, că a aştepta numai din partea 
naturii (din noi sau din afara noastră) un astfel de rezultat al bunei noastre 
purtări, fără admiterea lui Dumnezeu şi a nemuririi, este un lucru neîntemeiat 
şi zadarnic, chiar dacă este bine intenţionat, şi, dacă ar putea să aibă certitu¬ 
dinea deplină în privinţa acestei judecăţi raţionale, ea ar trebui să considere că 
însăşi legea morală nu este decât o iluzie a raţiunii noastre în ordinea practi¬ 
cului. Dar, întrucât raţiunea speculativă se convinge pe deplin că acest lucru 
nu se poate întâmpla niciodată, în timp ce ideile, al căror obiect transcende 
natura, pot fi concepute fără contradicţie, va trebui, pentru propria ei lege 
practică şi pentru sarcina impusă prin aceasta, deci din punct de vedere moral, 
să recunoască drept reale acele idei, pentru a nu se contrazice pe sine. 

Ea reprezintă încrederea în promisiunea legii morale, dar nu într-o 
promisiune imanentă acesteia, ci într-una pe care o institui eu, şi anume 
dintr-un motiv moral suficient. Căci un scop final nu poate fi impus prin 
nici o lege a raţiunii, fără ca aceasta să promită în acelaşi timp posibilitatea 
de realizare a acestui scop, deşi nu o face cu certitudine, şi să îndreptăţească 
astfel şi asentimentul faţă de singurele condiţii în care raţiunea noastră îşi 
poate imagina această realizare. Cuvântul fides exprimă tocmai acest lucru, 
şi nu poate să ne apară decât suspect modul în care această expresie şi 
această idee particulară au pătruns în filosofia morală, căci au fost introduse 

drept condiţie pentru posibilitatea celui mai înalt scop fina! moral, 
datorită obligativităţii lui, deşi posibilitatea şi în aceeaşi măsură 
imposibilitatea lui rămân de neînţeles pentru noi. Credinţa (în ac¬ 
cepţia uzuală) este încrederea în realizarea unei intenţii, a cărei 
îndeplinire este o datorie. Dar nu putem înţelege posibilitatea rea¬ 
lizării ei (şi, prin urmare, nici posibilitatea singurelor condiţii pe 
care le putem concepe). Credinţa deci, care se referă la obiecte par¬ 
ticulare, care nu sunt obiecte ale ştiinţei posibile sau ale opiniei 
(în ultimul caz, mai ales în domeniul istoriei, ea ar trebui să se 
numească credulitate, nu credinţă), este cu totul morală. Credinţa 
este un asentiment liber, nu faţă de acele lucruri pentru care găsim 
dovezi dogmatice pentru facultatea de judecare teoretic deter¬ 
minativă, nici faţă de ceea ce ne considerăm obligaţi, ci faţă de 
ceea ce admitem în vederea unei intenţii conforme fegilor liber¬ 
tăţii; dar acest asentiment nu este asemenea unei opinii lipsite de 
un motiv suficient; ea îşi are întemeierea suficientă în raţiune 
pentru intenţia acesteia (deşi aici este vorba de uzul practic al 
raţiunii). Căci, fără această întemeiere, gândirea morală, în fata 
raţiunii care impune demonstraţia (posibilităţii obiectului morali¬ 
tăţii), nu are o stabilitate fermă, ci oscilează între imperative 
practice şi îndoieli teoretice. A fi neîncrezător înseamnă a nu da 
crezare mărturiilor în genere. Dar necredincios este acela care con¬ 
testă orice valabilitate a ideilor raţiunii, considerând că realitatea 
acestora nu are nici o bază teoretică. El judecă deci dogmatic. 
Necredinţa dogmatică nu poate subzista însă alături de maxima 
morală care domină gândirea (căci raţiunea nu poate să impună 
realizarea unui scop recunoscut ca iluzoriu), asa cum poate să sub¬ 
ziste însă foarte bine o credinţă şovăitoare. 6ăci, pentru aceasta, 
lipsa de convingere bazată pe raţiunea speculativă este doar o 
piedică, a cărei influenţă asupra comportamentului poate fi anihi¬ 
lată printr-o înţelegere critică a limitelor inerente ale raţiunii, ceea 
ce îi poate oferi în schimb un asentiment practic predominant. 


o dată cu creştinismul, iar admiterea lor ar putea să pară că este doar o 
imitaţie măgulitoare a limbajului său. Dar acesta nu este unicul caz în care 
această religie minunată, în simplitatea supremă a expunerii sale. a 
îmbogăţit filosofia cu noţiuni morale mult mai precise şi mai pure decât cele 
pe care le-a putut oferi până atunci filosofia. Aceste noţiuni, din moment ce 
există, sunt aprobate în mod liber de către raţiune şi sunt deci admise ca 
noţiuni Ia care ea însăşi ar fi putut să ajungă foarte uşor şi ar fi trebuit să le 
introducă. 

♦ 

Dacă vrem să introducem în filosofie, în locul unor încercări 
greşite, un alt principiu şi vrem să-i acordăm importanţă, atunci 
ne face o deosebită plăcere să vedem cum şi de ce a trebuit ca 
încercările respective să dea greş. 

Dumnezeu, libertatea şi nemurirea sufletului sunt problemele 
spre a căror soluţionare tmd toate eforturile metafizicii, ca spre 
scopul ei final şi unic. Dar s-a crezut că teoria libertăţii ar fi 
necesară numai ca o condiţie negativă pentru filosofia practică, 
pe când învăţătura despre bumnezeu şi alcătuirea sufletului ar 
ţine de filosofia teoretică, trebuind tratate în sine şi aparte, pentru 
a le reuni apoi pe amândouă cu ceea ce porunceşte legea morală 
(care este posibilă numai sub condiţia libertăţii) şi pentru a 
constitui astfel o religie. Dar este evident că această încercare 
trebuia să dea greş. Căci din simple concepte ontologice despre 
obiecte în genere sau despre existenţa unei fiinţe necesare nu ne 
putem forma absolut nici un concept despre fiinţa originară, 
determinat prin predicate care ar putea fi date empiric şi ar putea 
servi deci în vederea cunoaşterii. Dar acest concept, care a fost 
întemeiat pe experienţa finalităţii fizice a naturii, nu putea, la 
rândul său, să ofere nici o dovadă satisfăcătoare pentru morală, 
deci pentru cunoaşterea lui Dumnezeu. în mod analog, nici 
cunoaşterea empirică a sufletului (realizabilă numai în această 
viaţă) nu ne poate oferi un concept despre natura spirituală, 
nemuritoare a sufletului, deci nici un concept suficient pentru 
morală. Teologia şi pneumatologia, ca probleme ştiinţifice ale 
raţiunii speculative’, nu se pot constitui prin nici un fel de date şi 
predicate empirice, căci conceptul lor este transcendent pentru 
oricare din facultăţile noastre de cunoaştere. - Determinarea 
ambelor concepte despre Dumnezeu şi despre suflet (în privinţa 
nemuririi lui) se poate face numai prin predicate, care, deşi eie 
însele nu sunt posibile decât printr-un temei suprasensibil, trebuie 
să-şi dovedească totuşi realitatea în experienţă, căci numai în 
felul acesta pot oferi o cunoştinţă despre fiinţe cu totul supra- 
sensibile. - Singurul concept de acest gen care se găseşte în raţiu¬ 
nea umană este conceptul de libertate a omului, subordonat legi¬ 
lor morale, împreună cu scopul final pe care raţiunea îl pre¬ 
scrie prin aceste legi. Legile morale pot atribui creatorului naturii, 
iar scopul final omului, acele însuşiri care conţin condiţia nece- 

sară pentru posibilitatea ambilor, astfel încât chiar din această 
idee pot fi deduse existenţa şi specificul acelor fiinţe, altfel cu 
totul ascunse pentru noi. 

Deci motivul imposibilităţii de a dovedi numai pe cale teore¬ 
tică existenţa lui Dumnezeu şi nemurirea constă în faptul că pe 
această cale (a conceptelor despre natură) nu este posibilă cunoaş¬ 
terea suprasensibilului. Iar faptul că acest lucru ne reuşeşte pe 
cale morală (prin conceptul libertăţii) se explică prin aceea că, în 
acest context, suprasensibilul, care este fundamentul moralităţii 
(libertatea), prin intermediul unei legi determinate a cauzalităţii 
care izvorăşte din el, nu numai că oferă materie pentru cunoaş¬ 
terea celuilalt suprasensibil (a scopului final moral şi a condiţiilor 
care garantează posibilitatea realizării lui), ci demonstrează şi ca 
fapt realitatea lui în acţiuni. Dar, tocmai din această cauză, 
argumentul pe care ni-1 oferă el nu este valabil decât în domeniul 
practicului (care este de altfel singurul domeniu necesar religiei). 

Rămâne demn de remarcat că dintre cele trei idei pure ale raţiu¬ 
nii, Dumnezeu, libertatea şi nemurirea, ideea de libertate este 
singurul concept al suprasensibilului care îşi dovedeşte realitatea 
obiectivă (prin intermediul cauzalităţii, care este concepută în el) în 
natură, prin efectul pe care îl poate produce în cadrul ei, făcând 
posibilă, chiar prin aceasta, reunirea celorlalte două idei cu natura şi 
a tuturor trei în vederea unei religii. Tot atât de remarcabil rămâne 
şi faptul că există în noi un principiu care poate să determine ideea 
de suprasensibil din noi şi prin aceasta implicit şi ideea de supra¬ 
sensibil din afara noastră, în vederea unei cunoaşteri, deşi aceasta 
este posibilă numai în domeniul practicului. In această privinţă, 
filosofia pur speculativă (care nici despre libertate nu ne-a putut 
oferi decât un concept negativ) nu mai avea nimic de sperat. Deci 
conceptul de libertate (ca noţiune fundamentală pentru orice lege 
practic-necondiţionată) permite extinderea raţiunii peste acele 
limite înăuntrul cărora orice concept al naturii (teoretic) ar trebui să 
rămână închis fără speranţă. 


* 

Observaţie generală asupra teleologiei 

Dacă ne întrebăm ce loc ocupă în filosofie, printre celelalte, 
argumentul moral care dovedeşte existenţa lui Dumnezeu numai 

ca obiect de credinţă pentru raţiunea pură practică, atunci întregul 
avut al filosofiei poate fi uşor evaluat, dovedindu-se că aici nu 
este nimic de ales şi că facultatea ei teoretică, în faţa unei critici 
imparţiale, trebuie să renunţe de la sine la orice pretenţii. 

Ea trebuie, pentru a nu fi cu totul arbitrară, să-şi funda¬ 
menteze orice asentiment, înainte de toate, pe starea de fapt şi 
deci, în cadrul demonstraţiei, nu poate să apară decât o singură 
alternativă: dacă pe aceste fapte se poate baza un asentiment al 
concluziei care decurge din ele, cu valoare de ştiinţă pentru 
cunoaşterea teoretică, sau un asentiment cu valoare de simplă 
credinţă pentru cunoaşterea practică. Faptele în genere revin 
sau conceptului de natură, care îşi dovedeşte realitatea în 
obiectele simţurilor, date (sau posibil de dat) înaintea oricărui 
concept de natură, sau conceptului de libertate, care îşi dove¬ 
deşte în mod satisfăcător realitatea prin intermediul cauzalităţii 
raţiunii, în raport cu anumite efecte pe care le face posibile in 
lumea sensibilă şi le postulează în mod incontestabil în legea 
morală. Dar conceptul de natură (care aparţine numai cunoaş¬ 
terii teoretice) este sau metafizic şi absolut a priori, sau fizic, 
adică a posteriori şi poate fi conceput cu necesitate numai prin 
experienţă determinată. Conceptul metafizic de natură (care nu 
presupune nici o experienţă determinată) este deci ontologic. 

Dovada ontologică a existenţei lui Dumnezeu, obţinută din 
conceptul de fiinţă originară, constă fie în a deduce existenţa 
absolut necesară a lui Dumnezeu numai din predicate ontologice, 
singurele prin care poate fi concepută cu totul determinat, fie în a 
deduce predicatele fiinţei originare din necesitatea absolută a 
unui obiect, oricare ar fi acesta. Căci conceptul de fiinţă originară 
presupune, pentru a nu fi un concept derivat, necesitatea 
necondiţionată a existenţei sale şi (pentru a se reprezenta aceasta) 
determinarea absolută prin conceptul ei. Dar se crede că ambele 
condiţii s-ar întruni în conceptul de idee ontologică a celei mai 
reale fiinţe. Şi astfel iau naştere două dovezi metafizice. 

Dovada care se bazează pe simplul concept metafizic de 
natură (numită dovadă ontologică propriu-zisă) conchidea de la 
conceptul de cea mai reală fiinţă la existenţa ei absolut 
necesară, căci (se spune), dacă ea n-ar exista, atunci i-ar lipsi 
realitatea, respectiv existenţa. - Cealaltă dovadă (numită şi 
metafizic-cosmologică) conchidea de la necesitatea existenţei 
unui obiect oarecare (ceea ce trebuie să fie admis pe deplin, căci 

în conştiinţa de mine însumi îmi este dată o existenţă), la 
determinarea lui absolută, ca fiinţa cea mai reală, căci tot ceea 
ce există trebuie să fie absolut determinat, ceea ce este însă 
absolut necesar (respectiv ceea ce noi trebuie să cunoaştem ca 
atare, deci a priori) trebuie să fie determinat în mod absolut 
prin conceptul său. Dar acest lucru nu se poate petrece decât în 
cazul conceptului despre cel mai real obiect. Este inutil să mai 
arătăm în ce constă caracterul sofistic al celor două raţiona¬ 
mente, ceea ce s-a făcut deja în altă parte, dar trebuie să obser¬ 
văm că astfel de dovezi, chiar dacă ar putea fi susţinute prin tot 
felul de subtilităţi dialectice, ar rămâne tot şcolăreşti, fără să 
pătrundă în public şi fără să poată avea vreo influenţă asupra 
intelectului sănătos. 

Dovada care se bazează pe conceptul de natură, care nu 
poate fi decât empiric, dar care trebuie să depăşească limitele 
naturii, ca totalitate a obiectelor sensibile, nu poate fi decât o 
dovadă despre scopurile naturii. Conceptul lor nu poate fi dat, 
ce-i drept, a priori, ci numai prin experienţă, dar el promite 
totuşi un astfel de concept despre principiul originar al naturii, 
care, dintre toate principiile pe care le putem concepe, esic 
singurul pe măsura suprasensibilului. Este vorba de conceptul 
de intelect suprem, în calitate de cauză a lumii. Dovada respec¬ 
tivă realizează întru totul promisiunea, potrivit cu principiile 
facultăţii de judecare reflexive, adică în funcţie de specificul 
facultăţii noastre (umane) de cunoaştere. - Dar se pune între¬ 
barea aacă, din aceleaşi date, această dovadă ne poate oferi 
conceptul de fiinţă supremă, inteligentă şi independentă, şi in 
calitate de Dumnezeu, respectiv.de creator al unei lumi supuse 
legilor morale, deci un concept suficient determinat pentru 
ideea de scop final al existenţei lumii. Aceasta este o problemă 
de care depinde totul, fie că pretindem un concept satisfncălor 
din punct de vedere teoretic de fiinţă originară în vederea unei 
cunoaşteri complete a naturii, fie că pretindem un concepi 
practic pentru religie. 

Acest argument, pe care ni-1 oferă teleologia fizică, este demn 
de toată atenţia. El are aceeaşi putere de convingere asupra 
intelectului comun, ca şi asupra celui mai subtil gânditor, iar un 
Reimarus, în opera lui încă neîntrecută, în care expune pc larg 
acest argument cu temeinicia şi claritatea care îi sunt proprii, şi-a 
câştigat un merit nepieritor. - Dar prin ce reuşeşte oare accaslă 

dovadă să exercite o influenţă atât de hotărâtoare asupra minţii, 
provocându-i un consimţământ liniştit, pe care şi-l dă fără 
rezerve, mai ales atunci când judecata se face prin raţiune rece 
(căci pentru înduplecare s-ar putea pretinde emoţia şi înălţarea lui 
prin minunile naturii)? Prin scopurile fizice nu, căci toate indică 
un intelect de nepătruns al cauzei lumii si sunt deci insuficiente, 
întrucât nu satisfac dorinţa raţiunii care întreabă. Căci pentru ce 
există (întreabă aceasta) toate acele obiecte artistice ale naturii?; 
pentru ce există chiar omul, la care trebuie să ne oprim ca la 
ultimul scop al naturii pe care ni-1 putem imagina?; pentru ce 
există întreaga natură si care este scopul final al unei arte atât de 
mari şi de variate? Răspunsul că au fost create pentru plăcere 
sau pentru contemplare, pentru cercetare si admiraţie (care, dacă 
se rămâne la ea, nu este nimic altceva decât plăcere de un tip 
particular), ca în vederea unui scop final pentru care există lumea 
şi omul, nu poate să mulţumească raţiunea. Căci ea presupune o 
valoare personală, pe care numai omul şi-o poate da, drept 
singura condiţie în care el şi existenţa lui pot constitui un scop 
final. în lipsa acestei valori (singura ce ne poate oferi un concept 
determinat), scopurile naturii nu satisfac întrebările raţiunii, în 
special fiindcă nu pot oferi un concept determinat despre fiinţa 
supremă, ca fiinţă atotsuficientă (fiind, din această cauză, unica 
fiinţă supremă propriu-zisă) şi despre legile în virtutea cărora 
intelectul ei este cauza lumii. 

Deci faptul că dovada fizico-teleologică convinge, de parcă ar 
fi în acelaşi timp o dovadă teologică, nu se datoreşte ideilor 
despre scopurile naturii, admise ca argumente empirice în favoa¬ 
rea unui intelect suprem, ci faptului că în raţionament intervine pe 
neobservate argumentul moral, imanent fiecărui om, care îl 
afectează profund. în virtutea acestei intervenţii, fiinţei care se 
manifestă în scopurile naturii într-un mod artistic incompre¬ 
hensibil i se atribuie şi un scop final, deci înţelepciune (fără a fi 
îndreptăţiţi, prin observarea naturii să facem acest lucru). Deci 
lipsurile argumentului respectiv sunt completate în mod arbitrar. 
Aşa încât, în realitate, numai argumentul moral produce convin¬ 
gerea, şi pe aceasta numai în perspectiva morală, pentru care 
simte oricine un asentiment profund. Argumentul fizico-teleo- 
logic are însă numai meritul de a orienta spiritul, în contemplarea 
lumii, pe calea scopurilor şi prin aceasta spre un creator originar 
inteligent al lumii, căci relaţia morală cu scopurile şi chiar ideea 

unui astfel de legiuitor şi creator al lumii, ca noţiune teologică, 
deşi este un adaos pur, lasă totuşi impresia că ar decurge de la 
sine din acel argument. 

în expunerea obişnuită ne putem limita de acum înainte la 
cele spuse aici. Căci pentru intelectul comun şi sănătos este de 
regulă greu să distingă principiile diferite, pe care le confundă, în 
timp ce în realitate el conchide corect numai dintr-un singur prin¬ 
cipiu dacă distincţia necesită multă meditaţie. Argumentul moral 
despre existenţa lui Dumnezeu nu completează propriu-zis numai 
argumentul fizico-teleologic în vederea unei dovezi perfecte, ci 
este o dovadă particulară, care suplineşte lipsa de convingere a 
acestuia. Argumentul fizico-teleologic nu poate realiza în fapt 
altceva decât să orienteze raţiunea în judecarea cauzei naturii şi a 
ordinii sale, care este contingenţă, dar demnă de admirat, şi pe 
care o cunoaştem numai pe cale empirică, spre acţiunea unei 
cauze, care conţine principiul ei în virtutea scopurilor (pe care, 
după specificul facultăţilor noastre de cunoaştere, trebuie s-o 
concepem drept cauză inteligentă) şi să-i atragă atenţia asupra 
acestei cauze, pentru a o face astfel mai receptivă pentru dovada 
morală. Căci ceea ce este necesar pentru ultimul concept este atât 
de diferit în esenţă de tot ce conţin conceptele naturii şi ce ne pot 
învăţa ele, încât este nevoie de un argument şi o dovadă speciale, 
cu totul independente de cele anterioare, pentru a oferi un concept 
de fiinţă originară care să satisfacă o teologie si pentru a conchide 
existenţa ei. - Dovada morală (care în mod firesc demonstrează 
existenţa lui Dumnezeu numai din punct de vedere practic, dar 
care este totuşi indispensabilă pentru raţiune) şi-ar menţine 
întreaga forţă, chiar dacă n-am găsi în lume nici o materie sau 
numai materie echivocă pentru teleologia fizică. Ne putem ima¬ 
gina că fiinţele raţionale s-ar vedea înconjurate de o natură lipsită 
de orice urmă evidentă de organizare, în care s-ar manifesta nu¬ 
mai efectele mecanismului pur al materiei brute, datorită cărora, 
dată fiind şi variabilitatea unor forme şi relaţii numai întâmplător 
finale, ar părea că nu există nici o justificare pentru a deduce 
existenţa unui creator inteligent. în acest caz, n-ar mai exista nici 
iin temei pentru o teleologie fizică. Cu toate acestea, raţiunea, 
care aici nu se poate sprijini pe conceptele naturii, ar găsi în con¬ 
ceptul de libertate şi în ideile morale, care se bazează pc acest 
concept, un motiv practic suficient pentru a postula. în conformi¬ 
tate cu aceste idei, conceptul de fiinţă originară, respectiv concep- 

tul de divinitate, şi pentru a postula natura (chiar propria noastră 
existenţă) ca un scop final pe măsura divinităţii şi pe măsura 
legilor ei, şi anume respectând porunca fermă a raţiunii practice. 
- Dar faptul că în lumea reală fiinţele raţionale găsesc un bogat 
material pentru teleologia fizică (ceea ce nici n-ar fi întru totul 
necesar) oferă argumentului moral confirmarea dorită, în măsura 
în care natura poate să producă ceva analog cu ideile raţiunii (cu 
ideile morale). Căci conceptul de cauză supremă care posedă 
intelect (ceea ce este cu totul insuficient pentru o teologie) obţine 
astfel o realitate suficientă pentru facultatea de judecare reflexivă. 
Dar acest concept nu este necesar pentru a fundamenta dovada 
morală, şi nici aceasta nu ne serveşte pentru a completa conceptul 
amintit, care numai în sine nu se referă deloc la moralitate, 
printr-un raţionament prog esiv pe baza unui singur principiu, în 
vederea unei dovezi. Două principii atât de diferite, ca natura şi 
libertatea nu por oferi decât două tipuri diferite de dovadă, căci 
încercarea de a deduce libertatea din natură se dovedeşte insufi¬ 
cientă pentru ceea ce trebuie demonstrat. 

Dacă argumentul fizico-teleologic ar fi suficient pentru dovada 
căutată, atunci acest lucru ar satisface raţiunea speculativă, căci el 
ar da speranţă pentru naşterea unei teosofîi (chiar aşa ar trebui 
numită cunoaşterea teoretică a naturii divine şi a existenţei sale, 
care ar fi suficientă pentru a explica alcătuirea lumii şi, în acelaşi 
timp, destinaţia legilor morale). în mod analog, dacă psihologia 
ar fi suficientă pentru a ajunge, cu ajutorul ei, la cunoaşterea ne¬ 
muririi sufletului, atunci ea ar face posibilă o pneumatologie care 
ar fi la fel de binevenită pentru raţiunea speculativă. Ambele însă, 
oricât de mare ar fi dorinţa noastră de cunoaştere, nu satisfac pre¬ 
tenţia raţiunii la o teorie care trebuie să se bazeze pe cunoaşterea 
naturii obiectelor. Dar dacă prima ca teologie, şi a doua ca antro¬ 
pologie, ambele fundate pe principiul moral, adică pe principiul 
libertăţii, deci conforme cu uzul practic al raţiunii, nu îndeplinesc 
mai bine scopul lor final obiectiv, este o altă problemă, pe care nu 
este necesar s-o dezvoltăm aici. 

Argumentul fizico-teleologic nu este însă suficient pentru 
teologie, căci nu oferă nici un concept suficient determinat despre 
fiinţa originară, şi nici nu poate oferi. Deci trebuie sau să ni-l 
procurăm din cu totul altă parte, sau să-i completăm lipsurile 
printr-un adaos arbitrar. Voi deduceţi din marea finalitate a 
formelor naturii şi a relaţiilor lor o cauză inteligentă a lumii, dar 

care este gradul acestei inteligenţe? N-aţi putea pretinde, fără 
îndoială, că deduceţi cel mai înalt intelect posibil, căci pentru 
aceasta ar trebui să înţelegeţi că nu puteţi concepe un intelect 
superior celui ale cărui dovezi le perceperi în lume, ceea ce ar 
însemna să vă atribuiţi omniscienţă. în acelaşi mod deduceţi din 
mărimea lumii o putere foarte mare a creatorului, dar trebuie să 
vă mulţumiţi cu faptul că acest lucru are sens numai în mod com¬ 
parativ, pentru puterea voastră de înţelegere. Căci, necunoscând 
tot ceea cc e posibil pentru a-1 compara cu mărimea lumii, 
întrucât o cunoaşteţi, nu puteţi deduce, în virtutea unui etalon atât 
de mic, atotputernicia creatorului ş.a.m.d. Dar în felul acesta nu 
ajungeţi la nici un concept determinat despre fiinţa originară, care 
să fie util pentru teologie. Căci acesta poate fi găsit numai în cel 
al totalităţii perfecţiunilor compatibile cu un intelect, lucru pentru 
care datele pur empirice nu vă pot fi de nici un folos. însă, fără un 
astfel de concept determinat nu puteţi să deduceţi o fiinţă origi¬ 
nară, inteligentă si unică, ci (indiferent de scopul propus) o puteţi 
doar admite. - dar nimeni nu vă împiedică să adăugaţi in mod 
arbitrar (cu acordul raţiunii însă) că acolo unde se găseşte atât de 
multă perfecţiune s-ar putea admite că întreaga perfecţiune ar fi 
reiuiită într-o cauză unică a lumii, căci raţiunea, atât teoretic, cât 
şi practic, s-ar descurca mai bine cu un principiu astfel deter¬ 
minat. Dar nu vă puteţi lăuda prea mult că aţi demonstrat con¬ 
ceptul de fiinţă originară doar prin aceea că l-aţi admis în vederea 
unei utilizări mai bune a raţiunii. Toată văicăreala deci sau mânia 
neputincioasă contra pretinsei fărădelegi de a suspecta dovada 
denotă numai trufie vană. V-ar face fireşte plăcere ca îndoiala, 
exprimată deschis contra argumentului vostru, să fie considerată 
neîncredere în faţa unui adevăr sfânt, pentru a permite astfel 
structurarea neobservată a viciului demonstrativ. 

Dimpotrivă, teleologia morală, care nu este mai puţin 
fundamentată decât cea fizică, ci trebuie mai degrabă preferată, 
căci se bazează a priori pe principiile imanente ale raţiunii 
noastre, ne conduce la ceea ce este necesar pentru posibilitatea 
unei teologii, adică la un concept determinat despre cauza 
supremă, drept cauză a lumii în virtutea legilor morale, deci la o 
cauză care satisface scopul nostm final de natură morală. Pentru 
aceasta sunt necesare: omniscienţă, omnipotenţă, omniprezenţă 
ş.a.m.d.. ca însuşiri naturale care să-i aparţină şi care trebuie să 
fie concepute ca’reunite cu scopul final moral, care este infinit. 

şi ca adecvate acestuia. Şi, în felul acesta, teologia morală ne 
poate oferi, ea singură, conceptul de autor unic al lumii, potrivit 
pentru o teologie. 

Pe această cale, teologia ne conduce direct şi la religie, 
respectiv la cunoaşterea datoriilor noastre ca porunci divine, 
căci recunoaşterea datoriei noastre şi a scopului final, impus în ea 
prin raţiune, a putut produce înainte de toate elaborarea 
conceptului determinat de Dumnezeu, care este deci, chiar de la 
origine, inseparabil de obligativitatea faţă de această fiinţă. în 
schimb, dacă conceptul de fiinţă originară ar fi putut fi determinat 
şi pe cale pur teoretică (ca simplă cauză a naturii), atunci legarea 
acestei fiinţe de o cauzalitate conformă legilor morale prin 
temeiurile solide ar fi presupus mari dificultăţi sau ar fi fost chiar 
imposibilă fără o adăugire arbitrară. în absenţa acestei cauzalităţi, 
acel concept pretins teologic nu poate constitui nici o bază pentru 
religie. O religie, chiar dacă ar putea să fie fundamentată pe 
această cale teoretică, ar fi, în privinţa convingerii (în care constă 
esenţa ei), deosebită realmente de religia în care conceptul de 
Dumnezeu şi convingerea (practică) despre existenţa lui izvorăsc 
din ideile fundamentale ale moralităţii. Căci, dacă ar trebui să 
presupunem omnipotenţa, omniscienţa etc. unui creator al lumii 
drept concepte obţinute din altă parte, pentru ca apoi doar să 
aplicăm conceptele noastre despre datorie la relaţiile dintre noi si 
creator, atunci acest lucru ar implica o notă foarte accentuată de 
constrângere şi supunere forţată. în schimb, dacă respectul pentru 
legea morală ne oferă cu totul liber, în conformitate cu prescripţia 
propriei noastre raţiuni, scopul final al menirii noastre, atunci 
acceptăm, în vedenie noastre morale, o cauză care corespunde 
acestui scop şi realizării lui, având fată de ea cea mai sinceră 
veneraţie, care este cu totul diferită de frica patologică, şi ne 
supunem de bună voie acestei cauze*. 

* Admiraţia pentru frumuseţea naturii şi emoţia pe care ne-o produce, prin 
scopurile ei atât de variate, pe care un spirit meditativ este în stare să le simtă, 
chiar înainte de-a avea o reprezentare clară despre creatorul inteligent al lumii, 
au în sine ceva analog sentimentului religios. Din această cauză, ele lasă mai 
întâi impresia că acţionează, printr-un fel de judecată analogă celei morale, 
asupra sentimentului moral (al recunoştinţei şi respectului faţă de o cauză 
necunoscută pentru noi) şi deci prin trezirea ideilor morale, atunci când ne 
inspiră acea admiraţie care este legată de un interes mult mai mare decât acela 
pe care îl poate stârni aprecierea pur teoretică. 

Dacă ne întrebăm de ce urmărim în genere obţinerea unei 
teologii, este evident că ea nu este necesară pentru extinderea 
sau corectarea cunoştinţelor noastre despre natură sau în genere 
pentru vreo teorie, ci numai pentru religie, adică pentru 
utilizarea practică, respectiv morală a raţiunii din punct de 
vedere subiectiv. Dacă se constată că singurul argument care ne 
conduce la un concept determinat despre obiectul teologiei este 
el însuşi moral, atunci nu numai că nu vom fi surprinşi, d nici 
măcar cu privire la suficienţa asentimentului faţă de acest 
argument nu vom simţi nici o lipsă, dacă recunoaştem că un 
astfel de argument dovedeşte satisfăcător existenţa lui 
Dumnezeu numai pentru menirea noastră morală, adică din 
punct de vedere practic, şi că speculaţia nu-şi dovedeşte pc 
această cale tăria, si nici nu-si extinde sfera domeniului ei de 
aplicabilitate. Vor dispărea, de asemenea, atât mirarea, cât şi 
pretinsa contradicţie a posibilităţii unei teologii, susţinută aici, 
cu ceea ce spunea critica raţiunii speculative despre categorii, 
respectiv faptul că ele pot produce cunoaşterea numai când sunt 
aplicate la obiecte ale simţurilor, şi nu la suprasensibil, dacă se 
constată că ele sunt aplicate aici la o cunoaştere a lui 
Dumnezeu, dar nu în domeniul teoretic (în conformitate cu ceea 
ce este în sine natura lui, pe care nu o putem cerceta), ci numai 
în domeniul practic. - Pentru a pune capăt, cu această ocazie, 
înţelegerii greşite a acelei învăţături a criticii, foarte necesară, 
dar care, spre supărarea dogmatismului orb, opreşte raţiunea în 
limitele ei, adaug aici explicaţia care urmează. 

Dacă atribui unui corp forţă motrice, deci dacă îl concep 
prin intermediul categoriei de cauzalitate, atunci prin aceasta îl 
şi cunosc în acelaşi timp, adică îi determin conceptul ca pe acela 
al unui obiect în genere, prin ceea ce îi revine pentru sine ca 
obiect al simţurilor (ca fiind condiţia posibilităţii acelei relaţii). 
Căci, dacă forţa motrice pe care i-o atribui este o forţă de respin¬ 
gere, atunci corpului respectiv îi revine (dacă nu am pus încă, 
alături de el, un alt corp asupra căruia să-şi exercite acţiunea) un 
loc în spaţiu, apoi o întindere, adică spaţiu în el însuşi, în plus 
umplerea acestui spaţiu cu forţele de respingere pe care le 
propagă părţile lui şi, în fine, legea acestei umpleri (factorul 
care determină caracterul repulsiv al părţilor ar trebui să scadă 
în aceeaşi proporţie în care creşte întinderea corpului şi în 
care sporeşte spaţiul pe care el îl umple cu aceleaşi părţi prin 

forţa respectivă). - Dimpotrivă, dacă îmi imaginez o fiinţă 
suprasensibilă ca fiind motorul prim, deci mi-o imaginez pnn 
intermediul categoriei de cauzalitate în vederea aceleiaşi 
determinări a lumii (a mişcării materiei), atunci nu trebuie să 
mi-o imaginez într-un anumit loc în spaţiu, şi nici ca întinsă, ba 
chiar pot să nu mi-o imaginez ca existând în timp şi coexistând 
cu alte fiinţe. Deci nu dispun de nici o determinare care să mă 
poată face să înţeleg prin intermediul acestei fiinţe, în calitate 
de cauză, condiţia necesară pentru posibilitatea mişcării. Prin 
urmare, n-o cunosc deloc pentru sine (ca prim motor) prin 
predicatul cauzei, ci posed numai reprezentarea despre ceva 
care conţine cauza mişcărilor în lume, iar relaţia ei cu aceste 
mişcări, a cărei cauză este, fiindcă nu-mi oferă nimic din ceea 
ce ţine de natura obiectului care este cauză, lasă conceptul 
acesteia lipsit de orice determinaţie. Cauza acestei situaţii rezidă 
în faptul că eu, cu ajutorul predicatelor care îşi găsesc obiectul 
numai în lumea sensibilă, pot să înaintez într-adevăr spre 
existenta a ceva, care trebuie să conţină cauza lumii sensibile, 
dar nu spre determinarea conceptului său în calitate de concept 
al unei fiinţe suprasensibile, care exclude toate acele predicate. 
Prin categoria de cauzalitate deci, dacă o determin prin inter¬ 
mediul conceptului de motor prim, nu aflu nimic despre ce este 
Dumnezeu. Dar probabil că voi reuşi mai bine acest lucru dacă, 
profitând de ordinea lumii, nu numai că îi consider cauzalitatea 
ca fiind a unei inteligente supreme, ci îl şi cunosc totodată prin 
această determinare a conceptului amintit, căci aici dispare 
condiţia supărătoare a spaţiului si a întinderii. - Marea finalitate 
din lume ne obligă, desigur, sa concepem o cauză supremă a 
acestei finalităţi, şi anume prin intermediul unui intelect, dar 
prin aceasta nu suntem deloc îndreptăţiţi să-i atribuim acest 
intelect (să concepem, de exemplu, veşnicia lui Dumnezeu ca 
existenţă în toate timpurile, căci altfel nu ne-am putea forma 
nici un concept despre existenţa pură ca mărime, respectiv ca 
durată sau să concepem omniprezenţa divină ca existenţă în 
toate locurile, pentru a ne face comprehensibilă prezenţa sa 
nemijlocită pentru obiecte exterioare unul faţă de celălalt, fără 
să ne fie îngăduit să-i atribuim lui Dumnezeu vreuna dintre 
aceste determinaţii, ca ceva cunoscut la ei). Dacă determin 
cauzalitatea omului faţă de anumite produse care pot 
fi explicate doar prin finalitate intenţională, prin faptul că o 

concep ca intelect uman, atunci nu este nevoie să mă opresc 
aici, ci pot să-i atribui acest predicat ca pe o însuşire bine 
cunoscută a lui şi totodată să-l cunosc prin aceasta. Căci ştiu că 
intuiţiile sunt date simţurilor omului şi sunt subordonate prin 
intelect unui concept şi deci unei reguli şi, de asemenea, că 
acest concept-conţine numai nota comună (fiind lăsat la o parte 
particularul) şi că este deci discursiv, şi că, în genere, regulile 
de subordonare a reprezentărilor date faţă de conştiinţă sunt 
date de către intelect încă înaintea acelor intuiţii ş.a.m.d. Deci îi 
atribui omului această însuşire ca fiind o însuşire prin 
intermediul căreia îl cunosc. Dar dacă vreau să concep o fiinţă 
suprasensibilă (Dumnezeu) ca inteligenţă, acest lucru nu numai 
că este permis, dintr-o anumită perspectivă a utilizării raţiunii 
mele, ci este şi inevitabil, dar a-i atribui intelect şi a ne măguli 
că o putem cunoaşte prin aceasta ca printr-o însuşire a ei nu 
este deloc permis. Aceasta, deoarece trebuie, în acest caz, să 
omit singurele condiţii prin care pot cunoaşte un intelect, deci 
predicatul care serveşte numai la determinarea omului nu poate 
fi raportat la un obiect sup r asensibil şi deci printr-o cauzalitate 
astfel determinată nu putem cunoaşte ce este Dumnezeu. 
Acelaşi lucru se petrece cu toate categoriile care nu pot avea 
nici o semnificaţie pentru cunoaşterea teoretică dacă nu sunt 
aplicate la obiectele unei experienţe posibile. - Dar, prin 
analogie cu un intelect, cu pot, ba chiar trebuie, din alt punct de 
vedere, să-mi imaginez o fiinţă suprasensibilă, fără să urmăresc 
totuşi s-o cunosc prin aceasta teoretic, şi anume atunci când 
această determinare a cauzalităţii ei se referă la un efect în 
lume, care conţine o intenţie moral necesară, dar de neîndeplinit 
pentru fiinţe sensibile. Căci, în acest caz, o cunoaştere a lui 
Dumnezeu si a existenţei lui (o teologie) este posibilă prin 
proprietăţi şi determinaţii ale cauzalităţii sale, concepute numai 
prin simpla analogie, ceea ce din punct de vedere practic, dar 
numai în această privinţă (morală), are întreaga realitate 
necesară. Deci o teologic etică este întru totul posibilă, căci 
morala poate într-adevăr si subziste cu regula ei fără teologic, 
dar nu cu intenţia finală, pe care o impune chiar regula 
respectivă, fără a ieza din perspectivă teologică raţiunea. Dar o 
etică teologică (a raţiunii pure) este imposibilă, deoarece legile 
pe care nu le oferă raţiunea insă. v i ele la început şi a căror 
ascultare ea o şi impune ca facultate practică pură, nu pot fi 

morale. La fel de absurdă ar fi şi o fizică teologică, deoarece nu 
ar expune legi naturale, ci porunci ale unei voinţe supreme. 
Dimpotrivă, o teologie fizică (mai precis fizico-teleologică) ar 
putea servi totuşi cel puţin ca propedeutică pentru teologia 
propriu-zisă, dând naştere, prin contemplarea scopurilor natu¬ 
rale, despre care ne oferă materie bogată, ideii de scop final, pe 
care natura nu-1 poate indica. Ea face într-adevăr simţită nevoia 
unei teologii, care să determine în mod satisfăcător conceptul de 
Dumnezeu pentru utilizarea practică cea mai înaltă a raţiunii, 
dar nu o poate produce şi nici fundamenta în mod satisfăcător 
pe propriile sale dovezi. 




Prima Introducere 
la Critica facultăţii de judecare 

NOTĂ 


Prima Introducere, mai puţin cunoscută şi editată până în anul 1922 
(ediţia Cassirer) doar parţial, a fost descoperită în versiunea ei completă abia 
la sfârşitul veacului al XlX-lea. Kant o părăsise din pricina „întinderii ei“ - 
cum spunea singur. Dar nu o depăşise nici un moment, istoricul ei arătându-ne 
că o putem folosi ca orice pagină critică revăzută de Kant şi dată de el la tipar 
Iar istoria ei e astăzi la îndemâna oricui. A făcut-o întâiul ei editor, Otto Buek, 
dar mai ales reiese din corespondenţa lui Kant cu Beck, cel în mâinile căruia 
avea să se afle, multă vreme, manuscrisul inedit al filosofului. 

Jakob Sigismund Beck este un elev al lui Kant. Cunoscut ca atare încă de 
la început, el este însărcinat, după recomandaţia lui Kant, de către un editor, 
Hartknoch, să alcătuiască un rezumat al operelor filosofului'. Pe această temă, 
Kant şi elevul său întreprind un schimb de scrisori între 1791 şi 1793, aşadar 
după 1790, anul de apariţie al Criticii facultăţii de judecare. Scrisorile, 
împreună cu manuscrisul întâii Introduceri, despre care va fi îndată vorba, au 
fost găsite abia în preajma veacului nostru, la biblioteca din Rostock, unde 
ajunseseră, nu de la Beck însuşi, ci de la un prieten al acestuia, Francke, căruia 
Beck i le dăruise. Aşa se explică de altfel şi faptul că, multă vreme, întâia 
Introducere nu avea să fie cunoscută decât din fragmentele - destul de întinse 
- pe care le dă Beck în lucrarea sa din 1794, care constituie al doilea volum de 
„extrase" din scrierile critice ale lui Kant. 

întâia ei menţiune are loc abia în scrisoarea a Vil-a din 4 decembrie 1792, 
către Beck: „în vederea rezumatului ce-1 pregăteşti din Critica facultăţii de 
judecare, îţi voi trimite data viitoare, spre a-1 folosi cum vei crede dumneata 
de cuviinţă, un manuscris al introducerii mele la acel tratat, aşa cum o redacta¬ 
sem la început, într-o versiune pe care am părăsit-o doar din pricina întinderii 
ei în disproporţie cu textul, dar care pare a conţine totuşi câte ceva ce ar putea 
contribui la înţelegerea deplină a conceptului de finalitate a naturii." 
într-adevăr, o dată cu scrisoarea următoare - care avea să fie scrisă abia peste 
câteva luni, la 18 august 1793 -, Kant îi trimite manuscrisul anunţat, repetând 
că era vorba de o piesă destinată să fie o introducere („prefaţă", zice din grabă 

1 Dilthey, Briefe Kants an Beck. „Archiv fîir Geschichte der Philosophic", 
voi. II. 1889, p. 614 şi urm.; şi Otto Buek, notele de la finele voi. V, din ed. 
Cassirer, p. 581 şi urm. 


315 



IMMANUEL (CANT 


Kant aici) la Critica facultăţii de judecare *. Şt adaugă: „Esenţialul din prefaţă 
se referă la acea specială şi curioasă presupunere a raţiunii noastre: cum că na¬ 
tura. în diversitatea produselor ei, a admis, oarecum arbitrar şi în vederea înţe¬ 
legerii noastre, o anumită adaptare la îngrădirea facultăţii noastre Je judecare, 
prin simplificaiea şi armonizarea, accesibile nouă, ale legilor ei şi prin înfăţişarea 
nesfârşitei varietăţi a modurilor (species) ei după o anumită lege a continui¬ 
tăţii, care face posibilă înlănţuirea lor sub câteva concepte de specie - fără a 
săvârşi aceasta pentru că am recunoaşte o asemenea finalitate drept necesară 
în sine, ci pentru că avem trebuinţă de ea, fiind astfel îndreptăţiţi s-o adoptăm 
şi folosim chiar a priori, atât de mult cât ne putem întinde cu ea. ; ‘ 

Folosirea pe care o dă Beck Introducerii este, după cum am menţionat, de 
a pune. în volumul al doilea al expunerii sale rezumative, extrase din ea, care 
se ridică la ceva mai mult decât jumătatea Introducerii. De la Beck, unde 
fragmentele apar, în cadrul volumului, rânduite sub titlul „Anmerkungen zur 
Einleitung in die Kritik der Urteilskvaft" (1794) (Observaţii la Intioducerea la 
Critica facultăţii de judecare), le iau toţi ceilalţi editori ai lui Kant. care lc 
publică în cadrul feluritelor lor culegeri 2 . în 1889. Dilthey semnalează că 
manuscrisul întreg a fost descoperit la biblioteca din Rostock. Au trecut însă 
ani întregi până să fie editat - mai întâi în cadrjl ediţiei Cassirei (1922), apoi 
în colecţia „Philosophische Bibliothek", în 1927 unde a apărut şi în volum 
separat, editată de Gerhard Lehmann. 

Aşa cum este, autenticitatea acestei Introduceri nu a putut fi pusă la 
îndoială Pentru înţelegerea criticismului, sau măcar a unuia din momentele 
lui, ea stă astfel alături de oricare din capitolele operelor critice cunoscute, în 
particular alături de Introducerea propriu-zisă la Critica facultăţii de judecare. 
Dacă întâia Introducere, din 1789, nu este îndeobşte folosită de interpreţi, 
faptul se explică deci prin aceea că până în timpul din urmă ea nu a fost decât 
fragmentar cunoscută 3 . Totuşi, chiar când e in întregime cunoscută, această 
întâie Introducere nu se bucură întotdeauna de o deosebită atenţie, întrucât, 
deşi aproape de două ori mai întinsă decât Introducerea propriu-zisă din 
fruntea Criticii facultăţii de judecare, interpreţii au găsit că nu aduce un 
material cu adevărat nou faţă de aceasta. Ba chiar, unul din editorii ei, 
Lehmann, afirmă, în prefaţa prin care o însoţeşte, că exprimă mai confuz decât 

' Dilthey, op. cit., p. 635 şi urm. 

1 Fr. Chr. Starke, în ediţia căruia fragmentele apar sub titlul Ober 
Philosophie iiberhaupt (ceea ce îi va influenţa pe unii dintre editorii următori); 
Rosenkranz, în ediţia completă din, 1838, a operelor lui Kant; Hartenstein, la 
fel, în 1838 şi 1868; Kirchmann, în 1870, şi Benno Erdmann - de astă dală cu 
menţiunea că e vorba de proiectul prim al Introducerii la Critica facultăţii de 
judecare. în ediţia pe care o dă în 1880 din opera amintită. 

3 Chiar un cercetător erudit ca Benno Erdmann cunoaşte piesa doar din 
fragmentele lui Bock (Vezi ed cit. din Critica jicultării de judecare, p. XVI. 
unde e nevoit să facă presupuneri asupra restului lucrării). 

Introducerea definitivi gândul fundamental al amândurora; că face mai multe 
ocoluri decât aceasta; şi, în definitiv, că nici nu ajunge Ia gândul fundamental 
— pentru Introducere, ca şi pentru ftlosofia postkantiană - că facultatea de 
judecare detemiină substratul suprasensibil din noi şi din afară de noi; în 
sfârşit, că întâia Introducere nu reprezintă decât „un punct de trecere" în 
evcluţia criticismului, meritând tocmai de aceea să tie cunoscută de istonci 
concede Lehmann dar fiind pe drept cuvânt, şi nu numai din cauza lungimii 
ei, părăsită de Knnt. 

Nu e de susţinut, fireşte, originalitatea ei desăvâişitâ înăuntrul gândiri: 
kantiene; şi nici că greşit a procedat K.ant înlocuind-o cu o Introducere ru.i 
concentrată şi, poate, mai unitară Când insă porneşti tocmai de la greutăţile 
acesteia din urmă şi când vrei să i le pui mai bine în lumină, dacă nu vei putea 
chiarsă i le dezlegi, o altă versiune, mai întinsă, fie chiar mai ocolită, a acestei 
piese nu poale decât constitui un nesperat ajutor. Dacă Introducerea la CritU ,/ 
facultăţii de judecare e sortită să ne facă vădită „conştiinţa critică" la o înaltă 
treaptă de luciditate a filosofiei kantiene, întâia versiune a acestei Introduceri, 
cu ocolurile, lungimile şi chiar neclarităţile ei, poate încă arunca o lumină asu¬ 
pra acelei conştiinţe critice. Pentru o soluţie, nici vorbă că o singură formulare 
ajunge. Pentru o problemă însă, şi încă una care rămâne deschisă până la a da 
o adevărată criză a sistemului kantian, mai multe formulări pot sta pe picior dc 
egalitate. întâia Introducere la Critica facultăţii de judecare este, în cel mai 
rău caz, o introducere la cea dc-a doua, dacă nu o altă faţă a aceleiaşi, ajunse 
la maturitate, conştiinţe critice*. 


CONSTANTIN NOICA 


* Text preluat din volumul: Constantin Noica, Două introduceri ţi r 
trecere spre idealism, Bucureşti, 1912,. 

I. DESPRE FILOSOFIE CA SISTEM 

Dacă filosofia este sistemul cunoaşterii raţionale prin con¬ 
cepte, atunci ea se deosebeşte îndeajuns de o critică a raţiunii 
pure. Cea din urmă conţine, e drept, o cercetare filosofică a 
posibilităţii unei cunoaşteri raţionale, dar nu reprezintă o parte 
din sistemul acesta de cunoştinţe, ci, dimpotrivă, schiţează cu 
anticipaţie şi pune în cercetare tocmai ideea lui. 

Sistemul filosofiei nu poate fi împărţit, la început, decât 
într-o ramură formală şi una materială. Prima parte (logica) 
priveşte numai forma gândirii, în cadrul unui anumit sistem de 
reguli, în timp ce partea a doua (cea reală) ia în considerare 
sistematică obiectele asupra cărora se cugetă - în măsura în care 
e cu putinţă cunoaşterea lor raţională prin concepte. 

La rândul său, acest sistem real al filosofiei nu poate fi altfel 
împărţit - potrivit cu deosebirea de origine a obiectelor ei şi cu 
diferenţierea esenţială rezultată de aici în principiile ştiinţelor ce 
conţin acele obiecte - decât în filosofie teoretică şi practică. în 
această diviziune, prima parte trebuie să fie filosofia naturii, 
cealaltă filosofia moravurilor; întâia parte conţine şi principiile 
empirice, pe când cea de-a doua (dat fiind că libertatea nu poate 
în nici un caz fi obiect de experienţă) conţine întotdeauna numai 
pure principii a priori. 

Dar stăruie aici o gravă neînţelegere - deosebit de 
dăunătoare în activitatea ştiinţifică - în legătură cu ceea ce este 
de socotit practic într-un astf el de înţeles încât să se constituie 
într-o adevărată filosofie practică. Politica şi economia politică, 
regulile economiei casnice, ca si cele sociale, prescripţiile 
pentru a dobândi bunăstarea, ca şi cele de igienă sufletească şi 
trupească deopotrivă - toate au fost privite (de ce nu şi 
meşteşugurile sau artele?) ca făcând parte din filosofia practică, 
întrucât cuprind toate o seamă de prescripţii practice. Dar 
prescripţiile practice, deşi după modul lor de reprezentare 

deosebite de cele teoretice, care conţin posibilitatea obiectelor şi 
determinările lor, nu sunt totuşi deosebite după conţinut. Dar cele 
ce iau în considerare libertatea ca stând sub legi sunt cu adevărat 
deosebite. Celelalte toate reprezintă simpla idee teoretică a ceea 
ce aparţine naturii lucrurilor, aplicate fiind numai în ce priveşte 
felul cum le putem produce după un anumit principiu. Cu aite 
cuvinte, posibilitatea lor este înfăţişată printr-o procedare 
arbitrară (care însă aparţine totdeodată cauzelor naturale). Aşa de 
pildă soluţia problemei: să se găsească pentru o forţă dată, care 
trebuie să stea în echilibru cu o greutate dată, raportul dintre 
braţele respective ale pârghiei - se înfăţişează într-adevăr ca o 
chestiune practică. în fapt însă, ea nu conţine nimic altceva decât 
propoziţia teoretică: lungimea braţelor stă în raport invers cu 
forţele, în cazul că acestea se affă în echilibru. Dar raportul 
acesta, în alcătuirea sa, este înfăţişat ca posibil printr-o cauză al 
cărei principiu de determinare constă tocmai în reprezentarea 
raportului (dat în chip arbitrar). La fel se întâmplă cu toate 
propoziţiile practice care nu privesc decât modul de producere al 
câte unui lucru. Dacă de pildă se dau anumite prescripţii în 
vederea fericirii proprii, arătându-se, în speţă, numai ce e necesar 
să facă fiecare faţă de sine, spre a fi vrednic de fericire, atunci în 
felul acesta se reprezintă doar condiţiile lăuntrice ale posibilităţii 
ei - cum ar fi cumpătarea, temperarea înclinărilor, spre a nu se 
lăsa să devină patimi ş.a.m.d. - ca revenind naturii subiectului şi 
se înfăţişează totodată realizarea acestui echilibru moral drept 
un rezuftat pe care să-l putem obţine prin propria noastră 
străduinţă. Ca atare, totul ni se înfăţişează drept urmarea ne¬ 
mijlocită a ideii teoretice ce ne facem despre obiect, raportată la 
ideea teoretică despre propria noastră natură (adică noi înşine în 
chip de factori cauzali). Aşadar prescripţia practică nu este aici 
deosebită de una teoretică în conţinutul ei, ci doar ca formulă. Ea 
n-are nevoie, ca atare, de o filosofie specială spre a lămuri în¬ 
lănţuirea aceasta dintre principii şi consecinţă. într-un cuvânt: 
toate propoziţiile practice care deduc ceva ce poate fi conţinut 
în natură din bunul nostru plac luat drept cauză aparţin în 
întregime filosofiei teoretice, ca fiind cunoştinţe asupra naturii *; 
numai cele care dau libertăţii legea sunt deosebite în chip 
specific, adică după conţinutul lor, de primele. Despre aceste 

* Cunoştinţe aplicate de noi la un caz oarecare (n. trad.). 

dintâi se poate spune că alcătuiesc un fel de parte practică a 
filosofiei naturii; doar ultimele însă întemeiază o adevărată filo¬ 
sofic practică. 


Observaţie 

E un lucru de mare însemnătate să determini precis câmpul 
filosofiei după diviziunile ei. în acest scop, e necesar să nu 
aşezi, printre diviziunile rezultate din împărţirea filosofiei ca 
sistem, ceva care nu e decât o urmare ori aplicare a ei la unele 
cazuri date, fără a implica principii proprii. 

Propoziţiile practice sunt deosebite de cele teoretice fie după 
principii, fie după consecinţe. în ultimul caz, ele nu alcătuiesc o 
ştiinţă deosebită, ci aparţin celei teoretice, ca fiind numai un 
sistem anumit de consecinţe al acesteia. în schimb, posibilitatea 
lucrurilor după legi ale naturii e în chip esenţial deosebită, pe 
temeiul principiilor, de cea după legi ale libertăţii. Dar deose¬ 
birea aceasta nu constă în faptul că, în cazul ultimelor, cauza 
sălăşluieşte într-o voinţă, în timp ce la primele e situată în afara 
lor, în lucruri înseşi; căci dacă voinţa nu urmează alte principii 
decât cele cu privire la care intelectul îşi dă seama că fac 
posibil, ca adevărate legi ale naturii, obiectul - atunci propoziţia 
după care obiectul e posibil prin acţiunea cauzală a voinţei 
noastre, oricât s-ar numi ea una practică, nu e defel deosebită, 
principial, de cele teoretice despre natura lucrurilor. Ba chiar 
trebuie să-şi împrumute principiul ei de la ele, dacă vrea să 
înfăţişeze, în planul realităţii, ideea unui obiect. 

iVin urinare, propoziţiile practice care, prin conţinutul lor, 
privesc cum e posibil (prmtr-o acţiune arbitrară) un obiect oare¬ 
care sunt simple aplicări ale unei cunoştinţe pe de-a-ntregul 
teoretice. Ele nu pot alcătui o adevărată ramură a unei ştiinţe. E 
o absurditate, de pildă, să priveşti geometria practică drept o 
ştiinţă autonomă, oricât ar fi cuprinse, în acea ştiinţă pură, unele 
propoziţii practice, dintre care cele mai multe necesită, ca 
probleme, o indicaţie specială în vederea dezlegării lor. De 
pildă, tema: cu o linie dată şi un unghi drept să se construiască 
un pătrat - este o propoziţie practică, totuşi strictă consecinţă a 
teoriei. La fel, arta măsurării terenurilor (agrimensoria) nu-şi 
poate de)el airibui epitetul de geometrie practică, rumindu-se o 
ramură anumită a geometriei în genere, ci e cuprinsă în scoliile 

celei din urmă, anume în ideea de a folosi această ştiinţă în 
materie de afaceri*. 

Chiar şi într-o ştiinţă a naturii - în măsura în care ea se 
întemeiază pe principii empirice anume în fizica propriu-zisă, 
metodele practice de a descoperi legi naturale ascunse nu pol 
defel îndreptăţi, cu titlul de fizică experimentală, denumirea de 
fizică practică (la fel de lipsită de sens şi ea) drept o ramură a 
filosofiei naturii. Căci principiile după care alcătuim metodele 
trebuie la rândul lor necontenit scoase din cunoştinţele asupra 
naturii, prin urmare din teorie. Acelaşi lucru se întâmplă cu 
prescripţiile practice privitoare la producerea, după voie, a unei 
anumite stări sufleteşti în noi (de pildă, metoda de a însufleţi 
sau înfrâna imaginaţia; satisfacerea ori atenuarea îndemnurilor 
naturale). Nu există psihologie practică în chip de ramură 
specială a filosofiei asupra naturii omeneşti. Principiile după 
care e posibilă crearea artificială a unei stări sufleteşti trebuie 
luate de la capacitatea de a ne da determinări potrivit cu natura 
proprie nouă. Iar chiar dacă prescripţiile constau în propoziţii 
practice, aceasta nu îiiseamnă că alcătuiesc o ramură practică a 
psihologiei empirice. Ele nu au principii proprii, ci aparţin pur 
şi simplu scoliilor acesteia din urmă. 

în general, propoziţiile practice (fie ele curat apriorice, fie 
empirice) ţin, întotdeauna când indică în chip nemijlocit posi¬ 
bilitatea unui obiect după placul nostru, de cunoaşterea naturii 
şi deci de partea teoretică a filosofiei. Numai cele care înfăţi¬ 
şează nemijlocit drept necesară determinarea unei acţiuni, prin 
simpla reprezentare a formei ei (adică după legi în genere) şi 
fără a lua în consideraţie materia obiectului asupra căruia se 
acţionează astfel, numai ele pot şi trebuie să-şi aibă principiile 

* Această ştiinţă pură, şi ca atare aleasă, pare a-şi ştirbi ceva din 
demnitatea ei atunci când recunoaşte că, în stadiul de geometrie elemenlară, 
are nevoie, pentru construirea conceptelor ei, de instrumente - e drept, doar 
două - anume compasul şi rigla; construţie ce singură e numită geometrică, în 
timp ce acelea ale geometriei superioare sunt numite mecanice, întrucât, 
pentru construirea conceptelor celei din urmă, se cer maşini mai complicaic. 
Numai că, în fapt, nici în primul caz nu sunt luate în consideraţie 
instrumentele propriu-zise (circinus el regula), care n-ar putea da niciodată cu 
precizie matematică formele dorite; ci ele nu sunt decât cele mai simple dintre 
modurile de a înfăţişa ceva ale imaginaţiei a priori, pe care nu o poate egala 
nici un fel de instrument. 

lor proprii (pe baza ideii de libertate). Şi, cu toate că întemeiază 
tocmai pe aceste principii conceptul unui obiect al voinţei (binele 
suprem), acest concept aparţine totuşi numai indirect, ca o con¬ 
secinţă, prescripţiei practice (care se numeşte deci morală). De 
altfel, posibilitatea sa nici nu poate fi înţeleasă prin actul de 
cunoaştere al naturii (prin teorie). Prin urmare, doar acel soi de 
propoziţii aparţin, sub numele de filosofie practică, unei disci¬ 
pline determinate dintr-un sistem de cunoştinţe raţionale. 

Toate celelalte enunţuri de ordin practic, de orice ştiinţă ar 
atârna ele, pot fi numite - în cazul că ne temem de echivoc - 
propoziţii tehnice, în loc de practice. Căci ele aparţin meşte¬ 
şugului de a duce la îndeplinire lucrul a cărui înfăptuire e dorită 

- ceea ce, într-o teorie pusă la punct, e întotdeauna o simplă 
consecinţă şi nicidecum o parte de sine stătătoare, alcătuită din 
indicaţii practice. în felul acesta revin tehnicii* toate pres¬ 
cripţiile izvorâte din iscusinţă. Ele ţin de cunoaşterea teoretică a 
naturii, ca urmări ale ei. Pe viitor însă, ne vom mai servi de 
expresia de tehnică în cazurile în care natura e astfel privită 
ca şi cum posibilitatea obiectelor ei ar izvorî pe căile meşte¬ 
şugului. în aceste cazuri, judecăţile nu sunt nici teoretice, nici 
practice (în înţelesul arătat imediat mai sus), înrtucât nu deter¬ 
mină nimic cu privire la firea obiectului, nici cu privire la felul 
de a-1 produce, ci e judecată natura însăşi. Dar e judecată numai 
prin analogie cu o artă, şi anume în legătură subiectivă cu 

Aici este locul să îndreptăm o greşeală pe care o săvârşeam in înte¬ 
meierea Metafizicii moravurilor, intr-adevăr, după ce spusesem, despre impe¬ 
rativele izvorând din iscusinţa oamenilor, că nu se impun decât în chip con¬ 
diţionat, şi anume sub condiţia unor scopuri doar posibile, adică problematice, 

- numeam aceste prescripţii practice: imperative problematice, expresie în 
care fără îndoială că zace o contradicţie. Ar fi trebuit să le numesc tehnice, 
adică imperative născute din meşteşug. Cele pragmatice, sau regulile înţelep¬ 
ciunii, care se impun sub condiţia unui scop real, ba chiar subiectiv necesar, 
stau de fapt şi ele printre cele tehnice (căci ce altceva e înţelepciunea, dacă nu 
iscusinţa de a putea folosi, pentru scopurile sale, oameni înzestraţi cu libertate 
sau, încă mai mult, pornirile fireşti şi înclinările sale proprii?). însă faptul că 
scopul pe care-1 atribuim altora şi nouă înşine, anume fericirea proprie, e mai 
mult decât un scop arbitrar - îndreptăţeşte o denumire proprie pentru ultima 
categorie de imperative tehnice. Căci de astă dată nu ni se mai cere, ca la cele 
propriu-zis tehnice, un simplu mijloc de înfăptuire a unui scop, ci şi determinarea 
a ceea ce alcătuieşte însuşi acest scop (în speţă fericirea), lucru care, la impe¬ 
rativele tehnice obişnuite, trebuie presupus drept dinainte cunoscut. 

facultăţile noastre de cunoaştere, iar nicidecum obiectiv, prin 
raport fa lucruri. Aici prin urmare numim tehnice nu judecăţile 
însesi, ci facultatea de judecare, pe legile căreia se întemeiază 
ele, iar potrivit ei vom numi chiar natura „tehnică 14 . O asemenea 
tehnică însă, întrucât nu conţine propoziţii obiectiv determina¬ 
tive, nu face parte din filosofia doctrinală, ci doar din critica 
facultăţilor noastre de cunoaştere. 

J î 


II. DESPRE SISTEMUL FACULTĂŢILOR SUPERIOARE 
DE CUNOAŞTERE, AFLAT LA BAZA F1LOSOFIEI 

Dacă e vorba nu despre împărţirea filosofiei*, ci despre 
împărţirea facultăţii noastre (a celei superioare) de cunoaştere a 
priori prin concepte, adică despre o critică a raţiunii pure 
considerată doar după puterea de a cugeta (unde nu se ţine 
seamă de modul intuiţiei pure), atunci reprezentarea sistema¬ 
tică a capacităţii de a gândi se împarte în trei, anume în: 
facultatea cunoaşterii generalului (a regulilor), intelectul: al 
doilea, facultatea subsumării particularului sub general, facul¬ 
tatea de judecare; şi, în al treilea rând, facultatea determină¬ 
rii particularului prin general (derivarea din principii), adică 
raţiunea. 

Critica raţiunii pure teoretice, care era închinată izvoarelor 
oricărei cunoaşteri a priori (prin urmare, şi părţii ce revine, în 
cadrul ei, intuiţiei), dădea legile naturii; critica raţiunii 
practice dădea legea libertăţii. în chipul acesta, principiile a 
priori păreau înfăţişate pe deplin pentru întreg câmpul filo¬ 
sofiei. 

Dacă însă intelectul pune a priori la dispoziţie legi ale 
naturii, în timp ce raţiunea dă legi ale libertăţii, atunci c de 
aşteptat ca, prin analogie, si facultatea de judecare - ce mijlo¬ 
ceşte acordul dintre cele efouă facultăţi - să-şi dea, ca şi ele, 
propriile ei principii apriori, întemeincf astfel o ramură specială 
a filosofiei. Şi totuşi, filosofia nu poate avea, ca sistem, dccâi 
două părţi. 

în fapt, facultatea de judecare este o facultate de cunoaştere 
într-atât de particulară şi de puţin independentă, încât nu dă. 


Ca până acum (n. trad.). 

n'C', ca intelectul concepte, nici, ca raţiunea, idei ce privire la 
vreun obiect oarecare - căci ea e numai facultatea de a subsuma 
ceva* sub concepte date pe altă cale. Dacă prin turnare ar exista 
un concept ori o regulă care să izvorască d n facultatea de 
judecare, atunci ar trebui să fie un concept al obiectelor naturii, 
în măsura în cate acestea se orientează după facultate» noas¬ 
tră de judecare. Ar fi deci conceptul unui fel de a fi al naturii cu 
privire la care nu ne putem face nici o altă idee decât aceasta că, 
în orientarea ei, ea se conformează facultăţii noastre de a 
subsuma legile date, particulare, sub altele, mai generale, care 
însă nu sunt date. Cu alte cuvinte, ar trebui să fie conceptul unei 
finalităţi a naturii venită în sprijinul facultăţii noastre de a o 
cunoaşte - în măsura în care se cere, pentru cunoaştere, să jude¬ 
căm particularul drept conţinut sub general şi să-l putem 
subsuma conceptului de natură. 

Un asemenea concept este însă cel al unei experienţe privite 
ca sistem pe bază de legi empirice. E adevărat că experienţa 
alcătuieşte un sistem pe bază de legi transcendente , care conţin 
condiţia de posibilitate a experienţei în genere. Totuşi e cu 
putinţă o atât de nesfârşită varietate de legi empirice şi o atât 
de mare eterogenitate de forme ale naturii - care urmează să 
aparţină unei experienţe particulare -, încât ideea unui sistem 
potrivit cu aceste legi (empirice) trebuie să fie cu totul străină 
intelectului * *, nefiind de conceput nici posibilitatea, cu atât mai 
puţin necesitatea unui astfel de întreg. Nu-i mai puţin ade¬ 
vărat, însă, că experienţa particulară, închegată în linii generale 
după unele principii statornice, are nevoie şi de această ţesă¬ 
tură sistematică a legilor empirice, pentru ca facultatea de jude¬ 
care să fie în stare a subsuma particularul sub general, - oricât 
ar fi încă acesta de empiric - şi eventual să se ridice astfel până 
la cele mai înalte legi empirice şi forme naturale adaptate lor, 
privind prin urmare agregatul experienţelor particulare drept un 
adevărat sistem al lor. Fără o asemenea presupoziţie, nu poate 


* Materialul de cunoaştere, adică „obiectele naturii", cum spune Kant 
maijos (n. trad.). 

Intelectul nu dă decât „legi transcendentale", după cum o arătase Kant 
în Critica raţiunii pure, care e o critică a intelectului. Abia acum, prin Critica 
facultăţii de judecare va putea da Kant „sistemul" legilor particulare, 
empirice, (n. trad.). 

avea loc mei o înlănţuire' generală de legi, adică nici un fel de 
uniate de-a lor. Această legitate - care e in sine (după toate 
conceptele intelectului) accidentală presupusă fiind pentru 
natură de către facultatea de judecare (doar în interesul ei pro¬ 
priu), este o finalitate formală a naturii, pe care nu facem decât 
s-o adoptăm în ce o priveşte. Prin ea însă, nu se întemeiază nici 
o cunoştinţă teoretică a naturii** şi nici vreun principiu practic 
al libertăţii***, ci se dă un principiu de judecare şi cercetare a 
naturii, spre a se căuta pentru experienţele particulare legile gene¬ 
rale - principiu după care şi trebuie să le rânduim, dacă vrem să 
facem vădită acea înlănţuire sistematică, necesară unei expe¬ 
rienţe coerente şi pe care avem motive s-o admitem a priori. 

Âşadar, conceptul izvorât din facultatea de judecare si propriu 
ei este cel al naturii privite ca artă, cu alte cuvinte al tehnicii na¬ 
turii prin raport la legile ei particulare. Conceptul acesta nu înte¬ 
meiază nici un fel de teorie si include la fel de puţin ca logica 
cunoştinţa obiectelor si a firii lor, ci dă, numai, un principiu în 
vederea orientării potrivit cu legile experienţei, făcând astfel posi¬ 
bilă cercetarea naturii. în chipul acesta însă, cunoaşterea naturii 
nu se îmbogăţeşte cu nici un fel de lege determinată şi obiectivă 
ci singură facultatea de judecare îşi stabileşte o maximă pentru 
cercetarea naturii, ale cărei forme tinde să le ţină laolaltă. 

* Posibilitatea unei experienţe în genere constă în posibilitatea 
cunoştinţelor empirice luate ca judecăţi sintetice. Ea nu poate fi deci scoasă 
analitic din simple percepţii comparate între ele (cum se crede în chip 
obişnuit). Căci înlănţuirea a două percepţii deosebite în cadrul conceptului 
unui obiect (în vederea cunoaşterii acestuia) este o sinteză care nu face într-alt 
fel posibilă o cunoştinţă empirică, adică experienţa, decât după principii ale 
unităţii sintetice de apercepţie a fenomenelor, adică după principii potrivii 
cărora ele sunt grupate sub categorii. Cunoştinţele acestea empirice alcătuiesc 
deci, potrivit cu ceea ce au în chip necesar comun (anume acele legi trans¬ 
cendentale ale naturii), o unitate sintetică a experienţei ca sistem, care să lege 
legile empirice sub un principiu, chiar potrivit cu ceea ce au ele diferit în ele 
(diversitatea legilor putând merge la infinit). însă ce era categoria prin raport 
la fiecare experienţă particulară este acum finalitatea sau conformitatea natu¬ 
rii (şi prin raport ia legile ei particulare) cu facultatea noastră de judecare, 
după care natura nu mai e înfăţişată doar ca mecanică, ci drept tehnică. Con¬ 
ceptul de finalitate, fireşte, nu determină obiectiv, precum categoria, unitatea 
sintetică, dar dă subiectiv maxime, ce slujesc drept fir conducător în cercetarea 
naturii^ 

Ca în Critica raţiunii pure (n. trad.). 

Ca în Critica raţiunii practice (n. trad.). 

Filosofia, ca sistem doctrinal de cunoaştere a naturii, precum 
şi ca libertate, nu se îmbogăţeşte astfel cu nici o ramură nouă şi 
distinctă. Reprezentarea naturii ca o artă este o simplă idee, care 
slujeşte ca principiu al cercetării ei de către noi, prin urmare doar 
subiectiv, spre a introduce acolo unde e cu putinţă, în agregatul 
legilor empirice ca atare, o înlănţuire ca şi sistematică - în măsura 
în care atribuim naturii o relaţie cu această nevoie subiectivă a 
noastră. Conceptul nostru cu privire la o tehnică a naturii, luat ca 
un principiu euristic în judecarea acesteia, aparţine în schimb 
criticii facultăţii noastre de cunoaştere, care critică arată ce anume 
motive avem să ne facem despre natură o asemenea reprezentare, 
ce origine are ideea aceasta, dacă ea e de întâlnit în vreun izvor 
aprioric, precum şi care sunt întinderea si graniţa folosirii ei. într-un 
cuvânt, o asemenea cercetare alcătuieşte o parte din sistemul 
criticii raţiunii pure, nu însă din cel al filosofiei doctrinale. 


III. DESPRE SISTEMUL TUTUROR FACULTĂŢILOR 
SUFLETULUI OMENESC 

Putem reduce la următoarele trei toate facultăţile, fără excep¬ 
ţie, ale sufletului omenesc: facultatea de cunoaştere, senti¬ 
mentul plăcerii şi al neplăcerii, în sfârşit facultatea de a dori. E 
adevărat că filosofii - cărora, prin temeinicia felului lor de a 
gândi, li se cuvine de altminteri toată lauda - s-au străduit să 
arate că diversitatea aceasta e doar aparentă şi să reducă orice 
facultate la cunoaştere. Numai că se dovedeşte foarte lesne, iar 
de câtăva vreme faptul a şi fost înţeles, că încercarea aceasta - 
altminteri întreprinsă în cel mai autentic spirit filosofic - de a 
introduce unitate într-o asemenea diversitate a facultăţilor este 
zadarnică. Căci este o mare deosebire între acele reprezentări 
care, raportate fiind doar la obiect şi la unitatea de conştiinţă 
asupră-le, aparţin cunoaşterii; cele care, având o relaţie obiec¬ 
tivă şi fiind totodată privite drept cauză a realităţii acelui obiect, 
revin facultăţii de a dori; şi, în sfârşit, cele care, prin relaţia lor 
la subiect pur şi simplu si dându-şi singure temeiuri spre a lua 
fiinţă proprie doar în subiect, sunt raportate la sentimentul de 
plăcere şi neplăcere. Faptul din urmă nu constituie defel o 
cunoştinţă, nici nu creează vreuna, chiar dacă poate presupune 
unele în chip de factor detenninant. 

E adevărat că înlănţuirea dintre cunoştinţa unui obiect şi 
sentimentul de plăcere şi neplăcere cu privire la existenţa 
acestuia, sau hotărârea facultăţii de a dori de a-1 produce ne suni 
îndeajuns cunoscute pe cale empirică. Dar, întrucât o asemenea 
înlănţuire nu se întemeiază pe nici un sistem a priori, facultăţile 
sufletului alcătuiesc pe calea aceasta doar un agregat, nu un 
sistem. Negreşit că se poate scoate la iveală o înlănţuire a priori 
între sentimentul de plăcere şi celelalte două facultăţi, după 
cum, atunci când legăm o cunoştinţă a priori anume conceptul 
raţional de libertate cu facultatea de a dori ca factor determinant 
al acesteia, se poate să întâlnim, într-o asemenea determinare 
obiectivă, pe plan subiectiv, un sentiment de plăcere cuprins în 
hotărârea voinţei. Dar, în felul acesta, facultatea de cunoaştere 

’ î 

nu se leagă cu facultatea de a dori prin mijlocirea plăcerii ori 
neplăcerii; căci plăcerea nu precede dorinţa, ci fie urmează 
nemijlocit acţiunii determinatoare a celei din urmă, fie nu este, 
poate, nimic altceva decât senzaţia unei astfel de capacităţi de 
determinare a voinţei prin raţiune însăşi - nefiind ca atare un sen¬ 
timent determinat sau o sensibilitate specifică, pentru care s-ar 
cere o diviziune specială printre proprietăţile sufletului. Totuşi, 
în analiza facultăţilor generale ale sufletului este dat, fără 
putinţă de tăgadă, un sentiment de plăcere, care, neatâmând de 
acţiunea determinatoare a facultăţii de a dori, poate mai degrabă 
furniza el acesteia un motiv de determinare. Pe de altă parte, 
pentru înlănţuirea sa în cadrul unui sistem cu celelalte două 
facultăţi, se cere sentimentului acestuia de plăcere, ca şi celor¬ 
lalte două facultăţi, să nu se sprijine doar pe principii empirice, 
ci şi pe principii a priori. E deci necesară, pentru conceptul de 
filosofie ca sistem, şi o critică (chiar dacă nu o doctrină) a 
sentimentului de plăcere şi neplăcere, întemeiat altfel decât 
empiric. 

Facultatea de cunoaştere prin concepte îşi are principiile ei a 
priori în intelectul pur (în conceptul său despre natură). Facul¬ 
tatea de a dori şi le are în raţiunea pură (în conceptul ei despre 
libertate). Rămâne încă, printre priorităţile spiritului în genere, o 
facultate ori o capacitate intermediară, anume sentimentul de 
plăcere ori neplăcere, aşa cum, printre facultăţile superioare de 
cunoaştere, rămâne una mijlocie, facultatea de judecare. Ce este 
mai firesc decât să se presupună că aceasta din urmă va conţine, 
pentru cel dintâi, principii a priori? 

Fără a induce şi altceva asupra posibilităţii acestei asocieri, 
este totuşi de pe acum de netăgăduit o anumită conformitate 
între facultatea de judecare şi sentimentul de plăcere, spre a 
sluji acestuia ca factor determinant, sau spre a găsi plăcere în 
actul judecării. Conformitatea constă în aceea că, în timp ce, în 
diviziunea facultăţii de cunoaştere prin concepte, intelectul si 
raţiunea îşi raportează reprezentările la obiecte, spre a căpăta de 
acolo concepte, facultatea de judecare se raportează doar la 
subiect şi nu produce, în ce o priveşte, nici un fel de concepte 
de-ale lucrurilor. Tot aşa, dacă în tabloul general al facultăţilor 
sufletului, facultatea de cunoaştere ca si cea de a dori conţin o 
raportare obiectivă a reprezentărilor, sentimentul plăcerii şi 
neplăcerii este doar sensibilitatea ce însoţeşte o determinare a 
subiectului, în aşa fel încât, dacă facultatea de judecare e sortită 
să determine necontenit ceva doar pentru uzul său, n-ar putea fi 
nimic altceva decât sentimentul plăcerii; şi invers, dacă acesta 
trebuie necontenit să aibă un principiu a priori, el nu e de întâl¬ 
nit nicăieri altundeva decât în facultatea de judecare. 


IV. DESPRE EXPERIENŢĂ CA SISTEM 
PENTRU FACULTATEA DE JUDECARE 

Am văzut, în Critica raţiunii pure, că natura înţeleasă drept 
cuprinsul tuturor obiectelor experienţei alcătuieşte un sistem 
după legi transcendentale, cele pe care le dă intelectul însuşi, a 
priori (şi anume pentru fenomene, întrucât acestea, legate într-o 
conştiinţă, trebuie să alcătuiască o experienţă). Tocmai de aceea 
e nevoie ca şi experienţa, după legile ei generale, ca şi după cele 
particulare - asa cum este ea posibilă, când o privim în genere 
şi obiectiv - sa alcătuiască (în cadrul ideii) un sistem de cunoş¬ 
tinţe empirice posibile. Căci aşa ceva ne impune ideea de uni¬ 
tate a naturii, după un principiu de generală unificare a tot ce se 
află în cuprinsul acesta al tuturor fenomenelor. Doar astfel poate 
fi privită experienţa în genere, după legile transcendentale ale 
intelectului, ca un sistem, iar nu ca un simplu agregat. 

De aici însă nu reiese că şi după legi empirice natura poate fi 
concepută de facultatea omenească de cunoaştere şi că prindem 
acordul sistematic general al fenomenelor ei în cadrul unei 
experienţe, prin urmare experienţa însăşi ca sistem. Căci s-ar 

putea ca diversitatea şi eterogenitatea legilor empirice să fie atât 
de mari, încât, chiar dacă în parte ne-ar fi cu putinţă să legăm 
percepţiile într-o experienţă, după unele legi particulare întâm¬ 
plător descoperite, să nu putem totuşi niciodată reduce aceste 
legi empirice la o unitate de înrudire, sub un principiu comun. 
Aceasta se întâmplă mai ales dacă - aşa cum este în definitiv 
posibil, în principiu (cel puţin pe cât poate bănui a priori inte¬ 
lectul) - diversitatea şi eterogenitatea legilor amintite, ca şi cea 
a fenomenelor naturale corespunzătoare, ar fi nemăsurat de mari 
şi ne-ar înfăţişa, în cazul acestor forme, un agregat haotic şi 
rudimentar, &ră urmă de sistem, chiar dacă unul tot trebuie să 
presupunem, pe baza legilor transcendentale. 

Căci unitatea naturii în timp şi spaţiu şi unitatea experienţei 
posibile nouă sunt unul şi acelaşi lucru, întrucât prima este o sim¬ 
plă totalizare de fenomene (moduri de reprezentare), care nu-şi 
poate avea realitatea obiectivă decât în experienţă; iar experienţa 
ca sistem trebuie să fie posibilă chiar după legi empirice, cfe 
vreme ce ne-o închipuim (cum trebuie să se şi întâmple) ca un 
sistem. Prin urmare, este o presupoziţie transcendentală subiectiv 
necesară, aceasta de-a nu atribui naturii o îngrijorătoare şi fără de 
capăt diversitate a legilor empirice, ca şi o eterogenitate a forme¬ 
lor naturale, ci mai degrabă ca, printr-o grupare a legilor particu¬ 
lare sub cele mai generale, natura să se califice drept o experienţă, 
în înţelesul unui sistem empiric. 

Presupoziţia de mai sus reprezintă însă tocmai principiul trans¬ 
cendental al facultăţii de judecare. Căci aceasta nu este doar facul¬ 
tatea de a subsuma particularul sub un general (al cărui concept e 
dat), ci şi invers: de a găsi pentru particular generalul. Intelectul 
însă, în acţiunea sa legiferatoare transcendentală cu privire la 
natură, face abstracţie de toată diversitatea legilor empirice posi¬ 
bile. El ţine socoteală, în ea, doar de condiţiile posibilităţii unei 
experienţe în genere, din punct de vedere formal. în intelect nu e de 
întâlnit, prin urmare, principiul acela al afinităţii legilor particulare 
ale naturii. Singură facultatea de judecare - căreia îi revine să 
orânduiască legile particulare, chiar şi în ce au ele felurit în cadrul 
aceloraşi legi generale ale naturii, sub legi încă mai înalte, deşi mai 
departe legi empirice - e datoare să pună la temelia acţiunii ei un 
asemenea principiu. Căci, dibuind printre formele naturale - al 
căror acord între ele, sub legi empirice comune dar mai înalte, ar 
putea părea totuşi cu desăvârşire întâmplător facultăţii de judecare. 

s-ar obţine un rezultat cu totul întâmplător dacă anumite percep¬ 
ţii particulare s-ar califica vreodată, în chip fericit, drept o lege 
empirică; dar şi mai întâmplător ar fi dacă felurite legi empirice s-ar 
brodi între ele, în vederea unei unităţi sistematice a cunoaşterii 
naturii, într-o experienţă posibilă, pe deplin solidare între ele şi fără 
a presupune, printr-un principiu a priori, o asemenea formă de 
întreg în sânul naturii. 

Toate formulele acelea mult răspândite: natura îşi alege dru¬ 
mul cel mai scurt - ea nu face nimic în zadar - nu face salturi, 
în diversificarea formelor ei (continuum formarum) - e bogată 
în specii, dar săracă în genuri ş.a.m.d. - nu sunt nimic altceva 
decât tocmai acea expresie transcendentală a facultăţii de jude¬ 
care, ce statorniceşte un principiu pentru experienţă ca sistem, 
şi deci în vederea propriului ei exerciţiu. Nici inteiectul şi nici 
raţiunea nu pot întemeia a priori un asemenea principiu al natu¬ 
rii. Căci faptul că natura, privită doar în legile ei formale (da¬ 
torită cărora ea este obiect al experienţei în genere), se orien¬ 
tează după intelectul nostru e ceva de înţeles; dar cât despre 
legile pailiculare sau diversitatea şi eterogenitatea lor, natura 
este liberă de toate îngrădirile facultăţii noastre legiferatoare de 
cunoaştere. E o simplă presupoziţie a facultăţii de judecare - în 
propriul ei interes, cel de a urca de fiecare dată de la particularul 
empiric la generalul deopotrivă empiric, în vederea unificării 
legilor experienţei - afirmaţia aceasta care întemeiază principiul 
de mai sus. Nici din experienţă n-ar putea fi scos un asemenea 
principiu, căci doar presupunându-1 pe el e cu putinţă rânduirea 
ei sistematică. 


V. DESPRE FACULTATEA DE JUDECARE REFLEXIVĂ 

Facultatea de judecare poate fi privită fie ca simplă 
capacitate de a cugeta, după un anumit principiu, asupra unei 
reprezentări date, spre a putea ajunge la un concept; fie ca o 
capacitate de a determina, printr-o reprezentare empirică dată, 
un concept ce stă reprezentării la temelie. în primul caz, ea este 
facultate de judecare reflexivă, în al doilea, determinativă. A 
cugeta (reflecta) înseamnă însă: a compara reprezentările date, 
sau cu altele, sau cu facultatea sa de cunoaştere în raport cu un 
concept pe care-1 facem prin aceasta posibil. Facultatea de 

judecare reflexivă este cea care se mai numeşte şi facultatea de 
apreciere (facultas diiudicandi)*. 

Reflexiunea (ce are loc chiar la animale, deşi doar instinctiv, 
anume fără a duce la un concept, ci oarecum la determinarea 
unei înclinări) implică pentru noi un principiu, la fel cum 
implică unul acţiunea de „determinare 11 , în cadrul căreia 
conceptul de bază cu privire la obiect prescrie facultăţii de 
judecare regula, ţinând astfel locul principiului. 

Principiul de reflexiune asupra obiectelor date în natură este: 
pentru toate obiectele naturale se pot găsi concepte empiric 
determinate** - cu alte cuvinte întotdeauna se poate presupune, 
la produsele naturii, o formă, care e posibilă după legi generale, 
susceptibile de cunoscut de către noi. Căci dacă n-am presupune 
aşa ceva şi n-am pune la temelia îndeletnicirii noastre cu 
reprezentările empirice principiul acesta, atunci toată cugetarea 


* Facultatea de judecare reflexivă ar fi deci facultatea „critică" prin 
excelenţă (n. trad.). 

La prima vedere, principiul acesta nu are defel înfăţişarea unei 
propoziţii sintetice şi transcendentale, ci pare mai degrabă una tautologică, 
aparţinând simplei logici. Intr-adevăr, aceasta din urmă ne învaţă cum să 
comparăm o reprezentare dală cu altele şi prin aceea că nota pe care o are 
comună cu alte reprezentări e scoasă ca o trăsură de interes general - cum se 
poate alcătui un concept. Numai e;î logica iui ne arată defel şi dacă natura are 
la dispoziţie, în cazul fiecărui obiect, multe altele ca obiecte de comparaţie, 
care să aibă cu el ceva comun din punct de vedere formal. () asemenea 
condiţie a posibilităţii de aplicare a logicii asupra naturii este, mai degrabă, un 
principiu al reprezentării ce ne facem despre natură, ca un sistem la dispoziţia 
facultăţii noastre de judecare, în cadrul cărui sistem diversitatea, distribuită in 
genuri şi specii, îngăduie să se reducă, prin comparare, la concepte (de mai 
mare ori mai restrânsă generalitate) toate formele naturale ivite. H adevărat că 
şi intelectul pur ne învaţă (dar tot prin principii sintetice) să gândim cele ale 
naturii ca fiind cuprinse într-un sistem transcendental, după concepte o priori 
(categoriile). Dar facultatea de judecare (cea reflexivă), care caută şi pentru 
reprezentările empirice luate ca atare unele concepte, trebuie, in scopul ei, să 
accepte încă mai mult; că natura, în nesfârşita ei diversitate, a a ins o ase¬ 
menea distribuire a reprezentărilor pe genuri şi specii, încât îngăduie facultăţii 
noastre de judecare să întâlnească unanimitatea în compararea formelor natu¬ 
rii, ajungând astfel la concepte empirice şi la închegarea lor laolaltă, prin ridi¬ 
carea la concepte şi mai generale, dar tot empirice. Cu alte cuvinte, facultatea 
de judecare presupune un sistem al naturii şi după legi empirice - iar aceasta a 
priori, deci printr-un principiu transcendental. 

s-ar constitui la întâmpla o; şi orbeşte, prin urmare fără acea 
legitimă şi aştenială potrivire dintre ea şi natură. 

Cu privire: la conceptele generale ale naturii, concepte care 
singure fac posibil şt pe col experimental (iară o specială deter¬ 
minare empirică), r’eflexiunea îşi are indicaţia ei încă din con¬ 
ceptul unei naturi în genere, adică în intelect. Facultatea de 
judecare n-are nevoie dc nici un principiu special de reflexiune, 
ci schematizează a priori ideea de natură în genere, aplicând 
schema asupra fiecărei sinteze empirice, fără de care n-ar fi cu 
putinţă nici o judecată de experienţă. în acţiunea ei de cugetare, 
facultatea de judecare este, aici, totodată determinativă, iar 
schematismul transcendental îi slujeşte în acelaşi timp drept o 
regulă sub care se subsumează intuiţiile empirice date. 

Dar, pentru acel soi de concepte care înainte de toate trebuie 
găsite pentru intuiţiile empirice date şi care presupun o lege 
anumită a naturii, după care singură e cu putinţă o expresie 
particulară oarecare, facultatea de judecare are nevoie de un 
principiu propriu si transcendental al cugetării ei, ea neputând fi 
trimisă îndărăt, îa legile empirice dinainte cunoscute, nici 
reflexiunea preschimbată într-o simplă acţiune de comportare cu 
alte forme empirice pentru care există dinainte concepte. Căci 
atunci s-ar pune întrebarea: cum mai putem nădăjdui să căpătăm, 
prin compararea percepţiilor între ele, conceptele empirice a ceea 
ce este comun feluritelor fenomene fizice, dacă natura (aşa cum, 
în definitiv, e posibil de conceput) ar fi pus în aceste fenomene, 
dată fiind marea diversitate a legilor ei empirice, o asemenea 
eterogenitate, încât oricare comparaţie, sau aproape oricare, să fie 
neputincioasă de a vădi la ele o solidaritate şi înşiruire pe trepte a 
speciilor si genurilor. în fapt, orice comparaţie a reprezentărilor 
empirice intre ele spre a găsi în natură legi empirice şi forme 
specifice potrivite lor, forme ce, printr-o astfel de comportare a 
lor sunt totodată generic acordate între ele, presupune un lucru: 
anume că natura, chiar cu privire la legile ei empirice, a respectat 
o anumită economie pe măsura facultăţii noastre de judecare şi o 
uniformitate pe înţelesul nostru, iar această presupoziţie trebuie 
să preceadă, ca principiu al facultăţii de judecare a priori, orice 
soi de comparaţie. 

Facultatea de judecare reflexivă se îndeletniceşte aşadar cu 
fenomenele date, spre a le grupa sub conceptele empirice ale 
unor obiecte naturale determinate. Ea procedează nu schematic, 

ci tehrir; întrucâtva nu doar mecanic. ca cn Instrument ce ar sta 
sub conducerea intelectului şi a simţurilor, ci artistic, după 
principiul general dar totodată nedeterminat, al unei organizări 
finaliste a naturii într-un sistem. Organizarea vine, aşa vorbind, 
în sprijinul facultăţii de judecare, prin adaptarea legilor 
particulare (cu privire la care intelectul nu ne spune nimic) ale 
naturii, la posibilitatea experienţei ca sistem. Fără o asemenea 
presupunere nu putem nădăjdui să ne găsim calea în labirintul 
diversităţii atâtor legi particulare posibile. Aşadar, facultatea de 
judecare îşi pune singură, a priori, drept principiu al reflexiunii 
ei, ideea unei tehnici a naturii, fără însă a o putea lămuri, nici 
determina mai îndeaproape. De asemenea, facultatea de jude¬ 
care nu posedă, pentru această tehnică, un principiu obiectiv de 
determinare a conceptelor fizice generale (izvorând din cunoaş¬ 
terea lucrurilor în sine), ci numai cât să poată reflecta, după 
propria ei lege subiectivă, potrivit cu nevoia ei, dar în acelaşi 
timp în acord cu legile fizice în genere. 

Principiul facultăţii de judecare reflexive, datorită căruia 
natura e gândită ca un sistem după legi empirice, este valabil doar 
pentru întrebuinţarea logică a facultăţii de judecare. Şi e un 
principiu transcendental, ce-i drept, prin originea sa, dar destinat 
numai să privească a priori natura drept calificată să alcătuiască 
un sistem logic al diversităţii ei în cadrul legilor empirice. 

Forma logică a unui sistem constă în simpla rânduire a 
conceptelor generale date (de soiul cărora este aici conceptul unei 
naturi în genere), prin aceea că se închipuie particularul (aici 
empiricul), cu întreg diversul său, drept conţinut, după un anumit 
principiu, sub general. Unei astfel de operaţii îi aparţine deci - în 
cazul că se procedează empiric şi urcându-se de la particular la 
general - clasificarea diversului, adică compararea între ele a mai 
multor clase, fiecare stând sub un concept determinat, iar, când 
clasele sunt, conform cu trăsătura lor comună, complete, subsu¬ 
marea lor sub clase mai înalte (genuri), până ce se ajunge la con¬ 
ceptul care închide în el principiul întregii clasificări (alcătuind 
genul cel mai înalt). Dacă însă se porneşte de la conceptul 
general, spre a se coborî la cel particular printr-o diviziune 
completă, atunci acţiunea se numeşte specificare a diversului sub 
un concept dat, întrucât se merge de la cel mai înalt gen la cele de 
jos (la subgenuri sau specii) şi de la specii la subspecii. Ne-am 
rosti cel mai potrivit dacă, în loc să zicem (ca în vorbirea de rând) 

că trebuie să specificăm particularul care stă sub un general, am 
zice că specificăm conceptul general, aducând diversul sub el. 
Căci genul este (privit din punct de vedere logic) oarecum mate¬ 
ria sau substratul inform pe care natura, prin mai multe deter¬ 
minări, îl prelucrează în vederea anumitor specii şi subspecii. în 
chipul acesta, se poate spune că natura se specifică singură după 
un anumit principiu (sau după ideea unui sistem), prin analogie 
cu întrebuinţarea expresiei acesteia de către jurişti, atunci când 
vorbesc despre specificarea unei anumite materii brute*. 

Este însă limpede că facultatea de judecare reflexivă n-ar fi în 
stare, prin alcătuirea ei, să întreprindă clasificarea întregii naturi, 
în varietatea ei empirică, dacă n-ar presupune că natura îşi speci¬ 
fică singură legile transcendentale după un principiu oarecare. Iar 
acest principiu nu poate fi nici un altul decât tocmai cel al 
conformităţii la facultatea de judecare, spre a se întâlni, în 
nesfârşita varietate a lucrurilor cu feluritele legi empirice, o sufi¬ 
cientă afinitate a lor, spre a le reduce la concepte empirice (clase), 
iar pe acestea la legi mai generale (genuri mai înalte), atin- 
gându-se un sistem empiric al naturii. Dar la fel cum o asemenea 
clasificare nu este o cunoştinţă obişnuită experimentală, ci e un 
rezultat obţinut prin artă,- tot aşa şi natura, în măsura în care e 
gândită ca specificându-se după acel principiu, e privită ca o artă. 
Facultatea de judecare închide deci în sine, în chip necesar şi a 
priori, un principiu al tehnicii naturii, care, faţă de nomotetica 
naturii după legi transcendentale ale intelectului, e deosebită prin 
aceea că îşi poate face valabil principiul ei drept lege, în timp ce 
prima, doar ca presupoziţie necesară**. 

Principiul propriu facultăţii de judecare este, aşadar: natura 
îşi specifică legile generale in legi particulare, potrivii cu 
structura unui sistem logic, ce vine în interesul facultăţii de 
judecare. 


* Chiar şcoala aristotelică numea genul materie, iar diferenţa specifică formă. 

Pe marginea acestui alineat se găseşte, în manuscris, următoarea 
observaţie: Putea oare nădăjdui Linnâus să schiţeze un sistem al naturii, dacă 
ar ti trebuit să aibă grijă ca, dând peste o piatră pe care o numea granit s-o 
socoată deosebită, prin natura ei intrinsecă, de oricare alta având totuşi aceeaşi 
îniâţişare? dacă deci era sortit să întâlnească necontenit doar lucruri parti¬ 
culare, ca şi izolate pentru intelect, iar niciodată o clasă de-a lor, prin care să 
poată fi reduse la concepte de genuri şi speci i? (n. editorului). 

Iar aici iese la iveală conceptul unei Jinalităţi a naturii, şi anume 
ca un concept propriu facultăţii de judecare reflexive, iar nu 
raţiunii; deoarece scopul nu e defel aşezat în obiect, ci doar în 
subiect, şi anume ca ţinând de simpla facultate a acestuia de a 
reflecta. - Căci adaptat unui scop numim lucrul a cărui existenţă 
pare să presupună reprezentarea obiectului însuşi; iar legile fizice, 
care sunt astfel alcătuite şi legate unele de altele, de parcă le-ar fi 
conceput facultatea de judecare pentru propria ei trebuinţă, au o 
analogie cu acea posibilitate a lucrurilor care presupune o repre¬ 
zentare a acestora drept temei al posibilităţii lor. Ca atare, facultatea 
de judecare îşi reprezintă, prin principiul ei, o finalitate a naturii în 
faptul specificării formelor ei prin legi empirice. 

însă prin aceasta formele de mai sus nu sunt gândite ca adaptate 
în sine unui scop, ci e gândit numai raportul lor unele cu altele şi 
potrivirea lor între ele, în ciuda marii lor diversităţi, în cadrul unui 
sistem logic de concepte empirice. - Dacă natura nu ne-ar arăta 
nimic altceva decât o asemenea finalitate logică, încă am avea 
motive s-o admirăm, întrucât, după legile generale ale intelectului, 
nu suntem în stare să dăm nici o socoteală de aceasta. Numai că de 
o asemenea admiraţie ar fi cu greu cuprins altcineva decât, poate, 
filosoful transcendental, iar chiar acesta n-ar putea numi un singur 
caz precis în care o astfel de finalitate să se vădească in concreta, el 
mărginindu-se doar s-o gândească în genere. 


VI. DESPRE FINALITATEA FORMELOR NATURII 
PRIVITE CA TOT ATÂTEA SISTEME PARTICULARE 

Pentru ca natura, în legile ei empirice, să se specifice într-atât pe 
cât este necesar pentru o experienţă posibilă privită ca un sistem de 
cunoaştere empirică, forma aceasta a naturii conţine o finalitate 
logică, anume acordul ei cu condiţiile subiective ale facultăţii dc 
judecare, în vederea înlănţuirii posibile a conceptelor empirice în 
cadrul unui întreg al experienţei. De aici însă, nu reiese nimic cu 
privire la înzestrarea naturii pentru o finalitate reală a produselor ei, 
adică la închegarea lucrurilor individuale în formă de sistem. Căci 
lucrurile individuale ar putea foarte bine fi, potrivit cu intuiţia, 
simple agregate, fiind totuşi posibile după legi empirice care să fie 
solidare cu altele într-un sistem de diviziune logică - fără ca, pen¬ 
tru posibilitatea lor în particular, să trebuiască să se adopte un 

concept dinainte pregătit, ca o condiţie a lor, aşadar o finalitate a 
naturii care să le întemeieze. Astfel, straturile de pământ, pietrele, 
mineralele ş.a.m.d. ne apar ca lipsite de orice finalitate, simple 
agregate deci, totuşi atât de înrudite prin structura lor lăuntrică şi 
modul cum le cunoaştem posibilitatea, încât, sub anumite legi em¬ 
pirice, ele devin apte pentru clasificarea lucrurilor într-un sistem al 
naturii, fără însă a trăda în ele însele vreun tip de sistem. 

înţeleg deci printr-o finalitate absolută a formelor naturale, o 
conformaţie exterioară sau chiar structură lăuntrică a lor de asa 
natură, încât, pentru posibilitatea lor, să fie necesară de stabilit, in 
sânul facultăţii noastre de judecare, o idee de-a lor. Căci finali¬ 
tatea este tipul de legitate al contingentului luat ca atare. Natura 
procedează, prin raport la produsele ei ca agregate, mecanic, ca 
simplă natură; dar, prin raport la produsele ei privite ca sisteme, 

- de pildă, în formaţiunile de cristal, în toate soiurile de flori sau 
în structura lăuntrică a plantelor şi animalelor -, procedează 
tehnic, adică în acelaşi timp ca artă. Deosebirea dintre aceste 
două moduri de a judeca existenţele naturale nu e întreprinsă 
decât de către facultatea de judecare reflexivă, care reuşeşte 
această operaţie pe deplin şi poate chiar e datoare s-o săvârşească, 

- ceea ce însă nu îngăduia facultatea de judecare determinativă 
(sub principiile raţiunii), ce se raportă la posibilitatea obiectelor 
înseşi, această din urmă facultate dorind, poate, să ştie totul redus 
la un tip de explicare mecanic. Căci faptul că explicaţia unui fe¬ 
nomen, ca fiind o întreprindere raţională după principii obiective, 
e mecanică poate perfect coexista cu faptul că regula de judecare 
a aceluiaşi lucru, după principiile subiective de cugetare asupră-i, 
este tehnică. 

E adevărat că principiul facultăţii de judecare cu privire la 
finalitatea naturii nu se întinde, în specificarea legilor ei 
generale, chiar atât de departe încât să conchidă de aici ivirea 
de forme mie naturii finale în sine (întrucât şi fără ele e posibil 
sistemul naturii după legi empirice, sistem pe care numai facul¬ 
tatea de judecare avea motive să-l postuleze), iar formele de mai 
sus nu sunt de găsit decât în experienţă. Totuşi, de vreme ce 
avem motive să fundamentăm natura, în legile ei particulare, pe 
un principiu al finalităţii, rămâne necontenit posibil şi îngăduit 
ca, în clipa când experienţa ne înfăţişează forme utile printre 
produsele ei, să le atribuim aceluiaşi principiu de bază pe care 
se sprijinea cea dintâi. 

Chiar dacă acest principiu de bază ar sălăşlui tocmai în 
suprasensibil, fiind aşezat dincolo de câmpul înţelegerii noastre 
posibile a naturii, am câştigat totuşi ceva prin aceasta, anume că 
avem la îndemână, în facultatea de judecare, un principiu trans¬ 
cendental al finalităţii naturii, pentru finalitatea, ivită în expe¬ 
rienţă, a formelor naturale. Un asemenea principiu, chiar dacă 
nu e îndestulător să explice posibilitatea acestor forme, îngăduie 
cel puţin să se aplice asupra naturii şi a legităţii ei un concept cu 
totul particular, cum e cel de finalitate - cu toate că, e drept, el 
nu poate fi un concept obiectiv al naturii, ci este scos doar din 
raportul ei subiectiv cu una din facultăţile sufletului. 


VII. DESPRE TEHNICA FACULTĂŢII DE JUDECARE 
CA TEMEI AL IDEII UNEI TEHNICI A NATURII 

După cum s-a arătat mai sus, facultatea de judecare face în 
primul rând cu putinţă, ba chiar necesar, să se conceapă, în 
afară de necesitatea mecanică a naturii, o finalitatea de-a ei. 
Fără presupunerea celei din urmă, unitatea sistematică, în 
clasificarea generală a formelor particulare după legi empirice, 
n-ar fi cu putinţă. înainte de toate, s-a arătat că, întrucât acel 
principiu al finalităţii nu e decât un principiu subiectiv, pentru 
orânduirea în specificarea naturii, el nu determină nimic cu 
privire la formele produselor naturale. în felul acesta deci, 
finalitatea în chestiune ar rămâne doar în concepte. Ea ar 
întemeia, e drept, folosinţa logică în experienţă a facultăţii de 
judecare pe o maximă a unităţii naturii în legile ei empirice, 
pentru bunul exerciţiu al raţiunii cu privire la obiectele naturale, 
însă nu s-ar da, în legătură cu acest soi particular de unitate 
sistematică - anume cel după reprezentarea unui scop -, nici un 
fel de obiecte în natură, ca produse corespunzând formei ei. - 
Dar cauzalitatea naturii în ce priveşte forma produselor ei ca 
scopuri aş numi-o tehnică a naturii. Ea se opune mecanicii 
naturii, care constă în acţiunea ei cauzală prin înlănţuirea 
diversului şi Iară a avea la bază un asemenea concept unificator. 
E întrucâtva la fel cum am numi anumite unelte, folosite ca 
pârghii - care-şi pot foarte bine avea efectul lor util chiar şi 
fără o idee de bază, de pildă un drug, un plan înclinat s.a.m.d. - 
instrumente mecanice, dar nu tehnice. Căci, deşi pot fi folosite 

pentru anumite scopuri, nu-şi au raţiunea de a fi doar prin raport 
cu acestea. 

Prima întrebare sună deci: cum poate fi percepută tehnica 
naturii în produsele ei? Conceptul de finalitate nu e defel unul 
constitutiv al experienţei, nici o determinare de ordin feno¬ 
menal, aparţinând conceptului empiric al obiectului; căci el nu 
este o categorie. în facultatea noastră de judecare, percepem 
finalitatea doar în măsura în care facultatea noastră reflectează 
asupra unui obiect dat, fie că o face asupra intuiţiei sale em¬ 
pirice, spre a o reduce la un concept oarecare (indiferent care), 
fie că o face asupra conceptului de experienţă însuşi spre a 
reduce legile cuprinse în el la principii comune. Prin urmare, 
facultatea de judecare e cu adevărat tehnică, natura este doar 
reprezentată ca tehnică, în măsura în care se acordă cu pro¬ 
cedeul acesta al judecării, fâcându-1 necesar. Vom arăta îndată 
modul cum conceptul facultăţii de judecare reflexive care face 
cu putinţă perceperea intimă în reprezentări a unei finalităţi 
poate fi aplicat şi la reprezentarea obiectului, ca şi cum obiectul 
însuşi l-ar conţine*. 

într-adevăr, în cazul fiecărui concept empiric intră în joc trei 
acţiuni ale facultăţii spontane de cunoaştere: 1) perceperea 
(apprehensio) diversului intuiţiei; 2) sintetizarea, adică unitatea 
sintetică a conştiinţei acestui divers în cadrul conceptului unui 
obiect (apperceptio comprehensiva); 3) întruchiparea (exhibilio) 
pe planul intuiţiei obiectului corespunzător acestui concept. 
Pentru întâia întreprindere, e nevoie de imaginaţie; pentru a 
doua, de intelect; pentru a treia, de facultatea de judecare. 
Ultima, dacă are de a face cu un concept empiric, va fi facultate 
de judecare determinativă. 

Dar în simpla acţiune de a reflecta asupra unei percepţii nu e 
vorba de un concept determinat**, ci, în genere, de reflectat la 
regula în care se poate încadra o percepţie, pentru uzul intelec¬ 
tului înţeles ca o facultate a conceptelor. De aceea, într-o jude¬ 
cată care e de reflexiune, imaginaţia şi intelectul sunt consi¬ 
derate în raportul în care trebuie să stea în genere una faţă de 


* Pe marginea acestui alineat se găseşte în manuscris următoarea obser¬ 
vaţie: Noi suntem cei care introducem cauze finale în lucruri - s-a spus - şi nu 
le scoatem din perceperea lor (n. editorului). 

Cum e ce! empiric, care dă judecăţi de „determinare" (n. trad.). 

altul înăuntrul facultăţii de judecare, comparat cu raportul în 
care stau cu adevărat în cazul unei percepţii date. 

Când deci, în intuiţia empirică, un obiect dat este astfel 
alcătuit formal încât perceperea diversului său (în imaginaţie) se 
acordă cu întruchiparea unui concept al intelectului (indiferent 
de concept), atunci, în cadrul reflexiunii, intelectul si imaginaţia 
se înrâuresc reciproc, activându-şi acţiunea lor. Obiectul este în 
cazul acela perceput ca adaptat unui scop doar pentru uzul 
facultăţii de judecare, finalitatea fiind privită ca subiectivă. De 
asemenea, nu se cere, pentru aceasta, nici un concept determinat 
cu privire la obiect, nici nu se creează astfel vreunul, iar jude¬ 
cata însăşi nu e o adevărată judecată de cunoaştere. - O ase¬ 
menea judecată se numeşte una de reflexiune estetică. 

în schimb, atunci când, în acord cu mecanismul naturii, sunt 
dinainte date unele concepte empirice si legi empirice, iar 
facultatea de judecare compară un astfel de concept intelectual 
cu raţiunea şi principiul ei privitor la posibilitatea unui sistem, 
atunci, dacă forma de mai sus e întâlnită în obiect, finalitatea e 
judecată obiectiv, iar lucrul se numeşte scop natural, în timp ce 
mai înainte nu erau luate în judecare decât lucrurile ca forme 
naturale nedeterminat adaptate scopului. Judecata asupra finalită¬ 
ţii obiective a naturii se numeşte teleologică. Ea este o judecată 
de cunoaştere, aparţinând totuşi numai facultăţii de judecare 
reflexive, nu celei determinative. Căci tehnica naturii este în 
genere - fie ea formală sau reală - doar o relaţie dintre lucruri 
si facultatea noastră de judecare, în sânul căreia singură poate fi 
întâlnită ideea unei finalităţi a naturii, finalitate care e atribuită 
naturii doar prin raport la facultatea de judecare. 


VIII. DESPRE ESTETICA FACULTĂŢII DE JUDECARE 

î 

Expresia de: mod de reprezentare este cât se poate de lim¬ 
pede, dacă se înţelege prin ea raportul reprezentări la un obiect, 
ca fenomen, în vederea cunoaşterii obiectului. în acest caz, 
expresia de estetic înseamnă că unei asemenea reprezentări îi e în 
chip necesar legată forma sensibilităţii (felul cum e afectat 
subiectul), iar cea din urmă e astfel, în chip inevitabil, trecută 
asupra obiectului (dar numai ca fenomen). De aceea şi putea 
exista o estetică transcendentală ca ştiinţă aparţinând facultăţii de 

cunoaştere. De multă vreme însă, a devenit un obicei să se mai 
numească estetic, adică sensibil, şi un mod de reprezentare prin 
care se denumeşte raportul reprezentării, nu faţă de facultatea de 
cunoaştere, ci faţă de sentimentul de plăcere şi neplăcere. Dar 
chiar dacă avem grijă să mai numim acest sentiment (potrivit 
calificării sale) un „simţ“ (o modificare a stării noastre), întrucât 
ne lipseşte o altă expresie, el nu este totuşi un simţ obiectiv, a 
cărui determinare să fie folosită pentru cunoaşterea unui obiect 
(căci a intui, sau a cunoaşte oricum altfel cu plăcere ceva, nu 
înseamnă doar raportarea reprezentării la obiect, ci ţine şi de o 
receptivitate a subiectului). E, dimpotrivă, un simţ care nu 
contribuie cu nimic la cunoaşterea obiectelor. Tocmai pentru că 
toate determinările sentimentului sunt doar de însemnătate 
subiectivă nu poate exista o estetică a sentimentului, ca ştiinţă, în 
felul cum, de pildă, există o estetică a facultăţii de cunoaştere. 
Rămâne deci necontenit un inevitabil echivoo în expresia de 
„mod de reprezentare estetic", dacă se înţelege prin ea când 
reprezentarea care trezeşte sentimentul plăcerii şi al neplăcerii, 
când cea pe care o cere doar facultatea de cunoaştere, în măsura 
în care se întâlneşte în ea intuiţia sensibilă prin care cunoaştem 
lucrurile numai ca fenomene. 

Acest echivoc poate totuşi fi înlăturat dacă nu se între¬ 
buinţează expresia de estetic nici despre intuiţie, cu atât mai puţin 
despre reprezentările intelectului, ci numai despre manifestările 
facultăţii de judecare. Dacă cineva întrebuinţează o judecată 
estetică în vederea unei determinări obiective, judecata devine 
ceva atât de vădit contradictoriu, încât oricine este îndeajuns 
prevenit împotriva interpretării greşite a acestei expresii. Căci 
intuiţiile pot, e drept, să fie sensifrile, dar actul de a judeca 
aparţine exclusiv intelectului (luat într-un înţeles mai larg), iar 
faptul de a judeca estetic sau sensibil, în cazul că aceasta trebuie 
să însemne şi cunoaştere a unui obiect, este în el însuşi contra¬ 
dictoriu, de vreme ce sensibilitatea se amestecă în rosturile inte¬ 
lectului şi (printr-un vitium subreptionis) îi dă o direcţie greşită. 
O judecată obiectivă este, dimpotrivă, întotdeauna de natură 
intelectuală, şi ca atare nu poate fi numită estetică. De aceea, 
estetica noastră transcendentală a facultăţii de cunoaştere a putut 
foarte bine vorbi despre intuiţii sensibile, dar n-a vorbit nicăieri 
despre judecăţi estetice. Căci, întrucât ea nu are de-a face decât cu 
judecăţi de cunoaştere, care determină obiectul, judecăţile ei 

trebuie să fie, toate, logice. Prin denumirea de judecată estetică în 
legătură cu un obiect, se indică aşadar. în chip nemijlocit, că o 
reprezentare dată e, ce-i drept, raportată la un obiect, însă că în 
actul judecăţii nu-i înţeleasă determinarea obiectului, ci a 
subiectului şi a sentimentului său. Căci, în facultatea de judecare, 
intelectul şi imaginaţia sunt considerate în relaţie unul cu cealaltă, 
relaţie care, în primul moment, poate fi privită obiectiv, ca 
aparţinând cunoaşterii (cum s-a întâmplat cu imaginaţia în 
schematismul transcendental), dar poate fi considerată si ca pur şi 
simplu subiectivă, în măsura în care o facultate favorizează sau 
stânjeneşte pe cealaltă, în cadrul unei aceleiaşi reprezentări, 
afectând astfel starea de spirit. Aşadar, e vorba de un raport 
perceptibil prin simţuri (lucru ce nu se întâmplă în folosirea 
separată a nici unei aite facultăţi de cunoaştere). Iar, deşi senzaţia 
aceasta nu constituie reprezentarea sensibilă a vreunui obiect, ea 
poate fi totuşi atribuită sensibilităţii, întrucât e legată subiectiv de 
concretizarea conceptelor intelectului, prin facultatea de judecare, 
fiind astfel o reprezentare sensibilă a stării subiectului, care e 
afectat printr-un act al judecăţii. în acest caz, judecata poate fi 
numită estetică, adică sensibilă (după înrâurirea ei subiectivă, nu 
după ceea ce o determină), deşi actul de a judeca (anume 
obiectiv) e o acţiune de-a intelectului, ca facultate superioară de 
cunoaştere în genere, iar nu una a sensibilităţii. 

Fiecare judecată de determinare este logică, întrucât pre¬ 
dicatul ei e un concept obiectiv dat. In schimb, o judecată de 
reflexie asupra unui obiect singular dat poate fi estetică atunci 
când (mai înainte chiar ca obiectul să fi fost comparat cu altele) 
facultatea de judecare ce n-are dinainte pregătit vreun concept 
pentru intuiţia dată asociază imaginaţia (în acţiunea de prindere 
a conceptului) cu intelectul (în acţiunea de reprezentare a unui con¬ 
cept în genere), percepând astfel un raport al celor două facultăţi 
de cunoaştere. Raportul acesta alcătuieşte în genere condiţia 
subiectiva, doar sensibilă, a folosinţei oniective a facultăţii ele 
judecare (anume acordarea celor două facultăţi). Este însă cu 
putinţă şi o judecată estetică a simţurilor, anume atunci când 
predicatul judecăţii nu poate fi defel concept al unui obiect, 
întrucât nu aparţine nicidecum facultăţii de cunoaştere; de pildă, 
în judecata: vinul e plăcut. Căci în acest caz predicatul exprimă 
nemijlocit relaţia unei reprezentări cu sentimentul de plăcere, 
iar nu cu facultatea de cunoaştere. 

O judecată estetică în general poate fi deci lămurită drept acea 
judecată al cărei predicat nu e în stare niciodată să fie (deşi poate 
conţine condiţiile subiective pentru 6 cunoştinţă oarecare) o 
adevărată cunoştinţă (un concept al obiectului). într-o asemenea 
judecată, factorul determinant este senzaţia. Există însă o singură 
asa-numită senzaţie care nu poate fi niciodată concept al vreunui 
obiect, iar aceasta este: sentimentul de plăcere şi neplăcere. Ea e 
doar subiectivă, pe când, dimpotrivă, orice altă senzaţie poate fi 
folosită în vederea cunoaşterii. Aşadar, o judecată estetică este 
aceea al cărei factor determinant sălăşluieşte într-o senzaţie ce e 
nemijlocit legată cu sentimentul de plăcere şi neplăcere. în 
judecata estetică a simţului, e senzaţia aceea nemijlocit produsă 
de intuiţia empirică a lucrului; dar în judecata estetică de 
reflexiune e acea senzaţie pe care o pricinuieşte în subiect jocul 
armonic al celor două facultăţi de cunoaştere activă în judecată, 
imaginaţia şi intelectul - prin aceea că, în reprezentarea dată, îşi 
sunt de folos reciproc facultatea de aprehensiune a celei dintâi cu 
facultatea de reprezentare a celui de-al doilea. O astfel de relaţie 
trezeşte, în acest caz, prin simpla ei formă, o senzaţie, care e 
factorul determinant al unei judecăţi, numită ca atare estetică si 
legată, în chip de finalitate subiectivă (fără de concept), cu senti¬ 
mentul plăcerii. 

Judecata estetică a simţului conţine o finalitate materială, iar 
judecata estetică de reflexiune, una formală. Dar, întrucât prima 
nu se raportează defel la facultatea de cunoaştere, ci în chip 
nemijlocit, prin simt, la sentimentul de plăcere, ultima singură e 
de socotit ca întemeiată pe principii proprii facultăţii de judecare. 
Şi anume, când reflexiunea asupra unei reprezentări date precede 
sentimentul de plăcere (ca factor determinant al judecăţii), atunci 
finalitatea subiectivă este gândită mai înainte de a fi resimţită în 
efectul ei. Judecata estetică revine atunci, prin principiile ei, 
facultăţii superioare de cunoaştere, anume facultăţii de judecare, 
sub ale cărei condiţii subiective şi în acelaşi timp generale se află 
subsumată reprezentarea obiectului. Pentru că însă o condiţie 
doar subiectivă a judecăţii nu dă nici un concept cu privire la 
factorul ei determinant, acesta nu poate fi dat decât de 
sentimentul de plăcere, în aşa fel totuşi încât judecata estetică să 
rămână necontenit una de reflexiune. Dimpotrivă, acea judecată 
care nu presupune o comparaţie a reprezentării cu facultăţile de 
cunoaştere - ce lucrează de acord, în facultatea de judecare - e o 

judecată estetică a simţurilor, raportând şi ea (dar nu mijlocită 
facultăţii de judecare şi principiului ei) o reprezentare dată la 
sentimentul de plăcere. Caracterul deosebit în această privinţă 
poate fi indicat abia în lucrare, el constând în pretenţia judecăţii 
de a atinge o valabilitate şi necesitate generale. Căci, dacă jude¬ 
cata estetică posedă o asemenea trăsătură, atunci ea poate pretinde 
şi ca factorul ei de determinare să nu sălăşluiască doar în senti¬ 
mentul de plăcere şi neplăcere, ci, totodată şi în chip necesar, 
într-o regulă a facultăţilor superioare de cunoaştere - aici, în 
speţă, în cea a facultăţii de judecare -, regulă care, aşadar, e a 
priori dătătoare de legi şi indică autonomie în ce priveşte 
condiţiile de reflexiune. Această autonomie însă nu este (cum e 
cea a intelectului prin raport la legile teoretice ale naturii, sau a 
raţiunii prin raport la legile practice ale libertăţii) obiectiv 
valabilă, adică dând concepte de-ale lucrurilor sau acţiuni posibile, 
ci doar subiectiv, pentru judecata valabilă prin sentiment, judecată 
ce, din moment ce poate emite pretenţii de generală valabilitate, 
îşi trădează originea ei în anumite principii a priori. Această 
activitate de legiferare ar trebui mai propriu numită heautonomie. 
întrucât facultatea de judecare nu prescrie legea nici naturii, nici 
libertăţii, ci doar sieşi. Ea nu e o facultate destinată să dea 
concepte de-ale obiectelor, ci numai să compare, cu cele care-i 
sunt date pe altă cale, cazurile ivite, arătând a priori condiţiile 
subiective ale posibilităţii acestei înlănţuiri. 

Tocmai de aici se poate înţelege şi de ce - într-o acţiune pe 
care o desfăşoară pentru ea însăşi (fără a avea un concept de 
bază al obiectului), ca simplă facultate de judecare reflexivă -, 
în locul unei relaţii conştiente dintre reprezentarea dată şi 
propria ei regulă, cugetarea nu se raportează nemijlocit decât la 
senzaţia care, ca orice senzaţie, e întotdeauna însoţită de plăcere 
sau neplăcere (ceea ce nu se întâmplă la nici o altă facultate 
superioară de cunoaştere). Căci, într-adevăr, regula însăşi e doar 
subiectivă, iar acordul cu ea nu poate fi recunoscut decât prin 
ceea ce exprimă de asemenea o relaţie cu subiectul, anume 
senzaţia, drept indiciu şi factor determinant al judecăţii. De 
aceea se şi numeşte ea estetică, iar toate judecăţile noastre pot fi 
împărţite, după ramurile capacităţii superioare de cunoaştere, în: 
teoretice, estetice si practice. Se înţeleg aici prin estetice numai 
judecăţile de reflexiune care singure se raportează la un 
principiu al facultăţii de judecare ca facultate superioară de 

cunoaştere, în timp ce judecăţile estetice ale simţurilor au de-a 
face nemijlocit doar cu raportul reprezentărilor fa simţul inte¬ 
rior, în măsura în care si acesta este un sentiment. 

7 5 

Observaţie 

* 

Aici este în primul rând cazul să lămurim ce este cu definiţia 
plăcerii ca reprezentare sensibilă a perfecţiunii unui obiect. Dacă 
am accepta această definiţie, o judecată estetică a simţurilor sau a 
reflexiei ar fi întotdeauna o judecată de cunoaştere despre un 
obiect oarecare. Căci, într-adevăr, perfecţiunea e o determinare ce 
presupune un concept al obiectului, iar atunci judecata ce atribuie 
unui obiect perfecţiune nu se deosebeşte defel de alte judecăţi 
logice, decât, poate - cum şi pretind unii -, prin confuzia care 
însoţeşte conceptul (confuzie pe care câţiva găsesc potrivit a o 
numi sensibilitate), dar care nu poate alcătui nici o deosebire 
specifică între judecăţi. Căci atunci ar trebui ca o mulţime de 
judecăţi, nu numai ale intelectului, dar şi ale raţiunii să se 
numească la rândul lor estetice, deoarece se determină, în ele, un 
obiect printr-un concept care e confuz: ca, de pildă, judecăţile cu 
privire la ceea ce e drept sau nedrept. Câţi oameni într-adevăr 
(filosofi chiar) au un concept lămurit despre ce e drept? * 

Reprezentarea sensibilă a perfecţiunii constituie o contra¬ 
dicţie în termeni. Dacă acordarea diversului într-un singur lucru 

* Se poate spune în general că lucrurile nu trebuie niciodată socotite drept 
specific deosebite, printr-o însuşire ce se poate preface în oricare alta printr-o 
simplă sporire ori scădere a gradului ei. La deosebirea dintre claritatea sau 
confuzia conceptelor însă, e vorba tocmai de gradul conştiinţei notelor 
caracteristice, după tăria puterii de observaţie îndreptate asupră-le, iar prin 
urmare în acest caz un mod de reprezentare nu e specific deosebit de celălalt. 
Dar intuiţia şi conceptul se deosebesc între ele în chip specific. Căci ele nu se 
transformă unul într-altul, oricât ar creşte sau ar scădea, după voie, conştiinţa 
lor şi a notelor lor caracteristice. Căci neclaritatea cea mai mare a modului de 
reprezentare prin concepte (ca, de pildă, în conceptul Dreptului) încă Iasă în 
urmă-i o deosebire specifică a acestuia, dată fiind originea sa în intelect; iar 
cea mai mare claritate a intuiţiei n-o apropie defel de primul soi de repre¬ 
zentare, căci intuiţia, ca mod de reprezentare, îşi are sediul în sensibilitate. Cla¬ 
ritatea logică este de asemenea deosebită ca cerul de pământ de cea estetică, 
iar ultima se capătă chiar dacă nu ne facem defel reprezentabil obiectul prin 
concepte, adică chiar dacă reprezentarea ca intuiţie e sensibilă. 

e denumit desăvârşire, atunci ea trebuie înfăţişată printr-un 
concept, altmineri nu poate purta numele de perfecţiune. în cazul 
însă că am voi ca plăcerea si neplăcerea să nu fie nimic altceva 
decât simple cunoştinţe ale îucrurilor prin intelect (care însă n-ar 
fi conştient de conceptele sale) şi ca ele totuşi să ne pară simple 
senzaţii, atunci judecata lucrurilor potrivit cu ele n-ar trebui 
numită estetică (sensibilă), ci intelectuală. în acest caz, simţurile 
n-ar fi, în fond, nimic altceva decât un fel de intelect care judecă 
(deşi lipsit de conştiinţa deplină a propriilor sale acţiuni); modul 
estetic de a judeca n-ar fi în chip specific deosebit de cel logic; si 
astfel, întrucât nu s-ar putea trage cu precizie graniţa dintre efe 
două, deosebirea aceasta nominală ar fi cu totul de nefolosit. 
(Spre a nu mai pomeni nimic despre acel mod mistic de repre¬ 
zentare a lucrurilor, care nu admite o intuiţie deosebită de con¬ 
cepte în genere ca fiind sensibilă şi unde, ca atare, nu mai rămâne 
pentru cea dintâi decât un intelect intuitiv.) 

S-ar mai putea pune întrebarea: nu înseamnă conceptul nos¬ 
tru al unei finalităţi a naturii tocmai aceea ce defineşte conceptul 
de perfecţiune? şi nu este astfel conştiinţa empirică a finalităţii 
subiective, sau sentimentul de plăcere trezit de unele obiecte, 
intuiţia sensibilă a unei perfecţiuni - aşa cum înţeleg unii să 
explice plăcerea în genere? 

Răspunsul e: perfecţiunea, ca simplă deplinătate a unei 
pluralităţi închegate într-un tot, este un concept ontologic, identic 
cu cel al totalităţii (universalităţii) unui compus (obţinut prin 
coordonarea diversului dintr-un agregat) sau identic cu conceptul 
rânduirii totalităţii, sub formă de cauze şi efecte, într-o serie - 
neavând deci nimic de-a face cu sentimentul de plăcere şi 
neplăcere. Perfecţiunea unui lucru, în relaţia dintre diversitatea sa 
şi un concept de-al său, este doar formală. Când însă vorbesc 
despre o anumită perfecţiune (şi pot exista mai multe la un obiect, 
sub un acelaşi concept de-al sau), atunci pun întotdeauna la bază 
conceptul a ceva, ca un scop la care se referă acel concept 
ontologic al acordului dintre divers şi unitate. Un asemenea scop 
însă nu trebuie să fie neapărat unul practic, care să includă o 
satisfacţie cu privire la existenţa obiectului. El poate aparţine şi 
tehnicii, privind deci numai posibilitatea lucrurilor si fiind legita¬ 
tea unei înlănţuiri, în sine accidentală, a diversului din obiect. 
Drept exemplu, ne poate sluji finalitatea pe care o gândim ca 
necesară într-un hexagon regulat posibil, dat fiind că e cu totul 

întâmplător ca şase linii egale să se îmbine, pe o suprafaţă dată, în 
unghiuri absolut egale; căci această dispoziţie legică presupune 
un concept care o face posibilă ca principiu al ei. O finalitate 
obiectivă de acest soi observată la lucrurile naturii (mai ales la 
fiinţele organizate) este gândită ca obiectivă şi materială, impli¬ 
când în chip necesar conceptul unui scop al naturii (unul adevărat 
sau atribuit ei), prin raport la care acordăm şi perfecţiune lucru¬ 
rilor. Judecata asupră-i se numeşte teleologică şi nu implică nici 
un sentiment de plăcere, după cum în genere aceasta nu e de 
căutat în judecata ce rostim asupra simplei legături cauzale. 

Prin urmare, în general, conceptul de perfecţiune ca finalitate 
obiectivă nu are nimic de-a face cu sentimentul de plăcere, nici 
acesta cu el. Pentru judecarea celei dintâi, e nevoie de un concept 
despre obiect; pentru judecarea potrivit cu sentimentul numit, nu 
ne e defel necesar unul, plăcerea putând fi prilejută prin simplă 
intuiţie empirică. în schimb, reprezentarea finalităţii subiective a 
unui obiect este totuna cu sentimentul plăcerii (fără ca să inter¬ 
vină aici un concept scos dintr-o relaţie finală), iar între o repre¬ 
zentare şi alta este o prăpastie. Faptul că un lucru subiectiv adap¬ 
tat unui scop este şi obiectiv aşa cere o cercetare mai totdeauna 
întinsă, nu numai a filosofiei practice, dar şi a tehnicii, fie ea 
naturală sau artistică. Cu alte cuvinte, spre a găsi perfecţiune 
într-un lucru e nevoie de raţiune; spre a găsi agrement, nu e 
nevoie decât de simţ; iar spre a întâlni la el frumuseţe, se cere 
doar reflexiune (fără de nici un concept) asupra unei reprezentări 
date. 

Facultatea estetică de reflexiune judecă deci doar asupra 
finalităţii subiective a obiectului (nu asupra perfecţiunii sale). 
Se naşte acum întrebarea dacă judecă doar mijlocită plăcerii ori 
neplăcerii găsite în obiect, sau chiar asupra plăcerii, astfel încât 
judecata să determine totodată că de reprezentarea obiectului 
trebuie legate plăcerea sau neplăcerea. 

După cum s-a menţionat mai sus, problema aceasta nu poate 
fi încă dezlegată aici in chip satisfăcător. Trebuie mai întâi să 
reiasă, în cursul tratatului, din expunerea acestui soi de judecăţi, 
dacă ele posedă într-adevăr o generalitate şi necesitate care să le 
autorizeze a fi deduse dintr-un principiu de determinare a priori. 
în cazul acesta, judecata ar determina a priori ceva - e drept, 
mijlocită senzaţiei de plăcere şi neplăcere, totuşi şi asupra 
generalităţii regulii de a lega senzaţia cu o reprezentare dată, prin 

facultatea de cunoaştere (anume facultatea de judecare). Dacă 
însă judecata n-ar conţine decât raportul dintre reprezentare şi 
sentiment (fără mijlocirea vreunui principiu de cunoaştere), aşa 
cum e cazul la judecata estetică a simţului (care nu e nici judecată 
de cunoaştere, nici una de reflexiune), atunci toate judecăţile 
estetice ar fi exclusiv de competenţa experienţei. 

Deocamdată, se mai poate face observaţia că prin concepte 
de-ale lucrurilor nu există nici o trecere de la cunoaştere la 
sentimentul de plăcere şi neplăcere (în măsura în care obiectele 
trebuie să stea în relaţie cu acel sentiment). Prin urmare, n-ar 
trebui să ne aşteptăm a putea determina a priori influenţa pe 
care o exercită o reprezentare dată asupra spiritului - aşa cum 
remarcam altădată, în Critica raţiunii practice, că reprezentarea 
unei legităţi generale a voinţei ar trebui totodată să pună în 
mişcare voinţa şi să trezească astfel şi un sentiment de respect, 
ca o lege întâmplată în judecata noastră morală, şi anume a 
priori, dar nu puteam deduce sentimentul acesta din concepte, 
întocmai aşa ne va înfăţişa judecata estetică de reflexiune, în 
descompunerea ei, conceptul - inclus în ea şi bizuindu-se pe un 
principiu a priori - al finalităţi formale, dar subiective a obiec¬ 
telor. Finalitatea e în fond una cu sentimentul de plăcere, dar nu 
poate fi dedusă din nici unul din conceptele pe putinţa cărora, 
totuşi, se sprijină în genere facultatea de reprezentare, atunci 
când afectează spiritul în reflexiunea asupra unui obiect. 

O lămurire a sentimentului acesta, considerat în general, 
fără a deosebi dacă însoţeşte percepţia sensibilă, reflexiunea 
ori determinarea voinţei, trebuie să fie transcendentală*. Ea 

* Este de folos să se încerce, pentru conceptele care se întrebuinţează ca 
principii empirice, o definiţie transcendentală, în cazul că sunt motive să se 
presupună că ele au a priori o înrudire cu facultatea pură de cunoaştere. în 
acest caz. se procedează întocmai matematicianului, care-şi uşurează mult 
dezlegarea problemelor sale. lăsându-şi nedeterminate datele lor empirice, şi 
nu înfăţişează decât sinteza lor, sub expresiile aritmeticii pure. împotriva unei 
astfel de explicări a facultăţii de a voi (Cr. r. practice, Pref., p. 16) mi s-a 
făcut însă întâmpinarea că nu pot defini voinţa drept facultatea de a fi cauza, 
prin reprezentările ce ne facem, a realităţii obiectelor acestor reprezentări, căci 
un simplu deziderat ţine încă de facultatea de a dori, iar cu privire la el fiecare 
se resemnează să ştie că nu e în stare să-şi producă singură obiectele. Aceasta 
însă nu dovedeşte nimic altceva decât că există şi determinări ale facultăţii de 
a dori, pe un plan unde aceasta se aşază în contradicţie cu sine. Şi fireşte că 

poate fi următoarea: plăcerea asie o stare a sufletului în care se 
acordă cu sine o reprezentare, in scopul fie de a păstra pur şi 
simplu această stare (căci starea în care se află facultăţile 
sufletului, ce se favorizează reciproc într-o reprezentare, se 
poate conserva), fie spre a produce obiectul acelei reprezentări. 
Dacă se întâmplă primul caz, atunci judecata asupra 
reprezentării date e una estetică de reflexiune. Dacă sc întâmplă 
ultimul caz, atunci e o judecată estetic patologică, sau practic 
estetică. Se vede uşor de aici că plăcerea şi neplăcerea, nefiind 
moduri de cunoaştere, nu pot fi explicate în ele însele, ci se cer 
resimţite, nu examinate; că, prin urmare, ele nu pot fi lămurite 
decât în chip insuficient prin înrâurirea pe care o exercită o 


fenomenul e ciudat pentru psihologia empirică (cum ar fi întrucâtva, în cazul 
logicii, constatarea influenţei pe care o au prejudecăţile asupra intelectului), dar 
nu trebuie să înrâurească asupra facultăţii de a dori considerată obiectiv, anume 
în ce este ea în sine, mai înainte de a fi îndepărtată într-un fel de determinarea ei. 
în fapt, omul poate dori în chipul cel mai viu şi stăruitor un lucru, despre care să fie 
totuşi încredinţat că nu-1 poate dobândi, sau chiar că e cu desăvârşire de nerealizat: 
de pildă, să dorească să nu se fi întâmplat aceea ce s-a întâmplat, sau să vrea în chip 
arzător scurgerea mai grabnică a unui timp care-1 supără ş.a.m.d. Este, şi pentru 
morală, un lucru însemnat acesta de a preveni energic împotriva unor astfel de 
dorinţi goale şi fantastice, care sunt adesea alimentate de romane, ba uneori şi prin 
reprezentările mistice, de aceeaşi natură, ale unor perfecţiuni supraomeneşti sau 
beatitudini de fanatic. Dar tocmai înrâurirea pe care o au asupra spiritului asemenea 
dorinţi şi porniri nostalgice, care înalţă şi până la urmă ofilesc inimile, tocmai 
tânjirea pe care o aduc o dată cu sleirea puterilor, dovedesc îndeajuns că spiritele 
sunt necontenit încordate, prin reprezentările ce-şi fac, în vederea realizării obiec¬ 
tului lor, iar tot de atâtea ori recad în conştiinţa propriei lor neputinţe. Pentru 
antropologie, aceasta este, chiar, o însemnată temă de studiu: de ce oare ne-a sădit 
natura pornirea către o asemenea risipă de puteri, cum sunt dorinţele goale şi 
nostalgiile (care de bună seamă că joacă un mare rol în viaţa omenească)? Ca şi în 
toate celelalte privinţi, natura îmi pare a-şi fi luat aici cu înţelepciune măsurile ei. 
Căci dacă n-am avea - mai înainte de a ne fi asigurat de capacitatea facultăţii 
noastre de a înfăptui ceva, prin reprezentarea obiectului dorit - îndemnul de a ne 
pune la încercare puterile, atunci acestea ar rămâne într-o largă măsură nefolosite. 
Dar în chip obişnuit ne deprindem să ne cunoaştem puterile tocmai prin aceea că le 
punem la încercare. Natura a legat astfel exerciţiul puterii cu reprezentarea 
obiectului, încă dinainte de cunoaşterea capacităţii noastre de a realiza ceva, care e 
adesea scoasă la iveală tocmai prin această străduinţă, ce părea la început spiritului 
a ţine de o dorinţă goală. Este însă de datoria înţelepciunii să pună frâu acestui 
instinct - fără totuşi a izbuti vreodată, şi chiar fără a dori vreodată să-l desfiinţeze 

de-a binelea. 

* 

reprczemare, datorită sentimentului lor, asupra activităţii desfă¬ 
şurate de faculiăiile sufletului. 


IX. DESPRE ACTUL TELEOLOGIC DE JUDECARE 

Printr-o tehnică formală a naturii, înţelegem finalitatea aces¬ 
teia în cadrul intuiţiei; prin cea reală însă, înţeleg finalitatea ei 
după concepte. întaiă dă, pentru facultatea de judecare, structuri 
adaptate unui scop, adică o formă, în reprezentarea căreia ima¬ 
ginaţia şi intelectul se acordă reciproc şi spontan, în vederea 
unui concept. Cea de-a doua exprimă conceptul lucrurilor pri¬ 
vite ca scopuri naturale, cu alte cuvinte astfel privite încât posi¬ 
bilitatea lor lăuntrică să presupună un scop, prin urmare un 
concept care stă ca o condiţie la baza acţiunii cauzale prin care 
sunt produse. 

Forme intuitive adaptate unui scop oarecare poate indica şi 
construi a priori însăşi facultatea de judecare, de pildă dacă 
plăsmuieşte, pentru înţelegerea noastră, forme potrivite întruchi¬ 
pării unui concept. Dar scopuri, adică reprezentări care să fie 
privite ele însele drept condiţii ale acţiunii cauzale exercitate 
asupra lucrurilor (ca efecte) corespunzătoare lor, asemenea 
scopuri trebuie în genere date, într-un fel oarecare, mai înainte 
ca facultatea de judecare să se îndeletnicească cu condiţiile ce 
are a le îndeplini diversul spre a se acorda lor. în cazul că sunt 
scopuri naturale, unele obiecte ale naturii trebuie astfel privite 
ca şi cum ar fi produsul unei cauze a cărei acţiune n-ar putea fi 
determinată decât printr-o reprezentare a obiectului. Dar a 
priori nu putem determina nimic cu privire la felul cum şi în ce 
moduri diferite sunt posibile lucrurile prin cauzele lor; pentru 
aceasta, sunt necesare legi ale experienţei. 

Judecata asupra finalităţii în lucrurile naturii, finalitate care e 
privită drept fundament al posibilităţii lor (ca scopuri naturale), se 
numeşte o judecată teleologică. Acum, chiar dacă judecăţile 
estetice ele însele nu erau posibile a priori, existau totuşi principii 
a priori, în ideea necesară a unei experienţe ca sistem, care 
conţineau, pentru facultatea noastră de judecare, conceptul unei 
finalităţi formale a naturii si de unde reieşea a priori posibilitatea 
judecăţilor estetice de reflexiune ca atare, ce şe întemeiau pe 
principii a priori. Natura se acorda în chip necesar, nu numai în 

ce priveşte legile ei transcendentale cu intelectul nostru, dar şi în 
ce priveşte legile empirice, cu facultatea de judecare şi facultatea 
ei de a le înfăţişă într-o expresie empirică a formelor lor, cu aju¬ 
torul imaginaţiei. Aceasta se întâmplă doar în interesul expe¬ 
rienţei, iar aici finalitatea formală a legilor empirice, în legătură 
cu ultimul acord (cel al naturii cu facultatea de judecare), poate fi 
demonstrată ca necesară. Acum însă, fiind obiect al unei judecăţi 
teleologice, trebuie oare gândită natura ca acordându-se, în cauza¬ 
litatea ei, şi cu raţiunea, după conceptul pe care şi-l face aceasta 
despre un scop? Iată ceva care depăşeşte ceea ce poate fi cerut 
facultăţii de judecare singure, care e in stare să conţină principii 
proprii, a priori, pentru forma intuiţiei*, dar nu pentru conceptul 
după care se produce un obiect. Conceptul unui scop natural real 
se află aşadar cu totul în afară de câmpul facultăţii de judecare, 
dacă ea este privită izolat. Iar întrucât, ca facultate de cunoaştere 
separată, ea nu leagă într-o reprezentare, înainte de orice concept, 
decât două facultăţi, anume imaginaţia şi intelectul, spre a 
percepe astfel o finalitate subiectivă a obiectului fată de facultăţile 
de cunoaştere - în finalitatea teleologică a lucrurilor, ca scopuri 
naturale, finalitate ce nu poate fi reprezentată decât prin concepte, 
ea va trebui să pună în relaţie intelectul cu raţiunea (care în gene¬ 
ral nu e necesară pentru experienţă), pentru a face reprezentabile 
lucrurile ca scopuri naturale. 

Judecarea estetică a formelor naturii putea, fără a pune la 
bază un concept al obiectului, să găsească, în simplul act de 
înţelegere empirică a intuiţiei, unele obiecte din natură ca fiind 
finale, şi anume numai în raport cu condiţiile subiective ale 
facultăţii de judecare. Judecata estetică nu cerea, aşadar, nici un 
concept despre obiect şi nici nu dădea naştere vreunuia: de 
aceea şi lămurea obiectele nu drept scopuri naturale, în cadrul 
unei judecăţi obiective, ci doar drept subiectiv finale, pentru 
facultatea noastră de reprezentare. O astfel de finalitate a for¬ 
melor poate fi numită figurată, ca şi tehnica naturii în legătură 
cu ea (technica speciosa). 

Dimpotrivă, judecata teleologică presupune un concept 
despre obiect şi judecă asupra posibilităţii lucrului după o lege 
a înlănţuirii cauzelor şi efectelor. O asemenea tehnică a naturii 
ar putea fi deci numită plastică, dacă expresia aceasta n-ar fi 


* Cum făcea până acum, în judecata estetică in. trad.). 

dinainte la modă. într-un înţeles mai general, spre a califica 
frumuseţea naturală, ca şi scopurile naturale. De aceea, să ne fie 
îngăduit a o numi tehnică organică a naturii, expresie ce 
califică finalitatea nu doar după modul reprezentării noastre, ci 
după posibilitatea lucrurilor înseşi. 

Dar partea esenţială şi cea mai însemnată în capitolul de faţă 
este, de bună seamă, dovada cum că noţiunea de cauze finale în 
natură, noţiune ce deosebeşte judecata teleologică asupră-i de 
cea după legi generale mecanice, este un concept ce aparţine 
doar facultăţii de judecare, iar nu intelectului sau raţiunii. Cu 
alte cuvinte, dovada că, întrucât conceptul de scop natural ar 
putea fi întrebuinţat, şi în înţeles obiectiv, ca intenţie naturală, 
o asemenea folosire nu e defel întemeiată în experienţă - ca 
fiind sofistică -, unde ce-i drept ni se pot înfăţişa scopuri, dar 
nu se poate întru nimic dovedi că acestea sunt şi intenţii; prin 
urmare, că aceea ce se întâlneşte în experienţă ca aparţinând 
teleologiei conţine doar relaţia dintre obiectele ei şi facultatea 
de judecare, şi anume un principiu de-al ei prin care judecata îşi 
dă legi pentru propriul ei uz (nu al naturii), anume ca facultate 
de judecare reflexivă. 

Conceptul de scop şi finalitate este, e drept, un concept al 
raţiunii, în măsura în care i se atribuie acesteia temeiul posibilităţii 
unui obiect. Dar finalitatea naturii, sau chiar conceptul lucrurilor ca 
scopuri naturale, pune raţiunea, în chip de cauză, în legătură cu 
astfel de lucruri încât prin nici o experienţă n-o putem recunoaşte 
pe ea ca temei al posibilităţii lor. Căci doar în materie de creaţii 
artistice putem deveni conştienţi de acţiunea cauzală a raţiunii, cu 
privire la obiecte, numite de aceea finale sau scopuri; iar doar prin 
raport la ele putem numi raţiunea tehnică, dacă e pe măsura 
experienţei ce facem cu privire la acţiunea cauzală a propriei 
noastre facultăţi. A-şi înfăţişa şi natura ca tehnică, întocmai unei 
raţiuni (iar astfel a atribui naturii finalitate si chiar scopuri), e un 
concept determinat, pe care nu-1 putem întâini în experienţă şi pe 
care nu-1 stabileşte decât facultatea de judecare, în cugetarea ei 
asupra obiectelor, spre a rândui prin el experienţa în legile ei 
particulare, anume cele care fac posibil un sistem. 

într-adevăr, orice finalitate a naturii poate fi socotită fie ca 
naturală (forma finalis naturae spontanea), fie ca intenţională 
(intentionalis). Simpla experienţă îndreptăţeşte numai întâiul 
mod de reprezentare; cel de-al doilea este un soi de explicaţie 

ipotetică depăşind conceptul acela al lucrurilor ca scopuri natu¬ 
rale. întâiul concept al lucrurilor ca scopuri naturale aparţine, la 
origine, facultăţii de judecare reflexive (deşi nu celei estetic, ci 
logic reflexive); al doilea, facultăţii de judecare determinative. 
Pentru întâiul, se cere, e adevărat, şi raţiunea, dar numai în 
interesul unei experienţe ce e de rânduit după principii (aşadar, 
în folosirea ei imanentă ); pentru cel de-al doilea, în schimb, se 
cere o raţiune ce ar urca în suprasensibil (în folosirea ei trans¬ 
cendentă). 

Putem şi suntem chiar datori a ne trudi să cercetăm natura în 
experienţă, pe cât ne îngăduie mijloacele, doar în înlănţuirea ei 
cauzală, după legi mecanice; căci în acestea sălăşluiesc adevă¬ 
ratele principii de explicaţie fizică, iar complexul lor desăvârşeşte 
cunoaşterea ştiinţifică pe căi raţionale. Insă printre produsele 
naturii întâlnim anumite categorii, foarte răspândite, care conţin 
în ele o astfel de înlănţuire de cauze eficiente încât trebuie să-i 
punem la bază conceptul unui scop, în cazul că vrem să organi¬ 
zăm experienţa, cu alte cuvinte materialul observat, după un prin¬ 
cipiu potrivit posibilităţii ei interne. Dacă am vrea să le judecăm 
forma şi posibilitatea doar după legi mecanice, unde ideea de 
efect nu trebuie să condiţioneze cauza, ci invers, atunci ar fi cu 
neputinţă să se capete, din forma specifică a lucrurilor acestora 
naturale, un simplu concept de experienţă care să ne aşeze în 
situaţia de a ajunge de la natura lor lăuntrică, în chip de cauză, la 
efecte. Căci părţile mecanismelor unor astfel de obiecte sunt 
cauze ale câte unui efect anumit nu întrucât fiecare deosebit con¬ 
diţionează efectul, ci doar întrucât toate împreună au un temei 
comun. Dat fiind că însă este ceva cu totul împotriva naturii cau¬ 
zelor mecanico-fizice ca întregul să fie principiul după care acţio¬ 
nează cauzal părţile, ci mai degrabă acestea trebuie să preceadă 
reprezentarea particulară a unui întreg; dat fiind că, pe deasupra, 
reprezentarea particulară a unui întreg, reprezentare ce precede 
posibilitatea părţilor, e o simplă idee, iar, dacă e privită drept 
temei al acţiunii cauzale, se numeşte scop; - e limpede că, dacă 
există asemenea produse ale naturii, e cu neputinţă să le cercetăm 
firea şi cauza, chiar în simpla experienţă (necum să fie explicate 
prin raţiune), fără a ne reprezenta forma şi cauzalitatea lor după 
un principiu al scopului. 

Acum e vădit: în asemenea cazuri, conceptul unei finalităţi 
obiective vine doar în ajutorul rejlexiunii asupra obiectului, nu 

pentru determinarea obiectului prin conceptul unui scop. Jude¬ 
cata teleologică asupra posibilităţii interne a unui produs natural 
e doar o judecată de reflexiune, nu una de determinare. Aşa de 
pildă, când se afirmă că cristalinul din ochi are scopul să pricinu¬ 
iască, printr-o a doua răsfrângere a razelor luminoase, reunirea 
celor izvorâte dintr-un punct exterior într-un punct de pe retina 
ochiului, se afirmă doar că reprezentarea unui scop în acţiunea 
cauzală a naturii este într-atât gândită, în ce priveşte producerea 
organului vizual, întrucât o asemenea idee slujeşte drept prin¬ 
cipiu spre a îndruma analiza ochiului în privinţa cristalinului, 
precum si pentru aflarea mijloacelor ce pot favoriza acel rezul¬ 
tat. în chipul acesta, nu se atribuie însă naturii o cauză acţio¬ 
nând după reprezentarea scopului, o cauză adică intenţională. 
Aceasta ar constitui o judecată teleologică de determinare, iar 
ca atare transcendentă, în măsura în care ar propune o cau¬ 
zalitate al cărei principiu să fie situat dincolo de graniţele 
naturii. 

Conceptul de scop natural este aşadar numai unul al facultăţii 
de judecare reflexive, elaborat pentru propriul ei folos spre a 
putea urmări înlănţuirea cauzală între obiectele experienţei. 
Printr-un principiu teleologic de explicare a structurii interne, la 
anumite produse naturale, e lăsat nedeterminat faptul că finali¬ 
tatea lor e intenţională ori neintenţională. O judecată care ar pro¬ 
clama una din acestea două n-ar mai fi reflexivă, ci determinativă, 
iar conceptul unui scop natural n-ar mai fi nici el un simplu 
concept al facultăţii de judecare, în folosirea sa imanentă fin 
experienţă), ci ar fi legat de un concept al raţiunii privitor la o 
cauză intenţional activă, aşezată deasupra naturii, concept a cărui 
întrebuinţare e transcendentă - fie că judecăm, în cazul acesta, 
afirmativ sau negativ. 


X. DESPRE CĂUTAREA UNUI PRINCIPIU 
AL FACULTĂŢII DE JUDECARE TEHNICE 

Dacă trebuie găsit, pentru evenimente, doar principiul lor de 
explicare, acesta poate fi sau un principiu empiric, sau unul a 
priori, ori atunci unul alcătuit din amândouă, cum se poate 
vedea în cazul explicaţiilor fizico-mecanice ale evenimentelor 
din lumea corporală, 'are îşi află principiile lor în parte în 

filosofîa naturală generală (cea raţională), în parte în aceea care 
conţine legile empirice ale mişcării. Ceva asemănător se 
întâmplă atunci când se caută, pentru fenomenele ce se petrec în 
conştiinţa noastră, principii psihologice de explicare; cu deose¬ 
birea doar că, după câte îmi pot da seama, principiile în joc aici 
sunt toate empirice, cu excepţia unuia singur, cel al continuităţii 
tuturor schimbărilor (căci timpul, ce nu are decât o dimensiune, 
e condiţia formală a intuiţiei interne), principiu ce stă a priori la 
temelia senzaţiilor amintite, dar nu izbuteşte să ajute cu aproape 
nimic explicaţia, căci ştiinţa generală a timpului nu dă, aşa cum 
dă ştiinţa pură a spaţiului (geometria) suficientă materie pentru 
a constitui o întreagă disciplină. 

Dacă aşadar ar fi vorba să lămurim cum de s-a ivit mai întâi 
printre oameni aceea ce numim gust; de ce unele obiecte au 
reţinut atenţia mai mult decât altele, punând în mişcare judecata 
frumosului, într-unele ori altele din împrejurările de loc sau 
ambianţă socială; din ce cauză a putut gustul să se ridice până la 
lux ş.a.m.d. - atunci principiile unei astfel de explicaţii ar 
trebui căutate, cele mai multe, în psihologie (prin care, într-un 
astfel de caz, se înţelege întotdeauna doar cea empirică). 
Moraliştii cer de la psihologi să le explice, de pildă, ciudatul 
fenomen al zgârceniei, care pune un preţ absolut pe simpla 
posesiune a mijloacelor în vederea traiului bun (sau a oricărui 
alt scop), cu gândul totuşi de a nu se folosi niciodată de ele; ori 
cer să le explice ambiţia care crede că găseşte aceste mijloace în 
simplul fapt de a avea un renume, fără nici un alt scop - 
pentru ca primii să-şi poată îndrepta, potrivit cu avizul psiho¬ 
logilor, prescripţia lor, nu atât cu privire la legile morale înseşi, 
cât la înlăturarea piedicilor ce stau în calea influenţei acestora din 
urmă. Aici trebuie totuşi să se recunoască greutatea ce întâm¬ 
pinăm cu explicaţiile psihologice, în comparaţie cu cele fizice; 
căile sunt neîncetat ipotetice, câtorva principii de explicaţie 
felurite putându-li-se adăuga foarte bine un altul, nou, la fel de 
imaginar. De aceea, toţi cei pretinşi psihologi care ştiu să indice 
cauzele oricărei afecţiuni ori emoţii ale sufletului deşteptate de 
piesele de teatru, reprezentările poetice sau de obiectele naturii, 
numind această încercare neserioasă a lor chiar filosofie - prin 
care explică ştiinţific cea mai de rând întâmplare din lumea 
corpurilor -, nu numai că nu arată să aibă vreo cunoştinţă, dar 
poate nici măcar aptitudinea pentru a dobândi vreuna. A face 

observaţii psihologice (cum face Burke în cartea sa despre 
frumos şi sublim), prin urmare a aduna material în nădejdea că 
se vor ivi reguli experimentale care să-l sistematizeze, fără a voi 
să concepi aceste reguli, este desigur unica adevărată îndatorire 
a psihologiei empirice, care însă cu greu ar putea pretinde 
vreodată rangul de disciplină filosofică. 

Dacă însă o judecată se dă drept universal valabilă, şi astfel 
reclamă necesitate în rostirea ei - fie că această cerută 
necesitate se sprijină pe concepte a priori cu privire la obiect, 
sau pe condiţiile subiective ale conceptelor ce stau a priori la 
temelie -, atunci, admiţându-se o asemenea pretenţie a judecăţii 
aceleia, ar fi absurd s-o justificăm prin indicarea originii 
psihologice a judecăţii. Căci am proceda astfel împotriva 
propriei noastre intenţii, iar, în clipa când explicaţia căutată ar 
ajunge la capătul ei, ea ar dovedi că judecata nu poate emite 
absolut nici o pretenţie de necesitate, tocmai pentru că i se poate 
dovedi originea empirică. 

Judecăţile estetice de reflexiune (pe care le vom analiza pe 
viitor sub numele de judecăţi de gust) sunt însă de soiul amintit 
mai sus. Ele reclamă necesitate si nu afirmă că fiecare ins judecă 
în fapt asa - în care caz ar constitui o problemă de lămurit pentru 
psihologia empirică ci că aşa trebuie să judece, ceea ce 
înseamnă că ele au, în ce le priveşte, un principiu a priori. Dacă 
raportul la un asemenea principiu nu ar fi inclus în acele judecăţi, 
în măsura în care ele proclamă necesitate, ar trebui să se conceadă 
că, într-atât se poate afirma că o judecată trebuie să fie universal 
primită, întrucât, după cum o dovedeşte observaţia, ea are cu 
adevărat răspândire universală; şi, invers, că, deoarece fiecare 
judecă într-un chip anumit, reiese şi că el trebuie să judece astfel 
-, ceea ce constituie o absurditate vădită. 

La judecăţile estetice de reflexiune se iveşte, e drept, greu¬ 
tatea că ele nu se pot întemeia defel pe concepte şi deci nu pot fi 
derivate din nici un principiu determinat, căci altminteri ar fi 
logice; reprezentarea subiectivă a finalităţii nu trebuie nicide¬ 
cum să fie conceptul unui scop oarecare. Totuşi, raportul la 
un principiu a priori poate şi trebuie să aibă întotdeauna loc, 
acolo unde judecata pretinde necesitate, de orice fel şi oricare ar 
fi justificarea unei astfel de pretenţii despre care e vorba aici. 
Căci o critică a raţiunii c îndemnată tocmai de acea pretenţie să 
caute principiul de bază, chiar dacă el e nedeterminat; şi ea 

poate de asemenea să-l găsească, recunoscându-1 ca atare drept 
un principiu care întemeiază judecata subiectivă şi a priori, 
chiar dacă nu poate în nici un chip construi un concept deter¬ 
minat al obiectului. 

în acelaşi fel trebuie să se admită faptul că judecata 
teleologică e întemeiată pe un principiu a priori, ea fund cu 
neputinţă fără asemenea principii, chiar dacă înti-o astfel de 
judecată scopul naturii îl găsim doar prin experienţă, fără de 
care n-am putea şti nici măcar că un asemenea scop e cu 
putinţă. într-adevăr, judecata teleologică, deşi leagă conceptul 
unui scop pe care-1 pune la temelia unor produse determinate 
ale naturii de reprezentarea obiectului (lucru ce nu se întâmplă 
în judecata estetică), este totuşi o simplă judecată de reflexiune, 
ca şi cea dintâi. Ea nu-şi îngăduie defel să afirme că, în această 
finalitate obiectivă, natura (sau, prin ea, o fiinţă oarecare) 
procedează efectiv cu intenţie, cu alte cuvinte că gândul unui 
scop este cel care determină acţiunea cauzală în natură sau în 
cauza ei. Ci afirmă că trebuie să folosim legile mecanice ale 
naturii numai după această analogie (raporturile dintre cauze şi 
efecte), spre a recunoaşte posibilitatea unor obiecte şi a căpăta 
un concept de-a) lor care să le poată prilejui o solidarizare în 
cadrul unei experienţe sistematic rânduitoare. 

O judecată teleologică asemuie conceptul unui proces natural, 
în ce este el, cu ceea ce trebuie să fie. Judecăţii asupra posi¬ 
bilităţii lui îi stă la temelie un concept (despre scop), ce precede a 
priori. A-şi reprezenta, în creaţiile artistice, o posibilitate de un 
asemenea soi nu-i nici o greutate. Dar a gândi despre un produs al 
naturii cum că trebuia să fi fost ceva şi a aprecia în consecinţă 
dacă este cu adevărat aşa, implică presupunerea unui principiu 
care n-a putut fi scos din experienţă (unde nu se învaţă, în această 
privinţă, decât ce sunt lucrurile). 

Faptul că putem vedea datorită ochiului îl experimentăm în 
chip nemijlocit; la fel cu structura sa externă şi internă, care 
închid în ele condiţiile folosirii sale posibile, prin umiare 
cauzalitate după legi mecanice. Mă pot folosi şi de o piatră spre 
a sparge ceva pe ea sau spre a clădi pe ea ş.a.m.d., iar efectele 
acestea pot fi de asemenea raportate, în chip de scopuri, la 
cauzele lor; dar nu mai pot spune, prin aceasta, că piatra trebuia 
să serv ească la clădit. Numai despre ochi judec că trebuia să fie 
apt pentru vedere. Şi, cu toate că forma lui, structura tuturor 

pârtilor sale şi potrivirea lor, judecate doar după legile mecanice 
ale naturii, sunt, pentru facultatea mea de judecare, cu desăvâr¬ 
şire accidentale, concep totuşi, în forma şi alcătuirea sa, o nece¬ 
sitate de un fel anumit, şi anume sprijinită pe un concept care 
precede cauzele formative ale organului şi fără de care posibi¬ 
litatea acestui produs natural mi-ar fi de neconceput, după orice 
lege mecanică a naturii (ceea ce nu e cazul cu piatra amintită). 
Acest „trebuie 41 conţine însă un tip de necesitate care se deose¬ 
beşte limpede de cel fizico-mecanic, potrivit căruia un lucru e 
posibil prin simple legi (fără o idee de-a sa care să preceadă) ale 
cauzelor eficiente; şi el poate fi tot atât de puţin detenninat prin 
simple legi fizice (empirice) pe cât era necesitatea judecării 
estetice prin legi psihologice. El cere, dimpotrivă, un principiu 
propriu în cadrul facultăţii de judecare, - în măsura în care ea e 
de reflexiune -, sub care principiu stă judecata teleologică şi 
potrivit căruia se şi cere ea determinată, în confomiitate cu vala¬ 
bilitatea şi îngrădirea ei. 

Prin urmare, toate judecăţile asupra finalităţii naturii, fie că 
sunt estetice, fie că sunt teleologice, stau sub principii a priori, şi 
anume principii din acelea care aparţin în propriu si exclusiv 
facultăţii de judecare, întrucât sunt doar judecăţi de refiexiune, nu 
de determinare. Tocmai de aceea se află iocul lor în critica 
raţiunii pure (luată în înţelesul cel mai larg), de care însă ultimele 
au mai multă nevoie decât cele de reflexiune, întrucât, lăsate la 
voia lor, ele îndeamnă raţiunea la concluzii ce se pot pierde în 
transcendent, pe când cele de reflexiune cer o atentă cercetare 
doar spre a se păzi să se mărginească la empiric, prin principiul 
lor, şi să-şi surpe astfel pretenţia la o universală valabilitate. 


XI. INTRODUCERE ENCICLOPEDICĂ 
A CRITICII FACULTĂŢII DE JUDECARE 
ÎN SISTEMUL CRITICII RAŢIUNII PURE 

J 

Orice introducere a unei lucrări este fie o introducere Ia o 
doctrină proiectată, fie considerarea doctrinei însesi ca o 
introducere la un sistem în cadrul căruia ea reprezintă o parte 
anumită. Prima precede doctrina; cea din unnă foloseşte numai 
concluziile ei, spre a-i indica, potrivi-, cu principiile ei funda¬ 
mentale, locul în totaliraiea disciplinelor cu care ea se leagă prin 

principii comune. Prima e o introducere propedeutică, cealaltă 
se poate numi una enciclopedică. 

Introducerile propedeutice sunt cele obişnuite, ca pregătind în 
vederea unei doctrine ce urmează a fi înfăţişată. Căci ele arată 
care sunt cunoştinţele prealabile necesare din alte doctrine şi 
ştiinţe, spre a se face astfel cu putinţă tranziţia la ştiinţa cea nouă. 
Când ţinteşti, printr-o introducere din acestea, să deosebeşti cu 
grijă principiile proprii (domestica) ale doctrinei celei noi de cele 
care aparţin alteia (peregrinii), atunci ele slujesc la determinarea 
de graniţe ale ştiinţelor. E o măsură care nu e niciodată îndeajuns 
satisfăcută, căci fără ea nu e de nădăjduit nici o temeinicie, mai 
ales în materie de cunoştinţe filosofice. 

O introducere enciclopedică însă nu presupune vreo doctrină 
înrudită-şi pregătitoare pentru cea care se face acum cunoscută, ci 
ideea unui sistem care abia cu tezele cele noi se poate rotunji. Iar 
întrucât un asemenea sistem nu e posibil printr-o grabnică îngră¬ 
mădire şi considerare laolaltă a diversului care a fost găsit prin 
cercetarea întreprinsă, ci doar atunci când suntem în stare să indi¬ 
căm pe de-a-ntregul izvoarele obiective ori subiective ale unui 
anumit soi de cunoştinţe - lămurindu-le prin conceptul formal al 
unui întreg, care implică totodată în sine principiul unei desă¬ 
vârşite diviziuni a priori se poate lesne concepe pricina pentru 
care introducerile enciclopedice, oricât ar fi ele de folositoare, 
sunt totuşi atât de puţin dese. 

Facultatea al cărei principiu propriu este căutat şi urmează 
să fie discutat în paginile acestea (facultatea de judecare) e de 
aşa fel, încât nu înfăţişează, în ce o priveşte, nici un fel de 
cunoştinţe (nici teoretice, nici practice) si, cu tot principiul ei 
a priori, nu oferă nici o ramură nouă fîlosofiei transcenden¬ 
tale, ca doctrină obiectivă, ci alcătuieşte doar legătura dintre 
alte două facultăţi superioare de cunoaştere (intelectul şi raţiu¬ 
nea). De aceea, mi se va îngădui ca, în determinarea princi¬ 
piilor unei astfel de facultăţi, care nu poate da nici o doctrină, 
ci doar o critică, să mă depărtez de rânduiala, altminteri peste 
tot necesară, si să aşez înaintea lucrării o scurtă introducere 
enciclopedică, şi anume o introducere nu în sistemul ştiinţelor 
raţiunii pure, ci doar în critica tuturor facultăţilor a priori 
determinabile ale sufletului, în măsura în care ele alcătuiesc, 
între ele, un sistem. în felul acesta, întrunesc introducerea pro¬ 
pedeutică şi cea enciclopedică. 

Introducerea facultăţii de judecare în sistemul facultăţilor pure 
de cunoaştere prin concepte se întemeiază, în întregime, pe 
principiul transcendental propriu ei: anume că natura, în specifi¬ 
carea legilor transcendentale ale intelectului (legi ce reprezintă 
principiile ei de posibilitate ca natură în genere), adică dată fiind 
diversitatea legilor ei empirice, procedează potrivit cu ideea unui 
sistem de rânduire a lor, spre a se căpăta o experienţă privită ca 
un întreg empiric. - Acest sistem oferă, în primul rând, conceptul 
unei legităţi, contingenţă obiectiv, dar subiectiv (pentru facultăţile 
noastre de cunoaştere) necesară, adică o finalitate a naturii, şi 
anume una a priori. în fapt, principiul acesta nu precizează nimic 
în ce priveşte formele particulare ale naturii, ci finalitatea lor tre¬ 
buie dată, în fiecare caz, empiric. Totuşi, judecata asupra formelor 
acestea dobândeşte un anumit drept la generalitate şi necesitate, 
ca o judecată pur şi simplu de reflexiune prin raportarea finalităţii 
subiective, pentru uzul facultăţii de judecare a reprezentării date, 
la acel principiu aprioric al facultăţii de judecare privitor la 
finalitatea naturii, în ansamblul ei de iegi empirice în genere. Iar 
astfel, o judecată estetică de reflexiune poate fi privită ca spriji- 
nindu-se pe un principiu a priori (chiar dacă nu e determinativă), 
facultatea de judecare găsindu-se îndreptăţită, atunci, să deţinem 
un loc în critica facultăţilor superioare şi pure de cunoaştere. 

întrucât însă conceptul unei finalităţi a naturii (ca o finalitate 
tehnică, esenţial deosebită de cea practică) este - atunci când îl 
vrem altceva decât simpla substituire a ceea ce facem noi din 
natură, în locul a ceea ce este ea - un concept desprins de orice 
filosofie dogmatică (de cea teoretică, deopotrivă ca şi de cea 
practică), întemeindu-se doar pe acel principiu al facultăţii de 
judecare ce precede legile empirice şi face singur cu putinţă 
acordul lor în cadrul unităţii unui sistem, reiese că, dintre cele 
două moduri de folosire a facultăţii de judecare reflexive (cel 
estetic şi cel teleologic), singură acea judecată care precede orice 
concept al obiectului, prin urmare judecata estetică de reflexiune, 
îşi are factorul ei determinant neamestecat cu vreo altă facultate 
de cunoaştere. în schimb, judecata teleologică privitoare la con¬ 
ceptul unui scop natural, chiar dacă acesta nu e folosit în judecată 
decât ca principiu al facultăţii de judecare reflexive, nu al celei 
determinative, nu poate fi admisă altfel decât prin înlănţuirea 
raţiunii cu concepte empirice. Posibilitatea unei judecăţi teleo¬ 
logice asupra naturii e, după cum se vede, lesne dovedită, fără a 


359 




IMMANUEL KANT 


trebui să-i mai punem la bază un principiu particular al facultăţii 
de judecare, căci aceasta nu face decât să urmeze principiului 
raţiunii. In schimb, posibilitatea unei judecăţi de reflexiune care 
să fie estetică şi totuşi întemeiată pe un principiu a priori, adică 
posibilitatea unei judecăţi de gust, are neapărat nevoie - în cazul 
că se poate dovedi despre acea judecată că este într-adevăr 
autorizată să pretindă o valabilitate generală - de o critică a 
facultăţii de judecare, ca o facultate cu principii transcendentale 
proprii (întocmai intelectului şi raţiunii), facultate ce numai astfel 
se califică drept vrednică să fie primită în rândul celor pure de 
cunoaştere. Explicaţia acestui fapt este că judecata estetică, fără a 
presupune vreun concept de-al obiectului ei, îi atribuie totuşi 
finalitate, şi anume una universal valabilă, fapt care, neînteme- 
indu-se în obiect, trebuie să-şi afle principiul în însăşi facultatea 
de judecare; în timp ce, dimpotrivă, judecata teleologică presu¬ 
pune un concept al obiectului pe care raţiunea îl introduce în prin¬ 
cipiul înlănţuirii finale, numai că acest concept de scop natural al 
facultăţii de judecare e folosit în simpla judecată de reflexiune, nu 
şi în cea de determinare. 

Prin urmare, la drept vorbind, numai în gust, si anume prin 
raport la obiectele naturii, se vădeşte facultatea de judecare drept 
o facultate ce îşi are principiul ei a priori, emiţând prin aceasta 
pretenţii îndreptăţite să capete un loc în critica facultăţilor 
superioare de cunoaştere, pretenţie ce altfel nu i-ar fi fost, poate, 
acordată. O dată însă stabilită capacitatea facultăţii de judecare de 
a-şi da principii a priori, este nevoie şi să se determine întinderea 
acestei capacităţi, iar în vederea unei asemenea puneri la punct a 
Criticii se cere ca facultatea estetică, împreună cu cea teleologică, 
să fie recunoscută ca ţinând de o aceeaşi facultate şi ca bizu- 
indu-se pe un acelaşi principiu; căci şi judecata teleologică asupra 
lucrurilor naturii aparţine, la fel cu cea estetică, facultăţii de 
judecare reflexive (nu celei determinative). 

Dar critica gustului, care altminteri nu e folosită decât pentru 
desăvârşirea sau confirmarea gustului însuşi, deschide, atunci 
când e folosită într-un scop transcendental, prin faptul că umple 
un gol în sistemul facultăţii noastre de cunoaştere, o perspectivă 
surprinzătoare şi, pe cât îmi dau seama, mult tăgăduitoare, în 
cadrai unui sistem încheiat al tuturor facultăţilor sufletului, în 
măsura în care aceste facultăţi, în exerciţiul lor, sunt raportate nu 
numai la sensibil, dar chiar la suprasensibil, bineînţeles însă fără a 

muta din loc pietrele de graniţă pe care o severă critică le-a pus 
întrebuinţării lor transcendente. Este, poate, de folos cititorului - 
spre a-1 pune în situaţia să prindă mai lesne înlănţuirea cerce¬ 
tărilor ce urmează - să schiţez de pe acum un plan al acestei 
înlănţuiri sistematice, plan care însă, ca si restul introducerii, şi-ar 
găsi mai degrabă locul la încheierea lucrării decât aici. 

într-adevăr, facultăţile sufletului se pot reduce, toate, la 
următoarele trei: 

Facultatea de cunoaştere; 

Sentimentul de plăcere şi neplăcere; 

Facultatea de a dori. 

Pentru exercitarea oricăreia însă, stă întotdeauna la temelie 

facultatea cunoaşterii - chiar dacă nu o adevărată cunoştinţă 
? > • 

(căci o reprezentare aparţinând facultăţii de cunoaştere poate fi 
şi intuiţie, pură ori empirică, fără de concepte). Ca atare, în 
măsura în care e vorba de facultatea de cunoaştere după 
principii, următoarele facultăţi superioare de cunoaştere vin să 
se rânduiască lângă facultăţile sufletului: 

Facultatea de cunoaştere - Intelectul 

Sentimentul plăcerii şi neplăcerii - Facultatea de judecare 

Facultatea de a dori - Raţiunea 

Se poate de aici vedea că intelectul conţine principii proprii, a 
priori, pentru facultatea de cunoaştere, facultatea de judecare nu¬ 
mai pentru sentimentul de plăcere şi neplăcere, iar raţiunea doar 
pentru facultatea de a dori. Aceste principii foimale dau expresie 
unei necesităţi care e în parte obiectivă, în parte subiectivă, iar în 
parte, tocmai prin aceea că e subiectivă, este totodată de valabi¬ 
litate obiectivă, determinând, prin facultăţile superioare întovă¬ 
răşite lor, facultăţile sufletului corespunzătoare: 

Facultatea de cunoaştere - Intelect - Legitate 

Sentimentul plăcerii şi al neplăcerii - Facultate de judecare - 

Finalitate 

Facultatea de a dori Raţiune - Finalitate ce e totodată lege 

(Obligativitate) 

în cele din urmă, se întovărăşesc acestor temeiuri a priori 
ale posibilităţii formelor şi următoarele lucruri, în chip de pro¬ 
duse ale lor. 


Facultăţi ale sufletului 

Facultăţi 
superioare 
de cunoaştere 

Principii a priori 

Produse 

Facultatea de cunoaştere 

Intelect 

Legitate 

Natură 

Sentimentul de plăcere 

Facultate 

Finalitate 

Artă 

şi neplăcere 

Facultatea de a dori 

de judecare 
Raţiune 

Finalitate ce e 

Moravuri 


totodată lege 
(Obligativitate) 




Natura, aşadar, îşi întemeiază legitatea pe principii a priori 
ale intelectului ca facultate de cunoaştere; arta îşi îndrumează 
a priori finalitatea după facultatea de judecare, în legătură cu 
sentimentul de plăcere şi neplăcere; în sfârşit, moravurile (ca 
produs al libertăţii) stau sub ideea unei finalităţi care se califică 
drept lege generală, ca un factor determinant al raţiunii în ce 
priveşte facultatea de a dori. Judecăţile izvorând în felul acesta 
din principii a priori, proprii fiecărei facultăţi fundamentale a 
sufletului, sunt judecăţi teoretice, estetice şi practice. 

în chipul acesta, ni se dezvăluie un sistem al facultăţilor 
sufletului în raportul lor cu natura şi libertatea, facultăţi dintre 
care fiecare îşi are propriile ei principii determinative a priori, 
întemeind astfel cele două părţi ale filosofiei (cea teoretică şi 
cea practică) în chip de sistem doctrinal. în acelaşi timp, ni se 
dezvăluie o trecere - mijlocită facultăţii de judecare ce, 
printr-un principiu propriu ei, leagă amândouă părţile, pornind 
anume de la substratul sensibil al celei dintâi, la cel inteligibil al 
filosofiei de-a doua - prin critica unei facultăţi (a facultăţii de 
judecare) ce nu slujeşte decât să facă legătura şi de aceea nu 
poate, prin ea însăşi, să prilejuiască vreo cunoştinţă sau să ofere 
vreo contribuţie oarecare la doctrina filosofică, bar judecăţile 
ei, sub numele de estetice (ale căror principii sunt doar 
subiective), în măsura în care se deosebesc de toate cele ale 
căror principii trebuie să fie obiective (fie ele teoretice sau 
practice) numite logice, sunt de aşa fel încât raportează intuiţiile 
sensibile la o idee a naturii, a cărei legitate nu poate fi înţeleasă 

fără o relaţie de-a ei la un substrat suprasensibil. Dovada cu 
privire la cele de mai sus va fi adusă în cadrul lucrării. 

Vom numi critica acestei facultăţi, privitoare la primul mod de 
judecăţi, nu o estetică (până la un punct, doctrină a simţurilor), ci 
o critică a facultăţii de judecare estetice. Căci prima expresie are 
un înţeles prea întins, ea putând denumi şi sensibilitatea intuiţiei, 
care aparţine cunoaşterii teoretice si dă materia pentru judecăţi 
logice (obiective) - ceea ce ne-a făcut să definim expresia de 
estetic exclusiv pentru predicat, care revine, în judecăţile de 
cunoaştere, intuiţiei. A numi însă estetică facultatea de judecare, 
prin aceea că nu raportează reprezentarea unui obiect la concepte 
şi deci nici judecata la cunoaştere (facultatea de judecare nefiind 
defel determinativă, aici, ci doar reflexivă), ne duce în primejdia 
de a interpeta greşit lucrurile; căci, pentru facultatea de judecare 
logică, intuiţiile, chiar dacă sunt sensibile (estetice), trebuie totuşi 
mai întâi ridicate la rangul de concepte, spre a sluji la cunoaşterea 
obiectului - lucru care nu se întâmplă în cazul facultăţii de jude¬ 
care estetice. 


XII. ÎMPĂRŢIREA CRITICII FACULTĂŢII 
’DE JUDECARE 

împărţirea unui câmp de cunoştinţe de un anumit fel, spre a-1 
putea înfăţişa sistematic, îşi are însemnătatea ei, nu îndeajuns 
recunoscută, dar şi greutatea ei, la fel de puţin bănuită. Dacă 
priveşti părţile unui astfel de întreg ca fiind de la început în 
întregime date, atunci diviziunea are loc mecanic, potrivit unei 
simple comparaţii, iar întregul devine un agregat (cam la fel 
cum cresc oraşele când, fără a fi vorba de sistematizare, un teren 
este împărţit între colonişti, fiecare după gândul său). Dacă însă 
e posibil şi trebuie să se pună ideea unui întreg, după un anumit 
principiu, înaintea determinării părţilor, atunci împărţirea va avea 
loc ştiinţific, iar doar în felul acesta se preface întregul într-un 
sistem. Cerinţa din urmă se înfăptuieşte ori de câte ori este 
vorba de un câmp al cunoaşterii apriorice (care se întemeiază, 
cu principiile ei, pc o anumită facultate legiferatoare a subiec¬ 
tului). Căci în cazul ci este întotdeauna determinat a priori 
câmpul de exercitare a legilor acelei facultăţi, după natura ei 
proprie, determinându-se in acelaşi timp şi numărul, precum şi 

relaţia părţilor la un întreg al cunoaşterii. Totuşi, nu se poate 
alcătui nici o împărţire bine echilibrată fără a alcătui totodată 
întregul însusi şi a-1 reprezenta în prealabil pe deplin, în toate 
părţile sale, după simpla regulă a criticii; întreg care, spre a fi 
tradus după aceea în forma sistematică a unei doctrine (în 
măsura în care facultatea de cunoaştere poate avea o doctrină) 
nu cere nimic altceva decât extinderea amănunţită a aplicării 
asupra particularului şi eleganţa preciziei în a face legătura cu 
acesta. 

Spre a găsi, acum, părţile unei critici a facultăţii de judecare 
(facultate ce este de asa fel încât, deşi întemeiată pe principii a 
priori, nu poate da defel materia unei doctrine), trebuie pusă la 
bază deosebirea că nu facultatea de judecare determinativă, ci 
numai cea reflexivă are principii proprii a priori; că întâia lu¬ 
crează doar schematic, sub legile altei facultăţi (intelectul), în 
timp ce a doua singură lucrează tehnic (după legi proprii); şi că 
ultimului fel de-a proceda îi stă la bază un principiu al tehnicii 
naturii, prin urmare conceptul finalităţii, pe care trebuie s-o presu¬ 
punem a priori despre natură şi care, e drept, potrivit cu princi¬ 
piul facultăţii de judecare reflexive e presupusă despre ea doar în 
chip subiectiv, necesari fiind pentru această facultate însăşi, dar 
care totuşi implică şi conceptul unei finalităţi obiective posibile, 
adică al legităţii obiectelor firii luate ca scopuri naturale. 

O finalitate doar subiectiv judecată, care deci nu se întemeiază 
pe nici un concept şi nici - atâta timp cât e judecată doar 
subiectiv - nu se poate întemeia pe vreunul, este: raportul la 
sentimentul de plăcere şi neplăcere. Judecata asupra lui este 
estetică (fiind totodată unicul mod posibil de a judeca estetic). 
Pentru că însă atunci când sentimentul acesta nu face decât să 
însoţească reprezentarea sensibilă a obiectului, adică senzaţia lui, 
judecata estetică e empirică, cerând un soi anumit de recep¬ 
tivitate, dar fără a necesita o facultate de judecare specială; pentru 
că, mai departe, dacă aceasta din urmă e privită ca determinativă, 
ar trebui să-i stea la temelie un concept al scopului, iar atunci 
finalitatea, ca fiind obiectivă, n-ar mai trebui socotită estetică, ci 
logică; astfel, sub facultatea de judecare estetică, în chip de facul¬ 
tate aparte nu trebuie considerată nici o alta decât facultatea de 
judecare reflexivă, adăugând la ea şi legându-şi după un principiu 
a priori sentimentul plăcerii (care e una cu reprezentarea fina¬ 
lităţii subiective), nu ca aparţinând senzaţiei într-o reprezentare 

empirică a obiectului, nici ca aparţinând conceptului acestuia din 
unnă, ci doar reflexiunii şi formei ei (acţiune proprie facultăţii de 
judecare), prin care ea năzuieşte, în genere, de la intuiţie empirică 
la concepte. Estetica facultăţii de judecare reflexive va ocupa deci 
o diviziune a criticii acestei facultăţi, aşa cum logica aceleiaşi 
facultăţi alcătuieşte, sub numele de teleologic, cealaltă parte. în 
amândouă însă, natura însăşi e privită drept tehnică, adică fina¬ 
listă în produsele ei; într-un rând subiectiv adaptată scopului, 
legată de simplul mod de reprezentare al subiectului, în celălalt 
caz însă obiectiv, prin raport la posibilitatea obiectului însuşi. în 
cele ce urmează, vom vedea că finalitatea formei, la fenomene, 
este frumuseţea, iar facultatea de a o judeca este gustul. De aici ar 
părea să reiasă că împărţirea criticii facultăţii de judecare în: 
estetică şi teleologică n-ar trebui să cuprindă decât teoria gustului 
şi cea fizică despre scop (doctrina judecării obiectelor lumii pli¬ 
vite ca scopuri naturale). 

Numai că orice finalitate, fie ea subiectivă ori obiectivă, poate 
fi împărţită într-una lăuntrică şi una relativă. Prima se întemeiază 
pc reprezentarea obiectului în sine, cea de-a doua doar pe 
folosirea accidentală a acestuia. Potrivit folosirii din umtă, forma 
unui lucru poate fi: în primul rând percepută în sine, pentru 
facultatea de judecare reflexivă, ca finală, adică prin simpla 
intuiţie, fără de concepte, iar atunci finalitatea subiectivă e 
atribuită lucrului şi naturii înseşi; în al doilea rând, obiectul poate 
să nu reprezinte pentru reflexiunea noastră, în percepţia sa, nici 
cea mai mică finalitate pentru detenninarea structurii sale în sine, 
şi totuşi reprezentarea sa să întemeieze o judecată estetică, 
aplicata fiind la o finalitate aflată a priori în subiect, pentm 
stârnirea unui sentiment al ei (vocaţia supraşensibilă - sâ-i 
spunem - a facultăţilor sufletului din subiect). în cazul acesta, 
judecata se raportează la un principiu a priori (e drept, doar 
subiectiv), dar nu, ca primul, la o finalitate a naturii prin raport la 
subiect, ci doar la o întrebuinţare finalistă posibilă a anumitor 
intuiţii sensibile, după forma lor, cu ajutorul simplei facultăţi de 
judecare reflexive. Dacă, aşadar, prima judecată atribuie obiec¬ 
telor natuni frumuseţe, în timp ce a doua le atribuie sublim, iar 
amândouă fac aceasta prin judecăţi estetice (de reflexiunc) tară 
concepte de-ale obiectului, ci luând în consideraţie doar fina¬ 
litatea subiectivă. în cazul celei de-a doua totuşi nu e de presupus 
nici o tehnică specială a naturii. Ea se obţine doarprintr-o folosire 

contingenţă a reprezentării, nu în interesul cunoaşterii obi 
lui, ci în cel al altui sentiment, anume sentimentuf finalităţ 
teme în complexul facultăţilor sufletului. Totuşi, judecata a; 
sublimului în natură n-ar trebui exclusă din diviziunea 
estetici a facultăţii de judecare reflexive, căci şi ea exprii 
finalitate subiectivă, care nu se întemeiază pe vreun conce 
obiectului. 

Lucrurile stau la fel cu finalitatea obiectivă a naturii, 
teleologică, cu alte cuvinte cu posibilitatea de a privi obie . i 
ca scopuri naturale, asupra cărora judecata nu e îngăduită c 
prin concepte de-ale lor, adică nu estetic (prin raport la s r 
mentul de plăcere şi neplăcere), ci logic. Finalitatea obie( 
stă fie la temelia posibilităţii interne a obiectului* fie la ten 
posibilităţii relative a efectelor sale exterioare. în primul 
judecata teleologică ia în considerare perfecţiunea unui 1 
potrivit cu scopul aflat în el însuşi (deoarece fiecare parte,, 
ele s e comportă rând pe rând ca scop şi mijloc); în al doilea 
judecata teleologică asupra unui obiect natural se referă do; 
folosul acestuia, anume la potrivirea sa cu un scop aşeza 
afară, în alte lucruri. 

Potrivit celor de mai sus, critica facultăţii de judecare e 
tice închide în ea mai întâi critica gustului (facultatea de ji v\ 
care a frumosului), apoi critica sentimentului spiritului, căci 
numesc deocamdată facultatea de a închipui în lucruri sublii 
Dat fiind că facultatea de judecare teleoîogică îşi raporteaz 
obiect reprezentarea ei despre finalitate, şi n-o face mijlocită : 
timentelor, ci prin concepte, ea n-are nevoie de nici o denur 
specială pentru deosebirea facultăţilor implicate în ea, cea lî... 
trică şi cea relativă (în ambele cazuri însă, ţinând de finalit; . 
obiectivă), căci îşi raportează în genere reflexiunea la raţi 
(iar nu la sentiment). 

Mai este vrednic de observat faptul că tehnica din se. 
naturii - iar nu cea a productivităţii facultăţilor omeneşti 
reprezentare, pe care o numim artă (în înţelesul proprii 
cuvântului) - e cea privitor la care urmărim, aici, finalitatet ; 
un concept regulativ al facultăţii de judecare, fără deci 
căutăm principiul frumuseţii artistice sau al unei desăvâr 
artistice, chiar dacă natura, când o consideri ca tehnică ( 
plastică), printr-o analogie după care productivitatea ei e 
asemuit celei a artei, trebuie numită, în comportarea ei, tehn 

;ă până la un punct artistică. Căci e în joc principiul facul- 
de judecare reflexive, nu al celei determinative (de soiul 
ia se află judecăţi la temelia oricărei opere de artă ome- 
i), o judecată la care, aşadar, finalitatea trebuie socotită ca 
ită de intenţie, ea neputând fi atribuită decât naturii. Jude- 
.a frumuseţii artistice va trebui considerată, după aceea, ca 
olă consecinţă a principiilor ce întemeiază judecata asupra 
ausetii naturale. 

9 

Critica facultăţii de judecare reflexive va consta deci, în ce 
este natura, (fin două părţi: critica facultăţii de judecare 
. tice şi cea de judecare teleologică a lucrurilor naturii, 
i’rima parte va conţine două secţiuni, dintre care întâia va fi 
ca gustului, sau a judecăţii frumosului; cea de a doua, cri- 
sentimentului spiritului (în simpla reflexiune asupra unui 
ct) sau a judecării sublimului. A doua parte cuprinde, de 
nenea, două secţiuni, dintre care prima va rândui, sub anu- 
. : principii, judecarea lucrurilor ca scopuri naturale în ce pri- 
; e posibilitatea lor lăuntrică, iar a doua judecata asupra 
'ităţii lor relative. 

: r iecare din aceste secţiuni se alcătuieşte din două diviziuni, 
■ alitică şi o dialectică a facultăţii de judecare. 

Analitica, de asemenea în două capitole, va căuta să înfă- 
e mai întâi şi să deducă apoi conceptul unei finalităţi a 
rii. 

